
Pendahuluan Amir Kazuma 


Segala puji bagi Allah yang mencurahkan kelembutan jiwa kepada hamba-Nya 
agar mereka merasai keramahan dan kehalusan budi-Nya dan ramah-Nya. Selawat 
dan salam ke atas junjungan kita; Rasulullah -sollallahu wa baroka *alayhi wa alihi 
wasallama kama solla wa baroka *ala Ibrohima wa *ala alihi fil *alamina innaka 
hamidun majid-; manifestasi keagungan-Nya yang menjadi rahmat sekalian alam. 
Begitu juga kepada keluarganya, sahabatnya dan mereka yang mengikutinya 
dengan sebaik-baiknya, semoga mereka sentias dalam cucuran rahmat yang tidak 


akan pernah berkurangan. 


Ini adalah koleksi syarah cal4Hikamx milik Ibn *Ato?illah ash Sakandariyy milik 


Mohamad Nasir bin Majid atau dikenali sebagai Tok Faqir An-Nasirin. Dalam 
banyak syarah yang telah saya baca, saya belum pernah menemukan semanis 


kupasan dan seindah bicara sepertimana yang dilakukan olehnya. 


Saya tidaklah mengatakan ia adalah yang terbaik antara yang lain memandangkan 


masing-masing mempunyai kelebihan dan keunikan tersendiri dalam memberikan 


penjelasan. Namun, jika berbicara tentang kemanisan yang sedap dinikmati ketika 


menelaahnyag maka syarah miliknya yang benar-benar mengagumkan saya. 


Keunikannya adalah ia bagaikan menyentuh kepada jiwa secara terus dan terus 
menggemakan aura kerohanian dalam diri. Setiap patah perkataannya 
sememangnya memukau dan akan mengheret pembaca untuk terus membacanya 
sehingga ketagih seperti seseorang yang ingin mencicip gula-gula manis lagi dan 


lagi. 


Setelah meneguk sesuap daripada penulisannya .a kelazatan terus bertahan lama 


sehingga ia mampu membangkitkan dorongan untuk menjadi jiwa yang 

bertasawwuf. Mereka yang kekeringan terhadap dunia kesufian terus berdansa 
keasyikan dalam setiap rangkap perkataannya. Mereka yang mungkin telah lama 
berpengalaman dengan kesufian akan semakin tenggelam dalam temasya yang 
penuh dengan keajaiban dan tumbuh sayapnya untuk terbang ke alam kerohanian 


yang istimewa rasanya. 


Sejujurnya.a saya seorang yang menjadikan salafi sebagai dasar firqah agama 
saya. Barangkali mungkin telah maklum bahawa rata-rata yang menisbahkan diri 
sebagai salafi sememangnya terkenal dengan alergiknya dengan elemen kesufian. 
Sudah tentu kitab saliHikamx dan syarahnya akan dijauhi kerana kononnya ada 


unsur yang menyeleweng. 


Namun, setelah saya menelaah dan menelusuri ranjau pembentangannya. saya 
tidak menemukan apa-apa masalah secara keseluruhannya. Saya memahami 
bahawa xaliHikam, ini sememangnya menyentuh lebih dalam dan lebih halus 
dalam hal ehwal kerohanian yang mungkin tidak didapati dalam kitab penyucian 
jiwa yang biasa. 

Apapun, sal iHikamr bukanlah karya mistik atau ucapan-ucapan yang berminda 
novelistik, tetapi melalui pengalaman rohani yang realistik yang memandangnya 
dengan ketajaman mata jantung, di samping mengekalkan puitis bahasa. Penutur 
caliHikamr ini melihat kepada hak Allah dan hak hamba bukan sekadar pada ilmu 


tauhid atau falsafah, tetapi dari sudut kerohanian dan praktikal. 


Kita mungkin ada yang tidak setuju untuk beberapa perkara, tetapi yang penting 
adalah besarnya manfaat kitab ini bagi sesiapa yang menelaahnya. Karya ini 
seolah-olah menjadi kitab muktamad untuk bidang tasawwuf sepertimana dalam 


bidang fiqh mazhab. Malah, boleh dikatakan bahawa sesiapa yang tidak mampu 

memahami pengungkapan xaliHikamx inig maka kesufian seseorang boleh 
diragukan atau mungkin hanya di tahap yang bawah. 


Ini kerana kesufian sangat mementingkan kedalaman dan kehalusan pada 


pandangan mata jantung untuk melihat hakikat-hakikat alam kerohanian yang 


mejadi tempat penempuhannya. Jika seseorang tidak bersikap telitig boleh jadi dia 


akan terjebak dalam kebahayaan yang mengotorkan jiwanya kerana kejahilannya 
dalam menafsir dan menyelia suasana jiwanya. Sebab itulah salhHikamx adalah 


antara kitab yang wajar untuk dipelajari dan didalami. 


Sebahagian orang beranggapan bahawa tasawwuf adalah penyucian jiwa dan sufi 
adalah mereka yang berusaha sedaya upaya untuk menjadi hamba Allah yang 
bersih jiwanya. Walaupun benar dalam aspek ini, tetapi ia bukanlah gambaran 


tasawwuf dan sufi yang sebenar. 


Tasawwuf adalah subjek yang menjadikan penyucian jiwa sebagai seni serta sufi 
adalah orang yang berkecimpung dalam seninya dan menghargai virtuositi dalam 
praktik tasawwuf. Inilah yang membezakan antara tasawwuf dengan mereka yang 
menjadikan tasawwuf dan penyucian jiwa adalah dua nama yang merujuk pada 


yang sama. 


Apabila ada cabang ilmu tertentup ia pasti akan membezakan orang yang biasa 


dengan orang yang bergelumang di dalamnya. Misalnya adalah pembelajaran 
mantiq. Beberapa orang yang tidak pernah mempelajarinya barangkali 
mempraktikkan kandungan dan mencapai objektif yang ingin dicapai dalam ilmu 
ini* iaitu berfikir secara tepat, bahkan mampu memiliki daya yang lebih tajam 
berbanding sebahagian orang yang menceburkan diri dalam ilmu ini sekalipun 
mereka tidak mengetahui beberapa istilah di dalamnya dan kandungan dalam kitab 


yang menjadi silibus. 

Akan tetapi, sangat berbeza orang yang berbeza orang yang memasuki 
pembelajaran seni ini berbanding orang yang mempraktikkan tujuan besar dalam 
seni ini, tetapi tidak mempelajari ilmu ini secara spesifik. Orang yang 
mempelajari mantiq akan berbeza perspektifnya dalam kemahiran berfikir dan 
penghargaan kepada seninya berbanding orang yang hidup lama berfikir, tetapi 


tidak menceburinya secara khusus. 


Sama seperti ilmu bahasa dan sasatera. Orang yang tidak mempelajari bahasa dan 
sastera mungkin boleh sahaja boleh menggubah syair dan membuat novel yang 
dengan bahasa yang memukau para pembaca. Akan tetapi, orang yang 
mempelajari ilmu ini akan tahu di mana letaknya seni bahasa ketika menggubah 
syair, bagaimana penilaiannya untuk menentukan keseniannya dan di mana 
harganya akan berbeza di mata orang yang terpelajar berbanding selainnya 
sehingga menatijahkan tanggapan kesenian itu dan penghayatan kepada seninya 


begitu berbeza. 


Sebegitu jugalah dengan tasawwuf dan sufi. Tidak sama orang yang berkecimpung 
dalam seni ini dengan mereka yang mempraktikkannya tanpa mengetahui seninya. 
Orang yang tidak mempelajari nyanyian dan muzik hanya akan menilai suatu lagu 
itu bagus atau tidak berdasarkan sedapnya suara seseorang itu atau ekspresi bagi 

liriknya. Namun, ia tidak akan sama dengan mereka yang ada bergelumang dalam 


industri muzik dan seni nyanyian kerana mereka melihat lebih daripada itu. 


Mungkin ada orang bertanya sama ada caliHikam ini untuk tahap yang tinggi 


ataupun tidak. Saya tidak ada jawapan yang pasti untuknya. Namun, saya dapat 


katakan bahawa ia adalah kitab yang mesra untuk semua tahap. 


Malah, banyak kuliah di masjid menjadikan kitab ini sebagai bahan pengajaran. 


Begitu juga telah banyak syarah yang beredar di pasaran. Ini menunjukkan bahawa 

kitab ini tidak terasing untuk orang awam, bahkan perhatiannya juga sangat besar 


kerana keistimewaan yang ada padanya. 


Apapun, saya mengumpulkannya di sini sebagai mengabadikan penulisan ini 
supaya tidak luput ditelan zaman serta berkongsikan kepada para pembaca yang 
lain tentang karya yang hebat ini. Sebenarnya.a syarah dari saudara Tok Faqir an- 
Nasirin ini diambil laman Tripod miliknya. Namun, saya yang pernah 


menggunakan platform Tripod cakna bahawa ada beberapa kelemahan padanya. 


Lebih elok saya menempatkan ia di tempat yang stabil. 


Antara sebab lain saya mengumpulkan syarahnya di sini adalah kerana saya ingin 
menjadikannya pembacaan secara di luar talian tanpa memerlukan sambungan 
internet. Memandangkan ia dikumpulkan dalam satu laman web. barangkali akan 
mewujudkan kesukaran dalam beberapa aspek. Saya merasakan alangkah eloknya 
jika ia dikumpulkan seperti buku yang dibaca untuk menampilkan kesan yang 


berbeza dalam pembacaan. 


Sayang sekali bahawa syarah ini tidak dilengkapkan oleh pengarang ini mungkin 
kerana ada masalah-masalah tertentu yang tidak dapat dielakkan dari pihak 
pegarang. Masih berbaki banyak bab yang belum disyarah walaupun setelah 
bertahun-tahun lamanya. Apapun, dengan sekadar yang ada, semoga Allah 
memberkati penulisannya yang memberi manfaat kepada pembaca serta 


membenih tasawwuf yang sejati dalam mencapai sufi yang murni. 


Cuma, dalam proses pengumpulan syarahnya ke sini, saya mempraktikkan 


beberapa perkara. 


PertamaTtr saya akan cuba mentakhrijkan beberapa hadis di nota kaki sepertimana 


yang dilakukan dalam kerja tahqiq. Cuma, yang berbeza adalah saya tidak 


mentakhrij secara terperinci sepertimana yang dilakukan pentahqiq yang lain. Jika 

cukup untuk menyatakan satu sumber sahajag maka ia memadai tanpa perlu 


menerangkan darjat hadisnya. 


Kemudian, saya tidak berhajat untuk menyebutkan atau membahaskan status 
hadis tersebut. Ini bermakna bahawa mana-mana penyebutan sumber hadis yang 
saya tidak memberikan apa-apa komentar tentang statusnya bukan bermakna ia 
adalah sahih di sisi saya. Apa yang saya lakukan adalah menyampaikan sumber 
ambilan bagi hadis itu dan membetulkannya jika ada kesilapan dalam penukilan. 


Kemudian, terserah kepada pembaca untuk membuat penilaian masing-masing. 


Keduartr sebahagian hadis yang ada dalam syarah ini tidak ada asas dari sumber 
rujukan primer. Saya secara peribadi 2 tidaklah tersentak dengan perkara ini 
kerana ini kebiasaan yang ada pada karya-karya sufi yang bersikap longgar dalam 
penyampaian hadis, kurang cermat dalam menyemak sumbernya dan lentur 
waspadanya dalam meneliti ketepatan penukilan atau sumbernya. Oleh itu, jika 
ada hadis yang tidak ditemukan asalnya atau memiliki penambahan yang tidak 


sahihg maka saya akan menjelaskannya di nota kaki. 


Ini juga antara sebab saya ingin mengumpulkan syarah ini dan menjadikan ia 
bahan untuk ditahqiq. Saya mendapati beberapa kata-kata yang disabitkan kepada 
Rasulullah -sollallahu wa baroka *alayhi wa alihi wasallama kama solla wa baroka 
*ala Ibrohima wa *ala alihi fil *alamina innaka hamidun majid- hakikatnya adalah 
kata-kata selain baginda, penukilan teks tidak setepat sepertimana sumber primer 
dan hadis-hadis yang dinukilkan tidak ditemukan asalnya sehingga saya 


merasakan tidak patut untuk mendiamkan diri dalam menjelaskan statusnya. 


Dengan pembukuan khas seperti ini, saya berharap pembaca bukan sahaja dapat 
menikmati syarahan Tok Faqir an-Nasirin. Saya juga berharap ini juga adalah 
ruang kesempatan saya untuk menjelaskan kepada pembaca beberapa fakta yang 


perlu dibetulkan supaya mereka tidak bulat-bulat mengambilnya. Semoga ia 

adalah usaha yang bermanfaat dalam khidmat ilmu dan dakwah kepada 


masyarakat yang meminati syarah dari pengarang yang dihormati. 


Ketiga7rr saya membiarkan isu teknikal pada teks yang ada syarah ini sepertimana 
yang asalnya. Saya sama sekali tidak mengubah ejaan, perkataan atau transliterasi 
saya sendiri. Akan tetapi, jika saya membuat komentar di nota kakip saya akan 


mengekalkan transliterasi saya sepertimana yang saya buat di penulisan saya dan 


ia boleh didapati pada laman rasmi saya. 


Keempatrr jika dalam syarah ini memiliki kandungan yang berbaur tidak 


menyenangkan hati seperti ada pengaruh batiniah atau seumpamanyag maka saya 


sama sekali tidak menyokongnya atau bersetuju dengannya. Akan tetapi, saya 
tidak mahu memperpanjangkan lagi kandungan dalam karya ini dengan komentar 
saya yang menjurus perbahasan pada pandangan saya atau analisis daripada saya 
sepertimana yang dilakukan oleh sebahagian pentahqiq. Pun begitu, saya 


menyerahkan kepada para pembaca untuk menilai secara bijaksana untuk 


membezakan yang bermanfaat dan yang salah dalam kandungan syarah ini. 


Kelimartr pada setiap nukilan yang berbahasa Arab, saya melihat pengarang 


menempelkannya nukilan itu dalam bentuk tulisan dalam imej, bukan berbentuk 


teks yang asli sepertimana yang para pembaca lihat sekarang ini. 


Saya tidak tahu jika ini adalah kekurangan untuk penghasilan penulisan sebegini. 
Akan tetapi, saya melihat syarah Tok Faqir an-Nasirin tersebar di pelbagai 
wahana laman web dan saya mendapati nukilan asal seperti bahasa Arab tidak 
dapat disalin di wahana tersebut disebabkan ia berbentuk imej yang terhad 
kemudahannya untuk menyalinnya dan menampalnya di wahana itu. Para 


pembaca yang membaca di wahana tersebut yang bukan di laman web asal Tok 

Faqir an-Nasirin di Tripod tidak dapat tahu perkaitan sebuah kata-kata yang 
dinukilkan dengan melihat teks bahasa Arab yang asal. 


Oleh itu, di sini, saya akan menggantikan imej tersebut kepada teks dan jika ia 
tidak berbarisg maka saya akan membariskannya supaya ia boleh dimanfaatkan 


kepada para pembaca dalam penukilan ke wahana yang lain dengan memaparkan 
sekali teks Arab sepertimana yang diingini dalam penukilan. Lalu, dengan itu, 
mereka yang menukilkan dapat menampilkan perkaitan sebuah kata-kata dengan 
teks asal bahasa Arab tanpa mengurangi roh intipati perbahasan dari pengarang 
yang semoga Allah mencucuri rohnya dengan rahmat-Nya dan menyampaikan 


para pembaca yang lain padanya. 

Keenamrtr sebahagian cerita, kisah, hikayat atau nukilan kata-kata yang tidak ada 
teks bahasa Arab padanya tidak saya menemukan asalnya. Oleh itu, apabila saya 
mendiamkannya dari membuat nota kaki, tidak bermakna saya menganggap 
bahawa cerita, hikayat, kisah atau nukilan itu kecuali jika ia melibatkan hadis 


maka saya akan menerangkan statusnya. 


Apapun, semoga pembukuan ini bermanfaat dan memberikan santapan rohani 


bagi para pembaca. Semoga Allah melapangkan jiwa kita untuk mencapai 


kebahagiaan di dunia dan di akhirat. 


Akhir sekalirr saya mengijazahkan sanad kitab saliHikam karya Ibn *Ato?illah 


ash Sakandariyy kepada semua pembaca syarah saliHikam oleh Tok Fakir an- 
Nasirin atau yang mendengar bacaannya atau yang mempelajarinya atau yang 
mengajarnya atau membincangkannya pada setiap huruf yang ada pada salinan ini 
dari awalnya sehingga akhirnya bersama tahqiq daripada saya ini sahaja. Ijazah 


sanad boleh diperoleh di akhir buku ini. 

Ijazah sama sekali tidak sah selama-lamanya dengan melaksanakan selain dari apa 
yang disyaratkan ini seumpama membaca syarah Tok Fakir an-Nasirin di suatu 
laman sesawang seperti kandungannya yang terdapat di (Blogspot) orang lain 
atau mana-mana yang selain dari apa yang ada disalin di naskhah yang ditahqiq 


oleh saya yang ini. Ambil perhatian wahai saudara yang menginginkannya! 

Pendahuluan Tok Faqir An- 
Nasirin 


Aa da a a Sa D D a 


* 
P 


na ASI 


an ag SA D SS 

Dengan nama Allah, Yang Maha Pemurah, lagi Maha Penyayang. Segala puji- 

pujian bagi Allah, Pemelihara sekalian alam. Selawat disertai salam atas yang 
paling mulia di antara Rasul-rasul, Muhammad Rasul yang Amin, dan atas 


sekalian keluarga dan sahabat-sahabat baginda saw. 


Daku reda Allah adalah Tuhan, Islam adalah Agama, Nabi Muhammad saw adalah 
Nabi dan Rasul, al-Quran adalah Imam, Kaabah adalah Kiblat dan Mukmin adalah 


saudara. 
A pa PE a Br A gi A na pa A Lg A 2; 7 
Usu Da aa ga Aa Sepa D A 


Wahai tuhanku! Engkau jualah maksud dan tujuanku dan keredaan Engkau jua 


yang daku cari. Daku mengharapkan kasih sayang-Mu dan kehampiran-Mu. 


Kitab al-Hikam karangan Imam Tajuddin Abu Fadhli Ahmad bin Muhammad bin 
Abdul Karim bin Athaillah Askandary boleh dianggap sebagai buku teks yang 


Kandungan 


perlu dipelajari oleh orang-orang yang mahu mendalami ilmu tauhid / tasauf serta 
berjalan pada jalan kerohanian. Dalamnya mengandungi kata-kata hikmat yang 


boleh dijadikan petunjuk jalan menuju Allah s.w.t dan mencapai keredaan-Nya. 


Pada mulanya daku mengenali Kitab al-Hikam pada namanya sahaja. Apa yang 
diperkatakan adalah kitab ini merupakan sebuah kitab yang sukar difahami. Hanya 
sedikit sahaja bilangan guru-guru yang mampu mengajarkan kitab ini. Anggapan 
yang telah tertanam dalam fikiranku adalah hanya orang-orang yang khusus sahaja 
layak mempelajari kitab tersebut. Oleh yang demikian daku tidak pernah mencuba 


untuk mempelajarinya. 


Kehendak Allah s.w.t mengatasi segala perkara. Apabila daku dimasukkan ke 
dalam bidang kerohanian timbullah minat dan kecenderungan untuk mengetahui 
isi Kitab al-Hikam. Daku mula mempelajari syarah-syarah kitab tersebut yang 
boleh didapati di kedai-kedai buku. Sedikit sekali kefahaman yang terbuka 
kepadaku. Kemudian daku mempelajari kitab-kitab tasauf yang boleh daku dapati 
dari berbagai-bagai sumber. Berbekalkan sedikit pengetahuan dalam ilmu tasauf, 
daku mempelajari semula Kitab al-Hikam. Apa yang daku fahamkan itu daku 
tuliskan sebagai satu cara pembelajaran. Beberapa orang sahabat telah membaca 
teks yang asal dan memberi teguran yang membina. Hasil dari teguran itu daku 


tulis semula Syarah al-Hikam ini. 


Apa yang daku fahamkan dan perolehi dari khazanah al-Hikam ingin daku 
kongsikan dengan saudara-saudara Muslimku. Mudah-mudahan Allah s.w.t 


memberikan taufik dan hidayat kepada kita semua. 


Penyusun Syarah al-Hikam ini bukanlah seorang yang alim dalam ilmu tasauf, apa 
lagi ilmu fikah. Oleh itu adalah baik jika saudara-saudara yang membaca kitab ini 
merujukkan kepada orang yang alim. Jika terdapat perbezaan pendapat di antara 
isi kitab ini dengan perkataan orang alim, anggaplah kefahaman penyusun telah 


tersilap dan berpeganglah kepada perkataan orang alim. Penyusun memohon 

kemaafan di atas kesilapan tersebut. Sekiranya apa yang diperkatakan dalam kitab 
ini adalah benar, maka sesungguhnya kebenaran itu dari Allah s.w.t. Hanya Dia 


yang patut menerima pujian. Hanya kepada-Nya kita bersyukur. 
Wahai saudara-saudaraku yang daku kasihi. 


Ilmu adalah nur. Hati juga nur. Dan, Nur adalah salah satu nama daripada Nama- 
nama Allah s.w.t. Nur Ilahi, hati dan ilmu berhubung rapat. Hati yang suci bersih 
menjadi bekas yang sesuai untuk menerima pancaran Nur Ilahi. Hati yang 
dipenuhi oleh Nur Ilahi mampu menerima Nur Ilmu dari alam ghaib. Nur Ilmu 
yang dari alam ghaib itu membuka hakikat alam dan hakikat Ketuhanan. Hati yang 
menerima pengalaman hakikat memancarkan nurnya kepada akal. Akal yang 
menerima pancaran Nur Hati akan dapat memahami perkara ghaib yang dinafikan 
oleh akal biasa. Bila hati dan akal sudah beriman hilanglah keresahan pada jiwa 
dan kekeliruan pada akal. Lahirlah ketenangan yang sejati. Hiduplah nafsu 
muthmainnah menggerakkan sekalian anggota zahir dan batin supaya berbakti 
kepada Allah s.w.t. Jadilah insan itu seorang hamba yang sesuai zahirnya dengan 
Syariat dan batinnya dengan kehendak dan lakuan Allah s.w.t. Bila Allah s.w.t 
memilihnya, maka jadilah dia seorang insan Hamba Rabbani, Khalifah Allah yang 


diberi tugas khusus dalam melaksanakan kehendak Allah s.w.t di bumi. 


Khalifah Allah muncul dalam berbagai-bagai bidang. Mana-mana bidang yang 
dipimpin oleh Muslim yang bertaraf Khalifah Allah akan menjadi cemerlang dan 
kaum Muslimin akan mengatasi kaum-kaum lain dalam bidang berkenaan. 
Khalifah ekonomi akan membawa ekonomi umat Islam mengatasi ekonomi semua 
kaum lain. Khalifah tentera akan membebaskan umat Islam dari kaum penjajah 
dan penindas yang zalim. Khalifah dakwah akan membukakan Islam yang 
sebenarnya dan membersihkannya dari bidaah, kekarutan dan kesesatan. Bila 
semua bidang kehidupan dipimpin oleh Khalifah Muslim maka umat Islam akan 


menjadi umat yang teratas dalam segala bidang. 

Mulalah bekerja membentuk hati agar ia menjadi bercahaya dengan Nur Ilahi. Nur 
Ilahi adalah tentera bagi hati yang akan mengalahkan segala jenis senjata dan 
segala jenis sistem, walau bagaimana canggih sekali pun. Bila Nur Ilahi sudah 
memenuhi ruang hati umat Islam maka umat Islam akan menjadi satu puak yang 
tidak akan dapat dikalahkan oleh sesiapa pun, dalam bidang apa sekalipun. Insya- 
Allah! 


EA A Na a 


M— 
N; 
Hi 


de Si 


Pa o A Pa P 


a A a a Qi Na N; BU 


Z 


Sa AH BeGAH 


Tidaklah Allah memberati suatu diri melainkan sekadar terpikul olehnya. Dia akan 
mendapat pahala dari apa yang dia usahakan dan akan mendapat siksa atas apa 
yang dia usahakan pula. Wahai Tuhan kami! Janganlah Engkau tuntut kami di atas 
kealpaan kami dan kekeliruan kami. Wahai Tuhan kami! Janganlah Engkau 
pikulkan ke atas kami siksa, sebagaimana yang pernah Engkau pikulkan atas 
orang-orang yang sebelum kami. Wahai Tuhan kami! Janganlah Engkau timpakan 
ke atas kami perintah yang tidak bertenaga kami dengan dia, dan maafkanlah 
(dosa-dosa) kami dan ampunilah kami dan kasihanilah kami; Engkau jualah 
Penolong kami. Maka tolonglah kami atas mengalahkan kaum yang tidak mahu 


percaya. (Ayat 286 : Surah al-Baqarah ) 


. 
. 
& 
- 

Dan tulislah untuk kami satu kebaikan di dunia dan juga akhirat. Sesungguhnya 


kami telah bertaubat kepada Engkau. ( Ayat 156 : Surah al-A'raaf ) 


a Ii Sa US 


Wahai Tuhan kami! Berilah kami di dunia kebaikan dan di akhirat pun kebaikan. 
Dan peliharalah kami daripada seksaan neraka. ( Ayat 201 : Surah al-Baqarah ) 


Amin! Ya Rabbal “Aalamin. 
Wassalam. 

MOHAMAD NASIR BIN MAJID 
(TOK FAQIR AN-NASIRIN) 
Seberang Takir 


Terengganu Darul Iman 

Hikmat 1 : Perbuatan Zahir Dan Suasana Hati 
Sg P ng $ D a P. -, D o SA 
Aa Sa ng a Id SN SG Sy 


SEBAHAGIAN DARIPADA TANDA BERSANDAR KEPADA AMAL 
(PERBUATAN ZAHIR) ADALAH BERKURANGAN HARAPANNYA 
(SUASANA HATI) TATKALA BERLAKU PADANYA KESALAHAN. 


Imam Ibnu Athaillah memulakan Kalam Hikmat beliau dengan mengajak kita 
merenung kepada hakikat amal. Amal boleh dibahagikan kepada dua jenis iaitu 
perbuatan zahir dan perbuatan hati atau suasana hati berhubung dengan perbuatan 
zahir itu. Beberapa orang boleh melakukan perbuatan zahir yang serupa tetapi 
suasana hati berhubung dengan perbuatan zahir itu tidak serupa. Kesan amalan 
zahir kepada hati berbeza antara seorang dengan seorang yang lain. Jika amalan 
zahir itu mempengaruhi suasana hati, maka hati itu dikatakan bersandar kepada 
amalan zahir. Jika hati dipengaruhi juga oleh amalan hati, maka hati itu dikatakan 
bersandar juga kepada amal, sekalipun ianya amalan batin. Hati yang bebas 
daripada bersandar kepada amal sama ada amal zahir atau amal batin adalah hati 
yang menghadap kepada Allah s.w.t dan meletakkan pergantungan kepada-Nya 
tanpa membawa sebarang amal, zahir atau batin, serta menyerah sepenuhnya 
kepada Allah s.w.t tanpa sebarang takwil atau tuntutan. Hati yang demikian tidak 
menjadikan amalnya, zahir dan batin, walau berapa banyak sekalipun, sebagai alat 
untuk tawar menawar dengan Tuhan bagi mendapatkan sesuatu. Amalan tidak 
menjadi perantaraan di antaranya dengan Tuhannya. Orang yang seperti ini tidak 
membataskan kekuasaan dan kemurahan Tuhan untuk tunduk kepada perbuatan 
manusia. Allah s.w.t Yang Maha Berdiri Dengan Sendiri berbuat sesuatu menurut 
kehendak-Nya tanpa dipengaruhi oleh sesiapa dan sesuatu. Apa sahaja yang 
mengenai Allah s.w.t adalah mutlak, tiada had, sempadan dan perbatasan. Oleh 


kerana itu orang arif tidak menjadikan amalan sebagai sempadan yang 

mengongkong ketuhanan Allah s.w.t atau “memaksa' Allah s.w.t berbuat sesuatu 
menurut perbuatan makhluk. Perbuatan Allah s.w.t berada di hadapan dan 
perbuatan makhluk di belakang. Tidak pernah terjadi Allah s.w.t mengikuti 
perkataan dan perbuatan seseorang atau sesuatu.Sebelum menjadi seorang yang 
arif, hati manusia memang berhubung rapat dengan amalan dirinya, baik yang 
zahir mahu pun yang batin. Manusia yang kuat bersandar kepada amalan zahir 
adalah mereka yang mencari faedah keduniaan dan mereka yang kuat bersandar 
kepada amalan batin adalah yang mencari faedah akhirat. Kedua-dua jenis 
manusia tersebut berkepercayaan bahawa amalannya menentukan apa yang 
mereka akan perolehi baik di dunia dan juga di akhirat. Kepercayaan yang 
demikian kadang-kadang membuat manusia hilang atau kurang pergantungan 
dengan Tuhan. Pergantungan mereka hanyalah kepada amalan semata-mata 
ataupun jika mereka bergantung kepada Allah s.w.t, pergantungan itu bercampur 
dengan keraguan. Seseorang manusia boleh memeriksa diri sendiri apakah kuat 
atau lemah pergantungannya kepada Allah s.w.t. Kalam Hikmat 1 yang 
dikeluarkan oleh Ibnu Athaillah memberi petunjuk mengenainya. Lihatlah kepada 
hati apabila kita terperosok ke dalam perbuatan maksiat atau dosa. Jika kesalahan 
yang demikian membuat kita berputus asa daripada rahmat dan pertolongan Allah 


s.w.t itu tandanya pergantungan kita kepada-Nya sangat lemah. Firman-Nya: 


@ 


San IA 


“Wahai anak-anakku! Pergilah dan intiplah khabar berita mengenai Yusuf dan 
saudaranya (Bunyamin), dan janganlah kamu berputus asa dari rahmat serta 
pertolongan Allah. Sesungguhnya tidak berputus asa dari rahmat dan pertolongan 


Allah melainkan kaum yang kafir ”. ( Ayat 87 : Surah Yusuf) 

Ayat di atas menceritakan bahawa orang yang beriman kepada Allah s.w.t 
meletakkan pergantungan kepada-Nya walau dalam keadaan bagaimana sekali 
pun. Pergantungan kepada Allah s.w.t membuat hati tidak berputus asa dalam 
menghadapi dugaan hidup. Kadang-kadang apa yang diingini, dirancangkan dan 
diusahakan tidak mendatangkan hasil yang diharapkan. Kegagalan mendapatkan 
sesuatu yang diingini bukan bermakna tidak menerima pemberian Allah s.w.t. 
Selagi seseorang itu beriman dan bergantung kepada-Nya selagi itulah Dia 
melimpahkan rahmat-Nya. Kegagalan memperolehi apa yang dihajatkan bukan 
bermakna tidak mendapat rahmat Allah s.w.t. Apa juga yang Allah s.w.t lakukan 
kepada orang yang beriman pasti terdapat rahmat-Nya, walaupun dalam soal tidak 
menyampaikan hajatnya. Keyakinan terhadap yang demikian menjadikan orang 
yang beriman tabah menghadapi ujian hidup, tidak sekali-kali berputus asa. 
Mereka yakin bahawa apabila mereka sandarkan segala perkara kepada Allah 
s.w.t, maka apa juga amal kebaikan yang mereka lakukan tidak akan menjadi sia- 


sia. 


Orang yang tidak beriman kepada Allah s.w.t berada dalam situasi yang berbeza. 
Pergantungan mereka hanya tertuju kepada amalan mereka, yang terkandung di 
dalamnya ilmu dan usaha. Apabila mereka mengadakan sesuatu usaha berdasarkan 
kebolehan dan pengetahuan yang mereka ada, mereka mengharapkan akan 
mendapat hasil yang setimpal. Jika ilmu dan usaha (termasuklah pertolongan 
orang lain) gagal mendatangkan hasil, mereka tidak mempunyai tempat bersandar 
lagi. Jadilah mereka orang yang berputus asa. Mereka tidak dapat melihat hikmat 
kebijaksanaan Allah s.w.t mengatur perjalanan takdir dan mereka tidak mendapat 


rahmat dari-Nya. 


Jika orang kafir tidak bersandar kepada Allah s.w.t dan mudah berputus asa, di 
kalangan sebahagian orang Islam juga ada yang demikian, bergantung setakat 
mana sifatnya menyerupai sifat orang kafir. Orang yang seperti ini melakukan 


amalan kerana kepentingan diri sendiri, bukan kerana Allah s.w.t. Orang ini 

mungkin mengharapkan dengan amalannya itu dia dapat mengecapi kemakmuran 
hidup di dunia. Dia mengharapkan semoga amal kebajikan yang dilakukannya 
dapat mengeluarkan hasil dalam bentuk bertambah rezekinya, kedudukannya atau 
pangkatnya, orang lain semakin menghormatinya dan dia juga dihindarkan 
daripada bala penyakit, kemiskinan dan sebagainya. Bertambah banyak amal 
kebaikan yang dilakukannya bertambah besarlah harapan dan keyakinannya 


tentang kesejahteraan hidupnya. 


Sebahagian kaum muslimin yang lain mengaitkan amal kebaikan dengan 
kemuliaan hidup di akhirat. Mereka memandang amal salih sebagai tiket untuk 
memasuki syurga, juga bagi menjauhkan azab api neraka. Kerohanian orang yang 
bersandar kepada amal sangat lemah, terutamanya mereka yang mencari 
keuntungan keduniaan dengan amal mereka. Mereka tidak tahan menempuh ujian. 
Mereka mengharapkan perjalanan hidup mereka sentiasa selesa dan segala- 
segalanya berjalan menurut apa yang dirancangkan. Apabila sesuatu itu berlaku di 
luar jangkaan, mereka cepat naik panik dan gelisah. Bala bencana membuat 
mereka merasakan yang merekalah manusia yang paling malang di atas muka 
bumi ini. Bila berjaya memperoleh sesuatu kebaikan, mereka merasakan kejayaan 
itu disebabkan kepandaian dan kebolehan mereka sendiri. Mereka mudah menjadi 


ego serta suka menyombong. 


Apabila rohani seseorang bertambah teguh dia melihat amal itu sebagai jalan 
untuknya mendekatkan diri dengan Tuhan. Hatinya tidak lagi cenderung kepada 
faedah duniawi dan ukhrawi tetapi dia berharap untuk mendapatkan kurniaan 
Allah s.w.t seperti terbuka hijab-hijab yang menutupi hatinya. Orang ini 
merasakan amalnya yang membawanya kepada Tuhan. Dia sering mengaitkan 
pencapaiannya dalam bidang kerohanian dengan amal yang banyak dilakukannya 
seperti berzikir, bersembahyang sunat, berpuasa dan lain-lain. Bila dia tertinggal 
melakukan sesuatu amal yang biasa dilakukannya atau bila dia tergelincir 


melakukan kesalahan maka dia berasa dijauhkan oleh Tuhan. Inilah orang yang 

pada peringkat permulaan mendekatkan dirinya dengan Tuhan melalui amalan 


tarekat tasauf. 


Jadi, ada golongan yang bersandar kepada amal semata-mata dan ada pula 
golongan yang bersandar kepada Tuhan melalui amal. Kedua-dua golongan 
tersebut berpegang kepada keberkesanan amal dalam mendapatkan sesuatu. 
Golongan pertama kuat berpegang kepada amal zahir, iaitu perbuatan zahir yang 
dinamakan usaha atau ikhtiar. Jika mereka tersalah memilih ikhtiar, hilanglah 
harapan mereka untuk mendapatkan apa yang mereka hajatkan. Ahli tarekat yang 
masih diperingkat permulaan pula kuat bersandar kepada amalan batin seperti 
sembahyang dan berzikir. Jika mereka tertinggal melakukan sesuatu amalan yang 
biasa mereka lakukan, akan berkurangan harapan mereka untuk mendapatkan 
anugerah dari Allah s.w.t. Sekiranya mereka tergelincir melakukan dosa, akan 


putuslah harapan mereka untuk mendapatkan anugerah Allah s.w.t. 


Dalam perkara bersandar kepada amal ini, termasuklah juga bersandar kepada 
ilmu, sama ada ilmu zahir atau ilmu batin. Ilmu zahir adalah ilmu pentadbiran dan 
pengurusan sesuatu perkara menurut kekuatan akal. Ilmu batin pula adalah ilmu 
yang menggunakan kekuatan dalaman bagi menyampaikan hajat. Ia termasuklah 
penggunaan ayat-ayat al-Quran dan jampi. Kebanyakan orang meletakkan 
keberkesanan kepada ayat, jampi dan usaha, hinggakan mereka lupa kepada Allah 


s.w.t yang meletakkan keberkesanan kepada tiap sesuatu itu. 


Seterusnya, sekiranya Tuhan izinkan, kerohanian seseorang meningkat kepada 


makam yang lebih tinggi. Nyata di dalam hatinya maksud kalimat: 


Tiada daya dan upaya kecuali beserta Allah. 


& kg Pu se Ra 
SAreS L3 ANI 

“Padahal Allah yang mencipta kamu dan benda-benda yang kamu perbuat itu!” ( 
Ayat 96 : Surah as- Saaffaat ) 


Orang yang di dalam makam ini tidak lagi melihat kepada amalnya, walaupun 
banyak amal yang dilakukannya namun, hatinya tetap melihat bahawa semua 
amalan tersebut adalah kurniaan Allah s.w.t kepadanya. Jika tidak kerana taufik 
dan hidayat dari Allah s.w.t tentu tidak ada amal kebaikan yang dapat 


dilakukannya. Allah s.w.t berfirman: 


P An SANA Sg 


” 


Ri DR wg @ 4 4 
Wa Li 
Sen Sa 

7 gg CA pa 


“Ini ialah dari limpah kurnia Tuhanku, untuk mengujiku adakah aku bersyukur 
atau aku tidak mengenangkan nikmat pemberian-Nya. Dan (sebenarnya) sesiapa 
yang bersyukur maka faedah syukurnya itu hanyalah terpulang kepada dirinya 
sendiri, dan sesiapa yang tidak bersyukur (maka tidaklah menjadi masalah kepada 
Allah), kerana sesungguhnya Tuhanku Maha Kaya, lagi Maha Pemurah”. ( Ayat 
40 : Surah an-Nami ) 


A 


z Haj a en US Sa dan Aa di NI Sa 


Lo 


A 


a 


Dan tiadalah kamu berkemahuan (melakukan sesuatu perkara) melainkan dengan 
cara yang dikehendaki Allah; sesungguhnya Allah adalah Maha Mengetahui, lagi 
Maha Bijaksana (mengaturkan sebarang perkara yang dikehendaki-Nya). Ia 
memasukkan sesiapa yang kehendaki-Nya (menurut aturan yang ditetapkan) ke 


dalam rahmat-Nya (dengan ditempatkan-Nya di dalam syurga); dan orang-orang 

yang zalim, Ia menyediakan untuk mereka azab seksa yang tidak terperi sakitnya. ( 


Ayat 30 & 31 : Surah al-Insaan ) 


Segala-galanya adalah kurniaan Allah s.w.t dan menjadi milik-Nya. Orang ini 
melihat kepada takdir yang Allah s.w.t tentukan, tidak terlihat olehnya 
keberkesanan perbuatan makhluk termasuklah perbuatan dirinya sendiri. Makam 
ini dinamakan makam ariffin iaitu orang yang mengenal Allah s.w.t. Golongan ini 
tidak lagi bersandar kepada amal namun, merekalah yang paling kuat mengerjakan 


amal ibadat. 


Orang yang masuk ke dalam lautan takdir, reda dengan segala yang ditentukan 
Allah s.w.t, akan sentiasa tenang, tidak berdukacita bila kehilangan atau ketiadaan 


sesuatu. Mereka tidak melihat makhluk sebagai penyebab atau pengeluar kesan. 


Di awal perjalanan menuju Allah s.w.t, seseorang itu kuat beramal menurut 
tuntutan syariat. Dia melihat amalan itu sebagai kenderaan yang boleh 
membawanya hampir dengan Allah s.w.t. Semakin kuat dia beramal semakin 
besarlah harapannya untuk berjaya dalam perjalanannya. Apabila dia mencapai 
satu tahap, pandangan mata hatinya terhadap amal mula berubah. Dia tidak lagi 
melihat amalan sebagai alat atau penyebab. Pandangannya beralih kepada 
kurniaan Allah s.w.t. Dia melihat semua amalannya adalah kurniaan Allah s.w.t 
kepadanya dan kehampirannya dengan Allah s.w.t juga kurniaan-Nya. Seterusnya 
terbuka hijab yang menutupi dirinya dan dia mengenali dirinya dan mengenali 
Tuhannya. Dia melihat dirinya sangat lemah, hina, jahil, serba kekurangan dan 
faqir. Tuhan adalah Maha Kaya, Berkuasa, Mulia, Bijaksana dan Sempurna dalam 
segala segi. Bila dia sudah mengenali dirinya dan Tuhannya, pandangan mata 
hatinya tertuju kepada Kudrat dan Iradat Allah s.w.t yang menerajui segala sesuatu 
dalam alam maya ini. Jadilah dia seorang arif yang sentiasa memandang kepada 
Allah s.w.t, berserah diri kepada-Nya, bergantung dan berhajat kepada-Nya. Dia 
hanyalah hamba Allah s.w.t yang faqir. 


Kandungan 


Hikmat 2 : Ahli Asbab Dan Ahli Tajrid 


Ding sa AN A UA Aa Di 
du a B- L4 Sa 


KEINGINAN KAMU UNTUK BERTAJRID PADAHAL ALLAH MASIH 
MELETAKKAN KAMU DALAM SUASANA ASBAB ADALAH SYAHWAT 
YANG SAMAR, SEBALIKNYA KEINGINAN KAMU UNTUK BERASBAB 
PADAHAL ALLAH TELAH MELETAKKAN KAMU DALAM SUASANA 
TAJRID BERERTI TURUN DARI SEMANGAT DAN TINGKAT YANG 
TINGGI. 


Hikmat 1 menerangkan tanda orang yang bersandar kepada amal. Bergantung 
kepada amal adalah sifat manusia biasa yang hidup dalam dunia ini. Dunia ini 
dinamakan alam asbab. Apabila perjalanan hidup keduniaan dipandang melalui 
mata ilmu atau mata akal akan dapat disaksikan kerapian susunan sistem sebab 
musabab yang mempengaruhi segala kejadian. Tiap sesuatu berlaku menurut 
sebab yang menyebabkan ia berlaku. Hubungan sebab dengan akibat sangat erat. 
Mata akal melihat dengan jelas keberkesanan sebab dalam menentukan akibat. 
Kerapian sistem sebab musabab ini membolehkan manusia mengambil manfaat 
daripada anasir dan kejadian alam. Manusia dapat menentukan anasir yang boleh 
memudaratkan kesihatan lalu menjauhkannya dan manusia juga boleh menentukan 
anasir yang boleh menjadi ubat lalu menggunakannya. Manusia boleh membuat 
ramalan cuaca, pasang surut air laut, angin, ombak, letupan gunung berapi dan 
lain-lain kerana sistem yang mengawal perjalanan anasir alam berada dalam 
suasana yang sangat rapi dan sempurna, membentuk hubungan sebab dan akibat 


yang padu. 

Allah s.w.t mengadakan sistem sebab musabab yang rapi adalah untuk kemudahan 
manusia menyusun kehidupan mereka di dunia ini. Kekuatan akal dan pancaindera 
manusia mampu mentadbir kehidupan yang dikaitkan dengan perjalanan sebab 
musabab. Hasil daripada pemerhatian dan kajian akal itulah lahir berbagai-bagai 
jenis ilmu tentang alam dan kehidupan, seperti ilmu sains, astronomi, kedoktoran, 
teknologi maklumat dan sebagainya. Semua jenis ilmu itu dibentuk berdasarkan 


perjalanan hukum sebab-akibat. 


Kerapian sistem sebab musabab menyebabkan manusia terikat kuat dengan 
hukum sebab-akibat. Manusia bergantung kepada amal (sebab) dalam 
mendapatkan hasil (akibat). Manusia yang melihat kepada keberkesanan sebab 


dalam menentukan akibat serta bersandar dengannya dinamakan ahli asbab. 


Sistem sebab musabab atau perjalanan hukum sebab-akibat sering membuat 
manusia lupa kepada kekuasaan Allah s.w.t. Mereka melakukan sesuatu dengan 
penuh keyakinan bahawa akibat akan lahir daripada sebab, seolah-olah Allah s.w.t 
tidak ikut campur dalam urusan mereka. Allah s.w.t tidak suka hamba-Nya 
“mempertuhankan' sesuatu kekuatan sehingga mereka lupa kepada kekuasaan- 
Nya. Allah s.w.t tidak suka jika hamba-Nya sampai kepada tahap 
mempersekutukan diri-Nya dan kekuasaan-Nya dengan anasir alam dan hukum 
sebab-akibat ciptaan-Nya. Dia yang meletakkan keberkesanan kepada anasir alam 
berkuasa membuat anasir alam itu lemah semula. Dia yang meletakkan kerapian 
pada hukum sebab-akibat berkuasa merombak hukum tersebut. Dia mengutuskan 
rasul-rasul dan nabi-nabi membawa mukjizat yang merombak hukum sebab-akibat 
bagi mengembalikan pandangan manusia kepada-Nya, agar waham sebab 
musabab tidak menghijab ketuhanan-Nya. Kelahiran Nabi Isa a.s, terbelahnya laut 
dipukul oleh tongkat Nabi Musa a.s, kehilangan kuasa membakar yang ada pada 
api tatkala Nabi Ibrahim a.s masuk ke dalamnya, keluarnya air yang jernih dari 
jari-jari Nabi Muhammad s.a.w dan banyak lagi yang didatangkan oleh Allah 


s.w.t, merombak keberkesanan hukum sebab-akibat bagi menyedarkan manusia 

tentang hakikat bahawa kekuasaan Allah s.w.t yang menerajui perjalanan alam 
maya dan hukum sebab-akibat. Alam dan hukum yang ada padanya seharusnya 
membuat manusia mengenal Tuhan, bukan menutup pandangan kepada Tuhan. 
Sebahagian daripada manusia diselamatkan Allah s.w.t daripada waham sebab 


musabab. 


Sebagai manusia yang hidup dalam dunia mereka masih bergerak dalam arus 
sebab musabab tetapi mereka tidak meletakkan keberkesanan hukum kepada 
sebab. Mereka sentiasa melihat kekuasaan Allah s.w.t yang menetapkan atau 
mencabut keberkesanan pada sesuatu hukum sebab-akibat. Jika sesuatu sebab 
berjaya mengeluarkan akibat menurut yang biasa terjadi, mereka melihatnya 
sebagai kekuasaan Allah s.w.t yang menetapkan kekuatan kepada sebab tersebut 


dan Allah s.w.t juga yang mengeluarkan akibatnya. Allah s.w.t berfirman: 


SAN D a SH a an Sa 3 GA a 
PAKA KIA 


Segala yang ada di langit dan di bumi tetap mengucap tasbih kepada Allah; dan 
Dialah Yang Maha Kuasa, lagi Maha Bijaksana. Dialah sahaja yang menguasai 
dan memiliki langit dan bumi; Ia menghidupkan dan mematikan; dan Ia Maha 
Kuasa atas tiap-tiap sesuatu. ( Ayat 1 & 2 : Surah al-Hadiid ) 
2A DA LA D A A P . ea 
Ila SS Ser a Mi A a Se 
Maka Kami (Allah) berfirman: “Pukullah si mati dengan sebahagian anggota 


lembu yang kamu sembelih itu”. (Mereka pun memukulnya dan ia kembali hidup). 


Demikianlah Allah menghidupkan orang-orang yang telah mati, dan 

memperlihatkan kepada kamu tanda-tanda kekuasaan-Nya, supaya kamu 


memahaminya. ( Ayat 73 : Surah al-Baqarah ) 


Orang yang melihat kepada kekuasaan Allah s.w.t menerajui hukum sebab-akibat 
tidak meletakkan keberkesanan kepada hukum tersebut. Pergantungannya kepada 
Allah s.w.t, tidak kepada amal yang menjadi sebab. Orang yang seperti ini 
dipanggil ahli tajrid. 


Ahli tajrid, seperti juga ahli asbab, melakukan sesuatu menurut peraturan sebab- 
akibat. Ahli tajrid juga makan dan minum Ahli tajrid memanaskan badan dan 
memasak dengan menggunakan api juga. Ahli tajrid juga melakukan sesuatu 
pekerjaan yang berhubung dengan rezekinya. Tidak ada perbezaan di antara amal 
ahli tajrid dengan amal ahli asbab. Perbezaannya terletak di dalam diri iaitu hati. 
Ahli asbab melihat kepada kekuatan hukum alam. Ahli tajrid melihat kepada 
kekuasaan Allah s.w.t pada hukum alam itu. Walaupun ahli asbab mengakui 
kekuasaan Allah s.w.t tetapi penghayatan dan kekuatannya pada hati tidak sekuat 
ahli tajrid. 


Dalam melakukan kebaikan ahli asbab perlu melakukan mujahadah. Mereka perlu 
memaksa diri mereka berbuat baik dan perlu menjaga kebaikan itu agar tidak 
menjadi rosak. Ahli asbab perlu memperingatkan dirinya supaya berbuat ikhlas 
dan perlu melindungi keikhlasannya agar tidak dirosakkan oleh riak (berbuat baik 
untuk diperlihatkan kepada orang lain agar dia dikatakan orang baik), takbur 
(sombong dan membesar diri, merasakan diri sendiri lebih baik, lebih tinggi, lebih 
kuat dan lebih cerdik daripada orang lain) dan sama'ah (membawa perhatian orang 
lain kepada kebaikan yang telah dibuatnya dengan cara bercerita mengenainya, 
agar orang memperakui bahawa dia adalah orang baik). Jadi, ahli asbab perlu 
memelihara kebaikan sebelum melakukannya dan juga selepas melakukannya. 
Suasana hati ahli tajrid berbeza daripada apa yang dialami oleh ahli asbab. Jika 
ahli asbab memperingatkan dirinya supaya ikhlas, ahli tajrid tidak melihat kepada 


ikhlas kerana mereka tidak bersandar kepada amal kebaikan yang mereka lakukan. 


Kandungan 


Apa juga kebaikan yang keluar daripada mereka diserahkan kepada Allah s.w.t 
yang mengurniakan kebaikan tersebut. Ahli tajrid tidak perlu menentukan 
perbuatannya ikhlas atau tidak ikhlas. Melihat keihklasan pada perbuatan sama 
dengan melihat diri sendiri yang ikhlas. Apabila seseorang merasakan dirinya 
sudah ikhlas, padanya masih tersembunyi keegoan diri yang membawa kepada 
riak, ujub (merasakan diri sendiri sudah baik) dan sama'ah. Apabila tangan kanan 
berbuat ikhlas dalam keadaan tangan kiri tidak menyedari perbuatan itu baharulah 
tangan kanan itu benar-benar ikhlas. Orang yang ikhlas berbuat kebaikan dengan 
melupakan kebaikan itu. Ikhlas sama seperti harta benda. Jika seorang miskin 
diberi harta oleh jutawan, orang miskin itu malu mendabik dada kepada jutawan 
itu dengan mengatakan yang dia sudah kaya. Orang tajrid yang diberi ikhlas oleh 
Allah s.w.t mengembalikan kebaikan mereka kepada Allah s.w.t. Jika harta orang 
miskin itu hak si jutawan tadi, ikhlas orang tajrid adalah hak Allah s.w.t. Jadi, 
orang asbab bergembira kerana melakukan perbuatan dengan ikhlas, orang tajrid 
pula melihat Allah s.w.t yang mentadbir sekalian urusan. Ahli asbab dibawa 


kepada syukur, ahli tajrid berada dalam penyerahan. 


Kebaikan yang dilakukan oleh ahli asbab merupakan teguran agar mereka ingat 
kepada Allah s.w.t yang memimpin mereka kepada kebaikan. Kebaikan yang 
dilakukan oleh ahli tajrid merupakan kurniaan Allah s.w.t kepada kumpulan 
manusia yang tidak memandang kepada diri mereka dan kepentingannya. Ahli 
asbab melihat kepada keberkesanan hukum sebab-akibat. Ahli tajrid pula melihat 
kepada keberkesanan kekuasaan dan ketentuan Allah s.w.t. Dari kalangan ahli 
tajrid, Allah s.w.t memilih sebahagiannya dan meletakkan kekuatan hukum pada 
mereka. Kumpulan ini bukan sekadar tidak melihat kepada keberkesanan hukum 
sebab-akibat, malah mereka berkekuatan menguasai hukum sebab-akibat itu. 
Mereka adalah nabi-nabi dan wali-wali pilihan. Nabi-nabi dianugerahkan mukjizat 
dan wali-wali dianugerahkan kekeramatan. Mukjizat dan kekeramatan merombak 


keberkesanan hukum sebab-akibat. 

Di dalam kumpulan wali-wali pilihan yang dikurniakan kekuatan mengawal 
hukum sebab-akibat itu terdapatlah orang-orang seperti Syeikh Abdul Kadir al- 
Jailani, Abu Hasan as-Sazili, Rabiatul Adawiah, Ibrahim Adham dan lain-lain. 
Cerita tentang kekeramatan mereka sering diperdengarkan. Orang yang cenderung 
kepada tarekat tasauf gemar menjadikan kehidupan aulia Allah s.w.t tersebut 
sebagai contoh, dan yang mudah memikat perhatian adalah bahagian kekeramatan. 
Kekeramatan biasanya dikaitkan dengan perilaku kehidupan yang zuhud dan 
bertawakal sepenuhnya kepada Allah s.w.t. Timbul anggapan bahawa jika mahu 
memperolehi kekeramatan seperti mereka mestilah hidup sebagaimana mereka. 
Orang yang berada pada peringkat permulaan bertarekat cenderung untuk 
memilih jalan bertajrid iaitu membuang segala ikhtiar dan bertawakal sepenuhnya 
kepada Allah s.w.t. Sikap melulu bertajrid membuat seseorang meninggalkan 
pekerjaan, isteri, anak-anak, masyarakat dan dunia seluruhnya. Semua harta 
disedekahkan kerana dia melihat Saidina Abu Bakar as-Siddik telah berbuat 
demikian. Ibrahim bin Adham telah meninggalkan takhta kerajaan, isteri, anak, 
rakyat dan negerinya lalu tinggal di dalam gua. Biasanya orang yang bertindak 
demikian tidak dapat bertahan lama. Kesudahannya dia mungkin meninggalkan 
kumpulan tarekatnya dan kembali kepada kehidupan duniawi. Ada juga yang 
kembali kepada kehidupan yang lebih buruk daripada keadaannya sebelum 
bertarekat dahulu kerana dia mahu menebus kembali apa yang telah 
ditinggalkannya dahulu untuk bertarekat. Keadaan yang demikian berlaku akibat 
bertajrid secara melulu. Orang yang baharu masuk ke dalam bidang latihan 
kerohanian sudah mahu beramal seperti aulia Allah s.w.t yang sudah berpuluh- 
puluh tahun melatihkan diri. Tindakan mencampak semua yang dimilikinya secara 
tergesa-gesa membuatnya berhadapan dengan cabaran dan dugaan yang boleh 
menggoncangkan imannya dan mungkin juga membuatnya berputus-asa. Apa 
yang harus dilakukan bukanlah meniru kehidupan aulia Allah s.w.t yang telah 
mencapai makam yang tinggi secara melulu. Seseorang haruslah melihat kepada 


dirinya dan mengenalpasti kedudukannya, kemampuanya dan daya-tahannya. 

Ketika masih di dalam makam asbab seseorang haruslah bertindak sesuai dengan 
hukum sebab-akibat. Dia harus bekerja untuk mendapatkan rezekinya dan harus 


pula berusaha menjauhkan dirinya daripada bahaya atau kemusnahan. 


Ahli asbab perlu berbuat demikian kerana dia masih lagi terikat dengan sifat-sifat 
kemanusiaan. Dia masih lagi melihat bahawa tindakan makhluk memberi kesan 
kepada dirinya. Oleh yang demikian adalah wajar sekiranya dia mengadakan juga 
tindakan yang menurut pandangannya akan mendatangkan kesejahteraan kepada 
dirinya dan orang lain. Tanda Allah s.w.t meletakkan seseorang pada kedudukan 
sebagai ahli asbab ialah apabila urusannya dan tindakannya yang menurut 
kesesuaian hukum sebab-akibat tidak menyebabkannya mengabaikan kewajipan 
terhadap tuntutan agama. Dia tetap berasa rengan untuk berbakti kepada Allah 
s.w.t, tidak gelojoh dengan nikmat duniawi dan tidak berasa iri hati terhadap orang 
lain. Apabila ahli asbab berjalan menurut hukum asbab maka jiwanya akan maju 
dan berkembang dengan baik tanpa menghadapi kegoncangan yang besar yang 
boleh menyebabkan dia berputus asa dari rahmat Allah s.w.t. Rohaninya akan 
menjadi kuat sedikit demi sedikit dan menolaknya ke dalam makam tajrid secara 


selamat. Akhirnya dia mampu untuk bertajrid sepenuhnya. 


Ada pula orang yang dipaksa oleh takdir supaya bertajrid. Orang ini asalnya 
adalah ahli asbab yang berjalan menurut hukum sebab-akibat sebagaimana orang 
ramai. Kemungkinannya kehidupan seperti itu tidak menambahkan kematangan 
rohaninya. Perubahan jalan perlu baginya supaya dia boleh maju dalam bidang 
kerohanian. Oleh itu takdir bertindak memaksanya untuk terjun ke dalam lautan 
tajrid. Dia akan mengalami keadaan di mana hukum sebab-akibat tidak lagi 
membantunya untuk menyelesaikan masalahnya. Sekiranya dia seorang raja, 
takdir mencabut kerajaannya. Sekiranya dia seorang hartawan, takdir 
menghapuskan hartanya. Sekiranya dia seorang yang cantik, takdir 
menghilangkan kecantikannya itu. Takdir memisahkannya daripada apa yang 


dimiliki dan dikasihinya. Pada peringkat permulaan menerima kedatangan takdir 

yang demikian, sebagai ahli asbab, dia berikhtiar menurut hukum sebab-akibat 
untuk mempertahankan apa yang dimiliki dan dikasihinya. Jika dia tidak terdaya 
untuk menolong dirinya dia akan meminta pertolongan orang lain. Setelah puas 
dia berikhtiar termasuklah bantuan orang lain namun, tangan takdir tetap juga 
merombak sistem sebab-akibat yang terjadi ke atas dirinya. Apabila dia sendiri 
dengan dibantu oleh orang lain tidak mampu mengatasi arus takdir maka dia tidak 
ada pilihan kecuali berserah kepada takdir. Dalam keadaan begitu dia akan lari 
kepada Allah s.w.t dan merayu agar Allah s.w.t menolongnya. Pada peringkat ini 
seseorang itu akan kuat beribadat dan menumpukan sepenuh hatinya kepada 
Tuhan. Dia benar-benar berharap Tuhan akan menolongnya mengembalikan apa 
yang pernah dimilikinya dan dikasihinya. Tetapi, pertolongan tidak juga sampai 
kepadanya sehinggalah dia benar-benar terpisah dari apa yang dimiliki dan 
dikasihinya itu. Luputlah harapannya untuk memperolehinya kembali. Redalah dia 
dengan perpisahan itu. Dia tidak lagi merayu kepada Tuhan sebaliknya dia 
menyerahkan segala urusannya kepada Tuhan. Dia menyerah bulat-bulat kepada 
Allah s.w.t, tidak ada lagi ikhtiar, pilihan dan kehendak diri sendiri. Jadilah dia 
seorang hamba Allah s.w.t yang bertajrid. Apabila seseorang hamba benar-benar 
bertajrid maka Allah s.w.t sendiri akan menguruskan kehidupannya. Allah s.w.t 


menggambarkan suasana tajrid dengan firman-Nya: 
Aa BE Abd AAN San KM Bu 
a a Sa A, AN BI 


Dan (ingatlah) berapa banyak binatang yang tidak membawa rezekinya bersama, 
Allah jualah yang memberi rezeki kepadanya dan kepada kamu; dan Dialah jua 


Yang Maha Mendengar, lagi Maha Mengetahui. ( Ayat 60 : Surah al-*Ankabut ) 


Makhluk Allah s.w.t seperti burung, ikan, kuman dan sebagainya tidak memiliki 
tempat simpanan makanan. Mereka adalah ahli tajrid yang dijamin rezeki mereka 


oleh Allah s.w.t. Jaminan Allah s.w.t itu meliputi juga bangsa manusia. Tanda 

Allah s.w.t meletakkan seseorang hamba-Nya di dalam makam tajrid ialah Allah 
s.w.t memudahkan baginya rezeki yang datang dari arah yang tidak diduganya. 
Jiwanya tetap tenteram sekalipun terjadi kekurangan pada rezeki atau ketika 


menerima bala ujian. 


Sekiranya ahli tajrid sengaja memindahkan dirinya kepada makam asbab maka ini 
bermakna dia melepaskan jaminan Allah s.w.t lalu bersandar kepada makhluk . Ini 
menunjukkan akan kejahilannya tentang rahmat dan kekuasaan Allah s.w.t. 
Tindakan yang jahil itu boleh menyebabkan berkurangan atau hilang terus 
keberkatan yang Allah s.w.t kurniakan kepadanya. Misalnya, seorang ahli tajrid 
yang tidak mempunyai sebarang pekerjaan kecuali membimbing orang ramai 
kepada jalan Allah s.w.t, walaupun tidak mempunyai sebarang pekerjaan namun, 
rezeki datang kepadanya dari berbagai-bagai arah dan tidak pernah putus tanpa dia 
meminta-minta atau mengharap-harap. Pengajaran yang disampaikan kepada 
murid-muridnya sangat berkesan sekali. Keberkatannya amat ketara seperti 
makbul doa dan ucapannya biasanya menjadi kenyataan. Andainya dia 
meninggalkan suasana bertajrid lalu berasbab kerana tidak puas hati dengan rezeki 
yang diterimanya maka keberkatannya akan terjejas. Pengajarannya, doanya dan 
ucapannya tidak seberkesan dahulu lagi. Ilham yang datang kepadanya tersekat- 


sekat dan kefasihan lidahnya tidak selancar biasa. 


Seseorang hamba haruslah menerima dan reda dengan kedudukan yang Allah s.w.t 
kurniakan kepadanya. Berserahlah kepada Allah s.w.t dengan yakin bahawa Allah 

Maha Mengetahui dan Maha Bijaksana. Allah s.w.t tahu apa yang patut bagi setiap 
makhluk-Nya. Allah s.w.t sangat bijak mengatur urusan hamba-hamba-Nya. 


Keinginan kepada pertukaran makam merupakan tipu daya yang sangat halus. Di 
dalamnya tersembunyi rangsangan nafsu yang sukar disedari. Nafsu di sini 
merangkumi kehendak, cita-cita dan angan-angan. Orang yang baharu terbuka 
pintu hatinya setelah lama hidup di dalam kelalaian, akan mudah tergerak untuk 


meninggalkan suasana asbab dan masuk ke dalam suasana tajrid. Orang yang telah 

lama berada dalam suasana tajrid, apabila kesedaran dirinya kembali sepenuhnya, 
ikut kembali kepadanya adalah keinginan, cita-cita dan angan-angan. Nafsu 
mencuba untuk bangkit semula menguasai dirinya. Orang asbab perlulah 
menyedari bahawa keinginannya untuk berpindah kepada makam tajrid itu 
mungkin secara halus digerakkan oleh ego diri yang tertanam jauh dalam jiwanya. 
Orang tajrid pula perlu sedar keinginannya untuk kembali kepada asbab itu 
mungkin didorong oleh nafsu rendah yang masih belum berpisah dari hatinya. 
Ulama tasauf mengatakan seseorang mungkin dapat mencapai semua makam 
nafsu, tetapi nafsu peringkat pertama tidak kunjung padam. Oleh yang demikian 


perjuangan atau mujahadah mengawasi nafsu sentiasa berjalan. 

Hikmat 3 : Keteguhan Benteng Takdir 


KENEpAN AN 


KEKUATAN SEMANGAT (AZAM, CITA-CITA, IKHTIAR) TIDAK 
BERUPAYA MEMECAHKAN BENTENG TAKDIR. 


Kalam Hikmat yang pertama menyentuh tentang hakikat amal yang membawa 
kepada pengertian tentang amal zahir dan amal batin. Ia mengajak kita 
memerhatikan amal batin (suasana hati) berhubung dengan amal zahir yang kita 
lakukan. Sebagai manusia biasa hati kita cenderung untuk menaruh harapan dan 
meletakkan pergantungan kepada keberkesanan amal zahir. Hikmat kedua 
memperjelaskan mengenainya dengan membuka pandangan kita kepada suasana 
asbab dan tajrid. Bersandar kepada amal terjadi kerana seseorang itu melihat 
kepada keberkesanan sebab dalam melahirkan akibat. Apabila terlepas daripada 


waham sebab musabab baharulah seseorang itu masuk kepada suasana tajrid. 


Dua Hikmat yang lalu telah memberi pendidikan yang halus kepada jiwa. 
Seseorang itu mendapat kefahaman bahawa bersandar kepada amal bukanlah 
jalannya. Pengertian yang demikian melahirkan kecenderungan untuk menyerah 
bulat-bulat kepada Allah s.w.t. Sikap menyerah tanpa persediaan kerohanian boleh 
menggoncangkan iman. Agar orang yang sedang meninggi semangatnya tidak 
terkeliru memilih jalan, dia diberi pengertian mengenai kedudukan asbab dan 
tajrid. Pemahaman tentang makam asbab dan tajrid membuat seseorang mendidik 
jiwanya agar menyerah kepada Allah s.w.t dengan cara yang betul dan selamat 


bukan menyerah dengan cara yang melulu. 


Hikmat ke tiga ini pula mengajak kita merenung kepada kekuatan benteng takdir 
yang memagar segala sesuatu. Ketika membincangkan tentang ahli tajrid, kita 
dapati ahli tajrid melihat kepada kekuasaan Tuhan yang meletakkan keberkesanan 


kepada sesuatu sebab dan menetapkannya dalam melahirkan akibat Ini bermakna 

semua kejadian dan segala hukum mengenai sesuatu perkara berada di dalam 
pentadbiran Allah s.w.t. Dia yang menguasai, mengatur dan mengurus setiap 
makhluk-Nya. Urusan ketuhanan yang menguasai, mengatur dan mengurus atau 
suasana pentadbiran Allah s.w.t itu dinamakan takdir. Tidak ada sesuatu yang 
tidak dikuasai, diatur dan diurus oleh Allah s.w.t. Oleh itu tidak ada sesuatu yang 
tidak termasuk di dalam takdir. 


Manusia terhijab daripada memandang kepada takdir kerana waham sebab 
musabab. Kedirian seseorang menjadi alat sebab musabab yang paling berkesan 
menghijab pandangan hati daripada melihat kepada takdir. Keinginan, cita-cita, 
angan-angan, semangat, akal fikiran dan usaha menutupi hati daripada melihat 
kepada kekuasaan, aturan dan urusan Tuhan. Hijab kedirian itu jika disimpulkan ia 
boleh dilihat sebagai hijab nafsu dan hijab akal. Nafsu yang melahirkan keinginan, 
cita-cita, angan-angan dan semangat. Akal menjadi tentera nafsu, menimbang, 
merancang dan mengadakan usaha dalam menjayakan apa yang dicetuskan oleh 
nafsu. Jika nafsu inginkan sesuatu yang baik, akal bergerak kepada kebaikan itu. 
Jika nafsu inginkan sesuatu yang buruk, akal itu juga yang bergerak kepada 
keburukan. Dalam banyak perkara akal tunduk kepada arahan nafsu, bukan 
menjadi penasihat nafsu. Oleh sebab itulah di dalam menundukkan nafsu tidak 


boleh meminta pertolongan akal. 


Dalam proses memperolehi penyerahan secara menyeluruh kepada Allah s.w.t 
terlebih dahulu akal dan nafsu perlu ditundukkan kepada kekuatan takdir. Akal 
mesti mengakui kelemahannya di dalam membuka simpulan takdir. Nafsu mesti 
menerima hakikat kelemahan akal dalam perkara tersebut dan ikut tunduk 
bersama-samanya. Bila nafsu dan akal sudah tunduk baharulah hati boleh beriman 


dengan sebenarnya kepada takdir. 


Beriman kepada takdir seharusnya melahirkan penyerahan secara berpengetahuan 
bukan menyerah kepada kejahilan. Orang yang jahil tentang hukum dan perjalanan 


takdir tidak dapat berserah diri dengan sebenarnya kepada Allah s.w.t kerana 

disebalik kejahilannya itulah nafsu akan menggunakan akal untuk menimbulkan 
keraguan terhadap Allah s.w.t. Rohani orang yang jahil dengan hakikat takdir itu 
masih terikat dengan sifat-sifat kemanusiaan biasa. Dia masih melihat bahawa 
makhluk boleh mendatangkan kesan kepada kehidupannya. Tindakan orang lain 
dan kejadian-kejadian sering mengacau jiwanya. Keadaan yang demikian 
menyebabkan dia tidak dapat bertahan untuk terus berserah diri kepada Tuhan. 
Sekiranya dia memahami tentang hukum dan peraturan Tuhan dalam perkara 


takdir tentu dia dapat bertahan dengan iman. Hadis menceritakan tentang takdir: 


P D. p D o an Sa P : 4. .& Da D D 
Ja a dar a A A a a a 


Seorang lelaki bertanya kepada Rasulullah s.a.w, “Wahai Rasulullah, apakah 
iman?” Jawab Rasulullah s.a.w, “Engkau beriman kepada Allah, malaikat- 
malaikat-Nya, Kitab-kitab-Nya, Rasul-rasul-Nya dan Hari Kemudian. Juga engkau 
beriman dengan Qadar baiknya, buruknya, manisnya dan pahitnya adalah dari 


Allah s.w.t”. £ Maksud Hadis )' 


Pandangan kita sering keliru dalam memandang kepada takdir yang berlaku. Kita 
dikelirukan oleh istilah-istilah yang biasa kita dengar Kita cenderung untuk 
merasakan seolah-olah Allah s.w.t hanya menentukan yang asas sahaja sementara 
yang halus-halus ditentukan-Nya kemudian iaitu seolah-olah Dia Melihat dan 
Mengkaji perkara yang berbangkit baharulah Dia membuat keputusan. Kita 
merasakan apabila kita berjuang dengan semangat yang gigih untuk mengubah 
perkara dasar yang telah Allah s.w.t tetapkan dan Dia Melihat kegigihan kita itu 


dan bersimpati dengan kita lalu Dia pun membuat ketentuan baharu supaya 


1 Saya tidak menemukan mana-mana sumber yang menyebutkan lafaz sebegini. Namun, jika ingin ditinjau 
dari intisari yang hampir serupa dengan lafaz inig maka ia ada dalam x Sohih Ibn Hibban dan selainnya. 

terlaksana takdir baharu yang sesuai dengan perjuangan kita. Kita merasakan 
kehendak dan tadbir kita berada di hadapan sementara Kehendak dan Tadbir Allah 
s.w.t mengikut di belakang. Anggapan dan perasaan yang demikian boleh 
membawa kepada kesesatan dan kederhakaan yang besar kerana kita meletakkan 
diri kita pada taraf Tuhan dan Tuhan pula kita letakkan pada taraf hamba yang 
menurut telunjuk kita. Bagi menjauhkan diri daripada kesesatan dan kederhakaan 
yang besar itu kita perlu sangat memahami soal sunnatullah atau ketentuan Allah 
s.w.t. Segala kejadian berlaku menurut ketentuan dan pentadbiran Allah s.w.t. 
Tidak ada yang berlaku secara kebetulan. Ilmu Allah s.w.t meliputi yang awal dan 
yang akhir, yang azali dan yang abadi. Apa yang dizahirkan dan apa yang terjadi 
telah ada pada Ilmu-Nya. 


Tidak ada sesuatu kesusahan (atau bala bencana) yang ditimpakan di bumi, dan 
tidak juga yang menimpa diri kamu, melainkan telah sedia ada di dalam Kitab 
(pengetahuan Kami) sebelum Kami menjadikannya; sesungguhnya yang demikian 


itu adalah mudah bagi Allah. (Ayat 22 : Surah al-Hadiid) 


ZA P A a eo 9 Ka Ji - 
PAK a SI 

Maha Berkat (serta Maha Tinggilah kelebihan) Tuhan yang menguasai 
pemerintahan (dunia dan akhirat); dan memanglah Ia Maha Kuasa atas tiap-tiap 


sesuatu; - ( Ayat 1 : Surah al-Mulk ) 


GAP a 

Dan Yang telah mengatur (keadaan makhluk-makhluk-Nya) serta memberikan 
hidayah petunjuk (ke jalan keselamatannya dan kesempurnaannya); ( Ayat 3 : 


Surah al-A'laa) 
DAN Re Te D 2A Ag SK, SE II 
ja de ya Id A bg a bi 


Dan Kami jadikan bumi memancarkan mataair-mataair (di sana sini), lalu 
bertemulah air (langit dan bumi) itu untuk (melakukan) satu perkara yang telah 


ditetapkan. ( Ayat 12 : Surah al-Qamar ) 


Segala perkara, tidak kira apa istilah yang digunakan, adalah termasuk dalam 
ketentuan Allah s.w.t. Apa yang kita istilahkan sebagai perjuangan, ikhtiar, doa, 
kekeramatan, mukjizat dan lain-lain semuanya adalah ketentuan Allah s.w.t. Pagar 
takdir mengelilingi segala-galanya dan tidak ada sebesar zarah pun yang mampu 
menembusi benteng takdir yang maha teguh. Tidak terjadi perjuangan dan ikhtiar 
melainkan perjuangan dan ikhtiar tersebut telah ada dalam pagar takdir. Tidak 
berdoa orang yang berdoa melainkan halnya berdoa itu adalah takdir untuknya 
yang sesuai dengan ketentuan Allah s.w.t untuknya. Perkara yang didoakan juga 
tidak lari daripada sempadan ketentuan Allah s.w.t. Tidak berlaku kekeramatan 
dan mukjizat melainkan kekeramatan dan mukjizat itu adalah takdir yang tidak 
menyimpang daripada pentadbiran Allah s.w.t. Tidak menghirup satu nafas atau 
berdenyut satu nadi melainkan ianya adalah takdir yang menzahirkan urusan Allah 


s.w.t pada azali. 


Kami datang dari Allah dan kepada Allah kami kembali. 


Segala perkara datangnya dari Allah s.w.t atau Dia yang mengadakan ketentuan 


tanpa campurtangan sesiapa pun. Segala perkara kembali kepada-Nya kerana 

Dialah yang mempastikan hukum ketentuan-Nya terlaksana tanpa sesiapa pun 


mampu menyekat urusan-Nya. 


Apabila sudah difahami bahawa usaha, ikhtiar, menyerah diri dan segala-galanya 
adalah takdir yang menurut ketentuan Allah s.w.t, maka seseorang itu tidak lagi 
berasa bingung sama ada mahu berikhtiar atau menyerah diri. Ikhtiar dan berserah 
diri sama-sama berada di dalam pagar takdir. Jika seseorang menyedari makamnya 
sama ada asbab atau tajrid maka dia hanya perlu bertindak sesuai dengan 
makamnya. Ahli asbab perlu berusaha dengan gigih menurut keadaan hukum 
sebab-akibat. Apa juga hasil yang muncul dari usahanya diterimanya dengan 
senang hati kerana dia tahu hasil itu juga adalah takdir yang ditadbir oleh Allah 
s.w.t. Jika hasilnya baik dia akan bersyukur kerana dia tahu bahawa kebaikan itu 
datangnya dari Allah s.w.t. Jika tidak ada ketentuan baik untuknya nescaya tidak 
mungkin dia mendapat kebaikan. Jika hasil yang buruk pula sampai kepadanya dia 
akan bersabar kerana dia tahu apa yang datang kepadanya itu adalah menurut 
ketentuan Allah bukan tunduk kepada usaha dan ikhtiarnya. Walaupun hasil yang 
tidak sesuai dengan seleranya datang kepadanya tetapi usaha baik yang 
dilakukannya tetap diberi pahala dan keberkatan oleh Allah s.w.t sekiranya dia 


bersabar dan rela dengan apa juga takdir yang sampai kepadanya itu. 


Ahli tajrid pula hendaklah reda dengan suasana kehidupannya dan tetap yakin 
dengan jaminan Allah s.w.t. Dia tidak harus merungut jika terjadi kekurangan 
pada rezekinya atau kesusahan menimpanya. Suasana kehidupannya adalah takdir 
yang sesuai dengan apa yang Allah s.w.t tentukan. Rezeki yang sampai kepadanya 
adalah juga ketentuan Allah s.w.t. Jika terjadi kekurangan atau kesusahan maka ia 
juga masih lagi di dalam pagar takdir yang ditentukan oleh Allah s.w.t. Begitu 
juga jika terjadi keberkatan dan kekeramatan pada dirinya dia harus melihat itu 


sebagai takdir yang menjadi bahagiannya. 


Persoalan takdir berkait rapat dengan persoalan hakikat. Hakikat membawa 


pandangan daripada yang banyak kepada yang satu. Perhatikan kepada sebiji 

benih kacang. Setelah ditanam benih yang kecil itu akan tumbuh dengan 
sempurna, mengeluarkan beberapa banyak buah kacang. Buah kacang tersebut 
dijadikan pula benih untuk menumbuhkan pokok-pokok kacang yang lain. 
Begitulah seterusnya sehingga kacang yang bermula dari satu biji benih menjadi 
jutaan juta kacang. Kacang yang sejuta tidak ada bezanya dengan kacang yang 
pertama. Benih kacang yang pertama itu bukan sahaja berkemampuan untuk 
menjadi sebatang pokok kacang, malah ia mampu mengeluarkan semua generasi 
kacang sehingga hari kiamat. Ia hanya boleh mengeluarkan kacang, tidak benda 


lain. 


Kajian akal boleh memperakui bahawa semua kacang mempunyai zat yang sama, 
jaitu zat kacang. Zat kacang pada benih pertama serupa dengan zat kacang pada 
yang ke satu juta malah ia adalah zat yang sama atau yang satu. Zat kacang yang 
satu itulah “bergerak” pada semua kacang, mempastikan yang kacang akan 
menjadi kacang, tidak menjadi benda lain. Walaupun diperakui kewujudan zat 
kacang yang mengawal pertumbuhan kacang namun, zat kacang itu tidak mungkin 
ditemui pada mana-mana kacang. Ia tidak berupa dan tidak mendiami mana-mana 
kacang, tetapi ia tidak berpisah dengan mana-mana kacang. Tanpanya tidak 
mungkin ada kewujudan kacang. Zat kacang ini dinamakan “Hakikat Kacang”. Ia 
adalah suasana ketuhanan yang mentadbir dan mengawal seluruh pertumbuhan 
kacang dari permulaan hingga kesudahan, sampai ke hari kiamat. Hakikat Kacang 
inilah suasana pentadbiran Allah s.w.t yang Dia telah tentukan untuk semua 
kejadian kacang. Apa sahaja yang dikuasai oleh Hakikat Kacang tidak ada pilihan 


kecuali menjadi kacang. 


Suasana pentadbiran Allah s.w.t yang mentadbir dan mengawal kewujudan 
keturunan manusia pula dinamakan “Hakikat Manusia” atau “Hakikat Insan”. 
Allah s.w.t telah menciptakan manusia yang pertama, iaitu Adam a.s menurut 
Hakikat Insan yang ada pada sisi-Nya. Pada kejadian Adam a.s itu telah 


disimpankan bakat dan keupayaan untuk melahirkan semua keturunan manusia 


Kandungan 


sehingga hari kiamat. Manusia akan tetap melahirkan manusia kerana hakikat 


yang menguasainya adalah Hakikat Manusia. 


Pada Hakikat Manusia itu ada hakikat yang menguasai satu individu manusia dan 
hubungkaitnya dengan segala kejadian alam yang lain. Seorang manusia yang 
berhakikatkan “Hakikat Nabi” pasti menjadi nabi. Seorang manusia yang 
berhakikatkan “Hakikat Wali” pasti akan menjadi wali. Suasana pentadbiran Allah 
s.w.t atau hakikat itu menguasai roh yang berkaitan dengannya. Roh bekerja 
mempamerkan segala maklumat yang ada dengan hakikat yang menguasainya. 
Kerja roh adalah menjalankan urusan Allah s.w.t iaitu menyatakan hakikat yang 


ada pada sisi Allah s.w.t. 


Dan katakan: “ Roh itu dari perkara urusan Tuhanku”. ( Ayat 85 : Surah Al-Israa' 
) 


Pentadbiran Allah s.w.t menguasai roh dan mengheret roh kepada mempamerkan 
ketentuan-Nya yang berada pada azali. Allah s.w.t telah menentukan hakikat 
sesuatu sejak azali lagi. Tidak ada perubahan pada ketentuan Allah s.w.t. Segala 
sesuatu dikawal oleh hakikat yang pada sisi Allah s.w.t. Unta tidak boleh meminta 
menjadi kambing. Beruk tidak boleh meminta menjadi manusia. Manusia tidak 
boleh meminta menjadi malaikat. Segala ketentuan telah diputuskan oleh Allah 


S.W.t. 

Hikmat 4 : Allah S.W.T. Mengatur Segala Urusan 


TENANGKAN HATIMU DARI URUSAN TADBIR KERANA APA YANG 
DIATUR OLEH SELAIN-MU TENTANG URUSAN DIRIMU, TIDAK PERLU 
ENGKAU CAMPUR TANGAN. 


Kita bertauhid melalui dua cara, pertama bertauhid dengan akal dan keduanya 
bertauhid dengan hati. Bidang akal ialah ilmu dan liputan ilmu sangat luas, 
bermula dari pokok kepada dahan-dahan dan seterusnya kepada ranting-ranting. 
Setiap ranting ada hujungnya, iaitu penyeleaiannya. Ilmu bersepakat pada perkara 
pokok, bertolak ansur pada cabangnya dan berselisih pada rantingnya atau 
penyelesaiannya. Jawapan kepada sesuatu masalah selalunya berubah-ubah 
menurut pendapat baharu yang ditemui. Apa yang dianggap benar pada mulanya 
dipersalahkan pada akhirnya. Oleh sebab sifat ilmu yang demikian orang awam 
yang berlarutan membahas tentang sesuatu perkara boleh mengalami kekeliruan 
dan kekacauan fikiran. Salah satu perkara yang mudah mengganggu fikiran ialah 
soal takdir atau Qadak dan Qadar. Jika persoalan ini diperbahaskan hingga kepada 
yang halus-halus seseorang akan menemui kebuntuan kerana ilmu tidak mampu 
mengadakan jawapan yang konkrit. Qadak dan Qadar diimani dengan hati. Tugas 
ilmu ialah membuktikan kebenaran apa yang diimani. Jika ilmu bertindak 
menggoyangkan keimanan maka ilmu itu harus disekat dan hati dibawa kepada 
tunduk dengan iman. Kalam Hikmat keempat di atas membimbing ke arah itu agar 


iman tidak dicampur dengan keraguan. 


Selama nafsu dan akal menjadi hijab, beriman kepada perkara ghaib dan menyerah 
diri secara menyeluruh tidak akan dicapai. Qadak dan Qadar termasuk dalam 
perkara ghaib. Perkara ghaib disaksikan dengan mata hati atau basirah. Mata hati 


tidak dapat memandang jika hati dibungkus oleh hijab nafsu. Nafsu adalah 

kegelapan, bukan kegelapan yang zahir tetapi kegelapan dalam keghaiban. 
Kegelapan nafsu itu menghijab sedangkan mata hati memerlukan cahaya ghaib 
untuk melihat perkara ghaib. Cahaya ghaib yang menerangi alam ghaib adalah 
cahaya roh kerana roh adalah urusan Allah s.w.t. Cahaya atau nur hanya bersinar 


apabila sesuatu itu ada perkaitan dengan Allah s.w.t. 


Se a a 


Allah adalah cahaya bagi semua langit dan bumi. ( Ayat 35 : Surah an-Nur ) 


Sedu BARIS 


Dialah Yang Maha Tinggi darjat kebesaran-Nya, yang mempunyai Arasy (yang 
melambangkan keagungan dan kekuasaan-Nya); Ia memberikan wahyu darihal 
perintah-Nya kepada sesiapa yang dikehendaki-Nya di antara hamba-hamba-Nya 
(yang telah dipilih menjadi Rasul-Nya), supaya Ia memberi amaran (kepada 


manusia) tentang hari pertemuan, - ( Ayat 15 : Surah al-Mu'min ) 


) o 


KERANA Aa NE 


o 


P A * PA PAN P v, - 2 Sa 
di ga a A an 


io A LA FA , s£ - Pa (5 Da P d n 
AIS Sa Si SUA 
Dan demikianlah Kami wahyukan kepadamu (wahai Muhammad) — Al-Quran 


sebagai roh (yang menghidupkan hati) dengan perintah Kami; engkau tidak pernah 

mengetahui (sebelum diwahyukan kepadamu); apakah Kitab (Al-Quran) itu dan 
tidak juga mengetahui apakah iman itu; akan tetapi Kami jadikan Al-Quran: 
cahaya yang menerangi, Kami beri petunjuk dengannya sesiapa yang Kami 
kehendaki di antara hamba-hamba Kami. Dan sesungguhnya engkau (wahai 
Muhammad) adalah memberi petunjuk dengan Al-Quran itu ke jalan yang lurus, - 
Iaitu jalan Allah yang memiliki dan menguasai yang ada di langit dan yang ada di 
bumi. Kepada Allah jualah kembali segala urusan. ( Ayat 52 & 53 : Surah asy- 
Syura ) 


Apabila cahaya roh berjaya menghalau kegelapan nafsu, mata hati akan 
menyaksikan yang ghaib. Penyaksian mata hati membawa hati beriman kepada 


perkara ghaib dengan sebenar-benarnya. 


Allah s.w.t telah menghamparkan jalan yang lurus kepada hamba-hamba-Nya 


yang beriman. Dia berfirman: 
#7 P ? SET 8 , a Si A Su se AR a 
ws DI KA Cs a Sa Kar KA SST 


Pada hari ini, Aku telah sempurnakan bagi kamu agama kamu, dan Aku cukupkan 
nikmat-Ku kepada kamu, dan Aku telah redakan Islam itu menjadi agama untuk 


kamu. ( Ayat 3 : Surah al-Maa'idah ) 


Umat Islam adalah umat yang paling bertuah kerana Allah s.w.t telah 
menyempurnakan nikmat-Nya ke atas mereka dengan mengurniakan Islam. Allah 
s.w.t menjamin juga bahawa Dia reda menerima Islam sebagai agama mereka. 
Jaminan Allah s.w.t itu sudah cukup bagi mereka yang menuntut keredaan Allah 
s.w.t untuk tidak menoleh ke kiri atau ke kanan, sebaliknya terus berjalan 
mengikut landasan yang telah dibina oleh Islam. Islam adalah perlembagaan yang 
lengkap mencakupi semua aspek kehidupan baik yang zahir mahupun yang batin. 
Islam telah menjelaskan apa yang mesti dibuat, apa yang mesti tidak dibuat, 


bagaimana mahu bertindak menghadapi sesuatu dan bagaimana jika tidak mahu 

melakukan apa-apa. Segala peraturan dan kod etika sudah dijelaskan dari perkara 
yang paling kecil hingga kepada yang paling besar. Sudah dijelaskan cara 
beribadat, cara berhubungan sesama manusia, cara membahagikan harta pusaka, 
cara mencari dan membelanjakan harta, cara makan, cara minum, cara berjalan, 
cara mandi, cara memasuki jamban, cara hukum qisas cara melakukan hubungan 
kelamin, cara menyempurnakan mayat dan semua aspek kehidupan diterangkan 


dengan jelas. 


Umat Islam tidak perlu bertengkar tentang penyelesaian terhadap sesuatu 
masalah. Segala penyelesaian telah dibentangkan, hanya tegakkan iman dan rujuk 
kepada Islam itu sendiri nescaya segala pertanyaan akan terjawab. Begitulah 
besarnya nikmat yang dikurniakan kepada umat Islam. Kita perlulah menjiwai 
Islam untuk merasai nikmat yang dikurniakan itu. Kewajipan kita ialah 
melakukan apa yang telah Allah s.w.t aturkan sementara hak mengatur atau 
mentadbir adalah hak Allah s.w.t yang mutlak. Jika terdapat peraturan Allah s.w.t 
yang tidak dipersetujui oleh nafsu kita, jangan pula melentur peraturan tersebut 
atau membuat peraturan baharu, sebaliknya nafsu hendaklah ditekan supaya 
tunduk kepada peraturan Allah s.w.t. Jika pendapat akal sesuai dengan Islam maka 
yakinilah akan kebenaran pendapat tersebut, dan jika penemuan akal bercanggah 
dengan Islam maka akuilah bahawa akal telah tersilap di dalam perkiraannya. 
Jangan memaksa Islam supaya tunduk kepada akal semasa yang akan berubah 
pada masa yang lain, tetapi tundukkan akal kepada apa yang Tuhan kata yang 


kebenarannya tidak akan berubah sampai bila-bila. 


Orang yang mengamalkan tuntutan Islam disertai dengan beriman kepada Qadak 
dan Qadar, jiwanya akan sentiasa tenang dan damai. Putaran roda kehidupan tidak 
membolak-balikkan hatinya kerana dia melihat apa yang berlaku adalah menurut 
apa yang mesti berlaku. Dia pula mengamalkan kod yang terbaik dan dijamin oleh 


Allah s.w.t. Hatinya tunduk kepada hakikat bahawa Allah s.w.t yang mentadbir 


Kandungan 


sementara sekalian hamba berkewajipan taat kepada-Nya, tidak perlu masuk 


campur dalam urusan-Nya. 


Mungkin timbul pertanyaan apakah orang Islam tidak boleh menggunakan akal 
fikiran, tidak boleh mentadbir kehidupannya dan tidak boleh berusaha membaiki 
kehidupannya? Apakah orang Islam mesti menyerah bulat-bulat kepada takdir 


tanpa tadbir? 


Allah s.w.t menceritakan tentang tadbir orang yang beriman: 


A 7, 
$- sy PA 


Era s9 NS MESRA pa $ 9 a NE 


t 


Ny 3 a 3414 DE 


LA An Ii 
LE Tai Sa II Se 
ee e S - 


Maka Yusuf pun mulailah memeriksa tempat-tempat barang mereka, sebelum 
memeriksa tempat barang saudara kandungnya (Bunyamin), kemudian ia 
mengeluarkan benda yang hilang itu dari tempat simpanan barang saudara 

kandungnya. Demikianlah Kami jayakan rancangan untuk (menyampaikan hajat) 
Yusuf. Tidaklah ia akan dapat mengambil saudara kandungnya menurut undang- 
undang raja, kecuali jika dikehendaki oleh Allah. (Dengan ilmu pengetahuan), 
Kami tinggikan pangkat kedudukan sesiapa yang Kami kehendaki; dan tiap-tiap 
yang berilmu pengetahuan, ada lagi di atasnya yang lebih mengetahui. (Ayat 76 : 
Surah Yusuf ) 


DAN A Sa BAN al; 


Dan kepunyaan-Nya jualah kapal-kapal yang berlayar di lautan laksana gunung- 
ganang. (Ayat 24 : Surah ar-Rahmaan ) 

Nabi Yusuf a.s, dengan kepandaiannya, mengadakan muslihat untuk membawa 
saudaranya, Bunyamin, tinggal dengannya. Kepandaian dan muslihat yang pada 
zahirnya diatur oleh Nabi Yusuf a.s tetapi dengan tegas Allah s.w.t mengatakan 
Dia yang mengatur muslihat tersebut dengan kehendak dan kebijaksanaan-Nya. 
Kapal yang pada zahirnya dibina oleh manusia tetapi dengan tegas Allah s.w.t 
mengatakan kapal itu adalah kepunyaan-Nya. Ayat-ayat di atas memberi 


pengajaran mengenai tadbir yang dilakukan oleh manusia. 


Rasulullah s.a.w sendiri menganjurkan agar pengikut-pengikut baginda s.a.w 
mentadbir kehidupan mereka. Tadbir yang disarankan oleh Rasulullah s.a.w ialah 
tadbir yang tidak memutuskan hubungan dengan Allah s.w.t, tidak berganjak dari 
tawakal dan penyerahan kepada Tuhan yang mengatur pentadbiran dan 
perlaksanaan. Janganlah seseorang menyangka apabila dia menggunakan otaknya 
untuk berfikir maka otak itu berfungsi dengan sendiri tanpa tadbir Ilahi. Dari mana 
datangnya ilham yang diperolehi oleh otak itu jika tidak dari Tuhan? Allah s.w.t 
yang membuat otak, membuatnya berfungsi dan Dia juga yang mendatangkan 
buah fikiran kepada otak itu. Tadbir yang dianjurkan oleh Rasulullah s.a.w ialah 
tadbir yang sesuai dengan al-Quran dan as-Sunah. Islam hendaklah dijadikan 
penapis untuk mengasingkan pendapat dan tindakan yang benar dari yang salah. 
Islam menegaskan bahawa sekiranya tidak kerana daya dan upaya dari Allah s.w.t, 
pasti tidak ada apa yang dapat dilakukan oleh sesiapa pun. Oleh yang demikian 
seseorang mestilah menggunakan daya dan upaya yang dikurniakan Allah s.w.t 
kepadanya menurut keredaan Allah s.w.t. Seseorang hamba Allah s.w.t tidak 
sepatutnya melepaskan diri dari penyerahan kepada Allah Yang Maha Mengatur. 
Apabila apa yang diaturkannya berjaya menjadi kenyataan maka dia akui bahawa 
kejayaan itu adalah kerana persesuaian aturannya dengan aturan Allah s.w.t. Jika 
apa yang diaturkannya tidak menjadi, diakuinya bahawa aturannya wajib tunduk 


kepada aturan Allah s.w.t dan tidak menjadi itu juga termasuk di dalam tadbir 

Allah s.w.t. Hanya Allah s.w.t yang berhak untuk menentukan. Allah s.w.t Berdiri 


Dengan Sendiri, tidak ada sesiapa yang mampu campur tangan dalam urusan-Nya. 

Hikmat 5 : Mata Hati Yang Buta 


ya a Ib D an a a Sa 
PA) 2 
Du a 


KERAJINAN KAMU UNTUK MEMPEROLEHI APA YANG TELAH 
TERJAMIN UNTUK KAMU DI SAMPING KECUAIAN KAMU TERHADAP 
KEWAJIPAN YANG DIAMANATKAN MENUNJUKKAN BUTA MATA 
HATI. 


Hikmat 5 ini merupakan lanjutan kepada Hikmat yang lalu. Imam Ibnu Athaillah 
menceritakan kesan daripada hijab nafsu dan hijab akal yang menutup hati 
daripada melihat kepada takdir yang menjadi ketentuan Allah s.w.t. Ada tiga 


perkara yang dikemukakan untuk direnungi: 

1: Jaminan Allah s.w.t. 

2: Kewajipan hamba 

3: Mata hati yang mengenal jaminan Allah s.w.t dan kewajipan hamba. 


Penyingkapan rahsia mata hati adalah penting bagi memahami Kalam Hikmat di 
atas. Mata hati ialah mata bagi hati atau boleh juga dikatakan kebolehan mengenal 
yang dimiliki oleh hati. Kadang-kadang mata hati ini dipanggil sebagai mata 
dalam. Istilah “mata dalam” digunakan bagi membezakan istilah ini dengan mata 
yang zahir, iaitu yang dimiliki oleh diri zahir. Diri zahir terbentuk daripada 
daging, darah, tulang, sumsum, rambut, kulit dan lain-lain. Diri zahir ini 
berkebolehan untuk melihat, mendengar, mencium, merasa dan menyentuh. Diri 
zahir memperolehi kehidupan dari perjalanan darah ke seluruh tubuhnya dan aliran 
nyawa dalam bentuk wap atau gas yang keluar masuk melalui hidung dan mulut. 


Jika darahnya dikeringkan atau dibekukan ataupun jika aliran wap yang keluar 

masuk itu disekat maka diri zahir akan mengalami satu keadaan di mana sekalian 
bahagiannya terhenti berfungsi dan ia dinamakan mati! Diri zahir ini jika disusun 
dapatlah dikatakan bahawa ia terdiri daripada tubuh dan nyawa serta deria-deria 
yang dapat mengenal sesuatu yang zahiriah. Pusat kawalannya ialah otak yang 
mengawal keberkesanan deria-deria dan juga mencetuskan daya timbang atau akal 


fikiran. 


Diri batin juga mempunyai susunan yang sama seperti diri zahir tetapi dalam 
keadaan ghaib. Ia juga mempunyai tubuh yang dipanggil kalbu atau hati. Hati 
yang dimaksudkan bukanlah seketul daging yang berada di dalam tubuh. Ia 
merupakan hati rohani atau hati seni. Ia bukan kejadian alam kasar, sebab itu ia 
tidak dapat dikesan oleh pancaindera zahir. Ia termasuk di dalam perkara- perkara 
ghaib yang diistilahkan sebagai Latifah Rabbaniah atau hal yang menjadi rahsia 
ketuhanan. Apabila di dalam keadaan suci bersih ia dapat mendekati Tuhan. Ia 
juga yang menjadi tilikan Tuhan. Hati seni ini juga memiliki nyawa yang 
dibahasakan sebagai roh. Roh juga termasuk di dalam golongan Latifah 
Rabbaniah. Ia adalah urusan Tuhan dan manusia hanya mempunyai sedikit 
pengetahuan mengenainya. 

pa Ni RA KA G3 3 A AN 
Katakan: “Roh itu dari perkara urusan Tuhanku; dan kamu tidak diberi ilmu 


pengetahuan melainkan sedikit sahaja”. ( Ayat 85 : Surah Bani Israil ) 


Tubuh seni atau hati seni juga mempunyai sifat yang berkemampuan mencetuskan 
pemahaman dan pengetahuan. Ia dipanggil akal yang juga termasuk di dalam 
golongan Latifah Rabbaniah yang tidak mampu dihuraikan. Akal jenis ini berguna 
bagi pengajian tentang ketuhanan. Tubuh zahir mempunyai deria-deria untuk 
mengenal perkara zahiriah. Deria-deria tersebut dipanggil penglihatan, 


pendengaran, penciuman, perasaan dan penyentuhan dan alat-alat yang 

bersangkutan ialah mata, telinga, hidung, lidah, tangan dan lain-lain. Tubuh seni 
atau diri batin juga mempunyai deria yang mengenal perkara ghaib dan deria ini 
dinamakan basirah atau mata hati. Ia berbeza daripada sifat melihat yang dimiliki 
oleh mata zahir. Mata zahir melihat perkara zahir dan mata hati syuhud atau 


menyaksikan kepada yang ghaib. 


Apa yang ada di sekeliling kita boleh dilihat melalui dua aspek iaitu yang nyata 
dilihat dengan mata zahir dan yang ghaib dilihat dengan mata hati. Jika kita ambil 
satu buku gula, mata kasar melihat sejenis hablur berwarna keputihan. Bila 
diletakkan pada lidah terasalah manisnya. Ketika menikmati kemanisan itu kita 
seolah-olah memandang jauh kepada sesuatu yang tidak ada di hadapan mata. 
Kelakuan merenung jauh itu sebenarnya adalah terjemahan kepada perbuatan mata 
hati memandang kepada hakikat gula iaitu manis. Bagaimana rupa manis tidak 
dapat diceritakan tetapi mata hati yang melihat kepadanya mengenal bahawa gula 
adalah manis. Jika mata zahir melihat sebilah pedang, maka mata hati akan 
melihat pada tajamnya. Jika mata zahir melihat kepada lada, mata hati melihat 
kepada pedasnya. Jadi, mata zahir mengenal dan membezakan rupa yang zahir 
sementara mata hati mengenal dan membezakan hakikat kepada yang zahir. Mata 
hati yang hanya berfungsi setakat mengenal manis, tajam, pedas dan yang 
seumpamanya masih dianggap sebagai mata hati yang buta. Mata hati hanya 
dianggap celik jika ia mampu melihat urusan ketuhanan di sebalik yang nyata dan 


yang tidak nyata. 


Kekuatan suluhan mata hati bergantung kepada kekuatan hati itu sendiri. Semakin 
bersih dan suci hati bertambah teranglah mata hati. Jika ia cukup terang ia bukan 
sahaja mampu melihat kepada yang tersembunyi di sebalik rupa yang zahir di 
sekeliling kita malah ia mampu melihat atau syuhud apa yang di luar daripada 
dunia. Dunia adalah segala sesuatu yang berada di dalam bulatan langit yang 
pertama atau langit dunia atau langit rendah. Langit rendah ini merupakan 


sempadan dunia. Selepas langit dunia dinamakan Alam Barzakh. Meninggal dunia 


Kandungan 


membawa maksud roh yang rumahnya iaitu jasad telah tidak sesuai lagi 
didiaminya atau dipanggil sebagai mengalami kematian, dibawa keluar dari langit 


dunia dan ditempatkan di dalam Alam Barzakh. 


Fungsi mata hati ialah melihat yang hakiki. Mata hati yang mampu melihat dunia 
secara keseluruhan sebagai satu wujud akan mengenali apa yang hakiki tentang 
dunia itu. Oleh sebab penyaksian mata hati bersifat tidak dapat dinyatakan secara 
terang maka ia memerlukan ibarat untuk mendatangkan kefahaman. Ibarat yang 
biasa digunakan bagi menceritakan tentang hakikat dunia ialah: “Dunia adalah 
seorang perempuan yang sangat tua dan sangat hodoh. Tubuhnya kotor dan 
berpenyakit, menanah di sana sini dan ada bahagiannya yang sudah dimakan ulat 
”. Begitulah lebih kurang perasaan orang yang melihat kepada hakikat dunia 
dengan mata hatinya. Bagaimana rupa hakikat yang menyebabkan timbul perasaan 


dan ibarat yang demikian tidak dapat dihuraikan. 


Mata hati yang lebih kuat mampu pula menyaksikan Alam Barzakh dan mengenali 
satu lagi hakikat yang dinamakan keabadian, iaitu sifat hari akhirat. Kematian 
membinasakan jasad dan kiamat membinasakan alam seluruhnya tetapi tidak 
membinasakan Roh yang padanya tergantung kitab amalan masing-masing. Ahli 
maksiat tidak dapat diselamatkan oleh kematian dan kiamat. Ahli taat yang tidak 
mendapat ganjaran yang setimpal di dunia tidak binasa ketaatannya oleh kematian 
dan kiamat. Tanggungjawab seseorang hamba akan terus dipikulnya melepasi 
kematian, Alam Barzakh, kiamat, Padang Mahsyar dan seterusnya menghadapi 
Pemerintah hari pembalasan. Tanggungjawab itu hanya gugur setelah Hakim Yang 
Maha Bijaksana dan Maha Adil lagi Maha Mengetahui serta Maha Perkasa 
menjatuhkan hukuman. Inilah hakikat yang ditemui oleh mata hati yang 


menyelami Alam Barzakh, bukan melihat roh orang mati di dalam kubur. 


Mata hati berfungsi mengenal perkara yang ghaib. Makrifat atau pengenalan 
kepada keabadian atau hari akhirat akan melahirkan kesungguhan pada 


menjalankan amanat Allah s.w.t iaitu mengerjakan perintah-perintah-Nya dan 

menjauhi larangan-larangan-Nya. Amanat itu akan terus dibawa oleh para hamba 
untuk diserahkan kembali kepada Allah s.w.t yang meletakkan amanat tersebut 
kepada mereka. Makrifat mata hati yang demikian melahirkan sifat takwa dan 
beramal salih. Apabila takwa dan amal salih menjadi sifat seorang hamba maka 


masuklah hamba itu ke dalam jaminan Allah s.w.t. 

Dialah Tuhan yang memperlihatkan kepada kamu tanda-tanda keesaan-Nya dan 
kekuasaan-Nya (untuk menghidupkan rohani kamu), dan yang menurunkan (untuk 
jasmani kamu) sebab-sebab rezeki dari langit. Dan tiadalah yang ingat serta 
mengambil pelajaran (dari yang demikian) melainkan orang yang sentiasa 


bertumpu (kepada Allah). ( Ayat 13 : Surah al-Mu'min ) 


Allah s.w.t berfirman dalam Hadis Qudsi: 
Ga D A 
Hamba-Ku, taatilah semua perintah-Ku, jangan membeber keperluan kamu.” 


2 Ini bukan hadis qudsi, tetapi ia adalah petikan daripada riwayat israiliat yang diambil oleh Ibn Wahb 
yang berkata : 


P PA AG Ii a Sa A a 
ya SA Ji a Ya a Da Si A Ai 
Ge Sai SA A a Ja a pn ak dl 3 a 
Ga A a Si a a Sa Ba Ga dn 
Al A A D ak Yg a a a a Sa Cia La ay ali. 
da a an A aa da de Sa a 
Pra 


(Aku membaca dalam sebahagian kitab. Aku mendapati Allah Ta?ala berfirman: “Wahai anak Adam! Apa 
yang engkau bersikap saksama terhadap-Ku, apa yang engkau mengingati-Ku, apa yang engkau melupai- 
Ku, apa yang aku engkau berdoa kepada-Ku dan apa yang engkau lari daripada-Ku adalah kebaikan-Ku 
yang turun kepadamu dan kejahatanmu yang naik kepada-Ku. Sentiasa ada malaikat turun kepadamu 

Allah s.w.t sebagai Tuhan, Tuan atau Majikan tidak sekali-kali mengabaikan 
tanggungjawab-Nya untuk memberi rezeki kepada hamba-hamba-Nya sementara 
hamba-hamba pula berkewajipan mentaati Tuan mereka. Rezeki telah dijamin oleh 
Allah s.w.t dan untuk mendapatkan rezeki tersebut seseorang hamba hanya perlu 
bertindak sesuai dengan makamnya. Jika dia seorang ahli asbab maka bekerjalah 
ke arah rezekinya dan jangan iri hati terhadap rezeki yang dikurniakan kepada 
orang lain. Jika dia ahli tajrid maka bertawakallah kepada Allah s.w.t dan jangan 
gusar jika terjadi kelewatan atau kekurangan dalam urusan rezeki. Walau dalam 
makam manapun seseorang hamba itu berada dia mesti melakukan kewajipan iaitu 
bersungguh-sungguh mentaati Allah s.w.t dengan mengerjakan perintah-Nya dan 
meninggalkan larangan-Nya. Hamba yang terbuka mata hatinya akan percaya 
dengan yakin terhadap jaminan Allah s.w.t dan tidak mencuaikan kewajipannya. 
Hamba ini akan melipat-gandakan kegiatan dan kerajinannya untuk bertakwa dan 


beramal salih tanpa mencurigai jaminan Allah s.w.t tentang rezekinya. 


Hamba yang buta mata hatinya akan berbuat yang berlawanan iaitu dia tekun dan 
rajin di dalam mencari rezeki yang dijamin oleh Allah s.w.t tetapi dia mencuaikan 
tanggungjawab yang diamanatkan oleh Allah s.w.t. Orang ini akan menggunakan 
daya usaha yang banyak untuk memperolehi rezeki yang boleh didapati dengan 
daya usaha yang sederhana tetapi menggunakan daya usaha yang sedikit dengan 


harapan untuk mendapatkan sesuatu yang tidak mungkin didapati kecuali dengan 


keranamu dan sentiasa malaikat naik kepada-Ku dengan sebab amalan buruk daripadamu. Wahai anak 
Adam! Sesungguhnya yang paling dicintai pada-Ku pada apa yang engkau menjadi dan yang paling dekat 
keberadaan engkau dengan-Ku adalah apabila engkau dalam keadaan redha terhadap apa yang Aku 
bahagikan kepadamu. Yang paling dimarahi dari-Ku pada apa yang engkau menjadi dan yang paling jauh 
keberadaanmu daripada-Ku adalah apabila engkau memurkai secara lalai terhadap apa yang Aku 
bahagikan untukmu. Wahai anak Adam! Taatlah aku pada apa yang Aku perintahkan untukmu dan jangan 
engkau mengajarkan Aku dengan apa yang membaikkanmu. Sesungguhnya Aku berpengetahuan pada 
ciptaan-Ku. Aku memuliakan orang yang memuliakan Aku dan Aku menghinakan orang urusan-Ku 
terhadapnya. Aku bukan orang yang memerhati pada hak hamba-Ku sehinggalah hamba-Ku 


memerhatikan pada hak-Ku. ) EHilyat alhAwliya2 Wa Tobaqet al4Asfiyaz —jilid 4—m/s 27—keluaran 
Matba?at ashSa?adat). 

daya usaha yang gigih dan perjuangan yang hebat iaitu pahala-pahala bagi amal 
salih. 


Mata hati melihat kepada yang hak dalam keghaiban. Nafsu yang hanya berminat 
dengan kebendaan yang nyata menutupi yang hak itu dan akal mengadakan hujah 
untuk menguatkan keraguan yang tumbuh pada nafsu. Perkara ghaib disaksikan 
dengan keyakinan. Jika nafsu dan akal bersepakat mengadakan keraguan, 
kebenaran yang ghaib akan terhijab. Orang yang mencari kebenaran tetapi gagal 
menundukkan nafsu dan akalnya akan berpusing-pusing di tempat yang sama. 


Keyakinan dan keraguan sentiasa berperang dalam jiwanya. 

Hikmat 6 : Pengertian Doa 


JANGANLAH KERANA KELAMBATAN MASA PEMBERIAN TUHAN 
KEPADA KAMU, PADAHAL KAMU TELAH BERSUNGGUH-SUNGGUH 
BERDOA, MEMBUAT KAMU BERPUTUS ASA, SEBAB ALLAH 
MENJAMIN UNTUK MENERIMA SEMUA DOA, MENURUT APA YANG 
DIPILIH-NYA UNTUK KAMU, TIDAK MENURUT KEHENDAK KAMU, 
DAN PADA WAKTU YANG DITENTUKAN-NYA, TIDAK PADA WAKTU 
YANG KAMU TENTUKAN. 


Apabila kita berkehendak mendapatkan sesuatu sama ada duniawi mahupun 
ukhrawi maka kita akan berusaha bersungguh-sungguh untuk mendapatkannya. 
Jika usaha kita tidak mampu memperolehinya kita akan meminta pertolongan 
daripada orang yang mempunyai kuasa. Jika mereka juga tidak mampu membantu 
kita untuk mencapai hajat kita maka kita akan memohon pertolongan daripada 
Allah s.w.t, menadah tangan ke langit sambil air mata bercucuran dan suara yang 
merayu-rayu menyatakan hajat kepada-Nya. Selagi hajat kita belum tercapai selagi 
itulah kita bermohon dengan sepenuh hati. Tidak ada kesukaran bagi Allah s.w.t 
untuk memenuhi hajat kita. Sekiranya Dia mengurniakan kepada kita semua 
khazanah yang ada di dalam bumi dan langit maka pemberian-Nya itu tidak sedikit 
pun mengurangi kekayaan-Nya. Andainya Allah s.w.t menahan dari memberi 
maka tindakan demikian tidak sedikit pun menambahkan kekayaan dan 


kemuliaan-Nya. Jadi, dalam soal memberi atau menahan tidak sedikit pun 

memberi kesan kepada ketuhanan Allah s.w.t. Ketuhanan-Nya adalah mutlak tidak 


sedikit pun terikat dengan kehendak, doa dan amalan hamba-hamba-Nya. 
Aaj GA aa 


Dan Allah berkuasa melakukan apa yang di kehendaki-Nya. ( Ayat 27 : Surah 
Ibrahim ) 


P SU 
Sg a 
Semuanya itu tunduk di bawah kekuasaan-Nya. ( Ayat 116 : Surah al-Baqarah ) 


Na 


Ia tidak boleh ditanya tentang apa yang Ia lakukan, sedang merekalah yang akan 
ditanya kelak. ( Ayat 23 : Surah al-Anbiyaa' ) 


Sebahagian besar daripada kita tidak sedar bahawa kita mensyirikkan Allah s.w.t 
dengan doa dan amalan kita. Kita jadikan doa dan amalan sebagai kuasa penentu 
atau setidak-tidaknya kita menganggapnya sebagai mempunyai kuasa tawar 
menawar dengan Tuhan, seolah-olah kita berkata, “Wahai Tuhan! Aku sudah 
membuat tuntutan maka Engkau wajib memenuhinya. Aku sudah beramal maka 
Engkau wajib membayar upahnya!” Siapakah yang berkedudukan sebagai Tuhan, 
kita atau Allah s.w.t? Sekiranya kita tahu bahawa diri kita ini adalah hamba maka 
berlagaklah sebagai hamba dan jagalah sopan santun terhadap Tuan kepada 
sekalian hamba-hamba. Hak hamba ialah rela dengan apa juga keputusan dan 


pemberian Tuannya. 


Doa adalah penyerahan bukan tuntutan. Kita telah berusaha tetapi gagal. Kita telah 


meminta pertolongan makhluk tetapi itu juga gagal. Apa lagi pilihan yang masih 

ada kecuali menyerahkan segala urusan kepada Tuhan yang di Tangan-Nya 
terletak segala perkara. Serahkan kepada Allah s.w.t dan tanyalah kepada diri 
sendiri mengapa Tuhan menahan kita dari memperolehi apa yang kita hajatkan? 
Apakah tidak mungkin apa yang kita inginkan itu boleh mendatangkan mudarat 
kepada diri kita sendiri, hingga lantaran itu Allah s.w.t Yang Maha Penyayang 
menahannya daripada sampai kepada kita? Bukankah Dia Tuhan Yang Maha 
Pemurah, Maha Penyayang lagi Maha Mengetahui. 


a a a 


Tidakkah Allah yang menciptakan sekalian makhluk itu mengetahui (segala- 
galanya)? Sedang Ia Maha Halus urusan Tadbiran-Nya, lagi Maha Mendalam 
Pengetahuan-Nya. ( Ayat 14 : Surah al-Mulk ) 


a da A 


Dialah yang mengetahui segala yang ghaib dan yang nyata, (dan Dialah jua) yang 
Maha Kuasa, lagi Maha Bijaksana. ( Ayat 18 : Surah at-Taghaabun ) 


Apa sahaja ayat keterangan yang Kami mansuhkan (batalkan), atau yang Kami 
tinggalkan (atau tangguhkan), Kami datangkan ganti yang lebih baik daripadanya, 
atau yang sebanding dengannya. Tidakkah engkau mengetahui bahawasanya Allah 


Maha Kuasa atas tiap-tiap sesuatu? ( Ayat 106 : Surah al-Baqarah ) 

Allah s.w.t Maha Halus (Maha Terperinci/Detail), Maha Mengerti dan Maha 
Mengetahui yang ghaib dan yang nyata. Allah s.w.t yang bersifat demikian 
menentukan buat diri-Nya yang apa sahaja yang Dia mansuhkan digantikannya 
dengan yang lebih baik atau yang sama baik. Dia boleh berbuat demikian kerana 


Dia tidak bersekutu dengan sesiapa pun dan Dia Maha Berkuasa. 


Seseorang hamba sentiasa berhajat kepada pertolongan Tuhan. Apa yang 
dihajatinya disampaikannya kepada Tuhan. Semakin banyak hajatnya semakin 
banyak pula doa yang disampaikannya kepada Tuhan. Kadang-kadang berlaku 
satu permintaan berlawanan dengan permintaan yang lain atau satu permintaan itu 
menghalang permintaan yang lain. Manusia hanya melihat kepada satu doa tetapi 
Allah s.w.t menerima kedatangan semua doa dari satu orang manusia itu. Manusia 
yang dikuasai oleh kalbu jiwanya berbalik-balik dan keinginan serta hajatnya tidak 
menetap. Tuhan yang menguasai segala perkara tidak berubah-ubah. Manusia 
yang telah meminta satu kebaikan boleh meminta pula sesuatu yang tidak baik 
atau kurang baik. Tuhan yang menentukan yang terbaik untuk hamba-Nya tidak 


berubah kehendak-Nya. Dia telah menetapkan buat Diri-Nya: 
Se D D Dan DI A 
D BI SA BS SN 


Bertanyalah (wahai Muhammad): “Hak milik siapakah segala yang ada di langit 
dan di bumi?” Katakanlah: “(Semuanya itu) adalah milik Allah! Ia telah 


menetapkan atas diri-Nya memberi rahmat.” (Ayat 12 : Surah al-An'aam ) 


Orang yang beriman selalu mendoakan: 


a nn a Ag 


“Wahai Tuhan kami, berilah kami kebaikan di dunia dan kebaikan di akhirat, dan 
peliharalah kami dari azab neraka”. ( Ayat 201 : Surah al-Baqarah ) 

Hamba yang mendapat rahmat dari Allah s.w.t diterima doa di atas dan doa 
tersebut menjadi induk kepada segala doa-doanya. Doa yang telah diterima oleh 
Allah s.w.t menapis doa-doa yang lain. Jika kemudiannya si hamba meminta 
sesuatu yang mendatangkan kebaikan hanya kepada penghidupan dunia sahaja, 
tidak untuk akhirat dan tidak menyelamatkannya dari api neraka, maka doa induk 
itu menahan doa yang datang kemudian. Hamba itu dipelihara daripada didatangi 
oleh sesuatu yang menggerakkannya ke arah yang ditunjukkan oleh doa induk itu. 
Jika permintaannya sesuai dengan doa induk itu dia dipermudahkan mendapat apa 


yang dimintanya itu. 


Oleh sebab itu doa adalah penyerahan kepada Yang Maha Penyayang dan Maha 
Mengetahui. Menghadaplah kepada-Nya dan berserah diri kepada-Nya serta 
ucapkan, “Wahai Tuhanku Yang Maha Lemah-lembut, Maha Mengasihani, Maha 
Mengetahui, Maha Bijaksana! Daku adalah hamba yang bersifat tergopoh gapah, 
lemah dan jahil. Daku mempunyai hajat tetapi daku tidak mengetahui kesannya 
bagiku, sedangkan Engkau Maha Mengetahui. Sekiranya hajatku ini baik 
kesannya bagi dunia dan akhiratku dan melindungiku dari api neraka maka 
kurniakan ia kepadaku pada saat yang baik bagiku menerimanya. Jika 
kesudahannya buruk bagi dunia dan akhiratku dan mendorongku ke neraka, maka 
jauhkan ia daripadaku dan cabutkanlah keinginanku terhadapnya. Sesungguhnya 


Engkaulah Tuhanku Yang Maha Mengerti dan Maha Berdiri Dengan Sendiri”. 


ve 


Sa Pei D SG a Ss a 


Dan Tuhanmu menciptakan apa yang dirancangkan berlakunya, dan Dialah juga 
yang memilih (satu-satu dari makhluk-Nya untuk sesuatu tugas atau keutamaan 
dan kemuliaan); tidaklah layak dan tidaklah berhak bagi sesiapapun memilih 
(selain dari pilihan Allah). Maha Suci Allah dan Maha Tinggilah keadaan-Nya 
dari apa yang mereka sekutukan dengan-Nya. (| Ayat 68 : Surah al-Qasas ) 

Hikmat 7 : Pengertian Janji Allah S.W.T. 


Z 


Pan apo Di o 4 Da , D a D 
Us SS A D Sg P ad A Ak NN 


A A #1 PRA , * # a 
aa A a 


JANGAN SAMPAI MERAGUKAN KAMU TERHADAP JANJI ALLAH 
KERANA TIDAK TERLAKSANA APA YANG TELAH DIJANJIKAN, 
MESKIPUN TELAH TERTENTU (TIBA) MASANYA, SUPAYA 
KERAGUAN ITU TIDAK MEROSAKKAN MATA HATI KAMU DAN TIDAK 
MEMADAMKAN CAHAYA SIR (RAHSIA ATAU BATIN) KAMU. 


Doa dan janji Allah s.w.t berkait rapat. Allah s.w.t menjanjikan untuk menerima 
semua doa. Hamba sudah sangat kuat dan kerap berdoa. Hamba mendoakan agar 
diselamatkan daripada sesuatu musibah. Masa musibah itu sampai sudah tiba 
tetapi keselamatan daripadanya tidak tiba. Timbul keraguan dalam hati hamba itu 


tentang janji-janji Allah s.w.t. 


Sebahagian orang beriman diuji dengan penerimaan atau penolakan doa dan 
sebahagian yang lain diuji dengan tertunai atau tertahan janji Allah s.w.t. Janji 
Allah s.w.t ada dalam bentuk umum dan ada dalam bentuk khusus. Janji umum 
banyak terdapat di dalam al-Quran seperti janji syurga terhadap orang yang 
berbuat kebajikan, janji neraka terhadap orang yang derhaka, janji ketinggian 
darjat bagi orang yang berjihad pada jalan Allah s.w.t, janji kekuasaan di atas 
muka bumi terhadap orang yang beriman dan beramal salih dan lain-lain lagi. Di 
dalam surah an-Nisaa' ayat 95 Allah s.w.t menjanjikan ganjaran yang besar 
kepada orang yang berjihad pada jalan-Nya. Dalam surah an-Nur ayat 55 Allah 
s.w.t menjanjikan kepada orang yang beriman dan beramal salih bahawa mereka 
akan dijadikan khalifah di bumi, Dia akan teguhkan agama mereka dan Dia akan 


hilangkan ketakutan mereka. 

Banyak lagi janji Allah s.w.t yang boleh ditemui di dalam al-Quran. Janji-janji 
Allah s.w.t secara umumnya berkaitan dengan amal, sesuai dengan sunnatullah 
yang menguasai perjalanan kehidupan. Ada juga janji secara khusus kepada orang- 
orang tertentu, misalnya melalui mimpi atau suara ghaib. Orang yang beriman 
dengan Allah s.w.t percaya kepada janji-janji-Nya. Janji Allah s.w.t menjadi 
pendorong kepada mereka untuk bekerja kuat, beramal salih dan berjihad pada 
jalan-Nya. Allah s.w.t tidak sekali-kali akan memungkiri janji-janji-Nya. Di dalam 
golongan yang percaya kepada janji-janji Allah s.w.t itu ada sebilangan yang 
berpenyakit seperti yang dihidapi oleh sebilangan orang yang berdoa kepada Allah 
s.w.t. Orang yang berdoa membuat tuntutan dengan doanya dan orang yang 
percaya kepada janji Allah s.w.t membuat tuntutan dengan amalnya, kerana Allah 


s.w.t berjanji memberinya sesuatu menurut amalannya. 


Hikmat ketujuh mengaitkan janji Allah s.w.t dengan mata hati dan Nur Sir (Rahsia 
atau batin). Persoalan mata hati telah disentuh pada Hikmat ke lima. Penyingkapan 
rahsia mata hati menemukan kita dengan persoalan diri zahir, diri batin dan 
seterusnya kepada persoalan roh. Suluhan mata hati membawa kepada pengenalan 
terhadap Alam Barzakh dan keabadian. Mata hati yang kuat tidak berhenti setakat 
Alam Barzakh, malah ia menghala kepada peringkat alam yang lebih tinggi yang 
dinamakan Alam Malakut Atas. Pandangan mata hati seterusnya sampai kepada 
kulit alam yang dinamakan Arasy Yang Meliputi. Semua makhluk Allah s.w.t 
menghuni ruang yang di dalam atau dibatasi oleh kulit atau kerangka alam, iaitu 
Arasy. Tidak ada mahluk yang wujud di luar dari kulit alam. Walaupun kulit alam 
merupakan kejadian Tuhan yang paling luar namun, mata hati tidak berhenti 
setakat itu. Mata hati terus meneroka “di luar” dari kulit alam, yang dipanggil 
Wujud ketuhanan. Di sini timbul persoalan berat dan rumit untuk dihuraikan. 
Semua kejadian berada di dalam kulit alam. Kulit alam adalah yang terakhir. 
Apabila sampai kepada kulit alam tidak boleh lagi dikatakan wujud alam 


ketuhanan di luar, selepas, di sebalik dan istilah-istilah lain, kerana tidak ada apa- 

apa lagi. Kewujudan ketuhanan bukanlah satu jenis alam lain. Tidak boleh 
dikatakan wujud alam ketuhanan selepas alam kita ini. Allah s.w.t Berdiri Dengan 
Sendiri, tidak menempati ruang. Jika demikian persoalannya bagaimanakah yang 
dikatakan ketuhanan sedangkan kita sudah menjelajah ke seluruh alam maya 


namun, Allah s.w.t tidak juga ditemui? 


Antara alam yang sementara dengan alam abadi terdapat Alam Barzakh. Barzakh 
adalah sempadan. Barzakh itulah yang menghubungkan dua keadaan yang 
berbeza. Misalnya, barzakh bagi laut dan sungai ialah kuala. Air laut adalah masin 
dan air sungai adalah tawar. Air pada barzakh keduanya iaitu kuala adalah 
sebatian masin dengan tawar yang dinamakan payau. Payau bukan masin dan 
bukan lain daripada masin. Payau juga bukan tawar dan bukan lain daripada tawar. 
Kuala bukan laut dan bukan sungai dan bukan juga lain daripada laut dan sungai. 
Jika mahu lihat laut dan sungai dengan sekali pandang atau sebagai satu 
kewujudan maka lihatlah kepada kuala. Jika mahu merasai masin dan tawar 


sekaligus maka rasailah air payau. 


Jika terdapat barzakh di antara makhluk dengan makhluk, terdapat juga barzakh di 
antara Tuhan dengan makhluk. Barzakh inilah yang menjadi penghubung di antara 
Tuhan dengan hamba. Tanpa barzakh ini tidak mungkin berlaku kewujudan 
makhluk yang diciptakan Tuhan kerana tidak ada talian atau jambatan yang 
menghubung. Barzakh di antara Allah s.w.t dengan hamba itu dinamakan Sir atau 
Rahsia, iaitu Rahsia Allah s.w.t, yang hanya Allah s.w.t yang mengetahui 
hakikatnya yang sebenar. Rahsia inilah yang memungkinkan ada hubungan di 
antara Pencipta dengan yang di cipta. Sir atau Rahsia itu memancarkan nurnya 
kepada mata hati. Mata hati yang bersuluhkan Nur Sir (rahsia ketuhanan) akan 
mendapat pengenalan tentang Sir dan mengalami suasana tauhid peringkat yang 


tertinggi. Apabila hakikat Sir ditemui nyatalah firman Allah s.w.t: 


Sd 

Dan Kami adalah lebih dekat kepadanya daripada urat lehernya, - ( Ayat 16 : 
Surah Qaaf ) 


AA 
a La 2 o ce DA 
Ka OO Da 


Dan Ia tetap bersama-sama kamu di mana sahaja kamu berada. ( Ayat 4 : Surah al- 


Hadiid ) 
a RA Ai 


“Padahal Allah yang mencipta kamu dan benda-benda yang kamu perbuat itu!”( 
Ayat 96 : Surah as-Saaffaat ) 


a Cg & P Le 2 
Si Sa a di 


Dan kamu tidak dapat menentukan kemahuan kamu (mengenai sesuatu pun), 
kecuali dengan cara yang diatur oleh Allah, Tuhan yang memelihara dan 


mentadbirkan seluruh alam. ( Ayat 29 : Surah at-Takwiir) 


P s 
- 


A 


Par 


Tiada daya dan upaya kecuali beserta Allah. 


Apa yang ada pada kita semuanya adalah kurniaan dari Allah s.w.t. Kemahuan 
kita untuk melakukan amal salih datangnya dari Iradat Allah s.w.t, tanpa Iradat 
Allah s.w.t kita akan menjadi dungu, tidak berkemahuan. Apabila kita melakukan 
amal kebaikan, kita tidak terlepas daripada menggunakan daya dan upaya yang 
datangnya dari Allah s.w.t. Tanpa Kudrat Allah s.w.t kita tidak mampu bergerak. 


Kebolehan kita untuk berdoa dan beramal adalah kurniaan daripada Allah s.w.t. 

gu P) PARA 
| 


D a 


Mereka mengira dirinya berbudi kepadamu (wahai Muhammad) dengan sebab 
mereka telah Islam (tidak melawan dan tidak menentang). Katakanlah (kepada 
mereka): “Jangan kamu mengira keislaman kamu itu sebagai budi kepadaku, 
bahkan (kalaulah sah dakwaan kamu itu sekalipun maka) Allah jualah yang berhak 
membangkit-bangkitkan budi-Nya kepada kamu, kerana Dialah yang memimpin 
kamu kepada iman (yang dakwakan itu), kalau betul kamu orang-orang yang 


benar (pengakuan imannya). ( Ayat 17 : Surah al-Hujuraat ) 


Kehendak dan perbuatan kita adalah anugerah daripada Allah s.w.t. Jadi, apakah 
hak kita untuk menuntut Allah s.w.t dengan doa dan amal kita. Memang benar 
Allah s.w.t berjanji untuk mengabulkan semua doa dan mengurniakan sesuatu 
menurut amalan. Tetapi, tidak ada makhluk-Nya yang layak menagih janji 
tersebut. Janji Allah s.w.t kembali kepada diri-Nya Sendiri. Jangan cuba-cuba 
menuntut janji Allah s.w.t kerana andainya Dia menuntut kamu dengan amanah 
yang dipertaruhkan kepada kamu nescaya semua amalan kamu akan hancur 
berterbangan seperti debu, tidak ada walau sebesar zarah pun yang layak 


dipersembahkan kepada-Nya apabila kamu dihadapkan kepada keadilan-Nya. 


Lantaran itu berteduhlah di bawah payung rahmat dan keampunan-Nya, jangan 
diungkit-ungkit tentang amal kamu dan janji-Nya. Contohilah akhlak Rasulullah 
s.a.w yang telah menerima janji Allah s.w.t iaitu baginda s.a.w telah bermimpi 
memasuki kota Makkah. Kaum muslimin percaya bahawa mimpi Rasulullah s.a.w 
adalah mimpi yang benar dan mereka yakin bahawa itu adalah janji Allah s.w.t 
kepada Rasul-Nya, yang Dia mengizinkan mereka bersama-sama memasuki kota 


Makkah sekalipun musyrikin Quraisy masih menguasai kota tersebut. Kaum 

muslimin berangkat dari Madinah ke Makkah. Rombongan mereka dihadang 
sebelum sampai di Makkah. Kaum musyrikin enggan membenarkan kaum 
muslimin memasuki Makkah. Ekoran dari peristiwa itu termetrailah Perjanjian 
Hudaibiah. Rasulullah s.a.w bersetuju agar kaum muslimin tidak memasuki 
Makkah pada tahun itu. Saidina Umar al-Khattab r.a yakin akan mimpi Rasulullah 
s.a.w. Beliau r.a juga percaya bahawa mimpi Rasulullah s.a.w itu adalah janji 
Allah s.w.t mengizinkan mereka memasuki kota Makkah. Beliau r.a juga yakin 
bahawa lantaran janji Allah s.w.t adalah benar maka bertegas memasuki Makkah 
walaupun dengan cara berperang adalah tindakan yang benar. Beliau r.a 
menganjurkan agar berperang supaya kebenaran mimpi Rasulullah s.a.w dan 
kebenaran janji Allah s.w.t menjadi kenyataan. Iman Umar r.a yang sangat 
mendalam membuatnya mahu maju terus menurut petunjuk yang sampai kepada 
beliau r.a. tanpa menoleh ke kanan atau ke kiri. Saidina Abu Bakar as-Siddik yang 
Nur Sirnya lebih sempurna daripada Nur Sir Umar r.a bersikap menyetujui 
tindakan Rasulullah s.a.w memetrai Perjanjian Hudaibiah. Melalui suluhan Nur 
Sirnya Abu Bakar r.a dapat menyaksikan apa yang terlindung dari pandangan mata 


hati Umar r.a. 


Kemudian ternyata perjanjian tersebut banyak memberi manfaat kepada kaum 
muslimin. Ternyata kebijaksanaan Rasulullah s.a.w memetrai Perjanjian 
Hudaibiah dan kebenaran pandangan mata hati Abu Bakar r.a melalui pancaran 
Nur Sirnya. Sesuai dengan Perjanjian Hudaibiah, pada tahun berikutnya kaum 
muslimin dapat memasuki kota suci Makkah secara aman. Benarlah apa yang 
dimimpikan oleh Rasulullah s.a.w dan benarlah janji Allah s.w.t. Rasulullah s.a.w 
menerima janji Allah s.w.t sebagai satu kurniaan yang wajib diyakini dengan cara 
bertawakal kepada Allah s.w.t dalam pelaksanaannya. Bila terjadi sesuatu yang 
pada zahirnya menghalang pelaksanaan janji Allah s.w.t itu Rasulullah s.a.w tidak 
menagih Allah s.w.t dengan janji tersebut, sebaliknya baginda s.a.w 


mengembalikannya kepada Allah s.w.t. Sebagai balasan terhadap kerelaan 

menerima takdir Allah s.w.t maka Allah s.w.t kurniakan pula Perjanjian Hudaibiah 
yang banyak membantu perkembangan dakwah Islam. Allah s.w.t juga tidak 
sekali-kali melupakan janji-Nya mengizinkan kaum muslimin menziarahi tanah 
suci Makkah, dengan rahmat-Nya kaum muslimin memasuki kota Makkah pada 
tahun berikutnya dalam suasana aman. Jadi, apabila janji Allah s.w.t dikembalikan 


kepada Allah s.w.t maka Allah s.w.t melaksanakannya. 


Peristiwa di atas memberi pengajaran kepada kita tentang Sir. Saidina Abu Bakar 
as-Siddik r.a melebihi sahabat-sahabat yang lain lantaran Sirnya, iaitu Rahsia pada 
hati nuraninya yang menghubungkannya dengan Allah s.w.t. Sir yang 
menguasainya itulah yang menjadikannya as-Siddik. Beliau r.a dapat 
membenarkan kebenaran Nabi Muhammad s.a.w tanpa usul. Beliau r.a 
membenarkan peristiwa Israk dan Mikraj ketika kebanyakan kaum Quraisy 
menafikannya. Abu Bakar r.a bukanlah seorang dungu yang bertaklid secara 
membuta tuli. Tetapi, apa yang sampai kepadanya diakui oleh Sirnya yang 
memperolehi pengesahan daripada Allah s.w.t. Cahaya kebenaran yang keluar 
daripada Rasulullah s.a.w dan cahaya kebenaran yang keluar dari Sir Abu Bakar 
r.a adalah sama, sebab itulah Abu Bakar r.a membenarkannya tanpa usul dan tanpa 
meminta bukti. Bukti apa lagi yang diperlukan apabila Sir telah mendapat jawapan 
daripada Allah s.w.t. Sir atau Rahsia Allah s.w.t itulah yang tidak bercerai tanggal 
daripada Allah s.w.t, sentiasa menghadap kepada Allah s.w.t dan mendengar 
Kalam Allah s.w.t. Sir itulah yang mengenal Allah s.w.t 


Kemurnian Sir Abu Bakar as-Siddik r.a ternyata lagi ketika kewafatan Rasulullah 
s.a.w. Umar r.a yang dikuasai oleh iman yang sangat kuat yang melahirkan cinta 
yang mendalam terhadap Rasulullah s.a.w, Kekasih Allah s.w.t, dikuasai kecintaan 
itu, beliau r.a mahu memancung kepala sesiapa sahaja yang mengatakan 
Rasulullah s.a.w sudah wafat. Tetapi, Abu Bakar r.a, yang kecintaannya terhadap 
Rasulullah s.a.w mengatasi kecintaan Umar r.a mampu mengatakan, “Sesiapa 


yang menyembah Muhammad maka sesungguhnya Muhammad sudah wafat. 

Sesiapa yang menyembah Allah s.w.t maka Allah s.w.t tidak akan wafat selama- 
lamanya!” Begitulah murninya cahaya atau nur yang diterima oleh Abu Bakar r.a 
di dalam hatinya yang dipancarkan oleh Sir. Tidak salah jika dikatakan sekiranya 
mahu memahami hakikat Sir maka fahamilah diri Saidina Abu Bakar as- Siddik 


r.a. Mengenali beliau r.a membuat seseorang mengenali tanda-tanda Sir. 


Kalam Hikmat ketujuh ini memberi panduan untuk memahami hakikat Sir. Tanda 
seseorang tidak mendapat sinaran Nur Sir ialah dia meragui janji-janji Allah s.w.t 
lantaran dia mentakrif maksud janji Allah s.w.t menurut seleranya sendiri. 
Bagaimana kedudukan kita terhadap janji Allah s.w.t begitulah keadaan hati kita 
berhubung dengan Rahsia Allah s.w.t atau Sir. 

Hikmat 8 : Jalan Memperoleh Makrifat 
Di aa BE gi 


JA dr P da a D 


APABILA TUHAN MEMBUKAKAN BAGIMU JALAN UNTUK MAKRIFAT, 
MAKA JANGAN HIRAUKAN TENTANG AMALMU YANG MASIH 
SEDIKIT KERANA ALLAH S.W.T TIDAK MEMBUKA JALAN TADI 

MELAINKAN DIA BERKEHENDAK MEMPERKENALKAN DIRI-NYA 
KEPADA KAMU. 


Kalam-kalam Hikmat yang dihuraikan terlebih dahulu mengajak kita merenung 
secara mendalam tentang pengertian amal, Qadak dan Qadar, tadbir dan ikhtiar, 
doa dan janji Allah s.w.t , yang semuanya itu mendidik rohani agar melihat 
kecilnya apa yang datangnya daripada hamba dan betapa besar pula apa yang 
dikurniakan oleh Allah s.w.t. Rohani yang terdidik begini akan membentuk sikap 
beramal tanpa melihat kepada amalan itu sebaliknya melihat amalan itu sebagai 
kurniaan Allah s.w.t yang wajib disyukuri. Orang yang terdidik seperti ini tidak 
lagi membuat tuntutan kepada Allah s.w.t tetapi membuka hati nuraninya untuk 


menerima taufik dan hidayat daripada Allah s.w.t. 


Orang yang hatinya suci bersih akan menerima pancaran Nur Sir dan mata hatinya 
akan melihat kepada hakikat bahawa Allah s.w.t, Tuhan Yang Maha Mulia, Maha 
Suci dan Maha Tinggi tidak mungkin ditemui dan dikenali kecuali jika Dia mahu 
ditemui dan dikenali. Tidak ada ilmu dan amal yang mampu menyampaikan 
seseorang kepada Allah s.w.t. Tidak ada jalan untuk mengenal Allah s.w.t. Allah 


s.w.t hanya dikenali apabila Dia memperkenalkan “diri-Nya'. Penemuan kepada 

hakikat bahawa tidak ada jalan yang terhulur kepada gerbang makrifat merupakan 
puncak yang dapat dicapai oleh ilmu. Ilmu tidak mampu pergi lebih jauh dari itu. 
Apabila mengetahui dan mengakui bahawa tidak ada jalan atau tangga yang dapat 
mencapai Allah s.w.t maka seseorang itu tidak lagi bersandar kepada ilmu dan 
amalnya, apa lagi kepada ilmu dan amal orang lain. Bila sampai di sini seseorang 


itu tidak ada pilihan lagi melainkan menyerah sepenuhnya kepada Allah s.w.t. 


Bukan senang mahu membulatkan hati untuk menyerah bulat-bulat kepada Allah 
s.w.t. Ada orang yang mengetuk pintu gerbang makrifat dengan doanya. Jika pintu 
itu tidak terbuka maka semangatnya akan menurun hingga boleh membawa 
kepada berputus asa. Ada pula orang yang berpegang dengan janji Allah s.w.t 
bahawa Dia akan membuka jalan-Nya kepada hamba-Nya yang berjuang pada 
jalan-Nya. Kuatlah dia beramal agar dia lebih layak untuk menerima kurniaan 
Allah s.w.t sebagaimana janji-Nya. Dia menggunakan kekuatan amalannya untuk 
mengetuk pintu gerbang makrifat. Bila pintu tersebut tidak terbuka juga maka dia 


akan berasa ragu-ragu. 


Dalam perjalanan mencari makrifat seseorang tidak terlepas daripada 
kemungkinan menjadi ragu-ragu, lemah semangat dan berputus asa jika dia masih 
bersandar kepada sesuatu selain Allah s.w.t. Hamba tidak ada pilihan kecuali 
berserah kepada Allah s.w.t, hanya Dia yang memiliki kuasa Mutlak dalam 
menentukan siapakah antara hamba-hamba-Nya yang layak mengenali Diri-Nya. 
Ilmu dan amal hanya digunakan untuk membentuk hati yang berserah diri kepada 
Allah s.w.t. Aslim atau menyerah diri kepada Allah s.w.t adalah perhentian di 
hadapan pintu gerbang makrifat. Hanya para hamba yang sampai di perhentian 
aslim ini yang berkemungkinan menerima kurniaan makrifat. Allah s.w.t 
menyampaikan hamba-Nya di sini adalah tanda bahawa si hamba tersebut 
dipersiapkan untuk menemui-Nya. Aslim adalah makam berhampiran dengan 
Allah s.w.t. Sesiapa yang sampai kepada makam ini haruslah terus membenamkan 


dirinya ke dalam lautan penyerahan tanpa menghiraukan banyak atau sedikit ilmu 

dan amal yang dimilikinya. Sekiranya Allah s.w.t kehendaki dari makam inilah 


hamba diangkat ke Hadrat-Nya. 


Jalan menuju perhentian aslim iaitu ke pintu gerbang makrifat secara umumnya 
terbahagi kepada dua. Jalan pertama dinamakan jalan orang yang mencari dan 
jalan kedua dinamakan jalan orang yang dicari. Orang yang mencari akan melalui 
jalan di mana dia kuat melakukan mujahadah, berjuang melawan godaan hawa 
nafsu, kuat melakukan amal ibadat dan gemar menuntut ilmu. Zahirnya sibuk 
melaksanakan tuntutan syariat dan batinnya memperteguhkan iman. Dipelajarinya 
tarekat tasauf, mengenal sifat-sifat yang tercela dan berusaha mengikiskannya 
daripada dirinya. Kemudian diisikan dengan sifat-sifat yang terpuji. Dipelajarinya 
perjalanan nafsu dan melatihkan dirinya agar nafsunya menjadi bertambah suci 
hingga meningkat ke tahap yang diredai Allah s.w.t. Inilah orang yang diceritakan 
Allah s.w.t dengan firman-Nya: 


Dan orang-orang yang berusaha dengan bersungguh-sungguh kerana memenuhi 
kehendak agama Kami, sesungguhnya Kami akan memimpin mereka ke jalan- 
jalan Kami (yang menjadikan mereka bergembira serta beroleh keredaan); dan 

sesungguhnya (pertolongan dan bantuan) Allah adalah beserta orang-orang yang 


berusaha membaiki amalannya. ( Ayat 69 : Surah al-“Ankabut ) 


Da SI Yg SE SI 


Wahai manusia! Sesungguhnya engkau sentiasa berpenat - (menjalankan keadaan 
hidupmu) dengan sedaya upayamu hinggalah (semasa engkau) kembali kepada 
Tuhanmu, kemudian engkau tetap menemui balasan apa yang telah engkau 


usahakan itu (tercatit semuanya). (Ayat 6 : Surah al-Insyiqaaq ) 

Orang yang bermujahadah pada jalan Allah s.w.t dengan cara menuntut ilmu, 
mengamalkan ilmu yang dituntut, memperbanyakkan ibadat, berzikir, menyucikan 
hati, maka Allah s.w.t menunjukkan jalan dengan memberikan taufik dan hidayat 
sehingga terbuka kepadanya suasana berserah diri kepada Allah s.w.t tanpa ragu- 
ragu dan reda dengan lakuan Allah s.w.t. Dia dibawa hampir dengan pintu gerbang 
makrifat dan hanya Allah s.w.t sahaja yang menentukan apakah orang tadi akan 


dibawa ke Hadrat-Nya ataupun tidak, dikurniakan makrifat ataupun tidak. 


Golongan orang yang dicari menempuh jalan yang berbeza daripada golongan 
yang mencari. Orang yang dicari tidak cenderung untuk menuntut ilmu atau 
beramal dengan tekun. Dia hidup selaku orang awam tanpa kesungguhan 
bermujahadah. Tetapi, Allah s.w.t telah menentukan satu kedudukan kerohanian 
kepadanya, maka takdir akan mengheretnya sampai ke kedudukan yang telah 
ditentukan itu. Orang dalam golongan ini biasanya berhadapan dengan sesuatu 
peristiwa yang dengan serta-merta membawa perubahan kepada hidupnya. 
Perubahan sikap dan kelakuan berlaku secara mendadak. Kejadian yang 
menimpanya selalunya berbentuk ujian yang memutuskan hubungannya dengan 
sesuatu yang menjadi penghalang di antaranya dengan Allah s.w.t. Jika dia 
seorang raja yang beban kerajaannya menyebabkan dia tidak mampu mendekati 
Allah s.w.t, maka Allah s.w.t mencabut kerajaan itu daripadanya. Terlepaslah dia 
daripada beban tersebut dan pada masa yang sama timbul satu keinsafan di dalam 
hatinya yang membuatnya menyerahkan dirinya kepada Allah s.w.t dengan 
sepenuh hatinya. Sekiranya dia seorang hartawan takdir akan memupuskan 
hartanya sehingga dia tidak ada tempat bergantung kecuali Tuhan sendiri. 
Sekiranya dia berkedudukan tinggi, takdir mencabut kedudukan tersebut dan ikut 
tercabut ialah kemuliaan yang dimilikinya, digantikan pula dengan kehinaan 
sehingga dia tidak ada tempat untuk dituju lagi kecuali kepada Allah s.w.t. Orang 
dalam golongan ini dihalang oleh takdir daripada menerima bantuan daripada 


makhluk sehingga mereka berputus asa terhadap makhluk. Lalu mereka kembali 

dengan penuh kerendahan hati kepada Allah s.w.t dan timbullah dalam hati 
mereka suasana penyerahan atau aslim yang benar-benar terhadap Allah s.w.t. 
Penyerahan yang tidak mengharapkan apa-apa daripada makhluk menjadikan 
mereka reda dengan apa sahaja takdir dan lakuan Allah s.w.t. Suasana begini 
membuat mereka sampai dengan cepat ke perhentian pintu gerbang makrifat 
walaupun ilmu dan amal mereka masih sedikit. Orang yang berjalan dengan 
kenderaan bala bencana mampu sampai ke perhentian tersebut dalam masa dua 


bulan sedangkan orang yang mencari mungkin sampai dalam masa dua tahun. 


Abu Hurairah r.a menceritakan yang beliau r.a mendengar Rasulullah s.a.w 


bersabda yang maksudnya: 


Allah berfirman: “ Apabila Aku menguji hamba-Ku yang beriman kemudian dia 
tidak mengeluh kepada pengunjung-pengunjungnya maka Aku lepaskan dia dari 
belenggu-Ku dan Aku gantikan baginya daging dan darah yang lebih baik dari 
yang dahulu dan dia boleh memperbaharui amalnya sebab yang lalu telah 


diampuni semua”. 


Amal kebaikan dan ilmunya tidak mampu membawanya kepada kedudukan 
kerohanian yang telah ditentukan Allah s.w.t, lalu Allah s.w.t dengan rahmat-Nya 
mengenakan ujian bala bencana yang menariknya dengan cepat kepada kedudukan 
berhampiran dengan Allah s.w.t. Oleh yang demikian tidak perlu dipersoalkan 
tentang amalan dan ilmu sekiranya keadaan yang demikian terjadi kepada 


seseorang hamba-Nya. 

Hikmat 9 : Ahwal Menentukan Amal 


BERBAGAI-BAGAI JENIS AMAL ADALAH KERANA BERBAGAI-BAGAI 
AHWAL (HAL-HAL) 


Hikmat 9 di atas ringkas tetapi padat. Hikmat ini merupakan lanjutan kepada 
Hikmat 8 yang dihuraikan sebelum ini. Hikmat yang ke lapan menjelaskan setakat 
perhentian di hadapan pintu gerbang dan belum menyentuh makrifat. Hikmat ke 
sembilan ini memberi gambaran tentang makrifat tetapi tidak dikatakan makrifat 
dan tidak dihuraikan secara terus terang sebaliknya diperkatakan sebagai ahwal. 
Ahwal adalah jamak bagi perkataan hal. Hikmat ini membawa erti hal membentuk 
keadaan amal. Amal adalah perbuatan atau kelakuan lahiriah dan hal adalah 
suasana atau kelakuan hati. Amal berkaitan dengan lahiriah manakala hal 
berkaitan dengan batiniah. Oleh kerana hati menguasai sekalian anggota maka 


kelakuan hati iaitu hal menentukan bentuk amal iaitu perbuatan lahiriah. 


Dalam pandangan tasauf, hal diertikan sebagai pengalaman rohani dalam proses 
mencapai hakikat dan makrifat. Hal merupakan zauk atau rasa yang berkaitan 
dengan hakikat ketuhanan yang melahirkan makrifatullah (pengenalan tentang 
Allah s.w.t). Oleh itu, tanpa hal tidak ada hakikat dan tidak diperolehi makrifat. 
Ahli ilmu membina makrifat melalui dalil ilmiah tetapi ahli tasauf bermakrifat 


melalui pengalaman tentang hakikat. 


Sebelum memperolehi pengalaman hakikat, ahli kerohanian terlebih dahulu 
memperolehi kasyaf iaitu terbuka keghaiban kepadanya. Ada orang mencari 
kasyaf yang dapat melihat makhluk ghaib seperti jin. Dalam proses mencapai 
hakikat ketuhanan kasyaf yang demikian tidak penting. Kasyaf yang penting 
adalah yang dapat mengenali tipu daya syaitan yang bersembunyi dalam berbagai- 


bagai bentuk dan suasana dunia ini. Kasyaf yang menerima hakikat sesuatu, walau 

apa jua rupa yang dihadapi, penting bagi pengembara kerohanian. Rasulullah s.a.w 
sendiri sebagai ahli kasyaf yang paling unggul hanya melihat Jibrail a.s dalam 
rupanya yang asli dua kali sahaja, walaupun pada setiap kali Jibrail a.s menemui 
Rasulullah s.a.w dengan rupa yang berbeza-beza, Rasulullah s.a.w tetap 
mengenalinya sebagai Jibrail a.s. Kasyaf yang seperti inilah yang diperlukan agar 
seseorang itu tidak tertipu dengan tipu daya syaitan yang menjelma dalam 
berbagai-bagai rupa yang hebat dan menawan sekalipun, seperti rupa seorang yang 


kelihatan alim dan warak. 


Bila seseorang ahli kerohanian memperolehi kasyaf maka dia telah bersedia untuk 
menerima kedatangan hal atau zauk iaitu pengalaman kerohanian tentang hakikat 
ketuhanan. Hal tidak mungkin diperolehi dengan beramal dan menuntut ilmu. 
Sebelum ini pernah dinyatakan bahawa tidak ada jalan untuk masuk ke dalam 
gerbang makrifat. Seseorang hanya mampu beramal dan menuntut ilmu untuk 
sampai hampir dengan pintu gerbangnya. Apabila sampai di situ seseorang hanya 
menanti kurniaan Allah s.w.t, semata-mata kurniaan Allah s.w.t yang membawa 
makrifat kepada hamba-hamba-Nya. Kurniaan Allah s.w.t yang mengandungi 
makrifat itu dinamakan hal. Allah s.w.t memancarkan Nur-Nya ke dalam hati 
hamba-Nya dan akibat dari pancaran itu hati akan mendapat sesuatu pengalaman 
atau terbentuk satu suasana di dalam hati. Misalnya, pancaran Nur Ilahi membuat 
hati mengalami hal bahawa Allah Maha Perkasa. Apa yang terbentuk di dalam hati 
itu tidak dapat digambarkan tetapi kesannya dapat dilihat pada tubuhnya yang 
menggigil hingga dia jatuh pengsan. Pancaran Nur Ilahi membuat hati mengalami 
hal atau zauk atau merasai keperkasaan Allah s.w.t dan pengalaman ini dinamakan 
hakikat, iaitu hati mengalami hakikat keperkasaan Allah s.w.t. Pengalaman hati 
tersebut membuatnya berpengetahuan tentang maksud Allah Maha Perkasa. Jadi, 
pengalaman yang diperolehi daripada zauk hakikat melahirkan pengetahuan 
tentang Tuhan. Pengetahuan itu dinamakan makrifat. Orang yang berkenaan 


dikatakan bermakrifat terhadap keperkasaan Allah s.w.t. Oleh itu untuk mencapai 

makrifat seseorang itu haruslah mengalami hakikat. Inilah jenis makrifat yang 
tertinggi. Makrifat tanpa pengalaman hati adalah makrifat secara ilmu. Makrifat 
secara ilmu boleh didapati dengan belajar, sementara secara zauk didapati tanpa 
belajar. Ahli tasauf tidak berhenti setakat makrifat secara ilmu malah mereka 
mempersiapkan hati mereka agar sesuai menerima kedatangan makrifat secara 


zauk. 


Ada orang yang memperolehi hal sekali sahaja dan dikuasai oleh hal dalam 
tempuh yang tertentu sahaja dan ada juga yang berkekalan di dalam hal. Hal yang 
berterusan atau berkekalan dinamakan wisal iaitu penyerapan hal secara 
berterusan, kekal atau baqa. Orang yang mencapai wisal akan terus hidup dengan 
cara hal yang berkenaan. Hal-hal (ahwal) dan wisal boleh dibahagikan kepada 


lima jenis: 
1: Abid: 


Abid adalah orang yang dikuasai oleh hal atau zauk yang membuat dia merasakan 
secara bersangatan bahawa dirinya hanyalah seorang hamba yang tidak memiliki 
apa-apa dan tidak mempunyai sebarang daya dan upaya untuk melakukan sesuatu. 
Kekuatan, keupayaan, bakat-bakat dan apa sahaja yang ada dengannya adalah 
daya dan upaya yang daripada Allah s.w.t. Semuanya itu adalah kurniaan-Nya 
semata-mata. Allah s.w.t sebagai Pemilik yang sebenar, apabila Dia memberi, 
maka Dia berhak mengambil kembali pada bila-bila masa yang Dia kehendaki. 
Seorang abid benar-benar bersandar kepada Allah s.w.t hinggakan sekiranya dia 
melepaskan sandaran itu dia akan jatuh, tidak bermaya, tidak boleh bergerak, 
kerana dia benar-benar melihat dirinya kehilangan apa yang datangnya dari Allah 
s.w.t. Hal atau suasana yang menguasai hati abid itu akan melahirkan amal atau 
kelakuan sangat kuat beribadat, tidak memperdulikan dunia dan isinya, tidak 
mengambil bahagian dalam urusan orang lain, sangat takut berjauhan dari Allah 
s.w.t dan gemar bersendirian. Dia merasakan apa sahaja yang selain Allah s.w.t 


akan menjauhkan dirinya daripada Allah s.w.t. 

2: Asyikin: 


Asyikin ialah orang yang mendapat asyik dengan sifat Keindahan Allah s.w.t. 
Rupa, bentuk, warna dan ukuran tidak menjadi soal kepadanya kerana apa sahaja 
yang dilihatnya menjadi cermin yang dia melihat Keindahan serta Keelokan Allah 
s.w.t di dalamnya. Amal atau kelakuan asyikin ialah gemar merenung alam maya 
dan memuji Keindahan Allah s.w.t pada apa yang disaksikannya. Dia boleh duduk 
menikmati keindahan alam beberapa jam tanpa berasa jemu. Kilauan ombak dan 
titikan hujan memukau pandangan hatinya. Semua yang kelihatan adalah warna 
Keindahan dan Keelokan Allah s.w.t. Orang yang menjadi asyikin tidak 
memperdulikan lagi adab dan peraturan masyarakat. Kesedarannya bukan lagi 
pada alam ini. Dia mempunyai alamnya sendiri yang di dalamnya hanyalah 


Keindahan Allah s.w.t. 
3 : Muttakhaliq: 


Muttakhaliq adalah orang yang mencapai yang Haq dan bertukar sifatnya. 
Hatinya dikuasai oleh suasana Qurbi Faraidh atau Qurbi Nawafil. Dalam Qurbi 
Faraidh, muttakhaliq merasakan dirinya adalah alat dan Allah s.w.t menjadi 
Pengguna alat. Dia melihat perbuatan atau kelakuan dirinya terjadi tanpa dia 
merancang dan campur tangan, bahkan dia tidak mampu mengubah apa yang 
mahu terjadi pada kelakuan dan perbuatannya. Dia menjadi orang yang berpisah 
daripada dirinya sendiri. Dia melihat dirinya melakukan sesuatu perbuatan seperti 
dia melihat orang lain yang melakukannya, yang dia tidak berdaya mengawal atau 
mempengaruhinya. Hal Qurbi Faraidh adalah dia melihat bahawa Allah s.w.t 
melakukan apa yang Dia kehendaki. Perbuatan dia sendiri adalah gerakan Allah 
s.w.t, dan diamnya juga adalah gerakan Allah s.w.t. Orang ini tidak mempunyai 
kehendak sendiri, tidak ada ikhtiar dan tadbir. Apa yang mengenai dirinya, seperti 
perkataan dan perbuatan, berlaku secara spontan. Kelakuan atau amal Qurbi 
Faraidh ialah bercampur-campur di antara logik dengan tidak logik, mengikut adat 


dengan merombak adat, kelakuan alim dengan jahil. Dalam banyak perkara 

penjelasan yang boleh diberikannya ialah, “Tidak tahu! Allah s.w.t berbuat apa 
yang Dia kehendaki”. 


Dalam suasana Qurbi Nawafil pula muttakhaliq melihat dengan mata hatinya sifat- 
sifat Allah s.w.t yang menguasai bakat dan keupayaan pada sekalian anggotanya 
dan dia menjadi pelaku atau pengguna sifat-sifat tersebut, iaitu dia menjadi 
khalifah dirinya sendiri. Hal Qurbi Nawafil ialah berbuat dengan izin Allah s.w.t 
kerana Allah s.w.t mengurniakan kepadanya kebolehan untuk berbuat sesuatu. 
Contoh Qurbi Nawafil adalah kelakuan Nabi Isa a.s yang membentuk rupa burung 
dari tanah liat lalu menyuruh burung itu terbang dengan izin Allah s.w.t, juga 
kelakuan beliau a.s menyeru orang mati supaya bangkit dari kuburnya. Nabi Isa 
a.s melihat sifat-sifat Allah s.w.t yang diizinkan menjadi bakat dan keupayaan 
beliau a.s, sebab itu beliau a.s tidak ragu-ragu untuk menggunakan bakat tersebut 


menjadikan burung dan menghidupkan orang mati dengan izin Allah s.w.t. 
4 : Muwahhid: 


Muwahhid fana dalam zat, zatnya lenyap dan Zat Mutlak yang menguasainya. Hal 
bagi muwahhid ialah dirinya tidak ada, yang ada hanya Allah s.w.t. Orang ini telah 
putus hubungannya dengan kesedaran basyariah dan sekalian maujud. Kelakuan 
atau amalnya tidak lagi seperti manusia biasa kerana dia telah terlepas dari sifat- 
sifat kemanusiaan dan kemakhlukan. Misalkan dia bernama Abdullah, dan jika 
ditanya kepadanya di manakah Abdullah, maka dia akan menjawab Abdullah tidak 
ada, yang ada hanyalah Allah! Dia benar-benar telah lenyap dari ke*Abdullah-an' 
dan benar-benar dikuasai oleh ke“Allah-an'. Ketika dia dikuasai oleh hal dia 
terlepas daripada beban hukum syarak. Dia mungkin melaungkan, “Akulah Allah! 
Maha Suci Aku! Sembahlah Aku!” Dia telah fana dari “aku” dirinya dan dikuasai 
oleh kewujudan “Aku Hakiki'. Walau bagaimana pun sikap dan kelakuannya dia 
tetap dalam keredaan Allah s.w.t. Apabila dia tidak dikuasai oleh hal, 
kesedarannya kembali dan dia menjadi ahli syariat yang taat. Perlu diketahui 


bahawa hal tidak boleh dibuat-buat dan orang yang dikuasai oleh hal tidak 


Kandungan 


berupaya menahannya. Ahli hal karam dalam lakuan Allah s.w.t. Bila dia 

melaungkan, “Akulah Allah!” bukan bermakna dia mengaku telah menjadi Tuhan, 
tetapi dirinya telah fana, apa yang terucap melalui lidahnya sebenarnya adalah dari 
Allah s.w.t. Allah s.w.t yang mengatakan Dia adalah Tuhan dengan menggunakan 


lidah muwahhid yang sedang fana itu. 


Berbeza pula golongan mulhid. Si mulhid tidak dikuasai oleh hal, tidak ada zauk, 
tetapi berkelakuan dan bercakap seperti orang yang di dalam zauk. Orang ini 
dikuasai oleh ilmu tentang hakikat bukan mengalami hakikat secara zauk. Si 
mulhid membuang syariat serta beriman berdasarkan ilmu semata-mata. Dia 
berpuas hati bercakap tentang iman dan tauhid tanpa beramal menurut tuntutan 
syariat. Orang ini bercakap sebagai Tuhan sedangkan dia di dalam kesedaran 
kemanusiaan, masih gelojoh dengan keinginan hawa nafsu. Orang-orang sufi 
bersepakat mengatakan bahawa sesiapa yang mengatakan, “Ana al-Haq!” 
sedangkan dia masih sedar tentang dirinya maka orang berkenaan adalah sesat dan 


kufur! 
5: Mutahaqqiq: 


Mutahaqqiq ialah orang yang setelah fana dalam zat turun kembali kepada 
kesedaran sifat, seperti yang terjadi kepada nabi-nabi dan wali-wali demi 
melaksanakan amanat sebagai khalifah Allah di atas muka bumi dan kehidupan 
dunia yang wajib diuruskan. Dalam kesedaran zat seseorang tidak keluar dari 
khalwatnya dengan Allah s.w.t dan tidak peduli tentang keruntuhan rumah tangga 
dan kehancuran dunia seluruhnya. Sebab itu orang yang demikian tidak boleh 
dijadikan pemimpin. Dia mesti turun kepada kesedaran sifat baharulah dia boleh 
memimpin orang lain. Orang yang telah mengalami kefanaan dalam zat kemudian 
disedarkan dalam sifat adalah benar-benar pemimpin yang dilantik oleh Allah 
s.w.t menjadi Khalifah-Nya untuk memakmurkan makhluk Allah s.w.t dan 
memimpin umat manusia menuju jalan yang diredai Allah s.w.t. Orang inilah yang 


menjadi ahli makrifat yang sejati, ahli hakikat yang sejati, ahli tarekat yang sejati 

dan ahli syariat yang sejati, berkumpul padanya dalam satu kesatuan yang 
menjadikannya Insan Rabbani. Insan Rabbani peringkat tertinggi ialah para nabi- 
nabi dan Allah s.w.t kurniakan kepada mereka maksum, sementara yang tidak 
menjadi nabi dilantik sebagai wali-Nya yang diberi perlindungan dan 


pemeliharaan. 


Ahwal (hal-hal) yang menguasai hati nurani berbeza-beza, dengan itu akan 
mencetuskan kelakuan amal yang berbeza-beza. Ahwal mesti difahami dengan 
sebenar-benarnya oleh orang yang memasuki latihan tarekat kerohanian, supaya 
dia mengetahui, dalam amal yang bagaimanakah dia mendapat kedamaian dan 
mencapai maksud dan tujuan, apakah dengan sembahyang, zikir atau puasa. Dia 
mesti berpegang sungguh-sungguh kepada amal yang dicetuskan oleh hal tadi, 


agar dia cepat dan selamat sampai ke puncak. 

Hikmat 10 : Ikhlas Adalah Roh Ibadat 
va SE ya 33 Pn i3 2 ye JS) 


AMALAN ZAHIR ADALAH KERANGKA SEDANGKAN ROHNYA 
ADALAH IKHLAS YANG TERDAPAT DENGAN TERSEMBUNYI DALAM 
AMALAN ITU. 


Amal lahiriah digambarkan sebagai batang tubuh dan ikhlas pula digambarkan 
sebagai nyawa yang menghidupkan batang tubuh itu. Sekiranya kita kurang 
mendapat kesan yang baik daripada latihan kerohanian hendaklah kita merenung 


dengan mendalam tubuh amal apakah ia bernyawa atau tidak. 


Hikmat 10 ini menghubungkan amal dengan ikhlas. Hikmat 9 yang lalu telah 
menghubungkan amal dengan hal. Kedua-dua Kalam Hikmat ini membina 
jambatan yang menghubungkan hal dengan ikhlas, kedua-duanya ada kaitan 
dengan hati, atau lebih tepat jika dikatakan ikhlas sebagai suasana hati dan hal 
sebagai Nur Ilahi yang menyinari hati yang ikhlas. Ikhlas menjadi persediaan yang 
penting bagi hati menyambut kedatangan sinaran Nur Ilahi. Apabila Allah s.w.t 
berkehendak memperkenalkan Diri-Nya kepada hamba-Nya maka dipancarkan 
Nur-Nya kepada hati hamba tersebut. Nur yang dipancar kepada hati ini 
dinamakan Nur Sir atau Nur Rahsia Allah s.w.t. Hati yang diterangi oleh nur akan 
merasai hal ketuhanan atau mendapat tanda-tanda tentang Tuhan. Setelah 
mendapat pertandaan dari Tuhan maka hati pun mengenal Tuhan. Hati yang 
memiliki ciri atau sifat begini dikatakan hati yang mempunyai ikhlas tingkat 
tertinggi. Tuhan berfirman bagi menggambarkan ikhlas dan hubungannya dengan 


makrifat: 

Dan sebenarnya perempuan itu telah berkeinginan sangat kepadanya, dan Yusuf 
pula (mungkin timbul) keinginannya kepada perempuan itu kalaulah ia tidak 
menyedari kenyataan Tuhannya (tentang kejinya perbuatan zina itu). Demikianlah 
(takdir Kami), untuk menjauhkan dari Yusuf perkara-perkara yang tidak baik dan 
perbuatan yang keji, kerana sesungguhnya ia dari hamba-hamba Kami yang 


dibersihkan dari segala dosa. ( Ayat 24 : Surah Yusuf ) 


Nabi Yusuf a.s adalah hamba Allah s.w.t yang ikhlas. Hamba yang ikhlas berada 
dalam pemeliharaan Allah s.w.t. Apabila dia dirangsang untuk melakukan 
kejahatan dan kekotoran, Nur Rahsia Allah s.w.t akan memancar di dalam hatinya 
sehingga dia menyaksikan dengan jelas akan tanda-tanda Allah s.w.t dan sekaligus 
meleburkan rangsangan jahat tadi. Inilah tingkat ikhlas yang tertinggi yang 
dimiliki oleh orang arif dan hampir dengan Allah s.w.t. Mata hatinya sentiasa 
memandang kepada Allah s.w.t, tidak pada dirinya dan perbuatannya. Orang yang 
berada di dalam makam ikhlas yang tertinggi ini sentiasa dalam keredaan Allah 
s.w.t baik semasa beramal ataupun semasa diam. Allah s.w.t sendiri yang 
memeliharanya. Allah s.w.t mengajarkan agar hamba-Nya berhubung dengan-Nya 


dalam keadaan ikhlas. 
HA G 2 w D o 0,7 @ D 2 o 
SU SA ea Ai IN A 


Dia Yang Tetap Hidup; tidak ada Tuhan (yang berhak disembah) melainkan Dia; 
maka sembahlah kamu akan Dia dengan mengikhlaskan amal agama kamu 
kepada-Nya semata-mata. Segala puji tertentu bagi Allah, Tuhan yang memelihara 


dan mentadbirkan sekalian alam. ( Ayat 65 : Surah al-Mu'min ) 

Allah s.w.t jua Yang Hidup. Dia yang memiliki segala kehidupan. Dia jualah 
Tuhan sekalian alam. Apa sahaja yang ada dalam alam ini adalah ciptaan-Nya. 
Apa sahaja yang hidup adalah diperhidupkan oleh-Nya. Jalan dari Allah s.w.t 
adalah nikmat dan kurniaan sementara jalan dari hamba kepada-Nya pula adalah 
ikhlas. Hamba dituntut supaya mengikhlaskan segala aspek kehidupan untuk-Nya. 
Dalam melaksanakan tuntutan mengikhlaskan kehidupan untuk Allah s.w.t ini 


hamba tidak boleh berasa takut dan gentar kepada sesama makhluk. 
: Ta 2 3 w Pa 04 P PA 

Oleh itu maka sembahlah kamu akan Allah dengan mengikhlaskan ibadat kepada- 
Nya (dan menjauhi bawaan syirik), sekalipun orang-orang kafir tidak menyukai 


(amalan yang demikian). ( Ayat 14 : Surah al-Mu'min ) 


Allah s.w.t telah menetapkan kod etika kehidupan yang perlu dijunjung, dihayati, 
diamalkan, disebarkan dan diperjuangkan oleh kaum muslimin dengan sepenuh 
jiwa raga dalam keadaan ikhlas kerana Allah s.w.t, meskipun ada orang-orang 
yang tidak suka, orang-orang yang menghina, orang-orang yang membangkang 
dan mengadakan perlawanan. Keikhlasan yang diperjuangkan dalam kehidupan 


dunia ini akan dibawa bersama apabila menemui Tuhan kelak. 
MURAI AREA ANA BAN 
da a Sad ea a a Ki 

Katakanlah: “Tuhanku menyuruh berlaku adil (pada segala perkara), dan 
(menyuruh supaya kamu) hadapkan muka (dan hati) kamu (kepada Allah) dengan 


betul pada tiap-tiap kali mengerjakan sembahyang, dan beribadatlah dengan 


mengikhlaskan amal agama kepada-Nya semata-mata; (kerana) sebagaimana Ia 

telah menjadikan kamu pada mulanya, (demikian pula) kamu akan kembali 


(kepada-Nya)”. ( Ayat 29 : Surah al-A'raaf ) 


Sekali pun sukar mencapai peringkat ikhlas yang tertinggi namun, haruslah 
diusahakan agar diperolehi keadaan hati yang ikhlas dalam segala perbuatan sama 
ada yang lahir mahu pun yang batin. Orang yang telah tumbuh di dalam hatinya 
rasa kasihkan Allah s.w.t akan berusaha membentuk hati yang ikhlas. Mata 
hatinya melihat bahawa Allah jualah Tuhan Yang Maha Agung dan dirinya 
hanyalah hamba yang hina. Hamba berkewajipan tunduk, patuh dan taat kepada 
Tuhannya. Orang yang di dalam makam ini beramal kerana Allah s.w.t: kerana 
Allah s.w.t yang memerintahkan supaya beramal, kerana Allah s.w.t berhak 
ditaati, kerana perintah Allah s.w.t wajib dilaksana, semuanya kerana Allah s.w.t 
tidak kerana sesuatu yang lain. Golongan ini sudah dapat menawan hawa nafsu 
yang rendah dan pesona dunia tetapi dia masih melihat dirinya di samping Allah 
s.w.t. Dia masih melihat dirinya yang melakukan amal. Dia gembira kerana 
menjadi hamba Allah s.w.t yang beramal kerana Allah s.w.t. Sifat kemanusiaan 


biasa masih mempengaruhi hatinya. 


Setelah kerohaniannya meningkat hatinya dikuasai sepenuhnya oleh lakuan Allah 
s.w.t, menjadi orang arif yang tidak lagi melihat kepada dirinya dan amalnya tetapi 
melihat Allah s.w.t, Sifat-sifat-Nya dan perbuatan-Nya. Apa sahaja yang ada 
dengannya adalah anugerah Allah s.w.t. Sabar, reda, tawakal dan ikhlas yang ada 
dengannya semuanya merupakan anugerah Allah s.w.t, bukan amal yang lahir dari 


kekuatan dirinya. 


Tingkat ikhlas yang paling rendah ialah apabila amal perbuatan bersih daripada 
riak yang jelas dan samar tetapi masih terikat dengan keinginan kepada pahala 
yang dijanjikan Allah s.w.t. Ikhlas seperti ini dimiliki oleh orang yang masih kuat 
bersandar kepada amal, iaitu hamba yang mentaati Tuannya kerana 


mengharapkan upah daripada Tuannya itu. 

Di bawah daripada tingkatan ini tidak dinamakan ikhlas lagi. Tanpa ikhlas 
seseorang beramal kerana sesuatu muslihat keduniaan, mahu dipuji, mahu 
menutup kejahatannya agar orang percaya kepadanya dan bermacam-macam lagi 
muslihat yang rendah. Orang dari golongan ini walaupun banyak melakukan 
amalan namun, amalan mereka adalah umpama tubuh yang tidak bernyawa, tidak 
dapat menolong tuannya dan di hadapan Tuhan nanti akan menjadi debu yang 
tidak mensyafaatkan orang yang melakukannya. Setiap orang yang beriman 
kepada Allah s.w.t mestilah mengusahakan ikhlas pada amalannya kerana tanpa 


ikhlas syiriklah yang menyertai amalan tersebut, sebanyak ketiadaan ikhlas itu. 


(Amalkanlah perkara-perkara itu) dengan tulus ikhlas kepada Allah, serta tidak 
mempersekutukan sesuatu pun dengan-Nya. (Ayat 31 : Surah al-Hajj ) 


Da DA UA a D a 
GA A SA ri A an 
Sea a de D a 


“Serta (diwajibkan kepadaku): “Hadapkanlah seluruh dirimu menuju (ke arah 
mengerjakan perintah-perintah) agama dengan betul dan ikhlas, dan janganlah 
engkau menjadi dari orang-orang musyrik'”. Dan janganlah engkau (wahai 
Muhammad) menyembah atau memuja yang lain dari Allah, yang tidak dapat 
mendatangkan manfaat kepadamu dan tidak juga dapat mendatangkan mudarat 
kepadamu. Oleh itu, sekiranya engkau mengerjakan yang demikian, maka pada 
saat itu menjadilah engkau dari orang-orang yang berlaku zalim (terhadap diri 


sendiri dengan perbuatan syirik itu). ( Ayat 105 & 106 : Surah Yunus ) 


Kerana PA 


7d 


Kandungan 


Daging dan darah binatang korban atau hadiah itu tidak sekali-kali akan sampai 
kepada Allah, tetapi yang sampai kepada-Nya ialah amal yang ikhlas yang 
berdasarkan takwa dari kamu. (Ayat 37 : Surah al-Hajj ) 


Allah s.w.t menyeru sekaligus supaya berbuat ikhlas dan tidak berbuat syirik. 
Ikhlas adalah lawan kepada syirik. Jika sesuatu amal itu dilakukan dengan 
anggapan bahawa ada makhluk yang berkuasa mendatangkan manfaat atau 
mudarat, maka tidak ada ikhlas pada amal tersebut. Bila tidak ada ikhlas akan 
adalah syirik iaitu sesuatu atau seseorang yang kepadanya amal itu ditujukan. 
Orang yang beramal tanpa ikhlas itu dipanggil orang yang zalim, walaupun pada 


zahirnya dia tidak menzalimi sesiapa. 


Intisari kepada ikhlas adalah melakukan sesuatu kerana Allah s.w.t semata-mata, 
tidak ada kepentingan lain. Kepentingan diri sendiri merupakan musuh ikhlas yang 
paling utama. Kepentingan diri lahir daripada nafsu. Nafsu inginkan kemewahan, 
keseronokan, kedudukan, kemuliaan, puji-pujian dan sebagainya. Apa yang lahir 


daripada nafsu itulah yang sering menghalang atau merosakkan ikhlas. 

Hikmat 11 : Tanpa Kesempurnaan Tanpa Ikhlas 


TANAMKAN WUJUD KAMU DALAM BUMI YANG TERSEMBUNYI 
KERANA YANG TUMBUH DARI SESUATU YANG TIDAK DITANAM ITU 
TIDAK SEMPURNA HASILNYA. 


Hikmat yang lalu mengarahkan pandangan kita kepada ikhlas. Ikhlas menjadi 
kekuatan yang menghalau syirik Jalan syirik adalah kepentingan diri sendiri. Oleh 
itu diri sendiri mesti diperhatikan bagi mengelakkan berlakunya syirik. Bila 


kepentingan diri sendiri boleh ditundukkan baharulah muncul keikhlasan. 


Dan juga pada diri kamu sendiri. Maka mengapa kamu tidak mahu melihat serta 


memikirkan (dalil-dalil dan bukti itu)? ( Ayat 21 : Surah adz-Dzaariyaat ) 


Hikmat 11 mengajak kita menyelami persoalan yang lebih halus iaitu hakikat diri 
kita sendiri atau kewujudan kita. Kita dijadikan daripada tanah, maka kembalikan 
ia (jasad) kepada tanah, iaitu ia (jasad) harus dilayani sebagai tanah supaya ia tidak 
mengenakan tipu dayanya. Apabila kita sudah dapat menyekat pengaruh jasad 
maka kita hadapi pula roh kita. Roh datangnya daripada Allah s.w.t, kerana roh 
adalah urusan Allah s.w.t, maka kembalikan ia kepada Allah s.w.t. Apabila 
seseorang hamba itu sudah tidak terikat lagi dengan jasad dan roh maka jadilah dia 


bekas yang sesuai untuk diisi dengan Allah s.w.t. 


Pada awal perjalanan, seseorang pengembara kerohanian membawa bersama- 


samanya sifat-sifat basyariah serta kesedaran terhadap dirinya dan alam nyata. Dia 

dikawal oleh kehendak, pemikiran, cita-cita, angan-angan dan lain-lain. Anasir- 
anasir alam seperti galian, tumbuh-tumbuhan dan haiwan turut mempengaruhinya. 
Latihan kerohanian menghancurkan sifat-sifat yang keji dan memutuskan rantaian 


pengaruh anasir-anasir alam. 


Jika diperhatikan Kalam-kalam Hikmat yang lalu dapat dilihat bahawa hijab nafsu 
dan akal yang membungkus hati sehingga kebenaran tidak kelihatan. Akal yang 
ditutupi oleh kegelapan nafsu, iaitu akal yang tidak menerima pancaran nur, 
tunduk kepada perintah nafsu. Nafsu tidak pernah kenyang dan akal sentiasa ada 
jawapan dan alasan. Hujah akal menjadi benteng yang kukuh buat nafsu 
bersembunyi. Jangan memandang enteng kepada kekuatan nafsu dalam menguasai 


akal dan pancaindera. Al-Quran telah memberi peringatan mengenainya: 


Nampakkah (wahai Muhammad) keburukan keadaan orang yang menjadikan hawa 
nafsunya: tuhan yang dipuja lagi ditaati? Maka dapatkah engkau menjadi 
pengawas yang menjaganya jangan sesat? Atau adakah engkau menyangka 
bahawa kebanyakan mereka mendengar atau memahami (apa yang engkau 
sampaikan kepada mereka)? Mereka hanyalah seperti binatang ternak, bahkan 


(bawaan) mereka lebih sesat lagi. ( Ayat 43 & 44 : Surah al-Furqaan ) 
Au ii Ia a Bg AA da 


J 
Gi 


PARA a a 


* 
A 


In a 
- 1? Se SAN pa P Al 
J9 f Man ai 


Kandungan 


Dan kalau Kami kehendaki nescaya Kami tinggikan pangkatnya dengan (sebab 
mengamalkan) ayat-ayat itu. Tetapi ia bermati-mati cenderung kepada dunia dan 
menurut hawa nafsunya; maka bandingannya adalah seperti anjing, jika engkau 
menghalaunya: ia menghulurkan lidahnya termengah-mengah, dan jika engkau 
membiarkannya: ia juga menghulurkan lidahnya termengah-mengah. Demikianlah 
bandingan orang-orang yang mendustakan ayat-ayat Kami. Maka ceritakanlan 


kisah-kisah itu supaya mereka mahu berfikir. ( Ayat 176 : Surah al-A'raaf ) 


Manusia yang menerima ayat-ayat Allah s.w.t yang seharusnya menjadi mulia 
telah bertukar menjadi hina kerana mereka memperturutkan hawa nafsu. Ayat-ayat 
Allah s.w.t yang diketahuinya memancarkan cahaya pada hati dan akalnya tetapi 
kegelapan nafsu membungkus cahaya itu. Di dalam kegelapan nafsu, akal 
mengadakan hujah bagi mendustakan ayat-ayat Allah s.w.t yang dia sendiri 
mengetahuinya. Allah s.w.t mengadakan perbandingan yang hina bagi orang yang 
seperti ini. Mereka adalah umpama anjing yang tidak boleh berfikir dan tidak 
bermaruah. Buruk sekali pandangan Allah s.w.t terhadap orang yang 
mempertuhankan nafsunya. Nafsu yang tidak mahu kenyang adalah umpama 
anjing yang sentiasa menjulurkan lidahnya, tidak memperdulikan walaupun 


dihalau berkali-kali. 


Allah s.w.t mewahyukan ayat-ayat yang menceritakan tentang kehinaan manusia 
yang menerima ayat-ayat-Nya tetapi masih juga memperturutkan hawa nafsu, 
supaya cerita yang demikian boleh memberi kesedaran kepada mereka. Jika 
mereka kembali sedar, mereka akan keluar daripada kegelapan nafsu. 
Berpandukan ayat-ayat Allah s.w.t yang sudah mereka ketahui mereka akan temui 


jalan yang benar. 


Ayat-ayat yang diturunkan Allah s.w.t memberi pengertian kepada Rasulullah 
s.a.w bahawa cendikiawan Arab yang menentang baginda s.a.w berbuat demikian 
bukan kerana tidak dapat melihat kebenaran yang baginda s.a.w bawa, tetapi 


mereka dikuasai oleh hawa nafsu. Cahaya kebenaran yang menyala dilubuk hati 

ditutupi oleh kegelapan nafsu. Orang yang telah menerima cahaya kebenaran 
tetapi mendustakannya itulah yang diberi perumpamaan yang hina oleh Allah 


S.W.t. 


Menurut cerita daripada Ibnu Abbas, pada zaman Nabi Musa a.s ada seorang alim 
bernama Bal'am bin Ba'ura. Allah s.w.t telah mengurniakan kepada Bal'am rahsia 
khasiat-khasiat nama-nama Allah Yang Maha Besar. Nabi Musa a.s dan kaum 
Bani Israil, setelah selamat daripada Firaun, sampai hampir dengan negeri tempat 
tinggal Bal'am. Raja negeri tersebut ketakutan, takut kalau-kalau negerinya 
diserang oleh kaum yang telah berjaya menewaskan Firaun. Setelah bermesyuarat 
dengan penasihat-penasihatnya Raja tersebut memutuskan untuk meminta 
pertolongan Bal'am agar Bal'am menggunakan ilmunya untuk mengalahkan Nabi 
Musa a.s. Bal'am yang pada mulanya enggan berbuat demikian tetapi akhirnya 
bersetuju juga setelah isteri kecintaannya menerima sogokan daripada Raja. 
Bal'am dengan kekuatan ilmunya dan kemujaraban doanya telah mengenakan 
sekatan kepada Nabi Musa a.s. Menurut cerita, doa dan perbuatan Bal'am 
dimakbulkan Allah s.w.t dan ia menjadi sebab kaum Nabi Musa terperangkap di 
Padang Teh beberapa tahun lamanya. Apabila Nabi Musa a.s mendoakan agar 
kaumnya dilepaskan daripada sekatan tersebut, Allah s.w.t memakbulkan doa 


tersebut dan pada masa yang sama laknat turun kepada Bal'am. 


Sebahagian orang menganggap cerita di atas sebagai cerita Israiliat. Rasulullah 
s.a.w menentukan dasar bahawa cerita ahlul kitab tidak dibenarkan dan tidak 
didustakan. Cerita tersebut dibawa sekadar menunjukkan sejauh mana kekuatan 
nafsu menutup pandangan hati sehingga Bal'am sanggup menentang Nabi Musa 
a.s Walaupun dia mengetahui kebenarannya, sebagaimana cendikiawan Arab 
menentang Rasulullah s.a.w sekalipun hati kecil mereka menerima kebenaran 


baginda s.a.w. 


Menundukkan nafsu bukanlah pekerjaan yang mudah. Seseorang itu perlu kembali 


kepada hatinya, bukan akalnya. Hati tidak akan berbohong dengan diri sendiri 

sekalipun akal menutupi kebenaran atas perintah nafsu. Kekuatan hati adalah 


ikhlas. Maksud ikhlas yang sebenarnya adalah: 


Katakanlah: “Sesungguhnya sembahyangku dan ibadatku, hidupku dan matiku, 
hanyalah untuk Allah Tuhan yang memelihara dan mentadbirkan sekalian alam”. ( 


Ayat 162 : Surah al-An'aam ) 


Dalam ikhlas tidak ada kepentingan diri. Semuanya kerana Allah s.w.t. Selagi 
kepentingan diri tidak ditanam dalam bumi selagi itu ikhlas tidak tumbuh dengan 
baik. Ia menjadi sempurna apabila wujud diri itu sendiri ditanamkan. Bumi tempat 
menanamnya adalah bumi yang tersembunyi, jauh daripada perhatian manusia 


lain. Ia adalah umpama kubur yang tidak bertanda. 

Hikmat 12 : Uzlah Adalah Pimtu Tafakur 
? A ae, Tel DA 

TIADA SESUATU YANG SANGAT BERGUNA BAGI HATI 
SEBAGAIMANA UZLAH UNTUK MASUK KE MEDAN TAFAKUR. 


Kalam-kalam Hikmat pertama hingga ke sebelas telah memberi gambaran tentang 
keperibadian tauhid yang halus-halus. Seseorang yang mencintai Allah s.w.t dan 
mahu berada di sisi-Nya sangat ingin untuk mencapai keperibadian yang 
demikian. Dalam membentuk keperibadian itu dia gemar mengikuti landasan 
syariat, kuat beribadat dan menjauhkan diri dari perbuatan maksiat dan dosa. Dia 
sering bangun pada malam hari untuk melakukan sembahyang tahajud dan selalu 
pula melakukan puasa sunat. Dia menjaga tingkah-laku dan akhlak dengan 
mencontohi apa yang ditunjukkan oleh Nabi s.a.w. Hasil daripada 
kesungguhannya itu terbentuklah padanya keperibadian seorang muslim yang 
baik. Walaupun demikian dia masih tidak mencapai kepuasan dan kedamaian. Dia 
masih tidak mengerti tentang Allah s.w.t. Banyak persoalan yang timbul di dalam 
kepalanya yang tidak mampu dihuraikannya. Dia telah bertanya kepada mereka 
yang alim, tetapi dia tidak mendapat jawapan yang memuaskan hatinya. Jika ada 
pun jawapan yang baik disampaikan kepadanya dia tidak dapat menghayati apa 
yang telah diterangkan itu. Dia mengkaji kitab-kitab tasauf yang besar-besar. 
Ulama tasauf telah memberikan penjelasan yang mampu diterima oleh akalnya 
namun, dia masih merasakan kekosongan di satu sudut di dalam dirinya. Bolehlah 


dikatakan yang dia sampai kepada perbatasan akalnya. 


Hikmat 12 ini memberi petunjuk kepada orang yang gagal mencari jawapan 
dengan kekuatan akalnya. Jalan yang disarankan ialah uzlah atau mengasingkan 
diri dari orang ramai. Jika dalam suasana biasa akal tidak mampu memecahkan 


kubu kebuntuan, dalam suasana uzlah hati mampu membantu akal secara tafakur, 

merenungi perkara-perkara yang tidak boleh difikirkan oleh akal biasa. Uzlah 
yang disarankan oleh Hikmat 12 ini bukanlah uzlah sebagai satu cara hidup yang 
berterusan tetapi ia adalah satu bentuk latihan kerohanian bagi memantapkan 
rohani agar akalnya dapat menerima pancaran Nur Kalbu kerana tanpa sinaran Nur 
Kalbu tidak mungkin akal dapat memahami hal-hal ketuhanan yang halus-halus, 


dan tidak akan diperolehi iman dan tauhid yang hakiki. 


Hati adalah bangsa rohani atau nurani iaitu hati berkemampuan mengeluarkan nur 
jika ia berada di dalam keadaan suci bersih. nur yang dikeluarkan oleh hati yang 
suci bersih itu akan menerangi otak yang bertempat di kepala yang menjadi 
kenderaan akal. Akal yang diterangi oleh nur akan dapat mengimani perkara- 
perkara ghaib yang tidak dapat diterima oleh hukum logik. Beriman kepada 


perkara ghaib menjadi jalan untuk mencapai tauhid yang hakiki. 


Nabi Muhammad s.a.w sebelum diutus sebagai Rasul pernah juga mengalami 
kebuntuan akal tentang hal ketuhanan. Pada masa itu ramai pendeta Nasrani dan 
Yahudi yang arif tentang hal tersebut, tetapi Nabi Muhammad s.a.w tidak pergi 
kepada mereka untuk mendapatkan jawapan yang mengganggu fikiran baginda 
s.a.w, sebaliknya baginda s.a.w telah memilih jalan uzlah. Ketika umur baginda 
s.a.w 36 tahun baginda s.a.w melakukan uzlah di Gua Hiraa. Baginda s.a.w tinggal 
sendirian di dalam gua yang sempit lagi gelap, terpisah dari isteri, anak-anak, 
keluarga, masyarakat hinggakan cahaya matahari pun tidak menghampiri baginda 
s.a.w. Amalan uzlah yang demikian baginda s.a.w lakukan secara berulang-ulang 
sehingga umur baginda s.a.w mencapai 40 tahun. Masa yang paling baginda s.a.w 
gemar beruzlah di Gua Hiraa' ialah pada bulan Ramadan. Latihan uzlah yang 
baginda lakukan dari umur 36 hingga 40 tahun itu telah memantapkan rohani 
baginda s.a.w sehingga berupaya menerima tanggungjawab sebagai Rasul. Latihan 
semasa uzlah telah menyucikan hati baginda s.a.w dan meneguhkannya sehingga 
hati itu mampu menerangi akal untuk mentafsir wahyu secara halus dan lengkap. 


Wahyu yang dibacakan oleh Jibrail a.s hanyalah singkat tetapi Rasulullah s.a.w 

dapat menghayatinya, memahaminya dengan tepat, mengamalkannya dengan tepat 
dan menyampaikannya kepada umatnya dengan tepat meskipun baginda s.a.w 


tidak tahu membaca dan menulis. 


Begitulah kekuatan dan kebijaksanaan yang lahir dari latihan semasa uzlah. Tanpa 
latihan dan persiapan yang cukup seseorang tidak dapat masuk ke dalam medan 
tafakur tentang ketuhanan. Orang yang masuk ke dalam medan ini tanpa 
persediaan dan kekuatan akan menemui kebuntuan. Jika dia masih juga merempuh 


tembok kebuntuan itu dia akan jatuh ke dalam jurang gila. 


Orang awam hidup dalam suasana: “Tugas utama adalah menguruskan kehidupan 
harian dan tugas sambilan pula menghubungkan diri dengan Allah s.w.t”. Orang 
yang di dalam suasana ini sentiasa ada masa untuk apa juga aktiviti tetapi sukar 
mencari kesempatan untuk bersama-sama Allah s.w.t. Orang yang seperti ini jika 
diperingatkan supaya mengurangkan aktiviti kehidupannya dan memperbanyakkan 
aktiviti perhubungan dengan Allah s.w.t mereka memberi alasan bahawa 
Rasulullah s.a.w dan sahabat-sahabat baginda s.a.w tidak meninggalkan dunia 
lantaran sibuk dengan Allah s.w.t. Mereka ini lupa atau tidak mengerti bahawa 
Rasulullah s.a.w dan para sahabat telah mendapat wisal atau penyerapan hal yang 
berkekalan. Hati mereka tidak berpisah lagi dengan Allah s.w.t. Kesibukan 
menguruskan urusan harian tidak membuat mereka lupa kepada Allah s.w.t walau 
satu detik pun. Orang yang mata hatinya masih tertutup dan cermin hatinya tidak 
menerima pancaran Nur Sir, tidak mungkin hatinya berhadap kepada Allah s.w.t 
ketika sedang sibuk melayani makhluk Allah s.w.t. Orang yang insaf akan 
kelemahan dirinya akan mengikuti jalan yang dipelopori oleh Rasulullah s.a.w dan 
diikuti oleh para sahabat iaitu memisahkan diri dengan semua jenis kesibukan 
terutamanya pada satu pertiga malam yang akhir. Tidak ada hubungan dengan 
orang ramai. Tidak dikunjung dan tidak mengunjungi. Tidak ada surat khabar, 
radio dan televisyen. Tidak ada perhubungan dengan segala sesuatu kecuali 


perhubungan dengan Allah s.w.t. 


Kandungan 


Dalam perjalanan tarekat tasauf amalan uzlah dilakukan dengan bersistematik 
dan latihan yang demikian dinamakan suluk. Orang yang menjalani suluk 
dinamakan murid atau salik. Si salik menghabiskan kebanyakan daripada masanya 
di dalam bilik khalwat dengan diawasi dan dibimbing oleh gurunya. Latihan 
bersuluk memisahkan salik dengan hijab yang paling besar bagi orang yang 
baharu menjalani jalan kerohanian iaitu pergaulan dengan orang ramai. Imannya 
belum cukup teguh dan mudah menerima rangsangan daripada luar yang boleh 
menggelincirkannya untuk melakukan maksiat dan melalaikan hatinya daripada 
mengingati Allah s.w.t. Apabila dia dipisahkan dari dunia luar jiwanya lebih aman 


dan tenteram mengadakan perhubungan dengan Allah s.w.t. 


Semasa beruzlah, bersuluk atau berkhalwat, si murid bersungguh-sungguh di 
dalam bermujahadah memerangi hawa nafsu dan tarikan duniawi. Dia 
memperbanyakkan sembahyang, puasa dan berzikir. Dia mengurangkan tidur 
kerana memanjangkan masa beribadat. Kegiatan beribadat dan pelepasan ikatan 
nafsu dan duniawi menjernihkan cermin hatinya. Hati yang suci bersih menghala 
ke alam ghaib iaitu Alam Malakut. Hati mampu menerima isyarat-isyarat dari 
alam ghaib. Isyarat yang diterimanya hanyalah sebentar tetapi cukup untuk 
menarik minatnya bagi mengkaji apa yang ditangkap oleh hatinya itu. Terjadilah 
perbahasan di antara fikirannya dengan dirinya sendiri. Pada masa yang sama dia 
menjadi penanya dan penjawab, murid dan pengajar. Perbahasan dengan diri 


sendiri itu dinamakan tafakur. 


Pertanyaan timbul dalam fikirannya namun, fikirannya tidak dapat memberi 
jawapan. Ketika fikirannya meraba-raba mencari jawapan, dia mendapat bantuan 
daripada hatinya yang sudah suci bersih. Hati yang berkeadan begini 
mengeluarkan nur yang menerangi akal, lalu jalan fikirannya terus menjadi terang. 
Sesuatu persoalan yang pada mulanya difikirkan rumit dan mengelirukan, tiba-tiba 
menjadi mudah dan terang. Dia mendapat jawapan yang memuaskan hatinya 


kepada persoalan yang dahulunya mengacau fikiran dan jiwanya. Dia menjadi 

bertambah berminat untuk bertafakur menghuraikan segala kekusutan yang tidak 
dapat dihuraikannya selama ini. Dia gemar merenung segala perkara dan berbahas 
dengan dirinya, menghubungkannya dengan Tuhan sehingga dia mendapat 
jawapan yang memuaskan hatinya. Semakin dia bertafakur semakin terbuka 
kegelapan yang menutupi fikirannya. Dia mula memahami tentang hakikat, 
hubung-kait antara makhluk dengan Tuhan, rahsia Tenaga Ilahi dalam perjalanan 


alam dan sebagainya. 


Isyarat-isyarat tauhid yang diterima oleh hatinya membuat mata hatinya melihat 
bekas-bekas Tangan Allah s.w.t dalam alam maya ini. Dia dapat melihat bahawa 
semuanya adalah ciptaan Allah s.w.t, gubahan-Nya, lukisan-Nya dan peraturan- 
Nya. Hasil dari kegiatan bertafakur tentang Tuhan membawa dia bermakrifat 
kepada Allah s.w.t melalui akalnya. Makrifat secara akal menjadi kemudi baginya 


untuk mencapai makrifat secara zauk. 


Dalam pengajian ketuhanan akal hendaklah tunduk mengakui kelemahannya. Akal 
hendaklah sedar bahawa ia tidak mampu memahami perkara ghaib. Oleh itu akal 
perlu meminta bantuan hati. Hati perlu digilap supaya bercahaya. Dalam proses 
menggilap hati itu akal tidak perlu banyak mengadakan hujah. Hujah akal 
melambatkan proses penggilapan hati. Sebab itulah Hikmat 12 menganjurkan 
supaya mengasingkan diri. Di dalam suasana pengasingan nafsu menjadi lemah 
dan akal tidak lagi mengikut telunjuk nafsu. Baharulah hati dapat mengeluarkan 
cahayanya. Cahaya hati menyuluh kepada alam ghaib. Apabila alam ghaib sudah 
terang benderang baharulah akal mampu memahami hal ketuhanan yang tidak 


mampu dihuraikannya sebelum itu. 

Hikmat 13 : Hijab Yang Halang Perjalanan 


PSA Dg Di da Sa SI Sena 


Sia Sa KE a 


k- 


A o 
. 


talian ye ET A A ya A 


BAGAIMANA HATI AKAN DAPAT DISINARI SEDANGKAN GAMBAR- 
GAMBAR ALAM MAYA MELEKAT PADA CERMINNYA, ATAU 
BAGAIMANA MUNGKIN BERJALAN KEPADA ALLAH S.W.T 
SEDANGKAN DIA MASIH DIBELENGGU OLEH SYAHWATNYA, ATAU 
BAGAIMANA AKAN MASUK KE HADRAT ALLAH S.W.T SEDANGKAN 
DIA MASIH BELUM SUCI DARI JUNUB KELALAIANNYA, ATAU 
BAGAIMANA MENGHARAP UNTUK MENGERTI RAHSIA-RAHSIA YANG 
HALUS SEDANGKAN DIA BELUM TAUBAT DARI DOSANYA 
(KELALAIAN, KEKELIRUAN DAN KESALAHAN). 


Hikmat 12 memberi penekanan tentang uzlah iaitu mengasingkan diri. Hikmat 13 
ini pula memperingatkan bahawa uzlah tubuh badan sahaja tidak memberi kesan 
yang baik jika hati tidak ikut beruzlah. Walaupun tubuh badan dikurung hati masih 


boleh disambar oleh empat perkara: 


1: Gambaran, ingatan, tarikan dan keinginan terhadap benda-benda alam 


seperti harta, perempuan, pangkat dan lain-lain. 


2: Kehendak atau syahwat yang mengarahkan perhatian kepada apa yang 
dikehendaki. 


3: Kelalaian yang menutup ingatan terhadap Allah s.w.t. 


4: Dosa yang tidak dibasuh dengan taubat masih mengotorkan hati. 

Diri manusia tersusun daripada anasir tanah, air, api dan angin. Ia juga diresapi 
oleh unsur-unsur alam seperti galian, tumbuh-tumbuhan, haiwan, syaitan dan 
malaikat. Tiap-tiap anasir dan unsur itu menarik hati kepada diri masing-masing. 
Tarik menarik itu akan menimbulkan kekacauan di dalam hati. Kekacauan itu pula 
menyebabkan hati menjadi keruh. Hati yang keruh tidak dapat menerima sinaran 
nur yang melahirkan iman dan tauhid. Mengubati kekacauan hati adalah penting 
untuk membukakannya bagi menerima maklumat dari Alam Malakut. Hati yang 
kacau itu boleh distabilkan dengan cara menundukkan semua anasir dan unsur tadi 
kepada syariat. Syariat menjadi tali yang dapat mengikat musuh-musuh yang cuba 
menawan hati. Penting bagi seorang murid yang menjalani jalan kerohanian 
menjadikan syariat sebagai payung yang mengharmonikan perjalanan anasir- 
anasir dan daya-daya yang menyerap ke dalam diri agar cermin hatinya bebas 
daripada gambar-gambar alam maya. Bila cermin hati sudah bebas daripada 


gambar-gambar dan tarikan tersebut, hati dapat menghadap ke Hadrat Ilahi. 


Selain tarikan benda-benda alam, hati boleh juga tunduk kepada syahwat. Syahwat 
bukan sahaja rangsangan hawa nafsu yang rendah. Semua bentuk kehendak diri 
sendiri yang berlawanan dengan kehendak Allah s.w.t adalah syahwat. Kerja 
syahwat adalah mengajak manusia supaya lari dari hukum dan peraturan Allah 
s.w.t serta membangkang takdir Ilahi. Syahwat membuat manusia tidak reda 
dengan keputusan Allah s.w.t. Seseorang yang mahu menuju Allah s.w.t perlulah 
melepaskan dirinya dari belenggu syahwat dan kehendak diri sendiri, lalu masuk 
ke dalam benteng aslim iaitu berserah diri kepada Allah s.w.t dan reda dengan 


takdir-Nya. 


Perkara ke tiga yang dibangkitkan oleh Hikmat ke tiga belas ini ialah kelalaian 
yang diistilahkan sebagai junub batin. Orang yang berjunub adalah tidak suci dan 
dilarang melakukan ibadat atau memasuki masjid. Orang yang berjunub batin pula 
tertegah dari memasuki Hadrat Ilahi. Orang yang di dalam junub batin iaitu lalai 


hati, kedudukannya seperti orang yang berjunub zahir, di mana amal ibadatnya 

tidak diterima. Allah s.w.t mengancam untuk mencampakkan orang yang 
bersembahyang dengan lalai (dalam keadaan berjunub batin) ke dalam neraka wil. 
Begitu hebat sekali ancaman Allah s.w.t kepada orang yang menghadap-Nya 


dengan hati yang lalai. 


Mengapa begitu hebat sekali ancaman Allah s.w.t kepada orang yang lalai? 
Bayangkan hati itu berupa dan berbentuk seperti rupa dan bentuk kita yang zahir. 
Hati yang khusyuk adalah umpama orang yang menghadap Allah s.w.t dengan 
mukanya, duduk dengan tertib, bercakap dengan sopan santun dan tidak berani 
mengangkat kepala di hadapan Maharaja Yang Maha Agung. Hati yang lalai pula 
adalah umpama orang yang menghadap dengan belakangnya, duduk secara 
biadab, bertutur kata tidak tentu hujung pangkal dan kelakuannya sangat tidak 
bersopan. Perbuatan demikian adalah satu penghinaan terhadap martabat 
ketuhanan Yang Maha Mulia dan Maha Tinggi. Jika raja didunia murka dengan 
perbuatan demikian maka Raja kepada sekalian raja-raja lebih berhak 
melemparkan kemurkaan-Nya kepada hamba yang biadab itu dan layaklah jika si 
hamba yang demikian dicampakkan ke dalam neraka wil. Hanya hamba yang 
khusyuk, yang tahu bersopan santun di hadapan Tuhannya dan mengagungkan 
Tuhannya yang layak masuk ke Hadrat-Nya, sementara hamba yang lalai, tidak 


tahu bersopan santun tidak layak mendekati-Nya. 


Perkara yang ke empat adalah dosa-dosa yang belum ditebus dengan taubat. Ia 
menghalang seseorang daripada memahami rahsia-rahsia yang halus-halus. Pintu 
kepada Perbendaharaan Allah s.w.t yang tersembunyi adalah taubat! Orang yang 
telah menyuci-bersihkan hatinya hanya mampu berdiri di luar pintu Rahsia Allah 
s.w.t selagi dia belum bertaubat, samalah seperti orang yang mati syahid yang 
belum menjelaskan hutangnya terpaksa menunggu di luar syurga. Jika dia mahu 
masuk ke dalam Perbendaharaan Allah s.w.t yang tersembunyi yang mengandungi 
rahsia yang halus-halus wajiblah bertaubat. Taubat itu sendiri merupakan rahsia 


yang halus. Orang yang tidak memahami rahsia taubat tidak akan mengerti 

mengapa Rasulullah s.a.w yang tidak pernah melakukan dosa masih juga 
memohon keampunan sedangkan sekalipun baginda s.a.w berdosa semuanya 
diampunkan Allah s.w.t. Adakah Rasulullah s.a.w tidak yakin bahawa Allah s.w.t 
mengampunkan semua dosa-dosa dan kesalahan-kesalahan baginda s.a.w (jika 


ada)? 


Maksud taubat ialah kembali, iaitu kembali kepada Allah s.w.t. Orang yang 
melakukan dosa tercampak jauh daripada Allah s.w.t. Walaupun orang ini sudah 
berhenti melakukan dosa malah dia sudah melakukan amal ibadat dengan 
banyaknya namun, tanpa taubat dia tetap tinggal berjauhan dari Allah s.w.t. Dia 
telah masuk ke dalam golongan hamba yang melakukan amal salih tetapi yang 
berjauhan bukan berdekatan dengan Allah s.w.t. Taubat yang lebih halus ialah 


pengayatan kalimat: 


Kami datang dari Allah s.w.t dan kepada Allah s.w.t kami kembali. 


Segala sesuatu datangnya dari Allah s.w.t, baik kehendak mahupun perbuatan kita. 
Sumber yang mendatangkan segala sesuatu adalah Uluhiyah (Tuhan) dan yang 
menerimanya adalah ubudiyah (hamba). Apa sahaja yang dari Uluhiyah adalah 
sempurna dan apa sahaja yang terbit dari ubudiyah adalah tidak sempurna. 
Uluhiyah membekalkan kesempurnaan tetapi ubudiyah tidak dapat melaksanakan 
kesempurnaan itu. Jadi, ubudiyah berkewajipan mengembalikan kesempurnaan itu 
kepada Uluhiyah dengan memohon keampunan dan bertaubat sebagai menampung 


kecacatan. Segala urusan dikembalikan kepada Allah s.w.t. Semakin tinggi 


Kandungan 


makrifat seseorang hamba semakin kuat ubudiyahnya dan semakin kerap dia 
memohon keampunan dari Allah s.w.t, mengembalikan setiap urusan kepada Allah 


s.w.t, sumber datangnya segala urusan. 


Apabila hamba mengembalikan urusannya kepada Allah s.w.t maka Allah s.w.t 
sendiri yang akan mengajarkan Ilmu-Nya yang halus-halus agar kehendak hamba 
itu bersesuaian dengan Iradat Allah s.w.t, kuasa hamba sesuai dengan Kudrat 
Allah s.w.t, hidup hamba sesuai dengan Hayat Allah s.w.t dan pengetahuan hamba 
sesuai dengan Ilmu Allah s.w.t, dengan itu jadilah hamba mendengar kerana 
Sama' Allah s.w.t, melihat kerana Basar Allah s.w.t dan berkata-kata kerana 
Kalam Allah s.w.t. Apabila semuanya berkumpul pada seorang hamba maka 


jadilah hamba itu Insan Sirullah (Rahsia Allah s.w.t). 

Hikmat 14 : Allah S.W.T. Yang Menzahirkan Alam 


ed SR us an A 
SANA P A Br 


ALAM SEKALIANNYA ADALAH KEGELAPAN DAN YANG 
MENERANGKANNYA ADALAH KERANA PADANYA KELIHATAN YANG 
HAQ (TANDA-TANDA ALLAH S.W.T). BARANGSIAPA MELIHAT ALAM 
TETAPI DIA TIDAK MELIHAT ALLAH S.W.T SAMA ADA DALAMNYA, 
DI SAMPINGNYA, SEBELUMNYA, ATAU SESUDAHNYA, MAKA DIA 
BENAR-BENAR MEMERLUKAN WUJUDNYA CAHAYA-CAHAYA ITU 
DAN TERTUTUP BAGINYA CAHAYA MAKRIFAT OLEH TEBALNYA 
AWAN BENDA-BENDA ALAM. 


Alam ini pada hakikatnya adalah gelap atau “adam, tidak wujud. Wujud Allah 
s.w.t yang menerbitkan kewujudan alam. Tidak ada satu kewujudan yang berpisah 
daripada Wujud Allah s.w.t. Hubungan Wujud Allah s.w.t dengan kewujudan 
makhluk sekiranya dibuat ibarat (sebenarnya tidak ada sebarang ibarat yang 
mampu menjelaskan hakikat yang sebenarnya), perhatikan kepada api yang 
dipusing dengan laju. Kelihatanlah pada pandangan kita bulatan api. Perhatikan 
pula kepada orang yang bercakap, akan kedengaranlah suara yang dari mulutnya. 
Kemudian perhatikan pula kepada kasturi, akan terhidulah baunya yang wangi. 
Wujud bulatan api adalah wujud yang berkaitan dengan wujud api. Wujud suara 
adalah wujud yang berkaitan dengan wujud orang yang bercakap. Wujud bau 
wangi adalah wujud yang berkaitan dengan wujud kasturi. Wujud bulatan api, 


suara dan bau wangi pada hakikatnya tidak wujud. Begitulah ibaratnya wujud 

makhluk yang menjadi terbitan daripada Wujud Allah s.w.t. Wujud bulatan api 
adalah hasil daripada pergerakan api. Wujud suara adalah hasil daripada perbuatan 
orang yang bercakap. Wujud bau wangi adalah hasil daripada sifat kasturi. Bulatan 
api bukanlah api tetapi bukan lain daripada api dan tidak terpisah daripada api. 
Suara bukanlah orang yang bercakap tetapi bukan pula lain daripada orang yang 
bercakap. Walaupun orang itu sudah tidak bercakap tetapi masih banyak lagi suara 
yang tersimpan padanya. Bau wangi bukanlah kasturi tetapi bukan pula lain 
daripada kasturi. Walaupun bulatan api boleh kelihatan banyak, suara kedengaran 
banyak, bau dinikmati oleh ramai orang namun, api hanya satu, orang yang 


bercakap hanya seorang dan kasturi yang mengeluarkan bau hanya sebiji. 


Agak sukar untuk memahami konsep ada tetapi tidak ada, tiada bersama tetapi 
tidak berpisah. Inilah konsep ketuhanan yang tidak mampu dipecahkan oleh akal 
tanpa penerangan nur yang dari lubuk hati. Mata hati yang diterangi oleh Nur Ilahi 
dapat melihat perkaitan antara ada dengan tidak ada, tidak bersama tetapi tidak 
berpisah. Atas kekuatan hatinya menerima sinaran Nur Ilahi menentukan kekuatan 
mata hatinya melihat kepada keghaiban yang tidak berpisah dengan kejadian alam 
ini. Ada 4 tingkatan pandangan mata hati terhadap perkaitan alam dengan Allah 


s.w.t yang menciptakan alam. 


1: Mereka yang melihat Allah s.w.t dan tidak melihat alam ini. Mereka adalah 
umpama orang yang hanya melihat kepada api, bulatan api yang khayali tidak 
menyilaukan pandangannya. Walaupun mereka berada di tengah-tengah kesibukan 
makhluk namun, mata hati mereka tetap tertumpu kepada Allah s.w.t, tidak 
terganggu oleh kekecuhan makhluk. Lintasan makhluk hanyalah umpama cermin 


yang ditembusi cahaya. Pandangan mereka tidak melekat pada cermin itu. 


2: Mereka yang melihat makhluk pada zahir tetapi Allah s.w.t pada batin. Mata 
hati mereka melihat alam sebagai penzahiran sifat-sifat Allah s.w.t. Segala yang 


maujud merupakan kitab yang menceritakan tentang Allah s.w.t. Tiap satu 

kewujudan alam ini membawa sesuatu makna yang menceritakan tentang Allah 


S.W.t. 


3: Mereka yang melihat Allah s.w.t pada zahirnya sementara makhluk 
tersembunyi. Mata hati mereka terlebih dahulu melihat Allah s.w.t sebagai Sumber 
kepada segala sesuatu, kemudian baharulah mereka melihat makhluk yang 
menerima kurniaan daripada-Nya. Alam tidak lain melainkan perbuatan-Nya, 


gubahan-Nya, lukisan-Nya atau hasil kerja Tangan-Nya. 


4: Mereka yang melihat makhluk terlebih dahulu kemudian baharulah melihat 
Allah s.w.t. Mereka memasuki jalan berhati-hati dan berwaspada, memerlukan 
masa untuk menghilangkan keraguan, berdalil dengan akal sehingga 

kesudahannya ternyatalah akan Allah s.w.t yang Wujud-Nya menguasai wujud 


makhluk. 


Selain yang dinyatakan di atas tidak lagi dipanggil orang yang melihat Allah s.w.t. 
Gambar-gambar alam, syahwat, kelalaian dan dosa menggelapkan cermin hati 
mereka hingga tidak mampu menangkap cahaya yang membawa kepada makrifat. 
Mereka gagal untuk melihat Allah s.w.t sama ada di dalam sesuatu, di samping 
sesuatu, sebelum sesuatu atau sesudah sesuatu. Mereka hanya melihat makhluk 


seolah-olah makhluk berdiri dengan sendiri tanpa campur tangan Tuhan. 


Anasir alam dan sekalian peristiwa yang berlaku merupakan perutusan yang 
membawa perkhabaran tentang Allah s.w.t. Perkhabaran itu bukan didengar 
dengan telinga atau dilihat dengan mata atau difikir dengan akal. Ia adalah 
perkhabaran ghaib yang menyentuh jiwa. Sentuhan tangan ghaib pada jiwa itulah 
yang membuat hati mendengar tanpa telinga, melihat tanpa mata dan merenung 
tanpa akal fikiran. Hati hanya mengerti setiap perutusan yang disampaikan oleh 
tangan ghaib kepadanya dan hati menerimanya dengan yakin. Keyakinan itu 
menjadi kunci kepada telinga, mata dan akal. Apabila kuncinya telah dibuka, 


segala suara alam yang didengar, sekalian anasir alam yang dilihat dan seluruh 

alam maya yang direnungi akan membawa cerita tentang Tuhan. Abid mendengar, 
melihat dan merenungi Keperkasaan Tuhan. Asyikin mendengar, melihat dan 
merenungi keindahan Tuhan. Muttakhaliq mendengar, melihat dan merenungi 
kebijaksanaan dan kesempurnaan Tuhan. Muwahhid mendengar, melihat dan 


merenungi keesaan Tuhan. 
A Bs Aa Mn SI Tg A TAU Ade 
PERARAKAN BA 


Be 


7 


Iaitu hari mereka keluar (dari kubur masing-masing) dengan jelas nyata; tidak 
akan tersembunyi kepada Allah sesuatupun darihal keadaan mereka. (Pada saat itu 
Allah berfirman): “Siapakah yang menguasai kerajaan pada hari ini?” (Allah 
sendiri menjawab): “Dikuasai oleh Allah Yang Maha Esa, lagi Yang Maha 
Mengatasi kekuasaan-Nya segala-galanya!” ( Ayat 16 : Surah Mu'min ) 


PE Pan Ra aa 5 Pa 
ja pj, da A Seb Ia 


Mereka telah mendustakan mukjizat-mukjizat Kami semuanya, lalu Kami 
timpakan azab seksa kepada mereka sebagai balasan dari Yang Maha Perkasa, lagi 


Maha Kuasa. ( Ayat 42 : Surah al-Qamar ) 


Ayat-ayat seperti yang di atas menggetarkan jiwa abid. Hati abid sudah “berada' di 
akhirat. Alam dan kehidupan ini menjadi ayat-ayat atau tanda-tanda untuknya 
melihat keadaan dirinya di akhirat kelak, menghadap Tuhan Yang Esa, Maha 


Perkasa, tiada sesuatu yang tersembunyi daripada-Nya. 

SISA Su 
Pe La ER AGAa 
JA 


Dialah yang telah mengaturkan kejadian tujuh petala langit yang berlapis-lapis; 
engkau tidak dapat melihat pada ciptaan Allah Yang Maha Pemurah itu sebarang 
keadaan yang tidak seimbang dan tidak munasabah; (jika engkau ragu-ragu) maka 
ulangi pandangan(mu) - dapatkah engkau melihat sebarang kecacatan? Kemudian 

ulangilah pandangan(mu) berkali-kali, nescaya pandangan(mu) itu akan berbalik 

kepadamu dengan hampa (daripada melihat sebarang kecacatan), sedang ia pula 
berkeadaan lemah lesu (kerana habis tenaga dengan sia-sia). ( Ayat 3 & 4 : Surah 


al-Mulk ) 


Asyikin memandang kepada alam ciptaan dan dia mengulang-ulangi 
pemandangannya. Semakin dia memandang kepada alam semakin dia melihat 


kepada keelokan dan kesempurnaan Pencipta alam. Dia asyik dengan apa yang 


dipandangnya. 


SA gi a AA a ua 
SH a A 


Dialah Allah, Yang Menciptakan sekalian makhluk; Yang Mengadakan (dari tiada 
kepada ada); Yang Membentuk rupa (makhluk-makhluk-Nya menurut yang 
dikehendaki-Nya); bagi-Nya jualah nama-nama yang sebaik-baiknya dan semulia- 
mulianya; bertasbih kepada-Nya segala yang ada di langit dan di bumi; dan Dialah 

Yang tidak ada tuluk banding-Nya, lagi Maha Bijaksana. ( Ayat 24 : Surah al- 
Hasy-r ) 


Muttakhaliq menyaksikan sifat-sifat Tuhan yang dikenal dengan nama-nama yang 
baik. Alam adalah perutusan untuknya mengetahui nama-nama Allah s.w.t dan 


sifat-sifat Kesempurnaan-Nya. Setiap yang dipandang menceritakan sesuatu 
tentang Allah s.w.t. 


Sesungguhnya Akulah Allah; tiada Tuhan melainkan Aku; oleh itu sembahlah 
akan Daku, dan dirikan sembahyang untuk mengingati Daku. ( Ayat 14 : Surah 
Taha ) 


Muwahhid fana dalam Zat. Kesedaran dirinya hilang. Melalui lidahnya muncul 


ucapan-ucapan seperti ayat di atas. Dia mengucapkan ayat-ayat Allah s.w.t, bukan 
dia bertukar menjadi Tuhan. 


A 


de a UG A AH 
IG pa Pr Bs Du bp Pn AI Gu 


Dengan nama Allah, Yang Maha Pemurah, lagi Maha Mengasihani 


Segala puji tertentu bagi Allah, Tuhan yang memelihara dan mentadbirkan 


sekalian alam. Yang Maha Pemurah, lagi Maha Mengasihani. Yang Menguasai 

pemerintahan hari Pembalasan (hari Akhirat). Engkaulah sahaja (Ya Allah) yang 
kami sembah, dan kepada Engkaulah sahaja kami memohon pertolongan. 
Tunjukilah kami jalan yang lurus. Iaitu jalan orang-orang yang Engkau telah 
kurniakan nikmat kepada mereka, bukan (jalan) orang-orang yang Engkau telah 
murkai, dan bukan pula (jalan) orang-orang yang sesat. ( Ayat 1—7 : Surah al- 


Faatihah ) 


Mutahaqqiq kembali kepada kesedaran keinsanan untuk memikul tugas 
membimbing umat manusia kepada jalan Allah s.w.t. Hatinya sentiasa 
memandang kepada Allah s.w.t dan bergantung kepada-Nya. Kehidupan ini adalah 
medan dakwah baginya. Segala anasir alam adalah alat untuk dia memakmurkan 


bumi. 


Apabila Nur Ilahi menerangi hati apa sahaja yang dipandang akan kelihatanlah 


Allah s.w.t di sampingnya atau sebelumnya atau sesudahnya. 

Hikmat 15 — 24 : Allah S.W.T. Dan Makhluk 
H S - lh 
RIA SI as D ol dn su D a 


DI ANTARA BUKTI YANG MENUNJUKKAN ADANYA KEPERKASAAN 
ALLAH S.W.T YANG LUAR BIASA ADALAH YANG DAPAT MENGHIJAB 
ENGKAU DARIPADA MELIHAT KEPADA-NYA DENGAN HIJAB YANG 
TIDAK ADA WUJUDNYA DI SISI ALLAH S.W.T. 


A 2 g@ P a 
( & A As . * SAN DAN A P 9 2 SG Za D 
SA BAS D a 


BAGAIMANA DISANGKA ALLAH S.W.T DAPAT DIHIJAB OLEH 
SESUATU PADAHAL DIA YANG MENZAHIRKAN SEGALA SESUATU. 


A P q 
A Ser * DA AA a GA A. 2 
PEI AINI 


BAGAIMANA MUNGKIN AKAN DIHIJAB OLEH SESUATU PADAHAL 
DIA YANG TAMPAK ZAHIR PADA SEGALA SESUATU. 


D A P - $ A P P 07 - a P. # A 
PAR Pn Li PER - P * Au TA .o 
SAPI Ka a IS 


BAGAIMANA AKAN MUNGKIN DIHIJAB OLEH SESUATU PADAHAL 
DIA YANG TERLIHAT DALAM TIAP SESUATU. 


Dr SG A Me Tn a p Se a DAN A D D SGS A Pa 
di EA IN Sa A A 


A 2 Le a. AI a 
Sena SN 


SESUATU BAGAIMANA AKAN DAPAT DITUTUP OLEH SESUATU 
PADAHAL DIA YANG TAMPAK PADA TIAP SEGALA SESUATU. 

BAGAIMANA MUNGKIN DIHIJAB OLEH PADAHAL DIA YANG ADA 
ZAHIR SEBELUM ADA SESUATU. 


KAN Pa SGS ON 
SAKA Be da 


BAGAIMANA MUNGKIN DIHIJAB OLEH SESUATU PADAHAL DIA 
YANG LEBIH NYATA DARI SEGALA SESUATU. 


PERAI A A 


BAGAIMANA MUNGKIN AKAN DIHIJAB OLEH SESUATU PADAHAL 
DIA YANG ESA, TIDAK ADA DI SAMPING-NYA SESUATU APA PUN. 


MAKI Be Ba 


BAGAIMANA AKAN DAPAT DIHIJAB OLEH SESUATU PADAHAL DIA 
YANG LEBIH DEKAT KEPADA KAMU DARI SEGALA SESUATU. 


2 A P u Fol A pg nn D a pa 
MA A HU NA SA BR 


BAGAIMANA MUNGKIN AKAN DIHIJAB OLEH SESUATU, ANDAINYA 
TIDAK ADA ALLAH S.W.T NESCAYA TIDAK ADA SEGALA SESUATU. 


P Aa PR A SANI 0 mg . H Da A 
ea a Se DA Sa Su a EA 


ALANGKAH AJAIBNYA BAGAIMANA NAMPAK WUJUD DI DALAM 
“ADAM (YANG TIDAK WUJUD), ATAU BAGAIMANA DAPAT 

BERTAHAN SESUATU YANG ROSAK BINASA ITU DI SAMPING ZAT 
YANG BERSIFAT KEKAL. 


Alam ini kesemuanya adalah gelap gelita sedang yang meneranginya adalah 
kerana nampak Wujud Allah s.w.t padanya. Pada hakikatnya alam ini tidak wujud, 
Allah s.w.t jua yang wujud. Tetapi apa yang terlihat kepada kita adalah alam 
semata-mata sedangkan Allah s.w.t yang lebih nyata menjadi terlindung daripada 
pandangan kita. Allah s.w.t yang menzahirkan segala sesuatu, bagaimana sesuatu 
itu pula menghijabkan-Nya. Allah s.w.t yang tampak nyata pada segala sesuatu, 
bagaimana pula Dia terlindung. Allah s.w.t adalah Maha Esa, tiada sesuatu 
beserta-Nya, bagaimana pula Dia dihijab oleh sesuatu yang tidak wujud di 


samping-Nya. 


Hati akan hanya diisi dengan iman (percaya) atau ragu-ragu. Jika Nur Ilahi 
menyinari hati maka mata hati akan melihat dengan iman. Seandainya pandangan 
mata hati tidak bersuluhkan Nur Ilahi maka apa yang dipandangnya akan 
membawa keraguan dalam bentuk pertanyaan “bagaimana”. Pertanyaan 
“bagaimana' itu merupakan ujian tentang Allah s.w.t. Ia boleh memberi 
rangsangan untuk menambahkan pengetahuan tentang Tuhan. Jika tidak dikawal ia 
akan mendorong kepada perbahasan yang tidak ada penyelesaian kerana bidang 
ilmu sangat luas, tidak mungkin habis untuk diterokai. Jika kita ikuti perbahasan 
ilmu, kita akan mati dahulu sebelum sempat mendapat jawapan penghabisan. Oleh 
itu letakkan garisan penamat kepada ilmu dan masuklah ke dalam iman. Iman 


menghilangkan keraguan dan tidak perlu bersandar kepada bukti dan dalil-dalil. 


Pengalaman hakikat akan menghapuskan pertanyaan “bagaimana'. Apabila 
keraguan datang, ia akan disambut dengan jawapan, “Dengan Dia aku mengenal 
sifat-Nya, bukan dengan sifat-Nya aku mengenal Dia. Dengan Dia aku mengenal 
ilmu pengetahuan, bukan dengan ilmu pengetahuan aku mengenal Dia. Dengan 


Dia aku mengenal makrifat bukan dengan makrifat aku mengenal Dia”. 

Apabila hati sudah diisi dengan iman pertanyaan “bagaimana” akan menguatkan 
keinginan untuk mencungkil Rahsia Ilahi yang menyelubungi alam maya ini. Jika 
dia tidak mampu memahami sesuatu tentang Rahsia Ilahi itu maka dia akan tunduk 
dan mengakui dengan kerendahan hatinya bahawa benteng keteguhan Allah s.w.t 


tidak mampu dipecahkan oleh makhluk-Nya. 

Hikmat 25 : Sikap Orang Bodoh 


PRA Peg Sa dn Ya a au 


TIDAK MENINGGALKAN SEDIKIT PUN DARI KEBODOHAN BAGI 

SESIAPA YANG BERKEHENDAK MENGADAKAN PADA SESUATU 

MASA SESUATU YANG LAIN DARIPADA APA YANG DIJADIKAN 
ALLAH S.W.T PADA MASA ITU. 


Dalam perjalanan menuju Allah s.w.t ada sebahagian orang yang tertinggal di 
belakang walaupun mereka sudah melakukan amal yang sama seperti yang 
dilakukan oleh orang lain yang lebih maju. Satu halangan yang menyekat 
golongan yang tertinggal itu adalah kebodohannya yang tidak mahu tunduk 
kepada ketentuan Allah s.w.t. Dia masih dipermainkan oleh nafsu dan akal yang 
menghijab hatinya daripada melihat Allah s.w.t pada apa yang dilihat. 
Pandangannya hanya tertuju kepada alam benda dan perkara zahir sahaja. Dia 
melihat kepada keberkesanan hukum sebab-musabab dan meletakkan 
pergantungan kepada amalnya. Dia yakin yang dia boleh mendapatkan apa yang 


dia ingini melalui usahanya. 


Keadaan orang yang disebutkan di atas telah disentuh pada Hikmat 1. Ketika 
rohani orang lain telah maju di dalam menuju Allah s.w.t dia masih juga 
berpusing-pusing di dalam kesamaran dan keraguan. Nafsunya tetap melahirkan 
keinginan-keinginan. Keinginan diri sendiri menjadi rantai yang mengikat kaki 
daripada berjalan menuju Allah s.w.t. Bagaimana boleh seseorang mendekati 
Allah s.w.t jika dia enggan menjadikan Allah s.w.t sebagai Pengurus semua aspek 
kehidupannya. Walau para hamba rela atau membantah, Allah s.w.t tetap 
melaksanakan ketentuan-Nya. Allah s.w.t melaksanakan kehendak-Nya pada 


setiap masa dan tidak ada sesiapa yang dapat menghalang-Nya. 


Kandungan 


Tiap-tiap masa Ia (Allah) di dalam urusan (mencipta dan mentadbirkan akhluk- 


makhluk-Nya). 
( Ayat 29 : Surah ar-Rahman ) 


Allah s.w.t sahaja yang mencipta, meletakkan hukum dan peraturan, 
membahagikan rezeki dan lain-lain. Dia menentukan urusan dengan bijaksana dan 
adil, termasuklah urusan mengenai diri kita dan apa yang terjadi pada kita. Kita 
memandang diri kita dan kejadian yang menimpa kita dalam sekop yang kecil. 
Allah s.w.t melihat kepada seluruh alam dan semua kejadian, tanpa keliru 
pandangan-Nya kepada diri kita dan kejadian yang menimpa kita, juga tidak 
beralih pandangan-Nya dari makhluk-Nya yang lain. 


Urusan pentadbiran-Nya adalah menyeluruh dan sempurna. Orang yang tidak 
berbekas pada hatinya akan kesempurnaan Allah s.w.t itu adalah orang dungu. Dia 
masih juga merungut tentang perjalanan hukum takdir Ilahi, seolah-olah Tuhan 
harus tunduk kepada hukum makhluk-Nya. Bagi murid yang cenderung mengikuti 
latihan kerohanian perlulah berusaha untuk melenyapkan kehendak diri sendiri 
dan hidup dalam lakuan Allah s.w.t. Jangan sekali-kali bertelagah dengan takdir 
kerana Penentu Takdir tidak pernah berbincang dengan sesiapa pun dalam 


menentukan arus ketentuan-Nya. 


Jika kita mahu mengenali Allah s.w.t kita tidak boleh melihat-Nya pada satu aspek 
sahaja. Jika kita melihat Allah al-Ghafur (Maha Pengampun), kita juga harus 
melihat Allah al-“Aziz (Maha Keras). Jika kita melihat Allah al-Hayyu (Yang 
Menghidupkan) kita juga harus melihat Allah al-Mumit (Yang mematikan). Jika 
kita dapat melihat semua Sifat-sifat Allah s.w.t dalam satu kesatuan baharulah kita 


dapat mengenali-Nya dengan sebenar-benar kenal. Bila Allah s.w.t dikenali dalam 

semua aspek, hikmat kebijaksanaan-Nya dalam menentukan sesuatu perkara pada 


sesuatu masa tidak terlindung lagi dari pandangan mata hati. 


Hati yang tidak mahu tunduk kepada Maha Pengatur tidak akan menemui 
kedamaian. Waktu, ruang dan kejadian akan membuatnya gelisah kerana nafsunya 
tidak dapat menguasai semua itu. Dia inginkan sesuatu perkara pada satu masa 
sedangkan Maha Pengatur inginkan perkara lain. Kehendak makhluk tidak dapat 
mengatasi kehendak Tuhan. Jika mahu hati menjadi tenteram usahakan agar hati 


sentiasa ingat kepada Allah s.w.t. 
Su A AA AA 


“(laitu) orang-orang yang beriman dan tenang tenteram hati mereka dengan 
zikrullah”. Ketahuilah! Dengan “zikrullah” itu, tenang tenteramlah hati manusia. 
(Ayat 28 : Surah ar-Ra'd) 


Berimanlah kepada Allah s.w.t dan beriman juga kepada takdir. Lepaskan waham 


sebab musabab yang menjadi pagar nafsu menutup hati. 


o 
Z 


$ 0 2 | 
Aa SA Ana 0 SA GAN D 


Tidak ada kesusahan (atau bala bencana) yang menimpa (seseorang) melainkan 
dengan izin Allah; dan sesiapa yang beriman kepada Allah, Allah akan memimpin 
hatinya (untuk menerima apa yang telah berlaku itu dengan tenang dan sabar); dan 

(ingatlah), Allah Maha Mengetahui akan tiap-tiap sesuatu. ( Ayat 11 : Surah at- 

Taghaabun ) 

Hikmat 26 : Menunda Amal Tanda Kebodohan 
Ka Su SU D 


MENUNDA AMAL KEBAIKAN KERANA MENANTIKAN KESEMPATAN 
YANG LEBIH BAIK ADALAH TANDA KEBODOHAN. 


Hikmat yang lalu memaparkan kebodohan yang timbul kerana kejahilan tentang 
kekuasaan Tuhan. Hikmat 26 ini pula memaparkan kebodohan yang timbul 
lantaran kelalaian. Orang yang mabuk dibuai oleh ombak kelalaian tidak dapat 
melihat bahawa pada setiap detik pintu rahmat Allah s.w.t sentiasa terbuka dan 
Allah s.w.t sentiasa berhadap kepada hamba-hamba-Nya. Setiap saat adalah 
kesempatan dan tidak ada kesempatan yang lebih baik daripada kesempatan yang 
memperlihatkan dirinya kepada kita. Kesempatan yang paling baik ialah 


kesempatan yang kita sedang berada di dalamnya. 


Kelalaian adalah buah kepada panjang angan-angan. Panjang angan-angan pula 
datangnya dari pokok kurang ingatan kepada mati. Jadi, ubat yang paling mujarab 
untuk mengubati penyakit kelalaian ialah memperbanyakkan ingatan kepada mati. 
Apabila ingatan kepada mati sudah kuat maka seseorang itu tidak akan 


mengabaikan kesempatan yang ada baginya untuk melakukan amal salih. 


Hikmat ke 26 jika ditafsir secara umum menganjurkan agar segala amal kebaikan 
hendaklah dilakukan dengan segera tanpa bertangguh-tangguh. Jika diperhatikan 
Kalam-kalam Hikmat yang lalu dapat difahamkan bahawa Hikmat yang 
dipaparkan berperanan membimbing seseorang pada jalan kerohanian. Amal yang 
ditekankan adalah amal yang berhubung dengan pembentukan rohani. Hikmat 27 
nanti akan memperkatakan tentang makam iaitu suasana kerohanian. Jadi, jika 
ditafsir secara khusus Hikmat 26 ini menganjurkan bersegera melakukan amal- 
amal yang perlu bagi menyediakan hati untuk menerima kedatangan hal-hal dan 


seterusnya mencapai makam-makam. Amal yang berkenaan ialah latihan 

kerohanian menurut tarekat tasauf. Latihan yang demikian harus disegerakan 
sebaik sahaja mendapat kesempatan, tanpa menanti kedatangan kesempatan yang 


lain yang diharapkan lebih baik dan lebih sesuai. 


Ketika menjalani latihan kerohanian secara tarekat tasauf kehidupan hanya 
dipenuhi dengan amal ibadat seperti sembahyang, puasa, berzikir dan lain-lain 
Semua amalan tersebut dilakukan bukan bertujuan untuk mengejar syurga tetapi 
semata-mata untuk mendapatkan keredaan Allah s.w.t dan mendekatkan diri 
kepada-Nya. Amalan seperti inilah yang membuka pintu hati untuk berpeluang 
mengalami hal-hal yang membawa kepada hasil yang diharapkan iaitu 
makrifatullah. Sesiapa yang benar-benar ingin mencari keredaan Allah s.w.t dan 
berhasrat untuk menghampiri-Nya serta mengenali-Nya hendaklah jangan 
bertangguh-tangguh lagi. Usah dicari kesempatan yang lebih baik. Jangan 
menjadikan masalah keduniaan sebagai alasan untuk menunda tindakan bergiat 
mencari keredaan Allah s.w.t. Bulatkan tekad, kuatkan azam, masuklah ke dalam 
golongan ahli Allah s.w.t yang beramal dan bekerja semata-mata kerana Allah 
s.w.t. Benamkan diri sepenuhnya ke dalam suasana “Allah? semata-mata dan 
tinggalkan apa sahaja yang selain Allah s.w.t buat seketika. Anggapkan latihan 
yang demikian seperti keadaan ketika menunaikan fardu haji di Tanah Suci. 
Selama di Tanah Suci, segala-galanya ditinggalkan di tanah air sendiri. Di 
hadapan Baitullah seorang hamba menghadap dengan sepenuh jiwa raga kepada 
Tuhannya. Dia tidak khuatirkan keluarga, harta dan pekerjaan yang ditinggalkan 
kerana semuanya sudah diserahkannya kepada penjagaan Allah s.w.t. Allah s.w.t 
adalah Pemegang amanah yang paling baik. Dia menjaga dengan sebaik-baiknya 
apa yang diserahkan kepada-Nya. Syarat penyerahan itu adalah keyakinan. 


Perlu juga dinyatakan bahawa latihan kerohanian secara tarekat tasauf bukanlah 
satu-satunya jalan kepada Allah s.w.t. Tujuan utama latihan secara tasauf adalah 
untuk mendapatkan ikhlas dan penyerahan yang menyeluruh kepada Allah s.w.t. 


Ikhlas dan penyerahan boleh juga diperolehi walaupun tidak menjalani tarekat 

tasauf tetapi tanpa latihan khusus pembentukan hati kepada suasana yang 


demikian adalah sukar dilakukan. 


Jalan yang tidak ada latihan khusus adalah jalan kehidupan harian. Pada jalan ini 
orang yang beriman perlu bekerja kuat untuk menjalankan peraturan Islam dan 
mempertahankan iman. Pancaroba dalam kehidupan harian sangat banyak dan 
orang yang beriman perlu berjalan dicelah-celahnya, menjaga diri agar tidak 
tertawan dengan penggoda. Kewaspadaan dalam kehidupan harian itu adalah sifat 


takwa. Orang yang bertakwa adalah orang yang mulia pada sisi Allah s.w.t. 


Walau jalan mana yang dilalui matlamatnya adalah memperolehi ikhlas, berserah 


diri dan bertakwa. 


Kandungan 


Hikmat 27 : Berpegang Pada Makam 


PA 


An AR Pa. Pa PA Ru 
AS Ga ng di An D da MY 


Bi P AMARAN. 
tu J9 CA SUK N 
JANGAN MEMINTA KEPADA ALLAH S.W.T SUPAYA DIPINDAHKAN 
DARI SATU HAL KEPADA HAL YANG LAIN, SEBAB JIKA ALLAH S.W.T 
MENGKEHENDAKI DIPINDAHKAN KAMU TANPA MERUBAH 
KEADAAN KAMU YANG LAMA. 


Hal adalah pengalaman hati tentang hakikat. Hal tidak boleh didapati melalui amal 
dan juga ilmu. Tidak boleh dikatakan bahawa amalan menurut tarekat tasauf 
menjamin seseorang murid memperolehi hal. Latihan secara tarekat tasauf hanya 
menyucikan hati agar hati itu menjadi bekas yang sesuai bagi menerima 
kedatangan hal-hal (ahwal). Hal hanya diperolehi kerana anugerah Allah s.w.t. 
Mungkin timbul pertanyaan mengapa ditekankan soal amal seperti yang 
dinyatakan dalam Hikmat yang lalu sedangkan amal itu sendiri tidak 


menyampaikan kepada Tuhan? 


Perlu difahami bahawa seseorang hamba tidak mungkin berjumpa dengan Tuhan 
jika Tuhan tidak mahu bertemu dengannya. Tetapi, jika Tuhan mahu menemui 
seseorang hamba maka dia akan dipersiapkan agar layak berhadapan dengan 
Tuhan pada pertemuan yang sangat suci dan mulia. Jika seorang hamba didatangi 
kecenderungan untuk menyucikan dirinya, itu adalah tanda bahawa dia diberi 
kesempatan untuk dipersiapkan agar layak dibawa berjumpa dengan Tuhan. 
Hamba yang bijaksana adalah yang tidak melepaskan kesempatan tersebut, tidak 
menunda-nunda kepada waktu yang lain. Dia tahu bahawa dia menerima 
undangan dari Tuhan Yang Maha Mulia, lalu dia menyerahkan dirinya untuk 


dipersiapkan sehingga kepada tahap dia layak menghadap Tuhan sekalian alam. 

Makam di mana hamba dipersiapkan ini dinamakan aslim atau menyerah diri 
sepenuhnya kepada Tuhan. Tuhan yang tahu bagaimana mahu mempersiapkan 
hamba yang Dia mahu temui. Tujuan amalan tarekat tasauf ialah mempersiapkan 
para hamba agar berkeadaan bersiap sedia dan layak untuk dibawa berjumpa 
dengan Tuhan (memperolehi makrifat Allah s.w.t). Walaupun hal merupakan 
anugerah Allah s.w.t semata-mata, tetapi hal hanya mendatangi hati para hamba 


yang bersedia menerimanya. 


Murid atau salik yang memperolehi hal akan meningkatkan ibadatnya sehingga 
suasana yang dicetuskan oleh hal itu sebati dengannya dan membentuk 
keperibadian yang sesuai dengan cetusan hal tersebut. Hal yang menetap itu 
dinamakan makam. Hal yang diperolehi dengan anugerah bila diusahakan akan 
menjadi makam. Misalnya, Allah s.w.t mengizinkan seorang salik mendapat hal di 
mana dia merasai bahawa dia sentiasa berhadapan dengan Allah s.w.t, Allah s.w.t 
melihatnya zahir dan batin, mendengar ucapan lidahnya dan bisikan hatinya. Salik 
memperteguhkan daya rasa tersebut dengan cara memperkuatkan amal ibadat yang 
sedang dilakukannya sewaktu hal tersebut datang kepadanya, sama ada ianya 
sembahyang, puasa atau zikir, sehingga daya rasa tadi menjadi sebati dengannya. 


Dengan demikian dia mencapai makam ihsan. 


Satu sifat semula-jadi manusia adalah tergesa-gesa, bukan sahaja dalam perkara 
duniawi malah dalam perkara ukhrawi juga. Salik yang rohaninya belum mantap 
masih dibaluti oleh sifat-sifat kemanusiaan. Apabila dia mengalami satu hal dia 
akan merasai nikmatnya. Rindulah dia untuk menikmati hal yang lain pula. Lalu 
dia memohon kepada Allah s.w.t supaya ditukarkan halnya. Sekiranya hal yang 
datang tidak diperteguhkan ia tidak menjadi makam. Bila hal berlalu ia menjadi 
kenangan, tidak menjadi keperibadian. Meminta perubahan kepada hal yang lain 


adalah tanda kekeliruan dan boleh membantut perkembangan kerohanian. 


Kekuatan yang paling utama adalah berserah kepada Allah s.w.t, reda dengan 


segala lakuan-Nya. Biarkan Allah Yang Maha Mengerti menguruskan kehidupan 

kita. Sebaik-baik perbuatan adalah menjaga makam yang kita sedang berada di 
dalamnya. Jangan meminta makam yang lebih tinggi atau lebih rendah. Semakin 
hampir dengan Allah s.w.t semakin hampir dengan bahaya yang besar, iaitu 
dicampak keluar dari majlis-Nya sesiapa yang tidak tahu menjaga kesopanan 
bermajlis dengan Tuhan Yang Maha Mulia dan Maha Tinggi. Oleh yang 
demikian, tunduklah kepada kemuliaan-Nya dan berserahlah kepada 
kebijaksanaan-Nya, nescaya Dia akan menguruskan keselamatan dan 


kesejahteraan para hamba-Nya. 

Hikmat 28 : Pembimbing Jalan Hakiki 


SEA A 


! 


Pad a 


o v 
PANDA 
D an P 
sa 


TIDAK BERCITA-CITA SEORANG SALIK UNTUK BERHENTI KETIKA 
TERJADI KASYAF (TERBUKA PERKARA GHAIB) MELAINKAN SUARA 
HAKIKI BERSERU KEPADANYA: “APA YANG KAMU CARI MASIH JAUH 
DI HADAPAN (OLEH ITU JANGAN KAMU BERHENTI)!” DAN TIDAK 
TERBUKA BAGINYA ALAM MAYA MELAINKAN DIPERINGATKAN 
OLEH HAKIKAT ALAM ITU: “SESUNGGUHNYA KAMI ADALAH UJIAN, 
KERANA ITU JANGANLAH KAMU KUFUR!" 


Latihan penyucian hati membawa rohani si salik meningkat dari satu peringkat 
kepada peringkat yang lebih tinggi. Kekuatan rohaninya bertambah dan pada masa 
yang sama juga pengaruh serta kesedaran inderawinya berkurangan. Dalam 
keadaan seperti ini rohaninya mampu menjadi penasihat kepada dirinya sendiri. 
Bila terlintas dalam hatinya untuk melakukan kesalahan akan tercetuslah perasaan 
membantah perbuatan tersebut, seolah-olah ada orang yang menasihatinya. 
Apabila sampai kepada satu peringkat kesucian hati akan terbuanglah dari hatinya 


lintasan-lintasan yang bersifat duniawi, syaitani dan nafsi. 


Lintasan duniawi mengheret kepada kelalaian, keseronokan dan kesenangan harta 
benda. Lintasan syaitani mengheret kepada melakukan syirik dan bidaah yang 
bertentangan dengan Sunah Rasulullah s.a.w. Lintasan nafsi pula mendorong 


kepada maksiat dan kemunkaran. Bila hati sudah terdinding daripada lintasan- 

lintasan jahat maka hati akan didatangi oleh lintasan malaki (malaikat) dan 


Rahmani (Tuhan). 


Lintasan malaki mengajak kepada berbuat taat kepada Allah s.w.t dan 
meninggalkan tegahan-Nya. Lintasan Rahmani pula adalah tarikan langsung 
daripada Tuhan. Dalam lintasan-lintasan duniawi, syaitani, nafsi dan malaki, 
manusia mempunyai pilihan untuk menerima ataupun menolak cetusan atau 
rangsangan yang diterimanya itu. Akal dan imannya boleh memikir dan 
menimbang akan sebab dan akibat jika dia mengikuti sesuatu rangsangan itu. 
Tetapi, dalam lintasan Rahmani hamba tidak ada pilihan, tidak ada hukum sebab 
musabab yang boleh mencegahnya dan tidak ada hukum logik yang boleh 
menghuraikannya. Misalnya, seorang yang tidak pernah turun ke laut, tiba-tiba 
pada satu hari tanpa boleh ditahan-tahan dia pergi ke laut dan mandi, lalu mati 
lemas. Soalnya, tidak dapat diterangkan mengapa dengan tiba-tiba dia mahu mandi 
di laut dan dia tidak dapat melawan keinginan yang timbul dalam hatinya itu. 
Kuasa yang menariknya ke laut dan mandi lalu mati di situ dinamakan lintasan 
Rahmani atau tarikan ketuhanan. Dalam perjalanan kerohanian mungkin seorang 
salik itu menerima lintasan Rahmani yang mengheretnya melakukan sesuatu yang 
kelihatan aneh, tidak masuk akal dan dia sendiri tidak dapat memberi penjelasan 
tentang tindak tanduknya walaupun dia masih dapat melihat perbuatan yang 


dilakukan oleh dirinya sendiri itu. 


Semasa pengembaraannya ke dalam alam kerohanian si salik mungkin 
memperolehi kasyaf iaitu terbuka keghaiban kepadanya. Dia dapat melihat apa 
yang tersembunyi. Dia mungkin dapat melihat kepada peristiwa yang akan 
berlaku, dan yang telah berlaku. Mungkin juga dia dikurniakan kekeramatan 
seperti “mulut masin', berjalan di atas air, menyembuhkan penyakit dan lain-lain. 
Dia juga mungkin dapat melihat dengan mata hatinya keadaan Alam Barzakh, 
syurga dan neraka. Penemuan perkara-perkara yang ganjil, ajaib dan indah-indah 


boleh mempesonakan si salik dan boleh menyebabkan dia menjadi keliru dengan 

merasakan dia sudah sampai ke puncak, lalu dia berhenti di situ. Lebih 
membahayakan lagi jika si salik tidak mendapat bimbingan guru atau guru yang 
membimbingnya tidak memahami tentang selok-belok alam kerohanian. Si guru 
tidak dapat menjelaskan pengalaman aneh yang dialami oleh murid lalu si murid 
tidak ada pilihan kecuali membuat tafsirannya sendiri. Oleh sebab pengalaman 
tersebut adalah berkenaan perkara ghaib maka murid tadi mudah menyangkakan 


segala yang ghaib itu adalah aspek ketuhanan. 


Di sini timbullah berbagai-bagai anggapan tentang Tuhan, kerana dia 
menyangkakan yang dia telah melihat zat Tuhan. Timbullah sangkaan yang Tuhan 
adalah nur dengan warna yang tertentu. Ada pula yang beranggapan Tuhan itu 
rupanya tegak seperti huruf alif. Ada pula yang mengatakan Tuhan adalah cahaya 
yang sangat halus. Bermacam-macam lagi anggapan tentang Tuhan muncul akibat 
kejahilan mengenai alam ghaib. Prasangka yang meletakkan Zat Allah s.w.t di 
dalam ruang dan berbentuk adalah kekufuran. Bahaya penyelewengan akidah 
kepada orang yang belajar ilmu hakikat kepada yang bukan mursyid adalah besar. 
Orang yang belajar ilmu hakikat cara demikian membahaskan zat Ilahiat dengan 


menggunakan akalnya sedangkan akal tidak ada pengetahuan tentang zat. 


Murid atau salik yang mendapat bimbingan daripada guru yang mursyid dan 
beroleh rahmat, taufik dan hidayat daripada Allah s.w.t akan dapat melalui fitnah 
yang tersebut di atas dengan selamat. Salik yang masuk ke dalam Tarikan 
ketuhanan akan berjalan terus walau apa pun yang ditemuinya di tengah jalan, 
sekalipun dia ditawarkan dengan syurga. Tarikan ketuhanan yang memimpin salik 
itu dinamakan Petunjuk Ilmu, Perintah Batin, Petunjuk Laduni atau Suara Hakiki 
atau Pembimbing Hakiki. Ia adalah tarikan langsung daripada Allah s.w.t agar 
hamba yang Allah s.w.t mahu temui itu selamat sampai kepada-Nya. Salik 
menafikan semua yang ditemuinya. Selagi boleh disaksikan ia adalah sifat bukan 
zat. Sepanjang perjalanannya salik melihat bekas gubahan Tuhan, pengungkapan 


hikmat kebijaksanaan-Nya dan tanda-tanda yang memberi pemahaman tentang 


Kandungan 


Dia. Zat Ilahiat tetap tinggal tertutup rapat oleh nur di balik nur dan tidak dapat 
ditembusi oleh sesiapa pun dan penglihatan yang bagaimana pun. Jika nur yang 
disaksikan, maka nur adalah salah satu daripada tanda-tanda-Nya dan juga salah 
satu daripada Nama-nama-Nya. Setelah habis yang dinafikan salik sampai kepada 
puncak kedunguannya iaitu pengakuan tentang kelemahannya mengenai Zat 
Ilahiat. Inilah puncak pencapaian dan orang yang sampai kepada hakikat ini 
dinamakan orang yang bermakrifat atau orang yang mengenal Allah s.w.t. Dia 


mencapai hakikat maksud: 
2 - Ni 
- Cs” a . ” : aa 


Tidak ada sesuatu apa pun menyerupai-Nya. 


Tidak ada yang menyerupai-Nya dan menyamai-Nya, mana mungkin ada 
gambaran tentang-Nya yang boleh ditangkap oleh penglihatan? Kebodohan dan 
kedunguan adalah hijab yang asli dan tidak mungkin tersingkap ditentang zat 
Ilahiat kecuali pada hari akhirat apabila seseorang hamba diizinkan memandang 
dengan pandangan mata. Sebelum itu tidak mungkin melihat Allah s.w.t dengan 
terang-terang. Apa yang diistilahkan sebagai melihat Allah s.w.t ialah 
menyaksikan Allah s.w.t pada sesuatu yang didalamnya terdapat bekas 
penciptaan-Nya, tanda-tanda-Nya, hikmat-Nya dan tadbir-Nya. Ia merupakan 
penglihatan akal serta mata hati atau melihat Nur-Nya iaitu melihat Rahsia Allah 
s.w.t yang tersembunyi pada sekalian kejadian-Nya. Zat Ilahiat tetap tinggal 
tertutup oleh keghaiban yang mutlak (Ghaibul Ghuyub). 


Orang sufi selalu mengatakan mereka melihat Allah s.w.t. Apa yang mereka 
maksudkan ialah penglihatan ilmu dan penglihatan hati nurani, penglihatan yang 
mengandungi rasa kecintaan yang sangat mendalam terhadap Allah s.w.t, dan 


kerinduan yang membara di dalam hati mereka. Itulah penglihatan mereka yang 

gilakan Allah s.w.t. Jangan ditafsirkan ucapan mereka secara lafaz tetapi selami 


hati mereka untuk memahami keasyikan dan kemabukan yang mereka alami. 

Hikmat 29 : Permintaan Dan Kedudukan 


aa a. 
- 7 

PERMINTAAN DARIPADA-NYA MENUNJUKKAN KURANG 
PERCAYAMU KEPADA-NYA. PERMINTAAN KEPADA-NYA 
MENUNJUKKAN KAMU TIDAK MELIHAT-NYA. PERMINTAAN KEPADA 
LAINNYA MENUNJUKKAN SEDIKIT MALU TERHADAP-NYA. 
PERMINTAAN DARI LAINNYA MENUNJUKKAN JAUHNYA KAMU 
DARIPADA-NYA. 


Hikmat 29 ini adalah umpama alat untuk menilai diri sendiri. Perhatikan 
kecenderungan kita dalam mengajukan permintaan. Jika kita cenderung meminta 
dari lain-Nya, kita ajukan permintaan kepada sesama makhluk, itu tanda hati kita 
berpaling jauh daripada Allah s.w.t. Hati kita merasakan seolah-olah makhluk 
memiliki kuasa penentu sehingga hati kita tidak dapat melihat kepada kekuasaan 
Tuhan. Cermin hati kita dibaluti oleh awan gelap yang mengandungi gambar- 
gambar benda alam, tuntutan syahwat, permainan hawa nafsu yang melalaikan dan 
tumpukan dosa yang tidak dibersihkan dengan taubat. Hati yang mengalami 


keadaan begini dinamakan nafsu ammarah. 


Ammarah bukan sahaja menyerang orang jahil, orang alim dan ahli ibadat juga 
boleh menerima serangannya dan mungkin tewas kepadanya. Agar orang alim 
tidak terpedaya oleh ilmunya dan ahli ibadat tidak terpedaya oleh amalnya, 
perhatikan tempat jatuh permintaan. Jika warna-warni keduniaan seperti harta, 
pangkat dan kemuliaan yang menjadi tuntutannya dan kesungguhan usaha dan 
ikhtiarnya ditujukan semata-mata kepada manusia dan alat dalam mendapatkan 


keperluannya, itu menjadi tanda bahawa hatinya berpaling jauh dari Allah s.w.t. 

Perbetulkan wajah hati agar ia menghadap kepada Allah s.w.t. Bila wajah hati 
menghadap kepada Wajah Allah s.w.t dapatlah mata hati melihat bahawa Allah 
s.w.t sahaja yang berkuasa sementara makhluk hanyalah bekas tempat zahir kesan 


kekuasaan-Nya. 


Golongan kedua pula meminta kepada lain-Nya, iaitu walaupun dia memohon 
kepada Allah s.w.t tetapi yang dipinta adalah sesuatu selain Allah s.w.t. Dia 
mungkin meminta agar Allah s.w.t mengurniakan kepadanya harta, pangkat dan 
kemuliaan di sisi makhluk. Permintaannya sama seperti golongan yang pertama 
cuma dia meminta kepada Allah s.w.t tidak kepada makhluk. Orang yang dari 
golongan ini yang lebih baik sedikit ialah yang memohon kepada Allah s.w.t agar 
dikurniakan faedah-faedah akhirat seperti pahala, syurga dan juga keberkatan. 
Permintaan yang berupa faedah duniawi dan ukhrawi menunjukkan sikap kurang 
malunya seseorang hamba itu terhadap Allah s.w.t. Orang yang seperti ini hanya 
melihat kepada nikmat tetapi tidak mahu mengenali Pemberi nikmat. Perhatikan 
kepada diri kita, apakah kita asyik merenget meminta itu dan ini daripada Allah 
s.w.t. Jika sifat demikian ada pada kita, itu tandanya hati kita masih keras dan 
perlu dilembutkan dengan zikrullah dan amal ibadat agar lahirlah sifat malu 


terhadap Allah s.w.t Yang Maha Lemah-lembut dan Maha Bersopan Santun. 


Ada pula orang yang membuat permintaan kepada-Nya, iaitu meminta agar dia 
didekatkan kepada-Nya. Dia merasakan dirinya jauh dari Allah s.w.t. Inilah orang 
yang mata hatinya tertutup, tidak dapat melihat bahawa Allah s.w.t lebih hampir 
kepadanya daripada urat lehernya sendiri, Allah s.w.t sentiasa bersama-samanya 
walau di mana dia berada. Bagaimana melihat Allah s.w.t lebih hampir dari urat 
leher dan Allah s.w.t sentiasa bersama walau di mana kita berada, tidak dapat 
dihuraikan. Ia bukanlah penglihatan mata tetapi penglihatan rasa atau penglihatan 
mata hati. Perhatikanlah, andainya kita cenderung meminta agar didekatkan 
kepada Allah s.w.t itu tandanya mata hati kita masih kelabu, maka sucikanlah hati 


dengan sembahyang, berzikir dan ibadat-ibadat lain. 

Golongan keempat adalah yang mengajukan permintaan daripada-Nya. Orang ini 
mengakui bahawa Allah s.w.t sahaja yang memiliki segala-galanya. Hanya Allah 
s.w.t yang berhak memberi apa yang dimiliki-Nya. Permintaan seperti ini 
menunjukkan kurang percayanya kepada Allah ar-Rahman, Yang Maha Pemurah 
dan al-Karim, Yang Memberi tanpa diminta. Bukankah ketika kita di dalam 
kandungan ibu kita belum pandai meminta tetapi Allah s.w.t telah memberi yang 
sebaik-baiknya kepada kita. Allah s.w.t yang telah memberi ketika kita belum 
pandai meminta itu jugalah Tuhan kita sekarang ini dan sifat murah-Nya yang 
sekarang ini seperti yang dahulu itu juga. Ketika kita belum pandai meminta kita 
mempercayai-Nya sepenuh hati mengapa pula bila kita sudah pandai meminta kita 
menjadi ragu-ragu terhadap kemurahan-Nya. Perhatikanlah, jika kita masih 
meminta-minta itu tandanya belum bulat penyerahan kita kepada-Nya. Penting 
bagi orang yang melatihkan dirinya untuk dipersiapkan menemui Tuhan 


membulatkan penyerahan kepada-Nya tanpa keraguan sedikit pun. 


Ketika membincangkan Hikmat 28 telah dihuraikan keadaan orang yang telah 
memperolehi perkaitan dengan hakikat. Kesempatan mengalami hakikat bukanlah 
akhir pencapaian. Seseorang haruslah mencapai makam keteguhan hati sebelum 
mencapai makam kewalian. Pada makam kewalian si hamba dikurniakan 
penjagaan dan perlindungan-Nya. Orang yang belum sampai kepada keteguhan 
hati tidak lepas dari mengajukan permintaan kepada Allah s.w.t. Permintaannya 
bukan lagi berbentuk duniawi atau ukhrawi tetapi yang dimintanya ialah 
keteguhan hati, penjagaan dan pelindungan-Nya. Permintaan orang yang berada 
pada peringkat ini menunjukkan dia belum bebas sepenuhnya dari sifat-sifat 
kemanusiaan iaitu dia belum mencapai fana hakiki. Orang yang berada pada 
peringkat ini haruslah berhati-hati dengan pencapaiannya. Janganlah terpedaya 


dengan perolehan makrifat kerana makrifat itu juga merupakan ujian. 


Ketahuilah jika seseorang mendatangi Allah s.w.t berbekalkan amal maka Allah 


s.w.t menyambutnya dengan perhitungan. Jika amalnya dihisab dengan teliti 

nescaya tidak ada satu pun yang layak dipersembahkan kepada Allah s.w.t. Jika 
dia mendatangi-Nya dengan ilmu pengetahuan maka Allah s.w.t menyambutnya 
dengan tuntutan. Ilmunya tidak mampu menyatakan kebenaran yang hakiki. Jika 
dia mendatangi-Nya dengan makrifat maka Allah s.w.t menyambutnya dengan 


hujah. Dia tidak akan dapat memperkenalkan Allah s.w.t. 


Oleh itu singkirkan tuntutan dan pilihan agar Allah s.w.t tidak membuat tuntutan 
kepada kita. Lepaskan ilmu kita, amal kita, makrifat kita, sifat kita, nama kita dan 
segala-galanya agar kita menemui Allah s.w.t seorang diri tanpa sebarang bekal. 
Jika mahu mencapai keadaan ini ikhlaskan hati untuk semua amal perbuatan kita. 
Baikkan niat dan bersabar tanpa mengeluh atau membuat tuntutan. Kemudian naik 
kepada reda dengan hukum-Nya. Insya' Allah kita akan menemui-Nya, iaitu 


pertemuan ubudiyah dengan Rububiah. 


Suasana yang disebutkan di atas telah digambarkan oleh Rasulullah s.a.w dengan 
sabda baginda s.a.w yang bermaksud: “Tidak ada amalan anak Adam yang 
melepaskan dirinya dari azab Allah s.w.t melebihi amalan berzikir kepada Allah 
“Azza wa Jalla”*. Baginda s.a.w juga bersabda yang bermaksud: “Berfirman Allah 
“Azza wa Jalla: “Barangsiapa menghabiskan waktunya berzikir kepada-Ku, tanpa 
meminta kepada-Ku, nescaya Aku berikan kepadanya yang lebih utama daripada 


apa yang Aku berikan kepada mereka yang meminta”. 


3 Ini bukan sabda Rasulullah -sollallahu wa baroka *alayhi wa alihi wasallama kama solla wa baroka “ala 
Ibrohima wa “ala alihi fil *alamiIna innaka hamidun majid-. Ia adalah kata-kata Mu?ad bin Jabal semoga 
Allah meredhainya- : 


Aa Ga 


(Tidak ada sesuatu yang lebih menyelamatkan dari azab Allah dari zikir kepada Allah. | fAstSunan— 


karya Aba Isa ati Tirmidiyy—jilid 5—m/s 193—keluaran Sarikat Maktabat Wa Matba?at Mustofa 
aliBabiyy al4Halabiyy). 


* Rasulullah -sollallahu wa baroka *alayhi wa Alihi wasallama kama solla wa baroka *ala Ibrohima wa “ala 
alihi fil *alamIna innaka hamidun majid bersabda : 

Zikir yang sebenar adalah penyerahan secara menyeluruh kepada Allah s.w.t 
dalam segala perkara agama baik yang mengenai dunia mahupun yang mengenai 
akhirat. Sembahyangnya, ibadatnya, hidupnya dan matinya hanya kerana Allah 
s.w.t semata-mata. Dia bersembahyang, beribadat dan melakukan sesuatu 
pekerjaan atau perbuatan kerana mengabdikan diri kepada Allah s.w.t. Sekiranya 
Allah s.w.t tidak menjadikan syurga dan neraka, juga tidak mengadakan dosa dan 
pahala, maka sembahyangnya, ibadatnya, pekerjaannya dan perbuatannya tetap 
juga serupa. Mutu kerja yang dia menerima upah dan kerja yang dia tidak 
menerima upah adalah serupa. Hatinya tidak cenderung untuk memerhatikan upah 
kerana apa sahaja yang dia lakukan adalah kerana Allah s.w.t. Hatinya bukan 
sahaja tidak memerhatikan upah daripada manusia, bahkan ia juga tidak 
mengharapkan apa-apa balasan dari Allah s.w.t. Kekuatan untuk mengingati Allah 
s.w.t dan berserah diri kepada-Nya merupakan “*upah' yang sangat besar, tidak 


perlu lagi menuntut upah yang lain. 


Hamba yang zikirnya sudah larut ke dalam penyerahan, segala urusan hidupnya 
diuruskan oleh Tuhannya. Dia adalah umpama bayi yang baharu lahir, sentiasa 
dipelihara, dijaga dan dilindungi oleh ibunya. Pemeliharaan, penjagaan dan 
perlindungan Allah s.w.t melebihi apa juga yang mampu dikeluarkan oleh 
makhluk. Hamba yang Allah s.w.t masukkan ke dalam daerah pemeliharaan, 
penjagaan dan perlindungan-Nya itu dipanggil wali Allah, iaitu hamba yang 
dipelihara, dijaga dan dilindungi oleh Allah s.w.t daripada lupa kepada-Nya, 
derhaka kepada-Nya, hilang pergantungan kepada-Nya dan juga daripada 
gangguan makhluk-Nya. 


SA le da A SAS ia 


(Sesiapa yang Quran dan zikir kepada-Ku menyibukkannya daripada meminta kepada-Ku, pasti Aku akan 
memberikannya yang lebih utama apa yang telah Aku memberikan kepada orang yang meminta. ) | 


(Sunan atiTirmidiyy—noe 2869). 

Hikmat 30 : Qadar Yang Lebih Halus 


TIADA SATU NAFAS TERLEPAS DARIPADA KAMU MELAINKAN DI 
SITU PULA ADA QADAR YANG BERLAKU DI ATAS KAMU. 


Persoalan Qadar telah disentuh pada Hikmat 3 dan kembali disentuh oleh Hikmat 
30 ini. Persoalan Qadar dibangkit semula setelah disinggung tentang permintaan 
atau doa yang bermaksud tuntutan terhadap Allah s.w.t. Tuntutan-tuntutan timbul 
lantaran kurang menghayati tentang Qadar. Kini kita diajak merenung perkara 
Qadar kepada yang sangat halus iaitu satu nafas yang terjadi kepada kita. Kita 
kurang memerhatikan tentang nafas kerana ia terjadi secara spontan, tanpa 
bersusah payah dan kita anggap remeh untuk diperhatikan. Sekarang perkara yang 
kita anggap remeh inilah yang hendak kita perhatikan dengan saksama. Apakah 
berbeza perkara yang dianggap remeh dengan perkara yang dianggap besar dalam 
perkaitannya dengan perjalanan Qadar. Kita perlu bertanya kepada diri kita sendiri 
adakah setiap nafas yang kita hembuskan itu berlaku secara percuma, tanpa 
perkiraan, tidak mengikut sukatan yang Allah s.w.t tentukan? Adakah apabila kita 
hembuskan satu nafas hanya nafas sahaja yang berlaku atau pada masa yang sama 
berbagai-bagai lagi Qadar yang terjadi? Perkara yang dianggap kecil ini haruslah 
direnung dengan mendalam agar kita mendapat pengertian tentang Qadar secara 


terperinci. 


Nafas ialah udara yang keluar masuk pada badan kita melalui mulut dan hidung. 
Satu hembusan udara yang keluar dari badan kita dipanggil satu nafas. Nafas ini 
penting bagi jasmani kita. Nafas menjadi nyawa kepada diri kita yang zahir. 
Penghidupan diri yang zahir diukur dengan perjalanan nafas. Kita biasanya 


menyukat umur kita dengan kiraan tahun. Kita tidak menyukat umur kita dengan 

kiraan bulan, apa lagi kiraan hari dan jam. Sebenarnya sukatan yang tepat tentang 


umur ialah nafas. Berapa jutaan hembusan nafas itulah umur kita. 


Kita melihat Qadar sebagai ketentuan Ilahi yang berlaku kepada kita dalam sekop 
yang luas. Sikap memandang Qadar secara meluas menyebabkan kita terlindung 
untuk melihatnya pada setiap detik dan setiap kejadian. Sebab itu kita sering 
terkeluar daripada berpegang kepada Qadar. Andainya kita memandang hidup 
secara tepat iaitu dengan hitungan nafas nescaya kita akan melihat Qadar secara 
halus sebagaimana halusnya kiraan nafas. Dapatlah kita menghayati benar-benar 
bahawa pada setiap hembusan nafas itu berlaku Qadar menurut ketentuan Ilahi. 
Jumlah udara yang keluar masuk pada badan kita bagi setiap perjalanan nafas 
adalah menurut sukatan yang Allah s.w.t tentukan. Jumlah nafas yang akan kita 
hembuskan juga telah ditentukan oleh Allah s.w.t dan apabila jumlah nafas yang 
telah disediakan untuk kita itu habis maka kita akan mati. Jika kita dapat melihat 
perjalanan Qadar hingga kepada peringkat yang halus ini, nescaya pandangan 
mata hati kita tidak akan terlepas daripada melihat Qadar pada setiap detik dan 
pada setiap kejadian. Kita akan melihat bahawa jumlah air hujan yang bertitik di 
atas bumbung rumah kita adalah mengikut sukatan yang telah ditentukan Allah 
s.w.t. Bilangan debu yang berterbangan juga ditentukan Allah s.w.t. Helaian 
rambut yang gugur dari kepala kita juga ditentukan Allah s.w.t. Panjang, lebar dan 
dalam luka yang kita alami ketika berlaku kemalangan juga ditentukan Allah s.w.t. 
Tidak ada satu pun yang menyimpang dari Qadar menurut ketentuan Ilahi. 
Sesungguhnya Allah s.w.t, al-Latif, Maha Halus, tidak ada sesuatu yang terkeluar 
daripada perkiraan dan pentadbiran-Nya. Tidak ada sesuatu yang terlepas daripada 
sukatan dan timbangan-Nya. Semua makhluk berjalan di atas landasan Qadar yang 
diaturkan-Nya. Sesungguhnya Allah s.w.t tidak sekali-kali lalai, tidur atau keliru. 
Apa yang Dia tentukan itulah yang berlaku. Sesungguhnya Allah Maha Bijaksana, 


tidak ada yang sumbang pada penciptaan dan perjalanan penciptaan-Nya. 

Tiada sesuatupun dari makhluk-makhluk yang bergerak di muka bumi melainkan 
Allah jualah yang menguasainya. Sesungguhnya Tuhanku tetap di atas jalan yang 
lurus. ( Ayat 56 : Surah Hud ) 

Tidak ada sesuatu kesusahan (atau bala bencana) yang ditimpakan di bumi, dan 
tidak juga yang menimpa diri kamu, melainkan telah sedia ada di dalam Kitab 
(pengetahuan Kami) sebelum Kami menjadikannya; sesungguhnya mengadakan 


yang demikian itu adalah mudah bagi Allah. ( Ayat 22 : Surah al-Hadiid ) 


Allah s.w.t mengadakan ketentuan sejak azali. Tidak ada sesiapa yang tahu tentang 
ketentuan Allah s.w.t. Malaikat hanya menjalankan perintah-Nya. Apa yang pada 
sisi malaikat boleh diubah oleh-Nya, tetapi apa yang pada sisi-Nya tidak pernah 
berubah. Malaikat menjalankan tugas dan manusia melakukan kewajipan. Tuhan 
yang memiliki ketentuan yang mutlak. Doa dan amal manusia mungkin menjadi 
asbab kepada berlakunya perubahan pada apa yang berada dengan malaikat yang 
menjalankan tugas, jika Tuhan izinkan, tetapi ia tidak mengubah apa yang pada 
sisi Tuhan. Ilmu Tuhan meliputi yang awal dan yang akhir. Segala sesuatu telah 
ada pada Ilmu-Nya sebelum ia berlaku lagi. Urusan yang demikian sangat mudah 
bagi Allah s.w.t. Malaikat dan manusia tidak memiliki ilmu yang demikian. 
Malaikat semata-mata patuh kepada apa yang Allah s.w.t perintahkan. Manusia 
pula perlu bergerak pada makamnya dan berusaha meningkatkan perkembangan 


kerohaniannya sehingga dia menjadi sesuai dengan kehendak Allah s.w.t. 

Hikmat 31 : Peluang Mendekati Allah S.W.T. 


o A 


P a A 
Maa Su Daki D Op A 


JANGAN MENANTIKAN SELESAI SEGALA HALANGAN, KERANA YANG 
DEMIKIAN AKAN MENGHALANG KAMU DARI MENDEKATI ALLAH 
S.W.T MELALUI SESUATU YANG ENGKAU DIDUDUKKAN DI 
DALAMNYA. 


Setelah merenung Hikmat yang lalu kita telah dapat melihat dan menghayati 
persoalan Qadar secara terperinci hingga kepada batas hembusan satu nafas. Pada 
setiap ketika kita didudukkan di dalam medan Qadar. Qadar membawa kepada kita 
kejadian, suasana, rupa bentuk, nama-nama dan lain-lain. Masing-masing menarik 
hati kita kepadanya. Apa sahaja yang bertindak menarik hati menjadi penghalang 
untuk kita mendekati Allah s.w.t. Oleh sebab perjalanan Qadar tidak akan berhenti 
maka kewujudan halangan-halangan juga tidak akan habis. Jika kita lemas di 
dalam lautan Qadar, pandangan kita disilaukan oleh warna-warnanya dan kita 
dimabukkan oleh gelombangnya, maka selama-lamanya kita akan terhijab dari 
Allah s.w.t. Tujuan kita beriman kepada Qadak dan Qadar bukanlah untuk kita 
lemas di dalam lautannya. Kita hendaklah tahu mengikuti rentak ombaknya dan 
tiupan anginnya sambil perhatian kita tertuju kepada daratan, bukan membiarkan 
diri kita terkubur di dasar laut. Ketika menghadapi ombak Qadar kita hendaklah 
menjaga perahu yang kita naiki. Perahu tersebut ialah sama ada perahu asbab atau 
perahu tajrid. Jika kita menaiki perahu asbab kita perlu berdayung dan menjaga 
kemudinya sesuai mengikut perjalanan sebab musabab. Jika kita berada dalam 
perahu tajrid kita akan ditolak oleh kuasa enjin tajrid tetapi kita masih perlu 


mengawal kemudinya agar tidak lari dari daratan yang dituju. 

Setiap Qadar yang sampai kepada kita membawa kita memasuki ruang dan waktu. 
Pada setiap ruang dan waktu yang kita ditempatkan itu ada kewajipan yang perlu 
kita laksanakan. Ia merupakan amanah yang dipertaruhkan oleh Allah s.w.t kepada 
kita. Qadar adalah utusan yang mengajak kita memerhatikan perbuatan Allah 
s.w.t, sifat-sifat-Nya, nama-nama-Nya dan Zat-Nya Yang Maha Suci, Maha Mulia 
dan Maha Tinggi. Tidak ada satu Qadar, tidak ada satu ruang dan waktu yang 
padanya tidak terdapat ayat-ayat atau tanda-tanda yang menceritakan tentang 
Allah s.w.t. Kegagalan untuk melihat kepada ayat-ayat Allah s.w.t itu adalah 
kerana perhatian hanya tertumpu kepada makhluk dan kejadian yang menjadi 
sebab musabab yang dibawa oleh Qadar yang menempati sesuatu ruang dan waktu 
itu. Apabila perhatian tertumpu kepada makhluk dan kejadian maka makhluk dan 
kejadian itu menjadi hijab antara hamba dengan Allah s.w.t. Hamba akan melihat 
makhluk dan kejadian mempunyai kesan terhadap sesuatu dan dia lupa kepada 
kekuasaan Allah s.w.t yang mengawal segala sesuatu itu. Kewajipan si hamba 
ialah menghapuskan hijab tersebut agar apa juga Qadar, ruang dan waktu yang dia 
berada di dalamnya, dia tetap melihat kepada ayat-ayat Allah s.w.t. Hatinya tidak 
putus bergantung kepada Allah s.w.t. Ingatannya tidak luput dari mengingati Allah 
s.w.t. Mata hatinya tidak lepas dari memerhatikan sesuatu tentang Allah s.w.t. 
Ingatan dan perasaannya sentiasa bersama Allah s.w.t. Setiap Qadar, ruang dan 


waktu adalah kesempatan baginya mendekati Allah s.w.t. 


Hati kita boleh mengarah kepada dunia atau kepada akhirat ketika menerima 
kedatangan sesuatu Qadar. Biasanya tarikan kepada dunia kita anggapkan sebagai 
halangan sementara tarikan kepada akhirat kita anggap sebagai jalan yang 
menyampaikan. Sebenarnya kedua-duanya adalah halangan kerana kedua-duanya 
adalah alam atau makhluk yang Tuhan ciptakan. Syurga, bidadari, Kursi dan 
Arasy adalah makhluk yang Tuhan ciptakan. Alam ini kesemuanya adalah gelap 
gelita, yang meneranginya adalah kerana nampaknya Allah s.w.t padanya (Hikmat 


14). Alam adalah cermin yang memperlihatkan cahaya Allah s.w.t yang padanya 

ada kenyataan Allah s.w.t. Oleh yang demikian walau di dalam Qadar apa sekali 
pun kita berada, kesempatan untuk melihat Allah s.w.t dan mendekat kepada-Nya 
tetap ada. Kesempatan ini adalah hak Allah s.w.t terhadap hamba-Nya. Hak ini 
wajib ditunaikan pada waktu itu juga, tidak boleh ditunda kepada waktu yang 


lain, kerana pada waktu yang lain ada pula hak Allah s.w.t yang lain. 


Setengah ulama memfatwakan bahawa sembahyang yang terlepas dari waktunya 
boleh dilakukan semula secara qada. Sekali pun sembahyang boleh dibuat secara 
qada tetapi hak Allah s.w.t yang telah terlepas tidak boleh diqada. Hamba yang 
benar-benar menyempurnakan kewajipannya terhadap hak Allah s.w.t ialah yang 
tidak berkelip mata hatinya memandang kepada Allah s.w.t, tidak kira didudukkan 
dalam suasana atau Qadar apa sekalipun. Setiap waktu dan ruang yang 


dimasukinya adalah jambatan yang menghubungkannya dengan Tuhannya. 

Hikmat 32 : Sifat Kehidupan Duniawi 

JANGAN MENGHAIRANKAN KAMU LANTARAN TERJADI KEKERUHAN 
KETIKA KAMU BERADA DI DALAM DUNIA KERANA SESUNGGUHNYA 
KEKERUHAN ITU TIDAK TERJADI MELAINKAN KERANA BEGITULAH 
YANG PATUT TERJADI DAN ITULAH SIFATNYA (DUNIA) YANG ASLI. 


Hikmat yang lalu menyingkap halangan secara umum dan Hikmat 32 ini pula 
mengkhususkan kepada dunia sebagai hijab yang menutupi pandangan hati 
terhadap Allah s.w.t. Halangan inilah yang banyak dihadapi oleh manusia. 
Manusia menghadapi peristiwa yang berlaku di dalam dunia dengan salah satu 
dari dua sikap iaitu sama ada mereka melihat apa yang terjadi adalah akibat 
perbuatan makhluk ataupun mereka memandangnya sebagai perbuatan Tuhan. 
Hikmat 32 ini menjuruskan kepada golongan yang melihat peristiwa yang berlaku 
dalam dunia sebagai perbuatan Tuhan tetapi mereka tidak dapat melihat hikmat 


kebijaksanaan Tuhan dalam perbuatan-Nya. 


Manusia yang telah memperolehi keinsafan dan hatinya sudah beransur bersih, dia 
akan cenderung untuk mencari kesempurnaan. Dia sangat ingin untuk melihat 
syariat Allah s.w.t menjadi yang termulia di atas muka bumi ini. Dia sangat ingin 
melihat umat Nabi Muhammad s.a.w menjadi pemimpin kepada sekalian umat 
manusia. Dia ingin melihat semua umat manusia hidup rukun damai Dia inginkan 
segala yang baik-baik dan sanggup berkorban untuk mendatangkan kebaikan 
kepada dunia. Begitulah sebahagian daripada keinginan yang lahir di dalam hati 
orang yang hatinya sudah beransur bersih. Tetapi, apa yang terjadi adalah 


kebalikan daripada apa yang menjadi hasrat murni si hamba Allah s.w.t yang insaf 

itu. Huru hara berlaku dimana-mana. Pembunuhan berlaku di sana sini. Umat 
Islam ditindas di merata tempat. Kezaliman dan ketidak-adilan berlaku dengan 
berleluasa. Seruan kepada kebaikan tidak diendahkan. Ajakan kepada perdamaian 


tidak dipedulikan. Perbuatan maksiat terus juga dilakukan tanpa segan-silu. 


Si hamba tadi melihat kekeruhan yang terjadi di dalam dunia dan merasakan 
seperti mata tombak menikam ke dalam hatinya. Hatinya merintih, “Agama-Mu 
dipermainkan, di manakah pembelaan dari-Mu wahai Tuhan! Umat Islam ditindas, 
di manakah pertolongan-Mu Wahai Tuhan! Seruan kepada jalanMu tidak 
disambut, apakah Engkau hanya berdiam diri wahai Tuhan! Manusia melakukan 
kezaliman, kemaksiatan dan kemunkaran, apakah Engkau hanya membiarkan 
wahai Tuhan?” Beginilah keadaan hati orang yang berasa hairan melihat 
kekeruhan kehidupan dunia ini dan dia tidak berkuasa menjernihkannya. Allah 


s.w.t menjawab keluhan hamba-Nya dengan firmanNya: 


Li A a Sg gi a da 

Dan (ingatlah) ketika Tuhanmu berfirman kepada Malaikat: “Sesungguhnya Aku 
hendak menjadikan seorang khalifah di bumi”. Mereka bertanya (tentang hikmat 
ketetapan Tuhan itu dengan berkata): “Adakah Engkau (Ya Tuhan kami) hendak 
menjadikan di bumi itu orang yang akan membuat bencana dan menumpahkan 
darah (berbunuh-bunuhan), padahal kami sentiasa bertasbih memuji-Mu dan 
mensucikan-Mu?” Tuhan berfirman: “Sesungguhnya Aku mengetahui apa yang 


kamu tidak mengetahuinya”. ( Ayat 30 : Surah al-Baqarah ) 

Para malaikat sudah dapat membayangkan tentang kehidupan dunia yang akan 
dijalani oleh makhluk berbangsa manusia sebelum lagi manusia pertama 
diciptakan. Sifat dunia yang dinyatakan oleh malaikat ialah huru-hara dan 
pertumpahan darah. Dunia adalah ibu sementara huru-hara dan pertumpahan darah 
adalah anaknya. Ibu tidak melahirkan kecuali anak dari jenisnya juga. Kelahiran 
huru-hara, peperangan, pembunuhan dan sebagainya di dalam dunia adalah 
sesuatu yang seharusnya terjadi di dalam dunia, maka tidak perlu dihairankan. Jika 
terdapat kedamaian dan keharmonian di sana sini di dalam dunia, itu adalah sagu- 
hati atau kelahiran yang tidak mengikut sifat ibunya. Seterusnya Allah s.w.t 


menceritakan tentang dunia: 


A 


ye 3) SG fa PN Sin D Ia a 2 IA JG 


Allah berfirman, “Turunlah kamu semuanya, dengan keadaan setengah kamu 
menjadi musuh bagi setengahnya yang lain, dan bagi kamu disediakan tempat 
kediaman di bumi, dan juga diberi kesenangan hingga ke suatu ketika (mati)”. ( 


Ayat 24 : Surah al-A'raaf ) 
Z ng Ra a Pep 
Dah de a 
Allah berfirman lagi : “Di bumi itu kamu hidup dan di situ juga kamu mati, dan 


daripadanya pula kamu akan dikeluarkan (dibangkitkan hidup semula pada hari 
AN ( Ayat 25 : Surah al-A'raaf) 

Tiap-tiap yang bernyawa akan merasai mati, dan bahawasanya pada hari kiamat 

sahajalah akan disempurnakan balasan kamu. Ketika itu sesiapa yang dijauhkan 

dari neraka dan dimasukkan ke syurga maka sesungguhnya ia telah berjaya. Dan 
(ingatlah bahawa) kehidupan di dunia ini (meliputi segala kemewahannya dan 
pangkat kebesarannya) tidak lain hanyalah kesenangan bagi orang-orang yang 


terpedaya. ( Ayat 185 : Surah a-li “Imraan ) 


Allah s.w.t menerangkan dengan jelas tentang sifat-sifat dunia yang dihuni oleh 
manusia. Manusia bermusuhan sesama sendiri, saling rosak merosakkan dan 
kesenangannya adalah tipu daya. Segala perkiraan dan pembalasan yang berlaku 


di dalam dunia ini tidak sempurna. 


Manusia dibahagikan kepada dua golongan iaitu yang beriman dan yang tidak 
beriman. Golongan yang tidak beriman menerima upah terhadap kebaikan yang 
mereka lakukan semasa di dunia ini lagi dan di akhirat kelak mereka tidak boleh 
menuntut apa-apa lagi dari Tuhan. Janganlah menghairankan dan mendukacitakan 
sekiranya Tuhan membalas kebaikan mereka ketika mereka masih hidup di dalam 
dunia dengan memberikan kepada mereka berbagai-bagai kelebihan dan 
kemewahan. Mereka tidak berhak lagi menuntut nikmat akhirat dan tempat 
kembali mereka di sana kelak ialah neraka jahanam. Begitu juga janganlah 
menghairankan dan mendukacitakan sekiranya orang-orang yang beriman dan 
beramal salih terpaksa menghadapi penderitaan dan penghinaan semasa hidup di 
dunia. Dunia ini tidak layak menjadi tempat buat Allah s.w.t membalas kebaikan 
mereka. Balasan kebaikan dari Allah s.w.t sangat tinggi nilainya, sangat mulia dan 
sangat agung, tidak layak dimuatkan di dalam dunia yang hina dan rendah ini. 
Dunia hanyalah tempat hidup, beramal dan mati. Bila berlaku kiamat kita akan 


dibangkitkan dan menunggu kita adalah negeri yang abadi. 

Hikmat 33 : Sandarkan Niat Kepada Allah S.W.T. 

TIDAK SIA-SIA SESUATU MAKSUD APABILA DISANDARKAN KEPADA 
ALLAH S.W.T DAN TIDAK MUDAH TERCAPAI TUJUAN JIKA 
DISANDARKAN KEPADA DIRI SENDIRI. 


Hikmat yang lalu menggambarkan keadaan hamba Allah s.w.t yang mempunyai 
maksud yang baik iaitu mahu mengubah dunia supaya menjadi tempat kehidupan 
yang sentosa, tetapi ternyata gagal melaksanakan maksudnya apabila dia bersandar 
kepada kekuatan dirinya sendiri. Allah s.w.t menyifatkan dunia sebagai tempat 
huru-hara dan kekeruhan. Sesiapa yang memasukinya pasti berjumpa dengan 
keadaan tersebut. Kekuatan huru-hara dan kekeruhan yang ada pada dunia 
sangatlah kuat kerana Allah s.w.t yang meletakkan hukum kekuatan itu padanya. 
Percubaan untuk mengubah apa yang Allah s.w.t tentukan akan menjadi sia-sia. 
Allah s.w.t yang menetapkan sesuatu perkara, hanya Dia sahaja yang dapat 
mengubahnya. Segala kekuatan, baik dan buruk, semuanya datang daripada-Nya. 
Oleh yang demikian jika mahu menghadapi sesuatu kekuatan yang datang dari- 
Nya mestilah juga dengan kekuatan-Nya. Kekuatan yang paling kuat bagi 
menghadapi kekuatan yang dipunyai oleh dunia ialah kekuatan berserah diri 
kepada Allah s.w.t. Kembalikan semua urusan kepada-Nya. Rasulullah s.a.w telah 
memberi pengajaran dalam menghadapi bencana dengan ucapan dan penghayatan: 


S.A s UAI g 
Sa a 


Sg 


Kami datang dari Allah. Dan kepada Allah kami kembali. 

Semua perkara datangnya dari Allah s.w.t dan akan kembali kepada Allah s.w.t 
juga. Misalnya, api yang dinyalakan, dari mana datangnya jika tidak dari Allah 
s.w.t dan ke mana perginya bila dipadamkan jika tidak kepada Allah s.w.t. 


Apabila sesuatu maksud disandarkan kepada Allah s.w.t maka menjadi hak Allah 
s.w.t untuk melaksanakannya. Nabi Adam a.s mempunyai maksud yang baik iaitu 
mahu menyebarkan agama Allah s.w.t di atas muka bumi ini dan menyandarkan 
maksud yang baik itu kepada Allah s.w.t dan Allah s.w.t menerima maksud 
tersebut. Setelah Nabi Adam a.s wafat, maksud dan tujuan beliau a.s diteruskan. 
Allah s.w.t memerintahkan maksud tersebut dipikul oleh nabi-nabi yang lain 
sehingga kepada nabi terakhir iaitu Nabi Muhammad s.a.w. Setelah Nabi 
Muhammad s.a.w wafat ia dipikul pula oleh para ulama yang menjadi pewaris 
nabi-nabi. Ia tidak akan berhenti selama ada orang yang menyeru kepada jalan 
Allah s.w.t. Jika dipandang dari segi perjalanan pahala maka boleh dikatakan 
pahala yang diterima oleh Nabi Adam a.s kerana maksud baiknya berjalan terus 
selama agama Allah s.w.t berkembang dan selagi ada orang yang mewarisi dan 


meneruskan perjuangannya ini. 


Maksud menyerah diri kepada Allah s.w.t, bersandar kepada-Nya dan 
menyerahkan segala urusan kepada-Nya mesti difahami dengan mendalam. Kita 
hendaklah memasang niat yang baik, dan beramal bersesuaian dengan makam kita. 
Allah s.w.t yang menggerakkan niat itu dan melaksanakan amal yang berkenaan. 
Cara pelaksanaannya adalah hak mutlak Allah s.w.t. Kemungkinan kita tidak 
sempat melihat asas yang kita bina siap menjadi bangunan namun, kita yakin 
bangunan itu akan siap kerana Allah s.w.t mengambil hak pelaksanaannya. 
Maksud dan tujuan kita tetap akan menjadi kenyataan walaupun kita sudah 
memasuki liang lahad. Pada masa kita masih hidup kita hanya sempat meletakkan 
batu asas, namun pada ketika itu mata hati kita sudah dapat melihat bangunan 
yang akan siap. Rasulullah s.a.w sudah dapat melihat perkara yang akan berlaku 


sesudah baginda s.a.w wafat, diantaranya ialah kejatuhan kerajaan Rum dan Parsi 

ke tangan orang Islam semasa pemerintahan khalifah ar-rasyidin. Sekalian nabi- 
nabi mursalin yang dibangkitan sebelum Nabi Muhammad s.a.w sudah dapat 
melihat kedatangan baginda s.a.w sebagai penutup dan pelengkap kenabian. 
Begitulah tajamnya pandangan mata hati mereka yang bersandar kepada Allah 


s.w.t dan menyerahkan kepada-Nya tugas mengurus. 


Tidak ada jalan bagi seseorang hamba kecuali berserah diri kepada Tuannya. 
Semua Hikmat dari yang pertama hinggalah kepada yang ke 33 ini, sekiranya 
disambungkan akan membentuk satu landasan yang menuju satu arah iaitu 
berserah diri kepada Allah s.w.t. Hikmat-hikmat yang telah dipaparkan 
membicarakan soal pokok yang sama, disuluh dari berbagai-bagai sudut dan aspek 
supaya lebih jelas dan nyata bahawa hubungan sebenar seorang hamba dengan 
Tuhan ialah berserah diri, reda dengan lakuan-Nya. Rasulullah s.a.w telah 


mewasiatkan kepada Ibnu Abbas r.a: 


DA P 
Si 


aa Pru Sa A A Dn A JG 


Au a a Bra ii 


Dn AR D Aa Te SA Si SU / 1A Le 
Sg a eg Wi a u 5? SS 


* Lafaz seperti ini tidak saya jumpa dalam mana-mana kitab hadis yang primer. Cuma, ada lafaz hadis yang 
menyebutkan dengan seumpama dengannya. Lafaznya adalah sabda Rasulullah -sollallahu wa baroka 
Salayhi wa alihi wasallama kama solla wa baroka “ala Ibrohima wa “ala alihi fil *alamina innaka hamidun 
majid- : 


dan ca PEAH KAHEW Ia 3 cah Ju CAR Ia; cuai dani au Isl SUA al Jaa! 
di a ria a da di Kan 

Apabila kamu bermohon, maka bermohonlah kepada Allah s.w.t. Apabila kamu 
meminta, maka mintalah kepada Allah s.w.t. Dan, ketahuilah bahawa sekiranya 
sekalian makhluk saling bantu membantu kamu untuk memperolehi sesuatu yang 
tidak ditulis Allah s.w.t untuk kamu, pasti mereka tidak akan sanggup 
mengadakannya. Dan, sekiranya sekalian makhluk mahu memudaratkan kamu 
dengan sesuatu yang tidak ditulis Allah s.w.t buat kamu, nescaya mereka tidak 


sanggup berbuat demikian. Segala buku telah terlipat dan segala pena telah kering. 


Se AN D di a Mu an AA Ma A 
s..@ 1H 


Dagalah Allahg pasti Dia menjagamu. Jagalah Allahg pasti engkau mendapati Dia berdampingan 
denganmu. Apabila engkau memintag maka mintalah kepada Allah. Apabila engkau memohon 
pertolongang maka pohonlah pertolongan pada Allah. Ketahuilah bahawa umat ini kalau berkumpul untuk 
memberi manfaat kepadamu dengan sesuatu yang Allah tidak menulisnya untukmu pasti mereka tidak 
mampu untuk itu. Kalaulah mereka berkumpul untuk memudaratkan sesuatu yang Allah tidak menulisnya 
untukmup pasti mereka tidak mampu untuk itu. Telah diputuskan keputusan, telah kering pena dan telah 


terlipat kertas. | (Riwayat alIBayhaqiyy dalam SuSab alilman—noe 1811. 

Hikmat 34 & 35 : Permulaan Dan Kesudahan 
SI 3 dia PA SI Si SG 


ANDA AKAN BERJAYA PADA AKHIR PERJUANGAN ADALAH KUAT 
MENYERAH DIRI KEPADA ALLAH S.W.T PADA AWAL PERJUANGAN. 


au D Ma Mi PARI 


BARANGSIAPA CEMERLANG PERMULAANNYA, AKAN 
CEMERLANGLAH KESUDAHANNYA. 


Hikmat 34 merumuskan intisari kesemua Kalam Hikmat yang dihuraikan terlebih 
dahulu. Berserah diri kepada Allah s.w.t, bertawakal kepada-Nya dan 
mengembalikan segala urusan kepada-Nya adalah jalan untuk mendekati Allah 
s.w.t. Kesemua ini boleh diibaratkan sebagai kenderaan, sementara ilmu dan amal 
diibaratkan sebagai roda. Sesiapa yang hanya membina roda tetapi tidak membina 
kenderaan maka dia akan memikul roda bukan menaiki kenderaan. Dia akan 
keletihan dan berhenti di tengah jalan sambil asyik bermain-main dengan roda 


seperti kanak-kanak. 


Persoalan menyerah diri sering menimbulkan kekeliruan kepada orang yang 
berlarutan membincangkan mengenainya. Suasana hati dan darjat akal 
mengeluarkan berbagai-bagai huraian tentang berserah diri kepada Allah s.w.t. 
Ada orang beranggapan berserah diri adalah berpeluk tubuh, tidak melakukan apa- 
apa. Ada pula berpendapat orang yang berserah diri itu hidup dalam ibadat 
semata-mata, tidak memperdulikan kehidupan harian. Banyak lagi anggapan dan 
pendapat yang dikemukakan dalam menjelaskan mengenai berserah diri. Sifat 
orang yang berserah diri adalah merujuk sesuatu perkara yang diperselisihkan 


kepada Allah s.w.t. Mereka tidak taasub memegang sesuatu fahaman yang 

diperolehi melalui fikirannya atau pendapat orang lain. Mereka bersedia 
melepaskan fahaman dan pendapat peribadi sekiranya ia bercanggah dengan 
peraturan dan hukum Tuhan. Sewaktu hidup di dalam dunia ini lagi mereka 
mengembalikan segala urusan kepada Allah s.w.t kerana mereka yakin bahawa 
diri mereka dan urusan mereka akan kembali juga kepada Allah s.w.t di akhirat 
kelak. Perjumpaan dengan Allah s.w.t di akhirat menguasai tindakan mereka 


sewaktu hidup di dunia ini. 


J o 
g dg Ped 
Da Da A dr a a a 


Dan (katakanlah wahai Muhammad kepada pengikut-pengikutmu): “Apa jua 
perkara agama yang kamu berselisihan padanya maka hukum pemutusnya terserah 
kepada Allah; Hakim yang demikian kekuasaan-Nya ialah Allah Tuhanku; 
kepada-Nya jualah aku berserah diri dan kepada-Nya jualah aku rujuk kembali 
(dalam segala keadaan)”. ( Ayat 10 : Surah asy-Syura ) 


Orang yang berserah diri kepada Allah s.w.t, mengembalikan urusan mereka 
kepada-Nya, meyakini bahawa golongan manusia yang benar-benar mengerti 
kehendak Allah s.w.t adalah golongan nabi-nabi. Oleh itu pegangan dan tindakan 
para anbia mesti dijadikan sandaran dalam membentuk pegangan peribadi dan 


juga dalam melakukan tindakan. 


AA a 


Si Sg a aa 33 


pa Aw dg Li Ig SR Z P Cg PA A @ D. D. A 
. P Pa a pn 7 Pra w N A - . ua Ka Bg 
De Sa ee DS AIS a SA 

Dan ia (Yaakub) berkata lagi: “Wahai anak-anakku! Janganlah kamu masuk (ke 
bandar Mesir) dari sebuah pintu sahaja, tetapi masuklah dari beberapa buah pintu 
yang berlain-lain. Dan aku (dengan nasihatku ini), tidak dapat menyelamatkan 
kamu dari sesuatu takdir yang telah ditetapkan oleh Allah. Kuasa menetapkan 
sesuatu (sebab dan musabab) itu hanya tertentu bagi Allah. Kepada-Nya jualah 
aku berserah diri, dan kepada-Nya jualah hendaknya berserah diri orang-orang 


yang mahu berserah diri”. ( Ayat 67 : Surah Yusuf ) 


Ayat di atas menceritakan sifat berserah diri yang ada pada Nabi Yaakub a.s. 
Beliau a.s menasihatkan anak-anaknya yang sebelas orang itu memasuki kota 
Mesir melalui pintu-pintu yang berlainan. Ia menunjukkan Nabi Yaakub a.s 
mengakui tuntutan berikhtiar sebagaimana kedudukan mereka sebagai manusia. 
Walaupun begitu Nabi Yaakub a.s mengingatkan pula anak-anaknya bahawa 
mengikuti nasihat beliau a.s bukanlah jaminan yang anak-anaknya akan selamat 
dan mendapatkan apa yang mereka cari. Ikhtiar pada zahir mesti disertai dengan 
iman pada batin. Orang yang beriman meyakini bahawa Allah s.w.t sahaja yang 
mempunyai kuasa penentuan. Oleh yang demikian orang yang beriman dituntut 
agar berserah diri kepada Allah s.w.t sahaja, tidak berserah diri kepada yang lain, 
sekalipun yang lain itu adalah malaikat, wali-wali ataupun ayat-ayat Allah s.w.t. 
Allah s.w.t yang menguasai malaikat, wali-wali dan ayat-ayat-Nya. Penyerahan 
bulat kepada Allah s.w.t bukan kepada sesuatu yang dinisbahkan kepada-Nya. 
Perkara ini dinyatakan oleh Nabi Hud a.s sebagaimana yang diceritakan oleh ayat 


berikut: 

“Kerana sesungguhnya aku telah berserah diri kepada Allah, Tuhanku dan Tuhan 
kamu! Tiadalah sesuatupun dari makhluk-makhluk yang bergerak di muka bumi 
melainkan Allah jualah yang menguasainya. Sesungguhnya Tuhanku tetap di atas 


jalan yang lurus”. ( Ayat 56 : Surah Hud ) 


Tuhan berada di atas jalan yang lurus. Tuhan tidak mengantuk, tidak lalai, tidak 
keliru dan tidak melakukan kesilapan. Apa sahaja yang Tuhan lakukan adalah 
benar dan tepat. Tuhan berbuat sesuatu atas dasar ketuhanan dan dengan sifat 
ketuhanan, tidak ada pilih kasih. Dia adalah Tuhan Yang Maha Adil. Pekerjaan- 
Nya adalah adil. Dia adalah Tuhan Yang Maha Mengerti dan Maha Bijaksana. 
Pekerjaan-Nya adalah sempurna, teratur dan rapi. Dia adalah Tuhan Pemurah dan 
Penyayang. Pekerjaan-Nya tidak ada yang zalim. Tuhan yang memiliki sifat-sifat 
ketuhanan yang baik-baik itu mengadakan peraturan untuk diikuti. Mengikuti 
peraturan-Nya itulah penyerahan kepada-Nya. Nabi-nabi dan orang-orang yang 
beriman diperintahkan supaya menyampaikan kepada umat manusia apa yang 
datang daripada Allah s.w.t. Pekerjaan manusia adalah menyampaikan. Jika apa 
yang disampaikan itu tidak diterima, maka serahkannya kepada Allah s.w.t. Dia 
memiliki Arasy yang besar, yang memagari sekalian makhluk. Tidak ada makhluk 
yang dapat menembusi Arasy-Nya. Arasy-Nya adalah pagar Qadar. Apa yang dia 
ciptakan dan tentukan untuk makhluk-Nya dipagari oleh Arasy. 


2 2 ag NM a DaN 
SARAAN A 


Kemudian jika mereka berpaling ingkar, maka katakanlah (wahai Muhammad): 

“cukuplah bagiku Allah (yang menolong dan memeliharaku), tiada Tuhan (yang 

berhak disembah) melainkan Dia; kepada-Nya aku berserah diri, dan Dia jualah 
yang mempunyai Arasy yang besar”. ( Ayat 129 : Surah at-Taubah ) 


Tauhid adalah kesudahan pencapaian. Pada peringkat ini, syirik tidak ada lagi 


walaupun sebesar zarah. Dalam proses mencapai tauhid perlu ada pengasingan dan 


Kandungan 


perbezaan antara Tuhan dengan yang selain Tuhan. Tidak boleh diadakan sekutu 
bagi Tuhan. Tidak boleh meletakkan anasir alam, amal, doa dan sebagainya pada 
kedudukan yang boleh menyebabkan timbul anggapan yang selain Tuhan itu 
mampu mencabar kekuasaan Tuhan. Tidak boleh terjadi ketaatan dan 
penyayangan terhadap sesuatu melebihi ketaatan dan penyayangan terhadap Allah 
S.W.t. 


Z A 


SANG Jah as SA A ua TK 


; 3 a dg KU au a Gi 25 sa un Sluf Sa en 


“ 
Wu | A Un 


Si a a A ag a 


Katakanlah (wahai Muhammad): “Jika bapa-bapa kamu, dan anak-anak kamu, dan 
saudara-saudara kamu, dan isteri-isteri (atau suami-suami) kamu, dan kaum 
keluarga kamu, dan harta benda yang kamu usahakan, dan perniagaan yang kamu 
bimbang akan merosot, dan rumah-rumah tempat tinggal yang kamu sukai, - (jika 
semuanya itu) menjadi perkara-perkara yang kamu cintai lebih daripada Allah dan 
Rasul-Nya dan (daripada) berjihad untuk agama-Nya, maka tunggulah sehingga 
Allah mendatangkan keputusan-Nya (azab seksa-Nya); kerana Allah tidak akan 
memberi petunjuk kepada orang-orang yang fasiq (derhaka)”. ( Ayat 24 : Surah 
at-Taubah ) 


Perlu difahamkan bahawa sekalipun hamba telah berserah diri kepada Allah s.w.t, 
tanpa Allah s.w.t menerimanya tidak mungkin tercapai tujuannya. Penerimaan 
Allah s.w.t yang benar-benar membawa hamba kepada-Nya. Tanda Allah s.w.t 
menerima hamba-Nya ialah terdapat kecemerlangannya dimasa permulaan. 
Berlaku perubahan-perubahan kepada diri si hamba itu. Sifat buruknya terbuang 


dan sifat terpuji menghiasinya. Dia menjadi gemar beribadat dan berbuat taat. 

Semakin jauh perjalanannya semakin cemerlang hatinya. Dia diterangi oleh Nur 
Ilahi dan dikurniakan ilmu laduni, iaitu ilmu mengenal Allah s.w.t. Nur Makrifat 


menyinarinya, maka kenallah dia pada Tuhannya. 

Hikmat 36 : Batiniah Mempengaruhi Lahiriah 
Mui SA gu 


APA YANG TERSIMPAN DALAM KEGHAIBAN RAHSIA HATI 
BERBEKAS NYATA PADA ZAHIRNYA. 


Allah s.w.t mengurniakan kepada hati hamba-hamba-Nya yang bahagia dengan 
Nur Zikir, Nur Kalbu, Nur Akal, Nur Iman dan Nur Makrifat. Kurniaan Allah 
s.w.t yang demikian itu merupakan rahsia-rahsia yang tidak diketahui oleh 
makhluk. Setiap hamba yang dibawa ke Hadrat-Nya mempunyai rahsia sendiri dan 
tidak diketahui oleh hamba-hamba yang lain, walaupun mereka berada pada 
tingkatan yang sama. Seorang guru pun tidak tahu rahsia muridnya dengan 
Tuhannya. Apa yang Allah s.w.t kurniakan kepada seorang hamba pilihan-Nya 
tidak serupa dengan yang dikurniakan kepada hamba pilihan yang lain. Kurniaan 
Allah s.w.t kepada seorang nabi berbeza daripada kurniaan terhadap nabi-nabi 
yang lain. Kurniaan Allah s.w.t yang tersimpan dalam keghaiban rahsia hati itu 
menjadi penggerak kepada pembentukan diri seseorang, hingga dia dapat dikenal 
dan dibezakan daripada orang lain. Kurniaan Rahsia Allah s.w.t kepada Isa a.s 
menyebabkan beliau a.s dikenali sebagai Roh Allah. Kurniaan Rahsia Allah s.w.t 
kepada Musa a.s menyebabkan beliau a.s dikenali sebagai Kalim Allah. Kurniaan 
Rahsia Allah s.w.t kepada Ibrahim a.s menyebabkan beliau a.s dikenali sebagai 
Khalil Allah. Kurniaan Rahsia Allah kepada Muhammad s.a.w menyebabkan 
baginda s.a.w dikenali sebagai Habiballah. Aulia Allah s.w.t juga menerima 
kurniaan Rahsia Allah s.w.t dan masing-masing memiliki keperibadian yang 


tersendiri 


Nur Ilahi yang menyinari hati seseorang akan mengubah suasana hati itu dan 
sekaligus perwatakan dan perawakan orang itu. Perubahan pada perwatakan dapat 


dilihat pada tingkah-laku dan perbuatan. Sinaran Nur Zikir akan melahirkan 

seorang yang gemar berzikir, mengingati Allah s.w.t semasa duduk, berdiri, ketika 
sendirian dan juga ketika berada dalam perkumpulan. Lidahnya sentiasa basah 
dengan sebutan nama-nama Allah s.w.t. Sinaran Nur Kalbu akan membuat 
seseorang berlapang dada, tidak cemas menghadapi ujian dan gemar mendekati 
Allah s.w.t. Sinaran Nur Akal akan melahirkan sikap suka bertafakur sehingga 
terbukalah kepadanya Rahsia-rahsia ketuhanan yang menjadi penggerak kepada 
perjalanan alam maya ini. Muncullah dari lidahnya Kalam Hikmat yang 
mempesonakan sesiapa sahaja yang mendengarnya. Sinaran Nur Iman 
mengwujudkan keyakinan yang tidak berbelah bahagi kepada perkara ghaib yang 
dialaminya sekalipun fikiran tidak dapat menerimanya. Kepercayaan dan 
keyakinannya tidak bergoncang lantaran mendapat bantahan dan sindiran. Sinaran 
Nur Makrifat menerangi mata hati untuk mengenal Allah s.w.t, melihat-Nya pada 
semua kejadian. Tidak kabur pandangan mata hatinya lantaran kekeruhan- 
kekeruhan yang berlaku di dalam dunia ini. Tidak terbalik pandangan mata hatinya 


lantaran mendapat kemuliaan dan kekeramatan. 


Nur Ilahi bukan sahaja mengubah perwatakan tetapi juga mengubah perawakan. 
Bukan rupa-bentuk muka yang berubah tetapi cahaya pada wajahnya yang 
berubah, menyebabkan siapa sahaja yang melihatnya akan berasa senang. 
Misalnya, cahaya Nur Ilahi yang gilang gemilang menyinari wajah Yusuf a.s telah 
mempesonakan wanita-wanita Mesir sehingga mereka tidak sedar menghiris jari 
sendiri dan tidak merasai sakitnya akibat terpukau memandang keindahan wajah 
Yusuf a.s. Begitulah kuatnya kesan sinaran Nur Ilahi yang tersembunyi secara 
ghaib di dalam hati rohani hamba-hamba Allah s.w.t yang dipilih untuk 


memperolehinya. 


Anugerah Allah s.w.t, iaitu nur-nur, kepada hati hamba-hamba-Nya yang beriman 
menjadi daya dan upaya bagi hati untuk berpegang kuat kepada tauhid, mencintai 


segala yang bersesuaian dengan Islam dan membencii segala bentuk kekufuran. 

Daya dan upaya nur yang pada hati ternyata melalui perbuatan dan juga wajah 
orang berkenaan. 


aaa 5 


D 


A | 
. 


yu A A Sa Sa a Da Sa 


Nabi Muhammad (s.a.w) ialah Rasul Allah; dan orang-orang yang bersama 
dengannya bersikap keras dan tegas terhadap orang-orang kafir yang (memusuhi 
Islam), dan sebaliknya bersikap kasih sayang serta belas kasihan sesama sendiri 

(umat Islam). Engkau melihat mereka tetap beribadat rukuk dan sujud, dengan 
mengharapkan limpah kurnia (pahala) dari Tuhan mereka serta mengharapkan 
keredaan-Nya. Tanda yang menunjukkan mereka (sebagai orang-orang yang salih) 
terdapat pada muka mereka — dari kesan sujud (dan ibadat mereka yang ikhlas). ( 


Ayat 29 : Surah al-Fat-h ) 


Tanda nyata pada sifat pengikut-pengikut Nabi Muhammad s.a.w adalah mereka 
tidak bertolak-ansur pada perkara yang merosakkan akidah. Iman tidak boleh 
ditukar-ganti dengan harta, pangkat atau kemuliaan. Iman adalah cahaya dan 


kekufuran pula adalah kegelapan. Cahaya dan gelap tidak boleh bersepakat. 


Mereka yang sangat keras menentang kekufuran itu sangat berlemah-lembut 
apabila bersama-sama dengan orang yang beriman. Hubungan hati-hati yang 
beriman adalah kasih sayang dan kerinduan. Orang yang beriman inginkan 
kebaikan kepada saudaranya yang beriman. Mereka tidak merosakkan atau 
menjatuhkan sesama mereka. Kebaikan yang Allah s.w.t kurniakan digunakan 
untuk meringankan beban saudara-saudaranya yang beriman. Mereka 
mengutamakan orang yang beriman daripada orang yang tidak nyata imannya atau 
yang nyata kekufuran dan kemunafikannya. Keselamatan iman adalah apabila ia 


dipertahankan daripada dicerobohi oleh kekufuran dan kemunafikan. Akal 

mengenali kekufuran melalui tanda-tanda yang diceritakan oleh ayat-ayat al- 
Quran. Hati mengenali kekufuran melalui Nur Ilahi yang membuka kekufuran dan 


kemunafikan itu kepadanya. 


Nur kurniaan Allah s.w.t yang menjadi daya dan upaya hati seterusnya 
mempunyai kekuatan untuk mengawal pancaindera orang yang beriman itu. Setiap 
anggota digunakan untuk berbakti kepada Allah s.w.t, enggan ia berbuat maksiat. 


Orang yang beriman tekun berbuat ibadat, mencari kurniaan dan keredaan-Nya. 


Nur yang dalam Rahsia hati itu juga memancarkan sinarnya sehingga kelihatan 
pada wajah orang yang berkenaan. Jika perasaan yang bersembunyi dalam hati, 
seperti marah dan riak, boleh ketara pada wajah, sinaran cahaya nur lebih kuat lagi 


berbekas pada wajah. 
KS a a a 


Barangsiapa yang jernih dalam batinnya, akan diperbaiki Allah apa yang nyata 
pada wajahnya. ( Ucapan Umar al-Khattab )* 


"Ini bukan kata-kata ?Umar bin al-Hottob "semoga Allah meredhainya-. Namun, ini adalah apa yang 
disebutkan Ibn ?Awn yang berkata : 


a par Si a a IU Sd Dak a Sa NI AN a 
Aa a ja SA A a A Sa A a A Sa A A Ba AA 
A a 


| Dahulu ahli kebaikan apabila saling bertemug mereka saling memesan antara satu sama lain dengan tiga 
perkara dan apabila mereka tidak bertemupg mereka saling menulis antara satu sama lain dengan tiga 
perkara' iaitu sesiapa yang beramal untuk hari akhiratnyag maka Allah mencukupkannya pada dunianya. 
Sesiapa yang membaikkan apa yang di antaranya dengan Allahg maka Allah akan mencukupkannya pada 


orang ramai. Sesiapa yang membaikkan kerahsiaannyag maka Allah akan membaikkan ketampakannya. | 


(Musonnaf Ibn Aba Saybat—no* 38311. 


Ada juga riwayat bahawa ini yang diucapkan ?Ubayd:llah aliJazariyy yang berkata : 

Kesucian hati seseorang memancarkan cahaya yang dapat ditangkap oleh cermin 
hati orang lain yang bersih. Apabila cahaya iman berjumpa dengan cermin hati 
orang yang beriman akan lahirlah rasa persaudaraan muslim yang sejati. 
Persaudaraan yang begini tidak ada kepentingan diri dan tidak ada perlumbaan 
untuk menduduki tempat yang lebih tinggi. Mereka saling bantu membantu dalam 


melakukan pengabdian kepada Allah s.w.t. 


Allah s.w.t menentukan bahawa yang tersembunyi dalam hati mengeluarkan tanda 
pada zahir. Dalam banyak perkara Allah s.w.t menjelaskan tanda-tanda tersebut 
melalui wahyu-Nya. Tuhan Yang Maha Pemurah berbuat demikian agar orang 
yang beriman tidak tertipu oleh kemanisan bahasa kemunafikan dan kekufuran. 
Mempertahankan iman daripada kemunafikan dan kekufuran adalah satu jihad 
yang besar. Manusia tidak berdaya berbuat demikian tanpa pertolongan Allah 
s.w.t. Apabila Allah s.w.t memberi pertolongan dengan menunjukkan tanda-tanda 


sesuatu, ambillah manfaat daripadanya. 


al ja AN a Ja A ISS Sa a Ia Sa 
ja Ha yag ga Sa A A A A SS A GA ag Mad di A Aa 
AB Jal da Ai dy 


| Dahulu para ulama apabila saling bertemup mereka saling berpesan dengan kalimah ini dan apabila 
mereka tidak bertemug mereka saling menulis antara satu sama lain bahawa sesiapa yang membaikkan 
rahsianya maka Allah membaikkan ketampakannya. Sesiapa yang membaikkan apa yang ada di 
antaranya dengan Allahg maka Allah akan mencukupkannya pada orang ramai. Sesiapa yang mengambil 
berat pada perkara akhiratnyag maka Allah mencukupkannya pada perkara dunia. | (Riwayat Ibn Abu 


adiDunya dalam alhlhlas Wa anNiyyat—no. 221. 


Disebutkan juga bahawa ia adalah kata-kata “Aliyy bin Abu Tolib semoga Allah meredhainya - 
sepertimana yang dikutip dalam eNahj al-Balagotr. Akan tetapi, ini adalah rujukan yang tiada nilai untuk 
kesabitannya. 

Hikmat 37 : Pandangan Hati Dan Akal 


& 


D an A Je de Ja 
D aa A eg 


Mu RI AAA 


BERBEZA ANTARA ORANG YANG MENGAMBIL DALIL DENGAN 
ALLAH S.W.T DENGAN ORANG YANG MENGAMBIL DALIL ATAS-NYA. 
ORANG YANG MENGAMBIL DALIL DENGAN ALLAH S.W.T ITULAH 
YANG MENGENAL HAQ DAN MELETAKKANNYA PADA TEMPATNYA 
DAN MENETAPKAN TERJADINYA SESUATU DARI ASAL MULANYA. 
MENGAMBIL DALIL ATAS ALLAH S.W.T ADALAH KERANA TIDAK 
SAMPAI KEPADA-NYA. MAKA BILAKAH ALLAH S.W.T ITU GHAIB 
SEHINGGA MEMERLUKAN DALIL UNTUK MENYATAKAN-NYA DAN 
BILAKAN ALLAH S.W.T ITU JAUH SEHINGGA MEMERLUKAN ALAM 
UNTUK SAMPAI KEPADA-NYA. 


Nur Ilahi yang menyinari hati memperlihatkan Allah s.w.t terlebih dahulu sebelum 
yang selain-Nya kelihatan. Akal pula melihat anasir alam dan kejadian-kejadian 
yang berlaku terlebih dahulu sebelum sampai kepada Tuhan yang mengatur segala 
urusan. Orang-orang hati melihat Wujud Allah s.w.t mengwujudkan alam dan apa 
yang berlaku di dalamnya dan orang-orang akal pula melihat wujud alam menjadi 


dalil kepada Wujud Allah s.w.t. 


Orang yang sampai kepada Allah s.w.t melihat bahawa Wujud Allah s.w.t adalah 
Wujud Hakiki dan Wujud Allah s.w.t menerangi wujud makhluk sehingga 
makhluk menjadi nyata. Orang yang pada peringkat mencari pula melihat Allah 


s.w.t itu ghaib dan jauh, dan jalan untuk mengenal Allah s.w.t adalah dengan cara 

mengenal ciptaan-Nya. Wujud makhluk menjadi bukti kepadanya tentang Wujud 


Allah s.w.t, kerana makhluk tidak terjadi dengan sendirinya. 


Perbincangan Hikmat 8 menyentuh golongan mencari dan golongan yang dicari. 
Orang yang mencari menempuh jalan yang sukar-sukar sebelum bertemu dengan 
yang dicarinya. Contoh terbaik orang yang mencari ialah Salman al-Farisi yang 
mendapat jolokan Pencari Kebenaran. Beliau r.a berasal dari Isfahan. Bapanya 
seorang kenamaan yang kaya-raya dan kuat berpegang kuat pada agama Majusi. 
Salman bertugas menjaga api dan bertanggungjawab mempastikan api itu tidak 
padam. Satu hari beliau lalu berhampiran gereja Nasrani. Beliau tertarik melihat 
cara orang Nasrani bersembahyang. Setelah bertukar-tukar fikiran dengan mereka 
dan mempelajari tentang agama Nasrani beliau berpendapat agama Nasrani lebih 
benar daripada agama Majusi, lalu beliau memeluk agama Nasrani Beliau 
kemudiannya pergi ke Syria untuk mendalami pengajiannya tentang agama 
Nasrani. Beliau tinggal dengan seorang pendeta dan beliau menjadi pelayan 
kepada pendeta tersebut sambil beliau belajar Setelah pendeta itu meninggal dunia 
Salman pergi ke Mosul, untuk memenuhi kehendak wasiat pendeta tersebut. Di 
sana beliau tinggal dan berkhidmat kepada seorang pendeta juga. Apabila hampir 
ajalnya pendeta kedua ini mewasiatkan kepada Salman supaya pergi ke Nasibin 
dan berkhidmat kepada seorang salih yang tinggal di sana. Salman kemudiannya 
berpindah ke Nasibin. Pendeta di Nasibin kemudiannya mewasiatkan kepada 
Salman agar beliau pergi ke Amuria dan berkhidmat kepada seorang salih di sana. 
Salman berpindah pula ke Amuria. Ketika pendeta di Amuria itu hampir menemui 
ajalnya beliau memberi amanat kepada Salman bahawa sudah hampir masanya 
kebangkitan seorang nabi yang mengikuti agama Nabi Ibrahim a.s secara murni. 
Nabi yang baharu muncul itu nanti akan berhijrah ke satu tempat yang banyak 
ditumbuhi pokok kurma dan terletak di antara dua bidang tanah berbatu-batu 
hitam. Tanda-tanda yang jelas tentang kenabiannya ialah dia tidak mahu makan 


sedekah tetapi menerima hadiah. Di bahunya ada cap kenabian yang bila 

dilihatnya segera dikenali akan kenabiannya. Setelah pendeta yang memberi 
amanat itu meninggal dunia berangkatlah Salman mengikuti rombongan Arab 
dengan menyerahkan kepada mereka lembu-lembu dan kambing-kambingnya. 
Sampai di Wadi Qura, Salman dianiayai dan dijual kepada orang Yahudi. 
Kemudian, Salman dijual kepada orang Yahudi yang lain. Tuannya yang baharu 
itu membawanya ke Yasrib. Sebaik sahaja Salman melihat negeri itu yakinlah dia 
bahawa itulah negeri yang diceritakan oleh pendeta yang menjaganya dahulu. 
Apabila Rasulullah s.a.w berhijrah ke Yasrib, Salman datang menemui baginda 
s.a.w di Quba dan memberikan makanan sebagai sedekah kepada baginda s.a.w 
dan sahabat baginda s.a.w. Rasulullah s.a.w menyuruh mereka makan tetapi 
baginda s.a.w tidak menjamah makanan tersebut. Keesokan harinya Salman 
datang lagi membawa makanan sebagai hadiah. Rasulullah s.a.w makan bersama- 
sama sahabat baginda s.a.w. Semasa Rasulullah s.a.w berada di Baqi', Salman 
pergi lagi menemui baginda s.a.w. Rasulullah s.a.w ketika itu memakai dua helai 
kain lebar, satu sebagai sarung dan satu lagi sebagai baju. Salman menjenguk dan 
mengintai untuk melihat belakang baginda s.a.w. Rasulullah s.a.w mengerti akan 
maksud Salman lalu baginda s.a.w menyingkap kain burdah dari leher baginda 
s.a.w hingga kelihatanlah cap kenabian yang dicari oleh Salman. Melihatnya 
Salman terus menangis dan menciumnya. Akhirnya beliau temui kebenaran yang 


beliau telah cari di merata-rata tempat. 


Kisah Salman memberi gambaran betapa sukarnya jalan yang ditempuhi oleh 
orang yang mencari Allah s.w.t. Di samping mengharungi kehidupan yang sukar 
mereka juga menuntut ilmu, berguru ke sana ke mari, mencari dalil-dalil dan 
pembuktian bagi menambahkan pengetahuan tentang Tuhan. Mereka melihat alam 
dan kejadian di dalam alam sebagai bukti yang menunjukkan Wujud Allah s.w.t, 
dan mereka mengkaji alam untuk memahami tentang keesaan Allah s.w.t. Setelah 
mereka sampai kepada Allah s.w.t mereka melepaskan dalil-dalil lalu berpegang 


kepada makrifat yang diperolehi. 

Golongan yang dicari menempuh jalan yang berbeza. Contoh orang yang dicari 
ialah Saidina Umar al-Khattab r.a. Pada awal perkembangan Islam di Makkah 
umat Islam menghadapi tentangan yang hebat dari puak Quraisy. Rasulullah s.a.w 
telah berdoa agar Islam diperkuatkan dengan salah satu Umar, iaitu Umar bin 
Hisyam (Abu Jahal) atau Umar al-Khattab. Umar al-Khattab ketika itu sangat 
keras menentang dan menyeksa golongan Islam, terutamanya yang lemah. Rasa 
bencinya terhadap agama baharu yang merombak adat dan kepercayaan datuk 
neneknya itu meluap-luap di hatinya. Apabila rasa kebencian itu memuncak beliau 
mengambil keputusan mahu membunuh Rasulullah s.a.w. Umar mencabut 
pedangnya sambil menuju ke tempat di mana Rasulullah s.a.w berada. Di tengah 
jalan Umar diberitahu bahawa adiknya sendiri telah pun memeluk Islam. Dia 
memikirkan bahawa lebih baik jika dia menguruskan masalah dalamannya dahulu 
sebelum membunuh Rasulullah s.a.w. Mendengar berita itu dia pun membelok ke 
rumah adiknya. Keadaannya seperti singa bengis. Ditendangnya pintu rumah 
adiknya. Pada ketika itu adiknya sedang memegang lembaran yang ditulis dengan 
ayat al-Quran. Umar memukul adiknya dan merampas lembaran tersebut. Umar 
adalah seorang cendekiawan yang tahu membaca, dan arif tentang sastera puisi. 
Sebaik sahaja Umar membaca wahyu Allah s.w.t, tubuhnya menggeletar dan 
keluarlah ucapan dari mulutnya,” Ini bukan syair yang ditulis oleh penyair yang 
handal. Ini bukan karya manusia. Tidak ada yang dapat menciptakannya kecuali 
Tuhan sendiri”. Lalu Umar al-Khattab pergi menghadap Rasulullah s.a.w dan 


menyatakan keislamannya. 


Umar al-Khattab membaca ayat al-Quran, Kalam Allah s.w.t dan serta-merta dia 
melihat kebenarannya. Umar tidak memerlukan kepada alam dan makhluk 
sekaliannya sebagai dalil dan bukti. Kebenaran itu sendiri menjadi dalil baginya. 
Kalam Allah s.w.t sendiri yang menyampaikan Umar kepada-Nya. Allah s.w.t 
yang menerangi hati Umar dengan makrifat-Nya. Makrifatullah yang menerangi 


makrifat alam sehingga alam itu dikenali melalui sumber iaitu Allah s.w.t sendiri. 

Orang yang mencari menyusur dari ranting ke dahan, turun ke batang lalu pergi 
kepada umbi sebelum menemui benih yang melahirkan pokoknya. Orang yang 
telah dibawa kepada Tuhan melihat dari asal mulanya, melihat benih yang darinya 


muncul pokok yang cukup lengkap. 


Perbezaan arah memandang menyebabkan terjadi perbezaan daya nilai dan daya 
rasa. Orang akal lebih cenderung kepada fahaman falsafah yang berdiri di atas 
kemanusiaan sejagat iaitu fitrah manusia. Keberkesanan hukum sebab-akibat 
membentuk formula-formula yang seterusnya melahirkan hukum logik yang 
dipegang oleh akal. Sukar bagi akal untuk melihat bahawa Allah s.w.t yang 
meletakkan dan menetapkan keberkesanan hukum sebab-akibat itu. Orang akal 
memerlukan masa untuk berfikir dan menimbang sehingga mereka melihat dan 
mengakui kerapian serta kesempurnaan hukum yang mereka pegang itu. Setelah 
sampai kepada pengakuan yang demikian baharulah mereka beralih memerhatikan 


apa yang datang dari Tuhan. 


Orang hati pula terus menyaksikan ketuhanan pada apa yang disaksikan. Mereka 
melihat perjalanan sebab dan akibat sebagai tadbir Allah s.w.t. Mereka juga 
mengambil sebab dalam melakukan sesuatu tetapi ketika mengambil sebab itu hati 
memandang kepada Allah s.w.t, meletakkan pergantungan kepada-Nya yang 
mentadbir sebab musabab itu, bukan bersandar kepada sebab semata-mata. Jika 
sebab gagal menghasilkan akibat menurut hukum logik, orang hati melihat 
kekuasaan Allah s.w.t mengatasi segala sebab. Orang akal yang berhadapan 
dengan keadaan yang demikian sering diganggu oleh kekeliruan dan mereka 


mencari formula baharu untuk mengembangkan logik. 


Walaupun terdapat perbezaan cara memandang tetapi tidak seharusnya berlaku 
berselisihan di antara dua golongan tersebut. Satu golongan harus menghormati 
daya nilai dan daya rasa golongan yang satu lagi. Walau bagaimana pun orang 


akal harus sedar bahawa mereka sedang bergerak ke arah daerah orang hati kerana 

iman, ikhlas, berserah diri, takwa dan lain-lain nilai baik dalam agama adalah nilai 


hati yang mengeluarkan niat. 

Hikmat 38 : Sebarkan Kebaikan Mengikut Kemampuan 
o A Ag PER A A, Pp Ba 2 2 E es Da 2 9, en 
43) SERA CA Ad J3 A C4) SARA CAR dr 9 An 


HENDAKLAH BERBELANJA AKAN KEKAYAANNYA BAGI MEREKA 
YANG TELAH SAMPAI KEPADA ALLAH S.W.T DAN MENURUT KADAR 
KEMAMPUANNYA BAGI YANG SEDANG BERJALAN KEPADA ALLAH 
S.W.T. 


Hikmat 38 di atas mengemukakan ujian kepada hati sejauh mana kekuatannya 
beriman, berserah diri dan yakin dengan janji Allah s.w.t. Ia juga menjadi 
pengukur pada tahap mana seseorang yang berjalan pada jalan kerohanian itu 
berada. Hikmat di atas menjurus khusus kepada harta kekayaan. Harta merupakan 
sesuatu yang sangat diperlukan oleh manusia. Manusia memerlukan harta untuk 
menanggung keperluan hidupnya, bahkan ibadat-ibadat seperti haji dan zakat perlu 
dilakukan dengan menggunakan harta. Sedekah juga memerlukan harta. Membuat 
kebajikan seperti mendirikan masjid, hospital, sekolah dan lain-lain juga 
memerlukan harta. Oleh kerana besarnya peranan harta kepada kehidupan 
manusia, maka kebanyakan daripada aktiviti manusia berkisar pada soal harta atau 
ekonomi. Pendidikan dan kemahiran disalurkan ke arah ekonomi. Kejayaan atau 
kegagalan dinilai melalui faktor ekonomi. Perhatian manusia sentiasa tertuju 


kepada soal ekonomi atau harta dalam membuat sesuatu keputusan. 


Apabila harta sudah bertapak dalam jiwa seseorang manusia akan menjual maruah 
dirinya kerana harta. Orang miskin sanggup diperkudakan oleh orang kaya kerana 
harta. Orang kaya sanggup melakukan rasuah dan penganiayaan kerana harta. 
Harta menjadi raja menguasai jiwa raga manusia. Segala sesuatu dinilai dengan 
harta. Persahabatan harus dibeli dengan harta. Kesetiaan juga perlu dibayar dengan 


harta. 

Hikmat di atas menarik perhatian orang yang sedang berjalan pada jalan 
kerohanian agar memerhatikan hatinya, bagaimanakah hubungan hatinya dengan 
harta. Ia menyatakan bahawa orang yang telah sampai kepada Allah s.w.t dan 
memperolehi makrifat-Nya tidak seharusnya menyimpan harta, hendaklah dia 
membelanjakan ke jalan Allah s.w.t dan yakin dengan janji Allah s.w.t tentang 
rezekinya. Orang yang masih dalam perjalanan pula hendaklah membelanjakan ke 
jalan Allah s.w.t menurut kesanggupannya. Sejarah banyak menceritakan tentang 


sikap hamba-hamba pilihan Allah s.w.t terhadap harta. 


Saidina Abu Bakar as-Siddik r.a menyumbangkan kesemua hartanya untuk jihad 
fi-sabilillah, tidak ada satu dirham pun disimpannya. Bila Rasulullah s.a.w 
bertanyakan kepadanya mengapakah tidak ditinggalkan sedikit buat menguruskan 
keperluannya, beliau r.a menjawab, “Cukuplah Allah dan Rasulullah bagiku'”. 


Abdul Rahman bin Auf yang terkenal dengan kekayaannya, mencari harta bukan 
untuk kepentingan dirinya tetapi untuk kegunaan menyebarkan agama Allah s.w.t. 
Salman al-Farisi ketika memegang jawatan amir, tidak mengambil gajinya, 
sebaliknya beliau menganyam daun kurma untuk dijadikan bakul dan tikar. Hasil 
anyamannya dijualnya dan apa yang diperolehinya dibahagikan kepada tiga 
bahagian. Satu bahagian sebagai modal pusingan, satu bahagian buat belanja ahli 


rumahnya dan satu bahagian lagi disedekahkan kepada golongan miskin. 


Imam as-Syafi'e r.a sekembalinya ke Makkah dari Yaman telah dihadiahkan 


puluhan ribu wang emas. Sebelum memasuki kota Makkah beliau telah 


"Ibn Aba Hatim ar4Roziyy dalam xTafsir alQuran al-SAzim?. Rasulullah -sollallahu wa baroka “alayhi wa 
alihi wasallama kama solla wa baroka “ala Ibrohima wa “ala alihi fil *alamina innaka hamidun majid- 


bertanya kepada Abu Bakr: "Apa yang engkau tinggalkan untuk keluargamu?". Dia menjawab: 

Al gan Ban 5 A Ba 

Janji Allah dan janji rasul-Nya. | (Tafsir aliQur2an al4 Azim —karya Ibn Aba Hatim ar4Roziyy—jilid 2—m/s 
536—keluaran Maktabat Nizar Mustofa aliBaz—tahqiq As?ad Muhammad at Toyyib). 

mendirikan sebuah khemah di luar kota. Dikumpulkan golongan fakir dan miskin 
dan disedekahkan kesemua wang yang diterimanya sebagai hadiah itu. Setelah 


kesemua wang itu habis disedekahkan baharulah beliau masuk ke kota Makkah. 


Rabiatul Adawiah hanya menyimpan sehelai tikar yang usang sebagai sejadah dan 
sebiji kendi buat mengisi air untuk wuduknya. Beliau tidak menyimpan makanan 
untuk petangnya. Banyak lagi kisah aulia Allah s.w.t yang menggambarkan 
bahawa tidak sebesar zarah pun hati mereka terikat dengan harta. Mereka melihat 
pengidupan dunia ini hanyalah persinggahan sebentar, tidak perlu mengambil 


bekalan. 


Bagi orang yang masih dalam perjuangan dan belum lagi sampai kepada Allah 
s.w.t, mereka tidak sanggup berbuat sebagaimana yang dilakukan oleh aulia Allah 
s.w.t. Sungguhpun begitu jika dibiarkan harta melekat pada hati akan 
membahayakan hati itu sendiri. Oleh itu biasakanlah berpisah daripada harta yang 
disayangi agar rohani akan menjadi lebih kuat dalam perjalanan menuju Allah 


s.w.t. Allah s.w.t berfirman: 


a, a 7 —- 


Bai Ya a a a A 
a An SG 


Hendaklah orang yang mampu memberi nafkah menurut kemampuannya; dan 
sesiapa yang disempitkan rezekinya, maka hendaklah ia memberi nafkah dari apa 
yang diberikan Allah kepadanya (sekadar yang mampu); Allah tidak memberati 
seseorang melainkan (sekadar kemampuan) yang diberikan Allah kepadanya. 
(Orang-orang yang dalam kesempitan hendaklah ingat bahawa) Allah akan 
memberikan kesenangan sesudah berlakunya kesusahan. ( Ayat 7 : Surah at- 


Talaaq ) 

Oleh kerana bidang ekonomi merupakan salah satu fardu kifayah yang perlu 
diuruskan demi kesejahteraan dan kekuatan kaum muslimin, maka Allah s.w.t 
memilih dari kalangan kaum muslimin orang-orang tertentu yang dipermudahkan 
bagi mereka mengembangkan ekonomi mereka. Allah s.w.t bukakan bagi mereka 
pintu-pintu rezeki. Allah s.w.t kurniakan kepada mereka rezeki yang melimpah- 
ruah. Mereka seolah-olah berada dalam keadaan menadah bekas dan rezeki 


dicurahkan ke dalam bekas mereka. 


Orang yang menyedari harta kekayaannya adalah kurniaan Allah s.w.t, maka harta 
kekayaan itu menjadi ujian baginya. Orang yang tidak menyedarinya pula, maka 
harta kekayaan itu menjadi alat istidraj yang akan menghempapnya kelak. Baik 
ujian mahu pun istidraj, orang yang memikul harta sebenarnya memikul beban 
yang sangat berat. Golongan yang menghadapi hisab yang paling halus di akhirat 


kelak adalah mereka yang di dunia memikul harta. 


Walaupun memikul harta merupakan beban yang berat tetapi sebahagian kaum 
muslimin perlu mengambil tugas tersebut sebagaimana sebahagian kaum muslimin 
yang mengambil bidang jihad fi-sabilillah dan mati syahid di medan perang. Dari 
kalangan nabi-nabi juga ada yang memikul tugas yang berhubung dengan harta, 
misalnya Nabi Yusuf a.s, Nabi Sulaiman a.s dan Nabi Daud a.s. Al-Quran 


menceritakan tentang Nabi Yusuf a.s: 
* ZA P o A 
P) g. . .7 w . Oo Fi A 7 |” o - 
Ja D GI Pr a Il Se JG 


Dia (Yusuf) berkata: “Jadikanlah daku pengurus perbendaharaan hasil bumi 
(Mesir); kerana sesungguhnya aku sedia menjaganya dengan sebaik-baiknya, lagi 


mengetahui cara mentadbirkannya”. ( Ayat 55 : Surah Yusuf ) 


Nabi Yusuf a.s mengetahui sifat dirinya dan kebolehan yang ada dengannya. 
Beliau a.s telah menjalani kehidupan yang membuatkan harta tidak sedikit pun 


menguasai hatinya. Beliau a.s juga mengetahui kebolehan menguruskan harta 

yang Allah s.w.t kurniakan kepadanya. Demi kebaikan orang ramai Nabi Yusuf a.s 
menawarkan dirinya kepada raja untuk memegang jawatan pengurus harta 
kekayaan kerajaan Mesir. Raja bersetuju dengan permintaan Nabi Yusuf a.s itu 
dan beliau a.s membuktikan kewibawaan dan kebijaksanaan beliau a.s dalam 


bidang tersebut. 


Nabi Sulaiman a.s juga menguruskan kekayaan dan kekuasaan. Beliau a.s 

mempunyai sifat-sifat yang terpuji. Allah s.w.t memanggil hamba-Nya, Sulaiman 

a.s, sebagai sebaik-baik hamba. Nabi Yusuf a.s dan Nabi Sulaiman a.s 

menguruskan kekayaan dan kekuasaan atas dasar kehambaan kepada Allah s.w.t. 

AA a dak Sa ag 

Dan Kami telah kurniakan kepada Nabi Daud (seorang anak bernama) Sulaiman; 
ia adalah sebaik-baik hamba (yang kuat beribadat), lagi sentiasa rujuk kembali 


(bertaubat). ( Ayat 30 : Surah Saad ) 


Nabi Sulaiman a.s bermohon kepada Allah s.w.t agar dikurniakan kepada beliau 
a.s kerajaan yang besar. Kedua-dua mereka, Nabi Yusuf a.s dan Nabi Sulaiman 
a.s, meminta untuk menguruskan bidang berkenaan. Ternyata bahawa orang yang 
boleh menguruskan dengan adil bidang berkenaan adalah orang yang benar-benar 
mengenali dirinya, mempunyai keyakinan yang teguh, hati yang bulat dan sifat 


kehambaan yang sebenar-benarnya kepada Allah s.w.t. 


SAN SD Sa A SI DM 
Dia (Sulaiman) berkata: “Wahai Tuhanku! Ampunkanlah kesilapanku, dan 
kurniakanlah kepadaku sebuah kerajaan (yang tidak ada taranya dan) yang tidak 
akan ada pada sesiapapun kemudian daripadaku; sesungguhnya Engkaulah yang 


sentiasa Melimpah Kurnia-Nya”. ( Ayat 35 : Surah Saad ) 

Sesiapa yang ditakdirkan menguruskan bidang kekayaan dan kekuasaan perlulah 
menjalankan amanah Allah s.w.t itu atas dasar kehambaan kepada-Nya dengan 


sebaik mungkin. 

Hikmat 39 : Nur-Nur Kurniaan Allah S.W.T. 


SIANG Aa A Sa Su a Si Sa 


DIKURNIAKAN PETUNJUK KEPADA ORANG-ORANG YANG BERJALAN 
KEPADA ALLAH S.W.T DENGAN NUR-NUR TAWAJJUH (MENGHADAP 
ALLAH S.W.T) DAN BAGI ORANG YANG TELAH SAMPAI BAGI 
MEREKA IALAH NUR-NUR AL-MUWAAJAHAH (MUSYAHADAH ATAU 
SALING BERHADAPAN ANTARA HAMBA DENGAN ALLAH S.W.T). 
MEREKA YANG PERTAMA ITU ADALAH UNTUK NUR-NUR, 
SEDANGKAN MEREKA YANG TELAH SAMPAI ADALAH NUR-NUR ITU 
BUAT MEREKA LANTARAN MEREKA INI ADALAH KERANA ALLAH 
S.W.T BUKAN KERANA SESUATU SELAIN-NYA. KATAKANLAH: 
“ALLAH!” KEMUDIAN BIARKAN MEREKA (ORANG RAMAI) BERMAIN- 
MAIN DALAM KESESATAN. 


Hikmat 39 ini menceritakan keadaan dua golongan yang dipanggil sebagai ahli 
tawajjuh dan ahli musyahadah. Ahli tawajjuh adalah orang salih yang berpegang 
teguh kepada syariat Allah s.w.t dan biasanya digelar ahli syariat. Orang salih atau 
ahli syariat melihat dirinya sebagai satu individu yang berkedudukan sebagai 
hamba Allah s.w.t. Dia berkewajipan melaksanakan segala perintah Allah s.w.t 
dan menjauhkan segala larangan-Nya. Dia melaksanakan amal kebaikan dengan 
ikhlas, tidak didorong oleh riak dan ujub, tidak berbuat sama'ah dan tidak 
menyombong dengan amal tersebut. Allah s.w.t memberkati amal ibadat yang 


demikian dan mengurniakan kepada mereka Nur Tawajjuh. Nur yang demikian 

membuat mereka merasa damai dan tenang serta bertambah rasa kehampiran 
dengan Allah s.w.t. Mereka tidak berasa berat untuk melakukan ibadat walau 
berapa banyak sekalipun kerana semakin banyak ibadat yang mereka lakukan 
semakin mereka memperolehi taqarrub (mendekat dan berhadap kepada Allah 
s.w.t) dan semakin mereka merasa kelazatan beribadat. Mereka bukan sahaja 
meninggalkan perkara yang haram tetapi juga yang mubah. Banyak daripada 
perkara yang halal ditinggalkan bagi menjaga agar mereka tidak terdorong 
mendekati yang haram, apa lagi melakukannya. Inilah sifat ahli syariat, memakai 


pakaian warak dan berjalan dengan Nur Tawajjuh. 


Golongan kedua ialah ahli musyahadah, biasanya dipanggil ahli hakikat. Ahli 
hakikat ialah orang yang mencapai hakikat syariat dan tauhid sehingga tidak 
melihat lagi sesuatu kecuali Allah s.w.t. Mereka menyaksikan bahawa Allah s.w.t 
adalah Tuhan Yang Maha Berdiri Dengan Sendiri, Maha Mentadbir dan Maha 
Menentukan. Mereka menyaksikan sifat Allah Yang Maha Sempurna dan Kekal. 
Pandangan mereka hanya tertumpu kepada Allah Azza wa Jalla. Segala yang 
maujud tidak memberi bekas pada hati mereka, hanya Wujud Allah s.w.t yang 
menguasainya, terjadilah musyahadah iaitu saling berhadapan. nur-nur al- 
muwaajahah meleburkan hijab yang menutupi alam maujud lalu mata hati melihat 
kepada Yang Tersembunyi disebalik yang nyata. Hamba melihat Rahsia Tuhan 
yang selama ini terhijab oleh Alam al-Mulk (alam kejadian) dan Allah s.w.t 
menyaksikan pengabdian hamba-Nya. Terbukalah kepada si hamba rahsia Alam 
Malakut dan nyatalah kedudukan hamba sebagai ayat atau tanda wujud. Hamba 
melihat ketuhanan Allah s.w.t yang meliputi segala sesuatu dan Allah s.w.t 


menyaksikan pengabdian hamba-Nya meliputi ilmunya, ahwalnya dan hatinya. 


Allah s.w.t bukakan tabir hijab agar mata hati hamba-Nya dapat menyaksikan 
kerajaan-Nya yang meliputi yang nyata dan juga yang ghaib. 


o x Dan a P Z DL... P $ kn 
DSA a SI SA Sr a sj 


Kandungan 


Dan demikianlah Kami perlihatkan kepada Nabi Ibrahim kebesaran dan kekuasaan 
(Kami) di langit dan di bumi, dan supaya menjadilah ia dari orang-orang yang 


percaya dengan sepenuh-penuh yaqin. ( Ayat 75 : Surah al-An'aam ) 


gg - 


SA Wa SA ASA ema 
Sa 


Dan janganlah engkau menyembah tuhan yang lain bersama-sama Allah. Tiada 
Tuhan melainkan Dia. Tiap-tiap sesuatu akan binasa melainkan Zat Allah. ( Ayat 


88 : Surah al-Qasas ) 


Ada perbezaan pandangan di antara ahli syariat dan ahli hakikat. Ahli syariat 
berjihad membunuh musuh-musuh Allah s.w.t kerana mengharapkan keredaan- 
Nya, moga-moga Allah s.w.t mengurniakan kepada mereka nur-nur yang 
membawa mereka hampir kepada-Nya. Ahli hakikat pula ketika berjihad dan 


membunuh mereka melihat kepada firman Allah s.w.t: 
U o P 1 A P. 
PA P AIA NI AAA SANI AN DA TAM STS 
A) ANI KES Ra ,| CA L3 Mana AN KES A ME 


Maka bukanlah kamu yang membunuh mereka, akan tetapi Allah jualah yang 
menyebabkan pembunuhan mereka. Dan bukanlah engkau (wahai Muhammad) 
yang melempar ketika engkau melempar, akan tetapi Allah jualah yang melempar 


(untuk membinasakan orang-orang kafir). ( Ayat 17 : Surah al-Anfaal ) 
Orang-orang yang sampai kepada Allah s.w.t berkecimpung dalam nur-nur kerana: 


Se Sa a 


Allah yang menerangi langit dan bumi. ( Ayat 35 : Surah an-Nur ) 

Nurullah menjadi jelas nyata pada penglihatan mata hati ahli musyahadah. 
Kewujudan langit dan bumi tidak menghijab mata hati mereka. Tidak mungkin 


terlihat langit dan bumi jika Nurullah tidak menerangi keduanya. 

Hikmat 40 : Hijab Menutup Diri Dan Alam Ghaib 


Pa P P x Z PE es Sen P D a Ka z A D An 
&N ” $ w 2 G a $4 a $ Wen 
Us a A Pa D a Ga a 


AN 
Pg 


USAHA KAMU UNTUK MENYINGKAP KEAIBAN YANG TERSEMBUNYI 
DALAM DIRI KAMU ADALAH LEBIH BAIK DARIPADA USAHA KAMU 
UNTUK TERBUKA BAGI KAMU TIRAI GHAIB. 


Sekiranya kita mengamati Kalam-kalam Hikmat yang telah dihuraikan terlebih 
dahulu, kita akan mendapati bahawa suasana yang terbaik dan kurang baik sering 
digandingkan. Kita akan lebih tercenderung untuk melihat kepada suasana yang 
terbaik, dengan itu mengarahkan usaha kita menuju ke arahnya. Tetapi, kita tidak 
terlepas daripada sifat jahil dan tergopoh gapah. Kita mudah terkeliru dalam 
memilih jalan serta tidak sabar menanti hasil yang baik. Sebelum kita melencung 
lebih jauh, Hikmat 40 ini memberi teguran dan petunjuk jalan yang betul. Kita 
tidak seharusnya hanya asyik memandang kepada mereka yang dipilih untuk 
sampai kepada Allah s.w.t dan dibukakan kepada mereka ini tabir yang menutup 
segala keghaiban. Walaupun kita terpesona dengan pencapaian yang telah mereka 
perolehi, kita tidak sepatutnya mengarahkan semangat dan usaha gigih untuk 
mencapai keadaan yang serupa. Sudah menjadi kebiasaan untuk sebahagian ahli 
tarekat mengarahkan amal ibadat dan zikir bagi tujuan menyingkap tabir ghaib. 
Beberapa jenis zikir diamalkan untuk memecahkan hijab-hijab tertentu. Zikir-zikir 
secara demikian tidak menyampaikan seseorang hamba kepada Tuhannya. Setelah 
mereka banyak berzikir namun, hati mereka masih berasa jauh daripada Tuhan, 
maka mereka mula berasa berputus-asa dan timbullah keraguan di dalam hatinya. 
Keadaan yang demikian terjadi kepada orang yang menjadikan zikir sebagai alat 


untuk memperolehi kedudukan. 

Ada pula orang yang menjadikan zikir sebagai alat untuk memperolehi 
kekeramatan. Di tengah jalan mereka mendapat jazbah khadam lalu dibawa ke 
alam khadam. Terpesonalah mereka dengan berbagai-bagai makhluk halus yang 
mempamerkan berbagai-bagai keanehan sehingga lupalah mereka kepada Allah 
s.w.t yang menjadi maksud dan tujuan. Mereka tidak lagi meminta kepada Allah 
s.w.t tetapi meminta kepada khadam. Bertambah teballah dinding antara mereka 
dengan tauhid yang hakiki. Kalam Hikmat di atas menarik orang yang baharu 
dalam perjalanan supaya menetapkan kaki atas landasan yang betul iaitu dengan 
memerhatikan kepada diri sendiri, memeriksa segala keaiban diri dan 


memperbetulkannya, sesuai dengan firman Allah s.w.t: 


Dan juga pada diri kamu sendiri. Maka mengapa kamu tidak mahu melihat serta 


memikirkan (dalil-dalil dan bukti itu)? ( Ayat 21 : Surah adz-Dzaariyaat ) 
Ungkapan yang popular di kalangan ahli tasauf adalah: 


sg 


AA ADI Am Ca TR TA Pi gg A Tang 
a da D au D JI da D 


Siapa yang kenal dirinya kenallah Tuhannya. Siapa yang kenal Tuhannya 


binasalah jasadnya. 


Usaha menyingkap keghaiban yang menyelimuti diri sendiri adalah sebaik-baik 
pekerjaan untuk mencapai tujuan. Kenalilah keaslian diri sendiri yang suci murni. 
Ia tidak dapat mengeluarkan cahayanya kerana ditutup oleh keaiban dan kekotoran 
yang melekat di hati. Arahkan usaha dan perhatian untuk mencari keaiban dan 
kekotoran tersebut, agar dapat dihapuskan dan dibersihkan. Apabila kulit yang 


membalut keaslian itu sudah terbuang baharulah diri kita dapat memancarkan 

sinarnya. Allah s.w.t adalah nur bagi langit dan bumi. Apabila Nurullah memancar 
dari Hadrat Ilahi dan bertemu dengan Nurullah yang memancar dari lubuk hati 


nurani hamba, maka terjadilah pertemuan Nurullah dari atas dengan Nurullah dari 
bawah: 


ID x S4 Toba SA G D A TK 
JS a An JA Sa A Aa SA 


- 
7 


PER aa D 


Cahaya berlapis cahaya. Allah memimpin sesiapa yang dikehendaki-Nya (menurut 
undang-undang dan peraturan-Nya) kepada nur hidayah-Nya itu; dan Allah 
mengemukakan berbagai-bagai misal perbandingan untuk umat manusia; dan 


Allah Maha Mengetahui akan tiap-tiap sesuatu. ( Ayat 35 : Surah an-Nur ) 


Hamba menyaksikan ketuhanan Allah s.w.t dan Allah s.w.t menyaksikan 
pengabdian hamba. Inilah makam musyahadah. Sekiranya kita mahu mencapai 


makam ini berusahalah menyucikan diri sendiri kemudian berserah terus kepada 


Allah s.w.t. Kuncinya ialah firman Allah: 


Z 
. 


2 DR 
Da Sea 


Katakanlah (kepada mereka): “Allah jualah (yang menurunkannya)”, kemudian, 
biarkanlah mereka leka bermain-main dalam kesesatannya. ( Ayat 91 : Surah al- 


An'aam ) 


Hanya orang yang benar-benar berserah diri kepada Allah s.w.t boleh berkata: 
“Allah yang berkuasa! Allah yang mengetahui! Allah itu dan Allah ini. Allah 
segala-galanya”. Kemudian mereka berpegang teguh dengan pengakuan itu dan 


tidak memperdulikan lagi apa yang terjadi. Allah s.w.t menyambut para hamba 


yang demikian dengan firman-Nya: 


Kandungan 


A 


Ku a din a Ju : AIA HA 


* 


Cu 


M— 


Ga 


Sai a 


Sesungguhnya orang-orang yang menegaskan keyakinannya dengan berkata, 
“Tuhan kami ialah Allah!”, kemudian mereka tetap teguh di atas jalan yang betul, 
akan turunlah malaikat kepada mereka dari semasa ke semasa (dengan memberi 
ilham): “Janganlah kamu bimbang (dari berlakunya perkara yang tidak baik 
terhadap kamu) dan janganlah kamu berdukacita, dan terimalah berita gembira 
bahawa kamu akan beroleh syurga yang telah dijanjikan kepada kamu”. ( Ayat 30 
: Surah Fussilat ) 


Jalan untuk mencapai keteguhan hati adalah dengan berserah diri kepada Allah 
s.w.t. Keteguhan hati membawa seseorang kepada syurga semasa hidupnya. 
Syurga ini dinamakan makrifat dan ia lebih indah daripada syurga akhirat kerana 
syurga akhirat adalah makhluk sedangkan syurga makrifat adalah Empunya syurga 
akhirat itu. Jika syurga akhirat itu sangat indah dan sangat sejahtera maka 
Empunya syurga itu Maha Indah dan Maha Sejahtera. Apalah nilai keindahan di 
sisi Pemilik yang melahirkan keindahan, semua keindahan adalah pancaran 
Keindahan-Nya. Inilah nikmat yang Allah s.w.t sediakan kepada hamba-hamba- 
Nya yang sanggup terjun ke dalam dirinya sendiri dan melupakan yang lain- 
lainnya, tidak mengejar kemuliaan duniawi dan ukhrawi, tidak mencari kasyaf dan 
kekeramatan, tidak menuntut sesuatu apa pun kecuali menyerahkan segala-galanya 


kepada Allah s.w.t dan reda dengan semua keputusan-Nya. 

Hikmat 41 : Diri Yang Terhijab, Allah S.W.T. Tidak Terhijab 
7 7 of YA D o ? A Bn 0; 8A 
Pa ia D SA P II 
DA PA / dn P A A Z 4 a Pa Z A Da Pra 
PA SA A a 
De Sp A Aa 


AL-HAQ (ALLAH S.W.T) TIDAK TERHIJAB OLEH SESUATU APA PUN, 
SEBALIKNYA KAMULAH YANG TERHIJAB DARI MELIHAT KEPADA- 
NYA. JIKA ALLAH S.W.T DIHIJAB OLEH SESUATU TENTU SESUATU 
ITU DAPAT MENUTUP ALLAH S.W.T. JIKA ADA SESUATU YANG 
MENUTUP ALLAH S.W.T BERMAKNA WUJUDNYA DAPAT DIKURUNG 
OLEH SESUATU. SESUATU YANG MENGURUNG ADALAH LEBIH 
BERKUASA DARI YANG DIKURUNG, SEDANGKAN ALLAH S.W.T 
BERKUASA ATAS SEMUA HAMBA-NYA. 


Dunia dan akhirat dan semua yang ada di antara kedua-duanya adalah makhluk 
yang memenuhi alam. Apa sahaja yang selain Allah s.w.t adalah makhluk dan 
mengambil tempat masing-masing di dalam alam. Makhluk ciptaan Allah s.w.t 
bukan setakat manusia, jin, malaikat, Kursi dan Arasy sahaja bahkan kehendak, 
cita-cita, angan-angan, khayalan, bahasa, ibarat dan ilmu pengetahuan juga 
termasuk dalam istilah makhluk yang Allah s.w.t ciptakan. Oleh sebab Allah s.w.t 
tidak serupa dengan sesuatu maka Dia tidak boleh dibahasakan, diibaratkan, 
disifatkan, dikhayalkan dan lain-lain. Apa sahaja yang selain Allah s.w.t adalah 
hijab yang menutup pandangan mata hati dari melihat Allah s.w.t, walaupun Allah 
s.w.t tidak memakai tutupan. Nama-nama, sifat-sifat dan perbuatan adalah juga 


hijab. 

Sekiranya ada orang yang mampu berkenderaan menjelajah ke seluruh alam maya 
untuk mencari Allah s.w.t nescaya Allah s.w.t tidak akan ditemuinya kerana Dia 
bukan anasir alam. Sekiranya mereka mencari dengan menggunakan bahasa maka 
Allah s.w.t juga tidak akan ditemui kerana Dia tidak ditakluki oleh hukum bahasa 
dan ibarat. Ilmu pengetahuan juga tidak sanggup mencapai Yang Esa kerana ilmu 
masih terikat kepada menyaksikan dan disaksikan iaitu suasana serba dua. Ilmu 
tidak mampu sampai kepada Yang Esa, yang sama menyaksikan dan disaksikan. 
Nama-nama juga hijab kerana tidak mampu menzahirkan Yang Empunya nama. 
Sifat-sifat juga tidak mampu menzahirkan zat. Sifat hanyalah sekadar 
memperihalkan bagi menggerakkan pemahaman sahaja, sedangkan Dia Maha Suci 
lagi Maha Tinggi dari apa yang disifatkan. Setelah gagal mencari dalam semua itu 
seseorang akan sampai ke puncak pencariannya iaitu kejahilan tentang zat Ilahiat 
dan inilah yang dinamakan makrifat. Orang yang sampai di sinilah yang dipanggil 


orang yang mengenal Allah s.w.t. 


Sekiranya ilmu mampu melepaskan kita dari medan ilmu, kita akan sampai kepada 
medan makrifat. Jika kita bersatu dengan ilmu, kita akan terhijab. Ilmu mesti 
dijadikan kenderaan menuju kepada makrifat. Diri kita tidak boleh disatukan 
dengan ilmu. Apabila kita tiba kepada makrifat kita akan tercengang-cengang 
menghadapi hijab kejahilan. Kita terpaksa mengakui bahawa zat Ilahiat tidak 
dapat diperkatakan dan tidak dapat disifatkan. Orang yang sampai kepada 
perhentian ini tidak ada jalan lagi baginya untuk sampai kepada Allah s.w.t 
melainkan menyerahkan dirinya kepada Allah s.w.t dengan menanggalkan apa 
sahaja yang dianggapnya boleh menyampaikannya kepada Allah s.w.t. Maka 
keluarlah dia dari apa sahaja yang selain Allah s.w.t. Dibuangnya segala hijab- 
hijab yang menutupi mata hatinya. Dia keluar dari ilmunya, amalnya, makrifatnya, 
sifatnya, namanya, bahasa dan ibarat. Pelepasan yang menyeluruh ini adalah pintu 
masuk ke Hadrat-Nya dan dia masuk dengan kekuatan Nurullah, iaitu tarikan yang 


langsung dari Allah s.w.t. 

Nur berlapis nur, Allah memimpin sesiapa yang di kehendaki-Nya (menurut 
undang-undang dan peraturan-Nya) kepada nur hidayah-Nya itu. ( Ayat 35 : Surah 


an-Nur ) 


Makhluk tidak akan zahir jika tidak ada Nur-Nya. Makrifat tidak mungkin dicapai 
tanpa suluhan Nur-Nya. Ilmu tidak mungkin diperolehi tanpa penerangan Nur- 
Nya. Mata hati tidak mungkin boleh melihat tanpa pancaran cahaya Nur-Nya. 
Allah s.w.t memimpin kepada Nur-Nya siapa yang Dia kehendaki. Orang yang 
dipimpin kepada Nur-Nya adalah orang yang mampu keluar dari hijab nafsu dan 
akal. Nafsu ditundukkan kepada yang hak sehingga tidak ada keinginan dan cita- 
cita melainkan mahu bertemu dengan Allah s.w.t. Akal ditundukkan kepada yang 
hak sehingga tidak ada yang difikir dan direnungi melainkan Wajah Allah s.w.t jua 
yang menyata pada semua arah. Walau ke arah mana pun dihalakan pandangan 


akal dan pandangan hati, Wajah Allah s.w.t jua yang kelihatan. 
A PA @ @, Ao Hg Sa Pa 
ka lara ai ol ANI 4g a Ii LS Sa San A; 


Dan Allah jualah yang memiliki timur dan barat, maka ke mana sahaja kamu 
arahkan diri (ke kiblat untuk menghadap Allah) maka di situlah arah yang diredai 
Allah; sesungguhnya Allah Maha Luas (rahmat dan limpah kurnia-Nya), lagi 
sentiasa Mengetahui. ( Ayat 115 : Surah al-Baqarah ) 

Hikmat 42 : Sifat Yang Menyalahi Ubudiyah 
dm A 7 Dn Ai Pu D KT De MEI A me oo Ng 
Pi dai di Par DA D A 
Paka P P o Pa 7 A 
Up a 


KELUARLAH DARI SIFAT-SIFAT KEMANUSIAAN YANG 
BERTENTANGAN DENGAN UBUDIYAH SUPAYA MUDAH BAGI KAMU 
UNTUK MENYAHUT PANGGILAN ALLAH DAN MENDEKAT KE 
HADRAT-NYA. 


Hikmat 41 menyingkap tentang hijab-hijab. Melalui huraian ternyata betapa 
sukarnya untuk melepasi hijab-hijab sebelum sampai kepada Allah s.w.t. Hikmat 
42 ini memberi panduan untuk melepasi halangan dan mendekat kepada-Nya. Kita 
diajak supaya melepasi sifat-sifat kemanusiaan yang menyalahi ubudiyah. Sifat 
ubudiyah yang sejati ialah sifat malaikat kerana malaikat adalah hamba Allah s.w.t 
yang paling tepat melaksanakan perintah-Nya. Sifat yang paling menyalahi 
ubudiyah ialah sifat iblis kerana iblislah yang paling derhaka kepada Allah s.w.t. 
Jadi, Hikmat ini boleh membawa maksud, keluarlah dari sifat-sifat iblis dan 
masuklah kepada sifat-sifat malaikat supaya kita boleh melaksanakan tuntutan 
Allah s.w.t dengan tepat dan kita dapat mendekat ke Hadrat-Nya. Dalam diri 
manusia ada sifat-sifat malaikat dan ada pula lawannya iaitu sifat-sifat iblis. Mesti 
dibuat pengasingan di antara kedua-dua jenis sifat tersebut. Mesti diistiharkan 


jihad terhadap iblis yang menyalurkan sifat-sifatnya ke dalam diri kita. 


Sifat-sifat iblis, sekiranya disenaraikan, sangatlah banyak. Sudah memadai jika 
dirumuskan bahawa apa juga yang menyekat atau melengahkan kita daripada 
menyempurnakan tuntutan Allah s.w.t adalah berpunca daripada sifat iblis. Jalan 
untuk menghapuskan sifat-sifat yang demikian ada dua, iaitu jalan panjang dan 


satu lagi, jalan singkat. Jalan panjang adalah mengenal satu persatu semua sifat 

buruk itu, mempelajari cara ia bertindak, kesannya kepada diri kita, tanda kita 
memilikinya, cara mencegahnya sekiranya belum dijangkiti dan cara 
mengubatinya jika sudah dijangkiti. Jalan yang paling singkat adalah 
meninggalkan apa sahaja yang selain Allah s.w.t, berpegang kepada firman-Nya 


ayat 91, surah al-An'aam yang bermaksud: 
Katakanlah, “Allah!” dan biarkan mereka bermain-main dalam kesesatan mereka. 


Penting bagi orang yang belum mencapai makam keteguhan untuk tidak 
mempedulikan apa yang berlaku di sekelilingnya kerana dia belum dapat 
memisahkan dirinya dari sifat-sifat kemanusiaan. Dia masih melihat perbuatan 
makhluk. Campurtangannya dalam urusan makhluk menutup pandangan mata 
hatinya dari Tuhan. Kekeruhan dalam kehidupan dunia akan memalapkan cahaya 
rohaninya. Lebih baik jika dia membenamkan dirinya ke dalam ibadat, zahirnya 
bersungguh-sungguh di dalam syariat dan batinnya teguh dengan iman. Ingatlah, 
dunia adalah puteri iblis. Sesiapa yang berkahwin dengan si puteri ini pasti si bapa 


akan kerap mengunjunginya. 


Sifat iblis adalah ingkar kepada kebenaran. Iblis adalah tenaga gelap. Kebenaran 
pula adalah cahaya. Dalam melakukan pekerjaan menghalang cahaya kegelapan 
iblis mengenderai kegelapan nafsu. Apabila kegelapan nafsu yang ditambahkan 
lagi dengan kegelapan iblis membalut hati maka hati tidak akan dapat menerima 
cahaya kebenaran. Balutan ini menutup mata hati dari menyaksikan al-Haq. Sifat 
iblis dan sifat nafsu menjadi tenaga yang bertindak menolak sebarang kebenaran 
yang ingin masuk ke dalam hati. Walaupun akal boleh mengakui kebenaran 
namun, tenaga sifat iblis akan menghalang hujah akal dari diterima oleh hati. 
Sebab itu orang yang mengakui kebenaran masih juga boleh berbuat perkara yang 
berlawanan dengan pengakuannya itu. Tenaga iblis dan tenaga nafsu itulah yang 
membentuk tenaga ingkar (kufur atau menolak kebenaran). Tenaga kekufuran ini 


akan menawan hati semua orang, termasuklah hati orang-orang Islam. Kehadiran 

tenaga ini dalam diri mengheret seseorang kepada perbuatan fasiq, kemunafikan, 


kekafiran, kemusyrikan, maksiat dan segala perkara yang dimurkai Allah s.w.t. 


Tenaga ingkar ini mesti dihapuskan dengan cara menekannya sekuat mungkin 
dengan tenaga kebenaran. Antara kebenaran yang mahu ditekankan dan 
dimasukkan ke dalam hati adalah pengakuan-pengakuan : “Allah Maha Suci! 
Allah Maha Besar! Segala puji untuk Allah! Allah Maha Esa dan tiada sesuatu 
yang bersekutu dengan-Nya! Tiada Tuhan melainkan Allah dan Nabi Muhammad 
s.a.w adalah Pesuruh Allah!” 


Bila kita menyebut Maha Suci Allah, bukan bermakna kita menyucikan Allah 
s.w.t. Allah s.w.t bukanlah tidak bersih hingga perlu disucikan. Maha Suci Allah 
itu sempurna kesucian-Nya sejak azali hingga kepada tanpa kesudahan. Dia tidak 
memerlukan makhluk untuk menyucikan-Nya dan tidak ada makhluk yang layak 
berbuat demikian. Begitu juga dengan sebutan Allah Maha Besar, bukan bermakna 
Allah s.w.t itu kecil hingga perlu diperbesarkan. Allah s.w.t sudah cukup besar, 
sempurna kebesaran-Nya, tidak perlu lagi diperbesarkan dan tidak ada makhluk 


yang layak memperbesarkan-Nya. 


Apa juga perbuatan makhluk tidak ada yang mengenai Allah s.w.t. Sebutan 
hanyalah pengakuan atau penyaksian semata-mata. Kita mengaku yang benar 
sebagaimana benarnya. Tenaga pengakuan, penerimaan dan ketundukan terhadap 
kebenaran inilah yang diperlukan oleh hati untuk menjadikannya kuat, bukan 
untuk faedah Tuhan. Memasukkan tenaga kebenaran ke dalam hati inilah yang 
dinamakan zikir. Tenaga kebenaran hendaklah dipalu keras-keras kepada tenaga 
ingkar yang membaluti hati. Apabila dihentam terus menerus tenaga ingkar itu 
tidak dapat bertahan lalu ia hancur. Bebaslah hati untuk menerima cahaya 


kebenaran. 


Perlu diperingatkan bahawa fungsi zikir bukanlah untuk memecahkan hijab yang 


menutupi pintu langit. Kita tidak mahu terbang ke langit. Kita mencari kebenaran 

yang hakiki dan Kebenaran Hakiki bukan berada di atas langit. Ia berada di dalam 
diri kita sendiri. Hijab yang menutupi kita daripada Kebenaran Hakiki ini yang 


hendak dihapuskan. 


Rangsangan atau gerakan yang datang daripada tenaga iblis, disampaikan kepada 
hati yang dibaluti oleh kegelapan nafsu, dalam keadaan hati merasakan bahawa ia 
datang daripada hati itu sendiri, bukan ia ditekankan oleh tenaga luar. Hijab nafsu 
menyebabkan hati tidak sedar dan tidak mengetahui yang ia sudah dikuasai oleh 
tenaga iblis. Apabila hijab nafsu itu berjaya disingkap hati mampu mengasingkan 
yang asli dengan yang mendatang. Setiap bisikan kepada kejahatan yang sampai 
kepada hati didengar oleh hati seolah-olah mendengar orang lain menyampaikan 
bisikan itu. Oleh itu hati mudah mengawasi bisikan yang datang itu. Beginilah 
suasana hati yang sudah disinari oleh cahaya kebenaran. Hati yang berada dalam 
cahaya mudah menyelamatkan dirinya daripada terjerumus ke dalam sifat-sifat 


dan perbuatan yang dimurkai Allah s.w.t. 

Hikmat 43 & 44 : Reda Atau Tidak Kepada Nafsu Punca Maksiat Atau Taat 


bi ab AS a ATAU 2 ME 
a a nn : A D z da ;: 9 dR engan 


i 


Li Di a pa ag 


INDUK SEGALA MAKSIAT, SYAHWAT DAN KELALAIAN ADALAH 
REDA TERHADAP NAFSU DAN SUMBER SEGALA TAAT, TERPELIHARA 
DIRI (DARI SYAHWAT) DAN BANGUN (PADA TAAT) ADALAH TIDAK 
REDA KEPADA NAFSU. 


BERSAHABAT DENGAN ORANG JAHIL YANG TIDAK MENURUT HAWA 
NAFSU LEBIH BAIK DARIPADA BERSAHABAT DENGAN ORANG ALIM 
YANG TUNDUK KEPADA NAFSU. ILMU APAKAH YANG DAPAT 
DIPANGGIL BAGI ORANG ALIM YANG DITAWAN OLEH NAFSUNYA, 
SEBALIKNYA KEJAHILAN APAKAH YANG DAPAT DISEBUTKAN BAGI 
SESEORANG YANG SUDAH DAPAT MENGEKANG NAFSUNYA. 


Hikmat 42 memaparkan sifat iblis yang menyalahi ubudiyah. Hikmat 43 dan 44 ini 
pula akan menghuraikan nafsu, yang biasa dipanggil hawa nafsu. Terdapat 
perbezaan antara sifat iblis dengan hawa nafsu. Sifat iblis adalah pendatang haram 
sementara hawa nafsu adalah tuan rumah yang mengizinkan pendatang haram 


tinggal di rumahnya. Tidak mungkin ada sifat yang menyalahi ubudiyah jika tidak 

ada hawa nafsu. Malaikat tidak mempunyai hawa nafsu, sebab itu mereka sentiasa 
taat dan menjalankan tugas mereka dengan sempurna, malah mereka tidak tahu 
berbuat derhaka kepada Allah s.w.t. Matahari tidak ada hawa nafsu, sebab itu ia 
tidak menyimpang dari orbitnya. Manusia mempunyai hawa nafsu sebab itu 
manusia boleh berbuat tidak taat dan boleh lari dari jalan lurus yang dibentangkan 


kepada mereka. 


Iblis dan kuncu-kuncunya iaitu syaitan bertindak memberi saranan dan cadangan 
tetapi tidak berkuasa menggerakkan mana-mana anggota manusia supaya 
melakukan sesuatu yang dia ingini. Tetapi, jika hawa nafsu menerima saranan dan 
cadangan iblis itu maka hawa nafsu berkuasa memaksa anggota tubuh badannya 
supaya berbuat sebagaimana yang disarankan oleh iblis itu. Iblis menyalurkan 
sifat-sifat, dan hawa nafsulah yang menerima serta memakai sifat-sifat tersebut. 
Satu perkara yang ketara adalah saranan atau idea yang disampaikan oleh iblis dan 
syaitan kepada hawa nafsu itu dirasai oleh hawa nafsu bahawa saranan itu datang 
dari dirinya sendiri, bukan disalurkan kepadanya dari sumber lain. Hawa nafsu 
akan mempertahankan pendapat iblis dan syaitan yang diterimanya itu seperti dia 
mempertahankan pendapatnya sendiri bahkan dia mendabik dada mengakui 
bahawa pendapat tersebut adalah pendapatnya sendiri. Karl Marx yang 
menyebarkan fahaman tidak bertuhan tidak mengatakan fahaman itu sebagai 
rencana iblis tetapi dia mengakui bahawa dialah yang menemui fahaman tersebut. 
Peter yang menyebarkan fahaman Tuhan tiga dalam satu tidak mengatakan iblis 
yang mengajarnya tetapi mengatakan dia menerima wahyu dari Tuhan. Begitulah 
kebodohan dan kesombongan hawa nafsu yang tidak sedar dirinya ditunggangi 
oleh iblis dan syaitan. Apabila dia menerima cadangan dari iblis dan syaitan dia 


derhaka kepada Tuhan dan melakukan syirik terhadap-Nya. 


Hawa nafsu bukan setakat mampu menerima rangsangan dari iblis dan syaitan 
malah dia sendiri berupaya merangsang dirinya sendiri tanpa dirangsang oleh iblis 


dan syaitan. Rangsangan yang muncul dari hawa nafsu sendiri mengarah kepada 


Kandungan 


melakukan maksiat, memenuhi tuntutan syahwat dan asyik dengan perkara yang 
melalaikan. Apabila iblis dan syaitan memberi rangsangan yang sesuai dengan 
sifat nafsu itu sendiri mudahlah dia melakukan maksiat dan kemunkaran. Dia tidak 
berasa sedih bila berbuat kejahatan dan tidak berasa rugi bila hanyut di dalam 
lautan kelalaian. Apa yang penting baginya ialah memenuhi apa yang dia ingini 


tanpa menghiraukan akibatnya. 


Seseorang yang diistilahkan sebagai jahil tetapi tidak menurut hawa nafsu, tidak 
ada padanya sifat megah, sombong, takbur dan bodoh. Dia boleh tunduk kepada 
kebenaran jika kebenaran dibentangkan kepadanya. Dia boleh juga menyampaikan 
kebenaran yang diketahuinya kepada orang lain. Jadi, kebodohan apakah yang 
boleh dikatakan kepada orang seperti ini yang bersedia menerima dan 
menyampaikan kebenaran. Orang yang diistilahkan sebagai alim pula, bagaimana 
boleh dikatakan alim jika dia menurut hawa nafsunya, memakai sifat bodoh dan 
sombong, menolak kebenaran jika datang dari orang lain atau tidak secucuk 
dengan kehendak nafsunya. Orang alim yang menurut hawa nafsu tidak mengajak 
manusia menyembah Allah s.w.t sebaliknya mengajak mereka menyembah 
ilmunya. Manusia lain menjadi alat baginya untuk menaikkan ego dirinya sendiri. 
Oleh yang demikian adalah lebih baik jika bersahabat dengan orang jahil yang 
tidak tunduk kepada hawa nafsunya. Kejahilan tidak menghalangnya untuk 


mengenali kebenaran dan dia juga mampu memberi sokongan ke arah kebenaran. 


Sifat iblis adalah hijab diluar hati dan hawa nafsu adalah hijab di dalam hati. Jika 
hijab diluar disingkapkan dengan tenaga kebenaran, maka hijab di dalam ini juga 
perlu disingkapkan dengan tenaga kebenaran. Nafsu mesti ditundukkan kepada 
kebenaran. Pekerjaan ini bukanlah mudah kerana nafsu kita adalah diri kita 
sendiri. Tidak ada beza pada hakikatnya diantara nafsu, hati dengan diri. 
Memerangi hawa nafsu bererti memerangi diri sendiri. Di dalam diri sendiri itu 
berkumpul kemahuan, cita-cita, ilmu pengetahuan dan lain-lain. Apabila mahu 


berperang dengan diri sendiri tidak boleh meminta pertolongan kepada diri sendiri. 

Ilmu tidak berdaya menentang hawa nafsu kerana ilmu adalah alatnya dan alat 
akan patuh kepada tuannya. Perbahasan ilmu yang berlarutan akan menambahkan 
kekeliruan dan akan meneguhkan nafsu. Makrifat juga tidak boleh digunakan 
untuk melawan hawa nafsu kerana jika makrifat digunakan ia akan menarik ke 
dalam ilmu, maka terjadilah yang serupa. Oleh itu jangan meminta tolong kepada 
ilmu dan jangan meminta bantuan makrifat untuk melawan nafsu tetapi larilah 
kepada Allah s.w.t. Menjeritlah sekuat-kuat hati, pintalah pertolongan-Nya. 
Istiqamah atau tetap di dalam ubudiyah, menunaikan kewajipan sambil terus 
berserah diri kepada-Nya, itulah kekuatan yang dapat menumpaskan hawa nafsu. 
Jangan sekali-kali menuntut kekeramatan kerana ia juga menjadi alat hawa nafsu. 
Tetaplah di dalam ubudiyah, tidak berubah keyakinan terhadap Allah s.w.t, 
kekuasan-Nya, kebijaksanaan-Nya dan ketuhanan-Nya baik ketika sihat atau sakit, 
senang atau susah, kaya atau miskin, suka atau duka. Apabila wujud sifat reda 
kepada ketentuan Allah s.w.t, itu tandanya hawa nafsu sudah tunduk kepada 


kebenaran. 

Hikmat 45 : Makrifat Hati Terhadap Allah S.W.T. 


si A dais Alga D pa 3 Ka SS aa A P 
As Yg Da Sg Sa a 


TERBUKA MATA HATI MEMPERLIHATKAN KEPADA KAMU AKAN 
HAMPIRNYA ALLAH S.W.T. PENYAKSIAN MATA HATI 
MEMPERLIHATKAN KEPADA KAMU AKAN KETIADAAN KAMU DI 
SAMPING WUJUD ALLAH S.W.T. PENYAKSIAN HAKIKI MATA HATI 
MEMPERLIHATKAN KEPADA KAMU HANYA ALLAH YANG WUJUD, 
TIDAK TERLIHAT LAGI KETIADAAN KAMU DAN WUJUD KAMU. 


Apabila hati sudah menjadi bersih maka hati akan menyinarkan cahayanya. 
Cahaya hati ini dinamakan Nur Kalbu. Ia akan menerangi akal lalu akal dapat 
memikirkan dan merenungi tentang hal-hal ketuhanan yang menguasai alam dan 
juga dirinya sendiri. Renungan akal terhadap dirinya sendiri membuatnya 
menyedari akan perjalanan hal-hal ketuhanan yang menguasai dirinya. Kesedaran 
ini membuatnya merasakan dengan mendalam betapa hampirnya Allah s.w.t 
dengannya. Lahirlah di dalam hati nuraninya perasaan bahawa Allah s.w.t sentiasa 
mengawasinya. Allah s.w.t melihat segala gerak-gerinya, mendengar 
pertuturannya dan mengetahui bisikan hatinya. Jadilah dia seorang Mukmin yang 


cermat dan berwaspada. 


Di antara sifat yang dimiliki oleh orang yang sampai kepada martabat Mukmin 


ialah: 
1: Cermat dalam pelaksanaan hukum Allah s.w.t. 


2: Hati tidak cenderung kepada harta, berasa cukup dengan apa yang ada dan 


tidak sayang membantu orang lain dengan harta yang dimilikinya. 

3: Bertaubat dengan sebenarnya (taubat nasuha) dan tidak kembali lagi kepada 


kejahatan. 


4: Rohaninya cukup kuat untuk menanggung kesusahan dengan sabar dan 


bertawakal kepada Allah s.w.t. 


5: Kehalusan kerohaniannya membuatnya berasa malu kepada Allah s.w.t dan 


merendah diri kepada-Nya. 


Orang Mukmin yang taat kepada Allah s.w.t, kuat melakukan ibadat, akan 
meningkatlah kekuatan rohaninya. Dia akan kuat melakukan tajrid iaitu 
menyerahkan urusan kehidupannya kepada Allah s.w.t. Dia tidak lagi khuatir 
terhadap sesuatu yang menimpanya, walaupun bala yang besar. Dia tidak lagi 
meletakkan pergantungan kepada sesama makhluk. Hatinya telah teguh dengan 
perasaan reda terhadap apa jua yang ditentukan Allah s.w.t untuknya. Bala tidak 
lagi menggugat imannya dan nikmat tidak lagi menggelincirkannya. Baginya bala 
dan nikmat adalah sama iaitu takdir yang Allah s.w.t tentukan untuknya. Apa yang 
Allah s.w.t takdirkan itulah yang paling baik. Orang yang seperti ini sentiasa di 
dalam penjagaan Allah s.w.t kerana dia telah menyerahkan dirinya kepada Allah 
s.w.t. Allah s.w.t kurniakan kepadanya keupayaan untuk melihat dengan mata hati 
dan bertindak melalui Petunjuk Laduni, tidak lagi melalui fikiran, kehendak diri 
sendiri atau angan-angan. Pandangan mata hati kepada hal ketuhanan memberi 
kesan kepada hatinya (kalbu). Dia mengalami suasana yang menyebabkan dia 
menafikan kewujudan dirinya dan diisbatkannya kepada Wujud Allah s.w.t. 
Suasana ini timbul akibat hakikat ketuhanan yang dialami oleh hati.. Dia berasa 
benar-benar akan keesaan Allah s.w.t bukan sekadar mempercayainya. 
Pengalaman tentang hakikat dikatakan memandang dengan mata hati. Mata hati 
melihat atau menyaksikan keesaan Allah s.w.t dan hati merasakan akan keadaan 
keesaan itu. Mata hati hanya melihat kepada Wujud Allah s.w.t, tidak lagi melihat 
kepada wujud dirinya. Orang yang di dalam suasana seperti ini telah berpisah dari 


sifat-sifat kemanusiaan. Dalam berkeadaan demikian dia tidak lagi mengendahkan 

peraturan masyarakat. Dia hanya mementingkan soal perhubungannya dengan 
Allah s.w.t. Soal duniawi seperti makan, minum, pakaian dan pergaulan tidak lagi 
mendapat perhatiannya. Kelakuannya boleh menyebabkan orang ramai 
menyangka dia sudah gila. Orang yang mencapai peringkat ini dikatakan 
mencapai makam tauhid sifat. Hatinya jelas merasakan bahawa tidak ada yang 


berkuasa melainkan Allah s.w.t dan segala sesuatu datangnya dari Allah s.w.t. 


Rohani manusia melalui beberapa peningkatan dalam proses mengenal Tuhan. 
Pada tahap pertama terbuka mata hati dan Nur Kalbu memancar menerangi 
akalnya. Seorang Mukmin yang akalnya diterangi Nur Kalbu akan melihat betapa 
hampirnya Allah s.w.t. Dia melihat dengan ilmunya dan mendapat keyakinan yang 
dinamakan ilmul yaqin. Ilmu berhenti di situ. Pada tahap keduanya mata hati yang 
terbuka sudah boleh melihat. Dia tidak lagi melihat dengan mata ilmu tetapi 
melihat dengan mata hati. Keupayaan mata hati memandang itu dinamakan kasyaf. 
Kasyaf melahirkan pengenalan atau makrifat. Seseorang yang berada di dalam 
makam makrifat dan mendapat keyakinan melalui kasyaf dikatakan memperolehi 
keyakinan yang dinamakan ainul yaqin. Pada tahap ainul yaqin makrifatnya ghaib 
dan dia juga ghaib dari dirinya sendiri. Maksud ghaib di sini adalah hilang 
perhatian dan kesedaran terhadap sesuatu perkara. Beginilah hukum makrifat yang 
berlaku. Makrifat lebih tinggi nilainya dari ilmu pengetahuan. Ilmu pengetahuan 
adalah pencapaian terhadap persoalan yang terpecah-pecah bidangnya. Makrifat 
pula adalah hasil pencapaian terhadap hakikat-hakikat yang menyeluruh iaitu 
hakikat kepada hakikat-hakikat. Tetapi, penyaksian mata hati jauh lebih tinggi dari 
ilmu dan makrifat kerana penyaksian itu adalah hasil dari kemahuan keras dan 
perjuangan yang gigih disertai dengan upaya hati dan pengalaman. Penyaksian 
adalah setinggi-tinggi keyakinan. Penyaksian yang paling tinggi ialah penyaksian 
hakiki oleh mata hati. Ia merupakan keyakinan yang paling tinggi dan dinamakan 
haqqul yaqin. Pada tahap penyaksian hakiki mata hati, mata hati tidak lagi melihat 


kepada ketiadaan dirinya atau kewujudan dirinya, tetapi Allah s.w.t dilihat dalam 

segala sesuatu, segala kejadian, dalam diam dan dalam tutur-kata. Penyaksian 
hakiki mata hati melihat-Nya tanpa dinding penutup antara kita dengan-Nya. 


Tiada lagi antara atau ruang antara kita dengan Dia. Dia berfirman: 
Pa Z D R. ( Z P A9 


Dan Ia (Allah) tetap bersama-sama kamu di mana sahaja kamu berada. ( Ayat 4: 


Surah al-Hadiid) 


Dia tidak terpisah dari kamu. Penyaksian yang hakiki ialah melihat Allah s.w.t 
dalam segala sesuatu dan pada setiap waktu. Pandangannya terhadap makhluk 
tidak menutup pandangannya terhadap Allah s.w.t. Inilah makam keteguhan yang 
dipenuhi oleh ketenangan serta kedamaian yang sejati dan tidak berubah-ubah, 
bernaung di bawah payung Yang Maha Agung dan Ketetapan Yang Teguh. Pada 
penyaksian yang hakiki tiada lagi ucapan, tiada bahasa, tiada ibarat, tiada ilmu, 
tiada makrifat, tiada pendengaran, tiada kesedaran, tiada hijab dan semuanya 
sudah tiada. Tabir hijab telah tersingkap, maka Dia dipandang tanpa ibarat, tanpa 
huruf, tanpa abjad. Allah s.w.t dipandang dengan mata keyakinan bukan dengan 
mata zahir atau mata ilmu atau kasyaf. Yakin, semata-mata yakin bahawa Dia 
yang dipandang sekalipun tidak ada sesuatu pengetahuan untuk diceritakan dan 


tidak ada sesuatu pengenalan untuk dipamerkan. 


Orang yang memperolehi haqqul yaqin berada dalam suasana hatinya kekal 
bersama-sama Allah s.w.t pada setiap ketika, setiap ruang dan setiap keadaan. Dia 
kembali kepada kehidupan seperti manusia biasa dengan suasana hati yang 
demikian, di mana mata hatinya sentiasa menyaksikan Yang Hakiki. Allah s.w.t 
dilihat dalam dua perkara yang berlawanan dengan sekali pandang. Dia melihat 
Allah s.w.t pada orang yang membunuh dan orang yang kena bunuh. Dia melihat 


Allah s.w.t yang menghidupkan dan mematikan, menaikkan dan menjatuhkan, 

menggerakkan dan mendiamkan. Tiada lagi perkaitannya dengan kewujudan atau 


ketidakwujudan dirinya. Wujud Allah Esa, Allah s.w.t meliputi segala sesuatu. 

Hikmat 46 : Allah Maha Esa, Sedia Dan Kekal 
dna GS Kdi a 


TELAH ADA ALLAH DAN TIADA SESUATU BESERTA-NYA. DAN, DIA 
KINI ADALAH TETAP SEBAGAIMANA ADANYA. 


Pada martabat zat, segala sifat, nama dan semua kewujudan lenyap di dalamnya, 
tidak boleh disaksi dan ditakbir lagi. Selagi boleh disaksi dan ditakbir ia masih lagi 
sifat bukan zat. Apabila sampai kepada perbatasan: “Lemah mengadakan pendapat 
tentang zat Ilahiat”, seseorang tidak ada pilihan melainkan mengakui wujudnya zat 
Wajibul Wujud (Wajib Wujud) kerana jika tidak wujud zat nescaya tidak ada sifat 
dan tidak ada kejadian atau perbuatan. Seorang bukan ahli kasyaf bermakrifat 
dengan akalnya dan beriman kepada zat Wajibul Wujud setelah terjadi kebuntuan 
akalnya mengenai hal ketuhanan pada suasana yang diistilahkan sebagai 
Wahadiyyah atau suasana pentadbiran Ilahi yang juga dipanggil Rububiah. Akal 
menyaksikan Rububiah atau hal ketuhanan yang menggerakkan sekalian makhluk. 
Peringkat kesudahan pencapaian akal dan ilmu makhluk dinamakan Hijab al- 
“Izzati atau benteng keteguhan. Ilmu sekalian orang alim dan arif terhenti di sini. 
Zat Allah s.w.t tidak diketahui oleh makhluk kerana Dia tidak termasuk di dalam 


sempadan maklumat, pendapat dan kenyataan. Allah berfirman : 
PA Pa 
da Di 


Dan Allah perintahkan supaya kamu beringat-ingat terhadap kekuasaan diri-Nya 
(menyeksa kamu). ( Ayat 30 : Surah a-li “Imran ) 


Rasulullah s.a.w bersabda: 


Be 2 
Aa Ss 

Percubaan akal untuk menembusi Hijab Keteguhan adalah sia-sia. Jika dipaksa 


juga tidak ada yang ditemui melainkan kemungkinan menjadi gila". 


Begitulah makrifat Allah s.w.t melalui akal. Makrifat dengan akal menjadi asas 
kepada makrifat melalui zauk atau pandangaan mata hati. Ahli Allah s.w.t 
meningkatkan imannya dengan membenamkan dirinya ke dalam ibadat dengan 
bersungguh-sungguh. Mereka berpuasa pada siang hari dan bersembahyang pada 
malam hari. Ada antara mereka yang bersembahyang lebih 500 rakaat sehari, 
khatam membaca al-Quran tiap-tiap hari dan berpuasa sepanjang tahun. Sekiranya 
Allah s.w.t izinkan, mereka akan mengalami hakikat wujud Zat Allah s.w.t yang 


sukar untuk dihuraikan. 


Pengalaman makrifat menurut akal berhenti pada kenyataan: “Semata-mata zat, 
yang maujud hanya Wajibul Wujud”. Pengalaman makrifat secara zauk pula 
berakhir pada: “Zat yang kosong dari makhluk, yang maujud hanya Allah s.w.t. 
Telah ada Allah s.w.t dan tiada sesuatu beserta-Nya. Dia kini adalah tetap 


sebagaimana dahulunya”. 


Ungkapan ini bukan untuk dibahaskan atau dihuraikan dengan terperinci kerana ia 


telah melepasi sempadan ilmu. Ia adalah pengalaman rohani, dinamakan 


5 Ini bukan sabda Rasulullah -sollallahu wa baroka *alayhi wa alihi wasallama kama solla wa baroka “ala 
Ibro6hima wa “ala alihi fil *alamina innaka hamidun majid-. Yang sebenarnya adalah apa yang al4Gozzaliyy 
berkata : 


Sa Bg ga Sd di AN San SE Ad Sis Ai La Gaal SAN JE Salat dB 
Aa SI a Mr A SJ da di a 


(Mutorrif berkata: “Setiap orang adalah bebal pada apa yang di antaranya dengan tuhannya melainkan 


sebahagian orang itu lebih sedikit kebebalannya berbanding yang lain”. Ibn ?Umar berkata dari hadis yang 
panjang: “Sehingga engkau melihat orang ramai kesemuanya bebal pada zat Allah Taala”. | flhya- 
Sulam di Din —jilid 3—m/s 180—keluaran Dar alhMa?rifatl. 


Adapun sebahagian kitab yang memasukkan bahawa ini adalah sabda baginda maka itu tidak ditemukan 


asal baginya. 

penyaksian hakiki mata hati, tatkala hilang rasa wujud diri dan sekalian yang 
maujud, hanya Wujud Allah s.w.t yang nyata, semata-mata Allah s.w.t dan segala- 
galanya Allah s.w.t. Keadaan ini dicapai setelah melepasi makam-makam ilmu, 
amal, berserah diri, reda, ikhlas, lalu masuk ke dalam makam tauhid yang hakiki 


dan pengalaman tauhid yang hakiki itulah yang dinyatakan oleh Hikmat 46 di atas. 
Telah ada Allah s.w.t dan tiada sesuatu beserta-Nya. 
Allah s.w.t kini adalah Allah s.w.t yang dahulu juga. 


Pengalaman rohani adalah aneh menurut kacamata akal. Ia adalah satu keadaan 
terlepasnya ikatan kesedaran terhadap diri sendiri dan dikuasai oleh kesedaran 
yang lain. Jika mahu memahami akan kesedaran-kesedaran yang mempengaruhi 
kesedaran manusiawi itu terlebih dahulu perlulah difahami tentang kejadian 
manusia itu. Manusia yang bertubuh badan boleh diistilahkan sebagai alam jasad. 
Alam jasad mendiami alam dunia. Hubungan yang rapat antara alam jasad dengan 
alam dunia menyebabkan pengaruh alam dunia kepada alam jasad sangat kuat. 
Alam jasad menerima pengaruh alam dunia dan menganggapnya sebagai 
kesedaran dirinya sendiri. Ia tidak dapat lagi membezakan antara kesedaran jasad 


yang asli dengan kesedaran duniawi yang menguasainya. 


Alam dunia pula berada di dalam Alam Malakut (alam malaikat). Alam Malakut 
menguasai alam dunia dan alam jasad. Tenaga malaikat-malaikat menjadi tenaga 
kepada dunia dan jasad yang menyebabkan dunia dan jasad boleh bergerak. Sistem 
yang berjalan rapi di dunia dan jasad adalah disebabkan oleh tenaga malaikat yang 
bekerja dengan tepat mengawalnya. Sedutan udara, kerlipan mata, peredaran 
darah, pertumbuhan rambut dan kuku, pergerakan otot dan semuanya adalah hasil 
daripada tindakan malaikat walaupun manusia tidak menyedarinya. Perjalanan 
matahari, penurunan hujan, tiupan angin dan semua aktiviti benda-benda dunia 
terhasil daripada tindakan malaikat-malaikat. Perkaitan antara jasad, dunia dan 


malakut adalah umpama sebatang pokok kelapa di atas sebuah pulau di dalam laut. 

Pokok kelapa tidak terpisah dari pulau dan tidak terpisah dari laut. Air laut 
meresap ke dalam tanah pulau dan air yang sama juga meresap ke dalam akar, 
batang, daun dan seluruh pokok kelapa. Pokok kelapa memperolehi tenaga 
pertumbuhan dari air laut yang meresap ke dalamnya. Begitulah ibaratnya tenaga 


malaikat yang menjadi sistem aktiviti manusia. 


Alam Malakut dengan segala isinya termasuklah dunia dan jasad berada di dalam 
Alam Jabarut. Jabarut bukanlah alam seperti yang difahamkan. Jabarut bermakna 
sifat Allah s.w.t. Ini bermakna malakut, dunia dan jasad adalah kesan daripada 
keupayaan sifat atau dikatakan juga perbuatan yang dihasilkan oleh sifat. Jabarut 
pula dikuasai oleh Lahut iaitu Zat Ilahiat. Malakut, dunia dan jasad diistilahkan 
sebagai sekalian alam, merupakan perbuatan yang dikuasai oleh sifat dan sifat pula 
dikuasai oleh zat. Ini bermakna tidak putus perkaitan di antara Lahut kepada 


Jabarut kepada malakut kepada dunia dan kepada jasad. 


Jika dilihat kepada lapisan yang paling luar akan kelihatanlah pergerakan benda- 
benda. Jika direnungkan kepada lapisan yang lebih mendalam sedikit kelihatanlah 
pula pergerakan benda-benda dihasilkan oleh tenaga malaikat. Jika dilihat kepada 
lapisan yang lebih mendalam akan kelihatan pula pergerakan benda-benda dan 
tenaga malaikat merupakan perbuatan Tuhan. Jika dilihat kepada lapisan yang 
lebih dalam akan kelihatan pula sekalian perbuatan Tuhan itu adalah kesan 
daripada keupayaan sifat Allah s.w.t. Jika dilihat kepada lapisan yang paling 
dalam akan kelihatanlah bahawa sekalian alam yang muncul kerana perbuatan 
Tuhan, perbuatan pula lahir daripada keupayaan sifat Tuhan dan sifat pula 
bersumberkan zat Ilahiat. Jika dilihat semuanya tanpa terdinding antara satu 


dengan yang lain maka kelihatanlah bahawa zat Ilahiat menguasai segala sesuatu. 


Apabila semuanya sudah sempurna kedudukannya maka Allah s.w.t 
mengwujudkan sesuatu yang sangat istimewa. Ia adalah roh manusia. Roh 
manusia adalah sesuatu yang dari Allah s.w.t, tiupan Roh Allah s.w.t, berkait 


dengan Zat Allah s.w.t, tidak boleh dinisbahkan kepada apa sahaja melainkan 

kepada Allah s.w.t, tetapi ia bukanlah Allah s.w.t kerana “Tiada sesuatu yang 
menyamai-Nya”. Roh manusia yang dinisbahkan kepada Allah s.w.t inilah yang 


paling mulia: 


de D San a 
Kemudian apabila Aku sempurnakan kejadiannya (Adam), serta Aku tiupkan 
padanya roh dari (ciptaan)-Ku maka hendaklah kamu sujud kepadanya. ( Ayat 72 : 
Surah Saad ) 


Kemuliaan roh manusia yang Allah tiupkan dari Roh-Nya menyebabkan malaikat- 
malaikat kena sujud kepada Adam. Roh pada martabat ini adalah urusan Allah 


S.W.t: 


Katakanlah: “Roh itu dari perkara urusan Tuhanku”. ( Ayat 85 : al-Israa' ) 


Bagaimana atau apakah perkaitan roh dengan Allah s.w.t? Perkaitannya adalah 
Rahsia Allah s.w.t yang manusia tidak diberi pengetahuan mengenainya kecuali 
sedikit sahaja. Roh pada martabat Rahsia Allah s.w.t inilah yang sudah mengenal 


Allah s.w.t dan menyaksikan bahawa: 
Sesungguhnya Allah Maha Esa. Tiada sesuatu beserta-Nya. 


Roh yang berkait dengan Allah s.w.t menghadap kepada Allah s.w.t dan dikuasai 
oleh kesedaran yang hakiki atau penglihatan rohani yang hakiki atau kesedaran 


tauhid yang hakiki. 


Roh urusan Allah s.w.t itu kemudiannya berkait pula dengan perbuatan Allah s.w.t 
iaitu alam. Unsur alam yang menerima perkaitan dengan roh urusan Allah s.w.t itu 


dinamakan roh juga. Roh jenis kedua ini menghuni alam seperti makhluk Tuhan 

yang lain juga. Tempat roh tersebut ialah Alam Arwah (alam roh). Roh yang 
mendiami Alam Arwah ini kemudiannya berkait pula dengan jasad. Jasad yang 
berkait dengan roh menjadi hidup dan dipanggil manusia. Perjalanan dari atas ke 


bawah ini dinamakan: 


bn 
le 


A; 
x 
M— 


Kami datang dari Allah s.w.t. 


Oleh sebab manusia datang dari Allah s.w.t mereka berkewajipan pula kembali 


kepada Allah s.w.t. 
Sa 


Kepada Allah s.w.t kami kembali. 


Perjalanan kembali kepada Allah s.w.t hendaklah dilakukan ketika jasad masih 
lagi diterangi oleh roh iaitu ketika kita masih hidup di dalam dunia. Apabila roh 
sudah putus hubungannya dengan jasad, tidak ada lagi peluang untuk kembali 
kepada Allah s.w.t. Sesiapa yang buta (hati) di dunia akan buta juga di akhirat, 
malah lebih buruk lagi. Hamba Allah s.w.t yang menyedari kewajipannya akan 
berusaha bersungguh-sungguh untuk kembali kepada Allah s.w.t ketika 
kesempatan masih ada. Syariat diturunkan supaya manusia tahu jalan kembalinya. 
Orang yang berjuang untuk kembali kepada asalnya melepaskan kesedaran alam 
bawah yang menguasainya. Dia masuk kepada kesedaran malaikat. Kemudian dia 
keluar dari kesedaran malaikat dan masuk kepada kesedaran roh yang murni dan 
seterusnya masuk kepada kesedaran roh yang menjadi Rahsia Allah s.w.t dan 
kembali menyaksikan Yang Hakiki sebagaimana telah disaksikannya sebelum 


berkait dengan jasad dahulu. Keluarlah ucapannya: 

Telah ada Allah s.w.t (sebagaimana ia menyaksikan sebelum berkait dengan jasad) 
dan tiada sesuatu yang menyertai-Nya (sebagaimana disaksikannya dahulu). Dan 
Dia kini (sedang disaksikannya semula) sama seperti ada-Nya (seperti yang 


disaksikannya dahulu). 


Keadaannya adalah seperti orang yang melihat kepada sesuatu, kemudian dia 
memejamkan matanya seketika. Bila dia membuka matanya semula dia melihat 
sesuatu yang sama berada dihadapannya. Tahulah dia bahawa pengalaman semasa 
memejam mata itu sebenarnya gelap, majazi atau khayalan. Dia kembali melihat 
yang benar setelah matanya terbuka. Jadi, seseorang hanya boleh melihat Yang 
Hakiki setelah kembali kepada keasliannya iaitu dia kembali melihat dengan 


penyaksian hakiki mata hati. 


Hikmat 46 di atas walaupun pendek tetapi menggambarkan perjalanan datang dan 
pergi yang sangat jauh, bermula dari Allah s.w.t, sampai kepada dunia dan jasad, 


kemudian kembali semula kepada Allah s.w.t. 


Perjalanan yang telah diceritakan di atas adalah pengalaman rohani bukan 
perpindahan jasad dari satu tempat kepada tempat yang lain. Orang yang sedang 
mengalami hal yang demikian masih berada di bumi, masih bersifat sebagai 
manusia, bukan ghaib daripada pandangan orang lain. Hanya perhatian dan 
kesedarannya terhadap yang selain Allah s.w.t ghaib dari alam perasaan hatinya. 
Pengalaman rohani tersebut memberinya kefahaman dan pengenalan tentang 
Tuhan. Makrifatullah melalui pengalaman rohani jauh lebih kuat kesannya kepada 
hati daripada makrifatullah melalui pandangan akal. Akal yang mengenali Allah 
s.w.t bersifat Maha Melihat dan Mendengar melahirkan kewaspadaan pada 


tindakan dan tingkah-laku. Makrifat tentang Allah Maha Melihat dan Mendengar 

yang dialami secara kerohanian menyebabkan gementar dan kecut hati sehingga 


ketara pada tubuh badan seperti pucat mukanya dan menggigil tubuhnya. 


Pengalaman kerohanian tentang Allah Maha Esa menanamkan pengertian pada 
hati mengenai keesaan Allah s.w.t. Pengertian yang lahir secara demikian menjadi 


keyakinan yang teguh, tidak boleh dibahas atau ditakwilkan lagi. 

Hikmat 47 : Al-Karim, Tumpuan Segala Hajat 


JANGAN DILAMPAUI NIAT TUJUAN KAMU KEPADA SELAIN-NYA 
KERANA AL-KARIM TIDAK DAPAT DILAMPAUI OLEH SEBARANG 
HARAPAN. 


Orang yang masih dalam perjalanan sangat teringin untuk cepat sampai kepada 
Allah s.w.t. Dia terpesona melihat keadaan orang-orang yang telah sampai. 
Kadang-kadang timbul rasa tidak sabar untuk ikut sama sampai kepada tujuannya. 
Perasaan tidak sabar akan menimbulkan harapan atau cita-cita agar ada seseorang 
yang dapat menolong mengangkatnya. Orang yang diharapkan itu mungkin terdiri 
daripada mereka yang telah sampai atau mungkin juga dia menaruh harapan 
kepada wali-wali ghaib dan malaikat-malaikat. Maksud dan tujuannya tidak 
berubah, iaitu sampai kepada Allah s.w.t tetapi dalam mencapai maksud itu sudah 
diselit dengan harapan kepada selain-Nya. Ini bermakna sifat bertawakal dan 
berserah dirinya sudah bergoyang. Sebelum dia terjatuh, Hikmat 47 ini 
menariknya supaya berpegang kepada al-Karim. Walau kepada siapa pun 
diletakkan harapan namun, harapan dan orang berkenaan tetap mencari al-Karim. 


Tidak ada harapan dan cita-cita yang dapat melepasi al-Karim. 


Al-Karim adalah salah satu daripada Asma-ul-Husna. Nama ini memberi 


pengertian istimewa tentang Allah s.w.t. Al-Karim bermaksud: 
1: Allah s.w.t Maha Pemurah. 

2: Allah s.w.t memberi tanpa diminta. 

3: Allah s.w.t memberi sebelum diminta. 


4: Allah s.w.t memberi apabila diminta. 

5: Allah s.w.t memberi bukan kerana permintaan, tetapi cukup sekadar harapan, 
cita-cita dan angan-angan hamba-hamba-Nya. Dia tidak mengecewakan harapan 


mereka. 


6: Allah s.w.t memberi lebih baik daripada apa yang diminta dan diharapkan oleh 
para hamba-Nya. 


7: Allah Yang Maha Pemurah tidak kedekut dalam pemberian-Nya. Tidak dikira 


berapa banyak diberi-Nya dan kepada siapa Dia memberi. 


8: Paling penting, demi kebaikan hamba-Nya sendiri, Allah s.w.t memberi dengan 
bijaksana, dengan cara yang paling baik, masa yang paling sesuai dan paling 


bermanafaat kepada si hamba yang menerimanya. 


Sekiranya para hamba mengenali al-Karim nescaya permintaan, harapan dan 
angan-angan tidak tertuju kepada yang lain melainkan kepada-Nya. Allah al- 
Karim menciptakan makhluk dengan kehendak-Nya tanpa ada kaitan dengan 
sebarang permintaan, cita-cita atau harapan sesiapa pun. Dia menentukan dan 
menetapkan hukum pada setiap kejadian-Nya dengan kehendak-Nya juga. Dia 
menyediakan segala keperluan makhluk-Nya dan mempermudahkan makhluk-Nya 
memperolehi rezeki masing-masing dengan kehendak-Nya juga. Tidak ada sesuatu 
yang campur tangan dalam urusan-Nya membahagikan kebaikan kepada makhluk- 


Nya. 


Manusia terhijab memandang kepada kemurahan al-Karim oleh sikap mereka 
sendiri. Mereka menerima sesuatu kebaikan al-Karim sebagai perkara semulajadi 
sehingga mereka lupa perkara yang mereka anggap sebagai semulajadi itu 
sebenarnya dijadikan, tidak ada sebarang kebetulan pada urusan Tuhan. Tuhan 
mengatur sesuatu dengan rapi, kemas dan sempurna, tiada sebarang kecacatan dan 
tidak ada kebetulan. Pergantian siang dengan malam, perubahan cuaca, 
keberkesanan sistem sebab-akibat adalah kurniaan al-Karim untuk manfaat 


makhluk-Nya, tanpa sesiapa meminta Dia berbuat demikian. Sistem perjalanan 

darah, pernafasan, perkomahan, penghadhaman dan semua yang ada dengan 
manusia adalah kurniaan al-Karim yang memberi tanpa diminta. Manusia tidur 
malamnya dan dikejutkan oleh al-Karim pada siangnya tanpa diminta. Al-Karim 
menaburkan ikan-ikan di laut sebagai makanan manusia tanpa diminta. Al-Karim 
menurunkan hujan dan menyuburkan pokok-pokok tanpa diminta. Tidak dapat 
dinilaikan betapa besar dan banyaknya nikmat yang disediakan oleh al-Karim 
untuk makhluk-Nya tanpa mereka meminta. Makhluk berbangsa manusia adalah 


yang paling banyak menikmati kemurahan al-Karim. 


Makhluk yang tidak dibekalkan nafsu dan akal tidak tahu meminta. Mereka 
menerima apa sahaja yang al-Karim sediakan buat mereka. Manusia yang 
dibekalkan nafsu dan akal selain menerima segala nikmat yang disediakan oleh al- 
Karim tanpa mereka mengajukan permintaan, mereka juga mempunyai keinginan, 
harapan, cita-cita dan angan-angan. Dalam banyak perkara yang mereka inginkan 
mereka ajukan permintaan kepada Allah s.w.t. Allah al-Karim bukan sekadar 
memberi apa yang diminta malah Dia memberi juga apa yang dicita-citakan, 


diharapkan dan angankan. 


Al-Quran mengingatkan manusia supaya mengenang nikmat kebaikan dan 


kemurahan Allah al-Karim. 


GAS a NI tel L3 
Maka yang mana satu di antara nikmat-nikmat Tuhan kamu, yang kamu hendak 


dustakan (wahai umat manusia dan jin)? ( Ayat 13 : Surah ar-Rahmaan ) 


Ayat di atas diulang sebanyak 31 kali dalam satu surah sahaja iaitu surah ar- 
Rahman. Wahai bangsa jin dan bangsa manusia yang dipikulkan tanggungjawab 
pengabdian kepada Allah s.w.t! Perhatikan nikmat, rahmat, kasihan belas dan 
kasih sayang-Nya, yang mana satu yang mahu kalian dustakan? Allah s.w.t 


menanyakan yang sama sebanyak 31 kali. Tiang Arasy bergegar sekiranya Allah 

s.w.t ajukan pertanyaan ini kepada para malaikat yang menanggung Arasy. 
Apakah tidak hancur hati kamu mendengar pertanyaan Tuhan ini? Makhluk 


bangsa jin yang beriman menyambut pertanyaan Tuhan ini dengan jawapan: 
A 
Pn SI a a NU 


Ya Tuhanku! Tidak ada sesuatu pun dari kurnia Engkau, ya Rabbana, yang dapat 


kami dustakan.'" 


Allah! Ar-Rahman! Al-Karim! Kepada siapa lagi hendak kamu ajukan 
permintaan? Kepada siapa lagi hendak kamu sandarkan harapan? Bukankah Dia 


telah berfirman: 


P di Lg | Te j a 
Pa : 


Ia telah menetapkan atas diri-Nya memberi rahmat. ( Ayat 12 : Surah al-An'aam ) 


Contohilah sikap Nabi Ibrahim a.s yang sentiasa bergantung kepada al-Karim dan 
tidak kepada yang lain. Beliau a.s menolak pertolongan yang ditawarkan oleh 
malaikat Jibrail a.s. Beliau a.s yakin bahawa Allah al-Karim tidak akan 


membiarkannya. Penyerahan Nabi Ibrahim a.s kepada al-Karim tidak sia-sia. 


La La 
? Jika yang dimaksudkan untuk “kami”? maka yang betul adalah Di, bukan DI. Barangkali ini 
kesilapan penulis yang tidak disengajakan. 


20 Lafaz jawapan jin untuk pertanyaan itu7 
SARS ANI Ia se 5 
(Bukan juga dengan sesuatu daripada nikmat-nikmatMu -wahai tuhan kami!- kami mendustakan. 1 


la disebut dalam riwayat aliBayhaqiyy dalam eDalazil anh Nubuwwatr. Adapun penyebutan bergegarnya 
Arasy apabila pertanyaan ini ditujukan kepada para malaikat yang menanggung Arasyg maka tidak ada 


asal yang sabit untuknya. Adapun penyebutan tentang 31 kali ditanyag maka ia sebenarnya merujuk 
apabila setiap kali ayat itu dibacakan kepada mereka. 

KA a IS GS KE 


Kami berfirman: “Hai api, jadilah engkau sejuk serta selamat sejahtera atas 


Ibrahim!”. ( Ayat 69 : Surah Anbiyaa' ) 


Allah s.w.t, al-Karim, menerima penyerahan penuh Nabi Ibrahim a.s dan Dia 


melindungi hamba-Nya yang bertawakal itu. 


Lg a PENA 


RR a Sa da 


Berkata pula seorang yang mempunyai ilmu pengetahuan dari kitab Allah: “Aku 
akan membawanya kepadamu dalam sekelip mata!” Setelah Nabi Sulaiman 
melihat singgahsana itu terletak di sisinya, berkatalah ia: “Ini ialah dari limpah 
kurnia Tuhanku, untuk mengujiku adakah aku bersyukur atau aku tidak 
mengenangkan nikmat pemberian-Nya. Dan (sebenarnya) sesiapa yang bersyukur 
maka faedah syukurnya itu hanyalah terpulang kepada dirinya sendiri, dan sesiapa 
yang tidak bersyukur (maka tidak menjadi masalah kepada Allah), kerana 
sesungguhnya Tuhanku Maha Kaya, lagi Maha Pemurah”. ( Ayat 40 : Surah an- 


Nami ) 


Al-Karim yang menyejukkan api dari membakar Nabi Ibrahim a.s, Dia jugalah 
yang membawa Balkis dan istananya kepada Nabi Sulaiman a.s. Kurniaan Al- 


Karim tidak dapat diukur dan disukat. Dia memberi terlalu banyak kerana Dia 


sangat Pemurah. 

Wahai Tuhan kami. Walau bagaimana banyak sekalipun kami menyebut kebaikan 
Engkau namun ia tetap tidak mencukupi. Ampunilah kami lantaran kelemahan 


kami menyatakan syukur yang selayaknya kepada Engkau. 

Hikmat 48 : Hajat Daripada Allah S.W.T. Hanya Dia Dapat 


Melaksanakannya 


Z 


Ada a di Su Su DaN 
der a ii SNE 2 
Bu 


JANGAN DIAJUKAN HAJATMU KEPADA SELAIN ALLAH S.W.T. ALLAH 
S.W.T YANG MENDATANGKAN HAJAT ITU KEPADA KAMU. SIAPAKAH 
YANG SELAIN ALLAH S.W.T DAPAT MENGANGKAT SESUATU YANG 
DILETAKKAN OLEH ALLAH S.W.T? BARANGSIAPA YANG TIDAK 
MAMPU MELAKSANAKAN HAJAT DIRINYA SENDIRI, BAGAIMANA 
PULA DIA SANGGUP MELAKSANAKAN HAJAT ORANG LAIN. 


Dalam membentuk keperibadian tauhid, kita perlu melihat sesuatu dari asal 
mulanya hinggalah kepada penghabisan sampainya. Orang yang masih dalam 
proses membentuk keperibadian tauhid, diibaratkan jambatan tempat lalu-lintas 
yang datang dan yang pergi. Apa yang datang menceritakan asalnya dan yang 
pergi menceritakan tujuannya. Jambatan itu ialah hati dan yang datang itu 
bermacam-macam, antaranya adalah niat, harapan, angan-angan, cita-cita, hajat 
dan keinginan. Semuanya datang dari arah yang sama, semuanya bukan jenis 
benda yang berupa, tetapi adalah jenis tenaga atau kuasa ghaib. Walaupun ghaib, 
masing-masing itu mempunyai keupayaan dan kekuatan untuk memberi kesan 
kepada hati. Kesan yang berbeza-beza menyebabkan satu keupayaan dan kekuatan 
dapat dibezakan dengan keupayaan dan kekuatan yang lain. Boleh dikenal 
keupayaan dan kekuatan marah, benci, suka, niat, harapan, hajat dan lain-lain. 


Sumber datangnya segala-galanya ialah makam Lahut (zat Ilahiat), turun kepada 

makam Jabarut (sifat). Pada makam Jabarut muncullah Iradat dan Kudrat. Iradat 
dan Kudrat Allah s.w.t menjadi sumber kepada semua keupayaan dan kekuatan. 
Pancaran Iradat dan Kudrat diterima oleh Alam Malakut sebagai perintah Allah 
s.w.t. Iradat dan Kudrat yang diterima oleh para malaikat dinamakan Haula dan 


Kuwwata Allah s.w.t, lalu malaikat-malaikat yang menyambutnya mengucapkan: 


P 
- 


AN 


Tidak ada keupayaan dan kekuatan melainkan (Iradat dan Kudrat) Allah s.w.t. 


Perintah-perintah yang berhubung dengan manusia dibawa turun dari Lahut 
kepada Jabarut kepada malakut dan kemudiannya kepada langit dunia atau langit 
pertama. Langit pertama adalah tempat pengasingan. Ketika Rasulullah s.a.w 
Mikraj, baginda s.a.w melihat dilangit pertama ada satu pintu ke syurga dan satu 
pintu ke neraka. Apa yang naik ke atas diasingkan di langit pertama dan apa yang 


turun ke bawah diasingkan juga di langit yang pertama. 


Perintah yang berupa kebaikan turun dari langit pertama dengan diiringi oleh 
malaikat hingga sampai kepada manusia. Perintah yang mengandungi keburukan 
diiringi oleh syaitan hingga sampai kepada manusia juga. Baik dan jahat hanya 
diasingkan apabila memasuki dunia. Pada Alam Malakut tidak ada jahat dan tidak 
ada baik kerana semuanya diterima oleh malaikat sebagai perintah Allah s.w.t. 
Malaikat yang memukul ahli neraka tidak membuat kezaliman tetapi 
melaksanakan perintah Allah s.w.t, tetapi manusia yang memukul manusia lain di 
dunia adalah melakukan kezaliman. Manusia dan jin yang mendiami alam dunia 
inilah yang dihadapkan dengan kebaikan dan kejahatan. Makhluk lain dalam dunia 
tidak memikul kebaikan dan kejahatan. Harimau yang memakan rusa tidak dikira 
melakukan kejahatan. Angin yang menerbangkan rumah orang tidak dikira sebagai 
melakukan kezaliman. Hanya manusia dan jin yang dipertanggungjawabkan 


memikul kebaikan dan kejahatan. Jin jenis jahat dinamakan syaitan. Syaitan sangat 

gemarkan apa sahaja yang jahat. Syaitan menanti dibawah bumbung langit dunia 
dan mengiringi keburukan yang turun dengan penuh sukaria hingga sampailah 
kepada hati manusia. Perkara yang baik diiringi oleh malaikat hingga selamat 
sampai kepada hati manusia. Walaupun begitu syaitan masih juga mencuba 
mengganggu perkara baik itu agar bertukar menjadi buruk, tetapi dihalang oleh 


malaikat. 


Setiap perkara yang diterima oleh hati, dibawa oleh malaikat dan syaitan, diberi 
berbagai-bagai nama mengikut kesannya kepada hati. Ada yang dipanggil niat, ada 
yang dipanggil keinginan dan ada yang dipanggil hajat serta banyak lagi nama 
yang digunakan untuk membezakan yang satu dengan yang lain. Setiap yang 
dibawa oleh malaikat adalah baik, maka lahirlah niat baik, kehendak yang baik 
dan hajat yang baik. Setiap yang dibawa oleh syaitan adalah buruk, maka lahirlah 
niat buruk, keinginan jahat dan hajat yang jahat. Biar apa pun istilah yang 
digunakan, yang pasti ia mempunyai keupayaan untuk menarik hati agar 
cenderung ke arah atau kepada sesuatu dan ada kekuatan yang memaksa hati untuk 
mengadakan tindakan mengarah kepada yang dicenderungi itu. Keupayaan dan 
kekuatannya bukan sahaja terhenti setakat hati dan anggota-anggota di bawah 


kawalannya sahaja, malah ia mampu bergerak melalui ruang dan zaman. 


Keupayaan dan kekuatannya mampu mempengaruhi orang lain supaya bergerak 
ke arah yang sama. Misalnya, seorang pemimpin yang berwawasan mampu 
mempengaruhi orang ramai supaya bergerak ke arah wawasannya. Ketua penjahat 
juga mampu menekankan rencana jahatnya kepada anak buahnya. Wawasan dan 
rencana itu boleh diteruskan oleh orang lain dan boleh juga melintasi zaman lain 
walaupun orang yang memulakannya sudah meninggal dunia. Sebab itulah sesuatu 
amal yang dipelopori oleh seseorang kemudian menjadi ikutan orang lain maka si 
pelopor itu tetap bertanggungjawab ke atas perbuatan orang yang mengikutnya, 
kerana pada hakikatnya keupayaan dan kekuatan yang diterimanya itulah yang 


disebarkannya kepada orang lain. 

Makhluk yang pertama menerima keupayaan dan kekuatan jahat ialah iblis 
laknatullah dan daripadanya keupayaan dan kekuatan jahat itu tersebar. Sesiapa 
yang melakukan kejahatan dia berbuat demikian dengan tenaga iblis laknatullah. 
Makhluk yang pertama menerima keupayaan dan kekuatan baik ialah Nabi 
Muhammad s.a.w. Walaupun Nabi Adam a.s diciptakan terlebih dahulu daripada 
Nabi Muhammad s.a.w tetapi roh Nabi Muhammad s.a.w diciptakan terlebih 
dahulu dan roh Nabi Muhammad s.a.w itulah bekas yang pertama menerima 
tenaga baik. Sesiapa sahaja yang melakukan kebaikan maka dia berbuat demikian 
dengan menggunakan tenaga yang dibekalkan oleh Roh Muhammad s.a.w. 
Kejahatan tidak berpisah dengan iblis laknatullah. Kebaikan tidak berpisah dengan 


Muhammad s.a.W. 


Dan tiadalah Kami mengutuskan engkau (wahai Muhammad), melainkan untuk 
menjadi rahmat bagi sekalian alam (semua makhluk pada semua zaman) ( Ayat 


107 : Surah al-Anbiyaa' ) 


Tidak ada satu pun makhluk yang memperolehi atau melakukan kebaikan 
melainkan ia bernaung di bawah rahmat yang Allah s.w.t telah tentukan kepada 
Nabi Muhammad s.a.w, walaupun kebaikan itu berlaku sebelum baginda s.a.w 
lahir ataupun sesudah baginda s.a.w wafat. Begitulah pandangan kita jika 
memandang kepada sempadan alam. Sekiranya pandangan kita tidak berubah dari 
asal mula sesuatu tentu Iradat dan Kudrat Allah s.w.t tidak terlindung daripada 
kita. Kita akan melihat bahawa Iradat dan Kudrat Allah s.w.t sahaja yang 
menimbulkan keupayaan dan kekuatan yang singgah kepada hati lalu dinamakan 
niat, kemahuan atau hajat. Iradat dan Kudrat Allah s.w.t yang sama juga 
memperjalankan niat, kemahuan dan hajat melalui ruang dan waktu. Semuanya 


adalah Iradat dan Kudrat Allah s.w.t. 


Kandungan 


Dan kamu tidak dapat menentukan kemahuan kamu (mengenai sesuatupun), 


kecuali dengan cara yang diatur oleh Allah. ( Ayat 29 : Surah at Takwiir ) 


P AA SE P P 
SAreN 3 A 


“Padahal Allah yang mencipta kamu dan benda-benda yang kamu perbuat itu!” ( 


Ayat 96 : Surah as-Saaffaat ) 
Rasulullah s.a.w bersabda: 


11247 au A Dp 
da a Sa a a A 


Sesiapa dibimbing oleh Allah s.w.t kepada jalan yang benar engkau tidak dapat 
menyesatkannya dan sesiapa yang dibimbing oleh Allah s.w.t kepada kesesatan 


engkau tidak dapat meluruskannya.'? 
Kita sering ucapkan: 


Tidak ada daya dan upaya melainkan dengan Allah s.w.t. 
Pandangan tauhid memperlihatkan kepada kita bahawa pada apa jua keadaan 
Iradat dan Kudrat Allah s.w.t tidak luput daripada kita walaupun dalam niat, 
harapan atau hajat. Apabila mata hati memandang dari asal mula hingga ke akhir 
tujuan tetap pada Allah s.w.t maka hati pun akan bersandar kepada Allah s.w.t 


a Pa - 
“! Pengarang tertinggal kalimah D sebelum “A Gala. 
12 Sunan Aba Dawud. 

sahaja, tidak lagi bergantung kepada sesama makhluk dan tidak juga kepada 
dirinya sendiri. Dirinya dan orang lain sama-sama dipikulkan beban. Orang yang 
memikul beban tidak mampu mengangkat bebannya sendiri, jauh sekali untuk 
mengangkat beban orang lain. Siapakah dari kalangan makhluk Allah s.w.t yang 
dapat mengubah apa yang Allah s.w.t telah tetapkan dengan Iradat-Nya dan 
laksanakan dengan Kudrat-Nya? Tidak ada yang boleh berbuat demikian 


melainkan Allah s.w.t. 


Perintah berbentuk kebaikan yang dibawa oleh malaikat mudah kita mengerti dan 
terima sebagai Iradat dan Kudrat Allah s.w.t. Bagaimana pula “perintah' 
keburukan yang dibawa oleh syaitan? Adakah kita perlu melakukan keburukan 
tersebut? Adakah Allah s.w.t memerintahkan kita berbuat jahat? Persoalan ini 
membuat kita keliru. Kita harus meneliti perkara ini dengan mendalam supaya 
tidak terjadi salah iktikad. Ibaratkan syaitan sebagai anjing dan Tuhan adalah Tuan 
yang memerintahnya. Anjing tidak akan menyalak dan menggigit jika tidak 
diizinkan atau diperintah oleh Tuannya. Andainya Tuan mengizinkan anjing 


menyalak dan menggigit kita kemungkinannya adalah kerana: 
1: Tuan murka kepada kita. 

2: Kita mencabar hak Tuan. 

3: Pada diri kita ada sesuatu yang digemari oleh anjing. 


Apabila kita berhadapan dengan situasi seperti di atas kita mempunyai dua pilihan 


iaitu: 


1: Kita membiarkan diri kita digigit oleh anjing. Jika yang menggigit itu adalah 


anjing gila maka kita juga akan terkena penyakit anjing gila. 
2: Kita lari kepada Tuannya dan merayu agar menghalau anjing itu daripada kita. 


Ketika menerima kedatangan “perintah” supaya berbuat jahat kita mesti 


menerimanya dengan bijaksana agar kita tidak salah mentafsirkannya. Allah s.w.t 

selalu mengingatkan kita bahawa syaitan adalah musuh kepada manusia, dan 
layanlah syaitan itu sebagai musuh. Kita diajarkan supaya berlindung kepada 
Allah s.w.t dari syaitan yang kena rejam. Jika Allah Yang Maha Mulia menyuruh 
utusan yang sangat keji yang menjadi musuh kita, membawa benda busuk kepada 
kita apakah yang dapat kita katakan tentang nilai diri kita pada pandangan Allah 
s.w.t? Nilai diri kita adalah sama dengan benda busuk yang dibawa oleh musuh 
kita itu, iaitu kita ini adalah umpama tong sampah yang layak untuk diisikan 
dengan sampah sarap. Sekiranya kita menginsafi perkara tersebut, sebaik sahaja 
utusan yang keji itu dan benda yang busuk itu sampai kepada kita, tentu sekali kita 
akan jatuh pengsan kerana takut dan khuatir terhadap kehinaan diri kita dan 
kemurkaan Allah s.w.t kepada kita. Apabila sedar kita seharusnya menginsafi akan 
kejahatan dan kehinaan diri kita yang menyebabkan utusan yang jahat dan dilaknat 
membawa benda kotor dan busuk kepada kita. Kita seharusnya menyucikan diri 
kita agar kekotoran hilang. Kita sepatutnya memperbanyakkan taubat, memohon 
keampunan dan belas kasihan daripada Allah s.w.t. Kita sepatutnya memperbaiki 
diri kita, bukan membaham benda busuk yang dibawa oleh utusan yang keji itu. 
Oleh sebab yang datang itu dengan keizinan Allah s.w.t ia membawa kekuatan 
yang tidak terdaya kita menentangnya dengan kekuatan diri kita sendiri. Sebab 
itulah kita diajarkan supaya mengadu kepada Allah s.w.t dan meminta 
perlindungan-Nya. Sekiranya kita menentangnya dengan kekuatan diri kita sendiri, 
kita akan tewas, tetapi jika kita berlindung di bawah payung kekuatan Allah s.w.t 
kita akan menang. Jadi, dalam menghadapi perintah baik dan “perintah” jahat kita 
mesti lari kepada Allah s.w.t kerana segala sesuatu datangnya dari Allah s.w.t dan 


hanya Dia yang mampu menangani segala sesuatu itu. 


Penting bagi orang yang melatih kerohaniannya memerhatikan gerak hatinya 
kerana ia adalah utusan yang membawa perkhabaran dan pemberi petunjuk. Jika 
kita selalu dikunjungi oleh utusan yang membawa kejahatan itu tandanya kita 


berada jauh dari Allah s.w.t, Tuan Yang Maha Mulia. Perutusan yang sampai itu 

merupakan teguran agar kita membetulkan jalan. Jalan yang sesuai untuk kita pilih 
dan lari ke dalamnya ialah bertaubat, beristighfar, mengingati balasan terhadap 
dosa, mengingati mati dan takut dengan sebenar-benar takut kepada Allah s.w.t 
yang berbuat sekehendak-Nya tanpa boleh dihalang oleh sesiapa pun. Jika 
perutusan yang datang membawa kebaikan maka jalan yang patut ditempuh ialah 
memperbanyakkan syukur, puji-pujian terhadap-Nya, mensucikan-Nya, serta 
memperteguhkan tawakal dan reda dengan takdir-Nya. Gerak hati atau lintasan 
hati adalah Kalam Allah s.w.t yang membawa perintah, teguran, nasihat dan 


tanda-tanda. Semuanya menjadi ujian kepada hati itu sendiri. 

Hikmat 49 : Baik Sangka Terhadap Allah S.W.T. 


JIKA KAMU BELUM MENCAPAI BAIK SANGKA TERHADAP ALLAH 
LANTARAN KESEMPURNAAN SIFAT-NYA, MAKA HENDAKLAH KAMU 
MEMPERBAIKI SANGKA TERHADAP WUJUD-NYA KERANA WUJUD- 
NYA BESERTA KAMU. BUKANKAH DIA TIDAK MELETAKKAN KAMU 
MELAINKAN PADA YANG BAIK-BAIK DAN TIDAK MENYAMPAIKAN 
KEPADA KAMU MELAINKAN NIKMAT-NIKMAT-NYA. 


Kita menggantungkan harapan dan hajat kepada sesama makhluk kerana 
kurangnya pengenalan (makrifat) terhadap Allah s.w.t. Apabila kurang kenal maka 
kita mengadakan sangkaan-sangkaan terhadap-Nya. Sangkaan dibahagikan kepada 
dua iaitu sangkaan baik dan sangkaan buruk. Sangkaan baik datangnya dari iman 
dan sangkaan buruk datangnya dari keraguan. Corak sangkaan terhadap Allah 
s.w.t itulah menentukan haluan hajat dan harapan. Jika kita menyangkakan ada 
makhluk yang mampu menyampaikan harapan dan hajat kita maka kita bersandar 
kepada makhluk. Jika kita menyangkakan makhluk tidak berdaya maka kita tidak 
bersandar kepada makhluk. 


Perkara sangkaan ini masih lagi di bawah persoalan Iradat dan Kudrat Allah s.w.t. 
Sangkaan baik dibawa oleh malaikat dan sangkaan buruk dibawa oleh syaitan. 
Kedatangan sangkaan buruk adalah tanda rohani kita masih terikat dengan alam 
dunia yang diselubungi oleh cahaya syaitan. Syaitan berada di bawah bumbung 
langit dunia dan rohani kita juga berada di bawah bumbung yang sama, maka 
syaitan boleh menjadi kawan dan juru nasihat kepada hati kita. Selagi rohani kita 


tidak melepasi kongkongan langit dunia selagi itulah gerak hati atau lintasan yang 

dibawa oleh syaitan mengganggu hati kita. Tujuan latihan kerohanian ialah 
memberi kekuatan kepada rohani agar ia dapat naik melepasi langit dunia, lalu 
lepaslah ia daripada taklukan syaitan. Lintasan syaitan tidak lagi mengganggu 


hatinya, sebaliknya hati akan menerima lintasan malaikat. 


Apabila kita memahami tentang hakikat sangkaan buruk maka kita akan berusaha 
membuangnya agar ia tidak melekat di hati kita. Kemudian sangkaan itu 
digantikan dengan sangkaan baik. Bagi kita orang awam, baik sangka terhadap 
Allah s.w.t dibina di atas kesedaran terhadap nikmat-nikmat yang Allah s.w.t 
kurniakan kepada kita. Nikmat yang kita terima daripada Allah s.w.t tidak pernah 
putus sejak kita mula dijadikan hinggalah ke detik ini. Dalam surah al-Mu'minuun 
ayat-ayat 12 hingga 14 Allah s.w.t memberi gambaran yang jelas tentang kejadian 
manusia, supaya manusia menginsafi nikmat yang diterimanya tanpa diminta dan 


Allah s.w.t memberi nikmat dengan sebaik-baiknya. Maksud firman-Nya itu ialah: 


Dan sesungguhnya Kami jadikan manusia dari air yang tersaring dari tanah. 
Kemudian Kami jadikan dia setitik mani di tempat ketetapan yang terpelihara. 
Kemudian mani itu Kami jadikan segumpal darah, lantas darah itu Kami jadikan 
seketul daging. Kemudian daging itu Kami jadikan tulang-tulang. Kemudian 
tulang-tulang itu Kami baluti dengan daging. Lantas Kami jadikan dia kejadian 


yang lain. Maha Suci Allah, sebaik-baik Pencipta. 


Perhatikan maksud ayat-ayat di atas. Siapakah kita pada peringkat-peringkat 
tersebut? Apakah kita sudah ada ikhtiar dan usaha? Adakah kita sudah pandai 
berharap dan berhajat? Tidak, ketika itu kita tidak memiliki apa-apa dan tidak 
mengetahui apa-apa. Dalam keadaan yang paling lemah dan paling tidak mengerti 
apa-apa itu adakah Allah s.w.t membiarkan kita? Adakah lantaran kita tidak 
berusaha dan berikhtiar maka Dia membiarkan kita kelaparan dan kehausan? 
Adakah lantaran kita tidak mengajukan harapan dan hajat maka Dia tidak 
memperdulikan kita? Tidak, sama sekali tidak! Allah s.w.t tidak sekali-kali 


membiarkan hamba-hamba-Nya. Dia memberi perlindungan dan penjagaan tanpa 

diminta, tanpa diusahakan, tanpa diharapkan dan tanpa dihajatkan. Apakah ketika 
di dalam perut ibu sahaja Allah s.w.t memberikan kebaikan kepada kita dan 
menyekatnya apabila kita meluncur keluar kepada alam dunia ini? Tidak, bahkan 
nikmat kebaikan Allah s.w.t berjalan terus, cuma bezanya ketika di dalam perut 
ibu kita menerima tanpa kesedaran dan tanpa pengetahuan, apabila kita berada di 
dunia kita menerima nikmat serta kebaikan itu dengan kesedaran dan 
berpengetahuan. Kesedaran dan pengetahuan itu membina sangka baik kita kepada 
Allah s.w.t. Jika Allah s.w.t telah membuktikan Dia sanggup memberi tanpa 
diminta mengapa ia enggan memberi apabila harapan dan hajat ditujukan kepada- 
Nya? Hamba yang insaf akan yakin kepada Allah s.w.t dan dia akan bergantung 
kepada Allah s.w.t dengan baik sangka. 


Kesedaran dan pengetahuan terhadap kebaikan yang Allah s.w.t lakukan membuat 
seseorang hamba mengerti bahawa Allah s.w.t berbuat baik kerana Dia bersifat 
dengan sifat yang baik-baik. Kesan daripada sifat yang baik muncullah perbuatan 
yang baik. Apabila kebaikan Allah s.w.t dilihat pada sifat-Nya, aneka ragam 
perbuatan yang sebahagiannya mengelirukan pandangan, tidak lagi memudarkan 
sangkaan baik seseorang hamba terhadap Allah s.w.t. Walaupun ada perbuatan 
Allah s.w.t yang kelihatan menekan hamba-Nya, tetapi Allah s.w.t yang sempurna 
sifat —sifat-Nya, dan semua sifat-Nya adalah baik belaka, tiada sebesar zarah pun 
yang tidak baik, mana mungkin boleh lahir perbuatan yang tidak baik daripada- 
Nya. Jadi, baik sangka yang bersandar kepada sifat adalah lebih kuat daripada baik 
sangka yang terhenti pada perbuatan. Baik sangka yang bersandar kepada 
perbuatan masih menyembunyikan keraguan yang samar-samar iaitu rasa kurang 


senang dengan apa yang berlaku, seperti firman-Nya: 


Ra A sen Su 
PERASAN an 

Dan boleh jadi kamu benci pada sesuatu padahal ia baik bagi kamu. ( Ayat 216 : 
Surah al-Baqarah ) 


Baik sangka yang bersandarkan kepada sifat akan melahirkan tawakal dan reda 


yang sebenarnya, sesuai dengan maksud: 


A 

Dengan Nama Allah Yang Maha Pemurah lagi Maha Mengasihani. 


Segala puji tertentu bagi Allah, Tuhan yang memelihara dan mentadbirkan 
sekalian alam. Yang Maha Pemurah lagi Maha Mengasihani. Yang Menguasai 
pemerintahan hari Pembalasan (hari Akhirat). Engkaulah sahaja (Ya Allah) yang 
kami sembah, dan kepada Engkaulah sahaja kami memohon pertolongan. ( Ayat 1 


— 4: Surah al-Faatihah ) 


Allah s.w.t sahaja memiliki sifat ketuhanan yang menguasai dan mentadbir seluruh 
alam. Sifat ketuhanan-Nya tidak berpisah dari sifat Pemurah dan Penyayang. Apa 
juga yang Dia lakukan kepada alam dan isi alam adalah dengan kasih sayang dan 
kasihan belas. Tidak ada kezaliman dan kejahatan pada perbuatan-Nya. Dia 
mampu menaburkan ke seluruh alam akan kasih sayang dan kasihan belas-Nya 
kerana Dia memiliki hari Agama, iaitu semua kehidupan, dunia, Alam Barzakh, 
akhirat, yang diketahui oleh makhluk, yang tidak diketahui oleh makhluk, semua 
khazanah dan segala-galanya adalah milik-Nya yang mutlak, tidak berkongsi 
dengan sesiapa pun. Lantaran itu hanya Dia yang disembah dan hanya kepada-Nya 


diajukan permintaan dan harapan. 

Hikmat 50 : Kesan Daripada Buta Mata Hati 

KEAJAIBAN YANG SANGAT AJAIB ADALAH ORANG YANG LARI DARI 
SESUATU YANG TIDAK MUNGKIN DIA MELEPASKAN DIRI DARIPADA- 
NYA DAN DICARINYA SESUATU YANG TIDAK MUNGKIN SENTIASA 
MENEMANINYA. SESUNGGUHNYA BUKAN BUTA MATA YANG DI 
KEPALA TETAPI, BUTA MATA YANG DALAM HATI. 


Hikmat 45 menceritakan tentang tingkatan makrifat yang dicapai melalui 
penyaksian mata hati. Makrifat melalui mata hati diperolehi dengan cara 
bertauhid. Hikmat 46 menggambarkan tentang tauhid yang tertinggi. Tingkatan 
yang tertinggi itu tidak mudah dicapai. Jalan untuk mencapainya adalah dengan 
menghapuskan semua jenis syirik, yang kasar dan yang halus. Hikmat 47 hingga 
49 menceritakan tentang syirik yang halus-halus, iaitu hati bukan setakat 
bergantung kepada Allah s.w.t sahaja tetapi pada masa yang sama ia juga berharap 
kepada makhluk, lantaran kurang keyakinannya kepada Allah s.w.t, atau kerana 
menyangkakan makhluk boleh melakukan sesuatu yang memberi bekas kepada 
perjalanan takdir Ilahi. Syirik yang demikian dirumuskan oleh Hikmat 50 ini 
dengan mengatakan bahawa ia terjadi akibat buta mata hati. Sekiranya mata hati 
dapat melihat tentu dilihatnya bahawa dalam apa juga keadaan dia tidak terlepas 
dari Iradat dan Kudrat Allah s.w.t. Dia tidak akan dapat melepaskan dirinya dari 
Allah s.w.t. Allah s.w.t mempunyai segala sifat-sifat iftiqar yang menyebabkan 
sekalian makhluk-Nya tidak ada jalan melainkan bergantung kepada-Nya. Apabila 
Allah s.w.t menciptakan makhluk maka dihukumkan makhluk itu berkehendak 
kepada-Nya, hanya Dia yang kaya, tidak berkehendak kepada sesuatu apa pun. 

Para hamba yang insaf tunduk kepada hukum Allah s.w.t, lalu mereka meletakkan 
pergantungan kepada-Nya semata-mata. Mereka tahu bahawa mereka tidak 
mungkin dapat melepaskan diri daripada Allah s.w.t dan ketentuan-Nya. Mereka 
juga tahu bahawa mereka tidak mungkin dapat melepaskan diri dari sesuatu yang 
Allah s.w.t letakkan ke atas mereka. Apabila Allah s.w.t meletakkan beban ke atas 
hamba-Nya maka hanya Dia sahaja yang mampu mengangkat beban itu 
daripadanya. Hamba dari golongan inilah yang celik mata hati, sedangkan mereka 
yang buta mata hati masih melihat makhluk sebagai sumber yang mendatangkan 
kesan. Mereka meminta pertolongan sesama makhluk. Mereka berharap makhluk 
akan melepaskan mereka daripada beban yang sedang mereka pikul. Mereka lupa 
bahawa makhluk yang kelihatan seolah-olah berkuasa memberi kesan itu hanyalah 
lalu-lalang di hadapan mereka, tidak ada yang menemaninya. Makhluk hanya ejen 
yang singgah untuk menyampaikan apa yang Allah s.w.t tentukan. Setelah tugas 
mereka selesai maka berlalulah mereka dari situ. Berteman dengan sesuatu yang 
datang seketika kemudian menghilang merupakan keputusan yang tidak benar. 
Lebih baik bertemankan sahabat sejati yang tidak pernah berpisah walau satu detik 
pun, tidak disentuh oleh mengantuk dan kelalaian dan tidak sekali-kali 


menghampakan sesiapa yang bersahabat dengan-Nya. 

Kalau kamu tidak menolongnya (Nabi Muhammad) maka sesungguhnya Allah 
telahpun menolongnya, iaitu ketika kaum kafir (di Makkah) mengeluarkannya 


(dari negerinya Makkah) sedang ia salah seorang dari dua (sahabat) semasa 

mereka berlindung di dalam gua, ketika ia berkata kepada sahabatnya: “Janganlah 
engkau berdukacita, sesungguhnya Allah bersama kita”. Maka Allah menurunkan 
semangat tenang tenteram kepada (Nabi Muhammad) dan menguatkannya dengan 
bantuan tentera (malaikat) yang kamu tidak melihatnya. Dan Allah menjadikan 
seruan (syirik) orang-orang kafir terkebawah (kalah dengan sehina-hinanya), dan 
Kalimah Allah (Islam) ialah yang tertinggi (selama-lamanya), kerana Allah Maha 
Kuasa, lagi Maha Bijaksana. ( Ayat 40 : Surah at-Taubah ) 

Hikmat 51 : Keluar Daripada Alam Kepada Pencipta Alam 

JANGAN KAMU BERPINDAH DARI SATU HAL ALAM KEPADA HAL 
ALAM YANG LAIN. JIKA DEMIKIAN KAMU ADALAH UMPAMA KELDAI 
YANG BERPUSING MENGELILINGI PENGGILINGAN, DI MANA IA 
MENUJU KE SATU TUJUAN, TIBA-TIBA IA KEMBALI KEPADA TEMPAT 
MULANYA. HENDAKLAH ENGKAU MELINTASI SEMPADAN ALAM 
DAN MENUJU KEPADA PENCIPTA ALAM. SESUNGGUHNYA KEPADA 
TUHANMU PUNCAK SEGALA TUJUAN. 


Keadaan orang yang tidak dapat melepaskan dirinya dari syirik adalah umpama 
seekor keldai yang terikat dan berpusing menggerakkan batu penggiling. 
Walaupun jauh jarak yang dijalaninya namun, dia sentiasa kembali ke tempat yang 
sama. Jika ia mahu bebas perlulah ia melepaskan ikatannya dan keluar dari bulatan 
yang sempit. Orang yang mahu membebaskan dirinya dari syirik secara 
keseluruhannya hendaklah membebaskan perhatian hatinya dari semua perkara 


kecuali Allah s.w.t. Keluar dari bulatan alam dan masuk kepada Wujud Mutlak. 


Ada beberapa peringkat yang perlu dilalui sebelum mencapai Wujud Mutlak. 
Peringkat pertama ialah membebaskan diri dari kongkongan penjara alam jasad. 
Penjara alam jasad ialah hawa nafsu. Di dalam penjara hawa nafsu ini tersedia 
berbagai-bagai hidangan yang lazat-lazat seperti kekuasaan, kemegahan, 
kemuliaan, kasihkan puji-pujian, ujub, riak, tamak, dengki dan lain-lain. Jika mahu 


melepaskan diri dari penjara ini hendaklah berpuasa dari semua makanan yang 

dihidangkan. Jangan diajak bercakap tentang makanan tersebut kerana jika dibawa 
kepada perbincangan akan mendatangkan selera. Sembunyikan selera dan lapar 
walaupun perut bergelora. Sambutlah setiap hidangannya dengan menggelengkan 
kepala dan palingkan muka ke arah lain. Apabila makanannya tidak dijamah, hawa 
nafsu tidak ada kuasa lagi memenjarakan seseorang itu. Bebaslah dia keluar dari 


penjara tersebut. 


Setelah keluar dari penjara nafsu seseorang itu berhadapan pula dengan penjara 
dunia. Penjara dunia mempamerkan berbagai-bagai jenis keindahan dan 
keseronokan dan menjanjikan keabadian. Dunia menghidangkan apa sahaja yang 
menyenangkan dan memecahkan liur. Di dalam penjaranya seseorang dibenarkan 
melakukan apa sahaja, menikmati apa jua hidangannya tanpa pantang dan larang. 
Di dalam penjara dunia ini seseorang dikurung di dalam bilik yang bernama 
syahwat. Kaki dan tangannya dirantai dengan rantai yang bernama kelalaian. 
Matanya ditutup dengan penutup yang bernama panjang angan-angan. Di dalam 
penjara ini makanan hawa nafsu masih lagi dihidangkan kerana dunia dan hawa 
nafsu sentiasa bekerjasama. Oleh itu setelah berpuasa daripada hidangan hawa 
nafsu seseorang itu perlu pula mendapatkan alat memutuskan rantai yang 
mengikatnya dan merobohkan dinding penjara tersebut. Alatnya ialah ingat kepada 
mati dan huru hara selepas kematian. Inilah alat yang boleh membebaskan 


seseorang dari penjara dunia. 


Setelah keluar dari penjara dunia seseorang itu akan masuk ke dalam penjara 
akhirat. Hidangan di dalam penjara ini ialah pahala, syurga dan bidadari. Rantai 
yang mengikat seseorang di dalam penjara ini ialah kehendak atau keinginan atau 
lebih tepat jika dipanggil kesedaran terhadap diri sendiri. Perhatian kepada diri 
sendiri yang melakukan amal kebaikan menjadikan seseorang lebih terkongkong 
di dalam penjara akhirat. Kenderaan yang boleh membawanya keluar ialah ilmu, 
iaitu ilmu yang boleh melepaskan seseorang dari bersandar kepada amalnya dan 


melihat bahawa amal kebaikan yang keluar dari dirinya adalah kurniaan Allah 

s.w.t semata-mata. Tanpa kurniaan rahmat dan petunjuk dari Allah s.w.t nescaya 
tidak akan ada kebaikan pada dirinya. Apabila seseorang telah kuat berpegang 


kepada kurniaan Allah s.w.t dia akan bebas dari penjara akhirat. 


Setelah selamat dari penjara akhirat seseorang itu akan masuk pula ke dalam 
penjara alam malaikat, iaitu penjara alam maujud yang terakhir. Hidangan di 
dalam penjara ini ialah kehampiran dan kemuliaan di sisi Allah s.w.t. Rantai 
pengikat ialah sisa-sisa kehendak diri sendiri dan kesedaran terhadap diri sendiri 
yang menerima kurniaan Allah s.w.t. Pada peringkat ini perlulah dihapuskan 
semua sekali kehendak, cita-cita, angan-angan, harapan, hajat, fikiran dan segala 
yang maujud. Apabila kefanaan dari semua yang maujud dicapai, dapatlah dia 


keluar dari penjara malaikat. 


Setelah berjaya keluar dari semua jenis penjara alam, seseorang itu masuk ke 
dalam penjara Ilmu Allah s.w.t. Ilmu Allah s.w.t bukanlah alam, tetapi adalah hal 
ketuhanan sendiri. Hidangan di dalam penjara ini ialah rahsia yang ghaib-ghaib 
tentang hukum Allah s.w.t di dalam alam. Dalam suasana Ilmu Allah s.w.t inilah 
dapat dilihat pentadbiran Ilahi yang menggerakkan alam maya dan semua kejadian 
yang berlaku di dalamnya. Oleh sebab Ilmu Allah s.w.t sangat luas dan tiada batas 
sempadan maka penjaranya juga tidak ada sempadan. Sesiapa yang asyik dengan 
berbagai-bagai ilmu yang terdapat di dalamnya akan terpenjara selama-lamanya di 
sini, kerana jika mahu dikaji Ilmu Allah s.w.t nescaya seseorang itu akan mati 
dahulu sebelum sempat mengkaji sebesar zarah dari Ilmu-Nya. Seseorang yang 
mahu lepas dari penjara ini hendaklah menjadikan ilmu sebagai kenderaan bukan 
tujuan. Ilmu bukanlah mahkota untuk dijunjung tetapi ia adalah alat untuk 
berjalan. Apabila ilmu dilayan dengan adil iaitu meletakkannya pada tempat yang 


patut baginya, dapatlah seseorang itu bebas dari tawanannya. 


Bila keluar dari penjara ilmu, diri akan masuk ke dalam penjara makrifat. Ia 
adalah penjara yang paling kukuh. Ilmu Allah dan makrifatullah bukan lagi alam 
maujud. Apa yang didapati pada kedua-duanya adalah hakikat-hakikat atau hal-hal 

ketuhanan. Paling tinggi pencapaian ilmu tentang Allah s.w.t ialah: Tidak tahu dan 
tidak boleh dikatakan apa-apa, kerana tiada sesuatu menyamai-Nya, menyerupai- 
Nya atau boleh diibaratkan bagi-Nya. Pada martabat makrifat pula setinggi-tinggi 
pencapaian ialah: Zat diri-Nya tidak boleh dikenal oleh sesiapa pun. Dia kini 
adalah sebagaimana Dia dahulu, bahkan tidak ada kini dan dahulu pada-Nya. 


Percubaan untuk mengenal diri Allah s.w.t lebih dari itu adalah sia-sia. Jika dicuba 
juga maka hasilnya adalah tidak ada apa yang didapati. Sesiapa yang sampai 
kepada makam makrifat janganlah tinggal terpenjara di dalamnya. Keluarlah dari 


makrifat baharulah boleh sampai ke Hadrat Allah s.w.t. 


Tajrid atau penanggalan secara keseluruhannya dari segala-galanya adalah syarat 
untuk bertemu dengan Allah s.w.t. Seseorang hendaklah melepaskan ilmu 
pengetahuannya, amal perbuatannya, makrifatnya, sifatnya, namanya dan semua 
maklumat, dengan demikian dia bertemu dengan Allah s.w.t seorang diri tanpa 
sebarang bekal. Dia hendaklah melihat tibanya hidayat dan kemurahan Allah s.w.t, 
bukan hasil dari amal dan ilmunya. Tinggalkan segala-galanya dan masuklah 


kepada Hadrat Allah s.w.t. Bagaimana mungkin berbuat demikian? 


A 
$- 


RTAA P 


7 


Dan mereka bertanya kepadamu tentang roh. Katakan: “Roh itu dari perkara 
urusan Tuhanku; dan kamu tidak diberikan ilmu pengetahuan melainkan sedikit 


sahaja”. ( Ayat 85 : Surah al-Israa' ) 


Apa yang kita tidak mengerti dan tidak mempunyai ilmu tentangnya kecuali 


terlalu sedikit ialah roh. 
& DA Ii 
OI Set 


Serta Aku tiupkan padanya roh dari (ciptaan)-Ku. ( Ayat 72 : Surah Saad) 

Roh yang berkait atau dinisbahkan kepada Allah s.w.t itulah yang menghadap 
kepada Allah s.w.t dan yang dapat masuk ke Hadrat Allah s.w.t. Roh adalah 
urusan Allah s.w.t. Bagaimana roh masuk ke Hadrat Allah s.w.t itu juga urusan 
Allah s.w.t, kamu tidak diberi ilmu tentangnya kecuali teramat sedikit. 
Pengetahuan yang sedikit itu ialah: “URUSAN ALLAH S.W.T!” Jangan disoal 
dan diusul lagi. Allah s.w.t adalah puncak segala tujuan, penghabisan segala 


perjalanan dan tumpuan semua permintaan. 

Hikmat 52 : Sucikan Maksud Dan Tujuan 
nga a D 

PERHATIKAN SABDA RASULULLAH SAW : 


“BARANGSIAPA YANG HIJRAHNYA KEPADA ALLAH DAN RASUL 
MAKA HIJRAHNYA ADALAH KEPADA ALLAH DAN RASUL. 
BARANGSIAPA YANG HIJRAHNYA KEPADA DUNIA UNTUK 

MENDAPATKANNYA ATAU WANITA UNTUK MENGAHWININYA, 

MAKA HIJRAHNYA TERHENTI PADA TUJUAN HIJRAHNYA ITU”. 


FAHAMILAH SABDA RASULULLAH SAW TERSEBUT DAN 
PERHATIKAN PERSOALANNYA JIKA KAMU BOLEH MEMAHAMINYA. 
DAN, SELAMATLAH ATAS KAMU. 


Hikmat ini adalah lanjutan kepada Kalam Hikmat yang lalu. Keluar dari satu hal 
kepada hal yang lain adalah hijrah juga namanya. Apa yang didapati dari hijrah 
ialah apa yang dituju atau dimaksudkan dengan hijrah itu. Orang yang keluar dari 
penjara hawa nafsu dan dunia kerana inginkan syurga, maka pencariannya akan 
terhenti pada syurga. Orang yang keluar dari penjara akhirat kerana menginginkan 
kekeramatan akan berhenti bila berjaya memperolehi kekeramatan. Orang yang 
keluar dari semua penjara alam kerana bermaksud mencapai Ilmu Allah akan 


berhenti pada ilmu. Orang yang keluar dari kurungan ilmu kerana mahu 

mendapatkan makrifat akan berhenti pada makrifat. Semua maksud dan tujuan 
yang telah dinyatakan tadi menghalang seseorang dari masuk ke Hadrat Allah 
s.w.t. Hanya satu sahaja tujuan yang benar-benar suci lagi murni, iaitu berhijrah 
kepada Allah s.w.t dan Rasul-Nya. Rasulullah s.a.w menyebutkan berhijrah 
kepada Allah s.w.t dan Rasul-Nya, bukan berhijrah kepada Allah s.w.t semata- 


mata. 


Hijrah zahir adalah berpindah dari Makkah pergi ke Madinah. Hijrah hati adalah 
meninggalkan sifat-sifat yang keji dan pergi kepada sifat-sifat yang terpuji. Hijrah 
rohani adalah meninggalkan segala yang maujud dan pergi kepada Rasul Allah 
kerana hanya Rasul Allah yang boleh membimbing kepada Allah s.w.t, sesuai 


dengan penyaksian: 


A 

Tiada Tuhan melainkan Allah dan Muhammad Rasul Allah. 


Ketuhanan Allah s.w.t dan kerasulan Muhammad s.a.w tidak dipisahkan. Rasul 
Allah adalah umpama jambatan yang menghubungkan segala sesuatu dengan 
Allah s.w.t. Bagaimana mahu sampai kepada Allah s.w.t jika tidak melalui 
jambatan-Nya. Apa juga usaha dan jalan yang diambil untuk pergi kepada Allah 
s.w.t, tidak akan berhasil jika tidak diikuti jalan Rasul Allah. Bahkan bolehlah 
dikatakan Allah s.w.t tidak mungkin ditemui jika Rasul-Nya tidak ditemui. 
Muhammad s.a.w adalah Rasul Allah. Semua nabi-nabi sejak Nabi Adam a.s 
menyaksikan bahawa Muhammad s.a.w adalah Rasul Allah. Tidak ada kenabian 
tanpa nur Kenabian Muhammad s.a.w. Tiada syuhud (penyaksian) tanpa syuhud 
terhadap nur Kebenaran Muhammad s.a.w. Tidak akan sampai kepada Hakikat 
Allah s.w.t tanpa fana di dalam Hakikat Muhammad s.a.w. Tiada makrifatullah 
tanpa makrifat Muhammad s.a.w. Begitulah hukum hakikat dan makrifat. 

Penyaksian ketuhanan Allah s.w.t dan penyaksian kerasulan Muhammad s.a.w 


tidak boleh bercerai tanggal. 
Allah berfirman dalam Hadis Qudsi yang bermaksud: 


Wahai Muhammad! Kamu melihat mereka melihat kamu, dan meskipun mereka 


melihat kamu namun, mereka tidak mengenal kepada kamu. '? 


Orang yang paling hampir dengan Rasulullah s.a.w adalah Saidina Abu Bakar as- 
Siddik r.a. Beliau berkata: "Wahai Rasulullah. Engkau tidak terpisah daripadaku 


meskipun aku berada di dalam bilik kakus (tempat membuang air) "'* 


Kelebihan Abu Bakar r.a dari sekalian manusia adalah lantaran Sir yang ada pada 
dirinya. Sir (Rahsia) adalah perkaitan atau jambatan antara roh dengan Allah s.w.t. 
Sir yang tersembunyi dalam rahsia hati berkekuatan melebihi kekuatan langit dan 
bumi. Sir dapat memandang tanpa biji mata dan mendengar tanpa telinga. Sir tidak 
menetap di satu tempat dan tidak pula mengembara. Sir tidak makan dan tidak 
minum. Akal tidak ada pengetahuan tentang Sir. Sir tidak ada hubungan dengan 
hukum sebab musabab. Sir hidup dalam abad demi abad, sedangkan jasad hidup 
dalam waktu tertentu. Bila seseorang yakin tentang sirnya maka dia bukan lagi 
dirinya. Dia adalah daripada Allah s.w.t, sedangkan sekalian yang maujud datang 
kemudian daripadanya. Tidak ada satu pun yang datang kemudian daripadanya 
dapat mengalahkannya, asalkan dia mengenal kedudukannya dan membiasakan 
duduk di dalam makamnya, maka dengan demikian dia lebih kuat dari bumi dan 
langit, lebih kuat dari syurga dan neraka, lebih kuat dari huruf dan asma', lebih 
kuat dari apa yang nyata di dalam dunia dan akhirat. Bagaimana hubungan hati 


seseorang dengan Rasulullah s.a.w menentukan kedudukan sirnya. Hati yang 


13 Saya tidak menemukan asalnya. 


14 Saya tidak menemukan asalnya. 

menerima pancaran cahaya nur Rasulullah s.a.w dikatakan hati yang ada perkaitan 


dengan Sir. 


Hijrah rohani melalui berbagai-bagai peringkat sebelum sampai kepada Allah 
s.w.t. Seseorang salik atau murid yang melakukan hijrah rohani kepada Allah s.w.t 
tidak akan berhasil mencapai maksudnya jika dia tidak “bersama?” Muhammad 
s.a.w kerana semua pintu langit, semua pintu syurga, semua pintu hijab dan pintu 
masuk ke Hadrat Allah s.w.t hanya dibuka kepada Muhammad s.a.w dan yang 
menyertai Muhammad s.a.w. Berhijrah kepada Allah s.w.t tetapi lari dari 


Muhammad s.a.w adalah kejahilan. 


Salik yang benar pada hijrahnya, mula-mula dikurniakan cahaya yang menerangi 
hatinya, membuatnya merasakan hampir dengan Allah s.w.t, dan hatinya 
merasakan Allah s.w.t berbicara dengannya. Apa sahaja yang sampai kepada 
hatinya adalah juru bicara Allah s.w.t. Kemudian dia dibawa kepada makam 
makrifat iaitu saling kenal mengenal. Jadilah dia seorang yang mengenal Allah 
s.w.t. Makam ini adalah permulaan makam kesudahan. Ahli tasauf sering 


mengucapkan: 


Permulaan agama ialah mengenal Allah s.w.t. 


Hijrah bersama-sama Rasulullah s.a.w meletakkan makrifat sebagai permulaan, 
sedangkan hijrah tanpa Rasulullah s.a.w menjadikan makrifat sebagai kesudahan 
jalan. Sebab itu orang yang berhijrah tanpa Rasulullah s.a.w, setelah memperolehi 
makrifat mereka beragama dengan cara lain dari cara Rasulullah s.a.w beragama. 
Mereka tidak lagi berpegang kepada Sunah Rasulullah s.a.w. Sebenarnya mereka 
baharu berada di ambang pintu agama, belum lagi masuk ke dalam gerbang agama 


yang benar, yang di bawa oleh Rasulullah s.a.w. 

Setelah mencapai makrifat, orang arif menanggalkan segala-galanya. Dia tidak 
lagi bersandar kepada amal, ilmu, makrifat, aulia yang agung, malaikat dan semua 
yang selain Allah s.w.t. Dia mengikhlaskan hati pada semua perbuatannya dan 
niatnya hanya tertuju kepada Allah s.w.t. Dia membenamkan dirinya ke dalam 
sabar menghadapi apa juga ujian dan fitnah. Kuatlah dia berserah diri dan tawakal 
kepada Allah s.w.t. Kemudian dia naik kepada reda dengan segala hukum dan 
takdir Allah s.w.t. Seterusnya dia masuk ke dalam makam syuhud, iaitu 
menyaksikan-Nya dengan mata hati. Masuklah dia ke dalam makam keteguhan. 
Pada peringkat ini dia sudah melepasi makam kalbu, kerana kalbu adalah keadaan 
yang berbalik-balik, berubah-ubah, tidak tetap dan tidak teguh. Bila dia sudah 
berada dalam keteguhan maka dihulurkan kepadanya perjanjian kewalian. 
Kewalian bukanlah kekeramatan. Sikap menghubungkan kewalian dengan 
kekeramatan adalah kesilapan yang besar. Sikap beginilah yang membuat orang 
tertipu dengan keramat khadam dan jin. Ada pula yang tertipu dengan sihir yang 


dilakukan oleh syaitan. 


Kewalian sebenarnya menggambarkan tentang nama Allah s.w.t, al-Waliyyu, yang 
bermaksud Yang Menjaga, Yang Melindungi dan Yang Memelihara. Orang yang 
dijadikan-Nya wali adalah orang yang dibawa masuk ke dalam wilayah-Nya atau 
penjagaan, perlindungan dan pemeliharaan-Nya, dari berbalik mata hatinya kepada 
selain Allah s.w.t. Seorang wali ialah orang yang tetap penglihatan mata hatinya 
kepada Allah s.w.t walau dia di dalam kesibukan sekalipun. Semua sahabat 
Rasulullah s.a.w adalah wali-wali tetapi jarang kedengaran mereka mempamerkan 
kekeramatan. Rasulullah s.a.w sendiri bersama-sama sahabat termulia, Abu Bakar 
as-Siddik r.a, berhijrah dari Makkah ke Madinah dengan berjalan kaki dan 
menaiki unta, bukan terbang di udara dan sampai di Madinah dalam sekelip mata. 
Aulia Allah yang agung mengatakan kekeramatan adalah permainan kanak-kanak 
yang diperlukan seseorang untuk meneguhkan iman, sedangkan orang yang sudah 


teguh imannya tidak memerlukan kepada keramat. Seorang wali Allah s.w.t 

mengatakan orang yang keramat bukanlah orang yang dapat mengeluarkan wang 
dari poketnya yang kosong atau menukar daun kayu menjadi wang kertas. Seorang 
yang keramat ialah orang yang poketnya penuh dengan wang, tetapi bila dia cuba 
mengambil wang di dalam poketnya itu didapatinya semua wang itu tidak ada, 
walaupun begitu hatinya tidak berkocak sedikit pun oleh hal tersebut, dia tidak 
berasa apa-apa. Jadi, kewalian adalah istiqamah iaitu keteguhan bersama-sama 
Allah s.w.t, bukan kekeramatan. Andainya Allah s.w.t melahirkan kekeramatan 
melalui wali-Nya itu adalah kerana hikmah yang Dia sendiri mengaturnya kerana 


tujuan yang hanya Dia mengetahuinya. 


Orang yang berada di dalam wilayah-Nya akan dibawa pula kepada makam 
pilihan. Setelah dipilih-Nya diserahkan amanat dan disingkapkan kepadanya 
khazanah Rahsia-rahsia-Nya. Orang yang berada pada peringkat ini sudah dapat 
menyimpan Rahsia-rahsia Allah s.w.t, tidak membeberkannya sebagai barang 
murahan yang boleh menyebabkan berlaku fitnah kepada orang ramai. Setelah itu 
semua dilalui, jadilah dia seorang khalil atau sahabat setia. Seorang khalil dapat 
mencapai makam al-mahabbah (makam cinta). Makam cinta ini dinamakan 
makam as-Sir iaitu makam Hakikat Muhammad s.a.w. Kefanaan di dalam makam 
Mahabbah ini membakar segala tutupan dan hijab lalu tersingkaplah kemutlakan. 
Lalu si hamba masuk ke Hadrat Allah s.w.t dengan didorong oleh tarikan yang 
kuat oleh cahaya nur yang pada sisi-Nya. Selamatlah si hamba itu sampai ke 
Hadrat Tuhannya. Allah s.w.t yang memulakan ciptaan-Nya dan mengulanginya. 
Permulaan segala sesuatu ialah Allah s.w.t dan akhirnya juga adalah Allah s.w.t. 
Dia Yang Awal dan Yang Akhir. Kami datang dari Allah s.w.t dan kepada Allah 


s.w.t kami kembali. 

Hikmat 53 & 54 : Waspada Memilih Sahabat 
Pa PKI Sy p 0. 7 Su 
da LS US Di NAN 


JANGAN MENJADIKAN SAHABAT (TEMAN HIJRAH) AKAN ORANG 
YANG TIDAK MEMBANGKITKAN SEMANGAT KEPADA ALLAH S.W.T 
DAN PERKATAANNYA TIDAK MEMIMPIN KE JALAN ALLAH S.W.T. 


Si IG a #140 Ae SR AA Den 
Du NS al a dd D SI A D DS 


KEMUNGKINAN ENGKAU KELIRU TETAPI MENGANGGAPKAN 
ENGKAU BENAR LANTARAN PERSAHABATAN ENGKAU DENGAN 
ORANG YANG LEBIH RENDAH HALNYA (KEADAAN ROHANINYA) 

DARI KAMU. 


Orang yang melakukan perjalanan cenderung membawa sahabat bersama- 
samanya. Ada sahabat berfungsi sebagai khadam. Ada sahabat yang berguna untuk 
berbicara dan ada sahabat yang boleh menjadi penunjuk jalan. Muhajirin (orang 
yang berhijrah) kepada Allah s.w.t dan Rasul-Nya tidak memerlukan khadam. Dia 
mungkin memerlukan sahabat berbicara, tetapi yang sangat diperlukannya ialah 
sahabat yang boleh menjadi penunjuk jalan. Seseorang haruslah berhati-hati dalam 
memilih sahabat penunjuk jalan. Orang yang hendak dijadikan pembimbing itu 
hendaklah seorang yang boleh membangkitkan semangat untuk bersungguh- 
sungguh mendekatkan diri kepada Allah s.w.t dan perkataannya mengandungi 


hikmah yang menggerakkan hati agar menghadap Allah s.w.t. 


Orang yang layak membimbing orang lain pada jalan kerohanian adalah orang 
yang telah menempuh sendiri jalan tersebut dan telah mengalami hal-hal (hakikat- 
hakikat) serta memperolehi makrifat. Mungkin sukar untuk kita mengetahui hal 


sebenar orang yang demikian namun, sekiranya diperhatikan, pengalaman dan 

pencapaiannya terbayang pada kelakuan dan pertuturannya. Kelakuannya 
membangkitkan semangat orang di sekelilingnya agar beramal bersungguh- 
sungguh bagi mendekatkan diri kepada Allah s.w.t. Perkataannya pula 
mengandungi nasihat dan tunjuk ajar yang menggerakkan hati supaya menghadap 
kepada Allah s.w.t. Apabila orang yang sedang menjalani jalan kerohanian 
bersahabat dengan orang arif yang demikian, dia akan dapat menghilangkan 
kekeliruan yang mungkin dialaminya semasa pengembaraannya. Sekiranya si salik 
memilih sahabat dari kalangan orang yang tidak pernah mengalami zauk hakikat 
dan makrifat dan kedudukan kerohanian orang tadi jauh lebih rendah daripadanya, 
si salik itu tidak akan mendapat bimbingan yang diharapkannya. Kehadiran 
sahabat yang demikian mungkin tidak membangkitkan semangat untuk berbuat 
taat kepada Allah s.w.t dan ucapannya tidak melahirkan keghairahan menghadap 
Allah s.w.t. Lebih bahaya lagi jika dia memberi petunjuk yang salah kepada si 
salik. Kemungkinan terjadi si salik melakukan kesalahan tetapi dia tidak 
menyedari akan kesalahan tersebut, dan sahabatnya juga tidak menyedarinya. Si 
salik itu terus berpegang pada pendapat yang salah dan sahabatnya memberi 
sokongan. Dia menganggap benar apa yang sebenarnya salah. Sekiranya perkara 
yang salah itu melibatkan soal akidah, kemungkinan salah iktikad itu membawa 


kepada kekufuran. 


Bertambah jauh perjalanan bertambah banyak perkara pelik yang dialami dan 
kekeliruan yang dihadapi menjadi bertambah sulit. Hanya sahabat yang terdiri 
daripada orang arif dapat menerangkan setiap pengalaman kerohanian yang dilalui 


dan menyingkap segala kekeliruan yang dihadapi. 


Syaitan akan sentiasa mencari jalan untuk menghalang dan menyesatkan orang 


yang cuba berjalan di atas jalan yang lurus. 


Kandungan 


a 


SANA Si SANA 


“- : 


Katakanlah: “Patutkah kita menyeru serta menyembah yang lain dari Allah, 
sesuatu yang tidak memberi manfaat kepada kita dan tidak dapat mendatangkan 
mudarat kepada kita; dan (patutkah) kita dikembalikan undur ke belakang 
(menjadi kafir musyrik) setelah kita diberi hidayah petunjuk oleh Allah (dengan 
agama Islam), seperti orang yang telah disesatkan oleh syaitan-syaitan di bumi (di 
tempat yang lengang) dalam keadaan bingung, sedang ia pula mempunyai sahabat- 
sahabat yang mengajaknya ke jalan yang lurus (dengan berkata kepadanya): 
“Marilah bersama-sama kami'. Katakanlah: “Sesungguhnya petunjuk Allah itulah 
sebenar-benar petunjuk, dan kita diperintahkan supaya berserah diri kepada Tuhan 
yang memelihara dan mentadbirkan sekalian makhluk”. ( Ayat 71 : Surah al- 


An'aam ) 


Orang yang dikelirukan oleh syaitan tidak dapat mengenali sahabat yang benar- 
benar mengajak kepada petunjuk. Syaitan membuatnya menjadi bingung, lalu dia 
menyangka bahawa dia sudah berada di atas jalan yang lurus sedangkan dia telah 
tersalah jalan. Sahabat memainkan peranan yang penting dalam membantu 


seseorang mencari yang hak. 

Hikmat 55 : Zahid Dan Raghib 
LU Ha 5 Pg pa An 5L Z ba & dn PER AN 
A S—. NS IS da, S—. NS er ga G 


BUKAN SEDIKIT (NILAINYA) AMAL YANG KELUAR DARI HATI SI 
ZAHID, DAN TIDAK BANYAK (NILAINYA) AMAL YANG KELUAR DARI 
HATI SI RAGHIB. 


Kita telah diajak keluar dari alam kepada Pencipta alam, berhijrah kepada Allah 
s.w.t dan Rasul-Nya. Kita diajar supaya memilih sahabat yang dapat 
membangkitkan semangat untuk berjuang pada jalan Allah s.w.t dan berbuat taat 
kepada-Nya. Hikmat 55 ini memberi gambaran apakah hijrah rohani itu akan 
berjaya atau gagal. Alat untuk menilainya ialah dunia. Bagaimana kedudukan 


dunia di dalam hati akan mempengaruhi perjalanan kerohanian. 


Manusia terdiri dari dua unsur iaitu tubuh kasar dan hati seni. Gabungan dua unsur 
tersebut membuat manusia boleh berfungsi sebagai cermin yang boleh 
membalikkan wajah yang memandang kepadanya. Tubuh kasar adalah umpama 
muka cermin yang gelap dan hati seni pula umpama muka cermin yang terang. 
Gabungan badan yang gelap dan hati yang terang menyebabkan manusia 
berkebolehan untuk menerima pancaran Nur Ilahi atau disebut juga menerima 
tajalli, iaitu melihat sesuatu tentang Allah s.w.t dengan mata hati. Malaikat hanya 
mempunyai tubuh yang terang dan binatang pula hanya mempunyai badan yang 
gelap. Makhluk yang mempunyai hanya satu jenis badan tidak sesuai untuk 


menjadi cermin yang menerima sinaran Nur Ilahi. 


Manusia dalam keadaan keasliannya berkebolehan menerima sinaran Nur Ilahi, 
iaitu menerima tajalli Allah s.w.t. Tetapi, keadaan yang asli itu tertutup, terpendam 
atau tertimbus kerana manusia hidup dalam dunia. Dunia menjadi anasir yang 


merosakkan keharmonian gabungan badan yang gelap dengan hati yang terang. 

Di dunia wujud satu makhluk bangsa jin yang dijadikan daripada cahaya api dan 
dinamakan syaitan. Cahaya api ini berkebolehan untuk menyelinap masuk ke 
dalam badan manusia yang gelap dan mengubah suasananya sehingga hilang 
fungsinya sebagai cermin yang menahan cahaya. Oleh sebab gangguan cahaya api 
itulah hati manusia tidak dapat menerima sinaran Nur Ilahi. Nur Ilahi yang 
memancarkan tanda-tanda, peringatan dan sebagainya tidak melekat pada cermin 
hati, sebaliknya cahaya tersebut menyeberang keluar. Walaupun nabi-nabi 
membacakan ayat-ayat Allah s.w.t dan memperlihatkan mukjizat, tetapi hati yang 
demikian tidak dapat menerimanya. Apa yang datang itu berlalu begitu sahaja 
tidak terlekat pada hati. Manusia yang demikian, yang kebolehannya yang asli 


terganggu itu dinamakan si raghib. 


Hati si raghib yang sudah menjadi cermin yang tembus cahaya, akan menerima 
kedatangan kebenaran secara samar-samar kerana yang sejati tidak melekat pada 
cerminnya. Kesamaran itu akan menimbulkan keraguan dan sangkaan. Dalam 
keadaan demikian si raghib tidak lagi melihat kebenaran yang asli. Sangkaan telah 
menggubah “kebenaran' yang dilihat oleh si raghib itu. Bila cahaya yang asli tidak 
melekat pada hati, syaitan memainkan peranannya dengan memancarkan 
cahayanya kepada hati untuk menambahkan kesamaran dan kekeliruan . Hasilnya 
muncullah jelmaan yang mengambil alih tempat kebenaran. Jelmaan itulah yang 
dianggap sebagai kebenaran oleh si raghib. Dalam suasana demikian, sekiranya 
dia beramal, maka amalannya berpandukan kepada jelmaan yang dipancar oleh 
syaitan bukan bersumberkan kebenaran yang asli. Walaupun banyak amal yang 
dilakukannya namun, tidak ada yang menepati dengan yang benar, dan tidak ada 


nilainya. 


Orang yang mendapat petunjuk dari Allah s.w.t menyedari kesilapan yang berlaku 
kepada si raghib, dan dia akan berusaha untuk mengembalikan keaslian dirinya 
dengan memisahkan hatinya dari dunia dan cahaya api yang menerangi dunia. Dia 


berusaha untuk keluar dari dunia. Keluar dari dunia bukan bermakna mati. 

Maksudnya ialah mengwujudkan suasana hati yang tidak ada dunia di dalamnya. 
Ketika membincangkan Kalam Hikmat 51 telah disentuh tentang cara-cara 
melepaskan diri dari penjara dunia. Apabila dunia tidak mampu lagi mengenakan 
tipu daya, seseorang manusia itu akan kembali kepada keasliannya yang 
berkebolehan menangkap kebenaran. Tidak ada lagi kesamaran dan jelmaaan yang 
mengganggu hatinya. Apa yang datang kepada hatinya adalah kebenaran yang 
sejati, tidak dibayangi oleh kepalsuan. Orang yang telah bebas dari penjara dunia 
itu dinamakan zahid yang bersifat zuhud. Si zahid melihat sesuatu sebagaimana 
semestinya dilihat. Apabila dia beramal maka amalnya bertepatan dengan 
sebagaimana yang mesti diamalkan. Apa juga amal yang keluar daripadanya 
adalah amal yang benar dan tidak sia-sia. Sebab itu tidak boleh dianggap sedikit 


amal yang keluar dari si zahid. 


Hati hendaklah bebas daripada kasihkan dunia, kemegahan dan kemuliaannya. 
Kepentingan duniawi akan menghilangkan sifat ikhlas daripada hati. Orang yang 
ikhlas, walaupun hidup dalam dunia, melakukan kebaikan kepada makhluk Allah 
s.w.t tanpa memandang kepada apa juga tawaran yang dibuat oleh dunia. 
Hubungan amalan yang ikhlas dengan Tuhan adalah ketaatan bukan kepentingan. 
Hamba melakukan kebaikan dan kebajikan atas dasar melakukan pengabdian 


kepada Allah s.w.t. 


Dan (ingatlah) Aku tidak menciptakan jin dan manusia melainkan untuk mereka 


menyembah dan beribadat kepada-Ku. ( Ayat 56 : Surah adz-Dzaariyaat ) 


AS a a SA a A A NI a 


: d 
di Is DU 

Padahal mereka tidak diperintahkan melainkan supaya menyembah Allah dengan 
mengikhlaskan ibadat kepada-Nya, lagi tetap teguh di atas tauhid; dan supaya 
mendirikan sembahyang serta memberi zakat. Dan yang demikian itulah Agama 


yang benar. ( Ayat 5 : Surah al-Bayyinah ) 


Hamba yang mengabdikan diri kepada Allah s.w.t melakukan segala pekerjaan 
dengan ikhlas kerana Allah s.w.t. Mereka tidak mempersekutukan amal mereka 
dengan sesuatu, baik anasir alam mahupun kepentingan diri sendiri. Merekalah 
hamba Allah s.w.t yang hanif, yang sentiasa berpegang kepada kebenaran. 
Kehanifan itu menjadi kemudi pada hati mereka. Hati akan segera memberontak 
jika kebenaran diperkosakan. Bila hati sudah dikemudikan oleh sifat hanif, haluan 
akan lari daripada kesesatan. Diri yang demikian akan dipenuhi oleh ketaatan 
kepada Allah s.w.t. Jadi, ikhlas, tidak berbuat kemusyrikan dan kesesatan, hanif 


dan mentaati Allah s.w.t adalah agama yang sebenarnya. 


Ahli-ahli sufi bersepakat bahawa jika diisikan dunia ke dalam hati pasti tidak akan 
ditemui Allah s.w.t, dan sekiranya Allah s.w.t bertempat di hati pasti tidak ada 
dunia di dalamnya. Orang yang memiliki hati yang diisikan dengan Allah s.w.t 
semata-mata adalah orang yang benar-benar berjiwa besar. Orang yang 
meletakkan dunia di atas takhta kerajaan hatinya adalah orang yang cuba menipu 


Allah s.w.t dan kaum muslimin seluruhnya. 

Hikmat 56 : Amal, Ahwal Dan Makam 


Su ga IA A IA A Di 
Joy 


BAIKNYA AMAL ADALAH HASIL DARI BAIKNYA AHWAL (HAL-HAL) 
DAN BAIKNYA AHWAL ADALAH KERANA PENETAPAN MAKAM 
YANG DIKURNIAKAN ALLAH S.W.T. 


Hikmat yang lalu mengaitkan nilai amal dengan zuhud hati terhadap dunia. Hati 
yang zuhud tidak terlindung dari Nur Ilahi. Hati yang menerima cahaya Nur Ilahi 
akan mendapat pengalaman kerohanian yang dinamakan ahwal (hal-hal). Ahwal 


yang menetap pada hati dinamakan makam. 


Orang raghib yang hatinya tertutup dari menerima sinaran Nur Ilahi tidak dapat 
mengalami ahwal. Hati yang seperti ini tidak dapat bertahan bila menerima ujian. 
Jiwanya akan menjadi gelisah apabila bermasalah. Syaitan akan menguasai 
hatinya sepenuhnya. Syaitan akan mengwujudkan gambar-gambar yang 
menunjukkan cara-cara menyelesaikan masalah yang dihadapi. Cara yang paling 
disarankan oleh syaitan ialah membunuh diri. Syaitan akan memberi gambaran 
bahawa membunuh diri adalah penyelesaian yang paling baik dan paling suci. Ada 
penganut beberapa kepercayaan menganggap membunuh diri satu jenis jihad yang 
menyampaikan seseorang ke syurga. Pahlawan Jepun dahulu kala membunuh diri 
jika gagal melaksanakan perintah raja mereka. Wanita Hindu zaman dahulu terjun 
ke dalam api yang sedang membakar mayat suaminya. Ada pula orang membunuh 
diri dengan cara berlapar kerana kononnya berjuang menentang kezaliman. Ada 
orang yang membunuh diri kerana ditinggalkan kekasih dan mereka berasa megah 
kerana nama mereka akan diukir dalam sejarah sebagai kekasih yang setia. Semua 


perbuatan tersebut dianggap suci oleh pelaku-pelakunya kerana mereka sudah 

memiliki nilai kebenaran yang tersendiri, iaitu kebenaran yang lahir dari kilauan 


cahaya api syaitan, bukan kebenaran yang sejati. 


Ahli zuhud mengalami hal yang berbeza. Mereka juga menerima bala bencana 
seperti orang lain, tetapi sebelum hamba-Nya yang dikasihi-Nya itu jatuh ke dalam 
jurang kebinasaan, Allah s.w.t menyinarkan hati si hamba itu dengan Nur-Nya. 
Hati zahid yang diterangi oleh Nur Ilahi akan mengalami satu suasana yang 
dipanggil sabar. Aliran kesabaran berjalan di dalam hatinya dan diteguhkan 
kedudukan kesabaran di dalam hatinya itu sehingga menjadi keperibadiannya. Dia 
dikatakan mempunyai sifat sabar. Walaupun tempuh bala bencana sudah tamat, 
tetapi sifat sabarnya tidak hilang dan berguna dalam menghadapi bencana yang 
lain pula. Kesabaran yang sudah menjadi sifat hati itu bertindak sebagai tenaga 
yang menarik sifat-sifat kebaikan yang lain supaya datang kepadanya. Kesabaran 
yang datang bersama-sama bala bencana yang dihadapinya pertama dahulu 
dinamakan hal dan kesabaran yang menetap sebagai sifatnya dinamakan makam. 
Apabila Allah s.w.t mengurniakan hal kepada hamba-Nya, kemudian hal itu 
menetap menjadi makam, akan terhasillah amal kebaikan yang berterusan, bukan 
setakat didatangi hal itu sahaja. Hal yang telah menetap dan menjadi makam itu 
memperteguhkan hati sehingga ia mampu menerima hal-hal yang lain pula. Hal- 
hal (ahwal) yang datang kemudian itu menetap pula menjadi makam atau sifatnya 
yang berkekalan. Begitulah hatinya dipenuhi oleh sifat-sifat kebaikan sehingga 
tidak ada lagi sifat buruk pada hatinya. 


Kehidupan dunia ini merupakan medan buat manusia membentuk amalannya, iaitu 
amalan zahir dan amalan batin. Amalan zahir banyak menyentuh aspek kehidupan 
di dalam dunia. Amalan batin pula banyak menyentuh soal kehidupan sesudah 
meninggalkan dunia. Amalan batin lebih diutamakan kerana ia mengandungi niat, 
iman, ikhlas, sabar, reda, tawakal, hanif dan lain-lain yang menentukan nilai 


sesuatu amal itu. 

SA Sa a AA A ad Se a 


Dialah yang telah mentakdirkan adanya mati dan hidup (kamu) - untuk menguji 
dan menzahirkan keadaan kamu: siapakah di antara kamu yang lebih baik 
amalnya; dan Ia adalah Maha Kuasa (membalas amal kamu), lagi Maha 


Pengampun, (bagi orang-orang yang bertaubat); - ( Ayat 2 : Surah al-Mulk ) 


Allah s.w.t mendahulukan peringatan tentang maut daripada peringatan tentang 
hidup. Maut hanya wujud pada kehidupan dunia ini. Pada kehidupan akhirat maut 
tidak ada. Hidup yang dibayangi oleh maut ini merupakan ujian. Hidup adalah 
kesempatan dan peluang untuk membuat persiapan bagi melangkahi jambatan 
maut, pergi ke tempat yang tidak ada amal dan tidak ada mati. Lihatlah kepada 
buku catatan amalan masing-masing. Lihatlah kepada usia yang sudah berlalu. 
Mampukah amalan yang ada menyelamatkan diri sesudah menyeberangi jambatan 


maut nanti? 


Allah s.w.t bukakan dua jalan kepada mereka yang masih ada hayat di dunia. Jalan 
pertama membawa mereka menemui Allah al-Aziz, Maha Perkasa, Maha Keras 
(Maha Strict), tidak ada kasihan belas kepada pesalah dan hukuman-Nya sangat 
berat. Jalan kedua membawa mereka menemui Allah al-Ghafur, Maha 
Pengampun, Maha Bertolak-ansur, Maha Tidak Berkira, dimaafkan-Nya segala 
dosa walau berapa banyak sekalipun. Buatlah pilihan ketika masih ada hayat 


dikandung badan. 


Bagi mereka yang mahu menemui Allah al-Ghafur, Dia memberitahukan caranya. 


o o 

LA Ir PAR 
yg . * L - 

Seketika dia datang kepada Tuhannya dengan hati yang suci murni. ( Ayat 84 : 
Surah as-Saaffaat ) 

Mereka yang layak berada di bawah naungan rahmat keampunan Allah s.w.t 
adalah mereka yang dengan kesucian hatinya menyerahkan diri dan jiwa raganya 
kepada Tuhan. Mereka menolak segala bentuk pertuhanan yang selain Allah s.w.t. 
Mereka bersedia menjalankan apa jua perintah Allah s.w.t tanpa takwil. Mereka 
adalah para hamba yang ikhlas atau bertajrid iaitu melepaskan diri dari segala 
yang mengikat. Tidak ada pergantungan, sandaran, tempat meminta, tempat 
berharap dan tempat mengadu kecuali Allah s.w.t. Mereka adalah para hamba 
yang masuk ke dalam urusan Allah s.w.t, dijaga dan dipelihara oleh Tuhan. Orang 
yang dipelihara kesucian hatinya sehingga ke akhir hayatnya itu akan kembali 


kepada Tuhannya dengan sejahtera. 


# 
LA 


a Ae p NAIR 
a a Id a 


“Hari yang padanya hartabenda dan anak-pinak tidak dapat memberikan 
pertolongan sesuatu apa pun, kecuali (hartabenda dan anak-pinak) orang-orang 
yang datang menghadap Allah dengan hati yang selamat sejahtera (dari syirik dan 
penyakit munafik); ( Ayat 88 & 89 : Surah asy-Syu'araa' ) 

Hikmat 57 : Peranan Zikir 


Mes RG 


da D Na A a UN 


DA PPR. Ae P D ALI 
Mek Pd Bi A 


2 2 a SI DA TN SIS Kana PAR 
PENA an A 


SU Si BH A 


JANGAN MENINGGALKAN ZIKIR LANTARAN ENGKAU BELUM 
SELALU INGAT KEPADA ALLAH S.W.T KETIKA BERZIKIR, SEBAB 
KELALAIAN KAMU TERHADAP ALLAH S.W.T KETIKA TIDAK 
BERZIKIR LEBIH BAHAYA DARIPADA KELALAIAN KAMU TERHADAP 
ALLAH S.W.T KETIKA KAMU BERZIKIR. SEMOGA ALLAH S.W.T 
MENAIKKAN DARJAT KAMU DARIPADA ZIKIR DENGAN KELALAIAN 
KEPADA ZIKIR YANG DISERTAI INGAT KEPADA ALLAH S.W.T, DAN 
MUDAH-MUDAHAN ALLAH S.W.T AKAN MENGANGKAT KAMU 
DARIPADA ZIKIR YANG BESERTA KEHADIRAN ALLAH S.W.T DI 
DALAM HATI KAMU KEPADA ZIKIR DI MANA LENYAPNYA SEGALA 
SESUATU SELAIN ALLAH S.W.T. HAL YANG DEMIKIAN ITU TIDAKLAH 
SUKAR BAGI ALLAH S.W.T. 


Empat keadaan yang berkaitan dengan zikir: 


PA Sa 
15 Di pelbagai sumber lain hanya menyebutkan *#**?” sahaja tanpa kata ganti nama diri “Huwa” (9) 
sepertimana yang tertulis dalam penulisan pengarang ini. 

1: Tidak berzikir langsung. 
2: Berzikir dalam keadaan hati tidak ingat kepada Allah s.w.t. 
3: Berzikir dengan disertai rasa kehadiran Allah s.w.t di dalam hati. 


4: Berzikir dalam keadaan fana dari makhluk, lenyap segala sesuatu dari hati, 


hanya Allah s.w.t sahaja yang ada. 


Bukanlah sukar bagi Allah s.w.t untuk mengubah suasana hati hamba-Nya yang 
berzikir dari suasana yang kurang baik kepada yang lebih baik hingga mencapai 


yang terbaik. 


Kerohanian manusia berada dalam beberapa darjat, maka suasana zikir juga 
berbeza-beza, mengikut darjat rohaninya. Darjat yang paling rendah adalah si 
raghib yang telah tenat dikuasai oleh syaitan dan dunia. Cahaya api syaitan dan 
fatamorgana dunia menutup hatinya sehingga dia tidak sedikit pun mengingati 
Allah s.w.t. Seruan, peringatan dan ayat-ayat Allah s.w.t tidak melekat pada 
hatinya. Inilah golongan Islam yang dijajah oleh sifat munafik. Golongan ini tidak 


berzikir langsung. 


Golongan kedua berzikir dengan lidah tetapi hati tidak ikut berzikir. Lidah 
menyebut nama Allah s.w.t, tetapi ingatan tertuju kepada harta, pekerjaan, 
perempuan, hiburan dan lain-lain. Inilah golongan orang Islam yang awam. 
Mereka dinasihatkan supaya jangan meninggalkan zikir kerana dengan 
meninggalkan zikir mereka akan lebih dihanyutkan oleh kelalaian. Tanpa zikir, 
syaitan akan lebih mudah memancarkan gambar-gambar tipuan kepada cermin 
hatinya dan dunia akan lebih kuat menutupinya. Zikir pada peringkat ini 
berperanan sebagai “juru ingat”. Sebutan lidah menjadi teman yang mengingatkan 
hati yang lalai. Lidah dan hati berperanan seperti dua orang yang mempunyai 
minat yang berbeza. Seorang enggan mendengar sebutan nama Allah s.w.t, 
sementara yang seorang lagi memaksanya mendengar dia menyebut nama Allah 


s.w.t. Sahabat yang berzikir (lidah) mestilah memaksa bersungguh-sungguh agar 

temannya (hati) mendengar ucapannya. Di sini terjadilah peperangan di antara 
tenaga zikir dengan tenaga syaitan yang disokong oleh tenaga dunia yang cuba 


menghalang tenaga zikir dari memasuki hati. 


Golongan yang ke tiga pula adalah mereka yang tenaga zikirnya sudah berjaya 
memecahkan dinding yang dibina oleh syaitan dan dunia. Ucapan zikir sudah 
boleh masuk ke dalam hati. Tenaga zikir bertindak menyucikan hati daripada 
karat-karat yang melekat padanya. Pada mulanya ucapan zikir masuk ke dalam 
hati sebagai sebutan nama-nama Allah s.w.t. Setelah karat hati sudah hilang maka 
sebutan nama-nama Allah s.w.t akan disertai oleh rasa mesra yang mengandungi 
kelazatan. Pada peringkat ini zikir tidak lagi dibuat secara paksa. Hati akan 
berzikir tanpa menggunakan lidah. Sebutan nama-nama Allah s.w.t menghalakan 
hati kepada Empunya nama-nama, merasai sifat-sifat-Nya sebagaimana 


dinamakan. 


Golongan ke empat ialah mereka yang telah sepenuhnya dikuasai oleh Haq atau 
hal ketuhanan. Mereka sudah keluar dari sempadan alam maujud dan masuk ke 
dalam hal yang tidak ada alam, yang ada hanya Allah s.w.t. Tubuh kasar mereka 
masih berada di atas muka bumi, bersama-sama makhluk yang lain. Tetapi, 
kesedarannya terhadap dirinya dan makhluk sekaliannya sudah tidak ada, maka 
kewujudan sekalian yang maujud tidak sedikit pun mempengaruhi hatinya. 
Mereka karam dalam zikir dan yang dizikirkan. Mereka yang berada pada tahap 
ini telah terlepas dari ikatan manusiawi dan seterusnya mencapai penglihatan 
hakiki mata hati, sebagaimana yang telah dinyatakan ketika membincang Hikmat 


45. 


Mereka yang mempunyai penglihatan hakiki mata hati ada dua jenis. Jenis 
pertama adalah yang mempunyai nama dan tabir penutup. Hijab nama (asma') 
tidak terangkat lalu dia melihat di dalam hijab. Dia melihat Allah s.w.t pada apa 
yang menghijabkannya. Zikirnya ialah nama yang padanya dia melihat Allah s.w.t. 


Jenis kedua pula ialah yang berpisah dengan nama dan hijab, lalu dia melihat 

Allah s.w.t dan merasakan ketenangan dengan penglihatan itu. Pada ketika itu 
tidak sepatah pun ucapan yang terucap olehnya dan tidak sepatah pun kalam yang 
terdengar padanya. Dia melihat nama itu tidak mempunyai kekuatan hukum apa 
pun selain-Nya. Bila nama dinafikan tibalah pada wusul (sampai). Bila tidak 
terlintas lagi nama tibalah pada ittisal (perhubungan). Nama yang tidak lagi 
terlintas disebabkan kuatnya tarikan dari yang dinamai. Makam ini dinamakan 
makam al-Buhut (kehairan-hairanan), kerana dia melihat Allah s.w.t dalam 
kehairan-hairanan, tiada ucapan kecuali pandangan. Inilah makam terakhir di 
mana semua hati terhenti di situ. Ia adalah tingkatan tertinggi tentang kecintaan 


terhadap zat Ilahiat. 


Pada tahap ini Nur-Nya memancar, menyinar, menjulang naik ke lubuk hati. 
Peringkat ini sudah tiada zikir dan tiada pula yang berzikir, hanyalah memandang 
bukan berzikir dan tiada berbalik kembali pandangannya. Inilah hal yang 
dikatakan faham dengan tiada huraian pemahamannya dan mencapai dengan tiada 
sesuatu pencapaiannya. Insan di dalam hal ini sudah tidak lagi memohon fatwa, 
tidak memohon perkenan, tidak meminta pertolongan dan ucapan juga tiada. 
Baginya setiap sesuatu adalah ilmu dan setiap ilmu adalah zikir. Inilah hamba 
yang telah benar-benar berjaya menghimpun semua makam dan martabat. Dia 
sudah melihat takdir-takdir dan melihat bagaimana Allah s.w.t menghalau takdir 
demi takdir dan melihat bagaimana Allah s.w.t mengulangi takdir-takdir itu 
dengan berbagai-bagai cara yang dikehendaki-Nya kerana sesungguhnya Allah 
s.w.t sahaja yang memulakan penciptaan dan Dia juga yang mengulanginya. 
Penglihatannya tidak berbolak-balik lagi. Dia melihat Allah s.w.t di hadapan dan 
di belakang apa yang dilihatnya dan melihat Allah s.w.t dalam segala yang 
dilihatnya. 


Apabila kerinduan terhadap Allah s.w.t telah menguasai hati seseorang hingga 


kepada tahap tiada ucapan yang boleh diucapkan maka keadaan itu dikatakan 

melihat Allah s.w.t yang tiada sesuatu yang menyamai-Nya, sebagaimana firman- 


Nya: 
SA AN A 
Tiada sesuatupun yang sebanding dengan (Zat-Nya, sifat-sifat-Nya, dan 


pentadbiran)-Nya, dan Dia jualah Yang Maha Mendengar lagi Maha Melihat. ( 
Ayat 11 : Surah asy-Syura ) 

Hikmat 58 : Tanda Matinya Mati 


a Sa a Bi a Sg 
Si aii 


SEBAHAGIAN DARIPADA TANDA MATINYA HATI IALAH APABILA 
TIDAK BERASA SEDIH JIKA TERLEPAS SESUATU AMAL KEBAIKAN 
DARIPADANYA DAN TIDAK MENYESAL JIKA TERJADI PERBUATAN 

YANG TIDAK BAIK OLEHNYA. 


Kita telah dinasihatkan supaya jangan meninggalkan zikir walaupun tidak hadhir 
hati ketika berzikir. Begitu juga dengan ibadat dan amal kebaikan. Janganlah 
meninggalkan ibadat lantaran hati tidak khusyuk ketika beribadat dan jangan 
meninggalkan amal kebaikan lantaran hati belum ikhlas dalam melakukannya. 
Khusyuk dan ikhlas adalah sifat hati yang sempurna. Zikir, ibadat dan amal 
kebaikan adalah cara-cara untuk membentuk hati agar menjadi sempurna. Hati 
yang belum mencapai tahap kesempurnaan dikatakan hati itu berpenyakit. Jika 
penyakit itu dibiarkan, tidak diambil langkah mengubatinya, pada satu masa, hati 
itu mungkin boleh mati. Mati hati berbeza daripada mati tubuh badan. Orang yang 
mati tubuh badan ditanam di dalam tanah. Orang yang mati hatinya, tubuh 
badannya masih sihat dan dia masih berjalan ke sama ke mari di atas muka bumi 
ini. 

Jika kita renungi kembali kepada diri zahir manusia, kita akan dapat menyusunnya 
sebagai tubuh, nyawa, naluri-naluri dan akal fikiran. Bila dibandingkan dengan 
haiwan, kita akan mendapati susunan haiwan seperti susunan manusia juga.. 
Haiwan mempunyai tubuh badan, nyawa dan naluri-naluri. Bezanya adalah 
haiwan tidak mempunyai akal fikiran. Oleh sebab manusia memiliki akal fikiran 


maka manusia boleh diistilahkan sebagai haiwan yang cerdik. 

Haiwan yang cerdik (manusia), dipanggil nafsu natiqah menurut istilah tasauf. 
Pemilikan akal tidak mengubah manusia dari status kehaiwanan. Jika ada haiwan 
berbangsa monyet, harimau, kuda dan lain-lain, maka ada haiwan berbangsa 
manusia. Haiwan berbangsa manusia menjadi raja memerintah semua haiwan yang 
lain. Akal fikiran yang ada pada mereka membuat mereka boleh membentuk 
kehidupan yang lebih sempurna dari haiwan lain yang tidak berakal. Akal fikiran 
juga mampu membuat haiwan bangsa manusia menawan daratan, lautan dan 
udara. Walaupun mereka berjaya menawan daratan dengan kenderaan mereka 
namun, itu tidak membezakan mereka daripada kuda dan haiwan lain yang mampu 
juga menawan daratan. Walaupun mereka berjaya menawan lautan namun, itu 
tidak membezakan mereka daripada haiwan ikan yang juga menggunakan lautan. 
Walaupun mereka berjaya menawan udara namun, itu tidak membezakan mereka 
daripada haiwan burung yang juga menggunakan udara. Kemampuan yang 
ditunjukkan oleh akal fikiran tidak mengubah status haiwan yang ada pada 


manusia. Apakah yang menjadikan manusia sebagai insan, bukan haiwan? 


Manusia menjadi istimewa kerana memiliki hati rohani. Hati mempunyai nilai 
yang mulia yang tidak dimiliki oleh akal fikiran. Semua anggota dan akal fikiran 
menghala kepada alam benda sementara hati rohani menghala kepada Pencipta 
alam benda. Hati mempunyai persediaan untuk beriman kepada Tuhan. Hati yang 
menghubungkan manusia dengan Pencipta. Hubungan dengan Pencipta 
memisahkan manusia daripada daerah haiwan dan mengangkat darjat mereka 
menjadi makhluk yang mulia. Hati yang cergas, sihat dan dalam keasliannya yang 
murni, berhubung erat dengan Tuhannya. Hati itu menyuluh akal fikiran agar akal 
fikiran dapat berfikir tentang Tuhan dan kejadian Tuhan. Hati itu menyuluh juga 
kepada anggota tubuh badan agar mereka tunduk kepada perintah Tuhan dan 
menjauhi larangan-Nya. Hati yang berjaya menaklukkan akal fikiran dan anggota 
tubuh badannya serta mengarahkan mereka berbuat taat kepada Allah s.w.t adalah 


hati yang sihat. 

Hati yang sihat melahirkan takwa, iaitu pengabdian kepada Allah s.w.t. Takwalah 
yang membezakan kedudukan seseorang hamba pada sisi Tuhan. Semakin tinggi 
darjat ketakwaan semakin hampir seorang hamba dengan Tuhannya. Semakin 
rendah darjat takwa semakin hampir seseorang dengan daerah kehaiwanan. Jika 


takwa tidak ada jadilah manusia itu haiwan yang pandai berfikir dan berkata-kata. 


Haiwan yang pandai berfikir inilah yang dikatakan manusia yang mati hatinya. 
Dia tidak dapat menggerakkan fikiran dan anggotanya menuju kepada Allah s.w.t. 
Bahagian yang menghala kepada Pencipta tidak berfungsi, hanya bahagian yang 
menghala kepada alam benda merupakan bahagian yang aktif. Manusia yang mati 
hatinya atau manusia yang berbangsa haiwan ini tidak berasa sedih jika terlepas 
peluang baginya untuk melakukan amalan yang mendekatkan diri dengan Tuhan 
dan dia tidak berasa kesal jika dia berbuat dosa dan maksiat yang menjauhkan 


dirinya daripada Allah s.w.t. 


Kematian hati tidak dapat dikenal jika seseorang itu mengambil daya nilai 
keduniaan sebagai piawaian. Ramai orang yang menurut pengertian tasauf sudah 
mati hatinya tetapi mereka mencapai berbagai-bagai kecemerlangan dalam 
kehidupan dunia. Mereka menjadi pemimpin kepada orang ramai. Mereka 
menciptakan berbagai-bagai benda keperluan manusia. Mereka berjaya mendaki 
Gunung Everest. Mereka memegang bermacam-macam rekod kejohanan. Mereka 


menguasai kekayaan dan berbagai-bagai lagi kejayaan dan kecemerlangan. 


Apa juga kejayaan dan kecemerlangan yang diperolehi hendaklah diletakkan di 
atas neraca akhirat. Jika kejayaan dan kecemerlangan itu mampu menambahkan 
berat dacing kebaikan, maka kejayaan dan kecemerlangan itu adalah benar. Jika 


tidak ia hanyalah fatamorgana. 

Hikmat 59 & 60 : Dosa Dan Baik Sangka 
P GI P PE A, 4 
ANA Apa La da Aa DAN a 


a SA 


A a a D 
A DS A IG a 


TIDAKLAH BESAR SESUATU DOSA MELEBIHI SESUATU YANG 
MENGHALANG KAMU BERBAIK SANGKA KEPADA ALLAH S.W.T. 
BARANGSIAPA MENGENAL TUHANNYA NESCAYA MELIHAT 
KECILNYA DOSA. 


AN AA P Pbs Ae SAM di Y 


TIDAK ADA DOSA KECIL JIKA ALLAH S.W.T MENGHADAPI KAMU 
DENGAN KEADILAN-NYA DAN TIDAK ADA DOSA BESAR JIKA ALLAH 
S.W.T MENGHADAPI KAMU DENGAN KURNIAAN-NYA. 


Allah s.w.t menurunkan syariat kepada umat manusia melalui nabi-nabi-Nya. 
Syariat menentukan hukum-hukum yang wajib dipatuhi. Hukum itu terdiri 
daripada dua jenis, satu yang wajib dibuat dan satu lagi yang wajib tidak dibuat. 
Perlakuan yang menyalahi hukum dinamakan dosa. Tidak melakukan yang wajib 
dilakukan adalah berdosa. Melakukan yang wajib tidak dilakukan juga berdosa. 
Syarat penerimaan dosa adalah kesedaran dan kerelaan hati dalam perbuatan 
tersebut. Perbuatan yang menyalahi hukum jika dibuat tanpa kesedaran, dan 


dengan terpaksa tidak dikatakan berdosa. Jika meninggalkan sembahyang kerana 


16 Pengarang tersilap memasukkan nukilan yang sama di atas. Yang sebenarnya adalah “ In): drag Y 


SR A Sa a Si Yg A 

tertidur sebelum masuk waktu wajib sembahyang dan terjaga dari tidur setelah 
luput waktu sembahyang, maka meninggalkan sembahyang selama tempoh 
tertidur itu tidaklah berdosa. Seorang yang sedang kebuluran dan tidak ada 
makanan yang halal ditemuinya, yang ada hanyalah seketul daging khinzir yang 
syariat mengharamkan memakannya, jika dia memakan daging tersebut tidaklah 
dikira dia berdosa. Jika keadaan tidak sedar sengaja diadakan, seperti sengaja 
meminum arak kemudian ketika mabuk itu dia melakukan maksiat, maka dia 
mendapat dua dosa, iaitu dosa meminum arak dan dosa melakukan maksiat setelah 
sengaja tidak menyedarkan dirinya. Sengaja mengwujudkan suasana darurat untuk 
menyalahi hukum tidak melepaskan dari beban dosa. Misalnya, seorang pesakit 
yang membuat alasan penyakitnya hanya boleh sembuh dengan meminum arak 
menurut nasihat doktor kafir, maka perbuatan meminum arak secara ini hukumnya 


berdosa. 


Dosa disabitkan kepada pelanggaran syariat dan syariat pula dicipta oleh Allah 
s.w.t. Jadi, pada hakikatnya dosa adalah ditentukan oleh Allah s.w.t. Allah s.w.t 
yang meletakkan hukum. Tidak taat kepada Allah s.w.t itulah sebenarnya dosa. 
Syariat boleh berubah tetapi Allah s.w.t yang wajib ditaati tidak berubah. Banyak 
perkara yang diharamkan dalam syariat Nabi Musa a.s dihalalkan dalam syariat 
Nabi Muhammad s.a.w. Syariat nabi-nabi yang terdahulu tidak menghadkan 
bilangan isteri-isteri tetapi syariat Nabi Muhammad s.a.w menghadkannya setakat 
empat orang sahaja dalam satu masa. Jadi, intisari pahala dan dosa bukanlah 
sesuatu perbuatan itu, tetapi ketaatan atau kederhakaan kepada Allah s.w.t yang 
menjadi pahala atau dosa. Melakukan gerakan sembahyang jika tidak disertai 
dengan ketaatan kepada Allah s.w.t, tidak dinamakan bersembahyang. Setiap 
perbuatan bergantung kepada niat. Perbuatan dilakukan oleh anggota zahir dan 
niat dilakukan oleh anggota batin iaitu hati rohani. Kelakuan hati itulah yang 


menentukan pahala atau dosa. 

Semua jenis ibadat hanya diperakui sebagai ibadat jika hati memperakukan ibadat 
itu kerana Allah s.w.t. Hati yang menentukan nilai perbuatan, bukan perbuatan 
yang menjadi penentu nilai. Oleh sebab itu perbuatan yang bersalahan dengan 
hukum tidak menjadi besar jika dibandingkan dengan kelakuan hati yang 
menafikan kesempurnaan Allah s.w.t dan mengadakan sangkaan buruk terhadap- 
Nya. Perbuatan dosa yang dilakukan oleh anggota zahir hanya mengotorkan 
manusia itu sendiri sahaja, tetapi sangkaan buruk terhadap Allah s.w.t mencabar 
kesempurnaan ketuhanan Allah s.w.t, dan ini jauh lebih besar dosanya. Sebab itu 
dosa yang paling besar dan tidak diampuni-Nya adalah syirik, iaitu meruntuhkan 


keesaan ketuhanan Allah s.w.t. 


Manusia yang terkurung di dalam penjara dunia, hatinya dibayangi oleh cahaya 
api syaitan. Syaitan membawa kepadanya khayalan-khayalan yang membentuk 
sangkaan. Apabila seseorang itu didatangi oleh keinsafan dan mahu bertaubat dari 
dosa-dosanya, syaitan akan mengulang-tayang akan perbuatan dosanya dengan 
gambaran yang sangat hina dan menjijikkan sehingga orang itu merasakan 
dosanya terlalu besar, tidak mungkin mendapat keampunan Allah s.w.t. Dia 
tenggelam dalam lautan sangkaan bahawa Allah s.w.t tidak akan mengampunkan 
dosanya. Seterusnya timbul sangkaan bahawa tidak berfaedah lagi dia melakukan 
kebaikan kerana dosa-dosa yang lalu menghalang kebaikan yang hendak 
dilakukannya diterima oleh Allah s.w.t. Jadilah dia seorang yang hidup dengan 
dosa-dosa yang lalu dan tidak ada kebaikan baharu dikerjakan. 


Tugu sangkaan buruk terhadap Allah s.w.t yang dibina oleh syaitan mestilah 
dirobohkan. Hikmat 57 telah menganjurkan agar tidak meninggalkan zikir 
walaupun hati lalai dari apa yang dizikirkan. Zikir yang dilakukan secara paksa itu 
akan meleburkan sangkaan buruk terhadap Allah s.w.t sedikit demi sedikit, lalu 
muncullah sangkaan baik. Rohaninya seterusnya meningkat ke darjat yang lebih 
tinggi, di mana tidak ada lagi sangkaan terhadap Allah s.w.t, tetapi hati mengenal 


Allah s.w.t dengan sebenar-benar kenal. Dapatlah dia melihat bahawa niat 

datangnya dari Iradat Allah s.w.t. Tidak ada suatu kehendak kecuali apa yang 
bergantung kepada Iradat Allah s.w.t. Tidak ada satu perbuatan kecuali apa yang 
bergantung kepada Kudrat Allah s.w.t. Pada sisi Allah s.w.t tidak ada yang jahat, 
semuanya baik belaka. Jahat hanya wujud apabila nafsu manusia mengadakan 
kehendak dan perbuatan dirinya sendiri, lupa dia bersandar kepada Allah s.w.t. 
Junaid al-Baghdadi berkata: “Barangsiapa tidak mencapai fana dirinya dan baqa 
dengan Allah s.w.t, maka semua kebaikan yang dibuatnya adalah mengandungi 


dosa”. 


Ahli makrifat melihat kecilnya perbuatan dosa jika dibandingkan dengan 
pengakuan dirinya ada kuasa menciptakan sesuatu perbuatan. Bagi mereka, selagi 
mereka melihat diri mereka melakukan amalan, selagi itulah amalan mereka 
mengandungi dosa. Perhatian kepada diri menghijab perhatian kepada Tuhan. 
Orang arif mengembalikan segala perkara kepada Tuhan. Mereka melihat diri 
mereka tidak melakukan kejahatan kerana Allah s.w.t menjaga dan melindungi 
mereka daripada kejahatan. Mereka melihat diri mereka berbuat kebaikan kerana 
Allah s.w.t mengurniakan kebaikan itu kepada mereka. Tidak terlihat lagi pada 
mata hati mereka sesuatu apa pun kecuali yang dari Allah, kepada Allah dan 


beserta Allah s.w.t. 


Tanpa makrifat seseorang akan melihat amal yang dilakukannya dan dia 
cenderung untuk mengukur dirinya dengan amalan tersebut. Seterusnya dia 
menjadikan amalan tersebut sebagai persediaan untuk menghadap Allah s.w.t. 
Boleh dikatakan dia menjadikan amalannya sebagai tuntutan terhadap Allah s.w.t. 
Apabila seseorang hamba membawa kepada Allah s.w.t amal perbuatannya, maka 
Allah s.w.t menerimanya dengan hisab dan perhitungan yang terperinci. Hisab 
Allah s.w.t sangat halus dan rapi. Tidak ada walau sebesar zarah pun yang 
terkeluar dari kiraan-Nya. Sebab itu jika kamu dihadapkan kepada keadilan Allah 


s.w.t, tidak ada dosa yang kecil atau remeh-temeh yang boleh lepas dari kiraan 

Allah s.w.t. Semuanya besar dan semuanya dikira. Berbeza keadaannya bagi orang 


yang dihadapi Allah s.w.t dengan kurnia-Nya. Allah s.w.t berfirman: 


A 
HN 


A Sei AN Ae a AA 


Sesungguhnya Allah telah membeli dari orang-orang yang beriman akan jiwa 
mereka dan harta benda mereka dengan (balasan) bahawa mereka akan beroleh 
syurga, (disebabkan) mereka berjuang pada jalan Allah; maka (di antara) mereka 


ada yang membunuh dan terbunuh. (Ayat 111 : Surah at-Taubah ) 


Orang yang dibeli oleh Allah s.w.t, menjadi hamba abdi kepada-Nya. Allah s.w.t, 
sebagai Tuan, menguruskan, memelihara dan menjaga abdi-Nya. Apa juga 
perbuatan yang dilakukan oleh hamba abdi adalah yang diperintahkan oleh 
Tuannya. Tuan yang mengeluarkan perintah, Tuan juga yang 
mempertanggungjawabkannya. Hamba abdi tidak ada pilihan. Lantaran itu apabila 
Allah s.w.t menghadapi hamba abdi-Nya, maka dihadapi-Nya dengan kurnia-Nya 
bukan dengan tuntutan. Apabila Allah s.w.t tidak membuat tuntutan, tidak ada 
dosa dan kesalahan yang besar. Jadi, buatlah keputusan apakah mahu menjadi 
orang yang mengumpul amal dan membuat tuntutan kepada Allah s.w.t dengan 
amal itu, atau menjualkan diri kepada Allah s.w.t, menjadi abdi-Nya dan berserah 


sepenuhnya kepada-Nya. 

Hikmat 61 : Amal Yang Bernilai Pada Sisi Allah S.W.T. 
PER a Kea SN QA . PER PER PG 7 
D da ig a D Di ga HN 


TIDAK ADA AMAL YANG DIHARAPKAN DITERIMA ALLAH S.W.T 
SELAIN AMAL YANG KAMU TIDAK MELIHAT KEPADANYA DAN 
MEMANDANGNYA KECIL ATAU REMEH. 


Hikmat ini mengajak kita merenung kepada amal yang kita anggap kecil, remeh 
dan tidak penting. Amal yang demikian kita lakukan seketika kemudian terus 
melupakannya. Misalnya, ketika kita sedang memandu, seekor anak ayam 
melintasi jalan di hadapan, kita memperlahankan kereta sehingga anak ayam itu 
selamat menyeberang. Misal yang lain, seekor lalat terjatuh ke dalam minuman 
kita, lalu kita keluarkannya dan membiarkan ia terbang pergi. Peristiwa seperti itu 
dialami dalam beberapa saat sahaja, bersahaja, tidak menyentuh jiwa dan 
kemudian dilupakan buat selama-lamanya. Amal yang seperti itulah yang perlu 
direnungkan kerana begitulah bentuk amal yang diterima oleh Allah s.w.t. Amal 
yang demikian keluar dari kemanusiaan yang asli dan murni. Keaslian dan 
kemurnian itulah yang hendak dihidupkan dalam setiap amalan, walau bagaimana 
besar sekalipun amalan itu. Apalah bezanya menyelamatkan seorang manusia 
dengan seekor lalat yang sama-sama lemas di dalam air. Allah s.w.t yang 
mengizinkan dan menggerakkan kamu untuk menyelamatkan lalat yang lemas itu. 
Allah s.w.t juga yang mengizinkan dan menggerakkan kamu menyelamatkan 
manusia yang lemas. Siapakah kamu, di manakah kamu, apakah kekuasaan kamu, 
apakah tindakan kamu dalam peristiwa-peristiwa tersebut? Adakah berbeza kamu 
yang menyelamatkan lalat itu dengan kamu yang menyelamatkan manusia itu? 
Sekiranya seseorang itu tidak ada keegoan atau ketaksuban terhadap dirinya 
sendiri dan hatinya tawadhuk kepada Allah s.w.t, maka dia akan melihat Allah 


s.w.t yang menyelamatkan lalat dan Dia juga yang menyelamatkan manusia itu. 

Ambillah iktibar dari amal yang kecil-kecil dan dipandang remeh dalam 
membentuk amal yang besar-besar dan dipandang penting, supaya kamu tidak 


melihat kepada amal ketika beramal. 


Nilai sesuatu amal terletak pada ikhlas yang mengiringi amal tersebut dan ikhlas 
melepaskannya. Biasa terjadi seseorang itu ikhlas ketika berbuat kebaikan tetapi 
keikhlasan itu terusik kemudiannya. Kebanyakan manusia enggan melepaskan 
perbuatan baik yang telah mereka lakukan. Mereka suka mengingati dan menyebut 
kebaikan tersebut. Perbuatan demikian boleh membawa seseorang jatuh ke dalam 
samaah, iaitu menceritakan kebaikan supaya dirinya diperakui dan disanjung 
sebagai seorang yang baik. Samaah menjadi minyak yang memudahkan riak 
menyala. Apabila riak sudah menyala segala kebaikan yang telah dibuatnya akan 
terbakar. Apa yang tinggal dalam simpanan akhiratnya hanyalah debu-debu yang 
tidak berharga. Orang tersebut akan menjadi orang yang memikul peti besi yang 
besar berisi debu untuk dibukakan di hadapan Tuhan. Mereka gembira di dunia 


tetapi kehampaan di akhirat. 


Orang yang berada dalam suasana asbab perlu menghidupkan ikhlas dan 
memeliharanya agar tidak dirosakkan oleh ujub, riak dan sama'ah. Ikhlas 
dihidupkan dengan meniadakan kepentingan diri apabila berhubungan dengan 
orang lain. Ikhlas dipelihara dengan cara tidak mengikat kebaikan yang dibuat itu 
sama ada di mulut ataupun di ingatan. Serahkan segala kebaikan yang dibuat 
kepada Allah s.w.t, tidak perlu kita menyimpan di mulut kita. Ketahuilah, 
memelihara ikhlas lebih sukar daripada menghidupkan ikhlas. Seseorang hanya 
perlu berperang sekejap sahaja dengan nafsunya sebelum berjaya melakukan 
sesuatu perbuatan dengan ikhlas, tetapi dia perlu berperang dengan nafsunya 


sepanjang hayatnya untuk memelihara ikhlas yang sudah dilakukannya dahulu. 

Walau melalui arah mana pun diperhatikan, persoalannya tetap kembali kepada 
hati. Hati menjadi medan perebutan kuasa di antara nafsu dengan ikhlas. Modal 
nafsu adalah kepentingan diri. Nafsu mengingatkan sesuatu yang dia ada 
kepentingan atau hak padanya telah dilepaskan kepada orang lain. Oleh kerana 
nafsu tidak mati maka ingatannya kepada yang kehilangan itu juga tidak mati. 
Jihad terhadap nafsu ini berpanjangan. Ikhlas adalah umpama bayi suci yang perlu 


dipelihara dan dilindungi daripada dibaham oleh harimau nafsu. 


Cara menundukkan harimau nafsu adalah jangan memberinya makan. 
Makanannya adalah cerita mengenai haknya yang telah terlepas ke tangan orang 
lain. Racun bagi harimau nafsu adalah cerita mengenai kebaikan Tuhan yang 
membahagikan nikmat yang tidak terhingga kepada makhluk-Nya. Penetapan hak 
Allah atau Allah jualah Pemilik sebenar, akan melindungi bayi suci daripada 


musuh-musuh yang mahu mencederakannya. 

Hikmat 62 — 64 : Wirid Dan Warid 


Bg a 3,5 Jer 


SESUNGGUHNYA WIRID MENDATANGKAN KEPADA KAMU WARID 
SUPAYA KAMU MENDEKAT DAN MASUK KE HADRAT ALLAH S.W.T. 


A 4. a a st, ng 
WIRID MENDATANGKAN KEPADA KAMU WARID SUPAYA KAMU 
TERSELAMAT DARI KEKUASAAN DEBU-DEBU DUNIA DAN SUPAYA 
KAMU MERDEKA DARI PERBUDAKAN MATA BENDA DAN SYAHWAT 
KEDUNIAAN. 


A 


Aaya A Ka IS a Ne D sy dh Sh 


WIRID MENDATANGKAN KEPADA KAMU WARID SUPAYA KAMU 
BEBAS DARI PENJARA WUJUD KAMU DAN MASUK KEPADA SYUHUD 
(PENYAKSIAN). 


Tidak mungkin bayi suci yang lahir dalam hati dapat dipelihara dan dilindungi 
dengan kekuatan dan kepandaian seseorang manusia itu. Manusia berhajat kepada 
Allah s.w.t untuk memelihara dan melindunginya. Hanya kurniaan Allah s.w.t 
yang mendatangi hati seseorang hamba itu yang mampu menjadi tentera menjaga 
khazanah kebaikan yang ada dalam hati. Kurniaan Allah s.w.t itu hanya menetap 
jika suasana hati sesuai untuknya. Allah s.w.t berkuasa mencabut semula apa juga 
kurniaan-Nya kepada hamba-Nya. Kesalihan telah dicabut daripada Azazil 
sehingga dia menjadi iblis. Kesalihan juga telah dicabut daripada Bal'am bin 
Ba'ura sehingga dia hidup di hutan seperti haiwan. Sesiapa yang menyangka 


kebaikan dan kelebihan yang ada padanya sebagai hak mutlaknya, lupa dia kepada 

kurniaan Allah s.w.t dan kekuasaan-Nya, sesungguhnya orang itu menanti masa 
untuk menerima kemurkaan Allah s.w.t. Sekiranya Allah s.w.t mengasihani 
seseorang hamba itu Dia akan meletakkan sesuatu kelemahan pada hamba 
tersebut. Kelemahan itu sentiasa membayanginya untuk memperingatkannya 
tentang tarafnya sebagai hamba Tuhan yang sentiasa berhajat kepada-Nya. Nabi 
Muhammad s.a.w dihadapkan dengan kelemahan dalam membuat bapa saudara 
baginda s.a.w, Abu Talib, mengucapkan dua kalimah syahadah. Nabi Nuh a.s 
dihadapkan dengan kelemahan dalam memujuk isteri dan anak supaya ikut 
menaiki kapalnya. Orang kaya dihadapkan dengan penyakit yang hartanya tidak 
mampu mengubatinya. Orang yang diberi kebolehan dihadapkan dengan 
kelemahan mendapatkan sesuatu yang sangat diingininya. Setiap orang berdiri 
dengan kelemahan yang tidak mungkin dia mengatasinya, kecuali dengan izin 
Allah s.w.t. Hal yang demikian menjadi rahmat yang memelihara kehambaan pada 


seseorang hamba itu. 


Hikmat-hikmat di atas menceritakan tentang persiapan hati untuk menerima 
kedatangan kurniaan Allah s.w.t. Persiapan hati itu dinamakan wirid dan kurniaan 


Allah s.w.t dinamakan warid. 


Aurad atau wirid adalah amal ibadat yang dilakukan secara berterusan menurut 
satu pola yang tertentu. Orang yang mengamalkan wirid akan melakukan jenis 
ibadat yang serupa pada tiap-tiap hari. Jika satu-satu amalannya tidak dapat 
dilakukannya pada masa yang biasa dia melakukannya kerana sesuatu halangan 
yang tidak dapat dielakkannya, maka dia akan melakukan amalan yang tertinggal 
itu pada masa lain. Apabila seseorang sudah beramal secara demikian dengan 
teguh, maka dia dikatakan beramal secara aurad atau wirid. Amal ibadat yang 
dilakukan dengan banyak hanya pada hari-hari tertentu dan tidak dilakukan 


dengan banyak pada hari-hari lain tidak dinamakan wirid. 


Wirid yang terbaik adalah yang menggabungkan sembahyang, puasa dan zikir, 


seperti yang diamalkan oleh Rasulullah s.a.w semasa hidup baginda s.a.w. Wirid 

yang diamalkan oleh Rasulullah s.a.w diikuti oleh para sahabat. Dari para sahabat 
amalan ini berkembang kepada generasi-generasi kemudian hinggalah ke hari ini. 
Guru-guru yang arif kemudiannya menyusun wirid-wirid yang boleh diamalkan 
oleh murid-murid mereka mengikut darjat rohani mereka. Murid yang tekun 
mengamalkan wirid yang ditalkinkan oleh gurunya berkemungkinan didatangi 


oleh warid. 


Warid adalah pengalaman rohani yang dikurniakan Allah s.w.t kepada hati murid 
yang mengekali wirid. Selain dinamakan warid, ia juga dipanggil dengan nama- 
nama lain seperti hal, pengalaman hakikat, waridah, Nur Ilahi, Sir dan lain-lain, 
menurut istilah tasauf. Banyaknya istilah yang digunakan adalah kerana sukarnya 
mahu menceritakan tentang apa yang sebenar berlaku pada hati seseorang yang 
menerima kurniaan Allah s.w.t. Nur atau warid yang datang kepada hati seorang 
murid tidak sama dengan yang lain. Masa kedatangannya juga tidak serupa, 
walaupun murid-murid tersebut mengamalkan wirid yang serupa. Ada murid yang 
cepat mendapat warid dan ada yang lambat bahkan ada juga yang tidak pernah 
memperolehinya. Tempoh warid menetap di dalam hati juga tidak serupa. Ada 
yang memperolehi warid hanya sekadar beberapa minit sahaja, kemudian ia 
menghilang. Ada yang bertahan selama satu minggu, sebulan, setahun dan 
sebagainya. Keadaan tidak menentu itu terjadi kerana murid belum mencapai 
keteguhan atau istiqamah. Warid yang menetap hingga menjadi sifat murid itu 
dinamakan wisal dan dia akan hidup berterusan dengan wisal yang menyerap pada 


dirinya, hingga ke akhir hayatnya. 


Seorang murid atau salik perlulah bersungguh-sungguh mengamalkan wirid atau 
aurad bagi menyucikan hati agar hati itu berada dalam keadaan yang sesuai dan 
layak menerima kedatangan warid atau Nur Ilahi. Wirid adalah amalan untuk 
mempersiapkan diri, bukan wirid itu yang mengangkat seseorang ke Hadrat Allah 
s.w.t, bukan wirid yang mendatangkan warid. Warid adalah semata-mata kurniaan 


Allah s.w.t, tetapi hanya hati yang sesuai sahaja yang boleh menanggung 

kedatangannya, seperti juga wahyu yang merupakan kurniaan Allah s.w.t namun, 
hanya hati nabi-nabi yang boleh menerima kedatangannya. Apabila seseorang itu 
menerima kedatangan warid itu tandanya Allah s.w.t berkenan membawanya 
hampir dengan-Nya. Warid yang diterima oleh hati itu menarik hati kepada Allah 
s.w.t dengan mengeluarkannya dari penjara dunia dan syaitan. Kekuatan dunia, 
hawa nafsu, syaitan dan mata benda tidak dapat menyekat hati yang berjalan 
dengan warid kerana warid itu adalah tarikan langsung dari Allah s.w.t, bahkan 
orang yang menerima warid itu sendiri tidak dapat menghalang berlakunya kesan 
warid ke atas dirinya. Tarikan langsung dari Allah s.w.t mengelurkan hati nurani 
dari penjara wujud dan masuk ke dalam tauhid yang hakiki, menyaksikan (syuhud) 


dengan mata hatinya akan keesaan Allah s.w.t. 


Orang yang hatinya didatangi warid akan mengalami perubahan yang luar biasa. 
Jiwanya akan berasa tenang dan fikirannya tidak lagi kusut-masai. Dia dapat 
merasakan kelazatan beribadat dan berzikir. Warid yang masuk ke dalam hati 


menghancurkan sifat-sifat yang keji dan melahirkan sifat-sifat yang terpuji. 


Warid yang diterima oleh hati melahirkan beberapa jenis perasaan. Hati mungkin 
berasa gembira dan mungkin juga berasa sayu bila menerima kedatangan warid. 
Warid dalam suasana gembira adalah tajalli Allah s.w.t kepada hamba-Nya dengan 
sifat Jamal (keindahan). Warid yang melahirkan rasa sedih dan kecut hati adalah 
tajalli Allah s.w.t dengan sifat Jalal (kebesaran). Orang yang mengalami suasana 
sifat keindahan Allah s.w.t akan merasai kedamaian, ketenangan, keseronokan, 
kelazatan dan sangat membahagiakan. Pengalaman rohani tersebut membuatnya 
mengenali Allah s.w.t sebagai Tuhan Yang Maha Pemurah, Maha Penyayang, 
Maha Lemah-lembut, Maha Pengampun dan sifat-sifat lain yang menyenangkan. 
Apabila hati rohani mengalami sifat-sifat keagungan dan keperkasaan Allah s.w.t 
maka akan terasa kecut hatinya, menggeletar tubuhnya dan mungkin dia jatuh 


pengsan. Pengalaman begini membuatnya mengenali Allah s.w.t sebagai Tuhan 

Yang Maha Perkasa, Maha Keras, Maha Tegas, Maha Hebat seksaan-Nya dan 


tidak ada sesuatu yang terlepas dari genggaman-Nya. 


Pengalaman warid adalah umpama Mikraj (tangga) untuk mencapai Allah s.w.t. 
Warid peringkat pertama menggerakkan hati supaya rajin beribadat dan 
mendekatkan diri kepada Allah s.w.t. Warid peringkat kedua memutuskan si 
hamba dari pergantungan kepada makhluk dan membulatkan semangatnya untuk 
berpegang kepada Allah s.w.t semata-mata. Warid peringkat ke tiga melepaskan si 
hamba dari sifat-sifat kemanusiaan dan seterusnya bebas dari kewujudan yang 
terbatas lalu masuk kepada Wujud Mutlak yang tiada batas. Kesedarannya tidak 
ada lagi pada dirinya dan alam maujud seluruhnya, yang ada hanya Allah s.w.t 


Yang Maha Esa lagi Maha Berdiri Dengan Sendiri. 

Hikmat 65 — 67 : Nur, Mata Hati Dan Hati 


PA Sa 


NUR-NUR ILAHI ADALAH KENDERAAN HATI DAN RAHSIA HATI. 


P 


BS Dan BA Sa a 


a 
a 


MA a dn 


P 


Sa a Ta a a a aa 


NUR ITU IALAH TENTERA HATI, SEBAGAIMANA KEGELAPAN 
ADALAH TENTERA NAFSU. JIKA ALLAH S.W.T MAHU MENOLONG 
HAMBA-NYA MAKA DIBANTU DENGAN TENTERA ANWAR (NUR-NUR) 
DAN DIHENTIKAN BEKALAN KEGELAPAN. 


rr a Ana 


NUR ITU BAGINYA MENERANGI (MEMBUKA TUTUPAN), MATA HATI 
ITU BAGINYA MENGHAKIMKAN DAN HATI ITU BAGINYA 
MENGHADAP ATAU MEMBELAKANG. 


Allah s.w.t hanya boleh dikenal jika Dia sendiri mahu Dia dikenali. Jika Dia mahu 
memperkenalkan Diri-Nya kepada hamba-Nya maka hati hamba itu akan 
dipersiapkan dengan mengurniakannya warid. Hati hamba diterangi dengan Nur- 
Nya. Tidak mungkin mencapai Allah s.w.t tanpa dorongan yang kuat dari Nur- 
Nya. Nur-Nya adalah kenderaan bagi hati untuk sampai ke Hadrat-Nya. Hati 
adalah umpama badan dan roh adalah nyawanya. Roh pula berkait dengan Allah 
s.w.t dan perkaitan itu dinamakan as-Sir (Rahsia). Roh menjadi nyawa kepada hati 
dan Sir menjadi nyawa kepada roh. Boleh juga dikatakan bahawa hakikat kepada 
hati adalah roh dan hakikat kepada roh adalah Sir. Sir atau Rahsia yang sampai 


4! Pengarang tersilap II? dan ini yang sebetulnya sepertimana petikan kalam dari sumber yang lain 
dengan ac. 


Kandungan 


kepada Allah s.w.t dan Sir yang masuk ke Hadrat-Nya. Sir yang mengenal Allah 
s.w.t. Sir adalah hakikat kepada sekalian yang maujud. 


Nur Ilahi menerangi hati, roh dan Sir. Nur Ilahi membuka bidang hakikat-hakikat. 
Amal dan ilmu tidak mampu menyingkap rahsia hakikat-hakikat. Nur Ilahi yang 
berperanan menyingkap tabir hakikat. Orang yang mengambil hakikat dari buku- 
buku atau dari ucapan orang lain, bukanlah hakikat sebenar yang ditemuinya, 
tetapi hanyalah sangkaan dan khayalan semata-mata. Jika mahu mencapai hakikat 
perlulah mengamalkan wirid sebagai pembersih hati. Kemudian bersabar menanti 
sambil terus juga berwirid. Sekiranya Allah s.w.t kehendaki warid akan 
didatangkan-Nya kepada hati yang asyik dengan wirid itu. Itulah kejayaan yang 


besar boleh dicapai oleh seseorang hamba semasa hidupnya di dunia ini. 


Alam ini pada hakikatnya adalah gelap. Alam menjadi terang kerana ada 
kenyataan Allah s.w.t padanya. Misalkan kita berdiri di atas puncak sebuah bukit 
pada waktu malam yang gelap gelita. Apa yang dapat dilihat hanyalah kegelapan. 
Apabila hari siang, matahari menyinarkan sinarnya, kelihatanlah tumbuh- 
tumbuhan dan haiwan yang menghuni bukit itu. Kewujudan di atas bukit itu 
menjadi nyata kerana diterangi oleh cahaya matahari. Cahaya menzahirkan 
kewujudan dan gelap pula membungkusnya. Jika kegelapan hanya sedikit maka 
kewujudan kelihatan samar. Sekiranya kegelapan itu tebal maka kewujudan tidak 
kelihatan lagi. Hanya cahaya yang dapat menzahirkan kewujudan, kerana cahaya 
dapat menghalau kegelapan. Jika cahaya matahari dapat menghalau kegelapan 
yang menutupi benda-benda alam yang nyata, maka cahaya Nur Ilahi pula dapat 
menghalau kegelapan yang menutup hakikat-hakikat yang ghaib. Mata di kepala 
melihat benda-benda alam dan mata hati melihat kepada hakikat-hakikat. 
Banyaknya benda alam yang dilihat oleh mata kerana banyaknya cermin yang 
membalikkan cahaya matahari, sedangkan cahaya hanya satu jenis sahaja dan 
datangnya dari matahari yang satu jua. Begitu juga halnya pandangan mata hati. 


Mata hati melihat banyaknya hakikat kerana banyaknya cermin hakikat yang 

membalikkan cahaya Nur Ilahi, sedangkan Nur Ilahi datangnya dari nur yang satu 


yang bersumberkan Zat Yang Maha Esa. 


Kegelapan yang menutupi mata hati menyebabkan hati terpisah daripada 
kebenaran. Hatilah yang tertutup sedangkan kebenaran tidak tertutup. Dalil atau 
bukti yang dicari bukanlah untuk menyatakan kebenaran tetapi adalah untuk 
mengeluarkan hati dari lembah kegelapan kepada cahaya yang terang benderang 
bagi melihat kebenaran yang sememangnya tersedia ada, bukan mencari 
kebenaran baharu. Cahayalah yang menerangi atau membuka tutupan hati. Nur 
Ilahi adalah cahaya yang menerangi hati dan mengeluarkannya dari kegelapan 
serta membawanya menyaksikan sesuatu dalam keadaannya yang asli. Apabila 
Nur Ilahi sudah membuka tutupan dan cahaya terang telah bersinar maka mata hati 
dapat memandang kebenaran dan keaslian yang selama ini disembunyikan oleh 
alam nyata. Bertambah terang cahaya Nur Ilahi yang diterima oleh hati bertambah 
jelas kebenaran yang dapat dilihatnya. Pengetahuan yang diperolehi melalui 
pandangan mata hati yang bersuluhkan Nur Ilahi dinamakan ilmu laduni atau ilmu 
yang diterima dari Allah s.w.t secara langsung. Kekuatan ilmu yang diperolehi 


bergantung kepada kekuatan hati menerima cahaya Nur Ilahi. 


Murid yang masih pada peringkat permulaan hatinya belum cukup bersih, maka 
cahaya Nur Ilahi yang diperolehinya tidak begitu terang. Oleh itu ilmu laduni yang 
diperolehinya masih belum mencapai peringkat yang halus-halus. Pada tahap ini 
hati boleh mengalami kekeliruan. Kadang-kadang hati menghadap kepada yang 
kurang benar dengan membelakangkan yang lebih benar. Orang yang pada 
peringkat ini perlu mendapatkan penjelasan daripada ahli makrifat yang lebih arif. 
Apabila hatinya semakin bersih cahaya Nur Ilahi semakin bersinar meneranginya 
dan dia mendapat ilmu yang lebih jelas. Lalu hatinya menghadap kepada yang 


lebih benar, sehinggalah dia menemui kebenaran hakiki. 

Hikmat 68 & 69 : Ketaatan Adalah Kurniaan Allah S.W.T. 


JANGANLAH KETAATAN KAMU KEPADA ALLAH S.W.T 
MENGGEMBIRAKAN KAMU KERANA KAMU MELIHAT TELAH 
MELAKSANAKANNYA, TETAPI GEMBIRALAH KERANA MELIHAT 
KETAATAN ITU DATANG DARI ALLAH S.W.T KEPADA KAMU. 
UCAPKANLAH: 


“DENGAN SEBAB KURNIA ALLAH S.W.T KEPADA HAMBA-NYA, MAKA 
DENGAN DEMIKIAN ITULAH MEREKA PATUT BERGEMBIRA, ITU 
LEBIH BAIK DARI APA YANG MEREKA KUMPULKAN”. 


Sa A a A a a 


A 


D ra a PA Ba AANS Ss a 


DILARANG KEPADA ORANG YANG MASIH BERJALAN MENUJU 
ALLAH S.W.T DAN ORANG YANG TELAH SAMPAI KEPADA-NYA DARI 
MELIHAT KEPADA AMAL PERBUATAN MEREKA DAN AHWAL YANG 

MEREKA BERADA DI DALAMNYA. ORANG YANG MASIH DALAM 
PERJALANAN BELUM MENCAPAI KETEGUHAN BENAR BERSAMA- 
SAMA ALLAH S.W.T DALAM AMAL DAN AHWAL. ADA PUN ORANG 

YANG TELAH SAMPAI, TELAH DILENYAPKAN ALLAH S.W.T 
KESEDARANNYA KE DALAM PENYAKSIAN (MELIHAT-NYA), TIDAK 
LAGI MELIHAT KEPADA AMAL DAN AHWAL. 

Hikmat 67 menghuraikan, hatilah yang menghadap atau membelakang, 
berdasarkan kedudukan kerohanian seseorang. Hati yang baharu keluar dari 
selimut kegelapan dan masuk kepadanya cahaya Nur Ilahi akan melahirkan sikap 
gemar melakukan ketaatan kepada Allah s.w.t. Kalau dahulu dia memaksa dirinya 
untuk beribadat, kini dia berasa mudah untuk beribadat dan tidak berasa berat 
walaupun banyak ibadat yang dilakukannya. Perubahan yang berlaku ini 
disedarinya dan dia sangat bergembira dengan perubahan tersebut. Kadang-kadang 
dia membandingkan amal kebaikannya dengan amal kebaikan orang lain yang 
masih hanyut dalam kelalaian. Bertambah ketara kepadanya akan kekuatan dia 
melakukan ibadat. Bertambah pula kegembiraannya. Lahirnya perasaan demikian 
adalah kerana kuat azamnya untuk berjuang membuang sifat-sifat tercela dan 
menghidupkan sifat-sifat terpuji. Apabila dia melihat sifat-sifat terpuji sudah 
menghiasi dirinya timbullah kegembiraannya kerana usahanya telah mengeluarkan 
hasil yang baik. Beginilah kesan yang muncul pada orang yang bersandar kepada 
usaha dan amalnya. Inilah yang selalu berlaku kepada orang yang masih 


diperingkat permulaan, sebelum hatinya mencapai kematangan. 


Orang yang bersandar kepada usaha dan amalnya tidak dapat maju dalam bidang 
kerohanian. Jika dia mahu maju dalam perjalanannya dia hendaklah mengubah 
haluan pandangannya. Dia tidak boleh lagi memandang dari amal kepada Allah 
s.w.t, sebaliknya dia hendaklah memandang dari Allah s.w.t kepada amal. Dia 
tidak seharusnya melihat amal sebagai kenderaan yang membawanya menuju 
Allah s.w.t, sebaliknya dia seharusnya melihat amal itu adalah tarikan dari Allah 
s.w.t agar dia dapat menuju kepada-Nya. Dia tidak seharusnya berasa gembira 
melihat amalnya membawanya hampir dengan Allah s.w.t, kerana penglihatan 
begini mengandungi tipu daya. Dia hendaklah melihat Allah s.w.t sahaja yang 
bertindak membawanya hampir dengan-Nya. Amal yang lahir daripadanya adalah 


kurniaan Allah s.w.t sebagai tanda bahawa dia dipersiapkan untuk bertemu dengan 

Tuhannya. Inilah seharusnya membuat dia bergembira. Allah s.w.t memberi 


peringatan tentang perkara ini dengan firman-Nya: 


A 


J 
AR (Mn Ha KR AIS Men ai Si 
Sa DI a A ga li 


Katakanlah (wahai Muhammad): “Dengan kurnia Allah dan dengan rahmat-Nya, 
maka dengan demikian seyogialah mereka bersukacita. Itulah yang lebih baik 


daripada apa yang mereka kumpulkan”. ( Ayat 58 : Surah Yunus ) 
Ta @ 5 To 1A SAR a (e Pi 
Su 2 Oi Ma Te a ANI H2 NU; 


Dan jika tidaklah kerana limpah kurnia Allah dan belas kasihan-Nya kepada kamu, 
tentulah kamu (terbabas) menurut syaitan kecuali sedikit sahaja (iaitu orang-orang 
yang teguh imannya dan luas ilmunya di antara kamu). ( Ayat 83 : Surah an- 
Nisaa' ) 

Ayat di atas mengajak kita melihat bahawa diri kita tidak mempunyai sebarang 
daya dan upaya. Tidak bergerak sebesar zarah pun melainkan dengan izin Allah 
s.w.t. Segala-galanya datang dari Allah s.w.t. Allah s.w.t sahaja yang menciptakan 
segala sesuatu termasuklah amal kebaikan yang kita lakukan. Kita sendiri tidak 
mampu melakukan perbuatan baik itu. Apa juga kebaikan yang muncul dari kita 
adalah kurniaan Allah s.w.t kepada kita. Amal kebaikan itu adalah rahmat dari 
Allah s.w.t, bukan hasil usaha kita. Jadi, kita sepatutnya bergembira menerima 


rahmat-Nya tidak bergembira melihat diri kita berbuat kebaikan. 


Satu lagi tipu daya yang halus yang sering mengganggu perjalanan seorang murid 
adalah keinginan untuk mengetahui makam yang telah dicapainya. Dia suka 
mengintai-intai dirinya. Dia bertanya pada dirinya apakah hatinya sudah suci 
bersih, apakah dia sudah mencapai martabat wali Allah, apakah dia sudah menjadi 


Insan Kamil, apakah dia sudah mencapai makam bersatu dengan Allah s.w.t, 

apakah sudah ada kekeramatan pada dirinya dan lain-lain darjat kerohanian. 
Perkara yang seperti ini boleh mengganggu perjalanan kerohanian kerana ia 
menjuruskan perhatian kepada diri sendiri dan menambahkan kekebalan hijab diri 
dan semakin menutup mata hati dari melihat kepada Allah s.w.t. Selagi dia 
“menghidupkan' dirinya dalam kesedarannya selagi itulah dia tidak dapat masuk 


ke Hadrat Allah s.w.t. 


Orang yang mahu mencapai Allah s.w.t hendaklah terlebih dahulu mencapai 
makam benar bersama-sama Allah s.w.t dalam amal dan ahwalnya. Hatinya 
sentiasa teguh bersama-sama Allah s.w.t, bukan bersama-sama dirinya, amalnya 
dan kedudukan kerohaniannya. Maksud dan tujuan hanyalah Allah s.w.t. Amal 
dan ahwal bukanlah tujuan tetapi hanya alat untuk menuju kepada tujuan. Orang 
yang telah sampai kepada matlamat memperolehi kedudukan benar bersama Allah 
s.w.t. Akal, nafsu dan hati berada dalam suasana harmoni. Apabila akal dan nafsu 
tidak lagi menghijab, maka mata hatinya menjadi celik dan dia masuk kepada 
penyaksian. Hatinya menyaksikan amal kebaikan yang keluar daripadanya adalah 
kurniaan Allah s.w.t, maka dia lenyap dalam perbuatan, takdir atau lakuan Allah 
s.w.t. Dia tidak lagi melihat kepada amal tersebut. Ahwal adalah tajalli Allah s.w.t 
kepada hamba-Nya. Apabila Allah s.w.t bertajalli, segala sesuatu binasa kecuali 
Wajah-Nya. Kesedaran si hamba hilang dalam penyaksian hakiki mata hati. 
Pandangan yang hakiki tidak memperlihatkan amal dan ahwalnya. Dia hanya 


menyaksikan Allah s.w.t Yang Maha Esa. 

Hikmat 70 — 72 : Tamak Melahirkan Kehinaan 


TIDAKLAH PANJANG DAHAN KEHINAAN MELAINKAN YANG 
TUMBUH DARI BENIH TAMAK. 


A dn 


TIADA SESUATU YANG DAPAT MENGHERET KAMU SEBAGAIMANA 
WAHAM (SYAK WASANGKA ATAU ANGAN-ANGAN). 


o 
7d 


a A a. 


a 
HI mn 


4 Te IN, TT Ae Ka 
sab dd a 


KAMU MERDEKA DARI SESUATU YANG KAMU TIDAK MEMPUNYAI 
HAJAT KEPADANYA DAN KAMU ADALAH HAMBA BAGI SESUATU 
YANG KAMU TAMAK KEPADANYA. 


Bidang latihan kerohanian menekankan soal menyerah diri kepada Allah s.w.t. 
Orang yang maju dalam bidang tersebut adalah orang yang memisahkan dirinya 
dari pengaruh duniawi dan makhluk sekaliannya, hatinya hanya terikat dengan 
Allah s.w.t. Latihan kerohanian mendidik hati agar berpisah daripada diri sendiri 
iaitu berpisah dengan kehendak diri sendiri, cita-cita, angan-angan dan fikiran lalu 
masuk ke dalam penguasaan Iradat Allah s.w.t. Orang yang dikuasai oleh Iradat 
Allah s.w.t tidak mempunyai kehendak melainkan keinginan mahu 
menghampirkan diri kepada Allah s.w.t, maksud dan tujuan hanyalah Allah s.w.t, 
fikiran dan renungan hanya kepada Allah s.w.t, tidak ada lagi kekuatan yang 


tertuju kepada selain Allah s.w.t. 

Jika seseorang murid menghadapi kesukaran untuk berserah diri dan bergantung 
kepada Allah s.w.t, susah pula melepaskan keinginannya serta menghilangkan 
gambar-gambar benda alam dari hatinya, maka periksalah hati itu pasti akan 
ditemui bahawa hati itu menghidapi penyakit tamak atau loba. Tamak diibaratkan 
sebagai benih yang menumbuhkan pokok kehinaan. Dahan-dahan kehinaan akan 
menjalar dan terhulur ke sana ke mari. Penyakit tamak akan mengikis perasaan 
malu dan menghapuskan maruah diri dan memakaikan pakaian kehinaan kepada 
orang yang berkenaan. Dia menjadi hina pada pandangan makhluk dan lebih buruk 
lagi kedudukannya di sisi Allah s.w.t. Dia umpama anjing yang lidahnya sentiasa 
terjulur melihat apa yang ada di dalam tangan orang lain. Si anjing tidak 
memperdulikan apakah dia dimaki, dihalau atau dipukul asalkan dia boleh dapat 
apa yang dia mahu. Si tamak melihat seolah-olah rezeki yang diperuntukkan 
kepadanya tidak ada sempadan, sementara rezeki yang diperuntukkan kepada 
orang lain masuk ke dalam sempadan rezekinya, sebab itu menjadi haknya untuk 
mengambil apa yang masuk ke dalam sempadannya. Si tamak tidak 
memperdulikan bagaimana dia mendapatkan apa yang dia hajati, apakah dengan 


menadah tangan, memujuk rayu, menipu atau memaksa. 


Tamak timbul dari waham iaitu syak wasangka atau ragu-ragu dengan rezeki yang 
dijamin oleh Allah s.w.t. Allah s.w.t menjaminkan rezeki kepada sekalian 
makhluk-Nya dan sebagai timbal balasnya hamba pula diberi tanggungjawab 
(Hikmat 5). Orang yang ragu-ragu terhadap jaminan Allah s.w.t mencuaikan 
kewajipan yang diamanatkan kepadanya dan rajin mencari apa yang dijamin 
untuknya sehingga menceroboh sempadan yang menjadi jaminan untuk orang lain. 
Inilah yang terjadi pada orang tamak. Bagaimana boleh dia menghampiri Allah 
s.w.t jika amanat yang diserahkan kepadanya diabaikannya dan tanggungjawab 
yang dipikulkan kepadanya dicampakkannya. Dia berasa ragu-ragu untuk 
menggunakan masa bersama-sama Allah s.w.t, bimbang rezeki yang dijamin tidak 


akan sampai kepadanya. Lantaran itu dia meninggalkan peluang bersama-sama 

Allah s.w.t kerana mengejar apa yang dia tamakkan. Orang ini memilih harta 


Allah s.w.t daripada Allah s.w.t yang menguasai harta itu. 


Tamak dan sangkaan tidak berpisah. Orang tamak dihela ke sana ke mari oleh 
sangkaannya untuk mengejar kebendaan. Dia tidak sedar yang dia sudah menjadi 
hamba kepada benda, dan orang yang boleh mendatangkan benda itu kepadanya 
dapat menguasi dirinya itu. Tetapi, dia menyangka dialah yang menguasai benda 
dan orang tadi, padahal dia tunduk kepada benda dan orang yang menguasai 
pemilikan benda itu. Sekiranya seorang raja dikuasai oleh perasaan tamak, akan 
wujudlah kerajaan di belakang tabir yang menguasai takhta dan pemerintahan 
secara tidak langsung. Jika menteri kabinet dikuasai oleh perasaan tamak, akan 
wujudlah kabinet bayangan yang mempengaruhi keputusan menteri tadi. 
Kekuasaan, pangkat dan harta tidak memerdekakan seseorang yang tamak Dia 
hanya boleh merdeka jika dia membuang sifat ini. Apabila tidak ada lagi 
keinginannya untuk memiliki apa yang berada di dalam tangan orang lain, 
baharulah dia bebas berjalan menuju Allah s.w.t. Dia sudah terlepas daripada sauh 


yang menariknya ke bawah. 


Allah s.w.t memberi ancaman yang keras kepada mereka yang tamak. 


AR 


D di da Baa 47) Ola Li 3 
ya DA 


Sesungguhnya manusia tidak bersyukur akan nikmat Tuhannya; Dan 
sesungguhnya ia (dengan bawaannya) menerangkan dengan jelas keadaan yang 
demikian; Dan sesungguhnya ia melampau sangat sayangkan harta (secara tamak 
haloba). (Patutkah ia bersikap demikian?) Tidakkah ia mahu mengetahui 
(bagaimana keadaan) ketika dibongkarkan segala yang ada dalam kubur? Dan 


dikumpulkan serta didedahkan segala yang terpendam dalam dada? Sesungguhnya 

Tuhan mereka, Maha Mengetahui dengan mendalam tentang (balasan yang 


diberikan-Nya kepada) mereka - pada hari itu. ( Ayat 6 — 11 : Surah al- “Aadiyaat ) 


A 


Sei Ai in pi 


; 
Ak 


PRA a AN 
PEAH AE AA A 
LS DA ai Ss da Sia 


Dan sebaliknya apabila ia diuji oleh Tuhannya, dengan di sempitkan rezekinya, (ia 
tidak bersabar bahkan ia resah gelisah) serta merepek dengan katanya: “Tuhanku 
telah menghinakan daku!” Janganlah demikian, (sebenarnya kata-kata kamu itu 
salah). Bahkan (perbuatan kamu wahai orang-orang yang hidup mewah, lebih 
salah lagi kerana) kamu tidak memuliakan anak yatim, (malah kamu menahan apa 
yang ia berhak menerimanya); dan kamu tidak menggalakkan untuk memberi 
makanan (yang berhak diterima oleh) orang miskin; - Dan kamu sentiasa makan 
harta pusaka secara rakus (dengan tidak membezakan halal haramnya), Serta kamu 
pula sayangkan harta secara tamak haloba! Jangan sekali-kali bersikap demikian! 
(Sebenarnya) apabila bumi (dihancurkan segala yang ada di atasnya dan) diratakan 
serata-ratanya, Dan (perintah) Tuhanmu pun datang, sedang malaikat berbaris- 
baris (siap sedia menjalankan perintah), Serta diperlihatkan neraka Jahannam pada 
hari itu, (maka) pada saat itu manusia akan ingat (hendak berlaku baik), dan 
bagaimana ingatan itu akan berguna lagi kepadanya? ( Ayat 16 — 23 : Surah al-Fajr 
) 

Hikmat 73 : Nikmat Dan Bala Adalah Jalan Mendekati Allah S.W.T. 
IS a a A Suka Si 


SESIAPA YANG ENGGAN MENGHADAP ALLAH S.W.T DENGAN 
KEHALUSAN KURNIA-NYA AKAN DIHERET (UNTUK MENGHADAP- 
NYA) DENGAN RANTAI UJIAN BALA. 


Sekiranya Allah s.w.t telah menentukan seseorang hamba-Nya itu sampai kepada- 
Nya, sudah pasti si hamba itu akan sampai kepada-Nya. Hamba tadi akan dibawa 


menghadap Allah s.w.t melalui dua cara. 


Pertama adalah secara lemah-lembut. Diberi-Nya nikmat, dibukakan jalan untuk 
taat dan dipermudahkan perjalanannya hingga dia sampai kepada Allah s.w.t. 
Orang begini sesuai untuk menerima pujukan. Ada pula orang yang tidak endah 
bila dipujuk. Cara kedua sesuai untuknya. Cara kedua adalah cara paksaan. Allah 
s.w.t memutuskan apa sahaja yang mengikat hamba-Nya tadi. Si hamba itu telah 
menjadi enggan berjalan menuju kepada Allah s.w.t kerana dia diikat oleh 
berbagai-bagai perkara seperti harta, kekuasaan, perniagaan dan sebagainya. 
Selagi perkara-perkara itu mengikatnya selagi itulah dia tidak dapat berjalan 
kepada Allah s.w.t. Allah s.w.t yang mengasihani hamba tadi, memutuskan semua 
ikatan tersebut dengan cara mendatangkan ujian bala kepadanya. Ujian bala 
memisahkan si hamba dari apa jua yang menjadi penghalang antaranya dengan 
Allah s.w.t. Kemudian ujian bala membentuk hati agar dia berputus asa dari apa 
yang telah terpisah daripadanya. Bila dia tidak berhajat lagi kepada makhluk, 
baharulah dia dibawa menghadap Allah s.w.t. Dia sudah boleh berjalan menuju 
Allah s.w.t kerana beban berat di atas bahunya sudah terbuang. Kakinya berasa 
ringan untuk melangkah, fikirannya tenang dan jiwanya tenteram. Hatinya dapat 


bermunajat kepada Allah s.w.t dengan khusyuk kerana tidak ada lagi gangguan 

duniawi dan mata benda. Begitulah dua jalan yang disediakan oleh Allah s.w.t 


untuk membawa hamba-hamba-Nya kepada-Nya. Allah s.w.t berfirman: 
KI ? P fo f0 A As . 7 D in 
Jr a Se Si Si Sa 3 a A 


Dan kepada Allah jualah sekalian makhluk yang ada di langit dan di bumi tunduk 
menurut, samada dengan sukarela atau dengan terpaksa; dan (demikian juga) 


bayang-bayang mereka; pada waktu pagi dan petang. ( Ayat 15 : Surah ar-Ra'd ) 


Walau jalan mana pun yang ditempuh oleh seseorang hamba itu, Allah s.w.t 
menantinya dengan keampunan, rahmat dan kasih sayang-Nya. Si hamba dibawa 
hampir dengan-Nya dan dikurniakan berbagai-bagai nikmat yang 
menggembirakan sehingga mereka tidak berasa rugi lantaran berpisah daripada 


kesenangan duniawi. 


Ujian menjadi batu pengasah untuk menggilap iman seseorang. Ada orang diuji 
dengan rezeki, ditaburkan rezeki kepadanya atau disempitkan. Keluasan rezeki 
membentuk kesyukuran dan kesempitan membentuk kesabaran. Jiwa yang dicanai 
oleh kesyukuran dan kesabaran akan menimbulkan rasa penyerahan dan 
pergantungan yang kuat kepada Allah s.w.t. Keluasan rezeki membuatnya 
mengenali Allah s.w.t Yang Maha Baik, Maha Pemurah. Kesempitan rezeki 
membuatnya mengenali Allah s.w.t Yang Maha Keras, Maha Perkasa. Pada 
kedua-duanya dia mengenali Allah s.w.t yang menghalau takdir demi takdir 
dengan penuh hikmat kebijaksanaan. 

(Mengapa mereka bersikap demikian?) dan mengapa mereka tidak melihat 
(dengan hati mereka) bahawa Allah memewahkan rezeki bagi sesiapa yang 


dikehendaki-Nya (sebagai cubaan adakah orang itu bersyukur atau sebaliknya), 

dan Ia juga yang menyempitkannya (sebagai ujian samada diterima dengan sabar 
atau tidak)? Sesungguhnya hal yang demikian itu mengandungi keterangan- 
keterangan (yang membuktikan kekuasaan Allah) bagi orang-orang yang beriman. 


( Ayat 37 : Surah ar-Ruum ) 


Orang yang beriman dengan Allah s.w.t dan takdir-Nya akan mendapat pimpinan- 
Nya. Allah s.w.t berkuasa membalikkan hati-hati. Dipimpin-Nya hati orang yang 
beriman agar menghadap kepada-Nya. Orang yang dipimpin-Nya akan berasa 
mudah untuk mengabdikan diri kepada-Nya. Kehalusan pimpinan-Nya itu 
membuat hamba mengenali kekuasaan-Nya pada membalikkan hati yang keras 


menjadi lembut dan yang malas beribadat menjadi rajin. 


P 

Tidak ada kesusahan (atau bala bencana) yang menimpa (seseorang) melainkan 
dengan izin Allah; dan sesiapa yang beriman kepada Allah, Allah akan memimpin 
hatinya (untuk menerima apa yang telah berlaku itu dengan tenang dan sabar); dan 

(ingatlah), Allah Maha Mengetahui akan tiap-tiap sesuatu. ( Ayat 11 : Surah at- 

Taghaabun ) 


Orang-orang yang beriman akan sentiasa diuji kerana ujian itu membawa 
berbagai-bagai ganjaran, nikmat dan kurniaan dari Allah s.w.t. Kekuatan amal 
ibadat tidak berdaya mengangkat darjat seseorang hamba, lalu Allah s.w.t 
hantarkan ujian dan melalui ujian itulah hamba-Nya dipersucikan dan diangkat 
darjatnya. Dalam melakukan yang demikian, Allah s.w.t kenakan ujian kepada 
hamba-Nya melalui perkara-perkara yang hampir dengan hamba itu, seperti harta 


dan keluarga. 

Sesungguhnya hartabenda kamu dan anak-anak kamu itu hanyalah menjadi ujian; 


dan di sisi Allah jualah pahala yang besar. ( Ayat 15 : Surah at-Taghaabun ) 


Ujian menjadi pengasing, mengasingkan hati yang beriman dengan hati yang 
kufur. Dalam medan ujian itu ramai manusia disesatkan oleh iblis kerana hati 
mereka diselimuti oleh keraguan. Orang yang beriman dapat bertahan menghadapi 
gelombang ujian itu, malah ujian menambahkan kekuatan iman. Keupayaan 
mengekalkan iman di dalam mengharungi lautan ujian membuat hamba 
menginsafi bahawa sebenarnya Allah jua yang memelihara imannya itu, bukan 


kekuatan dirinya. 


FA 
- 


na a a 


pa 


A 
CAN 
N— 
OA 
$ . 
AN 
NS 
Gan 


Dan sesungguhnya iblis telah dapati sangkaannya tepat terhadap mereka, iaitu 
mereka menurutnya, kecuali sebahagian dari orang-orang yang beriman (yang 
tidak terpedaya dengan hasutannya). Dan sememangnya tiadalah bagi iblis 
sebarang kuasa untuk menyesatkan mereka, melainkan untuk menjadi ujian bagi 
melahirkan pengetahuan Kami tentang siapakah yang benar-benar beriman kepada 
hari akhirat dan siapa pula yang ragu-ragu terhadapnya. Dan (ingatlah) Tuhanmu 


sentiasa mengawal serta mengawasi tiap-tiap suatu. ( Ayat 20 & 21 : Surah Saba' ) 


Hamba yang dipelihara oleh Allah s.w.t itulah yang akan menemui kejayaan di 


dunia dan di akhirat. 

Hikmat 74 : Syukur Mengikat Nikmat 
2 AR IS A Be Ae IR D Lah 

BARANGSIAPA TIDAK MENSYUKURI NIKMAT BERMAKNA MEMBUKA 
JALAN UNTUK KEHILANGAN NIKMAT ITU. DAN BARANGSIAPA 
BERSYUKUR MAKA SESUNGGUHNYA DIA MENGADAKAN PENGIKAT 
BAGI NIKMAT YANG DIPEROLEHINYA. 


Biasanya kita takrifkan nikmat sebagai harta benda atau sesuatu yang 
menyenangkan. Kejadian dan keadaan yang selesa juga dianggap sebagai nikmat. 
Harta yang banyak adalah nikmat. Tubuh badan yang sihat adalah nikmat. Rupa 
yang cantik adalah nikmat. Suara yang merdu adalah nikmat. Betulkah semua itu 
nikmat? Jika harta menjadi nikmat tentu sahaja orang yang mempunyai harta yang 
banyak akan lebih tenteram jiwanya. Jika kesihatan adalah nikmat tentu orang 
yang sihat tubuh badannya akan berasa bahagia. Jika wajah yang cantik dan suara 
yang merdu adalah nikmat tentu mereka yang memilikinya mendapat kepuasan. 
Tetapi, apa yang berlaku adalah sebaliknya. Orang yang berharta masih juga 
berasa miskin hingga mereka berasa perlu melakukan rasuah. Orang yang 
memiliki tubuh badan yang sihat masih tidak senang dengan tubuh badannya. 
Orang yang memiliki wajah yang cantik dan suara yang merdu masih tidak berasa 
senang dengan kecantikan wajah dan kemerduan suara yang dimiliki oleh orang 
lain. Anehnya pula orang yang tidak berharta, tubuh sering dihinggapi penyakit, 
wajah tidak cantik dan suara tidak merdu, boleh hidup dengan aman, bahagia dan 
tenteram. Golongan yang memiliki segala-galanya tidak merasakan kenikmatan 
sedangkan golongan yang tidak memiliki apa-apa pula yang merasakan 
kenikmatan hidup ini. Apakah sebenarnya yang dimaksudkan dengan istilah 


nikmat? 

Jika kita mahu memahami maksud nikmat, kita perlu memahami perjalanan 
hukum sebab musabab yang sampai kepada kita. Kita melihat beberapa orang 
menerima benda yang serupa dan menghadapi keadaan yang serupa tetapi keadaan 
jiwa mereka tidak serupa. Ada orang yang terus menerus merungut walau 
sebanyak mana harta yang diterimanya. Ada orang yang terus menerus berkeluh- 
kesah walaupun keadaan yang menguntungkan mendatanginya. Ada pula orang 
yang sentiasa tenteram walaupun tidak didatangi harta. Namun, dia tetap tenteram 
walaupun didatangi keadaan cemas atau kesusahan. Jika kita renungkan dengan 
mendalam kita dapat merasakan bahawa apa yang mendatangi kita adalah alat, 
sementara sesuatu yang datang bersama-sama alat itulah yang menimbulkan 
nikmat ataupun sebaliknya. Alat yang datang mungkin serupa tetapi sesuatu yang 
ikut serta itu tidak serupa. Mata benda dan kejadian hanyalah kenderaan yang 
membawa utusan, dan utusan inilah yang mencetuskan kebahagiaan atau 
keresahan. Utusan inilah yang perlu disingkap untuk mengenali nikmat atau 


celaka. 


Secara umumnya sebab musabab turun mengenai manusia melalui tiga saluran. 
Saluran pertama dinamakan saluran dosa. Apa sahaja yang turun melalui saluran 
ini menjadi hukuman terhadap dosa-dosa yang telah dilakukan, semuanya 
memberi tekanan kepada jiwa. Pemilikan harta yang banyak tidak memberi 
kepuasan kepadanya. Pemilikan isteri yang cantik tidak menyejukkan 
pandangannya. Tidak ada nikmat yang turun melalui saluran ini. Semuanya 
membawa tekanan kepada jiwa sebagai balasan kepada dosa-dosa yang telah 
dilakukan. Jika perkara-perkara yang seharusnya menyenangkan seperti memiliki 
harta yang banyak dan isteri yang cantik masih memberi tekanan kepada jiwa, apa 
lagi pada perkara-perkara yang dipanggil bala bencana, tentu sahaja lebih 
menekan jiwa orang berkenaan. Juru iring atau utusan yang bertindak pada saluran 
ini adalah syaitan. Syaitan adalah sahabat kepada orang yang berdosa. Syaitan 


adalah utusan yang buruk, busuk dan keji. Walau apa pun yang turun melalui 

saluran ini bau busuk syaitan itulah yang diterima oleh hati. Oleh sebab itu hati 


tidak dapat merasakan kenikmatan, ketenteraman dan kepuasan. 


Saluran kedua dinamakan saluran pembersihan. Apa sahaja yang turun melalui 
saluran ini berperanan untuk menyucikan hati. Utusan-utusan yang turun melalui 
saluran ini berganti-ganti antara yang baik dengan yang buruk. Utusan yang buruk 
berfungsi sebagai menghukum hati akibat sisa-sisa dosa yang masih melekat pada 
dindingnya. Utusan yang baik pula berperanan menyucikan dinding hati yang 
telah ditinggalkan oleh kekotoran dosa. Sebab musabab yang turun melalui saluran 
ini pada peringkat permulaannya bercampur-campur di antara yang 
menggembirakan dengan yang menekankan. Tekanan dan kelapangan yang 
berganti-ganti itu melahirkan kesabaran pada hati orang berkenaan. Bila hati sudah 
bersih sepenuhnya daripada dosa, maka hanya proses pembersihan yang berlaku, 
tidak ada lagi hukuman. Pada peringkat ini hanya utusan yang baik-baik membawa 
sebab musabab kepadanya. Utusan yang baik-baik itu adalah para malaikat yang 
membawa perintah Allah s.w.t. Bila tidak ada lagi gangguan dari utusan yang 


kotor hati dapat memperteguhkan kesabarannya. 


Saluran ke tiga dinamakan saluran peningkatan darjat. Hati yang sudah menerima 
hukuman dosa dan telah pula menjalani proses penyucian, layak untuk dibawa 
naik kepada Allah s.w.t. Sebab musabab yang turun melalui saluran ini berperanan 
membawa hamba hampir dengan Tuhannya. Semua perkara yang datang dibawa 
oleh utusan yang baik-baik, dipelihara agar tidak diganggu oleh golongan kotor 
dan ditapis terlebih dahulu supaya yang dibawa itu tidak memudaratkan 
penerimanya. Oleh itu tidak ada sebarang tekanan dan kekeliruan pada hati yang 
berada di dalam saluran ini. Hati sudah melepasi peringkat sabar dan masuk ke 
dalam reda. Walau bala bencana yang besar turun melalui saluran ini namun, hati 
tidak sedikit pun terusik, keredaan sejati terhadap ketentuan Allah s.w.t 


menguasainya. Bala bencana itu dirasakan oleh hati sebagai nikmat. 

Begitulah tiga saluran turunnya hukum sebab musabab yang menentukan nikmat 
atau celaka kepada hati yang menerimanya. Ada satu lagi saluran yang khusus 
bagi orang yang dipilih khusus oleh Allah s.w.t. Orang yang pada peringkat ini 
sudah selamat dari waham sebab musabab dan tidak lagi melihat kepada sebab 
musabab. Penglihatan mata hatinya berpindah dari melihat kepada perjalanan 
sebab musabab kepada memerhatikan perbuatan Allah s.w.t. Allah s.w.t tidak 
tunduk kepada hukum sebab musabab di dalam menentukan keputusan-Nya dan 
Dia tidak memerlukan sebab untuk berbuat sesuatu yang dikehendaki-Nya. 
Penglihatan orang pada peringkat ini hanya tertumpu kepada Allah s.w.t, baik 
dalam kenikmatan mahu pun dalam menghadapi malapetaka. Bila Allah s.w.t 
menjadi terang benderang, nescaya putuslah segala hukum sebab musabab, dan 
apabila Allah s.w.t dapat dilihat dengan penyaksian hakiki mata hati nescaya 


putuslah segala nisbah. 


SA ya L3 


Dan (ingatlah) aku tidak melakukannya menurut fikiranku sendiri. ( Ayat 82 : 
Surah al-Kahfi ) 


Begitulah ucapan Nabi Khaidir a.s menceritakan kepada Nabi Musa a.s tentang 
perbuatannya menebuk perahu, membunuh kanak-kanak dan mendirikan pagar 


tanpa alasan yang terang. Inilah makam yang dinyatakan oleh ayat: 
1 o A P 

Maka bukanlah kamu yang membunuh mereka, akan tetapi Allah jualah yang 
menyebabkan pembunuhan mereka. Dan bukanlah engkau (wahai Muhammad) 
yang melempar ketika engkau melempar, akan tetapi Allah jualah yang melempar 


(untuk membinasakan orang-orang kafir). ( Ayat 17 : Surah al-Anfaal ) 


Kandungan 


Seorang murid yang masih dalam peringkat pembersihan masih lagi melihat 
kepada sebab musabab dan perjalanan hukum sebab musabab yang sampai 
kepadanya adalah melalui saluran yang kedua. Dia masih dalam perjuangan, sabar 
menghadapi bencana dan sabar dalam kesenangan. Dalam menghadapi bencana 
dia bersabar agar tidak bergoncang imannya dan dalam menghadapi kesenangan 
dia bersabar agar tidak terjatuh ke dalam kelalaian. Sabar begini menunjukkan dia 
bersyukur lantaran Allah s.w.t meletakkannya di dalam saluran yang mempunyai 
utusan yang baik-baik yang membawa nikmat. Dia melihat bahawa sabar itu 
sendiri adalah nikmat yang mesti disyukuri. Jika dia tidak bersyukur dengan 
kesabaran yang dikurniakan kepadanya itu dia akan jatuh ke dalam saluran yang 
pertama di mana apa jua yang sampai kepadanya menjadi bala yang mencengkam 


jiwa. 

Hikmat 75 : Kurniaan Yang Menjadi Istidraj 

TAKUTLAH KAMU TERHADAP KURNIAAN ALLAH S.W.T YANG 
SELALU KAMU PEROLEHI SEDANGKAN KAMU MELANGGAR 
PERINTAH-NYA, JANGAN SAMPAI KURNIAAN ITU SEMATA-MATA 
ISTIDRAJ. (FIRMAN ALLAH S.W.T DALAM SURAH AL-A'RAF, AYAT 
182): KAMI AKAN BINASAKAN MEREKA PERLAHAN-LAHAN DENGAN 
JALAN YANG MEREKA TIDAK SEDAR. 


Orang kafir, musyrik, ahli maksiat, orang zalim dan lain-lain seumpama mereka, 
dalam kehidupan dunia ini selalu mendapat berbagai-bagai kemewahan. 
Merekalah yang memiliki sebahagian besar kekayaan dunia. Mereka juga 
memiliki ilmu pengetahuan yang menjadikan mereka kuasa besar di dunia. 
Mereka juga menguasai bidang-bidang sukan, muzik, kesenian dan lain-lain. 
Kumpulan manusia yang beriman pula terdiri daripada mereka yang lemah, tidak 
berpendidikan tinggi dan berkedudukan rendah dalam masyarakat. Kemewahan 
dan kesenangan yang dimiliki oleh mereka yang tidak beriman dan ahli maksiat 
mempesonakan sebahagian orang-orang Islam yang lemah imam. Mereka tidak 
dapat membezakan kurniaan yang mengandungi nikmat dan kurniaan yang telah 
dicabut nikmat daripadanya. Hikmat 75 ini menghuraikan perkara berkaitan 
kurniaan yang tidak mengandungi nikmat, yang dinamakan istidraj. Istidraj 
bermakna kurniaan yang dihulur terus menerus kepada ahli maksiat. Kurniaan 
yang seperti ini membuat ahli maksiat bertambah lalai dan bertambah derhaka 
kepada Allah s.w.t. Apabila kelalaian dan kederhakaan mereka telah melampaui 


batas maka Allah s.w.t mendatangkan bala yang besar kepada mereka. Mereka 


Kandungan 


adalah umpama orang yang diangkat ke tempat yang tinggi sambil mereka 
menganggap pengangkatan itu sebagai satu kemuliaan namun, setelah mereka 
berada di tempat yang tinggi itu mereka dicampakkan ke bawah. Kejatuhan yang 


demikian memberi kesakitan yang lebih kuat. Allah s.w.t berfirman: 


IA A SK A Un 

Kemudian apabila mereka melupakan apa yang telah diperingatkan mereka 
dengannya, Kami bukakan kepada mereka pintu-pintu segala kemewahan dan 
kesenangan, sehingga apabila mereka bergembira dan bersukaria dengan segala 
nikmat yang diberikan kepada mereka, Kami timpakan mereka secara mengejut 
(dengan bala bencana yang membinasakan), maka mereka pun berputus asa (dari 


mendapat sebarang pertolongan). ( Ayat 44 : Surah al-An'aam ) 


Ayat di atas memberi peringatan kepada kita agar jangan terpedaya dengan 
kurniaan yang terus menerus kita perolehi sedangkan kita terus juga tidak berbuat 
taat kepada Allah s.w.t, sebaliknya kita asyik dengan kemaksiatan. Sekiranya 
kurniaan itu turun melalui saluran istidraj, kesudahannya kita akan mengalami 


kejatuhan dan penderitaan yang amat sangat. Waspadalah! 


Allah s.w.t sentiasa mengirimkan peringatan untuk mengajak manusia kembali 
ke jalan-Nya. Biasanya peringatan yang datang itu membawa bersama-samanya 
kesusahan yang menekan jiwa manusia agar manusia insaf dan mahu kembali 
kepada Allah s.w.t dengan merendahkan diri. Di dalam tempoh kemelaratan itu 
biasanya manusia menjadi insaf dan suka berbakti pada jalan Allah s.w.t. 
Kemudian Allah s.w.t gantikan kemelaratan dengan kesenangan sebagai ujian 
untuk mengasingkan yang benar-benar insaf daripada yang pura-pura. Bila 


kesenangan sudah dirasai kembali orang yang tidak teguh imannya akan kembali 


Kandungan 


kepada kemaksiatan dan kemunkaran. Mereka memberi alasan bahawa 
kesenangan dan kesusahan adalah lumrah kehidupan sebagaimana yang pernah 
dirasai oleh nenek moyang mereka yang dahulu, bukan berkait dengan soal 
beriman atau tidak seseorang itu kepada Allah s.w.t. Mereka kembali lalai dalam 
arus kesenangan dunia. Ketika mereka sedang asyik leka itulah Tuhan datangkan 


kebinasaan kepada mereka. 

Dan Kami tidak mengutus dalam sesebuah negeri seorang nabi (yang didustakan 
oleh penduduknya), melainkan Kami timpakan mereka dengan kesusahan 
(kesempitan hidup) dan penderitaan (penyakit), supaya mereka tunduk merendah 
diri (insaf). Setelah (mereka tidak juga insaf) Kami gantikan kesusahan itu dengan 
kesenangan hingga mereka kembang biak (serta senang-lenang) dan berkata 
(dengan angkuhnya): “Sesungguhnya nenek moyang kita juga pernah merasai 
kesusahan dan kesenangan (sebagaimana yang kita rasakan)”. Lalu Kami 
timpakan mereka (dengan azab seksa) secara mengejut, dan mereka tidak 


menyedarinya. ( Ayat 94 & 95 : Surah al-A'raaf ) 


Apabila seksaan dan kebinasaan dari Allah s.w.t datang, tidak ada siapa dapat 
menghalangnya dan tidak ada siapa mampu menanggungnya. Orang yang 


menerimanya menjadi bingung, tidak tahu berbuat apa-apa. 


Sei Ma NY; s3; On PER Pan Ka a Cc 

(Mereka tidak diberitahu akan masa itu) bahkan (yang dijanjikan) itu akan datang 
kepada mereka secara mengejut, serta terus membingungkan mereka; maka 
mereka tidak akan terdaya menolaknya, dan tidak akan diberi tempoh bertaubat. ( 


Ayat 40 : Surah al-Anbiyaa' ) 


Sudah banyak kaum-kaum yang dibinasakan Allah s.w.t melalui saluran istidraj. 
Firaun dan Namrud diberi tempuh yang panjang hidup di dalam kesenangan, 
kemewahan dan keseronokan. Kemudian Tuhan datangkan azab dengan tiba-tiba. 
Firaun dibinasakan di dalam laut dan Namrud dibinasakan oleh nyamuk. Qarun 
juga binasa ketika asyik dengan kekayaan. Begitu juga dengan kaum-kaum Nabi- 


nabi Nuh dan Luth. 


Orang-orang yang beriman sentiasa mengawasi diri mereka agar kesenangan dan 
kemewahan tidak melalaikan mereka yang boleh menyebabkan mereka jatuh ke 


dalam suasana istidraj. 

Hikam 76 : Murid Yang Terpedaya 

SEBAHAGIAN DARI KEJAHILAN MURID IALAH : BURUK ADABNYA 
TETAPI BALASAN KE ATASNYA DIPERLAMBATKAN LALU DIA 
MENYANGKA SEKIRANYA ADABNYA ADALAH JELIK TENTU ALLAH 
S.W.T SUDAH MEMUTUSKAN BANTUAN DAN PASTI DIA AKAN 
DIJAUHKAN. KETAHUILAH! ADAKALANYA KURNIAAN TELAH 
DIPUTUSKAN TETAPI SI MURID TIDAK MENYEDARINYA. SEKIRANYA 
TIDAK ADA KURNIAAN BAHARU ITU PUN MERUPAKAN PUTUS 
BANTUAN. ADA KALANYA DIA SUDAH DIJAUHKAN TETAPI DIA 
TIDAK MENYEDARINYA, MESKIPUN HANYA DIJAUHKAN DENGAN 
CARA MEMBIARKANNYA MENURUT SANGKAANNYA. 


Hikmat 75 menceritakan tentang istidraj yang dialami oleh orang yang lalai 
daripada peringatan Allah s.w.t, Hikmat 76 ini pula mengingatkan murid yang 
berjalan pada jalan kerohanian supaya gejala istidraj itu tidak menimpanya ketika 
dalam perjalanan. Bagi orang awam tidak bersyukur dengan kurniaan Allah s.w.t 
boleh menyebabkan tersingkirnya rasa nikmat yang mengiringi kurniaan itu. Bagi 
orang Mukmin di samping bersyukur adalah penting baginya memelihara adab 
sopan bersama-sama Allah s.w.t. Mungkin saranan supaya beradab sopan 


bersama-sama Allah s.w.t bunyinya janggal bagi orang awam, tetapi bagi mereka 

yang mendekati Allah s.w.t, mereka dapat merasakan kehadiran Allah s.w.t pada 
setiap masa dan di mana sahaja. Apabila seseorang itu meyakini bahawa Allah 
s.W.t sentiasa bersama-samanya walau di mana dia berada, Allah s.w.t mendengar 
pertuturannya dan bisikan hatinya maka dia berkewajipan memelihara adab sopan 
sebagai hamba yang berdiri di hadapan Tuannya. Bertambah hampir seseorang 
dengan Allah s.w.t bertambah pula tuntutan adab sopan ke atasnya. Perjalanan 
menuju Allah s.w.t bukanlah perjalanan mencari kemuliaan sama ada kemuliaan 
duniawi atau ukhrawi. Perjalanan ini adalah tindakan menghinakan diri di hadapan 
Allah s.w.t, kerana hina, lemah dan jahil adalah sifat makhluk, hanya Allah jua 
Yang Mulia, Yang Berkuasa dan Yang Mengetahui. Sekalian makhluk 
berkehendak kepada-Nya dan Dia Maha Kaya, tidak berkehendak kepada sesuatu 


apa pun. 


Adab sopan yang paling utama dijaga adalah yang menyentuh keyakinan bahawa 
Allah s.w.t adalah Tuhan sekalian alam, Maha Bijaksana dan Maha Mengerti 
dalam urusan mentadbir dan menguruskan penghidupan sekalian makhluk yang 
dicipta-Nya. Seorang hamba hendaklah yakin kepada kebijaksanaan Tuannya. 
Terserah kepada Tuannya memilih layanan yang hendak diberikan kepada si 


hamba itu. 


Ibrahim bin Adham telah menceritakan kisah beliau membeli seorang hamba. 


Berikut adalah percakapannya dengan hamba yang dibelinya itu: 
Ibrahim: “Siapakah nama kamu?” 

Hamba : “ Panggil sahaja dengan nama apa yang tuan suka”. 
Ibrahim : “ Apa yang kamu ingin makan?” 

Hamba : “ Apa sahaja makanan yang tuan beri”. 

Ibrahim : “ Apakah pakaian yang kamu perlukan?” 


Hamba : “ Apa sahaja pakaian yang tuan mahu berikan”. 

Ibrahim : “ Apa pekerjaan yang kamu hendak buat?” 
Hamba : “ Apa sahaja pekerjaan yang tuan perintahkan”. 
Ibrahim : “ Apakah kehendak kamu?” 


Hamba : “Apa kehendak tuan itulah kehendak hamba Seorang hamba tidak 
berkehendak kecuali apa yang dikehendaki oleh tuannya”. 


Ibrahim bin Adham berfikir, sekiranya dia hamba Allah s.w.t tentu dia menyerah 
sepenuhnya kepada Allah s.w.t. Beginilah adab sopan seorang hamba Allah s.w.t 
dengan Allah s.w.t. Seorang yang mengaku sebagai hamba Allah s.w.t tidak 
seharusnya membeberkan hajat keperluannya. Bukankah Allah Maha Mengerti 
dalam mengatur keperluan hamba-Nya. Seorang hamba berdiri di hadapan 
Tuannya tanpa mengemukakan tuntutan, tanpa sebarang kehendak, cita-cita dan 


alasan. Reda dengan lakuan Tuannya itulah sifat hamba yang sejati. 


Seorang murid yang sedang dalam perjalanan masih belum teguh sifat redanya 
terhadap takdir Allah s.w.t, lantaran itu dia cenderung untuk membeberkan 
hajatnya kepada Allah s.w.t, seolah-olah Allah s.w.t tidak melihat keadaannya. 
Banyaklah permintaannya kepada Allah s.w.t. Dia mungkin meminta Allah s.w.t 
melepaskannya dari sesuatu yang tidak disenanginya tanpa berfikir bahawa yang 
tidak disenanginya itu mungkin mendatangkan kebaikan baginya. Dia mungkin 
meminta didekatkan kepada Allah s.w.t kerana dia merasakan dia sudah layak 
didekatkan. Dia mungkin meminta kekeramatan agar orang ramai mengakui 
kebenarannya. Tuntutan-tuntutan yang demikian menunjukkan tiada sopan santun 
seorang hamba kepada Tuannya, iaitu Allah s.w.t yang sempurna pengertian-Nya 


dan sempurna pembahagian-Nya. 


Walaupun si hamba itu telah tidak bersopan di hadapan Allah s.w.t, mungkin dia 
tidak dihukumkan dengan serta-merta. Ini membuat si hamba tadi menyangka 
bahawa tiada salah pada adabnya. Ini menandakan kejahilannya. Dia tidak sedar 


bahawa kurang beradab sopan itu sudah merupakan balasan terhadapnya. Lebih 

buruk lagi dia tidak dikurniakan pengalaman kerohanian yang lebih mendalam. 
Apabila dia memutuskan penyerahan terhadap Allah s.w.t, putus juga 
perjalanannya mendekati Allah s.w.t. Tetapi dia masih menyangkakan yang dia 
terus mendekati Allah s.w.t. Apabila dia dibiarkan menurut sangkaannya itu 
bermakna dia dijauhkan tanpa dia menyedarinya. Begitulah hebatnya akibat tidak 
menjaga adab sopan dengan Allah s.w.t. Jika seorang murid tidak mahu putus 
kesopanannya dengan Allah s.w.t maka hendaklah dia mendekati Allah s.w.t 
dengan kesabaran. Pintu kesabaran adalah pintu yang paling hampir untuk masuk 
ke Hadrat Allah s.w.t. Senjata yang paling kuat mempertajamkan kesabaran ialah 


ucapan: 
“Wahai Tuhanku. Engkau berbuat sesuatu sebagaimana Engkau kehendaki”. 


Dalam perkara adab sopan bersama-sama Allah s.w.t ini termasuk juga adab 
sopan terhadap Rasul-rasul-Nya, Malaikat-malaikat-Nya dan Kitab-kitab-Nya. 
Imam as-Syafi'e dalam menghuraikan Hadis yang bermaksud “Sekiranya Fatimah 
binti Muhammad mencuri nescaya dipotong tangannya”, dibaca oleh Imam as- 
Syafi'e, “Sekiranya perempuan yang mulia anak kepada lelaki yang mulia itu 
mencuri nescaya dipotong tangannya”. Begitulah halusnya sopan santun Imam as- 
Syafi'e, sehingga beliau enggan menyebut ibarat yang boleh menunjukkan 
kecacatan terhadap Rasulullah s.a.w dan puteri baginda yang mulia itu. Orang- 
orang Islam yang beradab sopan tidak memperkaitkan Rasulullah s.a.w dengan 
Abu Lahab, tidak membesarkan perkara yang tidak elok yang berlaku di Makkah, 
tidak menyentuh al-Quran tanpa wudhuk, tidak membacanya di tempat membuang 
air, tidak membuang najis dengan menghadap ke kiblat dan banyak lagi perkara 
yang termasuk dalam adab sopan beragama yang menjadi kewajipan bagi orang 
yang mengaku beragama Islam menjaganya. Jangan memandangnya sebagai 
perkara yang remeh-temeh kerana setiap raja mempunyai peraturan atau taman 
larangan, dan peraturan atau taman larangan Tuhan ialah adab sopan dalam majlis- 


Nya. Oleh sebab seseorang itu tidak luput dari penglihatan Allah s.w.t walau 

sejenak pun maka sepanjang masa seseorang itu berada dalam majlis-Nya dan 


berkewajipan memelihara adab sopan atau peraturan-Nya. 

Hikmat 77 : Jangan Meremehkan Wirid Yang Lambat Kedatangan Warid 


A de a D Si D da D 


Pa KI D P D Sun 
3 AA Je 


ny Da" 


To? 


JIKA ENGKAU MELIHAT SEORANG HAMBA YANG DITETAPKAN 
ALLAH S.W.T DALAM MENJAGA WIRIDNYA DI SAMPING 
BERTERUSAN BANTUAN ALLAH S.W.T, MAKA JANGAN ENGKAU 
MEREMEHKAN PEMBERIAN ALLAH S.W.T KEPADANYA SEKALIPUN 
BELUM TERLIHAT PADANYA TANDA ORANG ARIF (AHLI MAKRIFAT) 
DAN SERI CAHAYA ORANG YANG CINTA KEPADA ALLAH S.W.T 
(MUHIBBIN), KERANA SEKIRANYA TIDAK ADA WARID TIDAK 
MUNGKIN ADANYA WIRID. 


Wirid dan warid yang telah disentuh pada Hikmat 64 disinggung lagi dalam 
Hikmat 77 ini. Orang yang berpegang teguh dengan wiridnya menempuh salah 
satu dari dua jalan. Jalan pertama adalah jalan ahli akhirat dan jalan kedua adalah 
jalan ahli Allah s.w.t. Ahli akhirat berpegang teguh pada wiridnya sesuai dengan 
tuntutan syariat kerana dia mengharapkan balasan syurga dan dijauhkan dari azab 
neraka. Mereka berpeluang memperolehi kurniaan Allah s.w.t untuk mencapai 
makam Mukmin. Orang Mukmin adalah orang yang terjamin syurga baginya. 
Mereka bukan sahaja terjamin mendapat syurga di akhirat, bahkan semasa hidup 
di dunia lagi mereka mendapat berbagai-bagai kurniaan Allah s.w.t seperti 
keberkatan pada usaha dan ketenangan pada jiwa. Orang Mukmin berada dalam 
makam asbab. Keberkatan yang dikurniakan kepada mereka menyebabkan mereka 


dapat menjalankan kehidupan mereka mengikut kedudukan asbab tanpa 

bercanggah dengan syariat. Kejayaan mengharmonikan berbagai-bagai anasir 


dalam dirinya di bawah payung syariat menyebabkan jiwanya menjadi tenang. 


Jalan kedua adalah jalan ahli Allah s.w.t. Orang yang menjalani jalan ini 
dinamakan salikin, salik, muridin atau murid. Orang salik mengamalkan wirid 
bukan kerana berkehendakkan balasan syurga dan bukan kerana mahu 
mengelakkan seksaan neraka. Tujuannya adalah untuk membersihkan hati dan 
berharap agar Allah s.w.t mengurniakan kepadanya makrifat. Makrifatullah yang 
dicari bukan syurga yang dituntut. Apabila memperolehi makrifat dia dipanggil 
orang arif, iaitu orang yang mengenal Allah s.w.t. Seterusnya, kehalusan adab 
sopannya dan kehalusan kurniaan Allah s.w.t kepadanya menjadikannya orang 


yang mencintai Allah s.w.t (muhibbin). 


Walau jalan mana yang ditempuh, di sana terdapat mereka yang telah berpegang 
teguh dengan berwirid tetapi tanda-tanda orang yang berjaya sampai ke puncak 
tidak kelihatan pada mereka. Mereka tidak mendapat kurniaan Allah s.w.t dalam 
bentuk pengalaman kerohanian yang halus-halus. Tidak ada tanda ahli makrifat 
dan tidak ada cahaya ahli muhibbin pada mereka. Kemungkinannya mereka 
dipandang rendah oleh orang lain. Orang ramai menilai pencapaian berdasarkan 
kepada apa yang nyata, seperti pembuktian dengan kekeramatan, mulut masin atau 
kefasihan menyampaikan ilmu makrifat. Pandangan yang demikian merupakan 
satu kekeliruan. Sebenarnya kesanggupan untuk mengekalkan wirid sudah 
merupakan kurniaan yang besar daripada Allah s.w.t. Sekiranya Allah s.w.t tidak 
mengurniakan kepadanya keteguhan hati tentu mereka tidak sanggup mengekalkan 
wirid. Keteguhan hati dalam menjaga wirid adalah warid yang datang dari Allah 
s.w.t dan tidak semua orang memperolehinya. Oleh yang demikian janganlah 
meremehkan orang yang teguh menjaga wirid sekalipun tidak kelihatan tanda- 


tanda kecemerlangan pada mereka. 

Hikmat 78 : Kurniaan Allah S.W.T. Yang Menetap Pada Hamba-Nya 


D 
Bp A 
Am a 


di? 2 @ De Pa A Pa P 
D A Ka Ba A a 
A P a D Da ra 

SEBAHAGIAN PARA HAMBA DITENTUKAN OLEH ALLAH S.W.T 
UNTUK BERKHIDMAT KEPADA-NYA DAN ADA PULA SEBAHAGIAN 
YANG DIISTIMEWAKAN ALLAH S.W.T DENGAN MENCINTAI-NYA. 
KEPADA MASING-MASING ITU DIBERIKAN BANTUAN DARI 
KURNIAAN TUHAN DAN KURNIAAN TUHAN ITU TIDAK TERBATAS. 


Para hamba Allah s.w.t yang sampai kepada penghujung perjalanan mereka 
dikurniakan Allah s.w.t menetap dengan salah satu dari dua hal, iaitu sama ada 
berkhidmat kepada Allah s.w.t atau fana dalam mencintai-Nya. Para hamba yang 
ditentukan untuk berkhidmat kepada Allah s.w.t terdiri dari dua golongan. 
Golongan pertama adalah ahli akhirat yang mencapai makam Mukmin dan 
golongan kedua adalah ahli Allah s.w.t yang diserapkan oleh hal abid dan zahid. 
Para Mukmin adalah tentera Allah s.w.t yang berjuang menegakkan syariat Allah 
s.w.t dengan bersenjatakan sabar. Mereka tidak berhenti-henti berjihad pada jalan 
Allah s.w.t, menegakkan syariat-Nya dan memerangi hawa nafsu. Ahli jihad 
tersebut tidak takut mati kerana mereka melihat kematian dalam jihad adalah mati 
syahid dan darahnya digantikan dengan syurga yang maha indah. Para Mukmin, 


ahli jihad yang teguh dalam kesabaran adalah para hamba yang didekatkan. 


Para abid dan zahid pula adalah hamba-hamba yang telah melepasi makam sabar 
dan masuk kepada makam reda lalu menjadi hamba-hamba pilihan dan 
dimuliakan. Makam abid dan zahid sangat mulia di sisi Allah s.w.t kerana mereka 
tidak membuat sebarang pekerjaan kecuali beribadat kepada Allah s.w.t, mentaati 


sekalian perintah-Nya dengan keikhlasan sejati tanpa mengharapkan sebarang 

balasan. Mereka tidak melihat kepada amal perbuatan mereka tetapi melihat ibadat 
itu sebagai kurniaan dari Allah s.w.t yang sangat berharga. Semakin banyak amal 
ibadat yang terdaya mereka lakukan semakin kuatlah kesyukuran mereka. Hati 
mereka tidak lagi diganggu oleh tarikan dunia dan rangsangan syahwat. Jika para 
Mukmin biasa diibaratkan sebagai orang yang menanam pokok kerana mengetahui 
pokok tersebut akan mengeluarkan buah yang lazat rasanya, Mukmin yang abid 
dan zahid pula diibaratkan sebagai orang yang membaja dan menyiram pokok 


tersebut supaya ia bertambah subur. 


Ada pula, dari kalangan Mukmin, Allah s.w.t tentukan untuk mencintai-Nya. Cinta 
Allah adalah sesuatu yang sangat sulit untuk dihuraikan. Terlalu sedikit para 
hamba yang dipilih untuk memilikinya. Golongan yang sedikit itu adalah anbia 
dan aulia Allah s.w.t yang agung. Jika mahu memahami maksud Cinta Allah, 
selamilah ucapan mereka yang sedang asyik dalam kecintaan tersebut. Pencinta 


Allah s.w.t yang paling agung, Nabi Muhammad s.a.w mengucapkan: 


“Sekiranya diletakkan matahari pada tangan kananku dan bulan pada tangan kiriku 
dengan menyuruh aku menghentikan dakwah yang aku lakukan, nescaya tidak 
akan aku berhenti, melainkan Allah s.w.t membinasakan daku atau memenangkan 


daku!”!!. 


1 Rasulullah -sollallahu “alayhi wa alihi wasallam- berkata : 


a a ai Sai AR a a 
AA a cai GAIN 


(Wahai pakcikku! Demi Allah! Kalau mereka meletakkan matahari di tangan kananku dan bulan di 
tangan kiriku agar aku meninggalkan urusan ini sehingga Allah memenangkannya atau aku binasa 


padanyagp tidaklah aku meninggalkannya. | (AslSirot an-Nabawiyyat—karya Ibn Hi$am—jilid 1—m/s 266 
— keluaran Sarikat 'Maktabat Wa Matba?at Mustofa al4Babiyy al4Halabiyy—tahqiq Mustofa asliSaqo, 
Ibr6him al Abyariyy dan PAbdiliHafiz a$hSalabiyy)1. 

“Tidak aku hiraukan walaupun sekalian makhluk-Mu memusuhi daku asalkan 


Engkau tidak murka kepadaku”. 


Imbasan Cinta Allah s.w.t hanya dapat dilihat daripada sabda Rasulullah s.a.w dan 
dari kalangan umat baginda yang dipilih mewarisi Cinta tersebut. Abu Bakar as- 
Syubli membawa puntung kayu api kerana dia mahu membakar syurga dan kaabah 
agar Allah s.w.t dicintai dengan sebenar-benarnya, bukan kerana syurga, dan agar 
manusia benar-benar menghadap Allah s.w.t bukan terhenti pada kaabah. Abu 
Yazid al-Bustami menasihatkan, “Jika kebajikan yang dikurniakan kepada Adam, 
kesucian malaikat Jibrail, kemuliaan Ibrahim, rindu dendam Musa dan Cinta 
Muhammad s.a.w, dikurniakan kepada kamu, janganlah kamu menyukainya 
kerana itu semua adalah hijab. Carilah Dia dari Dia sahaja, maka yang lain itu 


semuanya kamu punya”. 


Cinta Allah s.w.t adalah pengalaman kerohanian yang sangat seni dan aneh. Para 
hamba yang dikurniakan pengalaman tersebut telah terlebih dahulu melatihkan diri 
berpuluh-puluh tahun lamanya. Mereka berjuang tanpa henti-henti menentang 
hawa nafsu dan cita-cita yang berkaitan dengan dunia dan akhirat. Mereka 
mencarinya dalam ketaatan dan sopan santun terhadap Allah s.w.t. Orang yang 
mencintai Allah s.w.t ghaib dalam melihat Allah s.w.t hinggakan tidak sedar lagi 
terhadap apa sahaja yang selain Allah s.w.t. Fana dia dari dirinya dan sekalian 
alam maujud. Dia tidak dapat membezakan antara sakit dengan senang, emas 
dengan tanah kering. Orang yang dikuasai oleh Cinta Allah s.w.t tidak berasa apa- 
apa walaupun kepalanya dipancung. Abu Mansur al-Hallaj tersenyum dan ketawa 
bila dia disalib. Kemudian kaki dan tangannya dipotong, matanya dicungkil, 
lidahnya dikerat dan akhirnya kepalanya dipancung. Cinta Allah s.w.t yang 
menguasainya menghilangkan ketakutan dan kesakitan. Bila kakinya dipotong dia 
menyaksikan kaki rohnya bebas berjalan menuju Tuhannya. Bila tangannya 


dipotong dia menyaksikan tangan rohnya bebas mencapai Tuhannya. Bila matanya 


19 Saya tidak mengetahui sumber untuk tambahan ini. 

dicungkil dia menyaksikan mata rohnya lebih terang memandang kepada 
Tuhannya. Bila lidahnya dikerat dia menyaksikan lidah rohnya semakin petah 
berkata-kata dengan Tuhannya. Bila kepalanya dipancung dia merdeka 


sepenuhnya untuk “bersanding” dengan Tuhannya. 


Jika diselami benar-benar akan didapati bahawa Cinta Allah s.w.t sebenarnya tidak 
dimiliki oleh sesiapa pun tetapi Cinta Allah s.w.t itulah yang menawan hati 
seseorang. Cinta Allah s.w.t itu menguasai bukan dikuasai. Cinta Allah s.w.t 
menarik seseorang ke dalam kefanaan dari dirinya dan segala-galanya lalu masuk 
ke dalam tauhid hakiki. Syarat bagi seseorang untuk layak menanggung Cinta 
Allah s.w.t adalah seandainya semua harta yang ada di dalam perut bumi 
dikeluarkan dan diberikan kepadanya, dia menolak demi Wajah Allah s.w.t. Hati 
yang sanggup berbuat demikian layak menerima Cinta Allah s.w.t. Orang yang 


benar-benar mabuk dalam percintaan tidak ingat akan harta dan dunia. 


Golongan pencinta Allah s.w.t adalah tetamu Allah s.w.t yang dimuliakan. Mereka 
dihidangkan dengan berbagai-bagai hidangan yang tidak pernah dinikmati oleh 
golongan lain. Merekalah yang merasai buah dari pokok yang ditanam oleh 
golongan Mukmin dan dijaga oleh golongan abid dan zahid. Daya rasa mereka 


tidak lagi serupa dengan daya rasa manusia biasa. 


Asma binti Abu Bakar as-Siddik tatkala tuanya, mengalami satu peristiwa yang 
luar biasa. Anaknya, Abdullah, telah dituduh sebagai pemberontak oleh 
pemerintah pada ketika itu. Abdullah dijatuhkan hukuman bunuh. Mayatnya 
diheret dari lorong ke lorong selama beberapa hari, dan mayat itu menjadi busuk. 
Apabila mayat itu diheret di hadapan rumah Asma, yang pada ketika itu sudah 
tidak boleh melihat, tercium bau yang sangat harum. Asma bertanyakan mayat 
siapakah yang berbau harum itu. Dia diberitahu yang mayat itu adalah mayat 
puteranya. Asma mengucapkan syukur kepada Allah s.w.t kerana menjadikannya 


ibu kepada seorang pemuda yang salih. 

Para pencinta Allah s.w.t adalah aneh. Mereka bukan lagi dalam kesedaran 
manusia dan bukan juga dalam kesedaran malaikat. Mereka bukan lagi penghuni 
dunia dan bukan juga penghuni langit. Mereka adalah tetamu Rumah Allah s.w.t 
yang tidak ada apa di dalamnya kecuali Allah s.w.t. 

Hikmat 79 : Warid Terjadi Secara Tiba-Tiba 


D. a 3 @ GG 2... ai p dR A 
IA SA BR ea Sg da YI BANI SIS D 
TIDAK TERJADI WARID (KURNIAAN) YANG LANGSUNG DARI ALLAH 
S.W.T KECUALI SECARA MENDADAK SUPAYA TIDAK DIDAKWA OLEH 
PARA HAMBA BAHAWA DIA MENERIMANYA KERANA ADA 
PERSIAPANNYA. 


Allah s.w.t adalah Maha Esa, tidak ada sesuatu bersekutu dengan-Nya. Dia tidak 
bersekutu dengan amal hamba-Nya, ilmu hamba-Nya, doa hamba-Nya, hajat 
hamba-Nya, rencana hamba-Nya, persiapan hamba-Nya dan apa sahaja yang zahir 
serta yang batin. Allah s.w.t Berdiri Dengan Sendiri, Dia tidak terikat kepada 
sebab dan akibat. Kurniaan yang besar untuk seseorang hamba-Nya adalah si 
hamba itu dipertemukan dengan hakikat bahawa Allah s.w.t Maha Berdiri Dengan 
Sendiri. Pertemuan dengan sifat ini membuat si hamba mengenali akan keesaan 
Allah s.w.t. Salah satu cara Allah s.w.t memperkenalkan sifat Berdiri-Nya Dengan 
Sendiri kepada hamba-Nya adalah dengan memberikan kurniaan-Nya kepada 
hamba-Nya secara tiba-tiba hingga kurniaan itu tidak boleh disebabkan kepada 


sesuatu melainkan dinisbahkan kepada Allah s.w.t sahaja. Allah s.w.t berfirman: 
, SA Aa a a P en AS Da 
AIN A Sa A 


Dialah Yang Awal dan Yang Akhir; dan Yang Zahir serta Yang Batin; dan Dialah 
Maha Mengetahui akan tiap-tiap sesuatu. ( Ayat 3 : Surah al-Hadiid ) 


Dia Yang Awal tanpa permulaan, Yang Akhir tanpa kesudahan, Yang Zahir ada 
kenyataan-Nya pada makhluk dan Yang Batin tersembunyi dari makhluk-Nya. Dia 
mengetahui amal hamba-Nya sebelum si hamba itu beramal. Dia mengetahui doa 


hamba-Nya sebelum si hamba itu berdoa. Dia mengetahui ilmu hamba-Nya 

sebelum si hamba itu berpengetahuan. Bahkan Dia mengetahui gerak dan diam 
hamba-Nya sebelum si hamba itu diciptakan. Yang awal, yang akhir, yang zahir 
dan yang batin tidak terlepas dari pengetahuan-Nya kerana Ilmu-Nya adalah Ilmu 
Yang Awal, Ilmu Yang Akhir, Ilmu Yang Zahir dan Ilmu Yang Batin. Segala 
sesuatu itu telah ada dalam Ilmu-Nya dan tetap ada dalam Ilmu-Nya tanpa 


tertakluk kepada penciptaan makhluk-Nya. 


Tidak ada sesuatu kesusahan (atau bala bencana) yang ditimpakan di bumi, dan 
tidak juga yang menimpa diri kamu, melainkan telah sedia ada di dalam Kitab 
(pengetahuan Kami) sebelum Kami menjadikannya; sesungguhnya mengadakan 


yang demikian itu adalah mudah bagi Allah s.w.t. ( Ayat 22 : Surah al-Hadiid ) 


Tarikan yang langsung dari Allah s.w.t menghela pandangan mata hati daripada 
benda-benda alam dan kejadian alam kepada Pencipta alam, Pengatur segala 
urusan. Beginilah Allah s.w.t memperkenalkan Diri-Nya kepada hamba-Nya. 
Proses ini dinamakan pengalaman hakikat yang menghasilkan makrifat. Ilmu 
tentang hakikat atau biasanya dipanggil ilmu hakikat, dinamakan juga ilmu 
Rabbani (ilmu yang dinisbahkan kepada ketuhanan) atau ilmu laduni (ilmu yang 
diterima secara langsung dari Allah s.w.t), tidak didapati dengan belajar atau 
dengan beramal. Tidak ada jalan atau persiapan yang memastikan seseorang akan 
memperolehinya. Ia adalah semata-mata kurniaan dari Allah s.w.t. Hanya Allah 
s.w.t yang layak memperkenalkan Diri-Nya kepada hamba-Nya. Hanya Allah s.w.t 
yang mengetahui siapakah dari kalangan hamba-hamba-Nya yang layak 
mengenali-Nya. Hanya Allah s.w.t yang berhak menetapkan bila dan bagaimana 


Dia harus dikenali. 

Bila Allah s.w.t berkehendak memperkenalkan Diri-Nya kepada hamba-Nya 
disampaikan kepada hamba-Nya itu ilmu hakikat, ilmu Rabbani atau ilmu laduni. 
Tiba-tiba sahaja Nur Ilahi menerangi hati si hamba itu dan terbukalah mata hatinya 
untuk syuhud kepada Tuhannya. Hamba itu pun berpengetahuan bahawa Ilmu 
Allah s.w.t yang sempurna meliputi sejak azali hingga kepada tiada kesudahan. 
Dia pun berpengetahuan bahawa Allah s.w.t Berdiri Dengan Sendiri, tidak ada 
sesuatu apa pun yang ikut campur dalam urusan-Nya. Dia pun berpengetahuan 
tentang keesaan Allah s.w.t. Semakin mendalam makrifatnya semakin luas pula 


ilmu pengetahuannya, bertambah teguhlah pegangan tauhidnya. 

Hikmat 80 : Tanda Kejahilan Ahli Hakikat 
de AA GE a da A a 
di D Be GIKI Na 


JIKA KAMU MELIHAT SESEORANG (AHLI HAKIKAT) MENJAWAB 
SETIAP PERTANYAAN DAN MENERANGKAN SETIAP PENGLIHATAN 
(MATA HATI) DAN MENCERITAKAN SETIAP YANG DIKETAHUINYA, 

MAKA KETAHUILAH BAHAWA YANG DEMIKIAN ITU ADALAH TANDA 
KEJAHILANNYA. 


Manusia digesa supaya menggunakan akal fikirannya untuk mengkaji tentang 
kejadian-kejadian alam maya ciptaan Tuhan Maha Pencipta. Semakin mendalam 
pengetahuan tentang ciptaan Allah s.w.t, semakin kelihatan kebesaran dan 
keagungan-Nya. Bertambah pula keinsafan tentang kelemahan yang ada pada diri 
manusia terutamanya dalam menghuraikan hal ketuhanan. Ilmu pengetahuan yang 
mahir dalam perbahasan tentang makhluk menjadi tidak bermaya apabila mencuba 
menyingkap Rahsia-rahsia ketuhanan. Bila mengakui akan kejahilan dirinya 
seseorang itu menyerahkan dirinya dengan beriman kepada Allah s.w.t. 
Penyerahan ini dinamakan aslim dan orang yang berbuat demikian dinamakan 
orang Islam. Orang yang beriman tidak membahaskan tentang Allah s.w.t kerana 


mereka mengakui kelemahan akal dalam bidang tersebut. 


Bidang yang tidak dapat diterokai oleh akal masih mampu dijangkau oleh hati. 
Hati yang suci bersih mengeluarkan cahayanya yang dinamakan Nur Kalbu. Nur 
Kalbu menerangi akal dan bersuluhkan cahaya Nur Kalbu ini, akal dapat 
menyambung kembali perjalanannya dari “stesen' ia telah berhenti. Perjalanan 
akal yang diterangi oleh cahaya Nur Kalbu mampu menyingkap perkara-perkara 


yang ghaib dan beriman dengannya walaupun akal manusia umum menafikannya. 

Terdapat perbezaan yang besar antara akal biasa dengan akal yang diterangi oleh 
nur. Akal biasa beriman kepada Allah s.w.t berdasarkan dalil-dalil yang nyata dan 
logik. Akal yang beserta nur mampu menyelami di bawah atau di sebalik yang 
nyata iaitu perkara ghaib, dan beriman kepada Allah s.w.t berdasarkan 
pengalaman tentang perkara-perkara ghaib. Walaupun perkara ghaib itu tidak 
dapat diterima oleh akal biasa, tetapi akal yang bersuluhkan nur tidak sedikit pun 
ragu-ragu terhadapnya. Pengetahuan yang terhasil dari cetusan atau tindakan nur 
ini dinamakan ilmu hakikat, ilmu ghaib, ilmu Rabbani atau ilmu laduni. Walau apa 
pun istilah yang digunakan, ia adalah pengetahuan tentang ketuhanan yang 
didapati dengan cara mengalami sendiri tentang hal-hal ketuhanan, bukan menurut 
perkataan orang lain, dan juga bukan menurut sangkaannya sendiri. Hatilah yang 
mengalami hal-hal tersebut dan pengalaman ini dinamakan pengalaman rasa, zauk 
atau hakikat. Apa yang dialami oleh hati tidak dapat dilukiskan atau dibahasakan. 
Lukisan dan bahasa hanya sekadar menggerakkan pemahaman sedangkan hal yang 
sebenar jauh berbeza. Jika hal pengalaman hati dipegang pada lukisan dan bahasa 
ibarat, maka seseorang itu akan menjadi keliru. Jika lukisan dan simbol 


diiktikadkan sebagai hal ketuhanan maka yang demikian adalah kufur! 


Pemegang ilmu ghaib terdiri daripada dua golongan. Golongan pertama adalah 
orang yang terlebih dahulu memasuki bidang pembelajaran tentang tauhid dan 
latihan penyucian hati menurut tarekat tasauf. Pembelajaran dan latihan yang 
mereka lakukan tidak membuka bidang hakikat. Ini membuat mereka mengerti 
akan nilai dan kedudukan ilmu ghaib yang sukar diperolehi itu. Mereka hanya 
dapat belajar, melatih diri, kemudian menanti dan terus menanti. Jika Allah s.w.t 
berkenan maka dikurniakan sinaran nur yang menerangi hati si murid itu. Si murid 
itu pun mengalami dan berpengetahuan tentang hakikat. Pengetahuan yang 
diperolehi itu sangat berharga baginya dan dijaganya benar-benar, tidak 
dibukakannya kepada orang lain kerana dia tahu yang orang ramai sukar 


memahami perkara yang telah dialaminya itu. 

Pemegang ilmu ghaib golongan kedua tidak pula melalui proses pembelajaran dan 
latihan seperti golongan pertama. Golongan ini tiba-tiba sahaja dibukakan hakikat 
kepada mereka (hanya Allah s.w.t mengetahui mengapa Dia berbuat demikian). 
Oleh sebab mereka memperolehinya dengan mudah dan tanpa asas pengetahuan 
yang kuat, mereka tidak mengetahui nilai sebenar pengetahuan yang mereka 
perolehi itu. Mereka menyangkanya sebagai ilmu biasa. Lantaran mereka 
memahaminya mereka menyangka orang lain juga memahaminya. Sebab itu 
mereka mudah memperkatakan ilmu tersebut di hadapan orang ramai. Oleh sebab 
ilmu ini tidak dapat diceritakan kecuali dengan ibarat, satu daripada dua 
kemungkinan akan berlaku. Pertama, lantaran orang ramai melihat latar belakang 
orang hakikat tadi tidak mempunyai asas agama yang kuat, bukan orang alim, 
maka mereka menganggapnya pembohong dan pembawa cerita khayal. Kedua, 
kemungkinan ada orang yang mempercayainya tetapi kepercayaan itu tertuju 
kepada ibarat bukan kepada yang diibaratkan. Kedua-dua kemungkinan tersebut 
adalah tidak sihat. Sebab itu dilarang keras memperkatakan tentang ilmu hakikat 
kepada bukan ahlinya. Orang yang membeberkannya dengan mudah disebut orang 


jahil yang tidak tahu nilai berlian yang ada padanya. 

Hikmat 81 : Akhirat Tempat Pembalasan Bagi Hamba-Hamba Yang 


Mukmin 


SESUNGGUHNYA DIJADIKAN NEGERI AKHIRAT SEBAGAI TEMPAT 
PEMBALASAN BAGI HAMBA-HAMBA-NYA YANG BERIMAN KERANA 
NEGERI INI (DUNIA) TIDAK CUKUP LUAS (BAGI MENAMPUNG) APA 
YANG ALLAH S.W.T HENDAK BERIKAN KEPADA MEREKA. 
BAHAWASANYA DIGANDAKAN SEGALA KADAR (PEMBALASAN) 
MEREKA, JAUH DARI PEMBALASAN TERHADAP MEREKA YANG DI 
DALAM NEGERI YANG TIDAK KEKAL INI. 


Dunia dan manusia ditentukan dengan ajal. Ajal bagi manusia adalah maut, dan 
ajal bagi dunia adalah kiamat. Umat manusia yang terdahulu hidup sehingga 
melebihi seribu tahun. Umat Nabi Muhammad s.a.w hidup sekitar enam puluh 
tahun sahaja. Apabila maut datang berakhirlah kehidupannya di dunia. Apa sahaja 
yang dimilikinya berpisah daripadanya. Jasadnya dihantar ke dalam tanah, dan 
hartanya kepada waris-warisnya. Kemuliaan, kekuasaan, kesayangan, kebencian, 
kehinaan dan segala-galanya ditinggalkannya. Keluarlah roh dari dunia dan 
ditunggunya pula ketibaan ajal dunia. Berapa juta tahun dunia boleh hidup tiada 
sesiapa mengetahuinya melainkan Allah s.w.t, yang pasti dunia juga pasti “mati' 
satu ketika nanti. Masa kematiannya mungkin sudah hampir. Nabi akhir zaman 
sudah diutuskan lebih seribu empat ratus tahun yang lalu. Nikmat Allah s.w.t telah 
disempurnakan. Agama Allah telah diperlengkapkan. Apa sahaja yang harus 
diberikan kepada dunia telah diberikan. Tidak ada lagi yang tinggal. Jika dunia 

diistilahkan sebagai bernafas, maka semua nafasnya telah pun digunakannya, 


hanya tinggal nafas yang di dalam simpanan yang digunakan sekarang. 
P - - 3 


Demi masa (waktu asar)! ( Ayat 1 : Surah al-“Asr ) 


Waktu telah asar. Matahari telah condong ke barat, hanya beberapa ketika sahaja 
lagi ia akan terbenam. Sebentar lagi cahaya alam akan dicabut dan tinggallah 
dunia dalam kegelapan. Muazzin menyambut ketibaan waktu asar dengan 
memberikan peringatan kepada manusia: 


a Sa a a A a 


pa a 


Demi masa! Sesungguhnya manusia dalam kerugian - kecuali orang-orang yang 
beriman dan beramal salih, dan mereka pula berpesan-pesan dengan kebenaran 


serta berpesan-pesan dengan kesabaran. ( Ayat 1 — 3 : Surah al-“Asr ) 


Dunia mengasingkan manusia kepada dua golongan. Pertama adalah yang 
beriman dan beramal salih serta mengajak kepada kebenaran dan kesabaran. 
Kedua adalah yang kufur dan menolak kebenaran. Dunia menjadi penjara kepada 


yang beriman dan menjadi syurga kepada yang kufur. Rasulullah s.a.w bersabda: 
a gu o In 0 a & 
P BS a An 


Dunia ini penjara bagi orang Mukmin dan syurga bagi orang kafir”. 


20 Sunan at Tirmidiyy 

Syurga adalah kelazatan dan kesenangan yang menjadi balasan kepada perbuatan 
baik. Orang kafir yang berbuat kebaikan menerima balasan kebaikan ketika 
mereka masih di dunia. Allah s.w.t memberi balasan lebih banyak dari kebaikan 
yang hamba-Nya lakukan agar mereka tidak boleh merungut tentang balasan yang 
mereka terima. Dunia ini tidak ada nilainya di sisi Allah s.w.t. Rasulullah s.a.w 
mengatakan bahawa dunia ini pada sisi Allah s.w.t nilainya tidak melebihi sebelah 
sayap nyamuk. Andainya dunia ini ada harga bagi Allah s.w.t nescaya tidak 
diizinkan orang kafir merasa walau seteguk air. Oleh sebab dunia ini tidak 
berharga maka ia dihamburkan kepada orang-orang kafir seluas-luasnya supaya 
mereka berasa puas menerima imbuhan bagi penat lelah dan usaha mereka, dan 
tidak ada lagi tanggungan balasan yang tinggal buat mereka apabila mereka 
meninggalkan dunia ini. Di akhirat kelak mereka tidak boleh lagi membuat 
tuntutan terhadap kebaikan yang mereka lakukan semasa di dunia. Segala hutang 


telah dibayar oleh Allah s.w.t ketika mereka masih hidup. 


Orang yang tidak beriman berbuat kebaikan dengan menggunakan keupayaan 
jasmaninya, sementara orang yang beriman menggunakan keupayaan rohaninya. 
Kebaikan yang lahir dari keupayaan jasmani hanya mampu disebarkan kepada 
ruang yang sempit, oleh sebab itu ruang yang sempit juga diperlukan untuk diisi 
balasan untuknya. Ruang yang ada di alam dunia ini sudah cukup luas untuk 
diisikan dengan pembalasan terhadap kebaikan-kebaikan jasmani. Rohani pula 
mampu merentasi daerah yang lebih luas. Semakin kuat rohani seseorang semakin 
luas daerah yang boleh diterokainya. Manusia yang memiliki rohani yang paling 
kuat adalah Nabi Muhammad s.a.w dan keupayaan rohani baginda s.a.w 


diceritakan oleh Allah s.w.t dengan firman-Nya: 

Dan tiadalah Kami mengutuskan engkau (wahai Muhammad) melainkan untuk 


menjadi rahmat bagi sekalian alam. ( Ayat 107 : Surah al-Anbiyaa' ) 


Keupayaan rohani Rasulullah s.a.w mampu meliputi seluruh alam, menabur 
rahmat kepada semua zaman, semua ruang serta sekalian isi alam. Tidak ada satu 
juzuk pun dari alam yang tidak berteduh di bawah payung rahmat rohani 
Rasulullah s.a.w. Berbeza daripada keupayaan jasmani baginda s.a.w yang hanya 
berdakwah selama lebih kurang dua puluh dua tahun sahaja. Begitulah besarnya 
perbezaan antara keupayaan rohani dengan keupayaan jasmani. Oleh itu nilai 
kebaikan yang dilakukan masing-masing juga berbeza. Oleh sebab besarnya 
kebaikan yang bersangkutan dengan rohani maka ruang yang diperlukan untuk 
mengisi balasan baginya juga besar. Ruang yang ada di alam dunia ini tidak cukup 
luas untuk diisikan dengan balasan tersebut, lebih-lebih lagi balasan untuk 


kebaikan digandakan oleh Allah Yang Maha Pemurah. 


Dunia ini selain ruangnya sempit ia juga hina di sisi Allah s.w.t, sedangkan 
balasan kebaikan untuk orang yang beriman sangat mulia dan tinggi nilainya. Jika 
balasan yang mulia itu diisi ke dalam bekas yang kotor, maka kekotoran bekas itu 
akan bercampur dengan kemuliaan balasan itu yang menyebabkan kecacatan pada 
balasan tersebut. Untuk mengelakkan sesuatu yang baik lagi mulia daripada 
terjejas, disediakan Allah s.w.t kepada orang yang beriman tempat yang mulia, 
dan orang Mukmin itu akan dijemput dengan penuh kemuliaan untuk 
mendapatkan bahagiannya yang mulia di tempat yang mulia. Apa yang akan 
diperolehinya nanti akan kekal bersama-samanya, tidak seperti balasan dunia yang 


bersifat sementara. 

Hikmat 82 : Tanda Diterima Amal 
Ii SI A 


BARANGSIAPA YANG DAPAT MERASA BUAH DARI AMALNYA 
SEKARANG (DI DUNIA) IA MENJADI BUKTI DITERIMA AMALNYA 
KELAK (DI AKHIRAT) 


Buah dari amal adalah kesan yang lahir dari amal kebaikan yang dilakukan. Kesan 
itu menjadi tanda menunjukkan sama ada amal seseorang itu diterima oleh Allah 
s.w.t atau tidak. Banyak ayat al-Quran dan Hadis Rasulullah s.a.w yang 
menceritakan tentang tanda-tanda yang boleh dibuat ukuran tentang amal yang 


dilakukan. Misalnya Rasulullah s.a.w bersabda: 


Barangsiapa tidak dicegah oleh sembahyangnya dari melakukan perbuatan keji 
dan munkar, maka dia tidak bertambah dekat dengan Allah s.w.t, bahkan 


bertambah jauh*”'. 


Sembahyang yang diterima oleh Allah s.w.t adalah sembahyang yang 
mendekatkan orang yang melakukannya kepada Allah s.w.t dan tandanya adalah 
orang itu dilindungi dari terjerumus melakukan perbuatan keji dan munkar. 
Andaikata mata hati dapat melihat nescaya akan kelihatan sembahyang dan amal 
kebaikan yang lain, mengeluarkan nur-nur yang menjadi tentera melindungi orang 
yang berbuat sembahyang dan kebaikan itu daripada percubaan tentera musuh 
menjatuhkannya ke dalam lembah kekejian dan kemunkaran. Orang tersebut 


kadang-kadang terlintas juga dihatinya untuk melakukan maksiat, tetapi nur-nur 


2“! Musnad a$hSihab. 

yang menjadi tentera amal kebaikan bertindak menghindarkannya daripada 
melakukan maksiat yang ingin dilakukannya itu, hinggakan dia sendiri hairan 
bagaimana dia boleh terselamat padahal dia sudah berada di hadapan pintu 
maksiat. Tentera nur tersebut bukan setakat mengawal kejahatan daripada 
menghampiri tuannya bahkan ia juga sering menarik tuannya kepada kebaikan 
hinggakan orang itu selalu berpeluang berbuat kebaikan tanpa dirancang dan dia 
selalu berasa hairan bagaimana bila ada sahaja kerja kebaikan maka tiba-tiba dia 
ikut serta melakukannya sedangkan tiada sesiapa menjemputnya untuk melakukan 
pekerjaan itu. Inilah yang dinamakan buah daripada amal kebaikan. Jika dia ikhlas 
menjaga amal kebaikannya, maka tentera nur yang lahir dari amal itu akan ikhlas 
pula melindunginya, bukan sahaja ketika di atas muka bumi ini, malah tentera nur 
itu akan menemaninya di dalam kubur, memberi cahaya dan menghilangkan 


kesunyiannya. 


Orang yang tidak mendapat buah dari amalnya sering ditarik ke arah yang 
berlawanan. Dia mudah terjerumus ke dalam lembah maksiat walaupun dia sudah 
berusaha berungguh-sungguh untuk menjauhkannya. Dia berasa berat untuk 
beribadat walaupun dia sudah mencuba untuk khusyuk. Walaupun banyak amal 
kebaikan yang dilakukannya tetapi jika amal itu tidak ikhlas, iaitu tidak ada 
nyawanya maka dia tidak dapat menghidupkan tentera nur dari amal tersebut, yang 


boleh menjaganya daripada kebinasaan. 


Oleh sebab amal kebaikan orang Mukmin tidak dibalas sepenuhnya semasa dia 
hidup di dunia ini maka Allah s.w.t menggantikannya dengan sejenis rasa 
kelazatan dan kepuasan mengiringi amalnya sehingga dia tidak berasa bosan dan 
tidak berasa rugi kerana beramal. Amal yang salih ditempatkan di Iliyyin yang 
berhampiran dengan syurga. Walaupun orang Mukmin masih hidup di dunia, 
amalnya telah pun diangkat ke Iliyyin dan amal itu sudah dapat mencium bau 
syurga. Keharuman bau syurga itu disalurkan kepada tuannya yang berada di 


dunia. Oleh sebab itu orang Mukmin sudah dapat mengecap bau syurga sebelum 

memasukinya dan ketika mereka masih hidup di dunia. Keharuman dan kelazatan 
imbasan syurga dirasai ketika mereka beramal, terutamanya ketika 
bersembahyang. Suasana sembahyang mereka seolah-olah mereka berada di dalam 
syurga, sebab itulah mereka tidak mendengar desiran angin dan tidak sakit ditikam 
dengan tombak, kerana kelalaian dan kesakitan tidak ada di dalam syurga. Allah 


s.W.t berfirman: 


2R 


a Si Ai a Si A a AN A SN 


| 


SAS JAYA Sia Se 


Ketahuilah! Sesungguhnya wali-wali Allah, tidak ada kebimbangan (dari sesuatu 
yang tidak baik) terhadap mereka, dan mereka pula tidak berdukacita. (Wali-wali 
Allah itu ialah) orang-orang yang beriman serta mereka pula sentiasa bertakwa. 
Untuk mereka sahajalah kebahagiaan yang menggembirakan di dunia dan di 
akhirat; tidak ada (sebarang) perubahan pada janji-janji Allah; yang demikian 
itulah kejayaan yang besar. ( Ayat 62 — 64 : Surah Yunus) 

Hikmat 83 : Kedudukan Hamba Di Sisi Allah S.W.T. 


JIKA KAMU MAHU MENGETAHUI KEDUDUKAN KAMU DI SISI ALLAH 
S.W.T, LIHATLAH DI MANA KAMU DIDUDUKKAN. 


Perkara biasa sekiranya seseorang itu diganggu oleh keinginan mahu mengetahui 
kedudukannya. Keinginan yang baik tidak lahir dari perasaan mahu menunjuk- 
nunjuk atau mahu bermegah-megah dengan pencapaiannya. Sebenarnya dia 
memerlukan pendorong bagi mendapat keyakinan yang teguh. Keinginan yang 
bertujuan meneguhkan keyakinan tidak dianggap tercela. Nabi Ibrahim a.s pernah 
memohon kepada Allah s.w.t agar diperlihatkan kepadanya bagaimanakah mereka 
yang telah hancur menjadi tanah dibangkitkan semula, bagi menambah dan 
memperteguhkan keyakinan beliau a.s. Wali-wali Allah dikurniakan kekeramatan 
sebagai menyokong dan memperkuatkan keyakinan mereka. Orang yang masih di 
dalam perjalanan juga memerlukan penyokong bagi memperbaharui semangat 
juang dan memperkukuhkan keyakinannya. Salah satu caranya adalah melihat 
kepada kedudukannya di sisi Allah s.w.t. Allah s.w.t telah menetapkan beberapa 
darjat dan memperlihatkan tanda-tanda bagi darjat masing-masing. Rasulullah 


s.a.w bersabda yang bermaksud: 


“Jika Allah s.w.t kasih kepada seseorang hamba maka diuji-Nya dengan bala, jika 
dia sabar dipilih-Nya dan jika dia reda diistimewakan-Nya”. ( Maksud Hadis )** 


2? Al-Gozzaliyy membawakan riwayat : 
daku a Sa A nn Sa a Ra a 
(Apabila Allah Ta?ala mencintai seorang hambag Dia akan membalakannya. Jika dia bersabarg Dia 


memilihnya. Jika dia redhag Dia mengistimewakannya. | flhya2 ?Ulam:idiDin—jilid 4—m/s 329— 


keluaran Dar al4Ma?rifat). 

Lihatlah kepada diri kita. Jika kita dikenakan bala itu tandanya kita berada di 
dalam golongan hamba-hamba yang dikasihi-Nya. Hamba yang dikasihi adalah 
hamba yang sabar dan reda. Jika tidak ada sabar dan reda itu tandanya kita 
terkeluar daripada kedudukan hamba yang dikasihi, bala yang dikenakan kepada 
kita merupakan hukuman terhadap dosa yang kita lakukan. Hamba yang sabar 
ketika menerima bala adalah hamba yang dipilih oleh Allah s.w.t, kerana hanya 
yang dipilih oleh-Nya sahaja yang diperteguhkan dengan kesabaran, manakala 
hamba yang dijauhkan dibiarkan hanyut di dalam keperitan bala. Jika hamba itu 
naik pula dari sabar kepada reda, itu menunjukkan dia diistimewakan kerana 
hanya hamba yang istimewa sahaja yang dikurniakan reda, sebab reda mencairkan 


kesakitan dan keperitan bala lalu menukarkannya menjadi nikmat. 


Allah s.w.t berfirman: 


SERA HI SG 


7 


Aba “Abdillah Mahmad bin Muhammad aliHaddad berkata : 
dd Si da A a a a a a ya ja Gaba sj A a JG 


(Al4roqiyy berkata: “Penulis aliFirdaws menyebutkannya dari hadis SAliyy bin Aba Tolib. Namun, 
anaknya tidak mengeluarkannya dalam musnad miliknya” 1) . fTahrij Ahadit Ihyaz *Ulam:dhDin—jilid 5— 


m/s 2359— keluaran Dar al4?Asimat). 
Muhammad Tohir alhFattaniyy berkata : 
Pa bi PARU Keli Pa) O3 MAI Par KE su dc dil Ga) la) 


(“Apabila Allah Ta?ala mencintai seorang hambag Dia akan membalakannya. Jika dia bersabarg Dia 
memilihnya. Jika dia redhag Dia mengistimewakannya” adalah riwayat ad-Daylamiyy tanpa sanad. | 


FTadkirot al-Mawda?at—m/s 193—keluaran Idarot athToba?at al4Muniriyyati. 

Sesungguhnya orang-orang yang beriman itu (yang sempurna imannya) ialah 
mereka yang apabila disebut nama Allah (dan sifat-sifat-Nya) gementarlah hati 
mereka; ( Ayat 2 : Surah al-Anfaal ) 


Ye A A a Ma 


7” 
.* 


Kn Bg Bab Gi a Os San P Bi ra 


P. 


Sesungguhnya yang sebenar-benar beriman kepada ayat-ayat keterangan Kami 
hanyalah orang-orang yang apabila diberi peringatan dan pengajaran dengan ayat- 
ayat itu, mereka segera merebahkan diri sambil sujud (menandakan taat patuh), 
dan menggerakkan lidah dengan bertasbih serta memuji Tuhan mereka, dan 
mereka pula tidak bersikap sombong takbur. Mereka merenggangkan diri dari 
tempat tidur, (sedikit sangat tidur, kerana mengerjakan sembahyang tahajud dan 
amal-amal salih); mereka sentiasa berdoa kepada Tuhan dengan perasaan takut 
(akan kemurkaan-Nya) serta dengan perasaan ingin memperolehi lagi (keredaan- 
Nya); dan mereka selalu pula mendermakan sebahagian dari apa yang Kami beri 


kepada mereka. ( Ayat 15 — 16 : Surah as-Sajdah ) 


Allah s.w.t menerangkan dengan jelas tentang keadaan hamba-hamba-Nya yang 
berada dalam makam Mukmin. Lihatlah kepada diri kita dan jawablah sendiri 
adakah tanda-tanda Mukmin itu ada pada kita atau tidak ada. Jika tidak ada, 


perbanyakkan sembahyang malam dan bersedekah. 


Rasulullah s.a.w bersabda: 

Barangsiapa ingin mengetahui kedudukannya di sisi Allah s.w.t hendaklah ia 
melihat (dalam hatinya) bagaimana keadaan Allah s.w.t pada sisinya, kerana Allah 
s.w.t mendudukkan hamba-Nya menurut ukuran si hamba itu mendudukkan Allah 


s.W.t pada dirinya. ( Maksud Hadis)” 


Allah s.w.t berfirman dalam Hadis Qudsi: 


ri 


AA MANA a 
a Gaga ss 


Aku adalah sebagaimana sangkaan hamba-Ku, maka hendaklah dia menyangka 


dengan apa yang dia kehendaki.” 


Perkara pokok dalam memahami kedudukan kita di sisi Allah s.w.t adalah dengan 
melihat bagaimana keadaan hati kita terhadap Allah s.w.t. Jika hati kita lalai dari 
mengingati Allah s.w.t maka kedudukan kita adalah hamba yang lalai. Jika hati 
kita kuat bergantung kepada amal maka kedudukan kita adalah ragu-ragu dengan 
jaminan Allah s.w.t. Jika hati kita kuat bertajrid itu tandanya kita didudukkan 
hampir dengan-Nya. Jika kita sabar menghadapi ujian bala itu tandanya kita 

“Lafaz yang berdekatan adalah sabda Rasulullah -sollallahu wa baroka “alayhi wa alihi wasallama kama 
solla wa baroka *ala Ibr6hTma wa “ala Alihi fil *alamina innaka hamidun majid- : 

Ali daa Al Sal JM Al SA Sale Al All Gi yak Al Se AJI di SG JS Gy 


(Sesiapa yang menyukai untuk tahu kedudukannya di sisi sisi Allahg maka lihatlah kedudukan Allah di 
sisinya kerana sesungguhnya Allah menempatkan hamba itu dari-Nya dari sekira-kiranya dia 


menempatkannya dari dirinya. J fAltHakim dalam cal Mustadrok Ala ash Sohihayn?—no* 17531. 


“Sunan adhDarimiyy 

didudukkan dalam golongan pilihan. Jika kita reda dengan apa juga takdir Allah 
s.w.t itu tandanya kita didudukkan dalam kumpulan yang diistimewakan. Jika kita 
merasakan diri kita kosong dari segala sesuatu, yang ada hanya Allah s.w.t, itu 
tandanya kita berada di dalam makam makrifat. Jika kita berasa senang dengan 
syariat yang dibawa oleh Nabi Muhammad s.a.w itu tandanya kita orang Islam. 
Jika gementar hati kita bila mendengar peringatan kepada Allah s.w.t dan 
mendengar ayat-ayat-Nya dibacakan itu tandanya kita seorang Mukmin. Jika sifat 
benar sebati dengan kita dalam segala keadaan itu tandanya kita seorang muhsinin. 
Jika kita menjalankan perintah Allah s.w.t dengan tepat, bersungguh-sungguh 
meninggalkan larangan-Nya itu tandanya kita seorang muttaqin. Jika kita berasa 
akan kehadiran Allah s.w.t pada setiap ketika itu tandanya kita seorang 
muqarrabin. Jika kita merasakan wujud diri kita lebur di dalam Wujud Mutlak itu 
tandanya kita seorang ariffin. Jika kita gemar menangis dalam mengingati Allah 
s.w.t di samping melihat bala dan nikmat, senang dan susah, sihat dan sakit, 
penolakan dan penerimaan dan segala perkara yang bertentangan tidak lagi 
berbeza pada penglihatan mata hati kita itu tandanya kita dikuasai oleh Cinta Allah 
s.w.t. Jika apa sahaja yang kita hadapi memperlihatkan Wujud Allah s.w.t itu 
tandanya kita baqa atau kekal bersama-sama Allah s.w.t. Lihatlah di mana kita 


didudukkan, di situlah kedudukan kita di sisi Allah s.w.t. 

Hikmat 84 : Nikmat Lahir Dan Batin 


ZA 
La $- 
3a) 


Abu a da KARI UG La sa ie! D 

APABILA DIKURNIAKAN KEPADA KAMU REZEKI BERUPA RASA PUAS 

DENGAN TAAT (KEPADA ALLAH S.W.T) DAN RASA CUKUP (DENGAN- 
NYA), MAKA KETAHUILAH TELAH DISEMPURNAKAN ATAS KAMU 


NIKMAT-NIKMAT YANG LAHIR DAN YANG BATIN. 


Dua jenis rezeki yang dinyatakan oleh Hikmat 84 di atas adalah Islam dan Iman. 
Hamba Allah s.w.t yang memperolehi kedua-dua rezeki tersebut menjadi insan 
yang beriman dan beramal salih. Tidak ada amal salih tanpa iman dan tidak ada 
kenyataan iman tanpa amal salih. Ayat-ayat al-Quran sering menggandingkan 
iman dan amal salih sebagai satu, tidak diceraikan. Orang yang mengaku beriman 
tetapi tidak beramal menurut apa yang diimaninya adalah dianggap sebagai orang 
yang berbohong, sementara orang yang melakukan amal sedangkan hatinya tidak 
beriman adalah munafik. Kesempurnaan seorang insan terletak pada gandingan 


kedua-duanya, iaitu iman dan amal salih. 


Islam bererti tunduk patuh kepada Allah s.w.t dengan mentaati segala perintah- 
Nya dan menjauhi segala larangan-Nya. Orang Islam adalah orang yang bertaklid 
melulu kepada Allah s.w.t. Segala fikiran dan kehendak menjurus sepenuhnya 
kepada apa yang ditunjukkan oleh Allah s.w.t, yang dibawa oleh Rasul-Nya. Akal, 
perasaan dan perbuatan tunduk kepada ketentuan Allah s.w.t. Ketaatan kepada 
Allah s.w.t mencakupi lahir dan batin. Perbuatan lahir sesuai dengan tuntutan 
syariat dan perbuatan batin pula mengikhlaskan hati semata-mata kerana Allah 
s.w.t. Memelihara sempadan yang ditentukan oleh Allah s.w.t secara lahir dan 
batin menghasilkan takwa. Semulia-mulia hamba di sisi Allah s.w.t adalah orang 


yang paling bertakwa. Takwa tidak diperolehi tanpa amalan Islam. Islam sudah 


Kandungan 


cukup lengkap. Segala perintah yang meliputi suruhan dan tegahan sudah pun 


dibentangkan di hadapan mata. Tidak usah menunggu perintah yang lain lagi. 


Jika Islam melahirkan amal salih, iman pula melahirkan penyaksian mata hati 
(musyahadah) terhadap ketuhanan Allah s.w.t pada setiap pandangan kepada 


segala perkara. Allah s.w.t berfirman: 
Pp A T AT P ya PE P 
Use a a a a 


Wahai orang-orang yang beriman! Tetapkanlah iman kamu kepada Allah dan 


Rasul-Nya... (Ayat 136 : Surah an-Nisaa') 


Ayat di atas ditujukan kepada orang yang sudah beriman. Mereka sudah pun 
beriman tetapi masih digesa supaya beriman. Iman pada tahap permulaan 
berdasarkan dalil-dalil dan pembuktian. Kemudian mereka diajak pula kepada 
iman dengan penyaksian mata hati, menyaksikan Rububiyah yang tidak pernah 
berpisah daripada ubudiyah. Tanpa penyaksian terhadap Rububiyah segala amal 
tidak berguna kerana orang yang beramal menisbahkan amal itu kepada dirinya 
sendiri, sedangkan tiada yang melakukan sesuatu melainkan dengan izin Allah 
s.w.t, dengan Kudrat dan Iradat-Nya, dengan Haula dan Kuwwata-Nya. Himpunan 
amal sebesar gunung tidak dapat menandingi iman yang sebesar zarah. Orang 
yang beriman dan menyaksikan Rububiyah pada segala perkara dan semua amal 
itulah orang yang memperolehi nikmat yang sempurna lahir dan batin, kerana 
hubungannya dengan Allah s.w.t tidak pernah putus. Orang inilah yang berasa 
puas dengan berbuat taat kepada Allah s.w.t dan berasa cukup dengan-Nya, kerana 
tiada Tuhan melainkan Allah s.w.t dan tidak berlaku sesuatu perkara melainkan 
menurut ketentuan-Nya. Apa lagi yang patut dibuat oleh seorang hamba 


melainkan taat kepada-Nya dan menerima keputusan-Nya. 

Hikmat 85 : Sebaik-Baik Permintaan 


o 4g 9 a on 

D en 

SEBAIK-BAIK PERMINTAAN ADALAH APA YANG ALLAH S.W.T 
TUNTUT DARIPADA KAMU. 


Pada setiap ketika dan setiap keadaan pasti ada tuntutan Allah s.w.t terhadap kita 
yang kita berkewajipan menyempurnakannya. Pada ketika dan keadaan berkenaan 
yang paling baik kita pohonkan daripada Allah s.w.t adalah agar kita dapat 
menyempurnakan kewajipan tersebut. Setiap waktu, ruang, benda-benda serta 
kejadian yang mengisi waktu dan ruang itu merupakan ujian Allah s.w.t. Apa yang 
dimaksudkan dengan ujian adalah cabaran terhadap iman (tauhid). Waktu dan 
ruang serta isinya berperanan mengalihkan pandangan kita daripada tauhid kepada 
yang mengisi waktu dan ruang tersebut. Waktu dan ruang adalah dua keping besi 
tajam yang membentuk gunting, kerjanya memotong tali yang menghubungkan 
hamba dengan Allah s.w.t. Apabila tali itu putus, terlepaslah perhatian dari 
menyaksikan Rububiyah, maka terjadilah syirik. Apa sahaja yang berada di dalam 
waktu dan ruang yang menutup pandangan mata hati dari menyaksikan ketuhanan 


Allah s.w.t, adalah menjadi bahan yang disyirikkan dengan Allah s.w.t. 


Anasir alam yang paling banyak mengisi waktu dan ruang adalah sebab musabab, 
memakai berbagai-bagai topeng, menggunakan berbagai-bagai nama dan 
menunggang berbagai-bagai jenis kenderaan, iaitu benda, kejadian dan suasana. 
Sebab musabab menguji iman kita, dan kita dituntut memelihara iman itu. Apabila 
kita menerima sebab musabab kita hendaklah tidak meletakkan keberkesanan 
terjadinya sesuatu hukum kepada sebab musabab. Apa juga yang berlaku adalah 
menurut tadbir Ilahi dan benda-benda alam yang membentuk sistem sebab 
musabab adalah alat yang mempamerkan hikmat kebijaksanaan peraturan dan 


perbuatan Allah s.w.t. Jangan dibiarkan sebab musabab memperlihatkan 

kekuatannya seolah-olah Allah s.w.t tidak ikut campur dalam urusannya. Kita 
bertanggungjawab menjaga iman kita agar tidak dihanyutkan oleh arus sebab 
musabab yang setiap detik singgah kepada kita. Terpelihara iman adalah yang 
sebaik-baik diminta. Paling utama diminta adalah terpelihara iman ketika 


dikeluarkan roh dari jasad. 


Dalam perjalanan mempertahankan imannya seseorang itu akan silih berganti 
berhadapan dengan salah satu daripada empat keadaan: nikmat; bala; taat dan 
maksiat. Keempat-empat itu adalah alat untuk menguji iman. Dalam menghadapi 
ujian nikmat pohonlah kepada Allah s.w.t agar kita dapat mengikat nikmat 
tersebut dengan syukur. Apabila berhadapan dengan ujian bala, merayulah kepada 
Allah s.w.t agar bala itu dihindarkan atau jika bala itu tidak mahu pergi juga 
mintalah agar Dia menguatkan kita dengan kesabaran dan seterusnya mintalah 
agar Allah s.w.t mententeramkan hati kita dengan reda. Apabila kita diberi 
kesempatan berbuat taat, ketahuilah ketaatan itu adalah kurniaan Allah s.w.t, 
kerana kasihan belas dan rahmat-Nya kepada kita, bukan ketaatan terjadi kerana 
kebolehan dan keupayaan kita. Jangan melihat amal sebagai hasil usaha kita tetapi 
hendaklah ia dilihat sebagai pemberian Allah s.w.t yang wajib disyukuri dan 
seharusnya kita merendah diri kepada-Nya. Apabila terjerumus melakukan 
maksiat pula, ketahuilah bahawa jika kita tidak peduli ke lembah kehancuran mana 
yang kita jatuh, maka Allah s.w.t juga tidak peduli di jurang mana kita binasa dan 
di neraka mana kita menanggung azab seksa. Jika tidak mahu dibinasakan oleh 
Allah s.w.t dan diseksa dengan azab yang pedih, larilah kepada Allah s.w.t dengan 
meninggalkan lembah maksiat, bertaubatlah dengan sepenuh hati, sebenar-benar 


taubat. 


Dalam mengajukan permintaan kepada Allah s.w.t yang perlu dilihat adalah diri 
sendiri, bukan apa yang diingini. Penting bagi seseorang mengenali dirinya dan 
menghisab dirinya. Cari di mana cacat dan kekurangan yang ada pada kita. Apa 


yang kurang minta Allah s.w.t percukupkan dan apa yang cacat minta Dia 

perelokkan. Apa sahaja yang datang adalah perutusan dari Allah s.w.t yang perlu 
kita renungi. Pohonlah bantuan Allah s.w.t agar disingkapkan rahsia yang 
menyelubungi perutusan yang datang itu agar kita tidak tertipu oleh muslihatnya. 
Ingatlah semasa masih ada hayat, nafas masih boleh disedut, tidak lain yang patut 
dituntut melainkan tauhid! Berdoalah bersungguh-sungguh agar hidup kita 


diterangi oleh tauhid dan mati kita jua dalam keteguhan tauhid! 

Hikmat 86 : Tipu Daya Terhadap Orang Yang Tidak Taat 
KAN SIANG P Pan g PE ma Dp KR YE 4 og 
JR SI NS Kau Sa Se a Hala Si P en 


KESEDIHAN LANTARAN TIDAK BERBUAT TAAT TETAPI TIDAK 
BERGERAK UNTUK BERBUAT DEMIKIAN ADALAH TANDA 
DIPERDAYA (OLEH SYAITAN). 


Dunia adalah satu bola besar yang di dalamnya penuh dengan warna-warna 
syaitan yang menutup pandangan mata hati manusia. Hati yang tertarik kepada 
warna syaitan akan menghadap kepadanya sambil membelakangi kebenaran. 
Walaupun syaitan mencuba sedaya upaya menutup hati manusia tetapi kadang- 
kadang ada juga cahaya kebenaran yang berjaya menyelinap masuk ke dalam hati. 
Pada masa itu orang yang berkenaan dapat melihat keburukan dan kecacatan yang 
ada pada dirinya. Dia akan berasa gundah-gulana melihat keadaan dirinya yang 
tidak berbuat taat kepada Allah s.w.t. Dia melihat kepada umurnya yang berlalu 
dengan sia-sia. Timbullah keinginanya untuk mengubah cara hidup. Bila dia 
melihat orang lain rajin berulang-alik ke masjid dia pun ingin berbuat demikian. 
Bila dia melihat orang lain rajin beribadat, berzikir, memuji dan memuja Allah 
s.w.t, dia juga mahu berbuat demikian. Bila dia melihat orang lain alim dalam 
bidang agama dia pun ingin menjadi alim juga. Apa juga bidang ketaatan kepada 
Allah s.w.t yang orang lain buat dia juga ingin membuatnya, bahkan dia ingin 


melakukan lebih dari orang lain. Begitulah keinsafan yang timbul pada dirinya. 


Orang yang rohaninya masih terkurung di dalam bola dunia tidak terlepas dari 
gangguan warna syaitan. Syaitan sentiasa sahaja memancarkan cahayanya bagi 
mengelirukan pandangan hati. Syaitan mempunyai berbagai-bagai cara dalam 
memesungkan manusia dari jalan Allah s.w.t. Kejayaan syaitan yang paling besar 


adalah jika dapat mengheret manusia melakukan kederhakaan kepada Allah s.w.t 

dengan berbuat syirik. Jika ia gagal berbuat demikian ia tidak akan membiarkan 


hamba-hamba Allah s.w.t berjalan dengan senang lenang di atas jalan yang lurus. 


Syaitan akan mengenakan berbagai-bagai tipu muslihat terhadap manusia yang 
sudah timbul keinsafan untuk berbuat taat kepada Allah s.w.t. Syaitan tidak 
melawannya dengan kekerasan. Orang ini akan dihadapi dengan lemah-lembut dan 
pujuk rayu. Perhatian orang tadi dialihkan daripada apa yang dia ingin lakukan 
kepada apa yang dia sudah lakukan. Syaitan memperlihatkan kepadanya betapa 
besarnya kebaikan yang pernah dilakukannya Ditiupkan ke dalam hati orang itu 
bahawa dia sebenarnya sudah berada di atas jalan yang lurus. Syaitan 
membuktikannya dengan memperingatkannya tentang segala kebaikan yang telah 
dilakukannya. Telah ramai orang yang ditolongnya, semuanya dia masih ingat. 
Telah banyak sedekah yang dikeluarkannya, semuanya dia masih ingat. Dia juga 
biasa bersembahyang, walaupun dia juga biasa meninggalkannya. Dia tertinggal 


sembahyang bukan kerana cuai, tetapi kerana kesibukan dan tidak disengajakan. 


Banyak lagi perkara-perkara baik yang diulang tayang oleh syaitan. Syaitan terus 
membuaikan hatinya sehingga dia merasakan yang dirinya tidaklah seburuk yang 
disangkakannya ketika mula-mula datang keinsafan tadi. Hilanglah kesedihan 
yang mengacau jiwanya lantaran menyangka yang dia memang sudah berada 
dalam golongan yang taat. Keinginan yang membara tadi sudah mula malap dan 


akhirnya padam terus. Dia kembali kepada kehidupannya sebagaimana sediakala. 


Begitulah cara syaitan memperdayakan manusia. Mula-mula ditiupkan waswas ke 
dalam hati, kemudian dibentuknya sangkaan-sangkaan yang menutup kebenaran. 
Manusia pun menurut sangkaan dengan meyakini bahawa apa yang dituruti itu 
adalah kebenaran. Begitulah yang terjadi kepada orang yang melihat kepada amal 


secara lahiriah sahaja. Penglihatannya tidak sampai kepada roh amal itu. 

Hikmat 87 : Orang Yang Mengenal Allah S.W.T. 


F A. P P ” An o 07 a D BA P A A Sh A. A # 
a OM AW el NS 4) Sp Ken dg jl DI CM SR LL 
D ear Sia 


BUKANLAH ORANG ARIF ORANG YANG MEMPEROLEHI ISYARAT 
LALU MERASAKAN ALLAH S.W.T LEBIH DEKAT DARI ISYARATNYA. 
ORANG ARIF ADALAH ORANG YANG TIDAK MENYEDARI ISYARAT 
KERANA FANA DALAM WUJUD ALLAH S.W.T DAN DILIPUTI OLEH 
SYUHUD (PENYAKSIAN) KEPADA ALLAH S.W.T. 


Hikmat yang lalu menggambarkan keadaan orang awam yang dihijab oleh cahaya 
dunia dan syaitan sehingga mereka tidak jadi untuk berbuat taat kepada Allah 
s.w.t. Hikmat 87 ini pula menggambarkan keadaan orang yang berjalan pada jalan 
Allah s.w.t dan sudah pun mengalami hakikat-hakikat tetapi cahaya hakikat masih 
menjadi hijab antaranya dengan Allah s.w.t. Pengalaman tentang hakikat menurut 
istilah tasauf dipanggil isyarat tauhid. Isyarat-isyarat tersebut apabila diterima oleh 
hati maka hati akan mendapat pengertian tentang Allah s.w.t. Isyarat-isyarat 
demikian membuatnya berasa hampir dengan Allah s.w.t. Orang yang berasa 
hampir dengan Allah s.w.t tetapi masih melihat kepada isyarat-isyarat tersebut 
masih belum mencapai makam arifbillah. Orang arifbillah sudah melepasi isyarat- 
isyarat dan sampai kepada Allah s.w.t yang tidak boleh diisyaratkan lagi. Makam 
ini dinamakan fana-fillah atau lebur kewujudan diri dalam Wujud Mutlak dan 
penglihatan mata hati tertumpu kepada Allah s.w.t semata-mata, iaitu dalam 


keadaan: 


w o 2 A 

an Da NG S Pa. 

S7 Peng ” 
- 

Tiada sesuatu sebanding dengan-Nya. 


Tidak ada nama yang mampu menceritakan tentang Zat-Nya. Tidak ada sifat yang 
mampu menggambarkan tentang Zat-Nya. Tidak ada isyarat yang mampu 
memperkenalkan Zat-Nya. Itulah Allah s.w.t yang tidak ada sesuatu apa pun 
menyerupai-Nya. Maha Suci Allah s.w.t dari apa yang disifatkan. 


Murid yang berjaya dalam perjalanannya mengalami berbagai-bagai hal. 
Pengalaman tersebut datang sebagai isyarat-isyarat yang tiba-tiba sahaja tercetus 
di dalam hati, dan hati tiba-tiba sahaja dapat menangkap sesuatu yang ghaib dan 
berkaitan dengan ketuhanan. Pengalaman hati tersebut mencetuskan daya tafakur. 
Hasil dari tafakur dapatlah dia memahami tentang Tuhan. Pengetahuan tentang 
ketuhanan itu membuatnya merasakan hampir dengan Tuhan. Murid pada 
peringkat ini dapat melihat kelebihan tauhid yang Allah s.w.t kurniakan 
kepadanya. Ini menunjukkan dia masih berdalilkan pengalaman kerohaniannya 


secara tidak sedar bagi mendapat penjelasan tentang tauhid. 


Berbeza keadaannya daripada orang arifbillah yang tidak lagi melihat kepada 
tauhid kerana dia sendiri telah fana di dalam tauhid. Orang arifbillah mencapai 
kefanaan yang mutlak setelah melalui empat peringkat kematian, dipanggil mati 
tabii, mati maknawi, mati surri dan mati hisi. Mati cara ini bukanlah kematian 
tubuh badan tetapi ia adalah pelenyapan segala sesuatu selain Allah s.w.t secara 
berperingkat-peringkat dari alam kebatinan seseorang. Ia diistilahkan sebagai mati 
kerana pengalaman demikian hanya berlaku setelah rohani seseorang dapat 
melepasi kurungan duniawi dan masuk ke alam kebatinan yang mendalam atau 
dikatakan dia terjun ke dalam dirinya sendiri. Rohani manusia bukanlah satu ruang 
seperti ruang-ruang yang ada di dunia. Rohani adalah Latifah Rabbaniah, perkara 
ghaib yang sangat seni dan dinisbahkan kepada Allah s.w.t, hanya Allah s.w.t 
mengetahui hakikatnya. Rohani boleh dihalusi kepada beberapa peringkat. 
Peringkat pertama dinamakan Latifah Kalbu (hati) yang menjadi asas kepada 


semua Latifah-Latifah. Ia juga dinamakan tubuh batin. Peringkat yang lebih 

mendalam dinamakan Latifah Roh yang dibahasakan sebagai roh haiwani iaitu 
nyawa yang menghidupkan tubuh badan. Latifah Roh menjadi batin kepada 
Latifah Kalbu. Batin kepada Latifah Roh pula dinamakan Latifah Sir yang 
dibahasakan sebagai roh insani, yang membekalkan bakat kehidupan kepada roh 
haiwani dan seterusnya menghidupkan jasad. Batin kepada Latifah Sir dinamakan 


Latifah Khafi dan batin yang paling dalam dinamakan Latifah Akhfa. 


Bila terbuka medan Latifah kalbu, hati merasakan mati tabii. Kematian cara ini 
membuat fikiran tidak aktif. Hati mendapat keasyikan tentang alam ghaib dan 
dalam keasyikan itu pendengaran zahir tidak memberi kesan kepada hati dan 
fikiran. Dia tidak mendengar apa-apa lagi kecuali suara hatinya yang menyebut 
Allah, Allah, Allah! Kemudian, tanpa dipaksa-paksa lidahnya menyebut Allah, 
Allah, Allah! Setiap kali dia menyebut Allah hatinya merasakan seolah-olah Allah 
menjawab seruannya itu. Pada peringkat ini kesedaran diri lenyap di dalam lakuan 
Allah s.w.t. Pemikiran, perasaan dan keinginan tidak berfungsi lagi. Semua 


perkara terhapus, yang ada nur iman dan tauhid. Hatinya menghayati: 
Tiada yang berbuat sesuatu melainkan Allah s.w.t. 


Dalam keadaan demikian dia menghayati firman Allah s.w.t: 
2 AR Z LA A ? 7 
SAM L3 a az 


“Padahal Allah menjadikan kamu dan benda-benda yang kamu perbuat itu!” ( 
Ayat 96 : Surah as-Saaffaat ) 


Adi lag oi YI Sela La 
Dan tidaklah akan berkehendak, kecuali jika dikehendaki oleh Allah, ( Ayat 29 : 
Surah at-Takwiir) 

Orang yang memasuki alam kebatinan peringkat ini melihat pergerakan yang 
terjadi pada dirinya berlaku tanpa dia merancang dan juga dia tidak mampu 
menyekatnya dari berlaku. Keadaannya sama seperti orang yang melihat dirinya di 
dalam mimpi. Dia tidak berkuasa menyuruh atau melarang apa yang dirinya 
lakukan di dalam mimpi itu. Dia seakan-akan melihat orang lain, bukan dirinya 
sendiri. Pengalaman yang seperti di dalam mimpi itu dialami secara jaga oleh 
orang yang mencapai fana peringkat pertama atau memasuki suasana mati tabii. 
Oleh sebab dia melihat dengan jelas dan yakin akan perbuatan dirinya terjadi di 
luar bidang kekuasaannya, maka perbuatan itu dinafikan keluar dari dirinya dan 
diisbatkan kepada perbuatan Allah s.w.t. Dia menghayati bahawa Allah s.w.t 


jualah yang melakukan segala perkara. 


Setelah melepasi medan Latifah kalbu seseorang itu masuk kepada medan Latifah 
Roh dan jika diizinkan Allah s.w.t dia berpeluang mengalami suasana mati 
maknawi. Dalam suasana mati maknawi, penglihatan mata zahir dikuasai oleh 
penglihatan mata hati. Mata zahir tidak lagi tertarik kepada alam benda. Dia 
seolah-olah melihat cermin yang ditembusi cahaya, maka sifat-sifat alam benda 
tidak berbekas pada pandangannya ketika mata hatinya memandang kepada sifat 
Allah s.w.t Yang Maha Sempurna dan Kekal. Kesedarannya terhadap sifat dirinya 
hilang dan dia dikuasai oleh suasana sifat Allah s.w.t. Penghayatan hatinya pada 


ketika ini adalah: 
Tiada yang hidup melainkan Allah s.w.t. 


Kefanaan pada peringkat ini membuat seseorang melihat kepada keabadian. Dia 
tidak lagi melihat kepada jasad yang akan binasa dan tidak juga kepada dunia yang 
bersifat sementara. Dia dikuasai oleh suasana rohani yang tidak akan binasa 


kerana rohani hidup menumpang Hayat Allah s.w.t. 


Setelah melepasi medan Latifah Roh dia masuk kepada medan Latifah Sir dan jika 


Allah s.w.t izinkan dia dapat merasakan suasana mati surri. Dalam suasana mati 

surri, segala kewujudan yang sementara dan sifat kemanusiaan terhapus dari alam 
kebatinannya. Dia masuk ke alam ghaib yang penuh dengan Nur Ilahi. Nama 


Allah s.w.t berbekas pada hatinya dan dia menghayati kenyataan: 
Tiada yang terpuji melainkan Allah s.w.t. 


Orang yang mengalami kefanaan ini sudah terputus dari sifat-sifat kemanusiaan 
maka lahirlah perwatakan yang ganjil dan aneh, tidak secucuk dengan tatasusila 
dan adab masyarakat. Cara dia berpakaian, makan dan minum tidak seperti orang 
ramai lagi. Percakapannya sukar dimengerti dan kadang-kadang menyinggung 
perasaan orang lain. Mungkin juga terkeluar dari mulutnya ucapan yang pada 


zahirnya bersalahan dengan syariat. 


Setelah melepasi Latifah Sir seseorang itu masuk ke dalam medan Latifah Khafi 
dan jika diizinkan Allah s.w.t dia berpeluang memasuki susana mati hisi. Dalam 
suasana ini apa juga yang mengisi alam ini lenyap dari alam perasaannya Tidak 
ada lagi pemikiran, perasaan, bahasa, ruang, masa, ukuran dan rupa bentuk. Dia 
mengalami suasana yang kosong, tiada isi, tiada rupa, tiada bahasa dan tidak boleh 


diperkatakan apa-apa. Dia menghayati suasana: 
Tiada yang maujud secara mutlak melainkan Allah s.w.t. 


Semua yang lain dari Allah s.w.t binasa, Wujud Allah s.w.t yang tidak binasa. 


Keadaan kerohanian pada peringkat ini adalah: 
Zat yang kosong dari makhluk, yang maujud hanya Allah s.w.t. 


Setelah melepasi suasana kematian dalam empat Latifah itu seseorang itu masuk 
kepada batin yang paling dalam iaitu Latifah Akhfa. Dia sudah melepasi suasana 
fana dan masuk kepada suasana baqabillah atau kekal bersama-sama Allah s.w.t. 
Dia sentiasa bersama-sama Allah s.w.t baik ketika jaga mahu pun ketika tidur. 


Segala gerak gerinya merupakan ibadat. Mata hatinya sentiasa memandang kepada 

Allah s.w.t. Kesibukannya dengan apa jua urusan tidak melindungi penglihatan 


hakiki mata hatinya. Tampak nyata baginya: 


Tiada yang berkuasa melainkan Allah s.w.t; tiada yang berkehendak melainkan 
apa yang dikehendaki Allah s.w.t; tidak ada daya dan upaya melainkan daya dan 
upaya yang dari Allah s.w.t. Segala sesuatu datangnya dari Allah s.w.t dan 
kembali kepada-Nya. 


Mata hatinya melihat bahawa segala kewujudan selain Zat Allah s.w.t, sifat Allah 
s.w.t, perbuatan Allah s.w.t dan asma' Allah s.w.t hanyalah kewujudan yang tidak 
berhakikat. Inilah makam arifbillah, iaitu orang yang benar-benar mengenal Allah 


S.W.t. 

Hikmat 88 : Harapan Dan Angan-Angan 
Ba NS Ga 


HARAPAN ADALAH YANG DISERTAI AMAL. JIKA TIDAK IA ADALAH 
ANGAN-ANGAN. 


Harapan dan angan-angan adalah dua perkara yang serupa tetapi datang melalui 
saluran yang berlainan, lalu meninggalkan kesan yang berbeza. Segala perkara 
yang datangnya dari Kudrat dan Iradat Allah s.w.t akan diasingkan apabila sampai 
ke perbatasan langit dunia. Sebahagiannya diserahkan kepada dunia dan 
sebahagian lagi dipelihara daripada gangguan dunia. Apa sahaja yang diserahkan 
melalui dunia akan melahirkan kekeliruan dan keraguan serta menutup kebenaran. 
Apa yang tidak diusik oleh dunia akan tetap berada dalam kesucian yang murni 
dan tidak putus dari tali kebenaran. Sesiapa yang menerima hidangan dari dunia 
akan menerima kesannya iaitu gambar-gambar sangkaan dan khayalan. Salah satu 
kesan yang didatangkan oleh dunia adalah angan-angan. Angan-angan adalah 
sejenis alam khayalan yang berada di bawah bumbung langit dunia. Di dalam alam 
ini seseorang itu boleh mendapatkan apa sahaja dengan cara berkhayal, dan yang 
diperolehi dari khayalan itu menimbulkan sejenis kelazatan atau kepuasan kepada 
nafsu orang yang berkenaan. Misalnya, seorang pemuda yang tergilakan seorang 
gadis, boleh mendapatkan gadis itu di dalam alam khayal dan berbuat apa sahaja 
yang mendatangkan kelazatan dan kepuasan. Alam khayalan ini juga yang 
menyambut penagih-penagih dadah dan peminum arak. Banyaklah yang boleh 
didapati di dalam alam khayalan, tetapi apabila kesedaran datang semula 
seseorang itu akan berpisah daripada semua yang dimilikinya di dalam alam 
khayalan tadi. Kelazatan di sana boleh dinikmati di sana sahaja, tidak boleh 


dibawa kepada alam nyata ini. 

Pada saluran yang tidak diganggu oleh dunia, perkara yang berbeza terjadi. 
Apabila seseorang memperolehi kurniaan dari Allah s.w.t yang tidak dikotori oleh 
dunia, akan lahirlah satu tenaga di dalam dirinya yang dinamakan harapan. Jika 
angan-angan mengheret seseorang kepada alam khayalan, harapan pula 
mengemaskan kedudukannya berpijak di atas bumi kenyataan. Tenaga harapan 
adalah tenaga yang datangnya dari Allah s.w.t. Pengurniaan tenaga harapan adalah 
tanda bahawa si hamba itu diasingkan daripada kekufuran kerana tidak berputus 
asa melainkan orang kafir. Tenaga harapan menjadi benteng memisahkan iman 
daripada kufur. Orang yang memperolehinya sebenarnya mendapat taufik dan 
hidayat dari Allah s.w.t. Apabila Allah s.w.t mengurniakan kepada hamba-Nya 
harapan itu tandanya yang Dia berkenan membawa si hamba itu kepada apa yang 
diharapkan. Tenaga harapan akan menggerakkannya menuju kepada apa yang 
disediakan untuknya. Pergerakan atau amal tidak terpisah daripada tenaga 
harapan. Jauh sekali perbezaan antara orang yang berharap dengan orang yang 


berangan-angan. Rasulullah s.a.w bersabda: 


o 
EA 


Sen Gu 


Orang bodoh adalah yang memperturutkan hawa nafsunya dan berangan-angan 
mendapatkan syurga dari Allah s.w.t. ( Maksud Hadis )” 


Allah s.w.t berfirman: 


“Lafaz ini ada di dalam eIhya2 SUlamidhDinr karya al Gozzaliyy. Namun, lafaz yang terdekat dalam 
sumber primer adalah sabda Rasulullah -sollallahu wa baroka *alayhi wa alihi wasallama kama solla wa 
baroka *ala Ibrohima wa “ala alihi fil *alamina innaka hamidun majid- : 


A ia da a a a Ja An SI a SA 


COrang yang cerdik adalah orang yang memerhatikan jiwanya dan beramal untuk apa yang selepas mati. 
Orang yang dangkal adalah orang yang memperturutkan jiwanya kepada geregetnya dan berangan-angan 


tentang Allah. | Sunan ati Tirmidiyy—noe 2396). 

B. N ua 2A. KA La AI 
Sen a A Sr D a ra 


Dan sangkaan kamu yang demikian, yang kamu sangka terhadap Tuhan kamu, 
itulah yang telah membinasakan kamu; (dengan sangkaan kamu yang salah itu) 


maka menjadilah kamu dari orang-orang yang rugi!” ( Ayat 23 : Surah Fussilat ) 


Orang yang diheret oleh angan-angan akan jatuh ke dalam jurang kebinasaan, rugi 
di dunia dan lebih rugi lagi di akhirat. Orang yang diheret oleh harapan dengan 
berbagai-bagai amal itulah yang berjaya, baik di dunia dan lebih baik lagi di 


akhirat. 

Hikmat 89 : Tujuan Orang Arifbillah 


Ir pa “ *, A LAN 4 Dn Ni P A A H P 
a Ba sa a BA 3 Sua DS a ul Di 
MAKSUD DAN TUJUAN ORANG ARIFBILLAH ADALAH BENAR DALAM 
UBUDIYAH (KEHAMBAAN) DAN MELAKSANAKAN HAK-HAK 
RUBUBIAH (KETUHANAN). 


Insan adalah ciptaan Allah s.w.t yang paling istimewa kerana padanya 
digabungkan aspek zahir dengan aspek batin. Aspek zahirnya menyerupai alam 
semesta dan aspek batinnya berkaitan dengan hal-hal ketuhanan. Hal-hal 
ketuhanan yang menyinari batin manusia itulah yang menyebabkan sekalian 


malaikat diperintahkan sujud kepada Adam a.s, bapa kepada sekalian insan. 


Keli a A yr 


di n 


(Ingatkanlah peristiwa) tatkala Tuhanmu berfirman kepada malaikat: 
“Sesungguhnya Aku hendak menciptakan manusia — Adam - dari tanah; 
Kemudian apabila Aku sempurnakan kejadiannya dan Aku tiupkan padanya roh 
dari (ciptaan)-Ku, maka hendaklah kamu sujud kepadanya”. ( Ayat 71 & 72 : 
Surah Saad ) 


Hati nurani atau rohani manusia ada perkaitan dengan roh urusan Allah s.w.t. Ini 
yang menjadikan manusia sebagai makhluk yang paling mulia, sehingga malaikat 
diperintahkan sujud kepada manusia. Roh urusan Allah s.w.t menjadi nur yang 
memberi petunjuk kepada manusia. Hati nurani yang diterangi oleh nur ini akan 
terpimpin kepada jalan Allah s.w.t. Roh urusan Allah s.w.t itulah yang 


memungkinkan segala urusan sampai kepada Allah s.w.t, termasuklah ibadat, 

amalan, doa, rayuan dan apa sahaja yang manusia lakukan. Orang arifbillah 
menyedari dan menghayati hakikat ini. Kesedaran terhadap roh urusan Allah s.w.t 
itu membuat mereka menjadikan benar dalam ubudiyah (kehambaan) sebagai 
tujuan hidup mereka dan pada masa yang sama juga mereka menunaikan hak 


ketuhanan. Kehambaan dinyatakan melalui syariat: 


Sasa NY a Sa Sa 


Dan (ingatlah) Aku tidak menciptakan jin dan manusia melainkan untuk mereka 


menyembah dan beribadat-Ku. ( Ayat 56 : Surah adz-Dzaariyaat ) 


Hak ketuhanan Allah s.w.t pula dinyatakan melalui pandangan hakikat: 


“Kerana sesungguhnya aku telah berserah diri kepada Allah, Tuhanku dan Tuhan 
kamu! Tiadalah sesuatupun dari makhluk-makhluk yang bergerak di muka bumi 
melainkan Allah jualah yang menguasainya. Sesungguhnya Tuhanku tetap di atas 


jalan yang lurus”. ( Ayat 56 : Surah Hud ) 
A Baa Al ss A a 


Maka bukanlah kamu yang membunuh mereka, akan tetapi Allah jualah yang 
menyebabkan pembunuhan mereka. Dan bukanlah engkau (wahai Muhammad) 
yang melempar ketika engkau melempar, akan tetapi Allah jualah yang melempar 


(untuk membinasakan orang-orang kafir). ( Ayat 17 : Surah al-Anfaal ) 

Jalan syariat memperbaiki amal dan jalan hakikat pula menyaksikan Rububiyah, 
tidak luput dari Hadrat Allah s.w.t dalam segala perkara dan pada setiap masa. 
Bila dua jalan tersebut berpadu sebagai satu jalan, lahirlah amal zahir dan amal 
batin yang tidak bercerai tanggal. Orang arifbillah bersungguh-sungguh 
mengerjakan tuntutan syariat dan pada masa yang sama beriman serta bertawakal 


sambil menyaksikan hakikat ketuhanan (Rububiyah) menguasai segala sesuatu. 


Tidak ada yang hidup, yang berkuasa, yang berkehendak, yang mengetahui, yang 
mendengar, yang melihat dan yang berkata-kata melainkan semuanya di bawah 
urusan Rububiyah. Apa sahaja yang berada di dalam genggaman atau diheret oleh 
Rububiyah itu dinamakan ubudiyah. Rububiyah adalah kewujudan yang 


memerintah dan ubudiyah pula kewujudan yang diperintah. 


Hati yang suci bersih, apabila disinari oleh Nur Ilahi, berpeluang mengembara 
secara kerohanian dari ubudiyah kepada Rububiyah untuk memperolehi makrifat- 
Nya. Pengembaraan kerohanian bermula dari alam kebendaan (nasut), naik ke 
alam lakuan (malakut) dan seterusnya ke alam sifat (Jabarut). Kemudian dia 
melalui asma” (nama-nama Allah s.w.t) dan hakikat segala sesuatu. Seterusnya dia 
mencapai fanafillah (hilang lenyap kesedaran diri di bawah penguasaan Allah 
s.w.t). Setelah melepasi daerah fana dia masuk kepada daerah baqabillah 
(kesedaran kekal bersama-sama Allah s.w.t). Kemudian dia turun kepada 
kesedaran sifat (Jabarut). Di dalam daerah ini dia mengenali hakikat dirinya dan 
Hakikat Insan (manusia), iaitu suasana Rububiyah yang menguasai sekalian 
manusia dan juga dirinya. Bila dia turun lagi, dia kembali kepada alam insan 
semula, memikul amanah sebagai khalifah Allah yang bertanggungjawab 
menjalankan perintah Allah s.w.t di atas muka bumi ini. Salik yang telah 
menyempurnakan pengembaraannya dan mendapat amanah kekhalifahan itulah 
yang dinamakan arifbillah. Martabat ini dicapai dengan menghapuskan segala 
kepentingan diri sendiri ke dalam kefanaan Allah s.w.t, sehingga mencapai makam 


baqa. 

Orang arifbillah mengalami dan mengenali suasana ubudiyah dan Rububiyah. Dia 
telah berjaya menyatukan syariat dan hakikat. Taat kepada Allah s.w.t dan Rasul- 
Nya dengan mematuhi perintah-Nya, menjauhi larangan-Nya dan berjalan sesuai 
dengan Sunah Rasulullah s.a.w, adalah tujuan dan maksud orang arifbillah. 
Mereka kuat melakukan amal ibadat tetapi tidak melihat kepada amal itu. Segala 
sesuatu dikembalikan kepada Allah s.w.t. Allah s.w.t yang memberi petunjuk dan 
Dia juga yang memberi kekuatan untuk melakukan ketaatan kepada-Nya. Tidak 


ada yang berlaku melainkan di bawah takluk Kudrat dan Iradat Allah s.w.t jua. 


Kearifan tidak berpisah dengan ubudiyah. Rasulullah s.a.w merupakan manusia 
yang paling arif dan baginda s.a.w jugalah yang menjadi manusia yang paling kuat 


berbuat ubudiyah di antara sekalian makhluk. 


Kandungan 


Hikmat 90 — 92 : Qabadh Dan Basath 


paya 


D D Ka Ki a Ka 
RAN 


DILAPANGKAN KAMU (DIBERI KEGEMBIRAAN) SUPAYA KAMU 
TIDAK DITINGGALKAN DALAM KETAKUTAN. DIBERIKAN RASA 
TAKUT DAN GERUN SUPAYA KAMU TIDAK DITINGGALKAN DALAM 
KESUKAAN. DIBEBASKAN KAMU DARI KEDUA-DUANYA SUPAYA 
KAMU TIDAK DITARIK OLEH SESUATU SELAIN DIA (ALLAH S.W.T). 


Sa a AA Mi sa pa Ra A an. a 
3 SINI ss SS Is IS Mn Ae Si 
NA 


ORANG ARIF, APABILA DIBERIKAN NIKMAT KELAPANGAN ATAU 
KEGEMBIRAAN AKAN LEBIH BERASA TAKUT DARIPADA APABILA 
DIBERI NIKMAT YANG MERUPAKAN KESEMPITAN DAN KETAKUTAN, 
KERANA TIDAK DAPAT TEGAK DI ATAS BATAS-BATAS KESOPANAN 
DALAM KEADAAN KESENANGAN KECUALI SEDIKIT. 


: PER 7 XI x A ag Ag AN 
an DAN ai a a A A a D Sa 


KELAPANGAN DAN RIA HATI MEMPUNYAI RUANG UNTUK NAFSU 
MENGAMBIL KESEMPATAN DARIPADA KEGEMBIRAAN ITU DAN 
PADA TAKUT DAN GERUN TIDAK ADA KESEMPATAN UNTUK NAFSU 
MENCELAH. 

Qabadh adalah perasaan yang timbul dalam hati apabila hati berhadapan dengan 
sifat keagungan Allah s.w.t. Hati dapat merasai keperkasaan-Nya. Bila hati 
melihat keperkasaan Allah s.w.t dan mengakui kelemahan dirinya, maka lahirlah 
perasan takut, gerun, kecut dan berbagai-bagai perasaan yang seumpamanya 
sehingga seolah-olah berkecai sekalian tulang belulangnya, luruh segala 
dagingnya dan dia merasai kelemahan yang amat sangat di samping Yang Maha 
Perkasa, Maha Agung dan Maha Keras. Basath pula adalah perasaan yang timbul 
apabila hati berhadapan dengan sifat keindahan Allah s.w.t. Hati melihat Allah 
s.w.t Yang Maha Indah, Maha Lemah-lembut, Maha Pemurah, Maha Pengampun 
dan seumpamanya, lalu terasalah pada hati akan kelazatan, kenikmatan, 


kesenangan, keselesaan, kesejahteraan dan seumpamanya yang tidak terperi. 


Orang yang menerima nikmat dalam bentuk qabadh akan menjadi tidak bermaya, 
seakan-akan lumpuh. Apa yang dialami oleh hati berbekas pada anggota zahir. 
Tubuh badan turut merasakan qabadh. Jika seseorang dikuasai oleh qabadh dalam 
tempuh yang lama, mungkin tubuhnya tidak dapat bertahan dan dia mungkin akan 
mati lantaran takutkan Allah s.w.t. Allah s.w.t mendatangkan qabadh sebagai 
memperkenalkan keperkasaan-Nya bukan untuk membinasakan hamba-Nya. Oleh 
sebab itu Dia tidak membiarkan hamba-Nya binasa dalam qabadh, maka 
didatangkan-Nya pula basath, iaitu kegembiraan yang amat sangat. Hati yang 
dipenuhi oleh basath akan merasai keriangan yang tidak terucapkan dan dia 


menjadi seumpama orang yang mabuk dalam kelazatan 


Pengalaman qabadh membuat seseorang mengetahui betapa hebatnya tuntutan 
Allah s.w.t jika ditegakkan keadilan dan keperkasaan-Nya. Tidak ada dosa yang 
terlepas daripada perkiraan dan hukuman-Nya. Pengalaman basath pula 
memperlihatkan kemurahan Allah s.w.t. Walaupun hamba-Nya menghadap-Nya 
dengan membawa dosa sebanyak buih di lautan namun, Dia bersedia 
mengampunkannya. Pengalaman yang berganti-ganti antara qabadh dan basath 


menambahkan makrifat seseorang. 

Qabadh dan basath adalah dua hal yang bertentangan. Apabila seseorang hamba 
dimasukkan ke dalam darjat pilihan, mata hatinya tidak lagi melihat kepada 
pertentangan tersebut, sebaliknya terus tertuju kepada Allah s.w.t yang menjadikan 
pertentangan sebagai bukti kebijaksanaan-Nya. Pertentangan hanya wujud jika 
dilihat secara berasingan, seperti melihat tangan kanan dengan tangan kiri. Jika 
kedua-duanya dilihat sebagai kesatuan, iaitu tangan kanan dan tangan Kiri itu 
dibawa bertemu, maka kedua-duanya itu bertemu dengan sempurna, tiada lagi 
perlawanan. Makam melihat Allah s.w.t dalam dua perkara yang bertentangan 
dengan sekali pandang adalah makam arifbillah. Pandangannya tidak terlepas 
daripada menyaksikan Allah s.w.t. Allah s.w.t dilihat pada orang yang kena bunuh 
dan orang yang membunuh dengan sekali pandang. Tidak terhijab pandangannya 
oleh hukum sebab musabab. Inilah makam hamba pilihan yang disemayamkan di 
Hadrat-Nya. Tidak ada sesuatu selain-Nya yang dapat menarik keluar hamba ini 


dari Hadrat-Nya. 


Orang arifbillah yang mengekalkan ubudiyahnya terhadap Allah s.w.t melihat 
qabadh dan basath sebagai ujian dari Allah s.w.t. Di antara dua hal tersebut, 
mereka lebih khuatir jika dikenakan ujian basath. Hati yang leka dengan 
kesenangan dan keselesaan mudah tergelincir dari memelihara adab sopan 
ubudiyah. Di dalam hal yang semacam ini, nafsu mudah mengambil kesempatan 
di atas kemurahan Allah s.w.t. Suasana qabadh pula dapat mengukuhkan ubudiyah 
dan nafsu tidak berpeluang mencuri masuk. Qabadh menambahkan harapan dan 


pergantungan kepada Allah s.w.t. 


Kandungan 


Hikmat 93 & 94 : Hikmat Pada Pemberian Dan Penolakan 


2 
s2 


A D di AI 


ADAKALANYA KAMU MENERIMA PEMBERIAN YANG PADA 
HAKIKATNYA ADALAH PENOLAKAN DAN ADA KALANYA KAMU 
DITOLAK TETAPI PADA HAKIKATNYA KAMU DIBERI. 


A D PAR. p D g SANA pa 
ua Ia SW 


JIKA DIBUKA KEPADA KAMU PINTU KEFAHAMAN TENTANG 
PENOLAKAN NESCAYA BERUBAH PENOLAKAN MENJADI 
PEMBERIAN. 


Sesuatu yang kuat menghalang perjalanan kerohanian seseorang murid adalah 
kehendak diri sendiri. Dia berkehendakkan sesuatu yang menurut hematnya akan 
membawa kebaikan kepada dirinya. Kehendak atau hajat keperluannya itu 
mungkin menyentuh tentang dunia, akhirat atau hubungan dengan Allah s.w.t. Jika 
hajatnya tercapai dia merasakan yang dia menerima kurniaan Allah s.w.t. Jika 
hajatnya tidak diperkenankan dia akan merasakan dia menerima penolakan Allah 
s.w.t dan dijauhkan. Orang yang berada pada peringkat ini selalu mengaitkan 
makbul permintaan atau doa dengan kemuliaan di sisi Allah s.w.t. Jika Allah s.w.t 
mengabulkan permintaannya dia merasakan itu adalah tanda dia hampir dengan- 
Nya. Jika permintaannya ditolak dia merasakan itu tandanya dia dijauhkan. 
Anggapan begini sebenarnya tidak tepat. Tidak semua penerimaan doa 
menunjukkan pendekatan dan tidak semua penolakan menunjukkan dijauhkan. 
Bagi orang yang masih dalam perjalanan dia tidak seharusnya membesarkan hajat 
keperluannya. Dia perlu menghancurkan nafsu dan keinginan dirinya supaya dia 
dapat masuk ke dalam suasana berserah diri kepada Allah s.w.t. Kehendak dan 


hajat menghalangnya dari berserah diri kepada Allah s.w.t. Pemberian yang sesuai 

dengan hajat dan permintaannya menambahkan kekuatan halangan tersebut. 
Keadaan ini menambahkan lagi hijab antaranya dengan Allah s.w.t. Dalam segi 
ini, pemberian yang diterimanya walaupun mempunyai manfaat tetapi sebenarnya 
merupakan kerugian kerana tertutup jalan menuju Allah s.w.t. Jadi, pemberian itu 


merupakan penolakan yang tidak disedarinya. 


Orang yang hajatnya ditolak akan mengalami keadaan yang berbeza daripada 
orang yang hajatnya dimakbulkan. Orang yang mempunyai keinginan terhadap 
sesuatu mempunyai hubungan hati dengan apa yang diingini itu. Hatinya 
cenderung atau kasih kepadanya. Jika keinginannya sangat kuat dan tidak dapat 
dikawalnya, dia akan sanggup berkorban apa sahaja untuk mendapatkan apa yang 
diingininya itu. Jika dia bermohon kepada Tuhan maka dia akan meminta dengan 
bersungguh-sungguh. Harapannya bulat tertuju kepada Allah s.w.t. Sekiranya dia 
mampu tentu dipaksanya Allah s.w.t agar memberi apa yang dia hajati itu. Apa 
akan terjadi sekiranya Allah s.w.t menolak permintaannya dan membiarkan 
harapannya itu musnah? Dia akan menghadapi perpisahan dengan apa yang dia 
ingini itu. Pada mulanya dia akan merasakan beban yang sangat berat menghimpit 
jiwanya, tetapi kemudiannya dia mendapat tenaga untuk bertahan. Dia dapat 
bersabar menghadapi penolakan tersebut. Akhirnya dia berputus asa terhadap apa 
yang pernah diingininya. Dia menjadi reda dengan penolakan yang diterimanya. 
Bila dia reda dengan lakuan Allah s.w.t, dia akan dibawa kepada keredaan Allah 
s.w.t. Semua orang mahukan keredaan Allah s.w.t, tetapi sedikit sekali yang reda 
dengan Allah s.w.t. Bagaimana kita boleh memperolehi keredaan-Nya jika kita 
tidak reda dengan lakuan-Nya? Hamba yang menerima penolakan Allah s.w.t, 
kemudian dibawa kepada reda dengan lakuan-Nya, dibayar dengan keredaan-Nya. 
Bukankah ini jauh lebih baik dari apa yang dia inginkan dahulu? Jadi, penolakan 
yang pada mulanya dirasakan pahit sebenarnya merupakan kurniaan yang sangat 


besar. 

Seseorang yang telah mencapai darjat yang tinggi dalam bidang kerohanian akan 
selalu ditolak permintaannya, sehingga dia benar-benar memperolehi keteguhan. 
Penolakan itu adalah sebagai mendidik rohaninya agar terus tegak dalam ubudiyah 
yang kuat, tidak menjadi terlalu yakin dengan diri sendiri yang boleh 
menyebabkan kurang pergantungan kepada Allah s.w.t. Penolakan membuatnya 
mengerti betapa lemahnya dirinya dan betapa dia berhajat kepada Allah s.w.t. 
Allah s.w.t memperkenalkan bahawa Dia yang terkaya dari sekalian makhluk dan 


sekalian makhluk tidak lepas dari bergantung kepada-Nya. 


Hamba yang dibuka pintu pemahaman tentang penolakan tidak berasa cemas atau 
curiga menghadapi penolakan tersebut. Sebaliknya dia akan terus berserah diri 
kepada Allah s.w.t dan membuang tuntutan memilih. Dia tahu bahawa keinginan 
yang datang ke dalam hatinya adalah ujian Allah s.w.t. Jika Allah s.w.t tidak 
memenuhi hajatnya, dia tahu Allah s.w.t menambahkan beban ujian tersebut. 
Allah s.w.t yang mendatangkan ujian maka Dia jua yang mendatangkan kesabaran 
kepada hamba-Nya untuk menanggung beban ujian tersebut. Allah s.w.t yang 
menolak permintaan hamba-Nya Dia juga yang menjadikan si hamba itu reda 
dengan penolakan tersebut. Penolakan mendatangkan dua nikmat kepada 
seseorang hamba iaitu nikmat sabar dan reda. Kedua-dua nikmat ini jauh lebih 
berharga dan berguna dari apa yang diingini oleh hatinya. Sabar dan reda menjadi 
pintu kepada berbagai-bagai nikmat yang lain yang besar-besar, sehingga si hamba 


tidak terkilan langsung lantaran menerima penolakan pada mulanya. 

Hikmat 95 : Alam Pada Zahirnya Dan Batinnya 
A 0H PRN pa v A ea E Dg a $ 4. $ DA 
na Si a ni AN a DI 
SI 


ALAM INI PADA ZAHIRNYA ADALAH TIPUAN DAN BATINNYA 
ADALAH PERINGATAN. NAFSU MEMANDANG KEPADA ZAHIRNYA 
YANG MENIPU DAYA, SEMENTARA HATI PULA MEMANDANG 
KEPADA BATINNYA YANG MEMBERI PERINGATAN. 


Alam maya ini boleh dilihat melalui dua aspek, iaitu aspek zahir dan aspek batin. 
Aspek zahir memperlihatkan satu keadaan sementara aspek batin pula 
memperlihatkan keadaan yang lain. Bagi memudahkan pemahaman alam boleh 
dibahagikan kepada dua bahagian, iaitu alam rendah yang dikenali sebagai dunia 
dan alam tinggi yang dikenali sebagai alam malaikat (alam malakut). Alam dunia 
adalah tempat kediaman manusia dan juga musuh manusia iaitu syaitan. Manusia 
menjadi permata bagi dunia. Dunia ini diciptakan khas untuk ditempatkan manusia 
buat melaksanakan hukum ketentuan Allah s.w.t pada azali. Manusia dijadikan 
khalifah atau penguasa yang bertanggungjawab menjalankan perundangan Tuhan 
yang telah siap digubal dan dibentangkan. Dalam melaksanakan tugasnya manusia 
tidak dibiarkan dalam kebingungan. Tuhan sentiasa menghantarkan ayat-ayat-Nya, 
tanda-tanda dan petunjuk sebagai penyuluh jalan bagi manusia selaku pelaksana 
hukum Tuhan. Ayat-ayat, tanda-tanda dan petunjuk yang disampaikan kepada 
manusia adalah bersesuaian dengan sifat manusia dan alam dunia yang mereka 
diami. Utusan Allah s.w.t yang menyampaikan ayat-ayat, tanda-tanda dan 
petunjuk kepada manusia dipilih dari kalangan manusia sendiri dan bertutur dalam 
bahasa manusia. Manusia mendengar para Rasul membacakan ayat-ayat Allah 


s.w.t dalam bahasa yang mereka fahami. Rasul-rasul pada zahirnya bersifat 

sebagai manusia tetapi pada batinnya adalah juru-bicara Allah s.w.t, 
menyampaikan apa yang Allah s.w.t mahu sampaikan. Bahasa yang digunakan 
pada zahirnya adalah bahasa manusia tetapi pada batinnya adalah Kalam Allah 


S.W.t. 


Dalam melaksanakan tugas membawa risalat, Rasul-rasul diperkuatkan dengan 
mukjizat. Mukjizat tersebut pada zahirnya merupakan perubahan yang luar biasa 
terjadi pada anasir alam, tetapi pada batinnya adalah pertunjukan kekuasaan 
Tuhan. Dalam kehidupan harian manusia melihat berbagai-bagai kejadian seperti 
curahan air hujan, tiupan angin, alunan ombak dan lain-lain. Mereka melihat 
kejadian alam pada zahirnya tetapi pada batinnya adalah perjalanan peraturan 
Allah s.w.t. Manusia juga pada zahirnya mengalami berbagai-bagai peristiwa 
tetapi pada batinnya adalah takdir Ilahi. Jadi, seluruh aspek kehidupan dalam alam 


dunia ini merangkumi aspek zahir dan aspek batin. 


Aspek zahir memperlihatkan benda-benda alam dan aspek batin menyatakan 
hubung-kait segala sesuatu dengan Tuhan. Jika pandangan hanya tertuju kepada 
aspek zahir maka hanya benda-benda alam dan peristiwa yang kelihatan, tidak ada 
kenyataan tentang Tuhan. Pandangan yang hanya memperlihatkan alam akan 
mengwujudkan sikap bebas merdeka, tidak berasa bergantung kepada Tuhan, tidak 
berasa malu melakukan maksiat jika tidak dilihat oleh sesama manusia walaupun 
Tuhan melihatnya. Orang yang memiliki pandangan begini adalah orang yang 
memperturutkan hawa nafsunya yang sentiasa gelojoh dan berselera dengan 
benda-benda alam. Pandangan yang seperti ini menjemput syaitan supaya ikut 
sama memperindahkan benda-benda yang digemari oleh hawa nafsu itu. 
Pandangan nafsu yang membelakangi Tuhan akan dibungkus oleh pandangan 


syaitan. Allah s.w.t berfirman: 

AA 
- 2$ 


SR Su Sai 
a A A A a . an 


Dengan yang demikian, bagaimana fikiranmu (wahai Muhammad) terhadap orang 
yang menjadikan hawa nafsunya: tuhan yang dipatuhinya, dan ia pula disesatkan 
oleh Allah kerana diketahui-Nya (bahawa ia tetap kufur ingkar), dan dimeteraikan 
pula atas pendengarannya dan hatinya, serta diadakan lapisan penutup atas 
penglihatannya? Maka siapakah lagi yang dapat memberi hidayah petunjuk 
kepadanya sesudah Allah (menjadikan dia berkeadaan demikian)? Oleh itu, 
mengapa kamu (wahai orang-orang yang ingkar) tidak mahu beringat dan insaf? ( 


Ayat 23 : Surah Jaathiyah ) 


Orang yang pandangan nafsunya dibungkus oleh pandangan syaitan akan 


mengalami keadaan yang lebih berat. 
Ka Oi A, Sala sa Id Mera Id A PA Ala Za 


(Dengan sebab keingkaran mereka), Allah meteraikan atas hati mereka serta 
pendengaran mereka, dan pada penglihatan mereka ada pentutupnya; dan bagi 


mereka pula disediakan azab seksa yang amat besar. ( Ayat 7 : Surah al-Baqarah ) 


Kesudahannya mereka sampai kepada keadaan: 


A 
- s2 Pr 


Se Si Se a a yi a 

(Orang-orang yang melakukan perkara-perkara tersebut) merekalah yang dilaknat 
oleh Allah serta ditulikan pendengaran mereka, dan dibutakan penglihatannya. 
(Setelah diterangkan yang demikian) maka adakah mereka sengaja tidak berusaha 
memahami serta memikirkan isi Al-Quran? Atau telah ada di atas hati mereka 
kunci penutup (yang menghalangnya daripada menerima ajaran Al-Quran)? ( Ayat 


23 & 24: Surah Muhammad ) 


Pendengarannya tidak dapat lagi mendengar kebenaran dan penglihatannya tidak 
dapat lagi melihat kebenaran. Inilah keadaan orang yang dilaknat oleh Allah s.w.t. 
Allah s.w.t telah melaknatkan seorang hamba-Nya, maka berubah sifat hamba itu 
dari orang salih menjadi iblis dan gugurlah segala amalan yang pernah 
dikerjakannya. Jika Allah s.w.t melaknatkan seseorang bani Adam maka dia akan 
menjadi syaitan berbangsa manusia. Manusia syaitan akan mendorong manusia 
lain supaya mengikutnya pergi ke neraka. Supaya terselamat dari keadaan tersebut 


Rasulullah s.a.w menasihatkan dengan peringatan: 
aa a A dg Hi z 0 — A, H . @ 
da das Da BI USA A Da SI Ki 
Da A pa 
MAT CA Ni gais” 
Sesungguhnya di dalam jasad anak Adam itu ada seketul daging. Jika baik ia 


nescaya baiklah semua anggotanya. Bila jahat ia nescaya jahatlah seluruh 


anggotanya. Ketahuilah, itulah kalbu (hati). ( Maksud Hadis )** 


Allah s.w.t berfirman: 


Bas SA a 


26 Sohih al4Buhoriyy 

Sesungguhnya berjayalah orang yang menjadikan dirinya — yang sedia bersih — 
bertambah-tambah bersih (dengan iman dan amal kebajikan), Dan sesungguhnya 
hampalah orang yang menjadikan dirinya — yang sedia bersih — itu susut dan 
terbenam kebersihannya (dengan sebab kekotoran maksiat). ( Ayat 9 — 10 : Surah 
asy-Syams ) 


Penyucian hati adalah penyelamat manusia dari tertipu oleh benda-benda alam dan 
kejadian yang zahir. Hati yang suci bersih dapat melihat terus ke dalam batin bagi 
setiap yang zahir. Bila dia mendengar bacaan ayat-ayat Quran hatinya mendengar 
ucapan Kalam Allah s.w.t. Bila dia melihat sesuatu peristiwa terjadi, hatinya 
melihat perjalanan takdir Allah s.w.t. Bila dia melihat sesuatu kegemparan hatinya 
melihat kekuasaan Allah s.w.t. Apa juga yang zahir yang dilihatnya akan membuat 
hatinya melihat manifestasi ketuhanan padanya. Tiada sesuatu yang terlepas 


daripada ikatan ketuhanan (Ilahi). 


Pandangan terhadap ketuhanan bukan setakat alam dunia, malah rohaninya 
mencapai alam malakut dengan mata hatinya tetap tidak berganjak dari melihat 
kepada ketuhanan. Hatinya melihat bahawa malaikat tidak mempunyai kuasa 
walau sebesar zarah pun untuk berbuat sekehendaknya. Semuanya tunduk dan 
patuh kepada Allah s.w.t. Walaupun sekalian malaikat berkumpul untuk 
menolongnya dia tetap melihat bahawa Penolong sebenar adalah Allah s.w.t, 
Tuhan sekalian alam. Begitulah pandangan mata hati yang tidak dilindungi oleh 


yang zahir untuk dia melihat kepada yang batin. 

Hikmat 96 : Kemuliaan Yang Kekal Abadi 


Z 


D ai Ra a A 
ya On Sa SU N YY Zu UAS Jl cas! Isi 


JIKA ENGKAU BERKEHENDAKKAN KEMULIAAN YANG ABADI 
JANGANLAH ENGKAU MENCARI KEMULIAAN YANG SEMENTARA. 


Manusia mencari kemuliaan melalui berbagai-bagai cara. Mereka mencarinya 
melalui harta, pangkat dan kekuasaan. Ada yang mencarinya melalui ilmu dan 
amal. Ada yang mencarinya melalui wajah yang cantik dan suara yang merdu. Ada 
pula mencarinya melalui tindakan yang mencabar seperti terjun dari tempat yang 
tinggi. Semua kemuliaan yang diperolehi dengan cara demikian bersifat 
sementara. Bila orang yang berkenaan berpisah daripada alat yang menjadikannya 
mulia maka hilang juga kemuliaan yang dimilikinya. Semua kemuliaan tersebut 
adalah fatamorgana. Orang yang berpangkat, berkuasa dan berharta akan tidak 
berasa mulia lagi bila berhadapan dengan orang yang tinggi pangkatnya, lebih 
besar kuasanya dan lebih banyak hartanya. Orang yang dimuliakan kerana 
kecantikannya tidak dimuliakan lagi apabila wajahnya sudah berkedut. Orang 
yang dimuliakan kerana kemerduan suaranya tidak dimuliakan lagi bila ada orang 
lain yang lebih merdu suaranya. Orang yang dimuliakan kerana berani terjun dari 
tempat yang tinggi tidak dimuliakan lagi bila ada orang lain yang lebih berani 


terjun dari tempat yang lebih tinggi. 


Orang yang memiliki kemuliaan yang bersifat sementara itu tidak dapat merasakan 
kedamaian kerana bimbangkan kemuliaannya akan dicabar oleh orang lain. Orang 
yang dimuliakan kerana ilmu juga bimbang takut-takut ada orang lain yang lebih 
berilmu akan mengambil alih kedudukannya. Orang yang dimuliakan kerana 
kekuatan amal kebaikannya masih juga bimbang takut-takut orang ramai 


mendapat tahu akan keburukannya yang lalu atau yang tersembunyi. Semua 

kemuliaan tersebut akan berakhir apabila manusia mengalami kematian. Jasadnya 


disemadikan di dalam tanah dan kemuliaannya ditinggalkan di atas kuburnya. 


Jika diperhatikan benar-benar didapati bahawa apa yang dikatakan kemuliaan 
bukanlah apa yang dimiliki dan bukan apa yang diletakkan oleh orang lain kepada 
seseorang itu. Kemuliaan dan kemegahan adalah perasaan yang timbul di dalam 
hati. Ada orang yang kuasanya tidak seberapa tetapi sudah merasakan sangat 
mulia. Ada orang yang hanya menjadi pemandu raja tetapi sudah berasa mulia 
seperti raja. Ada orang yang namanya disebutkan oleh pembesar negeri di hadapan 


khalayak ramai, pun sudah merasakan dirinya mulia. 


Kalam Hikmat yang lalu telah memberi gambaran tentang aspek zahir serta aspek 
batin. Alam dalam aspek zahirnya adalah tipu daya. Kemuliaan dan kemegahan 
yang dibina di atas tapak zahir alam juga bersifat tipu daya, bukan asli dan sama 


sekali tidak kekal. Kemuliaan dan kemegahan yang demikian hanyalah sangkaan. 


i 


P a N IN SA AA 
GA a op a Aa Sa 


Tidaklah patut mereka (orang-orang munafik) mencari kekuatan dan kemuliaan di 
sisi orang-orang kafir itu, kerana sesungguhnya kekuatan dan kemuliaan itu ialah 
milik Allah, (diberikan-Nya kepada sesiapa yang dikehendaki-Nya). ( Ayat 139: 


Surah an-Nisaa' ) 


Hanya Allah s.w.t yang memiliki kemuliaan. Tidak ada satu pun makhluk yang 
dapat mengwujudkan kemuliaan. Apa yang dicipta oleh makhluk hanyalah 
gambaran yang menurut sangkaan. Kemuliaan sejati hanya boleh didapati dari 
Allah s.w.t. Jalannya adalah dengan mengambil perhatian kepada aspek batin yang 
bersangkutan dengan ketuhanan. Hamba Allah s.w.t yang tidak tertipu oleh 
zahirnya alam akan terus berpegang pada aspek batinnya yang memberi peringatan 
dan petunjuk. Mereka bersabar dalam menempuh gelombang takdir Ilahi sehingga 


mereka terdampar di pantai keredaan Ilahi. 

Di sana dipakaikan kepada mereka pakaian kemuliaan iaitu tauhid yang benar. 
Tauhidlah kemuliaan yang sejati dan abadi. Tauhid mengajarkan hanya Allah s.w.t 
Yang Maha Esa, Maha Mulia, tidak yang lain. Apabila hati seseorang sudah 
dipenuhi oleh tauhid maka ia dipenuhi oleh kemuliaan. Kemuliaan yang 
dipancarkan oleh tauhid tidak akan rosak binasa. Perpisahan daripada benda-benda 
alam, pendapat orang lain dan apa sahaja tidak sedikit pun menjejaskan hati yang 
bertauhid. Hati yang sudah penuh dengan kemuliaan Allah s.w.t tidak lagi 
menghiraukan penghinaan makhluk. Ia tidak berakhir dengan kematian kerana 
Allah s.w.t tidak binasa dan kemuliaan-Nya juga tidak binasa. Ia tetap mulia di 
dalam kuburnya, mulia ketika dibangkitkan dari kuburnya dan lebih mulia lagi di 
akhirat yang kekal abadi. 

Hikmat 97 : Perjalanan Yang Hakiki 
PA SAM Sa AA AN nn Pee. A @ 
Du D Spl SV SP SS De GM Bs Ga di Ai A 


KEPANTASAN YANG HAKIKI ADALAH ENGKAU LIPATKAN JARAK 
DUNIA DARI KAMU SEHINGGA ENGKAU MELIHAT AKHIRAT LEBIH 
DEKAT KEPADA KAMU DARI DIRI KAMU SENDIRI. 


Kepantasan perjalanan yang dimaksudkan oleh Hikmat 97 ini bukanlah 
kepantasan perjalanan tubuh badan. Memang ada orang yang boleh bergerak dari 
satu tempat ke tempat yang lain di atas muka bumi ini dalam sekelip mata sahaja. 
Perjalanan yang demikian dipanggil “terlipatnya bumi.” Kebanyakan orang 
cenderung untuk memiliki ilmu melipat bumi ini kerana menyangka kebolehan 
yang demikian menjadi tanda kewalian seseorang. Perlu diingatkan bahawa 
kebolehan yang demikian dimiliki juga oleh iblis sedangkan iblis adalah musuh 
Tuhan, bukan wali-Nya. Jika berpegang kepada Sunah Rasulullah s.a.w keramat 
zahir tidak dipentingkan. Rasulullah s.a.w sendiri sewaktu berhijrah dari Makkah 
ke Madinah menggunakan kelajuan manusia biasa, tidak kepantasan lipat bumi, 
padahal Rasulullah s.a.w adalah manusia yang paling keramat, ketua sekalian wali. 
Rasulullah s.a.w menggunakan jalan cermat, perlahan dan sukar, sesuai dengan 
sifat semula jadi manusia. Perbuatan Rasulullah s.a.w menunjukkan bahawa 
kesabaran menghadapi perjalanan yang sukar itulah yang sebenarnya 


kekeramatan, bukan perjalanan sepantas kilat. 


Kepantasan hakiki yang mampu melipat jarak dunia bukanlah kepantasan tubuh 
badan bergerak dalam dunia. Ia adalah perjalanan kerohanian ketika bertemu 
sesuatu dan menghadapi sebarang kejadian. Ke manakah kerohaniannya pergi 
ketika itu? Orang yang memperturutkan pandangan nafsunya, tempat jatuhnya 
adalah zahirnya alam dan sebab musabab. Tetapi, orang yang melihat dengan 


pandangan hatinya akan melihat kepada batinnya alam. Dia melihat ketuhanan 

dalam segala sesuatu. Sebaik sahaja dia berhadapan dengan sesuatu perkara serta- 
merta pandangan hatinya tertuju kepada Allah s.w.t yang menerbitkan segala 
perkara, hinggakan tidak sempat memerhatikan benda-benda alam dan hukum 


sebab musabab. 


Pandangan hati yang segera memerhatikan Allah s.w.t dalam segala perkara itu 
dinamakan kepantasan hakiki. Tipu daya dunia tidak sempat menyambar perhatian 
hatinya. Ego dirinya juga tidak sempat bertunas. Perhatiannya tertuju kepada 
keabadian, tidak kepada dunia dan dirinya yang bersifat sementara. Kurniaan 
Allah s.w.t yang menyelamatkan hamba-Nya dari tarikan dunia dan ego dirinya 
adalah kekeramatan yang sebenar. Rohaninya mempunyai kepantasan hakiki 
untuk melepasi ruang dunia dalam sekelip mata lalu menyaksikan keabadian, 
hingga terasalah olehnya akhirat yang kekal abadi itu lebih hampir dengan dirinya 


sendiri. Beginilah keadaan orang arifbillah. 

Hikmat 98 : Penolakan Allah S.W.T. Lebih Baik Daripada Pemberian 
Makhluk 


Sa A an dl a 


PEMBERIAN DARI MAKHLUK ADALAH KERUGIAN DAN PENOLAKAN 
DARI ALLAH ADALAH KEBAIKAN. 


Hikmat di atas merupakan ucapan ahli tauhid yang sebenarnya. Orang yang benar- 
benar bertauhid menghukumkan bahawa sekiranya beliau menerima sebarang 
pemberian makhluk sedangkan hatinya tidak melihat bahawa pemberian itu 


sebenarnya dari Allah s.w.t, maka dia menerima pemberian itu tanpa hak 


Firman Allah s.w.t: 


a KN an an Sa 
Sea D BA A an 


Allah jualah yang mencipta kamu; kemudian Ia memberi rezeki kepada kamu; 
sesudah itu Ia mematikan kamu; kemudian Ia menghidupkan kamu semula. 
Adakah di antara makhluk-makhluk yang kamu sekutukan dengan Allah itu 

sesiapa yang dapat berbuat sesuatu pun dari segala yang tersebut? Maha Suci 
Allah dan Tertinggi keadaan-Nya dari apa yang mereka sekutukan (dengan-Nya). ( 
Ayat 40 : Surah ar-Ruum ) 


Firman-Nya lagi: 

SMU SA 


Bertanyalah kepada mereka (yang musyrik itu) : “Siapakah yang memberi rezeki 
kepada kamu dari langit dan bumi? Atau siapakah yang menguasai pendengaran 
dan penglihatan? Dan siapakah yang mengeluarkan makhluk yang hidup dari 
benda yang mati, dan mengeluarkan benda yang mati dari makhluk yang hidup? 
Dan siapakah pula yang mentadbirkan urusan sekalian alam?” (Dengan 
pertanyaaan-pertanyaan itu) maka mereka (yang musyrik) tetap akan menjawab 
(mengakui) dengan berkata: “Allah jualah yang menguasai segala-galanya!” Oleh 
itu, katakanlah: “(Jika kamu mengakui yang demikian), maka mengapa kamu tidak 


mahu bertakwa?” ( Ayat 31 : Surah Yunus ) 


Pegangan tauhid adalah jelas bahawa hanya Allah s.w.t yang berkuasa memberi 
sementara makhluk hanyalah ejen dalam menyampaikan pemberian itu. 
Menyambut pemberian dari tangan ejen dengan melupakan Pemberi yang sebenar 
adalah satu kesalahan yang layak jika dia dikatakan mengambil pemberian itu 
tidak secara hak. Al-Quran dengan jelas mengajarkan agar tidak berlaku syirik 
ketika menerima sesuatu, agar pemberian yang diterima itu menambahkan 


ketakwaan. tauhid juga mengajarkan: 


Su A 


Segala puji tertentu bagi Allah, Tuhan yang memelihara dan mentadbirkan 
sekalian alam. Yang Maha Pemurah, lagi Maha Mengasihani. ( Ayat 1 —2 : Surah 
al-Faatihah ) 

Allah s.w.t sahaja Tuhan sekalian alam. Dia menguruskan sekalian makhluk-Nya 
dengan kemurahan dan kasih sayang. Jika seorang ibu sangat kasih dan 
mengambil berat tentang anaknya, maka lebih lagi kasih sayang dan perhatian 
Allah s.w.t kepada makhluk-Nya. Tanda Allah s.w.t mengasihi dan memberi 
perhatian kepada makhluk-Nya adalah Dia telah mengadakan ketentuan dan 
pembahagian sejak azali, lama sebelum makhluk diciptakan. Allah s.w.t telah pun 
mengadakan persediaan yang lebih dari cukup untuk menyambut makhluk yang 
akan diciptakan-Nya. Setiap makhluk yang Dia ciptakan, sekali pun sebesar zarah, 
telah pun ditentukan haknya sebelum ia diciptakan. Apabila makhluk sekaliannya 
diciptakan, masing-masing sudah dinanti oleh hak masing-masing, sudah ada 
habuan untuk mereka, hanya menunggu masa untuk menerimanya. Tidak ada 
makhluk yang diciptakan tanpa perkiraan dan habuan untuknya. Apa juga yang 
diterima oleh makhluk merupakan apa yang Allah s.w.t telah sediakan untuknya. 
Oleh itu, sangatlah tidak mengenang budi, sesiapa yang menerima sesuatu 
pemberian tetapi tidak melihat Allah s.w.t sebagai Pemberi yang sebenar. Allah 


s.w.t telah memberi jaminan: 


Ke az Ta P Pa 
D .* 


Ia telah menetapkan atas diri-Nya memberi rahmat. ( Ayat 12 : Surah al-An'aam ) 


Jika ada di antara hamba-Nya yang tidak memperolehi apa yang dia inginkan, 


sebenarnya penolakan itu adalah rahmat juga dari Allah s.w.t. 
Ae a AN A 
SAN DEKAN A 


Dan boleh jadi kamu suka kepada sesuatu padahal ia buruk bagi kamu. Dan 
(ingatlah), Allah jualah Yang mengetahui (semuanya itu), sedangkan kamu tidak 
mengetahuinya. ( Ayat 216 : Surah al-Baqarah ) 

Allah s.w.t menolak permintaan kamu kerana Allah s.w.t mahu menyelamatkan 
kamu dari kemudaratannya. Kamu tidak mengetahui tetapi Allah s.w.t mengetahui 
bahaya tersebut. Tanda kasihnya kepada kamu dielakkan bahaya itu daripada 
kamu walaupun kamu menyangkal. Orang yang mengenali sifat Pemurah dan 
Penyayang Allah s.w.t akan berasa tenang dan bersyukur tatkala menerima 
penolakan dari Allah s.w.t kerana dia yakin bahawa Allah s.w.t telah 
menyelamatkannya dari sesuatu bahaya dengan penolakan itu. Jadi, penolakan itu 
adalah ihsan Allah s.w.t kepada hamba-Nya yang lemah, jahil, tidak mengetahui 
apa yang tersembunyi dan tidak kuat menyelamatkan diri sendiri. Hanya Allah 
s.w.t yang telah mewajibkan Diri-Nya memberi rahmat yang bertindak 
menyelamatkan hamba-Nya walaupun si hamba itu sendiri tidak menyenanginya. 
Sekiranya Allah s.w.t menurut sahaja apa yang diingini oleh hamba-Nya tentu 


sahaja alam ini penuh dengan kebinasaan. 

Hikmat 99 — 101 : Amal, Taat Dan Balasan Allah S.W.T. 


Bi SW 


MAHA TINGGI TUHAN KAMI DARI AMAL HAMBA YANG 
DISEGERAKAN TETAPI BALASANNYA DITUNDA. 


ANI EAA SA A 


CUKUPLAH BALASAN ALLAH S.W.T KEPADA KAMU DENGAN 
KETAATAN KAMU KEPADA-NYA, JIKA DIA REDA KAMU MENJADI 
AHLI TAAT. 


Se ab gn Sui SAR 
Sei 


CUKUPLAH BAGI ORANG-ORANG YANG BERAMAL DIBALAS DENGAN 
TERBUKANYA HATI MEREKA UNTUK MENTAATI ALLAH S.W.T. DAN, 
CUKUPLAH BAGI MEREKA DENGAN BALASAN DI MANA HATI 
MEREKA MENJADI JINAK DENGAN ALLAH S.W.T. 


Allah s.w.t Maha Tinggi hingga tidak dapat disentuh oleh sesiapa pun, dan tidak 
dapat dilihat oleh pandangan yang bagaimana pun. Allah s.w.t Maha Kaya hingga 
Dia cukup dengan diri-Nya sendiri, tidak memerlukan apa-apa pun dari makhluk- 
Nya. Allah s.w.t Berdiri Dengan Sendiri hingga tidak ada satu pun yang dapat 
mengikat-Nya, mengawal-Nya atau mempengaruhi-Nya. Dia berbuat apa yang Dia 
kehendaki hingga tidak ada sesiapa yang boleh bertanyakan apa-apa tentang 


perbuatan-Nya. 

Allah s.w.t menangguhkan balasan kepada amal hamba-Nya yang dilakukan 
dengan segera (tunai) dan tidak ada hamba yang berhak membangkang tindakan- 
Nya itu. Walaupun balasan ditangguhkan namun, tidak ada hamba yang 
melakukan amal ketaatan kepada-Nya akan mengalami kerugian. Semakin banyak 
waktu dihabiskan untuk beramal, orang yang berkenaan semakin berasa 
beruntung, tidak kerugian. Inilah hikmat kebijaksanaan Allah s.w.t dalam 


menangguhkan balasan kepada hamba-Nya. 


Beramal kerana Allah s.w.t tidak serupa dengan beramal kerana urusan duniawi. 
Amalan yang ditujukan kepada muslihat dunia memerlukan kepada upah yang 
bersegera. Jika boleh upah diberikan terlebih dahulu sebelum amalan dibuat. Jika 
tidak ada upah tidak ada amal. Jika amal sudah dibuat tetapi upah belum didapati 
maka si beramal itu akan memberontak. Begitulah sifat yang timbul dari amalan 
yang ditujukan kepada muslihat dunia. Jika tujuan beramal berubah dari dunia 
kepada akhirat, maka sifat yang ada menyertai si beramal juga berubah. Amal 
yang ditujukan kerana muslihat akhirat pada mulanya dilakukan dengan ada rasa 
keberatan, tetapi kemudian bertukar kepada rasa ringan dan mudah. Ini disebabkan 
kerana amalan yang dilakukan bersungguh-sungguh walaupun secara paksaan, 
akhirnya akan melahirkan sifat taat. Sesuatu amalan dilakukan dalam waktu yang 


singkat sahaja, tetapi sifat taat yang telah lahir itu hidup berpanjangan. 


Orang yang sifat taat telah hidup dalam hatinya akan sentiasa bersedia untuk 
berbuat taat kepada Allah s.w.t. Apabila dia selesai melakukan sesuatu perintah 
Allah s.w.t dia akan melakukan perintah yang lain pula. Dia berjangkit dari satu 
perintah Allah s.w.t kepada perintah Allah s.w.t yang lain, terus menerus, tanpa 
berasa berat dan letih. Jadi, amal melahirkan taat dan taat itu pula menambahkan 
amal. Orang yang dikurniakan Allah s.w.t dengan taat berasa cukup puas dengan 
kurniaan tersebut. Ketenangan hati dalam melakukan ketaatan kepada Allah s.w.t 
menjadi balasan yang sangat besar baginya. Hatilah yang merasai nikmat atau 


celaka. Suasana beramal merupakan suasana yang paling baik bagi hati yang 

mencari Allah s.w.t. Amal yang melahirkan ketaatan membawa hati menuju 
kepada keredaan-Nya. Apabila Allah s.w.t membuka jalan menuju kepada-Nya 
maka terasalah dalam hati si hamba itu rasa jinak dengan Allah s.w.t. Dia akan 
mendapati jalan yang dilaluinya menjadi terang dan mudah. Keinginannya untuk 
menemui Allah s.w.t semakin bertambah. Ini menjadi nikmat yang besar dari 
Allah s.w.t. Hamba yang dijinakkan hatinya tidak suka lagi membuang masa pada 
perkara yang sia-sia. Kebanyakan dari masanya dihabiskan untuk berbuat amal 
ibadat kepada Allah s.w.t. Dia tidak berasa berat walaupun melakukan amal ibadat 
yang banyak. Hatinya tidak lagi ghairah kepada dunia, maka syaitan sukar 
mengenakan tipu daya kepadanya. Apabila dia dapat melepasi benteng dunia 
dapatlah dia masuk ke alam ghaib yang membawa makrifat dengan Allah s.w.t. 
Orang yang mencari makrifatullah akan beramal tanpa menuntut balasan. Dia 
tidak berasa terkilan dengan balasan yang ditangguhkan bagi amalannya. Dia 
berasa senang apabila Allah s.w.t menegakkan kakinya di atas jalan taat kerana itu 
tandanya dia akan berjaya dalam perjalanannya. Bila hatinya jinak dengan Allah 
s.w.t dia berasa semakin hampir kepada-Nya dan bertambah pula amal ibadatnya. 
Dia akan melakukan amal ibadat itu dengan kelazatan tanpa memandang kepada 


balasan baik untuk dunia mahu pun akhirat. 

Hikmat 102 : Allah S.W.T. Ditaati Kerana Sifat-Sifat Ketuhanan-Nya 


mn pa PA Ae Pan 443 LA D Ra 4 a K A? A Ao A AA dn 
GA P a a S953 a ng a SA ss 


BARANGSIAPA BERIBADAT KEPADA ALLAH S.W.T KERANA 
MENGHARAPKAN SESUATU ATAU SUPAYA KETAATANNYA DAPAT 
MENOLAK KEDATANGAN SEKSAAN DARI ALLAH S.W.T, MAKA 
ORANG ITU TIDAK MENDIRIKAN KEWAJIPAN TERHADAP HAK SIFAT- 
SIFAT-NYA. 


Ketaatan hamba kepada Allah s.w.t dibina di atas tiga dasar: 


1: “Wahai Tuhan kami. Kurniakan kepada kami kebaikan di dunia dan kebaikan di 


akhirat dan selamatkan kami dari azab api neraka”. 


2: “Ilahi! Engkau jualah maksud dan tujuan kami. Keredaan Engkau jua yang 


kami cari. 
3: “Ilahi! Engkau jua maksud dan tujuan, tiada lain yang kami cari”. 


Orang Islam umumnya membina ketaatan mereka di atas dasar yang pertama. 
Orang yang masih pada peringkat mencari membinanya di atas dasar yang ke dua. 
Orang yang telah bertemu dengan yang dicari membinanya di atas dasar yang ke 
tiga. Hikmat di atas mengajak golongan pertama supaya memperbaiki diri mereka 
dengan cara membina ketaatan seperti golongan ke dua dan seterusnya mencapai 


peringkat golongan ke tiga. 


Orang awam beribadat kepada Allah s.w.t kerana mengharapkan kurniaan dari- 
Nya yang berupa nikmat kesejahteraan hidup di dunia dan keselamatan di akhirat. 


Mereka membuat andaian bahawa jika mereka berbuat taat tentu Tuhan akan 

melayannya dengan lemah-lembut, memberikan kepada mereka kebaikan dan 
menghindarkan dari mereka bala bencana ketika mereka hidup di dunia serta 
menyelamatkan mereka dari api neraka di akhirat, seterusnya menempatkan 
mereka di dalam syurga yang abadi. Ketaatan golongan ini bermotifkan 


kepentingan peribadi. Rasulullah s.a.w bersabda: 


PRIA 


Sekiranya tidak ada neraka tentu mereka tidak sujud kepada Allah s.w.t.” 


o 


Li AD de AH SN 


7 


Jangan kamu berperangai seperti hamba yang jahat, jika takut, dia bekerja. Jangan 
kamu menjadi seperti pekerja yang jahat, jika tidak diberi upah, dia enggan 


membuat kerja.” 


2? Saya tidak menemukan asal untuknya. 


2 Tidak sabit perkataan ini daripada Rasulullah -sollallahu wa baroka *alayhi wa alihi wasallama kama 
solla wa baroka *ala IbrohTma wa “ala alihi fil *alamina innaka hamidun majid-. Akan tetap, terdapat 
riwayat selain baginda yang menyebutkan lafaz seumpama ini. Kata Abu Hazim : 


A a IA Sat A Me 
al Lada - Jai 


(Sesungguhnya aku benar-benar terhadap tuhanku “Azza Wa Jalla untuk aku meminta sesuatu kepada- 
Nya seperti pekerja yang buruk. Apabila dia bekerjag dia mengharapkan upah. Akan tetapi, aku beramal 


kerana mengagungkan-Nya. | (Hilyat alhAwliya: Wa Tobaqot al4Asfiya" —jilid 3—m/s 242—keluaran 
Matbaat as-Sa*adatj). 


Wahb bin Munabbih berkata : 

Golongan kedua pula pergi kepada Islam yang lebih mendalam, dengan berbuat 
aslim (menyerah diri) kepada Allah s.w.t. Dalam pembentukan sifat aslim ini 
mereka melakukan ketaatan kepada Allah s.w.t kerana mengharapkan keredaan- 
Nya. Inilah golongan ahli tarekat. Amal ibadat dilakukan untuk membersihkan hati 
nurani agar dia dapat mendekati Allah s.w.t. Rasa kasihkan Allah s.w.t telah 
tumbuh dalam hati mereka. Pemahaman tentang Tuhan juga telah bertambah. 
Mereka sudah dapat melihat bahawa penyembahan dan ketaatan adalah kewajipan 
hamba kepada hak ketuhanan Allah s.w.t. Pemberian atau penolakan tidak sedikit 
pun mengecilkan hak tersebut. Allah s.w.t disembah kerana Dia adalah Tuhan. Dia 
ditaati kerana Dia adalah Tuhan. Dia bersifat dengan sifat-sifat ketuhanan yang 
mewajibkan Dia disembah dan ditaati. Tidak perlu lagi kepada sebarang alasan 
lain. Hamba Allah s.w.t tidak ada pilihan melainkan bergantung kepada-Nya, 
Allah s.w.t, yang bersifat dengan sifat-sifat iftiqar, yang mewajibkan yang lain 
bergantung kepadanya. Dia memiliki semua kekuasaan dan kekayaan. Dia yang 
memberi atau menolak. Segala-galanya adalah milik-Nya dan Dia boleh berbuat 
apa sahaja terhadap apa yang menjadi milik-Nya. Hamba yang menyedari hakikat 
ini sangatlah berhajat kepada keredaan Allah s.w.t, iaitu Allah s.w.t menerimanya 
sebagai hamba yang benar-benar melakukan kewajipan terhadap hak ketuhanan- 


Nya. Jika Allah s.w.t reda kepadanya Dia tidak akan mengadakan tuntutan 


Sa Sa a GA A SAN ja ia JG 
D da a a a 
DA SARA Ja a GA SI a D SA Ii a a 
D Aa dagu 


(Berkata salah seorang ahli hikmah dari kalangan sekalian ahli hikmah: “Sesungguhnya aku benar-benar 
malu terhadap Allah ?Azza Wa Jalla untuk aku menyembah-Nya dalam keadaan mengharapkan pahala 
syurga semata-mata, lalu aku menjadi seperti pekerja yang buruk. Apabila dia diberis dia bekerja. Apabila 
tidak diberig dia tidak bekerja. Sesungguhnya aku benar-benar malu terhadap Allah ?Azza Wa Jalla untuk 
aku menyembah-Nya dalam keadaan takut terhadap neraka semata-mata, lalu aku menjadi seperti 
hamba yang buruk. Jika dia takut9 dia melakukan. Jika dia tidak takutp dia tidak melakukan. Sesungguhnya 
cinta-Nya daripadaku mengeluarkan apa yang selainnya tidak mengeluarkannya daripadaku”. | |Hilyah 
alhAwliya2 Wa Tobaqot allAsfiya? —jilid 4—m/s 53—keluaran Matba?at as-Sa?adat3. 

kepadanya lantaran kelemahan dan kejahilannya dalam melaksanakan kewajipan 


terhadap hak ketuhanan tersebut. 


Orang awam beramal kerana mengharapkan nikmat dari Allah s.w.t. Ahli tarekat 
beramal kerana mengharapkan keredaan Allah s.w.t. Bila hati sudah menjadi suci 
bersih dan jika diizinkan Allah s.w.t, pintu hakikat dibukakan kepadanya. Bila dia 
berhadapan dengan hakikat, dia tidak melihat amal sebagai kebaikan yang keluar 
dari dirinya, tetapi dia melihat amal itu adalah anugerah Allah s.w.t kepadanya. 
Jika Allah s.w.t yang mengurniakan amal, mengapa pula ada tuntutan terhadap 
amal itu. Pengalaman hakikat yang lebih mendalam membawa seseorang kepada 
suasana fana. Dalam fana amal dan kurnia tidak terlihat lagi. Keredaan Allah s.w.t 
juga tidak kelihatan. Mata hati hanya tertuju kepada Allah s.w.t. Allah s.w.t 
meliputi segala sesuatu. Dia meliputi keredaan-Nya, kurnia-Nya dan perbuatan- 
Nya. Walau ke mana pandangan dihalakan di sana kelihatan Allah s.w.t, tidak ada 


yang selain-Nya. Allah s.w.t berfirman: 


Maka ke mana sahaja kamu arahkan diri (ke kiblat untuk menghadap Allah) maka 
di situlah arah yang diredai Allah; ( Ayat 115 : Surah al-Baqarah ) 


AA 
AA DI ST SA 


Dan Ia tetap bersama-sama kamu di mana sahaja kamu berada. ( Ayat 4 : Surah al- 


Hadiid ) 


Ahli hakikat tidak melihat kepada dirinya, amalnya, kurniaan Allah s.w.t dan 
keredaan-Nya. Mereka melihat hikmat kebijaksanaan Allah s.w.t dalam 
menjalankan takdir-takdir, termasuklah dirinya, amalnya, kurniaan-Nya dan 


keredaan-Nya. 


Kandungan 


Hikmat 103 & 104 : Pemberian Dan Penolakan Memperkenalkan Allah 
S.W.T. 


A * - 7 PR An ; U,' 
D DKI Ti Aa Sd Jaga da 
pa 0 o Z 
Sir . AR “I'g Gjge 
Ds a a a D 


APABILA DIKURNIAKAN KEPADA KAMU BERMAKNA 
DIPERLIHATKAN KEPADA KAMU KEMURAHAN-NYA. APABILA 
DITAHAN PEMBERIAN BERMAKNA DIPERLIHATKAN KEPADA KAMU 
KEKUASAAN-NYA. MAKA DIA PADA SEGALA PERKARA 
MEMPERKENALKAN DIRI-NYA KEPADA KAMU DAN 
MENGHADAPKAN KEPADA WUJUD (KELEMBUTAN)-NYA. 


Sa a Dg 


SESUNGGUHNYA TERASA PEDIH PENOLAKAN ALLAH S.W.T ADALAH 
KERANA KAMU TIDAK MENGERTI TENTANG ALLAH S.W.T DALAM 
PENOLAKAN TERSEBUT. 


Setiap kejadian Allah s.w.t ada pasangan atau lawannya. Kanan berpasangan 
dengan kiri. Putih berpasangan dengan hitam. Gagah berpasangan dengan lemah. 
Senang berpasangan dengan susah. Pemberian berpasangan dengan penolakan. 
Semuanya ada penjodohan. Tetapi, Allah s.w.t tidak ada penjodohan. Dia hanya 
Satu, Maha Esa, tidak beranak dan tidak diperanakkan. Tidak ada sesuatu yang 


setara dengan-Nya. 


Allah s.w.t menciptakan makhluk-Nya berpasang-pasangan. Pada makhluk-Nya 
yang berpasangan dan berlawanan itu ada kenyataan tentang kekuasaan dan 


kebijaksanaan-Nya yang tidak ada tandingan. Dia esa dalam segala segi. Esa pada 

sifat-Nya dan esa pada Zat-Nya. Esa pada nama-Nya dan perbuatan-Nya. Dia 
memperkenalkan keesaan Zat-Nya melalui sifat-Nya dan memperkenalkan sifat- 
Nya melalui perbuatan-Nya. Alam semesta dengan segala isinya dan kejadian 
yang berlaku di dalamnya adalah manifestasi perbuatan-Nya. Tuhan adalah Maha 
Baik, sebab itu perbuatan-Nya juga adalah baik. Tidak ada perbuatan-Nya yang 
tidak baik. Tidak ada kejahatan pada sisi Allah s.w.t. Tidak ada kejahatan yang 
dinisbahkan kepada Allah s.w.t. Adanya yang tidak baik dan kejahatan hanyalah 


apabila ada perkaitan sesuatu perkara dengan manusia. 


Baik dan buruk adalah dua nilai yang diletakkan pada manusia. Segala perkara 
datang kepada manusia melalui salah satu daripada dua pintu iaitu pintu positif 
dan pintu negatif. Perkara yang dinilaikan sebagai baik datangnya dari pintu 
positif dan yang dinilaikan sebagai tidak baik datangnya dari pintu negatif. Jika 
seseorang mengambil sikap menerima sahaja apa yang datang maka dia akan 
melihat unsur-unsur positif dan negatif yang berlawanan. Andainya dia menjenguk 
ke dalam kedua-dua pintu tersebut nescaya dia akan melihat bahawa pintu-pintu 
itu terbuka kepada satu ruang yang sama. Sebelum keluar melalui pintu-pintu yang 
berasingan semuanya berkumpul dalam ruang yang sama secara harmoni, tiada 


perlawanan. 


Jika kita renungi dengan mendalam kita akan dapati bahawa perlawanan dan 
pertentangan diwujudkan oleh hati kita. Hati yang membuat tafsiran dan penilaian. 
Hati yang mengalami kemanisan dan kepahitan. Hatilah tempat jatuh tilikan 
Tuhan dan tempat dituangkan ilham. Hatilah yang mampu mengenal Tuhan. 
Hatilah yang berhubungan dengan Tuhan. Pintu-pintu positif dan negatif adalah 
jambatan yang menghubungkan hati dengan Tuhan. Melalui kedua-dua pintu 


tersebut hati mengenali-Nya. 


Sesuatu kualiti dikenali kerana ada kualiti lain yang bertentangan dengannya. 
Manis dikenali kerana ada tawar, begitu juga sebaliknya. Cantik dikenali kerana 


ada hodoh, begitu juga sebaliknya. Pemberian dikenali kerana ada penolakan, 

begitu juga sebaliknya. Dua perkara yang bertentangan masing-masing 
memperkenalkan yang berlawanan dengannya. Kedua-duanya pula 
memperkenalkan faktor yang mengwujudkan dua perkara tersebut. Pemberian dan 
penolakan memperkenalkan yang menguasai kedua-duanya. Hamba yang 
mengenali pemberian Allah s.w.t akan mengenali penolakan-Nya. Hamba yang 
mengenali penolakan-Nya akan mengenali pemberian-Nya. Kepedihan pada 
penolakan membuat si hamba tahu bersyukur pada pemberian-Nya, mengenal 
kebaikan dan kemurahan-Nya. Kesenangan pada pemberian-Nya membuat si 
hamba mengenali kekuasaan-Nya pada penolakan-Nya. Pengenalan kepada kedua- 
duanya membuat si hamba mengenal Tuhan yang menguasai kedua-duanya itu. Si 
hamba tidak menjadi keliru tatkala menerima pemberian atau penolakan dari 
Tuhan yang satu. Walau dari pintu mana pun sesuatu itu datang kepadanya, dia 
tetap menerimanya dari Tuhannya, dan yang datang itu menceritakan sesuatu 
tentang Tuhan. Pertukaran di antara pemberian dan penolakan melahirkan rasa 
kemesraan hubungannya dengan Tuhan kerana dia melihat sifat-Nya yang Lemah- 
lembut dalam menguruskan hamba-Nya. Bila hamba-Nya lalai dengan pemberian- 
Nya disedarkan-Nya dengan penolakan-Nya. Bila hamba-Nya hampir binasa 
kerana penolakan-Nya diselamatkan-Nya dengan pemberian-Nya. Dia sangat tahu 


menguruskan hal-ehwal hamba-Nya. 
o Ii ng PA 
Ia ai a HU YI 


Tidakkah Allah yang menciptakan sekalian makhluk itu mengetahui (segala- 
galanya)? Sedangkan Ia Maha Halus urusan Tadbiran-Nya, lagi Maha Mendalam 
Pengetahuan-Nya! (Ayat 14 : Surah al-Mulk ) 


Dia Maha Halus (terperinci), tidak ada sesuatu yang tersembunyi daripada-Nya. 
Dia Maha Mengerti, Maha Tahu apa yang patut bagi hamba-Nya. Jika Dia 


memberi, itu adalah untuk memperkenalkan Diri-Nya yang bersifat dengan semua 

sifat kebaikan dan kemurahan. Jika Dia tidak memberi, itu adalah untuk 
memperkenalkan diri-Nya yang bersifat dengan semua sifat keagungan dan 


keperkasaan. 


Pemberian membuat hamba mengenali kemurahan dan kebaikan-Nya. Penolakan 
membuat hamba mengenali kekerasan dan keperkasaan-Nya. Bila Dia dikenali 
secara positif dan negatif baharulah wujud pengenalan yang sejati. Perkara yang 
positif tidak lagi menutup yang negatif dan begitu juga sebaliknya. Jadi, bila 
hikmat penolakan-Nya difahami maka penolakan itu tidak akan membuat hati 
berasa gundah gulana sebaliknya akan wujudlah perasaan bahawa Allah s.w.t 
melihatnya, menguruskan kehidupannya, memberi nasihat dan tunjuk ajar agar dia 


selamat dalam perjalanannya. 

Hikmat 105 & 106 : Jalan Kepada Allah S.W.T. 


Dea ; SAMA AA, 
Ja gn 


KADANGKALA DIBUKAKAN KEPADA KAMU PINTU TAAT TETAPI 
TIDAK DIBUKAKAN PINTU MAKBUL PERMINTAAN. KADANGKALA 
KAMU TERDORONG KE DALAM DOSA TETAPI DOSA ITU MENJADI 
SEBAB MENYAMPAIKAN KAMU (KEPADA ALLAH S.W.T). 


2 


Kesan 1; Sa A Ne pe Ik Ka Ia A Bai 


MAKSIAT YANG MELAHIRKAN RASA HINA DIRI (KEPADA ALLAH 
S.W.T) DAN RASA BERHAJAT KEPADA-NYA LEBIH BAIK DARIPADA 
TAAT YANG MELAHIRKAN RASA MEGAH DAN TAKBUR. 


Allah s.w.t menyediakan beberapa jalan bagi hamba-Nya mendekatkan diri 
kepada-Nya. Ada jalan positif dan ada jalan negatif. Jalan positif adalah jalan taat 
dan jalan negatif adalah jalan maksiat. Kedua-dua jalan tersebut berbeza pada 
permulaannya tetapi mempunyai persamaan pada akhirannya. Walau jalan mana 
yang dilalui ia tidak sunyi dari ujian. Orang yang melalui jalan taat 
berkemungkinan diuji dengan permintaannya tidak dimakbulkan. Ujian yang 
seperti ini baik bagi mendidik rohaninya. Biasanya orang yang mengambil jalan 
taat cenderung untuk melihat kepada amal ketaatannya. Amal ibadat yang 
dilakukan dengan banyak sangat menyenangkan hatinya. Dia mudah merasakan 
ketaatannya itulah yang menyampaikannya kepada Tuhan. Dia melihat perubahan 
yang berlaku pada dirinya dari malas beribadat kepada rajin beribadat, sifat-sifat 


yang tidak baik tertanggal darinya, lalu dia mengaitkan kebaikan yang berlaku 

pada dirinya dengan amal ibadat yang dikerjakannya. Dia meletakkan 
pencapaiannya pada amalannya. Dia juga mudah merasakan bahawa dirinya sudah 
suci bersih, sudah hampir dengan Allah s.w.t dan tentu sahaja Allah s.w.t 


memperkenankan segala permintaannya. 


Tanpa dia menyedari perasaan yang demikian menghalang kemajuan rohaninya. 
Perasaan tersebut memperkuatkan kesedaran diri sendiri kerana dia dikuasai oleh 
kepentingan diri sendiri. Sifat ini tidak sesuai bagi mendekati Allah s.w.t kerana 
orang yang hampir dengan Allah s.w.t lebih senang dengan pilihan Allah s.w.t dari 
kehendak diri sendiri. Bertambah hampir dengan Allah s.w.t bertambahlah dia 
karam dalam kerelaan terhadap takdir Ilahi, sehingga dia tidak mempunyai 


kepentingan diri sendiri lagi, semuanya diserahkan kepada Allah s.w.t. 


Orang yang masih mempunyai hajat dan permintaan adalah orang yang belum 
bulat penyerahannya kepada Allah s.w.t. Dia masih dihijab oleh kepentingan 
duniawi atau ukhrawi. Jika Allah s.w.t berkehendak menyampaikan hamba ini 
kepada-Nya, maka Dia akan menghancurkan kepentingan dirinya sehingga dia 
tidak berhajat kepada apa-apa lagi kecuali sampai kepada Allah s.w.t. Dalam 
proses menghancurkan kepentingan diri itu permintaannya tidak dimakbulkan. 
Apabila permintaannya tidak dimakbulkan sedangkan amal ketaatannya sangat 
banyak, dia akan mengalihkan pandangannya dari ketaatannya kepada Allah s.w.t 
yang memegang hak memberi dan menolak. Dia tidak lagi melihat amal 
ketaatannya menjadi sebab untuknya sampai kepada Allah s.w.t. Dia akan 
melepaskan pergantungan kepada amal ketaatan lalu dia menyerahkan dirinya 
kepada Allah s.w.t. Penyerahan membawanya reda dengan apa yang Allah s.w.t 
takdirkan untuknya. Apabila dia reda dengan Allah s.w.t dan Allah s.w.t reda 
dengannya maka dia dibawa hampir kepada-Nya. Masuklah dia ke Hadrat Allah 


s.w.t tanpa sebarang kepentingan diri sendiri. 


Jalan satu lagi adalah jalan orang yang melakukan kesalahan, dosa dan maksiat. 


Kebanyakan orang yang sampai kepada Allah s.w.t, melalui jalan ini. Syaratnya 

mereka tidak berputus asa dari rahmat Allah s.w.t. Manusia pertama diciptakan 
Allah s.w.t, iaitu Adam a.s telah melakukan kesalahan kerana tidak berpegang 


kepada amanat yang Allah s.w.t pertaruhkan kepadanya. Firman Allah s.w.t: 
1 Dg a ol * Ig Laa - Ar nn AT P. T 2 A 2 je : 
esa S3 ye Sa Lab AT D DIS Un ISL 
LA HeRAA P A Ki Sa IAT 
san Eda Pe ta 


Kemudian mereka berdua (Adam dan Hawa) memakan (buah) dari (pohon) itu, 
lalu terdedahlah kepada mereka aurat masing-masing, dan mereka mulailah 
menutupnya dengan daun-daun dari syurga; dan dengan itu derhakalah Adam 
kepada Tuhannya, lalu tersalah jalan (dari mencapai hajatnya). Kemudian 
Tuhannya memilihnya (dengan diberi taufik untuk bertaubat), lalu Allah menerima 


taubatnya serta diberi petunjuk. ( Ayat 121 — 122 : Surah Taha ) 


Adam a.s telah melakukan kesalahan tetapi beliau a.s mengakui kesalahan tersebut 
dan bertaubat kepada Allah s.w.t. Allah s.w.t menerima taubat beliau a.s dan 
menjadikan beliau a.s sebagai hamba pilihan dan membimbingnya. Apa yang 
berlaku kepada Adam a.s seharusnya menjadi teladan kepada umat manusia 
sekaliannya. Adam a.s tidak berdolak-dalik, tidak mengada-adakan alasan. Beliau 
a.s mengakui dengan jujur akan kesilapannya dan memohon keampunan dari 
Allah s.w.t serta berserah diri kepada-Nya. Kesilapan Adam a.s diabadikan di 
dalam kitab-kitab suci, dibaca oleh semua umat manusia pada semua zaman. 
Adam a.s tidak terkilan kerana Allah s.w.t mendedahkan kesalahannya kepada 
sekalian makhluk. Beliau a.s tidak meminta Allah s.w.t menyembunyikan 
kesalahan yang telah dibuatnya itu. Beliau a.s reda dengan apa juga keputusan 
Allah s.w.t. Apabila seseorang reda dengan keputusan Allah s.w.t, tidak ada siapa 
lagi yang ditakutinya kecuali Allah s.w.t. 

Sikap yang ditunjukkan oleh manusia umum berbeza daripada sikap yang telah 
ditunjukkan oleh bapa mereka, Adam a.s. Biasanya ejekan, sindiran dan kata-kata 
orang ramai mempengaruhi jiwa seseorang yang pernah berbuat salah. Dia akan 
berikhtiar bersungguh-sungguh untuk menyembunyikan kesalahannya. Jika 
kesalahannya diketahui oleh orang lain dia akan berasa terhina. Manusia umum 
malu kepada sesama manusia tetapi tidak malu kepada Allah s.w.t yang sentiasa 
melihat perbuatannya. Berbeza dengan Adam a.s, malunya kepada Allah s.w.t 
membuatnya lupa kepada yang lain dan rela dengan apa juga yang Allah s.w.t 
kenakan kepadanya sebagai hukuman. Beliau a.s diberikan hukuman yang sangat 
berat, iaitu dikeluarkan dari syurga, tempat yang senang lenang, kepada dunia 
yang penuh dengan kepayahan. Beliau a.s menerima kehidupan yang sukar ini dan 
menghabiskan hayatnya di atas muka bumi dengan berbuat taat kepada Allah 


s.w.t. Allah s.w.t memuji sikap tersebut: 
Asa An Ai Su Ka a 
A Ma da Sa A SA a SA a 
a a de A Sui 


Dan orang-orang yang apabila melakukan perbuatan keji, atau menganiaya diri 
sendiri, mereka segera ingat kepada Allah lalu memohon ampun akan dosa 
mereka, dan sememangnya tidak ada yang mengampunkan dosa-dosa melainkan 
Allah, dan mereka juga tidak meneruskan perbuatan keji yang mereka telah 
lakukan itu, sedang mereka mengetahui (akan salahnya dan akibatnya). Orang- 
orang yang demikian sifatnya, balasannya ialah keampunan dari Tuhan mereka, 


dan syurga-syurga yang mengalir di bawahnya beberapa sungai, mereka kekal di 

dalamnya; dan yang demikian itulah sebaik-baik balasan (bagi) orang-orang yang 


beramal. ( Ayat 135 — 136 : Surah a-li “Imran ) 


Kesalahan, maksiat dan dosa sering melahirkan manusia yang insaf, bertaubat dan 
kembali kepada Allah s.w.t. Mereka menghambakan diri sepenuhnya kepada-Nya. 
Allah s.w.t senang dengan mereka lalu Dia membawa mereka hampir dengan-Nya. 
Keadaan mereka jauh lebih baik daripada orang yang pada zahirnya kuat berbuat 
taat tetapi batinnya diselimuti oleh ujub dan takbur, melihat diri sudah sempurna 
dan berbangga dengan banyaknya amal yang dikerjakan dan ilmu yang dimiliki. 
Orang yang ujub dan takbur dijauhkan dari Allah s.w.t, sedangkan mereka 


menyangka bahawa mereka didekatkan. 

Hikmat 107 & 108 : Nikmat Penciptaan Dan Nikmat Susulan 
La ay da Sa Susun A Su 
SANI 


DUA NIKMAT YANG TIDAK TERPISAH MAKHLUK DARI KEDUA- 
DUANYA DAN TIDAK DAPAT TIDAK BAGI SETIAP MAKHLUK MAUJUD 
DARI KEDUA-DUANYA, ITULAH NIKMAT DICIPTAKAN DAN NIKMAT 
YANG MENYUSUL (SETELAH DICIPTAKAN). 


A 


Bua 


A 
ji 


AN du a 3 PAN 


ALLAH S.W.T MEMBERI NIKMAT KEPADA KAMU KALI PERTAMANYA 
DENGAN MENCIPTAKAN KAMU DAN KALI KE DUANYA DENGAN 
MELENGKAPI KEPERLUAN KAMU. 


Semua makhluk asalnya tidak ada. “Adam (yang tidak ada) adalah zat makhluk. 
Apabila Allah s.w.t berkehendak menciptakan makhluk maka disinari-Nya “adam 
dengan cahaya nur Wujud-Nya lalu “adam menjadi maujud. Makhluk dalam aspek 
zatnya yang asli adalah “adam (tidak wujud) dan dalam aspek kewujudan adalah 
ciptaan Allah s.w.t yang bergantung kepada Wujud Allah s.w.t. Nikmat pertama 
yang dikurniakan Allah s.w.t kepada “adam (zat makhluk) adalah nikmat 
penciptaan iaitu “adam diterangi dengan cahaya nur Wujud Allah s.w.t, lalu 
terciptalah makhluk. Bagi “adam apabila Allah s.w.t kurniakan kepadanya 
kewujudan itu merupakan nikmat yang sangat besar, tidak ada yang selain Allah 


s.w.t dapat berbuat demikian. 


(si Sa Sa Di Sa PEN D a 

Bertasbihlah mensucikan nama Tuhanmu Yang Maha Tinggi (dari sifat-sifat 


kekurangan), - Yang telah menciptakan (sekalian makhluk-Nya) serta 


menyempurnakan kejadiannya dengan kelengkapan yang sesuai dengan 
keadaannya; Dan Yang telah mengatur (keadaan makhluk-makhluk-Nya) serta 
memberikan hidayah petunjuk (ke jalan keselamatannya dan kesempurnaannya); ( 


Ayat 1— 3 : Surah al-A'laa ) 


A g P # 

P Pan Pa P A, LA so? MN 2 a Ir Pan P puES 

las Gapi Ke &! Ik Sa CM Pen JA 
7# 


NS 
: 
NN 
NG 
Ru 
In N 
x 
ba 
C: ISN 
I— 
- 


a 


Dan Allah menciptakan tiap-tiap haiwan yang bergerak itu dari air; maka 
sebahagian di antara mereka menjalar atas perutnya, dan sebahagian di antaranya 
berjalan dengan dua kaki, dan sebahagian lagi berjalan dengan empat kaki. Allah 

menciptakan apa sahaja yang Ia kehendaki (selain dari yang tersebut), kerana 


sesungguhnya Allah Maha Kuasa atas tiap-tiap sesuatu. ( Ayat 45 : Surah an-Nur ) 


A 


ela Ag 2 PARA ; g 

NS An a Am Da Mk Si Da Iz da Se da dg | Su 

sok De 1? MARIN & SRK An D G G ua P 

PAN nd Se aan Ka 
Sukat SAS; 

Yang menciptakan tiap-tiap sesuatu dengan sebaik-baiknya, dan dimulakan-Nya 


kejadian manusia berasal dari tanah; Kemudian Ia menjadikan keturunan manusia 


itu dari sejenis pati, iaitu dari air (benih) yang sedikit dipandang orang; Kemudian 

Ia menyempurnakan kejadiannya, serta meniupkan padanya; roh ciptaan-Nya. Dan 
Ia mengurniakan kepada kamu pendengaran dan penglihatan serta hati (akal 
fikiran), (supaya kamu bersyukur, tetapi) amatlah sedikit kamu yang bersyukur. ( 
Ayat 7 — 9 : Surah as-Sajdah ) 


Setelah memberinya nikmat kewujudan Allah s.w.t mengurniakan pula nikmat ke 
dua, iaitu keberlangsungan kewujudan itu. Pada nikmat pertama “adam 
memperolehi taraf al-khalaq (makhluk atau ciptaan) dan pada nikmat ke dua 
makhluk mendapat taraf abd (hamba yang mempunyai Tuan yang menguruskan 
kehidupannya). Makhluk memperolehi kewujudan dan abdi meneruskan 
kewujudan serta ada Qadar untuknya. Setiap abdi Allah s.w.t disediakan ketentuan 
untuknya dan tidak ada abdi yang lain dapat menghalangnya dari menikmati apa 
yang telah Allah s.w.t peruntukkan kepadanya. Telah diperuntukkan sejumlah 
nafas yang akan dihirupnya, rezeki yang akan dinikmatinya, umur yang akan 
dijalaninya dan berbagai-bagai lagi yang tidak mungkin disenaraikan. Tidak ada 
kewujudan abdi yang boleh berkata Tuhan menciptakannya kemudian 
membiarkannya begitu sahaja. Abdi yang pada mulanya tidak ada, sebaik sahaja 
dia menjadi ada, didapatinya segala keperluan kewujudan dan kesinambungan 
kewujudannya telah pun disediakan oleh Allah s.w.t. Begitulah besarnya nikmat 
susulan yang mengiringi nikmat penciptaan yang dikurniakan Allah s.w.t kepada 
hamba-hamba-Nya. Setiap hamba-Nya menerima layanan yang adil dari-Nya 
tanpa mengira apakah mereka ahli taat atau ahli maksiat. Nikmat-Nya merata 


kepada semua penciptaan-Nya. 
Pa A LA Ap A Ii 
P GA P Lang IA AR * G DAR a M Pa 
aa A du SI SN 


A 
aa P AA MA“ 
AN 

Dia (Allah) yang menjadikan untuk kamu segala yang ada di bumi, kemudian Ia 
menuju dengan kehendak-Nya ke arah (bahan-bahan) langit, lalu dijadikan-Nya 
tujuh langit dengan sempurna; dan Ia Maha Mengetahui akan tiap-tiap sesuatu. ( 


Ayat 29 : Surah al-Baqarah ) 


o 2 


SB ae du A AV Ara GA KS Jal P Sa a a 2A 


A 


PERAK AHA TA PERAK AKA Ss 


SA a 


2 x 4 a Q PAR 7 - D AN 
Dang IS ai A JARANG A 


Bahkan siapakah yang telah mencipta langit dan bumi; dan menurunkan hujan dari 
langit untuk kamu? Lalu Kami tumbuhkan dengan air hujan itu tanaman dan 
kebun-kebun (yang menghijau subur) dengan indahnya, yang kamu tidak dapat 
dan tidak berkuasa menumbuhkan pohon-pohonnya. Adakah sebarang tuhan yang 
lain bersama-sama Allah? (Tidak!) bahkan mereka (yang musyrik) adalah kaum 


yang menyeleweng dari kebenaran (tauhid). Atau siapakah yang telah menjadikan 

bumi tempat penetapan; dan telah menjadikan sungai-sungai di antara bahagian- 
bahagiannya; dan telah menjadikan untuknya gunung-ganang yang menetapnya; 
dan juga telah menjadikan di antara dua laut (yang masin dan yang tawar) sekatan 
(semula jadi) yang memisahnya? Adakah sebarang tuhan yang lain bersama-sama 
Allah? (Tidak!) bahkan kebanyakan mereka (yang musyrik) tidak mengetahui. 
Atau siapakah yang memperkenankan doa orang yang menderita apabila ia berdoa 
kepada-Nya, dan yang menghapuskan kesusahan, serta menjadikan kamu 
pengganti (umat-umat yang telah lalu) mendiami dan menguasai bumi? Adakah 
sebarang tuhan yang lain bersama-sama Allah? Amat sedikit di antara kamu yang 
mengingati (nikmat Allah itu). Atau siapakah yang menunjukkan jalan kepada 
kamu dalam gelap-gelita darat dan laut, dan yang menghantarkan angin sebagai 
pembawa berita yang menggembirakan sebelum kedatangan rahmat-Nya? Adakah 
sebarang tuhan yang lain bersama-sama Allah? Maha Tinggilah keadaan Allah 
dari apa yang mereka sekutukan dengan-Nya. Atau siapakah yang memulakan 
kejadian sekalian makhluk, kemudian Ia mengembalikannya (hidup semula 
sesudah matinya), dan siapakah yang memberi rezeki kepada kamu dari langit dan 
bumi? Adakah sebarang tuhan yang lain bersama-sama Allah? Katakanlah (wahai 
Muhammad): “Bawalah ke mari keterangan-keterangan kamu, jika betul kamu 


orang-orang yang benar”. ( Ayat 60 - 64 : Surah an-Naml ) 

Hikmat 109 & 110 : Hamba Berhajat Kepada Tuhan 


4 aa 

BERHAJAT KEPADA ALLAH S.W.T ADALAH SIFAT SEBENAR ZAT DIRI 
KAMU, SEMENTARA SEBAB MUSABAB (YANG MENGENAI KAMU) 
ADALAH PERINGATAN KEPADA SESUATU YANG TERSEMBUNYI 
DARIPADA DIRI KAMU TENTANGNYA (SIFAT KEASLIAN KAMU) DAN 
KEADAAN KAMU YANG BERHAJAT (KEPADA ALLAH S.W.T) ITU 
TIDAK DAPAT DIANGKAT OLEH SESUATU YANG SIFATNYA 
MENDATANG. 


P . E Da “ Pa a AIN 2 Alma P 
CN a a A a 


SEBAIK-BAIK WAKTU KAMU ADALAH DI MANA KAMU MELIHAT 
DALAMNYA ADA HAJAT (KEPADA ALLAH S.W.T) DAN KAMU 
KEMBALI KEPADA KEHINAAN KAMU (MEMPERAKUI 
PERGANTUNGAN KAMU KEPADA ALLAH S.W.T). 


Allah s.w.t menyempurnakan nikmat-nikmat penciptaan dan keberlangsungan 
kewujudan hamba-hamba-Nya. Wujud makhluk bergantung kepada Wujud Allah 
s.w.t dan kesinambungan kewujudan makhluk bergantung kepada kurniaan Allah 
s.w.t. Apa sahaja yang diciptakan oleh Allah s.w.t tidak boleh melepaskan diri dari 
pergantungan kepada Allah s.w.t. Keadaan berhajat kepada Allah s.w.t ini menjadi 
sifat asli bagi makhluk. Tidak ada satu pun makhluk yang mampu meneruskan 


kewujudan dan kehidupannya tanpa sokongan dari Allah s.w.t. 

Dalam menjalani kehidupannya seseorang hamba Allah s.w.t didatangi oleh 
berbagai-bagai sebab musabab. Secara zahirnya kehidupan hamba Allah s.w.t 
dipengaruhi oleh hukum sebab musabab. Ada anak sebab ada hubungan ibu 
dengan bapa. Berlaku kematian disebabkan oleh penyakit. Adanya proses 
pembesaran sebab ada makanan yang berkhasiat. Sesuatu perkara berlaku sesuai 
dengan sebab yang menghasilkan akibat. Sistem sebab dan akibat ini sangat rapi 
sehingga manusia dapat menyusun peraturan sebab musabab yang boleh 
menghasilkan akibat. Kerapian susunan sistem sebab musabab menambahkan lagi 
pengaruhnya kepada hati manusia. Apabila perhatian hanya tertumpu kepada 
sistem sebab musabab mereka pun melupai asal kejadian dan sifat asli mereka. 
Mereka lupa kepada zat mereka iaitu “adam yang menerima nikmat kewujudan 
dan nikmat kesinambungan kewujudan. Mereka tidak dapat melihat bahawa sebab 
musabab adalah sebahagian daripada nikmat kurniaan Allah s.w.t yang 


menyambung kehidupan mereka. 


Orang yang telah lupa kepada keaslian diri mereka perlu diberi peringatan. 
Peringatan yang datang kepada mereka juga dalam bentuk sebab musabab. Mereka 
dibiarkan mengadakan sebab tetapi akibat yang sesuai dengan sebab tersebut 
ditahan, sebaliknya akibat yang tidak diduga dilepaskan. Mereka dihadapkan 
dengan keadaan di mana sebab tidak mampu mempengaruhi akibat. Ikhtiar mereka 
tidak menghasilkan pulangan yang sepatutnya diperolehi. Ini membuat mereka 
berasa kecewa dengan sebab-sebab. Kekecewaan tersebut mengalihkan pandangan 
mereka kepada sifat keaslian mereka iaitu berhajat kepada Allah s.w.t yang 
menguasai semua sebab dan akibat. Mereka dapat melihat dengan jelas bahawa 
berpegang kepada hukum sebab musabab tidak melepaskan pergantungan mereka 
kepada Allah s.w.t. Sebab musabab adalah perkara yang datang kemudian 
sedangkan susunan tadbir Allah s.w.t datang lebih dahulu, menemaninya sejak 


mula hinggalah sampai bila-bila. 

Tidak ada kekuatan sebab musabab yang dapat mengubah apa yang telah diatur 
oleh Allah s.w.t. Peraturan Allah s.w.t sahaja yang menyambung penghidupan 
mereka, bukan sebab musabab yang datang kemudian. Orang yang melihat kepada 
hakikat ini hanya mengambil sebab musabab sebagaimana layaknya sebagai 
manusia tetapi mereka tidak meletakkan keberkesanannya kepada sebab musabab. 
Kekuasaan Allah s.w.t sahaja yang menentukan keberkesanan sesuatu sebab. Oleh 
sebab itu sifat asli hamba yang berhajat kepada Allah s.w.t tidak dapat diangkat 


oleh sebab musabab yang datang kemudian daripadanya. 


Seseorang yang kembali kepada keasliannya mengakui akan keadaan dirinya yang 
lemah dan berhajat kepada Allah s.w.t. Mereka akan mengisi setiap ruang dan 
waktu kehidupannya dengan memperteguhkan pergantungannya kepada Allah 
s.w.t. Zahirnya mengadakan sebab musabab tetapi batinnya berserah kepada Allah 
s.w.t yang menguasai semua sebab dan menentukan akibat. Dia menghayati 
nikmat kesinambungan kewujudan sebagai hamba Allah s.w.t. Dia menjalani 
kehidupan yang penuh dengan sebab musabab tanpa mengalih pandangan daripada 


as-Samad, Tuhan yang dihajati oleh semua makhluk. 

Hikmat 111 : Uns (Jinak Hati Dengan Allah S.W.T.) 


PS 

APABILA KAMU BERASA HILANG MINAT KAMU KEPADA MAKHLUK, 
MAKA KETAHUILAH BAHAWA AKAN DIBUKAKAN KEPADA KAMU 
PINTU BERJINAK-JINAK DENGAN ALLAH S.W.T. 


Kehidupan ini pada zahirnya dikawal oleh hukum sebab musabab. Hukum sebab 
musabab berjalan melalui makhluk, maka kelihatanlah tindakan makhluk 
mencorakkan berbagai-bagai keadaan dan peristiwa. Kehidupan ini adalah 
umpama sebuah keretapi. Pengalaman yang diharungi oleh seseorang menjadi 
batang-batang besi sambung menyambung membentuk landasan dan memaksa 
keretapi bergerak mengikut arah yang terbentuk. Keretapi tersebut bergerak 
mengheret gerabak-gerabak yang muatannya adalah berbagai-bagai anasir yang 
berkumpul dalam sistem sebab musabab, terdiri daripada berbagai-bagai jenis 
makhluk, memakai berbagai-bagai rupa dan nama. Semakin banyak sistem sebab 
musabab yang dikumpulkan semakin banyak juga makhluk yang mengenderai 
keretapi. Jika bahan yang dibawa terlalu banyak enjin keretapi tidak terdaya 
menarik gerabak-gerabak yang penuh dengan muatan itu. Keadaan ini memaksa 
keretapi berhenti kerana kehabisan tenaga. Tatkala itu semua bahan-bahan yang 
dimuatkan ke dalam gerabak keretapi perlu dinilai semula. Hasil daripada 
penilaian semula akan didapati banyak daripada muatannya adalah bahan yang 
tidak berguna. Sebahagiannya adalah sampah sarap dan sebahagian lagi benda- 
benda sisa buangan yang kotor dan menjijikkan. Banyak juga sisa toksid yang 


memudaratkan. 


Sesiapa yang membuat penilaian semula terhadap bahan-bahan yang dimuatkan ke 
dalam gerabak keretapinya pasti akan menggelengkan kepalanya, melihat 


kebodohan dirinya sendiri mengangkut, mengheret dan menjaga benda-benda 

yang tidak berguna, kotor, menjijikkan dan memudaratkan. Lalu dia membuat 
keputusan untuk melepaskan gerabak-gerabak yang diisi dengan bahan-bahan 
yang demikian. Gerabak-gerabak tersebut dicantumkan oleh penyambung- 
penyambung. Penyambung perlu dibuang untuk melepaskan gerabak berkenaan. 
Penyambung yang perlu dibuang adalah yang dipanggil kasihkan dunia, panjang 
angan-angan, menurutkan syahwat, gemar kepada kemasyhuran, hasad dengki, 
dendam dan lain-lain yang seumpamanya. Dia sudah sedar bahawa penyambung- 
penyambung tersebutlah yang memaksanya membawa beban yang berat 
menyebabkan kuasa enjinnya digunakan dengan sia-sia. Bila semua penyambung 
berkenaan sudah dilepaskan maka terpisahlah semua gerabak yang diisi dengan 
bahan-bahan yang tidak berguna tadi. Keretapinya pun dapat meneruskan 


perjalanan dengan selesa. 


Ketika di dalam suasana asbab, ahli asbab yang menghadapi makhluk yang 
bertindak dalam sistem sebab musabab akan mengadakan sebab musabab juga 
untuk melepaskan dirinya dari sebab musabab yang menguasainya. Kadang- 
kadang sebab musabab yang mendatang mengatasi kekuatan sebab musabab yang 
diciptanya. Dalam perkara ini, yang mendatang dapat mengalahkannya. Ini 
menyebabkan jiwanya berasa tertekan. Bila tekanan itu menjadi sangat kuat dan 
dia tidak berdaya menahannya, dia akan memberontak dengan melawan sistem 
sebab musabab itu sendiri, termasuklah makhluk yang terlibat dalam arus sebab 
musabab. Perlawanan yang dilakukannya bukanlah mengadakan sebab musabab 
yang lebih kuat, tetapi dia menentang dengan cara membebaskan dirinya dari 
sebab musabab, iaitu dia melepaskan rantai kekuasan makhluk terhadap dirinya. 


Dia menanggalkan asbab dan digantikannya dengan tajrid. 


Dalam suasana asbab hati menghadap kepada makhluk dan sibuk melayani 
kerenah makhluk yang mendatanginya. Bila hati melangkah kepada suasana tajrid 
ia akan menghadap kepada Tuhan dan tidak mengambil berat tentang kerenah 


makhluk. Hati hanya mempunyai satu muka. Jika ia menghadap kepada makhluk 

ia membelakangi Tuhan dan jika ia menghadap kepada Tuhan ia membelakangi 
makhluk. Apabila Allah s.w.t berkehendak memberi taufik dan hidayat kepada 
hamba-Nya, hati hamba itu dipalingkan kepada-Nya. Hati yang menghadap 
kepada Allah s.w.t akan merasakan jalinan kemesraan dengan-Nya. Hati menyukai 
apa yang Allah s.w.t sukai. Ia gemar melakukan amal ibadat kerana Allah s.w.t 
sukakannya. Ia sanggup melakukan amal ibadat dengan banyak semata-mata 
kerana mahu menggembirakan Allah s.w.t. Tidak ada niat untuk dunia atau 
akhirat. Segala-galanya kerana Allah s.w.t. Suasana hati yang begini dinamakan 


uns, iaitu hati berasa jinak dengan Allah s.w.t. 


Uns adalah sebahagian daripada pengalaman hakikat. Ia memberi tenaga kepada 
rohani agar kuat menempuh dugaan yang hebat dan gemar melakukan ibadat 
dengan bersungguh-sungguh. Uns menjadi tenaga yang membawa cinta-kasih 
yang mendalam terhadap Allah s.w.t. Cinta-kasih menjadi tangga untuk mencapai 
muraqabah. Muraqabah (bebas hati dari pengaruh makhluk) menjadi tangga untuk 
mencapai peringkat yang lebih tinggi, di mana hati nurani disinari oleh Nur Ilahi 
Yang Maha Suci membuka Cinta Hakiki yang tidak terbatas kepada zat Yang 
Maha Esa. 


Tanda seseorang itu dibukakan kepadanya pintu uns yang boleh membawa kepada 
pintu-pintu lain adalah orang yang berkenaan tidak berminat untuk melayani 
kerenah makhluk. Dia lebih suka bersendirian dengan khalwatnya. Kegiatannya 
adalah mengingati Allah s.w.t sepanjang masa, ketika duduk, berdiri dan 
berbaring. Dalam suasana yang demikian terbukalah kepadanya pintu hikmah 


untuk menyaksikan kebesaran Allah s.w.t pada sekalian kejadian-Nya. 


Al-Quran menceritakan hubungan hati yang menghadap kepada Allah s.w.t dan 
banyak mengingati-Nya sehingga terbuka pintu tafakur untuk mengenali Allah 


S.W.t: 

(Iaitu) orang-orang yang menyebut dan mengingati Allah semasa mereka berdiri 
dan duduk dan semasa mereka berbaring mengiring, dan mereka pula memikirkan 
tentang kejadian langit dan bumi (sambil berkata): “Wahai Tuhan kami! Tidaklah 

Engkau menjadikan benda-benda ini dengan sia-sia, Maha Suci Engkau, maka 


peliharakanlah kami dari azab neraka”. ( Ayat 191 : Surah a-li “Imran ) 


Hati yang sudah berpaling kepada Allah s.w.t dipalingkan daripada tipu daya 


syaitan. 


A 


Am 

Sesungguhnya orang-orang yang bertakwa, apabila mereka disentuh oleh sesuatu 
imbasan hasutan dari syaitan, mereka ingat (kepada ajaran Allah), maka dengan 


itu mereka nampak (jalan yang benar). ( Ayat 201 : Surah al-A'raaf ) 


Begitulah, apabila Allah s.w.t mahu menolong hamba-Nya, dijinakkan hati hamba 
itu agar menghadap kepada-Nya dan dipelihara-Nya hati itu daripada musuh- 


musuhnya. 

Hikmat 112 : Keizinan Meminta Tanda Akan Mendapat Kurnia 


D OPA SG a Ba 
APABILA DIIZINKAN LIDAH KAMU MEMBUAT PERMINTAAN MAKA 
KETAHUILAH BAHAWA ENGKAU AKAN MEMPEROLEHI KURNIA-NYA. 


Orang yang mengembara pada jalan kerohanian menuju Allah s.w.t melalui empat 


suasana: 


1: Suasana nafsu ammarah atau sifat-sifat kebinatangan yang tidak menghiraukan 
batasan hukum dan suka memperturutkan hawa nafsunya. Inilah suasana ahli 


dunia. 


2: Suasana mengurung hawa nafsu dalam kandang hukum. Perkara haram 
dijauhkan dan banyak daripada perkara halal ditinggalkan kerana takut terjerumus 
ke dalam yang haram, juga supaya nafsu kebinatangan tidak kembali segar. Inilah 


suasana ahli akhirat yang kuat berpegang kepada syariat. 


3: Suasana nafsu kebinatangan sudah dikalahkan dan hati mengalami alam 
kebatinan atau hakikat. Pancaran nur iman dan tauhid menerangi hati, membawa 
hati memperolehi isyarat-isyarat ketuhanan atau ilmu Rabbani. Inilah suasana 


kewalian. 


4: Suasana kehendak, maksud diri dan kesedaran diri terhapus dan dia masuk ke 
dalam keredaan dan kurniaan Allah s.w.t. Dia tidak lagi menggunakan apa yang 
mendatangkan manfaat kepadanya dan tidak menghindarkan apa yang 
mendatangkan mudarat kepadanya. Dia hanya bergantung dan menyerah kepada 
Allah s.w.t tanpa berkehendakkan apa-apa. Dia tidak lagi meminta pertukaran 
makam, tidak berhajat kepada apa-apa dan tidak memilih sesuatu untuk dirinya. 
Dia menerima takdir Allah s.w.t dengan reda. Inilah suasana badliat atau aulia 


pilihan Allah s.w.t. 

Dalam perjalanan menuju makam takdir dan lakuan Allah s.w.t seseorang itu 
membuang keseronokan, kehendak dan kepentingan diri sendiri. Tidak ada 
maksud dan tujuannya kecuali Allah s.w.t. Dirinya sendiri sudah tidak kelihatan 
pada mata hatinya. Apabila dia sudah sampai ke makam takdir dan lakuan Allah 
s.w.t, maka Allah s.w.t mengembalikan dirinya dan keinginannya. Dia kembali 
kepada kesedaran kemanusiaan yang mempunyai hajat keperluan kepada Allah 
s.w.t. Allah s.w.t memerintahkan kepadanya supaya meminta apa-apa yang telah 
diperuntukkan kepadanya. Permintaannya itu pasti dimakbulkan Allah s.w.t 
sebagai ganjaran bagi kesusahan yang telah ditempuhinya, juga sebagai 
menyatakan kedudukannya di sisi Allah s.w.t dan keredaan Allah s.w.t kepadanya. 
Orang yang sempurna perjalanan kerohaniannya kemudian kembali semula kepada 
makam insan adalah hamba yang layak bergelar khalifah Allah. Para khalifah 
Allah bekerja memakmurkan bumi ini dan membimbing manusia ke jalan Allah 
s.w.t. Sesuai dengan makam insan di mana dia didudukkan, maka dia bekerja 
mengikut cara manusia umum. Apabila dia berhajat sesuatu dia akan meminta 
kepada Allah s.w.t. Allah s.w.t akan memakbulkan permintaannya sesuai dengan 
kedudukannya sebagai khalifah. Cara hidup begini ketara ditunjukkan oleh 
Rasulullah s.a.w, di mana baginda s.a.w sangat gemar berdoa kepada Allah s.w.t 
dan tidak ada doa baginda s.a.w yang dipersiakan Allah s.w.t. Hati yang telah 
cenderung untuk berdoa, setelah melepasi makam tiada doa, menunjukkan bahawa 
Allah s.w.t telah menyediakan kurniaan untuknya. Permintaan tersebut merupakan 


keizinan untuk dia mengambil apa yang menjadi bahagiannya. 


@ 

A 

Dan Tuhan kamu berfirman: “Berdoalah kepada-Ku, nescaya Aku perkenankan 
doa permohonan kamu. Sesungguhnya orang-orang yang sombong takbur 
daripada beribadat dan berdoa kepada-Ku, akan masuk neraka Jahannam dalam 


keadaan hina”. ( Ayat 60 : Surah Mu'min ) 


Orang yang beriman yakin dengan janji Allah s.w.t untuk memakbulkan segala 
doa. Mereka tidak jemu berdoa sekalipun ia mengambil masa yang lama untuk 
memperolehi apa yang didoakan itu. Nabi Zakaria a.s adalah salah seorang yang 
tidak jemu berdoa kepada Allah s.w.t. Kelambatan masa tidak mengurangkan 


keyakinan beliau a.s. 
en Sa ja Sa JG 


Ia merayu dengan berkata: “Wahai Tuhanku! Sesungguhnya telah lemahlah 
tulang-tulangku, dan telah putih melepaklah uban kepalaku; dan aku - wahai 
Tuhanku — tidak pernah merasa hampa dengan doa permohonanku kepadaMu”. ( 


Ayat 4 : Surah Maryam ) 


Allah s.w.t menjadikan doa sebagai satu hubungan seni di antara Dia dengan 
hamba-Nya. Dia suka mendengar hamba-Nya berdoa kepada-Nya, hinggakan di 


dalam syurga pun Dia masih memberi keizinan untuk hamba-Nya berdoa. 


Doa ucapan mereka di dalam syurga itu ialah: “an SZ (Maha Suci Engkau 
dari segala kekurangan wahai Tuhan)! asa Dan ucapan permohonan mereka 
pada-Nya ialah: “Selamat sejahtera)! "Dan akhir doa mereka ialah: “ &j 4 Ma 


SAH (segala puji dipersembahkan kepada Allah yang memelihara dan 


mentadbirkan sekalian alam)!" ( Ayat 10 : Surah Yunus ) 

Orang-orang yang hampir dengan Allah s.w.t, para ahli syurga gemar berdoa 
kepada-Nya kerana doa itu adalah perhubungan kasih sayang di antara Tuhan 
dengan hamba-Nya. Allah s.w.t “memanjakan” hamba-Nya dengan membuka 


pintu doa. 

Hikmat 113 : Orang Arif Berhajat Kepada Allah S.W.T. 
a oi Par. - AR 9, A SUN A a 
Da or SN SW 


ORANG ARIF TIDAK LUPUT DARI RASA BERHAJAT KEPADA ALLAH 
S.W.T DAN TIDAK BERASA SENANG UNTUK BERSANDAR KEPADA 
SESUATU SELAIN ALLAH S.W.T. 


Orang arif mempunyai hati yang sangat halus dan adab sopan yang sangat tinggi 
terhadap Allah s.w.t. Dia mengenali kurniaan dan kekuasaan Allah s.w.t pada 
nikmat penciptaan dan nikmat kesinambungan kewujudan yang diciptakan Allah 
s.w.t. Dia mengenali bahawa tiada satu detik pun makhluk terlepas dari 
pergantungan kepada Allah s.w.t. Tidak ada satu makhluk yang tidak diheret oleh 


ketentuan Allah s.w.t, sebagaimana firman-Nya: 


Allah Yang menjadi tumpuan sekalian makhluk untuk memohon sebarang hajat ( 


Ayat 2 : Surah al-Ikhlas ) 


Engkaulah sahaja (Ya Allah) yang kami sembah, dan kepada Engkaulah kami 
memohon pertolongan. ( Ayat 4 : Surah al-Faatihah ) 


Allah s.w.t sahaja yang memiliki sifat-sifat ketuhanan yang menyebabkan sekalian 
makhluk berhajat kepada-Nya tanpa ada pilihan lain, dan kepada-Nya juga 
ditujukan semua ibadat. Apabila Dia menciptakan makhluk ditegakkan hukum 


ubudiyah kepada mereka. Dia berfirman: 

Kemudian Ia menujukan kehendak-Nya ke arah (bahan-bahan) langit sedang 
langit itu masih berupa asap; lalu Ia berfirman kepadanya dan kepada bumi: 
“Turutlah kamu berdua akan perintah-Ku, samada dengan sukarela atau dengan 
paksa!” Keduanya menjawab: “Kami berdua sedia menurut — patuh dengan 


sukarela”. ( Ayat 11 : Surah Fussilat ) 


Langit dan bumi diciptakan oleh Allah s.w.t. Mereka dapat mendengar wahyu 
Allah s.w.t, dapat menjawab dan berbuat taat kepada-Nya. Begitu juga hati para 
arifbillah. Mereka sentiasa mendengar ucapan Allah s.w.t, membalas ucapan-Nya 
dan taat kepada-Nya. Allah s.w.t berucap tanpa bahasa dan hati mendengar tanpa 
telinga dan menjawab tanpa lisan. Begitulah hubungan hati para arifbillah. Mereka 
tidak lekang dari sifat keaslian mereka iaitu berhajat kepada Allah s.w.t, memohon 
petunjuk dari-Nya dan mentaati-Nya sepenuhnya. Tidak ada lagi hajat keperluan 
mereka kepada makhluk. 


Al-Quran menceritakan sifat para hamba yang mengenal Allah s.w.t. Mereka 
sentiasa menyatakan hajat dan pergantungan kepada-Nya. Mereka memohon 


pertolongan dan perlindungan-Nya daripada musuh-musuh mereka. 
Sud A H5 Al JG 


Yusuf menjawab: “Aku berlindung kepada Allah (dari perbuatan yang keji itu); 
sesungguhnya Tuhanku telah memeliharaku dengan sebaik-baiknya; 
sesungguhnya orang-orang yang zalim tidak akan berjaya”. ( Ayat 23 : Surah 
Yusuf ) 

Dan (setelah mendengar ancaman itu) Nabi Musa berkata: “Sesungguhnya aku 
berlindung kepada Allah Tuhanku dan Tuhan kamu - dari (angkara) tiap-tiap 
orang yang sombong takbur, yang tidak beriman kepada hari hitungan amal!” ( 


Ayat 27 : Surah Mu'min ) 


Allah s.w.t mengajarkan agar manusia mohon berlindung kepada-Nya daripada 
musuh-musuh mereka terutamanya syaitan yang sentiasa mengintai peluang untuk 


mengheret manusia kepada kesesatan. 
; A, 07 wU G 4 1? pa PAR DA 2 a vi 2 

Dan katakan: “Wahai Tuhanku, aku berlindung kepada-Mu dari hasutan syaitan- 
syaitan. Dan aku berlindung kepada-Mu, wahai Tuhanku, supaya syaitan-syaitan 


itu tidak menghampiriku”. 


( Ayat 97 & 98 : Surah al-Mu'minuun ) 

Hikmat 114 : Nur Sifat Allah S.W.T. Menerangi Rahsia Hati 


ZA 
P - Gi 


IS SS da a A aa a 
Sa Ia BA a a a 


DITERANGI-NYA YANG ZAHIR DENGAN CAHAYA ATHAR DAN 
DITERANGI-NYA RAHSIA HATI DENGAN NUR SIFAT-NYA. OLEH 
SEBAB ITU TERBENAM CAHAYA TERANG YANG ZAHIR TETAPI TIDAK 
TERBENAM CAHAYA KALBU DAN SIR (HATI DAN RAHSIA HATI). 
BERKATA ORANG BIJAK PANDAI : “ MATAHARI SIANG TERBENAM 
PADA WAKTU MALAM TETAPI MATAHARI HATI TIDAK TERBENAM.” 


Makhluk ini asalnya “adam (tidak ada). “Adam menerima kewujudan dari kesan 
perbuatan Allah s.w.t. Ada perbezaan antara perbuatan dengan kesan perbuatan. 
Misalnya, melukis adalah perbuatan dan lukisan adalah kesan perbuatan. Kesan 
kepada perbuatan adalah baharu sementara perbuatan pula menunjukkan sifat si 
pembuat. Perbuatan tidak berpisah daripada sifat dan sifat tidak berpisah daripada 
zat atau diri yang berkenaan. Kesan perbuatan tidak sedikit pun menyamai sifat 
yang asli. Kewujudan yang lahir dari kesan perbuatan Allah s.w.t tidak sedikit pun 
menyamai sifat Allah s.w.t. Apa sahaja yang mengenai Allah s.w.t, termasuklah 


perbuatan-Nya adalah: 
La n Hi z - *q 
Su da 


Tidak ada sesuatu yang serupa dengan-Nya. 

Kewujudan baharu yang menjadi kesan kepada perbuatan Allah s.w.t dinamakan 
athar. Alam semesta adalah athar. Tidak ada dari kalangan athar yang boleh 
dijadikan gambaran, ibarat atau lukisan untuk menceritakan tentang Pencipta 
athar. Kewujudan athar hanya boleh dijadikan dalil untuk menunjukkan Wujud 
Maha Pencipta. Jika tidak ada tindakan dari Maha Pencipta tentu tidak ada 


kewujudan yang menjadi kesan dari tindakan tersebut. 


Ahli ilmu merumuskan wujud alam menjadi bukti wujudnya Tuhan. Alam boleh 
menjadi bahan bukti kerana sifatnya yang boleh dilihat dan ada kenyataan 
mengenainya Ia menjadi nyata kerana ia diterangi oleh cahaya dan cahaya yang 
meneranginya adalah bahagian daripada athar juga. Matahari, bulan dan bintang 
adalah athar yang berkeupayaan memberikan cahaya. Sifat athar adalah berubah- 
ubah, tidak menetap. Cahaya yang keluar darinya juga berubah-ubah, dari terang 


kepada malap dan seterusnya terbenam. Allah s.w.t berfirman: 


da a EN PER MN D IL. ji su kn 
US a ar Si Si Sr a Ss a 


Ji a dr a 


Per SG Sua 

a 

Dan demikianlah Kami perlihatkan kepada Nabi Ibrahim kebesaran dan kekuasaan 
(Kami) di langit dan di bumi, dan supaya menjadilah ia dari orang-orang yang 
percaya dengan sepenuh-penuh yaqin. Maka ketika ia berada pada waktu malam 
yang gelap, ia melihat sebuah bintang (bersinar-sinar), lalu ia berkata: “Inikah 
Tuhanku?” Kemudian apabila bintang itu terbenam, ia berkata pula: “Aku tidak 
suka kepada yang terbenam hilang”. Kemudian apabila dilihatnya bulan terbit 
(menyinarkan cahayanya), ia berkata: “Inikah Tuhanku?” Maka setelah bulan itu 
terbenam, berkatalah ia: “Demi sesungguhnya, jika aku tidak diberikan petunjuk 
oleh Tuhanku, nescaya menjadilah aku dari kaum yang sesat”. Kemudian apabila 
ia melihat matahari sedang terbit (menyinarkan cahayanya), berkatalah ia: “Inikah 
Tuhanku? Ini lebih besar”. Setelah matahari terbenam, ia berkata pula: “Wahai 
kaumku, sesungguhnya aku berlepas diri (bersih) dari apa yang kamu sekutukan 
(Allah dengannya). Sesungguhnya aku hadapkan muka dan diriku kepada Allah 
yang menciptakan langit dan bumi, sedang aku tetap di atas dasar tauhid dan 
bukanlah aku dari orang-orang yang menyengutukan Allah (dengan sesuatu yang 


lain). ( Ayat 75 — 79 : Surah al-An'aam ) 


Ibrahim a.s mencari Tuhan dengan matanya bersuluhkan cahaya-cahaya athar. 
Beliau a.s kecewa kerana semua cahaya itu tidak menetap dan tidak bertahan. Lalu 
beliau a.s meninggalkan cahaya athar dan menghadapkan hati serta Rahsia hatinya 
kepada Maha Pencipta. Baharulah beliau a.s mendapat keyakinan yang teguh 
kerana cahaya yang menerangi hati dan Rahsia hatinya tidak berubah, tidak pudar 
dan tidak terbenam. Beliau a.s melihat dengan jelas bahawa athar tetap athar, tidak 


ada satu pun yang boleh disekutukan atau disifatkan kepada Tuhan. 


Kekeliruan tentang Tuhan terjadi kerana manusia melihat kesan perbuatan Tuhan 
sebagai perbuatan, kemudian meletakkan hukum bahawa perbuatan tidak berpisah 
daripada sifat dan sifat tidak berpisah daripada zat. Oleh sebab itu perbuatan juga 


zat. Jika zat menjadi Tuhan maka perbuatan juga Tuhan dan apa yang terbit dari 

perbuatan juga Tuhan. Begitulah kesesatan yang terjadi akibat percubaan melihat 


Tuhan dengan suluhan cahaya athar dan menggunakan hukum logik matematik. 


Seseorang haruslah melihat kepada asalnya iaitu “adam (tidak wujud). “Adam 
adalah lawan bagi Wujud. Jika manusia berpaling kepada “adam maka dia akan 
terhijab dari Wujud Allah s.w.t. Pandangannya akan diliputi oleh athar yang juga 
datang dari “adam. Tidak mungkin manusia menemui jalan yang sebenar jika 
mereka melalui jalan yang berdasarkan asal kejadiannya iaitu “adam. Tuhan 
adalah Wujud, mustahil “adam. Wujud-Nya Esa, tidak berbilang sedangkan wujud 
athar yang dari “adam berbilang-bilang. “Adam tetap tidak ada walaupun banyak 
makhluk yang diciptakan daripadanya. Penciptaan yang demikian tidak 
menambahkan Wujud. Walau sebanyak mana pun makhluk yang diciptakan 
namun, Allah s.w.t tetap Esa. Usaha untuk menemui keesaan Wujud Allah s.w.t 
dengan menuruti jalan “adam adalah sia-sia. Kewujudan aspek kedua mestilah 
disingkap jika Allah s.w.t mahu ditemui. Kewujudan yang perlu disingkapkan itu 
adalah yang berhubung dengan Wujud Allah s.w.t, bukan yang datangnya dari 
“adam. Kewujudan yang berhubung dengan Wujud Allah s.w.t itu adalah rohani. 


Firman-Nya: 


NR ERA ann BE a a pa x AKA Gi sa SANG 


a 


KEPeRa a Iza SI 


(Ingatlah peristiwa) tatkala Tuhanmu berfirman kepada malaikat: “Sesungguhnya 
Aku hendak menciptakankan manusia — Adam -dari tanah; Kemudian apabila Aku 
sempurnakan kejadiannya, serta Aku tiupkan padanya roh (ciptaan)-Ku, maka 


hendaklah kamu sujud kepadanya”. ( Ayat 71 — 72 : Surah Saad ) 


San 

Katakan: “ Roh itu dari perkara urusan Tuhanku.” ( Ayat 85 : Surah al- Israa' ) 


Roh adalah amr (urusan atau perintah) Allah s.w.t, tidak termasuk dalam 
golongan yang diperintah. Malaikat, jin dan lain-lain termasuk dalam golongan 
yang diperintah. Roh manusia adalah satu Rahsia Allah s.w.t. Ia dinisbahkan 
kepada Allah s.w.t, bukan kepada “adam. Pada tahap amr (urusan) Tuhan ia 
dipanggil Sir (Rahsia Allah s.w.t), atau Rahsia hati. Pada tahap berkait dengan 
jasad ia dinamakan kalbu atau hati. Semua kualiti yang baik adalah berkait dengan 
toh dan semua kualiti yang jahat berkait dengan “adam. Jika alam maya diterangi 
oleh cahaya athar, hati dan rahsia hati yang dinisbahkan kepada roh urusan Tuhan, 
diterangi oleh nur sifat Allah s.w.t. Kualiti hati dan rahsia hati adalah mengenal. 
Nur sifat Allah s.w.t itulah yang menerangi hati untuk menyaksikan kepada 
Tuhannya. Hati orang arifbillah yang diterangi oleh nur sifat Allah s.w.t tidak lagi 
dikelirukan oleh cahaya athar dan benda-benda yang dipamerkan. Mata hati 
menyaksikan Rububiyah pada segala perkara. Zahirnya sibuk dengan makhluk, 
hatinya menyaksikan Rububiyah dan Sirnya (rahsia hati) tidak berpisah daripada 


Allah s.w.t walau sedetik pun. 


Sir yang menerima sinaran Nur Sifatullah membawa sifat-sifat yang 
menceritakan tentang Sifat Allah s.w.t yang menyinarinya. Manusia pilihan yang 
diheret oleh Sir tersebut akan memakai sifat-sifat yang menceritakan hubungannya 
dengan Allah s.w.t. Nabi Muhammad s.a.w dikenali sebagai Habiballah; Nabi Isa 
a.s sebagai Roh Allah; Nabi Musa a.s sebagai Kalim Allah; Nabi Ibrahim a.s 
sebagai Khalil Allah. Manusia yang bukan nabi juga menerima pimpinan Sir yang 
menerima sinaran Nur Sifatullah dan dengan yang demikian mereka dikenali. Abu 
Bakar dikenali sebagai as-Siddik dan Hamzah sebagai Singa Allah. Manusia lain 
pula ada yang dikenali sebagai Abdul Malik, Abdul Wahab, Abdul Karim, Abdul 
Latif dan lain-lain. Hamba-hamba pilihan itu mendapat gelaran yang dihubungkan 
dengan Allah s.w.t kerana Sir mereka disinari oleh Nur Sifatullah, sebagai 


persediaan buat mereka menanggung amanah Allah s.w.t. Firman-N ya: 

Dan (ingatkanlah peristiwa) hamba-hamba Kami: Nabi Ibrahim dan Nabi Ishaq 
serta Nabi Ya'aqub, yang mempunyai kekuatan (melaksanakan taat setianya) dan 
pandangan yang mendalam (memahami agamanya). Sesungguhnya Kami telah 
jadikan mereka suci bersih dengan sebab satu sifat mereka yang murni, iaitu sifat 
sentiasa memperingati negeri akhirat. Dan sesungguhnya mereka di sisi Kami 
adalah orang-orang pilihan yang sebaik-baiknya. Dan (ingatkanlah peristiwa) Nabi 
Ismail dan Nabi Alyasa', serta Nabi Zulkifli; dan mereka masing-masing adalah 


dari orang-orang yang sebaik-baiknya. ( Ayat 45 — 48 : Surah Saad ) 


Allah s.w.t mempersucikan hamba-hamba pilihan-Nya dengan menyinari Sir 


mereka dengan nur sifat-Nya dan dengan itu mereka menjadi sebaik-baik hamba 


yang menjalankan perintah Allah s.w.t. 

Hikmat 115 & 116 : Takdir Adalah Ujian Allah S.W.T. 


Dg Se A Al P D a 
naa D 


SEHARUSNYA TIDAK MENEKAN (JIWA KAMU) OLEH BALA YANG 
MENIMPA KAMU KERANA KAMU MENGETAHUI BAHAWA TUHAN 
MENGUJI KAMU DAN DIA YANG MENIMPAKAN KAMU DENGAN 
TAKDIR-NYA ADALAH TUHAN YANG BIASA MEMBERIKAN KEPADA 
KAMU YANG BAIK-BAIK YANG DIPILIH UNTUK KAMU. 


Li s Z A Ca IA 4 PA Ra a. 0 

SESIAPA YANG MENYANGKA TIADA KEHALUSAN HIKMAT PADA 
TAKDIR YANG MENIMPANYA, ITU ADALAH KERANA SINGKAT 
PANDANGAN (MATA HATINYA). 


Seseorang itu memiliki dua aspek kewujudan. Pertama ialah yang diciptakan dari 
“adam, dinamakan kewujudan zahir. Ia menjadi sarang, sarung atau bekas yang 
tidak mempunyai sebarang daya dan upaya, tidak boleh mendengar, melihat, 
berkata-kata, merasa, bergerak dan lain-lain. Ia boleh dianggap sebagai alat yang 
hanya menurut si pengguna alat itu. Kewujudan zahir pada hakikatnya tidak 
wujud. Kewujudan aspek kedua adalah kewujudan rohani yang dinisbahkan 
kepada Allah s.w.t, tidak kepada “adam. Wujud rohani inilah wujud yang sebenar, 
iaitu yang dibahasakan sebagai diri, hati, nafsu dan ungkapan “AKU”. Gabungan 
dua jenis kewujudan tersebut dinamakan manusia. Jika manusia itu tidak 
mempunyai jasad, iaitu jika ia hanya berada dalam aspek rohani sahaja, maka ia 


adalah malaikat. Jika ia hanya mempunyai jasad sahaja, maka ia adalah mayat. 

Wujud yang datang dari “adam kembali kepada “adam, akan rosak binasa dan 
hilang terus. Ia bermula dari tiada dan kesudahannya pun tiada juga. Tidak ada 
apa-apa yang dapat dipertahankan dari kewujudan jenis ini. Ia juga tidak dapat 
dipertanggungjawabkan kerana apabila ia binasa tanggungjawabnya juga binasa. 
Fungsi kewujudan yang dari “adam ini adalah menjadi alat kepada wujud rohani. 
Wujud rohani memerintah dan menggunakan wujud “adam (benda). “Adam dalam 
keadaan aslinya sebagai “adam tidak memiliki sebarang pengaruh atau kesan. 
Tetapi, bila ia menerima nikmat penciptaan, diberi suasana kebendaan, memakai 
berbagai-bagai rupa, maka ia juga diberi keupayaan untuk merangsang, 
mempengaruh dan menarik. Semua keupayaan tersebut tertuju kepada rohani. 
Alam benda yang diciptakan dari “adam bertindak sebagai besi berani menarik 
rohani agar menghadap kepadanya. Tindakan dan kesan dari alam benda kepada 
rohani itu dinamakan ujian. Semua yang diciptakan oleh Allah s.w.t menjadi alat 
yang menguji rohani. Benda-benda alam, kejadian dan pengalaman merupakan 
alat-alat yang menyampaikan ujian, tetapi bukanlah ujian itu sendiri. Ujian yang 
sebenar adalah cetusan yang lahir dalam hati ketika menerima kedatangan benda- 
benda alam, kejadian dan peristiwa. Misalnya, kematian orang yang dikasihi 
dialami oleh semua orang tetapi reaksi hati masing-masing tidak sama. Ada orang 
yang menangis, meraung, menghempaskan badannya ketika menghadapi kematian 
orang yang dikasihi itu. Ada pula orang yang menerimanya dengan tenang. 
Kejadian yang dihadapi adalah sama tetapi kesannya pada hati tidak sama. Orang 
yang menangis dan meraung merasakan dia menghadapi ujian yang sangat hebat. 
Orang yang bertenang tidak merasakan sebarang ujian, malah dia menganggap apa 
yang berlaku sebagai takdir Allah s.w.t. Apa yang mesti berlaku apabila berlaku 
tidak dianggapnya sebagai ujian. Semuanya adalah takdir. Misal yang lain pula, 
ada orang yang tidak dapat tidur lena kerana ada orang yang telah menyindirnya. 
Dirasakannya peristiwa itu sebagai bala yang sangat besar. Orang lain pula 
menganggap sindiran sebagai gurauan yang remeh-temeh, tidak perlu disimpan di 


dalam hati. Sebenarnya apa yang berlaku dan apa yang orang lain kata tidak 

memberi sebarang kesan. Perkara yang memberi kesan adalah apa yang diri 
sendiri tekankan kepada dirinya. Benda-benda alam, kejadian dan peristiwa tidak 


mampu menekan jiwa seseorang. Orang itulah yang menekan jiwanya sendiri. 


Segala yang dihadapi oleh seseorang itu dinamakan takdir. Takdir tidak menekan 
jiwa seseorang. Takdir adalah pembahagian yang Allah s.w.t telah tetapkan bagi 
setiap hamba-Nya. Tuhan yang membahagikan takdir itu adalah Tuhan Yang 
Maha Pengasih dan Maha Penyayang. Takdir yang dipilih untuk hamba-Nya 
berada dalam sempadan kasihan belas dan kehalusan budi-Nya. Dia tidak berlaku 
kejam dan zalim kerana kejam dan zalim bukanlah sifat-Nya. Jika kita salah 
mentafsirkan kehalusan pembahagian takdir-Nya yang penuh dengan hikmat 
kebijaksanaan, itu adalah kerana kejahilan diri kita sendiri, ditambah lagi dengan 


lemahnya iman di hati. 


Ilmu dan iman adalah pertahanan hati. Jika pertahanan ini lemah mudahlah bagi 
musuh-musuhnya mengenakan tipu daya yang menyebabkan apa sahaja yang 
mengenainya akan menjadi bala. Kekayaan akan membuatnya tamak. Kekuasan 
akan membuatnya hilang pedoman. Ilmu membuatnya ego. Apa juga yang 
dimilikinya tidak membuatnya berasa tenteram. Jiwanya sentiasa keresahan. Inilah 


orang yang tidak lepas dari ujian dan bala. 


Hikmat yang menyentuh tentang ujian ini dikemukakan selepas disentuh tentang 
Sir dan Nur sifat Allah s.w.t yang membawa kita mengingati hamba-hamba 
pilihan iaitu para anbia. Mereka merupakan golongan yang paling banyak 
menerima ujian. Ujian merupakan perjalanan hidup nabi-nabi. Mereka telah 
memberi petunjuk bagaimana cara menghadapi ujian. Alat menghadapi ujian 
adalah berserah diri kepada Allah s.w.t. Di dalamnya ada sabar dan syukur. Ujian 


bala dihadapi dengan sabar dan ujian nikmat dihadapi dengan syukur. 


Hati yang disinari oleh Sir yang menerima sinaran Nur sifat Allah s.w.t 


berpandangan jauh, mampu menyaksikan hikmah pada setiap perbuatan Allah 


Kandungan 


s.w.t, baik dalam bala mahupun dalam nikmat. Bala dan nikmat tidak menghijab 
hati untuk melihat keadilan-Nya, kemurahan-Nya, kasih sayang-Nya, kasihan 
belas-Nya dan kebijaksanaan-Nya. 

Hikmat 117 : Hawa Nafsu Dan Kesamaran Jalan 


o 


9 sa D AA A P Pa peN Pa 

TIDAK DIKHUATIRKAN ATAS KAMU SAMARNYA JALAN YANG KAMU 
TEMPUHI, TETAPI YANG DIKHUATIRKAN ADALAH KEMENANGAN 
HAWA NAFSU ATAS KAMU. 


Orang yang mendapat keinsafan untuk kembali kepada Allah s.w.t selalunya 
menghadapi kebingungan dalam memilih jalan menuju Allah s.w.t. Kebingungan 
dan kekeliruan akan bertambah jika seseorang itu cenderung untuk memasuki 
aliran tarekat Percanggahan pendapat ulama dalam masyarakat membuatnya 
tidak dapat memutuskan siapakah yang benar. Satu pihak mendabik dada 
mengatakan bahawa mereka yang benar, dan pihak lain adalah salah. Mereka 
adalah ahli sunah sementara pihak lain adalah ahli bidaah. Menurut mereka, ilmu 
mereka yang Islamik, sementara ilmu pihak lain adalah sesat. Tarekat merekalah 
yang sampai kepada Rasulullah s.a.w sementara tarekat orang lain putus di tengah 
jalan. Jadi, siapakah yang berada di atas jalan yang benar lagi lurus? Jalan 
manakah yang mahu diikuti? Keadaan yang demikian membuat orang yang baharu 


untuk memilih jalan mengalami kebingungan dan kekeliruan. 


Bagi mengelakkan kebingungan dan kekeliruan tersebut dan mencari 
penyelesaiannya, Kalam Hikmat 117 di atas menarik perhatian kepada persoalan 
pokok. Jangan terlalu khuatir tentang jalan mana yang mahu dipilih dan guru mana 
mahu diikuti. Apa yang penting adalah berwaspada agar diri kita tidak ditawan 
oleh nafsu. Sekiranya hawa nafsu menawan kita nescaya kita akan sesat walau 
jalan mana yang kita lalui dan guru mana kita ikuti. Hawa nafsu menyekat cahaya 
petunjuk dari masuk ke dalam hati. Bila hati dilengkungi oleh tembuk hawa nafsu 
tidak ada guru yang boleh memasukkan ilmu ke dalam dada kita dan tidak ada 


jalan yang dapat menetapkan langkah kita. Dengan ini, seelok-eloknya perhatian 

mesti diberi kepada latihan mengawal hawa nafsu. Bila hawa nafsu sudah 
terkawal, insya-Allah jalan kebenaran akan terbuka kepada kita. Sekiranya kita 
sedang mengikuti jalan yang salah, diheret oleh guru yang sesat, tetapi hawa nafsu 
tidak menawan kita, kita akan mudah menerima kebenaran bila ia datang. Dan, 
kita tidak keberatan untuk meninggalkan jalan yang salah dan guru yang sesat itu 
untuk mengikuti jalan yang lurus dan guru yang benar. Apa yang penting adalah 
maksud dan tujuan hendaklah betul. Tetapkan yang Allah s.w.t sahaja yang 
menjadi maksud dan tujuan. Jika belajar ilmu agama janganlah kerana bertujuan 
mahu menjadi guru yang dikagumi. Jika beramal ibadat jangan pula kekeramatan 
yang dituntut. Tetapkan haluan menuju Allah s.w.t. Jika kita berpegang dengan 
prinsip demikian mudahlah kita mencari guru yang benar dan jalan yang lurus. 
Guru mana pun boleh diikuti asalkan dia mengajar ilmu yang dari al-Quran dan 
as-Sunah, berpandu kepada perjalanan khalifah ar-rasyidin dan guru itu sendiri 
beramal mengikut ilmu tersebut. Tarekat yang mana pun boleh diikuti asalkan ia 
berada dalam sempadan al-Quran dan as-Sunah, jangan mengadakan bidaah. Pada 


sepanjang masa bukakan hati untuk menerima taufik dan hidayat dari Allah s.w.t. 


Seharusnya tidak terjadi kekeliruan dalam memilih jalan kerana Islam sudah 
cukup lengkap, nyata dan tidak ada samar-samar. Tarekat Islam adalah zahir 
sibuk dengan syariat dan batin memperteguhkan iman. Hati bersandar kepada 
Allah s.w.t dan mata hati memerhatikan Rububiyah dalam segala perkara dan 
pada setiap ketika. Jangan bersandar kepada amal dan ilmu. Perhatikan firman- 


firman-Nya: 
An Sa A a 


Dan orang-orang Yahudi berkata: “Uzair ialah anak Allah”. Dan orang-orang 


Nasrani berkata: “ Al-Masih ialah anak Allah”. ( Ayat 30 : Surah at-Taubah ) 

AN D4 a MS su a 


Mereka menjadikan pendeta-pendeta dan ahli-ahli agama mereka sebagai 


pendidik-pendidik selain dari Allah. ( Ayat 31 : Surah at-Taubah ) 
SA Sa 


Bahkan mereka adalah menyembah jin syaitan. ( Ayat 41 : Surah Saba' ) 


Ii Mg p 
ol reSi dg a 


Nampakkah (wahai Muhammad) keburukan keadaan orang yang menjadikan hawa 


nafsunya: tuhan yang dipuja lagi ditaati? ( Ayat 43 : Surah al-Furqaan ) 
GAS Jal a Re Reap RR Ba Seo 


3 da A Kn DA 


Katakanlah (wahai Muhammad): “Jika bapa-bapa kamu, dan anak-anak kamu, dan 
saudara-saudara kamu, dan isteri-isteri (atau suami-suami) kamu, dan kaum 
keluarga kamu, harta benda yang kamu usahakan, dan perniagaan yang kamu 
bimbang akan merosot, dan tempat tinggal yang kamu sukai, - (jika semuanya itu) 
menjadi perkara-perkara yang kamu cintai lebih daripada Allah dan Rasul-Nya 
dan (daripada) berjihad untuk agama-Nya, maka tunggulah sehingga Allah 
mendatangkan keputusan-Nya (azab seksa-Nya); kerana Allah tidak akan memberi 


petunjuk kepada orang-orang yang fasiq (derhaka)”. ( Ayat 24 : Surah at-Taubah ) 

Allah s.w.t telah menunjukkan jalan yang jelas. Syirik juga telah diperjelaskan. 
Seharusnya tidak terjadi kebingungan dalam mengatur langkah menuju Allah 
s.w.t. Jalan yang terang benderang itu akan menjadi samar sekiranya hawa nafsu 
menguasai hati. Oleh itu peliharalah hati kita agar kita tidak menjadi hamba 


kepada hawa nafsu yang akan membinasakan kita. 

Hikmat 118 : Sifat Kewalian Ditutup Daripada Pandangan Umum 
a Aa s8 a P DA PA a PEN Rai pi # Iri P BA Sia 
Sa ga RA ua Depa 
ea 


MAHA SUCI ALLAH YANG MENUTUPI RAHSIA KEISTIMEWAAN (PARA 
WALI) DENGAN DIPERLIHATKAN SIFAT KEMANUSIAAN BIASA 
KEPADA ORANG RAMAI DAN TERNYATA KEBESARAN KETUHANAN 
ALLAH S.W.T DALAM MEMPERLIHATKAN SIFAT KEHAMBAAN (PADA 
PARA WALI-NYA). 


Orang yang jahil dan lemah imannya mudah terlintas sangkaan apabila berhadapan 
kejadian yang luar biasa yang terzahir daripada seseorang manusia. Nabi Ia a.s 
dilahirkan secara luar biasa, dan padanya terzahir mukjizat yang luar biasa, 
menyebabkan segolongan manusia menganggap beliau a.s sebagai anak Tuhan. 
Uzair yang ditidurkan oleh Allah s.w.t selama seratus tahun dan dijagakan di 
kalangan generasi yang sudah melupai Kitab Taurat, lalu Uzair membacakan isi 
Kitab Taurat dengan lancar. Orang ramai pun menganggap Uzair sebagai luar 


biasa, lalu mengangkatnya sebagai anak Tuhan. 


Orang ramai sering mengagungkan manusia yang memiliki kebolehan yang luar 
biasa. Kadang-kadang cara pengagungan itu sangat keterlaluan sehingga orang 
yang diagungkan itu didudukkan pada taraf yang melebihi taraf manusia. Selain 
dianggap sebagai anak Tuhan, ada juga yang dianggap sebagai penjelmaan Tuhan. 


Timbul juga penabalan sebagai Imam Mahadi yang dijanjikan Tuhan. 


Kesan pemujaan sesama manusia banyak terdapat pada lembaran sejarah. 
Pemujaan yang demikian disifatkan Allah s.w.t sebagai mempertuhankan 
makhluk. Perkara ini berlaku kerana salah mentafsirkan kejadian luar biasa yang 


terzahir pada orang berkenaan, walaupun mereka tidak meminta diagungkan. 

Perkara luar biasa yang terjadi pada nabi-nabi dinamakan mukjizat dan yang 
terjadi pada wali-wali dinamakan keramat. Mukjizat menjadi sebahagian daripada 
bukti atau hujah kepada orang ramai tentang kebenaran kenabian. Fungsi utama 
mukjizat adalah memperkuatkan keyakinan orang ramai kepada seseorang nabi 
itu. Sesuai dengan fungsinya mukjizat berlaku secara terbuka dan diketahui umum. 
Keramat pula merupakan kurniaan khusus kepada para wali. Tujuan utamanya 
adalah untuk menambahkan keyakinan wali itu sendiri. Ia bukan bertujuan untuk 


membuktikan kedudukan wali itu kepada orang ramai. 


Kekeramatan banyak berlaku pada zaman akhir ini, jarang berlaku pada zaman 
Rasulullah s.a.w dan para sahabat, sedangkan para sahabat baginda s.a.w adalah 
aulia Allah yang agung. Sebahagian daripada mereka telah pun diistiharkan 
sebagai ahli syurga ketika mereka masih hidup lagi. Mereka sudah memiliki iman 
yang sangat teguh, tidak perlu kepada kekeramatan untuk menguatkannya. 
Jaminan syurga yang diberikan oleh Rasulullah s.a.w tidak membuat mereka 
mengurangkan khidmat bakti mereka kepada Allah s.w.t. Umat yang akhir ini 
tidak memiliki hati sebagaimana umat pada zaman Rasulullah s.a.w. Umat zaman 
akhir ini memerlukan kekeramatan sebagai penawar yang menguatkan hati 
mereka. Oleh sebab kekeramatan itu lebih berguna untuk diri sendiri, maka ia 
lebih banyak berlaku secara tersembunyi, hanya sebilangan kecil yang 
menyaksikannya atau kadang-kadang tidak ada yang melihatnya. Sifat kewalian 
dizahirkan kepada wali Allah itu sendiri sedangkan kepada orang ramai dizahirkan 
sifat manusia biasa, hinggakan orang ramai tidak mengetahui kedudukannya yang 
sebenar. Dengan demikian seseorang wali Allah itu diberi layanan sebagai 
manusia biasa. Dia perlu hidup dan menguruskan kehidupan seperti orang ramai. 
Perilakunya yang memakai sifat kemanusiaan biasa menjadi contoh kepada orang 
ramai, bagaimana mahu menjalani kehidupan di dunia dengan mentaati Allah 


s.w.t. Rasulullah s.a.w menjalani kehidupan sebagai manusia biasa di mana 

baginda s.a.w terpaksa mengikat perut dengan kain bagi menahan lapar, padahal 
dengan hanya berdoa kepada Allah s.w.t baginda s.a.w boleh menjadi kenyang 
tanpa makan. Para nabi dan para wali adalah manusia yang menjadi model untuk 
diikuti oleh orang ramai. Jika mereka hidup secara istimewa seperti bergerak 
secepat kilat dan kenyang tanpa makan, sudah tentu tidak ada manusia yang dapat 
mengikut mereka. Oleh itu apabila Allah s.w.t memakaikan sifat kehambaan 
seperti orang ramai kepada para nabi dan para wali-Nya itu adalah bagi kebaikan 
manusia umum. Orang ramai boleh mengikut contoh yang mudah dan tidak timbul 


pemujaan sesama manusia yang boleh membawa kepada syirik. 

Hikmat 119 : Perhatikan Kewajipan Bukan Permintaan 


D D nn An ASA 
JANGAN MENGADAKAN TUNTUTAN TERHADAP TUHAN KAMU 
LANTARAN KELEWATAN TERCAPAINYA HAJAT KAMU, TETAPI 

TUNTUTLAH DIRI KAMU AGAR TIDAK MELEWATKAN KEWAJIPAN 

(TERHADAP ALLAH S.W.T). 


Sikap bertauhid hendaklah sentiasa dipupuk supaya syirik dapat dikikis hingga 
kepada yang paling halus. Salah satu pintu yang mudah dimasuki oleh anasir 
syirik adalah hajat dan keinginan diri sendiri baik dari segi duniawi, ukhrawi 
ataupun kedudukan kerohanian. Ahli dunia berhajatkan kesenangan duniawi. Ahli 
akhirat berhajatkan kesenangan dan keselamatan syurgawi. Ahli kerohanian 
berhajatkan peningkatan makam. Masing-masing itu masih lagi mempunyai 
sesuatu hajat yang selain Allah s.w.t. Apa sahaja yang selain Allah s.w.t mestilah 
dileburkan agar tidak ada yang bertempat di dalam hati selain Allah s.w.t. Hati 
hanyalah untuk Allah s.w.t. 


AN SA Sa SA 


Kalbu (hati) orang Mukmin adalah istana Allah s.w.t. ( Maksud Hadis )”” 


Amat tidak wajar membenarkan sesuatu selain Allah s.w.t mendiami Istana Allah 
s.w.t. Jika sesuatu dimasukkan ke dalam istana Allah s.w.t bermakna sesuatu itu 
didudukkan pada taraf yang menyaingi Allah s.w.t. Ini adalah perbuatan yang 
sangat tidak beradab kepada Allah s.w.t, menyalahi sifat ubudiyah (kehambaan) 
yang diwajibkan kepada sekalian makhluk. Setiap hamba Allah s.w.t diwajibkan 


memperhatikan ketuhanan Allah s.w.t dan menjaga adab hamba kepada Tuhan, 


2? Saya tidak menemukan asal baginya. 

iaitu taat kepada perintah-Nya, hukum-Nya dan ketentuan-Nya. Allah s.w.t adalah 
Tuhan Yang Maha Pemurah, Maha Penyayang dan Maha Mengerti. Dia sangat 
mengerti menguruskan hamba-Nya lebih daripada hamba itu menguruskan dirinya 
sendiri. Dia yang menciptakan makhluk dan keperluan makhluk dan Dia juga yang 
mengadakan pembahagian. Hanya Dia yang benar-benar memahami apa yang 
perlu bagi setiap makhluk tanpa perlu Dia diperingatkan, apa lagi dikenakan 
tuntutan. Tidak ada satu makhluk pun yang berhak mempersoalkan apa yang 
Tuhan buat tetapi setiap makhluk diwajibkan menjawab soalan Tuhan. Hamba 
yang mengerti tarafnya sebagai hamba akan memelihara kewajipan kehambaan 
tanpa membuat sebarang tuntutan, sebaliknya mengawasi dirinya agar sentiasa 


menjaga adab dan peraturan kehambaan yang dikenakan kepadanya. 


Keresahan yang timbul dalam jiwa lantaran tidak mendapat apa yang dihajati 
adalah kerana hati telah menggunakan daya nilai yang tidak benar. Allah s.w.t 
telah menetapkan satu piawaian. Segala penilaian mestilah ditundukkan kepada 
piawaian Allah s.w.t. Jika hati memilih piawaian akal dan piawaian nafsu hati itu 
tidak dapat lari daripada keraguan yang mendatangkan keresahan. Nafsu dan akal 
mesti ditundukkan agar menyesuaikan diri dengan piawaian Allah s.w.t. Segala 
hajat dan keinginan mestilah menurut kehendak Allah s.w.t. Segala hujah dan 
pembuktian mestilah menyokong peraturan Allah s.w.t. Apabila nafsu dan akal 
sudah tunduk kepada kehendak dan peraturan Allah s.w.t baharulah mata hati 


berupaya menyaksikan dengan pandangan hikmah. 
z 7 ke Ka z Pa & w Dip Pu 
Su Anu a dn A Ker 3 


Dan apa jua yang menimpa kamu dari sesuatu kesusahan (atau bala bencana), 
maka ia adalah disebabkan apa yang kamu lakukan (dari perbuatan-perbuatan 
yang salah dan berdosa); dan (dalam pada itu) Allah memaafkan sebahagian besar 


dari dosa-dosa kamu. (Ayat 30 : Surah asy-Syura ) 

Pandangan hikmah memperlihatkan bahawa apa juga kerugian yang menimpa 
manusia adalah kerana kesalahan yang dilakukannya sendiri. Jika doanya tidak 
dimakbulkan atau lambat dimakbulkan, ia adalah kerana kesalahan yang telah 
dilakukannya menghalang doa itu naik ke Hadrat Allah s.w.t. Jika bala 
menimpanya ia adalah kerana dosa yang telah dilakukannya. Jika hajat atau 
keinginan yang sukar diperolehi mendatanginya, ia adalah kerana hatinya 
dibungkus oleh kegelapan nafsu. Jika akalnya gagal merenungi keagungan dan 
kebesaran Allah s.w.t ia adalah kerana perhatiannya hanya menjurus kepada soal 


kebendaan dan perkara-perkara zahir. 


Perlulah diperhatikan keadaan diri sendiri. Memperbaiki diri adalah lebih baik 
daripada merungut kerana tidak mendapat apa yang diingini. Bila diri, hati, nafsu 
dan akal sudah bersesuaian dengan peraturan dan kehendak Allah s.w.t segala 


perkara akan menjadi mudah. 

Hikmat 120 : Zahir Bersyariat Dan Batin Beriman 


LA St AR ? A * A ; T a. bn & IL. a 
Bi II SI a du Sg a 
A 077 Pa ? de 
D di La 


APABILA KAMU PADA ZAHIRNYA DIHIASKAN DENGAN TAAT 
KEPADA PERINTAH-NYA DAN DIKURNIAKAN PADA BATIN KAMU 
MENYERAH BULAT KEPADA ALLAH S.W.T, YANG DEMIKIAN ADALAH 
SEBESAR-BESAR NIKMAT BUAT KAMU. 


Hamba Allah yang sejati adalah yang menggunakan segala daya dan upayanya 
untuk mentaati Allah s.w.t, menurut segala perintah-Nya tanpa hujah, tanpa 
tangguh, tanpa ragu-ragu dan pada masa yang sama hatinya yakin sungguh- 
sungguh kepada ketuhanan Allah s.w.t yang memelihara, menjaga, melindungi, 
menguruskan segala sesuatu dengan cara yang paling baik. Mentaati perintah 
Allah s.w.t dengan memelihara sempadan syariat dinamakan takwa, dan keyakinan 
hati terhadap ketuhanan Allah s.w.t yang memelihara serta mengatur, dinamakan 
iman. Gandingan iman dan takwa melahirkan sifat ubudiyah yang sejati. Beriman 
tanpa bertakwa atau beramal adalah kejahilan. Beramal tanpa beriman adalah 
munafik. Iman dan takwa merupakan dua belah sayap yang saling bantu 
membantu agar insan dapat terbang menuju Tuhan. Jika hanya satu sayap sahaja 
yang ada seseorang itu hanya berpusing-pusing di bumi. Walaupun jauh jarak 
yang telah dipusingnya namun, dia tetap berada di bumi, tidak terbang ke alam 


tinggi. 


Seseorang yang menggabungkan iman dan takwa adalah orang yang bersesuaian 
zahirnya dengan batinnya atau harmoni kedudukan syariat dan hakikatnya. 
Amalan zahirnya sesuai dengan tuntutan syarak dan batinnya menghadap kepada 


Allah s.w.t. Orang yang bersesuaian iman dan takwanya, zahir dan batinnya, 

syariat dan hakikatnya, jasmani dan rohaninya, sebenarnya mendapat sebesar- 
besar nikmat daripada Allah s.w.t. Dia terlepas daripada sifat munafik. Dia berada 
pada tarekat (jalan) yang benar. 


Apabila seseorang menganut agama Islam dia dinamakan muslim. Muslim 
menerima syariat Islam sebagai cara hidupnya. Dia memahami dan mengakui akan 
kebaikan dan kebenaran peraturan yang ditetapkan oleh syariat Islam. Kemudian 
dia beriman dengan sesungguhnya kepada Allah s.w.t. Kedudukannya naik 
daripada muslim kepada Mukmin. Mukmin mempunyai keyakinan yang teguh 
terhadap Allah s.w.t dan dia tidak ragu-ragu untuk menyerahkan seluruh 
kehidupannya kepada Tuhan. Dia yakin Allah s.w.t sahaja yang mengatur 
kehidupannya. Orang Mukmin mematuhi syariat bukan kerana kebaikan dan 
kebenaran syariat itu semata-mata, tetapi adalah kerana Allah s.w.t. Dia melihat 
syariat sebagai peraturan Allah s.w.t dan sebagai hamba dia wajib akur kepada 
peraturan tersebut. Ketaatan kepada syariat yang didorong oleh iman yang teguh 
membentuk sifat takwa. Orang yang bertakwa naik dari tahap Mukmin kepada 
tahap muttaqin. Makam muttaqin adalah makam keteguhan beramal dengan 
syariat Islam dan ketetapan hati bersandar kepada Allah s.w.t. Keteguhan dan 
ketetapan hati dalam makam muttaqin menjadi tangga untuk mencapai makam 
muqarrabin iaitu orang yang hampir dengan Allah s.w.t. Orang yang paling hampir 
dengan Tuhan adalah orang yang paling bertakwa iaitu orang yang paling teguh 
kedudukannya pada makam muttaqin. Makam muttaqin bukan sahaja menjadi 
tangga untuk mencapai makam muqarrabin bahkan ia juga menjadi tapak untuk 
naik kepada makam ariffin. Sepanjang perjalanan dari makam Muslim kepada 
makam ariffin, iman dan amal menjadi kenderaan. Perpindahan dari satu makam 
kepada makam yang lain memperlihatkan keteguhan dan ketetapan amal dan 


iman. 


Sekiranya Allah s.w.t berkehendak mengurniakan kepada hamba-Nya kedudukan 


yang baik pada sisi-Nya maka hamba tersebut dikurniakan keteguhan dalam 

melakukan ketaatan kepada-Nya dan diperkuatkan imannya. Hamba yang 
memperolehi kurniaan begini menjadi hamba yang gemar beribadat, beramal salih 
dan kuat pula bertawakal kepada Allah s.w.t. Inilah hamba Allah s.w.t yang 
berjaya. 

Hikmat 121 : Kekeramatan Bukan Jaminan Kesempurnaan 
AK 2 Ig DA PAN 
Mada JAS karas CS AP 


TIDAK SEMUA YANG TERZAHIR KEKERAMATANNYA ITU SEMPURNA 
PANGKAT KEWALIANNYA. 


Orang yang kerohaniannya belum cukup mantap suka meninjau keadaan dirinya 
sendiri untuk melihat kalau-kalau terdapat tanda-tanda kekeramatan padanya. 
Kekeramatan yang dimaksudkan adalah kebolehan luar biasa yang tidak dapat 
dilakukan oleh orang ramai, misalnya berjalan di atas air, tidak basah ditimpa 
hujan, dalam sekelip mata boleh berada di Makkah, doa cepat makbul dan lain- 
lain. Jika dia melihat tanda-tanda yang seumpama itu ada pada dirinya dia 


merasakan telah berjaya dalam perjuangannya. 


Orang yang beranggapan begini kurang mengerti tujuan perkara luar biasa yang 
berlaku ke atas dirinya. Perkara seperti itu bukanlah peristiharan bahawa dia sudah 
cukup bersih dan sudah menjadi wali yang agung. Perkara seperti ini adalah alat 
untuknya mengenal kekuasaan Allah s.w.t yang tidak terikat pada hukum sebab 
akibat, tidak dikongkong oleh ikhtiar makhluk. Kekeramatan adalah pengenalan 
kepada sifat Berdiri Dengan Sendiri, Berkehendak dan Berkuasa melakukan apa 
sahaja tanpa ditekan oleh sesiapa dan tanpa disebabkan oleh sesuatu sebab. Allah 
s.w.t tidak ditakluki oleh sempadan sebab musabab. Sebab musabab mengongkong 
kekuasaan dan kekuatan makhluk tetapi tidak memberi bekas kepada kekuasaan 
dan kekuatan Allah s.w.t. Sebab musabab menjadi dinding yang tebal menghalang 
manusia dari melihat kepada kekuasaan dan keagungan Allah s.w.t. Jika seseorang 
ingin menghampiri Allah s.w.t dinding tersebut perlu dirobohkan. Dia tidak boleh 
bersandar kepada sebab musabab untuk mengeluarkan akibat. Sebab dan akibat 
tidak terjadi dengan sendirinya. Kudrat dan Iradat Allah s.w.t yang melahirkan 
sebab dan akibat juga. 

Sebab-sebab adalah utusan yang membawa perintah Allah s.w.t. Sungguh tidak 
wajar kiranya dalam menerima perintah perhatian hanya ditujukan kepada utusan 
tidak kepada Empunya perintah. Bagi menyedarkan hamba-hamba tentang 
keperkasaan Yang Empunya perintah, kadang-kadang dicabut kesan daripada 
sebab. Kesan membakar dicabut dari api apabila Nabi Ibrahim a.s memasukinya. 
Proses pembiakan dikejutkan apabila Nabi Isa a.s dilahirkan tanpa percampuran 
ibu dan bapa. Hukum alam semula jadi dirombak apabila Nabi Musa a.s 
membelah laut dengan tongkat beliau a.s dan Nabi Muhammad s.a.w 
mengeluarkan air dari jari-jari baginda s.a.w. Kejadian-kejadian yang seperti 
disebutkan itu menjadi ledakan yang kuat meruntuhkan benteng sebab-akibat agar 
para hamba dapat melihat dengan jelas akan Kudrat dan Iradat Allah s.w.t yang 
menguasai dan mengatur segala-galanya. Demikian juga peranan kekeramatan 
yang berlaku kepada orang-orang tertentu. Kekeramatan merupakan pendidikan 
kerohanian dalam mengenal Allah s.w.t agar hati meyakini sungguh-sungguh 
kepada Allah s.w.t sebagai Rab (Tuhan) sekalian alam. Orang yang padanya 
terzahir kekeramatan akan melihat dengan jelas akan ketuhanan Allah s.w.t yang 


menguasai sekalian alam dan dia dapat menghayati maksud: 


Tiada daya dan upaya melainkan dengan Allah s.w.t. 


Tidak ada daya dan upaya melainkan apa yang didayakan dan diupayakan oleh 
Allah s.w.t. Kekeramatan menjadi pasak yang meneguhkan bangunan iman. Dia 


tidak lagi ragu-ragu terhadap jaminan Allah s.w.t. 


Kekeramatan yang mengangkat darjat seseorang boleh menjadi ujian yang 
menghalang perkembangan kerohanian orang lain. Orang yang terpesona melihat 


kekeramatan yang terzahir dari dirinya merasakan dirinya sudah berada pada 

kedudukan yang tinggi lagi mulia. Kekeramatan menambahkan rasa taasub kepada 
diri sendiri dan memperbesarkan keegoan dirinya. Ini menyebabkan proses 
penyucian hatinya terbantut. Kegagalannya melihat rahsia Kudrat dan Iradat Allah 
s.w.t menebalkan hijab dirinya dengan Allah s.w.t dan tidak bertambah kekuatan 


tauhidnya. 


Orang yang dirinya benar-benar suci bersih dapat menyelamatkan dirinya dari 
fitnah kekeramatan. Kekeramatan boleh terjadi pada dirinya tetapi tidak 
mengalihkan pandangan mata hatinya daripada Allah s.w.t. Kekeramatan 
membuka pintu ghaib kepadanya untuk melihat rahsia kekuasaan Tuhan pada 
penciptaan dan aturan-Nya. Apa sahaja yang diciptakan Allah s.w.t dan ditadbir- 


Nya adalah luar biasa dan merupakan kekeramatan. 


Arasy adalah luar biasa dan semut juga luar biasa. Bintang dilangit adalah luar 
biasa dan kelip-kelip juga luar biasa. “Adam (yang tidak ada) tiba-tiba menjadi 
ada, sungguh luar biasa sekali kekuasaan Allah s.w.t. Seluruh alam maya ini 
adalah luahan kekeramatan yang luar biasa yang hanya Allah s.w.t sahaja yang 
mampu berbuat demikian. Dia adalah Allah s.w.t, yang tidak ada Tuhan kecuali 
Dia! 

Hikmat 122 : Pelihara Wirid Selama Ada Hayat 


PRA Pen A 


Di Ar BERA Pan SA sd 
el a 


TIDAK MENGABAIKAN WIRID KECUALI ORANG BODOH. WARID 
(KURNIAAN ALLAH S.W.T) BERTERUSAN HINGGA KE AKHIRAT DAN 
WIRID BERAKHIR DENGAN BERAKHIRNYA DUNIA. DAN YANG 
PALING BAIK DIPERHATIKAN IALAH YANG TIDAK LENYAP. WIRID 
ITU SEBAGAI TUNTUTAN ALLAH S.W.T KEPADA KAMU SEMENTARA 
WARID ITU ADALAH HAJAT KAMU KEPADA ALLAH S.W.T. MAKA DI 
MANAKAH BANDINGAN ANTARA TUNTUTAN ALLAH KEPADA KAMU 
DENGAN PENGHARAPAN KAMU KEPADA TUHAN KAMU. 


Wirid atau aurad adalah amal ibadat yang dilakukan secara tetap terus menerus 
dari hari ke hari. Ibadat yang wajib menjadi wirid yang dipertanggungjawabkan 
kepada semua orang Islam. Sembahyang lima waktu sehari semalam adalah wirid 
yang paling ringkas dan wajib diamalkan. Bila iman seseorang bertambah maka 
bertambah juga wiridnya. Sembahyang sunat, puasa sunat, membaca al-Quran dan 
berzikir ditambahkan kepada wirid yang wajib. Apabila seseorang mencapai 
peringkat iman yang sempurna keseluruhan kehidupannya selama dua puluh 
empat jam sehari semalam merupakan wirid. Wirid dalam aspek ini adalah Sunah 
Rasulullah s.a.w. Rasulullah s.a.w telah menunjukkan cara menjalani tempuh dua 
puluh empat jam itu, bermula dari membuka mata bila jaga dari tidur, baginda 
s.a.w telah membentuk satu format kehidupan yang merangkumi segala jenis 


aktiviti. Format itulah yang diamalkan oleh Rasulullah s.a.w dari hari ke hari 

sehinggalah Rasulullah s.a.w wafat. Diketahui dengan jelas oleh umat baginda 
s.a.w apakah doa yang baginda s.a.w baca pada sesuatu aktiviti, apakah 
sembahyang sunat yang baginda s.a.w kerjakan setiap hari, apakah zikir yang 
baginda s.a.w sering ucapkan dan amalan-amalan lain yang dipelopori oleh 


baginda s.a.w. Amalan tersebut adalah wirid yang paling sempurna. 


Jarang sekali orang dapat mendekati wirid yang paling sempurna. Sebahagian 
besarnya mengambil wirid yang khusus untuk diamalkan bagi satu jangka masa 
yang tertentu. Bila mereka merasakan telah mencapai tahap yang boleh dibawa 
oleh wirid berkenaan, mereka pun tidak berwirid lagi. Biasanya perkara ini terjadi 
kepada orang yang mengadakan sukatan atau had bagi sesuatu amal itu. 
Ditentukan puasa sunat selama empat puluh hari berturut-turut dan membaca 
sesuatu jenis zikir sekian ribu kali. Bila had telah dicapai mereka merasakan 
kedudukan yang menjadi tujuan juga tercapai. Oleh itu mereka tidak perlu 
menyambung wirid yang telah diamalkan. Beginilah cara orang jahil beramal. 
Mereka tidak memahami bahawa wirid bukanlah jaminan untuk mendapatkan 
kedudukan. Tujuan wirid adalah untuk memperteguhkan ubudiyah (kehambaan). 
“Adam yang telah menerima nikmat penciptaan dan diperakukan sebagai satu 
kewujudan individu sebagai hamba Tuhan, berkewajipan memperhambakan diri 
kepada Pencipta, Tuhan sekalian alam. Wirid adalah kenyataan kepada kehambaan 
tersebut. Selama seseorang itu masih berada di dunia ini dia diwajibkan 
melakukan kewajipan sebagai hamba. Semakin hampir seseorang dengan Allah 
s.w.t semakin berat tanggungjawab, amanat dan sopan santun yang harus 
ditunaikan. Peningkatan makam mestilah sejalan dengan peningkatan ubudiyah, 
bukan sebaliknya. Apabila seseorang hamba itu meningkat darjatnya, bertambah 
teguhlah dia berpegang kepada wirid. Orang yang melepaskan wirid adalah orang 


yang semakin jauh daripada Allah s.w.t namun, disangkanya semakin dekat. 


Allah s.w.t tidak putus-putus memberikan kurnia-Nya kepada hamba-hamba-Nya. 


Ada kurniaan lahiriah dan ada yang batiniah. Ada sejenis kurniaan batiniah yang 

dikurniakan kepada segolongan daripada hamba-hamba-Nya. Ia adalah kurniaan 
yang menghubungkan hamba dengan Tuhan, kurniaan pengalaman hakikat yang 
menyampaikan kepada makrifatullah. Kurniaan seperti ini dinamakan warid. Nur 
Ilahi menerangi hati para hamba-Nya dan membakar penjara “adam yang 
memerangkap keaslian rohani. Ikatan dan kongkongan alam benda terhapus maka 
bebaslah diri yang asli kembali kepada asalnya dan masuk ke Hadrat-Nya, 
kemudian memperolehi baqa bersama-Nya. Dalam kebaqaan wiridnya ialah Sunah 
Rasulullah s.a.w. Pergantungan hati kepada Allah s.w.t menjadi tarekatnya. 
Menyaksikan ketuhanan yang menguasai sekalian yang maujud menjadi suasana 
hatinya dan suasana begini dinamakan hati berhakikat. Hasil yang diperolehinya 
dinamakan makrifat. Apabila dia mengalami kematian putuslah syariat darinya, 
tiada lagi wirid yang perlu diamalkannya. Tetapi, kurniaan Allah s.w.t (warid) 
tidak putus. Nur Ilahi menerangi alam kuburnya. Nur Ilahi memimpinnya menuju 
panji Rasulullah s.a.w di Padang Mahsyar. Nur Ilahi menyelamatkannya ketika 
hisab. Nur Ilahi menetapkan kakinya ketika melintasi Siratalmustaqim. Nur Ilahi 
menunjukkan jalan ke syurga. Nur Ilahi memasukkannya ke dalam syurga. Nur 
Ilahi menemaninya di dalam syurga. Badan ahli syurga yang diselimuti oleh Nur 
Ilahi sangat bercahaya, sehingga jin tidak dapat melihat mereka di akhirat 
sebagaimana manusia tidak dapat melihat jin di dunia. Kekuatan cahaya Nur Ilahi 
yang beserta ahli syurga boleh memadamkan api neraka. Kekuatan Nur Ilahi yang 
tidak terbatas itulah yang memberi kemampuan kepada mereka untuk melihat 


Wajah Allah s.w.t tanpa hijab. Inilah kemuncak segala warid! 

Hikmat 123 : Warid Dan Nur Ilahi 


SN SN A ANA 


KURNIAAN ALLAH S.W.T BERSESUAIAN DENGAN PERSIAPAN UNTUK 
MENERIMANYA TETAPI PANCARAN NUR ILAHI BERSESUAIAN 
DENGAN SIFAT RAHSIA HATI (SIR). 


Wirid berfungsi mempersiapkan seseorang agar berada dalam keadaan sesuai dan 
mampu menerima dan menanggung kedatangan kurniaan Allah s.w.t. Kadang- 
kadang kurniaan Allah s.w.t datang kepada seseorang hamba tetapi kurniaan itu 
tidak menetap, kerana orang itu tidak mampu menanggungnya. Diri seseorang 
adalah umpama bekas yang boleh diisi dengan apa yang boleh diterimanya. Oleh 
yang demikian seseorang itu haruslah melengkapkan dan memperkuatkan dirinya 
supaya sesuatu kurniaan Allah s.w.t yang datang kepadanya tidak mengalir keluar 
atau dia tidak berdaya menanggungnya. Kurniaan Allah s.w.t yang berupa 


kebaikan tidak semestinya boleh ditanggung oleh semua orang. 


Perkara yang sama juga boleh berlaku kepada kurniaan duniawi. Ada orang yang 
menemui kebinasaan kerana mereka menerima kekayaan dan kekuasaan ketika 
mereka tidak bersedia menerimanya. Dalam bidang kerohanian pula ada orang 
yang hilang kewarasannya apabila dibukakan tabir ghaib. Mereka tidak mampu 
bertahan menerima gangguan makhluk halus. Jalan yang selamat bagi seseorang 
adalah mempersiapkan dirinya agar dia selamat daripada tarikan tipu daya dalam 
alam rohani yang dia tidak mengerti. Amal ibadat atau wirid hendaklah dilakukan 
semata-mata kerana Allah s.w.t. Jangan dicari kekeramatan dan khadam. Orang 
yang menyelitkan hajat kepada sesuatu selain Allah s.w.t, mudah terjerumus ke 
dalam kebinasaan. Apa sahaja yang dihajati mempunyai tarikan kepada hati. 
Semakin besar hajat semakin kuat tarikannya. Hajat itu menjadi hijab menutup 


hati. Ini membuatnya tidak mengenali makhluk rohani yang datang kepadanya 

dengan rupa yang elok-elok. Jika kedatangan makhluk rohani tersebut berbetulan 
ketika dia mendapat sesuatu kelebihan, maka akan timbullah pergantungannya 
kepada makhluk rohani tersebut. Bertambahlah kesukarannya untuk mendapatkan 


tauhid yang sejati. 


Seseorang yang mahu sampai kepada Allah s.w.t disyaratkan melalui jalan yang 
menghancur leburkan hawa nafsu, kehendak dan tujuan kepada segala-galanya 
selain Allah s.w.t. Hanya Allah s.w.t maksud dan tujuan. Hanya keredaan-Nya 
yang dicari. Jalan ini penuh dengan perjuangan atau mujahadah, memutuskan 
rantai-rantai duniawi dan nafsu, menyingkap tabir asbab, mengenderai tajrid, 
berserah bulat kepada Allah s.w.t dengan membuang ikhtiar memilih dan reda 


dengan apa sahaja lakuan Allah s.w.t kepada dirinya. 


Diri atau an-nafs mesti disuci-bersihkan agar ia terlepas daripada pengaruh “adam 
dan masuk ke dalam suasana Sir (rahsia hati) Bertambah murni an-nafs bertambah 
menyerlah sirnya. Sir menerima pancaran Nur Ilahi. Sir yang menerima pancaran 
Nur Ilahi akan menerangi an-nafs (nafsu natiqah) dan seterusnya menerangi kalbu 
(hati). Terang atau malap sinaran Nur Ilahi yang diterima oleh hati bergantung 
kepada sifat Sir atau Rahsia hatinya. Sir yang kuat akan memancarkan cahaya 
yang kuat dan hati menjadi sangat terang. Apabila hati menjadi terang benderang 
oleh sinaran Nur Ilahi, ia tidak dapat lagi diperdayakan. Cahaya Nur Ilahi 
melahirkan apa yang asli. Rupa, bentuk dan warna tidak dapat menyembunyikan 
keaslian sesuatu. Hati akan mengenali syaitan walaupun ia datang dalam rupa 
yang cantik. Hati akan mengenali malaikat walaupun ia datang tanpa rupa. 
Pengenalan sebenar hanya diperolehi dengan bantuan Nur Ilahi. Tanpa Nur Ilahi 


tidak mungkin mencapai makrifat. 


Nur Ilahi tidak menyampaikan cahayanya jika Sir dibungkus oleh kekotoran nafsu. 
Nafsu hendaklah dimurnikan agar ia kembali kepada keasliannya yang dipanggil 
nafsu muthmainnah, baharulah diperolehi ketenteraman yang sejati bila nur 


makrifat menyelimutinya. Insan yang sampai kepada peringkat ini berjalan dengan 

petunjuk dan tarikan Nur Ilahi. Dia tidak lagi bersandar kepada amalnya, ilmunya, 
malaikat dan makhluk rohani. Sinaran kesucian Sir yang membimbingnya, dan 


menjadikannya insan berpangkat hamba Tuhan. 

Hikmat 124 : Sikap Orang Lalai Dan Orang Berakal 
al a Is pa DHA Ma Is a Sa ISI LG 


ORANG LALAI (DARI PEGANGAN TAUHID), TATKALA DATANG 
WAKTU PAGI DIA MEMIKIRKAN APA YANG HARUS DIKERJAKANNYA. 
ORANG YANG BERAKAL (BERTAUHID) MENERIMA PEKERJAAN YANG 

DITAKDIRKAN ALLAH S.W.T UNTUKNYA. 


Manusia berada dalam salah satu dari dua keadaan. Jika kuat satu keadaan 
lemahlah keadaan yang satu lagi. Dua keadaan itu adalah pertama perhatian 
kepada dirinya sendiri dan kedua adalah perhatian kepada Tuhannya. Jika dia 
asyik kepada dirinya lalailah dia kepada Tuhannya. Jika dia asyik kepada 
Tuhannya lalailah dia kepada dirinya. Orang yang lemah tauhidnya akan asyik 
kepada dirinya dan menjadi lalai daripada mengingati Tuhannya. Orang ini 
mungkin kuat mengerjakan amal ibadat dan berbuat kebaikan kepada sesama 
makhluk. Tetapi, keasyikan kepada diri sendiri membuatnya melihat amal dan 
perbuatan sebagai hasil yang keluar dari dirinya kerana dirinya dan kembali 
kepada dirinya. Jika dia melihat Tuhan maka dilihatnya Tuhan memberinya 
kebebasan untuk melakukan apa yang dia kehendaki. Dirasakan seolah-olah Tuhan 
tidak mengganggu pekerjaannya. Dia berpegang kepada kenyataan bahawa Tuhan 
tidak mengubah nasib sesuatu kaum sebelum kaum itu mengubah nasibnya. Oleh 
itu, nasib dirinya terletak dalam tangannya sendiri. Dan, Tuhan memberinya nasib 
menurut usaha yang disumbangkannya. Bagi menjamin dia mendapat nasib yang 
baik maka dia membuat perancangan yang rapi dan mengambil tindakan yang 
berkesan. Dia memulakan harinya dengan menyusun jadual yang wajib ditaatinya 
untuk hari itu. Untung malang nasibnya bergantung kepada kemampuannya untuk 


merialisasikan apa yang dirancangkannya. 


Kandungan 


Manusia yang berpegang kepada prinsip demikian adalah benar menurut aspek 
dirinya tetapi adalah orang yang lalai menurut aspek ketuhanan yang menguasai 
dirinya. Pengagungan kekuatan diri sendiri akan memperkecilkan kekuatan 
Maharaja yang memerintah sekalian alam maya ini. Prinsip yang demikian 
menambahkan ego dirinya dan menjauhkannya dari merendahkan diri kepada 
Tuhannya, walaupun banyak ibadat dan perbuatan baik yang dikerjakannya. Amal 
yang banyak menyebabkannya menjadi ujub, riak dan sama'ah. Amal yang 
demikian tatkala dibawa ke neraca hisab di akhirat kelak ia akan berterbangan 
seperti debu. Ia tidak dapat menolong tuannya kerana orang itu menjadikan dirinya 
sebagai tapak untuk meletakkan amalnya. Di Padang Mahsyar dirinya sendiri tidak 
berdaya berdiri di hadapan Hakim Yang Maha Perkasa. Bila dia rebah, rebah 


jugalah amalnya. 


Sekiranya kita mahu amal dapat berdiri tegak binalah ia di atas tapak tauhid. 
Pandangan tauhid melihat apa yang dari Allah s.w.t, berdiri dengan Allah s.w.t 
dan kembali kepada Allah s.w.t. Allah s.w.t yang memiliki dan menguasai 
sekalian alam serta isi dan kejadian yang berlaku di dalamnya. Tidak bergerak 
walau sebesar zarah melainkan dengan izin-Nya. Tidak terjadi sesuatu perkara 
melainkan dengan Kudrat dan Iradat-Nya. Allah s.w.t telah menentukan Qadak 
sebelum Dia menzahirkan Qadar. Setiap yang berlaku adalah menurut ketentuan- 
Nya. Orang yang berpegang pada prinsip ini menyambut kedatangan pagi dengan 
persiapan untuk menerima ketibaan takdir Ilahi. Dia tahu bahawa apa yang Allah 
s.w.t takdirkan untuknya hari itu pasti sampai kepadanya. Tidak ada sesiapa yang 
boleh mengubahnya. Bergeraklah dia dengan sepenuh tenaga mendukung takdir 
yang diamanatkan kepadanya. Jangan menganggap orang yang bepegang kepada 
prinsip tauhid sebagai orang yang pasif, hanya berpeluk tubuh. Dia tetap aktif 
dengan berbagai-bagai aktiviti, melebihi orang yang berpegang kepada prinsip 
yang pertama. Perbezaan antara keduanya adalah daya rasa dan daya nilai. 


Pekerjaan dan perbuatan adalah serupa. Orang yang pertama merasakan dialah 

yang melahirkan amal. Dia melihat dirinya yang melakukan amal. Orang kedua 
melihat dirinya adalah alat, dan Allah s.w.t adalah Pelaku yang menggunakan alat. 
Dia melihat dirinya dipilih oleh Allah s.w.t bagi menzahirkan sesuatu perbuatan. 
Oleh sebab perbuatan yang ditakdirkan untuknya itu menjadi amanat Allah s.w.t 
kepadanya maka dia melakukannya sebaik mungkin menurut kadar kemampuan 
yang Allah s.w.t kurniakan kepadanya dan dia mengharapkan perbuatan yang lahir 
dari dirinya itu diredai Allah s.w.t. Orang seperti ini tidak panik menerima 
kedatangan peristiwa besar secara mendadak kerana dia melihat bahawa peristiwa 
tersebut adalah takdir Allah s.w.t yang sedang berjalan dan dia berada di tengah 
jalan laluan takdir itu, lalu dia menerimanya dengan senang hati. Dia yakin 
bahawa Allah s.w.t yang mendatangkan takdir dalam bentuk peristiwa maka Dia 


juga yang melahirkan kesan dari peristiwa berkenaan. 


Apabila seseorang itu berfungsi mengikut urutan takdir dia dapat menerima akibat 
daripada takdir itu walaupun akibat itu tidak menguntungkannya. Jika akibat yang 
baik sampai kepadanya dia yakin bahawa Allah s.w.t akan memeliharanya agar 
tidak terjadi sia-sia kebaikan yang diterimanya dan dia bersyukur. Jika akibat 
buruk yang sampai kepadanya dia yakin bahawa Allah s.w.t akan menguatkannya 
dengan kesabaran dan keredaan. Hati yang benar-benar bertauhid tidak dapat 


diganggu gugat oleh apa-apa pun. 


Kandungan 


Hikmat 125 : Abid Dan Zahid Yang Belum Mencapai Keteguhan Hati 


7 A Ia D PES A - 3, bi) Aja, nn A 
PAPAR KI a 


SESUNGGUHNYA YANG MEMBOLAK-BALIKKAN HATI AHLI IBADAT 
DAN AHLI ZUHUD KETIKA MENGHADAPI SESUATU ITU ADALAH 
KERANA MEREKA MASIH TIDAK TETAP MELIHAT ALLAH S.W.T PADA 
APA YANG MEREKA LIHAT, MAKA HATI MEREKA DIBOLAK- 
BALIKKAN OLEH SESUATU ITU. 


Istilah yang biasa digunakan bagi menggambarkan sifat hati ialah istilah kalbu, 
yang bermaksud sesuatu yang berbalik-balik, berubah-ubah, tidak menetap. 
Seseorang yang menjalani jalan kerohanian akan memasuki daerah Latifah Kalbu. 
Dalam daerah ini dia menjadi terlalu sensitif dengan apa yang berlaku di 
sekelilingnya. Dia melihat keadaan orang ramai yang leka menurut kehendak 
hawa nafsu mereka. Dia melihat keadaan dunia yang kucar kacir. Dia melihat 
kerosakan yang berlaku akibat harta, perempuan, kekuasaan dan lain-lain. Dia 
melihat kesemua ini sebagai racun yang boleh melemahkan rohaninya. Oleh yang 
demikian dia memilih jalan yang memisahkannya daripada segala kekacauan 
tersebut. Dia mungkin memilih jalan ahli ibadat yang mendekatkan diri dengan 
Allah s.w.t dengan cara membenamkan dirinya ke dalam alam amal ibadat. Dia 
hanya berurusan dengan orang lain kerana sesuatu keperluan yang menyokong 
pekerjaan ibadatnya. Dia hanya mengambil bahagian dalam hal-ehwal dunia 
sekadar menguatkan tulang belakangnya untuk berdiri berbuat ibadat. Kebanyakan 
daripada masanya dihabiskan dengan memencilkan diri dan beribadat kepada 
Allah s.w.t. Jalan kedua yang mungkin diikuti oleh orang yang memasuki Latifah 


Kalbu itu adalah jalan ahli zuhud. Dia menjadi zahid yang membuang dunia dan 

segala isinya dari hatinya. Dia gemar tinggal sendirian di tempat yang tidak 
didiami oleh manusia lain. Dia mengambil langkah tidak beristeri, tidak 
berkeluarga dan tidak bermasyarakat. Dia hanya bertemankan Allah s.w.t di dalam 


khalwatnya. 


Kecenderungan mengikut cara ahli ibadat dan ahli zuhud dialami oleh orang yang 
telah tumbuh rasa jemu kepada dunia dan kekeruhan yang berlaku di dalamnya. 
Cara demikian adalah baik baginya untuk memerangi hawa nafsu. Pergaulan 
dengan orang ramai menjadi sebab yang membolak-balikkan hatinya. Pengasingan 
diri dari kesibukan dunia dan membenamkan diri ke dalam kesibukan ibadat 
mempercepatkan proses penyucian hati. Suasana pengasingan itu penting baginya 
kerana dia masih dikuasai oleh kesedaran basyariah. Dia masih melihat makhluk 
sebagai memiliki pengaruh yang mendatangkan kesan atau akibat. Pandangan 
hatinya masih melekat kepada sebab-sebab, kerana itulah alat-alat yang 
menyampaikan sebab-sebab boleh mengganggu hatinya. Setelah makrifatnya 
bertambah, pandangan hatinya akan berubah. Dia tidak lagi melihat makhluk 
sebagai berkuasa mendatangkan kesan dan akibat. Dia melihat kekuasaan dan 
pentadbiran Ilahi yang berjalan sebagai sebab musabab. Sesuatu yang datang 
kepadanya tidak lagi menutup hakikat dari pandangan hatinya. Bila hatinya sudah 
mencapai peringkat ini hatinya tidak lagi dibolak-balikkan oleh sesuatu perkara 
atau kejadian. Pergaulan dengan orang ramai tidak lagi menjadi racun kepada 


hatinya. 

Hikmat 126 & 127 : Kerinduan Untuk Melihat Allah S.W.T. 


P A 


JE an D Ang Sr ga a SI 
A 


KAMU DIANJURKAN KETIKA HIDUP KINI SUPAYA MEMPERHATIKAN 
CIPTAAN-NYA DAN AKAN DIPERLIHATKAN KEPADA KAMU DI 
AKHIRAT KELAK AKAN KESEMPURNAAN ZAT-NYA. 


A 
7 
P pa os 
- 


ALLAH S.W.T MENGETAHUI AKAN KEADAAN KAMU YANG TIDAK 
SABAR MERINDUI UNTUK MELIHAT-NYA, MAKA DIPERLIHATKAN 
KEPADA KAMU KEASLIAN CIPTAAN-NYA. 


Hamba Allah s.w.t yang sampai kepada makam makrifat akan berhadapan dengan 
suasana kehairan-hairanan, di mana segala pertunjukan hilang, segala isyarat 
lenyap dan segala bahasa menjadi kelu. Allah s.w.t tidak dapat dilihat, tidak dapat 
diisyaratkan dan tidak dapat dibahasakan. Itulah zat Ilahiat Yang Maha Tinggi, 
tidak dapat disentuh oleh pandangan, ilmu atau makrifat. Para hamba yang 
mencintai-Nya akan menderita merindui-Nya. Walau bagaimana pun kerinduan 
namun, tidak ada cara untuk melihat Zat-Nya Yang Maha Sempurna. Tinggallah 
hamba dengan hatinya terbakar merindui Kekasih Yang Maha Tinggi, Maha 
Sempurna, tidak berkuasa dia mencapai-Nya. Hamba yang dalam keadaan begini 
terpisah jauh dari alam dan isinya. Hatinya kosong dari sekalian makhluk. 
Pandangannya tidak terlekat pada apa yang dipandang. Dia berada dalam satu 
suasana “di luar” dari segala sesuatu. Dia berada pada zaman sebelum alam 


diciptakan, zaman yang tidak ada waktu dan masa, bahkan zaman itu sendiri tidak 

ada. Hatinya dikuasai oleh keabadian kerana sifat kemakhlukannya sudah hilang. 
Dia memandang kepada Qadak dan tidak terlihat lagi Qadar. Dia lupa kepada 
dirinya dan tidak tahu apakah zat dirinya. Dia merasakan telah memasuki satu 
alam ghaib dan terus menerus ghaib, maha ghaib sehingga dirinya hilang dalam 
keghaiban itu, bahkan ghaib itu juga hilang. Dirinya tidak boleh ditemui lagi dan 
dia tidak mengetahui siapakah dirinya yang berdiri di atas muka bumi. Banyak 
lagi perasaan yang menyelimuti hati seseorang tatkala berada dalam suasana 


kehairan-hairanan. 


Jika seseorang pernah merindui seorang gadis yang sangat dicintainya, ketahuilah 
bahawa kerinduan terhadap Allah s.w.t yang dicintai lebih hebat lagi membakar 
hati. Orang boleh berdiri tegak selama satu minggu tanpa berkelip matanya 
lantaran tidak tahan merindui Allah s.w.t, Kekasih sejati. Orang yang sedang 
merindui Allah s.w.t boleh masuk ke dalam api tanpa terbakar bulu romanya, 
boleh masuk ke dalam laut tanpa tenggelam. Peringkat ini dinamakan peringkat 
bahaya, kerana orang ramai yang memahami dan bersimpati dengan pemuda yang 
menderita kerana merindui gadis yang dicintainya, tidak mengerti rindu-dendam 
hati yang merindui Allah s.w.t. Tidak ada makhluk yang boleh mengubati hatinya. 
Tidak ada air yang boleh menghilangkan dahaganya. Kecintaan dan kerinduan 
yang melanda hatinya membebaskannya dari sekalian yang maujud, mengganggu 
hubungan kekeluargaan dan kemasyarakatan. Banyak terjadi fitnah terhadap 
dirinya. Jika dia berlarutan dalam keadaan begitu dia akan terpisah dari menjadi 
penduduk bumi dan tidak juga menjadi penduduk langit. Dia tidak memikul beban 
penduduk bumi dan tidak pula memikul beban penduduk langit. Penduduk bumi 
tenggelam dalam kerakusan terhadap perhiasan dunia dan memperhambakan diri 
kepada hawa nafsu. Penduduk langit asyik dengan memuji dan memuja Allah 
s.w.t, berzikir dan membesarkan Nama-Nya. Para pencinta Allah s.w.t bebas dari 
kedua-duanya dan dia masuk ke dalam makam Sir (Rahsia), rahsia antara Tuhan 


dengan hamba-Nya. Si hamba menjadi hamba Tuhan secara mutlak iaitu secara 

awal, akhir, zahir dan batin. Dia menanti warna celupan yang Allah s.w.t akan 
pakaikan kepadanya. Apabila Allah s.w.t telah mewarnai dirinya mengikut 
kehendak-Nya sendiri, si hamba itu dikembalikan kepada keinsanannya, menjadi 
hamba Rabbani yang pekerjaannya hanyalah menjalankan perintah Allah s.w.t 
yang mengenai dirinya dan juga orang lain. Hamba Rabbani melaksanakan 
perintah Allah s.w.t tanpa bertangguh dan tanpa timbang-tara. Setiap hukum 


dijalankan dengan tepat. 


Hamba yang kembali kepada keinsanan memiliki semula kesedaran individunya. 
Dia menyedari dirinya dan makhluk lainnya. Dia kembali memerhatikan alam dan 
isinya. Kali ini dia melihat ciptaan Tuhan dalam keadaannya yang asli. 
Pandangannya tidak lagi tertipu oleh kesan “adam terhadap alam. Apabila kesan 
“adam telah terhapus dari pandangan dapatlah dia melihat bahawa Allah s.w.t 
meliputi sekalian kejadian-Nya. Ke mana pun dihalakan pandangan di situlah 
Wajah Allah s.w.t. Dia melihat ketuhanan Allah s.w.t dalam segala perkara. Ini 
membuat hatinya terubat dan dia merasai kedamaian sekalipun tidak melihat Zat 
Allah s.w.t Yang Maha Sempurna. Alam maya ini menjadi kitab yang nyata 
(kitabul mubin) untuknya berhubung dengan Allah s.w.t, menjadi cermin yang 
memanjangkan bayangan Tuhan kepada hatinya. Dia tidak lagi tertanya-tanya di 
manakah Allah s.w.t kerana Dia tidak pernah berpisah darinya dan juga tidak 
berpisah dengan kejadian-Nya yang lain. Terlepaslah dia dari kekacauan kalbu 
yang dihadapi oleh ahli ibadat dan ahli zuhud yang diceritakan oleh Hikmat 125 
yang lepas. Makam keteguhan ini adalah makam Sir (Rahsia hati) dan makam Sir 
inilah yang memperolehi sembahyang berkekalan (salat daim) kerana Sir tidak 
pernah berhenti dan tidak pernah berpaling dari menghadap Allah s.w.t. Makam 
ini hanya disediakan kepada hamba pilihan yang telah membuang segala 
kepentingan diri sendiri, reda dengan Allah s.w.t dan menjual dirinya kepada 
Allah s.w.t dengan harga sabar, reda, tawakal dan ikhlas. Allah s.w.t memakaikan 


kepadanya pakaian hamba kepada Maharaja sekalian kerajaan! 

